
A. G. MATOŠ KAO KRITIČAR 


Kad se god bude ocjenjivalo Matoševo književno-kritičko 
djelo, razasuto u nebrojenim esejima, prikazima, feljtonima i 
putopisima, uvijek će se nametnuti pitanje u čemu je snaga 
i draž njegovih rečenica, da su preživjele ne samo pojave koje 
su odražavale nego i autorove apartne, a često i hirovite su- 
dove koje je u njima izjavljivao. Pravilo da većinu kritičara 
prati sudbina književnih pojava o kojima su pisali, da je 
zaborav tih pojava i njihova smrt, ne vrijedi za kritičara 
A. G. Matoša. Njegovi nervozni kritički sastavci već decenija- 
ma odolijevaju zaboravu. Oluje ozbiljnih društveno-kritičkih 
perturbacija što smo ih proživjeli u posljednjih pedeset godina 
nisu im oduzeli svježinu netom osušenih stranica. Pisca tih 
sastavaka nije stigla ni sudbina suca koji je često izricao krive 
osude, ni temperamentnog pristaše stranke koja se nasukala 
u brodolomu prvog svjetskog rata, ni mislioca koji je često za- 
stupao pomodne ideje. Matoš živi još danas u svom djelu — 
živi kao umjetnik. I dok je o misliocu Matošu njegov učenik 
Tin Ujević mogao već u nekrolognom članku izreći negativan 
sud, dok su njegove koncepcije bile vrlo često anahronizam već 
u vrijeme kad ih je napisao, kao što su mu mnoge književne 
ocjene bile plod trenutačnog raspoloženja — književnik Matoš, 
sa svim tim ozbiljnim manama, ipak neoboriv, stoji još i danas 
u hrvatskoj književnosti ne samo kao umjetnik koji je ozna- 
čivao epohu u našoj književnosti nego i kao sugestivni kriti- 
čar koji je prvi na hrvatskom jeziku progovorio o mnogim 
estetskim pojavama, te je u tom lucidnom, smionom govoru 
ostao do danas prilično osamljen. 3 


Matoš pripada generaciji književnika kojoj bijaše suđeno. 


da našu modernu književnost izvede iz često idilično-sterilnog 
djetinjstva na nove neutrte staze. Među mnogim ideolozima 
svoje i starije generacije (braća Radići, Kerubin Šegvić, Josip 
Pasarić, Jovan Hranilović, Milivoj Dežman, Branimir Livadić, 

ie 


Milan Marjanović) taj modernistički tradicionalist, koji u ka- 
snijim polemikama oko Hrvatske moderne svjesno nije pri- 
padao ni »starima« ni »mladima«, po svom je umjetničkom 
potencijalu i književnom obrazovanju jedini u našoj književno- 
sti mogao biti most između naše kulturne prošlosti i budućno- 
sti u času koji je bio odsudan za dalji razvitak hrvatske litera- 
ture. I on je to bio!. Brz, blistav, bezobzirno odrešit, on je kao 
artist osjetio svu kompleksnost problema naše mlade građanske 
književnosti, njene periferijske zaostalosti i izražajne slabosti. 
Dok su drugi književni radnici njegove generacije, postavivši 
o našem kukavnom kulturnom stanju oko 1900. godine istu 
dijagnozu kao i on, objavljivali u pozi sveznajućih, zabrinutih 
liječnika gotove spasonosne recepte, on je jedini osjetio da 
se s receptima u umjetnosti ne može ništa, nego da čas impe- 
rativno traži sugestivnu umjetničku riječ, ma kako gorka ona 
bila. I on ju je izrekao! Nije bilo neuralgičnog mjesta u kul- 
turnom životu. Matoševa vremena o kojem on nije smiono pi- 
sa0.'Čas studiozno, letimice, čas lično, polemično, čas prin- 
cipijelno! U nervozno užurbanom radu nizahu se stranice. Kad 
je umro — a umro je mlad — ostalo je više od sto araka 
kritičarskog teksta, a hrvatska je književnost na početku dva- 
desetog stoljeća bila prebrodila tešku krizu. Mnogi objektivni 
i subjektivni faktori utjecahu na brzi razvitak hrvatske knji- 
ževnosti u prva dva decenija ovog stoljeća; posredni i nepo- 
sredni utjecaj tvorca našeg suvremenog književno-esejističkog 
jezika ne treba nikako potcjenjivati. 

Osamnaest omašnih svezaka Matoševa teksta velik su 
torzo. Kao ni mnogi umjetnici koji su htjeli i mogli mnogo da 
kažu, ni on nije dovršio svoje djelo. Impresionist, on nije bio 
strpljiv kao njegovi francuski uzori. Rastrgan, bolećivo sen- 
zibilan i impulsivan, ostao je fragmentaran u svim književnim 
rodovima u kojima se javio. Ima među tim fragmentima ne- 
kih koji stoje sami za sebe, a ima ih koji su organski pove- 
zani za cjelinu u tolikoj mjeri da odijeljeni ne govore ništa 
(npr. Matoševa kazališna i muzička kritika) ili vrlo malo o 
autorovoj ličnosti. Ne da se odijeliti Matoš kritičar od Ma- 
toša prozaičara i pjesnika, Matoš književnik od Matoša novi- 
narskog pečalbara. Matošev stvaralački lik razbija obično u 
književnoj historiji najopćenitije karakteristike. Najširi po- 
litički, moralni, pa i estetski termini preuski su da ga obuhva- 
te u cjelini. Anarhičan, pun protivurječja, izjedan nemirima, 

»dosljedan samo u nedosljednosti« (A. Bazala), on je ipak imao 
neke principe koje je uporno zastupao u čitavom svom djelu 
i od kojih je samo izuzetno odstupao. Kao traverze, čas jače, 
čas slabije vidljive, ti principi određenog kriterija položeni 
su u nedovršenu zgradu njegova kritičarskog opusa. Oni nose “ 
tu zgradu, dižu je, spajaju fantastične, paradoksalne izbočine, 
opravdavaju vrijedni i manje vrijedni materijal kojim se ner- 
vozni graditelj služio u varavoj nadi da će je. dogotoviti. 

gradu nije okrunio krovom. Iza skela, grubog materijala, kao 
otvorene rane zjape mračne i tragične praznine u toj zgradi 
koja — iako nedovršena — ostaje najvidniji i najzanimljiviji 
spomenik hrvatske književnosti u prvim godinama ovog sto- 
ljeća. 

!Matoš_.se-svojim kritičkim sastavcima pojavio u hrvat- 
skoj književnosti pošto je u njoj pola stoljeća vladala malo- 
građanska kritička idila. Umjetnički kriterij kao da ne pos- 
toji. Vrazov apel ostao je mnogo godina bez odaziva. Književ- 
nost bijaše pastorče politike. Praktični stranački kriterij ne 


samo da je stepenovao vrijednost pojedinih djela nego je bio 


i tvornica književničkih veličina. Borba za golu nacionalnu 
egzistenciju, za nacionalni minimum, paralizira sve duhove, 
nameće se kao unutarnja cenzura svakom pismenom čovjeku, 
guši svaku slobodniju riječ. Dvije najveće književne bitke 
mlade hrvatske književnosti — prva oko 80. godina prošlog 
stoljeća, a druga dva decenija kasnije — odvijaju se potpu- 
no u krilu političkih bitaka. Jedna znači nastup revoluciona- 
rnih malograđanskih elemenata, organiziranih u Stranci. pra- 
va na političkoj areni, druga liberalističkih elemenata koji u 
prvom naletu navješćuju Khuenov pad, da bi kasnije u Ma- 
sarykovim koncepcijama stvarali uvjete za srpsko-hrvatsku 
koaliciju. Naša književnost devetnaestog“ stoljeća u mnajba- 
nalnijem je strančarsko-političkom smislu tendenciozna. A 
što je baš takva, naravno, ima mnogo historijskih društveno- 
ekonomskih razloga. Odijeljena stranačkim, šovinizmom od 
svakog korisnog umjetničkog utjecaja, ona u svom prosjeku 
ne prelazi školničko-prosvjetiteljske budničke okvire. Kriti- 
čari koji se javljaju, ili drže svojom dužnošću da budu dobro- 
dušni vrtlari »na literarnoj njivi« te zaziru od svake kriti- 
čnije riječi (Demeter, Marković, Šrepel), ili su zajedljivi po- 
litički strančari koji će negirati ili hvaliti književnika i nje- 
govo djelo zbog stranačko-političke discipline. Svaki ozbiljni 

zalet u područje prave umjetničke kritike o konkretnim su- 
vremenim književnim pojavama ostaje samo pokušaj bez utje- 
caja: Šenoini i Iblerovi kritički feljtoni. 

Janko Ibler je na početku svoje kritičarske karijere morao 
imati vrlo ozbiljnih razloga, da napiše ove retke: | 


»Pisac ne smije drhtati za svaki svoj redak hoće li možda po- 
buditi nezadovoljstvo cenzora ili, ako te ne, negodovanje onoga ko- 
ji je službeno pred njim i od koga u mnogome zavisi; on ne smi- 
je biti zabrinut ni za to hoće li se protivnoj kakvoj kliki zamjeriti 
koja bi mu škoditi mogla.« (»Hrvatska vila«, 1884.) 


Strančarsko-politički kriterij može biti vrlo opasan za knji- 
ževnost. On, međutim, uvijek pogoduje osrednjim piscima i 
netalentima. Kako zahtjev što se postavlja na pisca nije knji- 
ževan, taj kriterij otvara svakom pismenom čovjeku širom 
vrata u književnost. Strančarstvo u kritici ostaje karakteri- 
stika i za vrijeme Hrvatske moderne i za vrijeme čitava Ma- 
toševa djelovanja. »Mi imamo raznih literatura, tek nemamo 
literatske, naime one književnosti koju stvaraju književnici« 
(Matoš). Govoreći o suvremenim književnim pojavama, i sta- 
Tiji se hrvatski kritičari pozivahu na strane kritičarske au- 
toritete. Krug tog poznavanja strane literature bit će kod 
kritičara Moderne još mnogo širi. Iz početka apolitična, Hr- 
vatska moderna se vrlo brzo politizira. Književne paralele 
kojima se kritici Hrvatske moderne u kasnijem periodu služe, 
više su simbolične parade u stilu modernističkih programa 
»mladih«, nego stvarna, umjetnička konfrontacija književnim 
dostignućima. Zahtjevi što ih kritičari »mladih« postavljaju 
na književnost ili su varijanta bivših zahtjeva hrvatske kriti- 
ke ili se iscrpljuju u direktivnom određivanju tema, motiva i 
sadržaja. O slobodi stvaranja Ibler je pisao deset godina prije 
Livadića jednako površno, u tema kao osnovni problem knjiže- 
vnosti poznata je u hrvatskoj književnosti od ilirizma. Pa ipak 
se, u suštini, čitav književni raskol između »starih« i »mladih« 
— zamaskiran nacionalističko-prosvjetiteljskim parolama, mo- 
ralističkim tiradama i pitanjem slobode umjetničkog stvara- 
nja — ograničava na problem o dostojnosti određehe teme 
da se književno obradi. U tome su »stari« književni dogma- 
tičari i konzervativci, »mladi« tipični liberali kojima je — kad 
nisu imali bolje zastave — i Nikolićeva slabokrvna lirika 
služila kao barjak. Sve polemike toga vremena pate od po- 
vršnosti i deklaratičnosti. Doškora će kriterij Moderne i 

njenih glavnih predstavnika biti plitko strančarski kao i »sta- 
rih«. O.specifičnom književnom izrazu riječi, o umjetničkoj 
fakturi naše književnosti kao i pojedinog književnika do A. G. 
Matoša govorilo se i pisalo i za vrijeme Moderne samo sporadi- 
čno, kao o manje važnom problemu. A upravo su to bila cen- 
tralna pitanja o kojima je ovisio brzi razvoj naše književnosti. 

S KR €Sstetskim kriterijem, i ne deklaratorno kao 
Ibler ili kasnije Livadić, nego ga praktično provoditi u knji- 
ževnosti u kojoj je stranački kriterij dominirao decenijama 
značilo je započeti tešku borbu protiv kompaktne većine. Biti 
modernist i kritizirati oštro pripadnike Hrvatske moderne, biti 
tradicionalist i govoriti kritički o našoj književnoj baštini, 
biti organizirani pravaš, a ne smatrati pravaške književnike 
za jedine hrvatske književnike — govoriti matoševski, a to 
znači na konkretnim suvremenim primjerima bezobzirno, o mu- 
zikalnosti stiha, o izrazu, o tajni ljepote i sugestivnosti riječi 
i slike — značilo je ne priznati »dobre običaje« hrvatske kri- 
tike, osuditi se. na osamljenost. Samo čovjek koji se vratio iz 
duge emigracije mogao je biti toliko naivan da ne osjeti opa- 
snost takvog stava. Sva tragika Matoševa polemičkog rada, 
sva jalovost te permanentne borbe »protiv svih«, tog zapje- 
njenog žongliranja između listova i ljudi najoprečnijih sta- 
vova, harlekinski gorki osmijeh poraženog — svi ti nespo- 
razumi i teške subjektivne krize izviru u biti iz toga što se 
Matoš nije snalazio u pitanju kako u brzom naletu izvojevati 
pobjedu književnom kriteriju u književnosti u kojoj toga kri- 
terija nije bilo. Pet godina prije smrti, godinu dana pošto se 
vratio u Hrvatsku, A. G. Matoš je — pozivajući književnike na 
suradnju u svojem listu »Kokot« — jasno izložio švoj stav 
nezavisnog kritičara: 


»Pošto su danas i književni listovi u službi izvjesnih grupa 
ili stranaka, »Kokotu« će biti, pored oštre socijalne i političke kri- 
tike, najvažniji zadatak da oslobodi naša čisto kulturna nastojanja, 
naročito literarna, od svakog stranačkog tutorisanja, jer je već 
krajnje vrijeme da i kod nas bude književnost nad politikom, a 
ne politika nad književnošću. Ukoliko će dakle »Kokot« biti kriti- 
ka politička, on će biti ocjena naše politike s gledišta literarnog, 


a ne stranačkog. Mi ćemo kritikovati sve stranke, jer smo među- 


stranački, a ne protustranački.« (Poziv na suradnju, 1909) 


Takvu stranačku apolitičnost u književnosti zastupao je 
književnik koji je o nacionalnom pitanju napisao stotine stra- 
nica, koji je dosljedno branio stajalište nacionalne književ- 

nosti prema plagijatstvu stranih uzora, te koji je — uza sve 
svog vremena. Čist u tom smislu da je u rijetkim lucidnim ča- 
sovima znao naći kao suza bistru i sadržajnu riječ, adekvatnu 
čemernom uzdahu porobljene nacije, buntovnim nemirima nje- 
nih najboljih ljudi, bez obzira na njihovu stranačku pripadnost. 


Kao svaki artist koji, bilo zbog intelektualne nemoći, 
bilo iz nehaja, ne uspije da umjetničke spoznaje transponira 
na širi životno-društveni plan, i Matoša su razjedala protivu- 
rječja. No da su se nesavladane suprotnosti u njemu često 
razvijale do nekontroliranih razmjera, do apsurda i banalnosti, 
nisu bili toliko krivi ni njegov stvaralački temperamenat ni 
sve mane njegova intelektualnog vidokruga — koliko kultur- 
no inferiorna građanska sredina u kojoj se on, poslije povratka 
u Hrvatsku, morao do kraja života kretati kao neželjeni stra- 
nac. Nekoliko mjeseci prije smrti on je, čini se, to gorko spo- 
znao: »...u našoj su literaturi najbolje prolazili ljudi držeći 
se po strani, bježeći od borbe i živeći što dalje od naših arena 
kao Kranjčević i Nazor...« (Eccelsior, 1913.) 


Kada Matoš kao vojni bjegunac napušta Hrvatsku i 
bježi u Kraljevinu Srbiju, nije još došlo do sukoba između 
»mladih« i »starih«. Khuen je tek navršio prvi decenij svog 
banovanju, wkojem je spretnim političkim makinacijama uspio 
potpuno razbiti političko-parlamentarnu opoziciju protiv svog 
režima. I tada dolazi Franjo Josip u Zagreb, pali se mađarska 
zastava, i inscenira veliki proces sveučilišne omladine. Epi- 
log: emigracija većeg broja hrvatskih intelektualaca na bečki 
i praški univerzitet. Premda po godinama, pa i po svojim ne- 
mirima, pripada toj generaciji — kao emigrant prije početka 
jednog pokreta — Matoš nije taj pokret potpuno shvatio. On 
ga ocjenjuje po njegovoj kasnijoj političkoj evoluciji, a nikako 
nije uočio jedno: da nije bilo Hrvatske moderne, čitave one 


žučljive polemike između »mladih« i »starih«, ne bi ni on bio, 


mogao djelovati u Hrvatskoj. Da Matoševi reci i književni 
apeli nisu ipak bili glas vapijućega, da se nisu izgovarali do- 
ista u zrakopraznom prostoru, nego u kulturnoj areni koja 
je na njih itekako, makar i negativno, živo reagirala — zaslu- 
ga je Hrvatske moderne. No, »kako nije bio u direktnim vezama 
s hrvatskim književnim pokretima na koncu 19. i na početku 
20. vijeka, Matoš nije imao mnogo razumijevanja za sve epi- 

zode u književnim borbama svoje generacije« (Antun Barac). 
Književno superioran prema kritičarima »mladih«, Matoš ni- 
je nikada shvatio ni svu neospornu kulturno-historijsku va- 
žnost pokreta svoje generacije, koji se završio u času kada se 
on vratio u Hrvatsku. 

Političko-društvena i ekonomska situacija u Hrvatskoj 
godinu dana prije nego je spaljena mađarska zastava (1894), 
sasvim je druga nego u godini kad je anektirana Bosna i 
Hercegovina (1908). Pa i Zagreb je potpuno promijenio svo- 
ju fizionomiju. Centar grada premjestio se iz Gornjeg u Donji 
grad, gradsko se stanovništvo podvostručilo. Industrija, koja 
se naglo širi, klasno raslojava stanovništvo. U svijesti emi- 
granta, sklonog romantičnom maštanju, grad idiličnog dje- 
tinjstva, arhitektonski skladan, pretvorio se u trgovačko-in- . 
dustrijski grad austro-mađarskog provincijskog tipa. Ali ni- 
je se promijenila samo purgersko-cehovska tiha slika volje- 
noga grada, koju je on, kdo neki prognanik, sentimentalno 
nosio po kaldrmi beogradskoj, kroz švicarski pejzaž i parišku 
vrevu. Promijenili su se ljudi. Ti ljudi su kao objekti nostal- 
gičnih čežnja iz kalimegdanske i monparnaske perspektive po- 
primili oblike i osobine što ih nisu imali, a nisu ni mogli imati. 

(Matoš se vraća u Hrvatsku u času kad sve brže dozri- 
jeva svijest hrvatske inteligencije o propasti Monarhije i ka- 
da se stranke i pojedinci naglo. pripremaju da ih događaji ne 
zaskoče. Između Rakovice i Riječke rezolucije dosanjane su 
sve iluzije. Pa i Riječka se rezolucija otkrila kao tlapnja. Pre- 
grupacije. Traženja. Kompromisi. Slomovi. Romantika Supi- 
la ili Radića nije identična s romantikom naših građanskih 
političara dvadesetoga stoljeća. Taktiziranje podgriza svaku 
načelnost. Renegatstva su svakodnevna pojava. Situacija je 
već zrela za Rauchovo banovanje, za veleizdajnički proces i 
za početak Supilova sloma. Vrijeme Starog definitivno je pro- 
šlo, a njegov zakašnjeli učenik i sljedbenik s ogorčenjem gle- 
da kako se Starčevićeva baština cijepa i sve više prostituira. 
Frank, milinovci, Šegvić, klerikalci. A sve političke grupe i 
grupice imaju svoje listove, kapitale, utjecaje i — književ- 
nike. 

U politikantski elektriziranom društvenom životu nije va- 
žno što se piše, nego tko piše igdje se što objavljuje. Knji- 
ževno-kritički zahtjevi vođa Hrvatske moderne u to su vri- 
jeme već splasnuli. Livadić uređuje »Savremenik« bez ikakva 

kriterija, Dežman se već utaborio u »Obzoru«, a Marjanović 
je, naslućujući događaje koji se neminovno bliže, prebacio 
svoj interes na druga područja, iz kojih želi da diktira knji- 
ževnosti. Po tradiciji svake nerazvijene građanske civiliza- 
Cije, i književnost u Hrvatskoj u prvom deceniju dvadesetog 
stoljeća služi kao sredstvo više ili manje talentiranim -poje- 
dincima da postignu društvene pozicije, da se lično afirmira- 
ju, u najviše slučajeva da se osposobe za političku karijeru. 
Energičniji i ambiciozniji višeškolci zamjenjuju školske zada- 
ćnice novinskim podliscima. Vrata književnosti širom su otvo- 
rena svakom iole pismenom sastavku. Svaka redakcija stran- 
čarskog lista — a svaki list je organ neke protokolirane ili ne- 
protokolirane političke stranke — ima svoje priznate i čašćene 
veličine i svoje »nade«, svoj štab književnika koji će, već pre- 
ma razvitku politikantske taktike, sutra biti u saboru, na sve- 
učilištu, u kazalištu ili barem u odboru Matice hrvatske. Ma- 
soni, pokretaši, mađaroni, frankovci, furtimaši, haškovci. Kli- 
kaštvo u politici, literaturi, likovnoj umjetnosti, u kazalištu. 
Klikaštvo u kavanama i krčmama. 


Međusobni odnosi pretvaraju se u karikaturu. Mržnje ne 
rastu iz principijelnih razmimoilaženja, nego iz najbeznačaj- 
nijih slučajnosti. Cvjeta polemika, povod za žučljiv polemi- 
čki članak često je neplućena kava u kavani, izgovorena dos- 
jetka u krčmi, neka uvreda ili tuča. I nema umjetničke nada- 
renosti koja nije tim zatrovanim, provincijskim prilikama pla- 
ćala krvav danak, naravno, na račun svoje nadarenosti. Od 
Meštrovića počevši. I Matoš. On možda najviše. 


Stotine Matoševih stranica lični su obračuni, više ili ma- 
nje duhoviti, pisani hirovito, inspirirani momentanom  situ- 
acijom, beznačajnim događajem, kratkotrajnom mržnjom ili 
simpatijom — koje je, uostalom, sam autor demantirao je- 
dnakim brojem stranica. Pa i najseriozniji njegovi članci u 


velikim odlomcima pate od tog neprincipijelnog obračunava- | 


nja, refleks su momentanoga Matoševa stava u beznačajnim 
»bitkama« tog vremena. No nije ta žučljiva neprincipijelnost 
pribavila Matošu nepomirljivu opoziciju hrvatske književne 
elite; ni kult energije što ga je prenio iz Barrčsovih i Maurras- 
ovih spisa, ni historijski tradicionalizam, ni impresionistički 
metod njegove kritike, ni naglašeni tradicionalizam — jer, na- 

pokon, i Krnic i Begović i Benešić bijahu impresionisti, kult 
energije i individualizma bio je shvatljiv i bliz generaciji ko- 
ja se oduševljavala Nietzscheom i Ibsenom, kritičarski su ek- 
lektici i Dežman i Nehajev i Livadić, bezobziran je polemi- 
čar i Marjanović, sigurno najjači publicistički talenat u gene- 
raciji »mladih«. No ni jedan Matošev suvremenik nije tako 
nepomirljivo u svojim kritičkim radovima upotrebljavao estet- 
ski kriterij, nitko nije pomoću njega tako konsekventno ospo- 
ravao talenat ljudima koji se smatrahu i koje su smatrali za 
književne autoritete. 


»Možda je kritika, vrijedna tog imena, samo ona kojoj su 
predmet djela dovoljno udaljena od nas i od kojih smo mi 
osobno odvojeni. I još treba da se ona odnosi na prilično ši- 
roke skupove da bismo mogli zahvatiti prave odnose koje me- 
đu. sobom podržavaju pojedina djela« (Jules Lemattre). Kao 
što se ni pisac knjige »Contemporains« nije držao tog svog 
savjeta, tako je i Matoš smatrao kako je »... mnogo teže biti 
moderan nego star« (Joubert) i kako mu je dužnost da pro- 
govara o suvremenim književnim pojavama bez obzira na 
opasnost da ne bude precizan. Vjerujući u svoj kriterij, on je 
govorio s pouzdanjem i žarom fanatika. Nije bio dobrodušan, 
superioran profesor kao Albert Thibaudet koji daje ovdj sa- 
vjet suvremenim kritičarima: »Ne treba pomagati ljudima u 
umiranju. Ali je potrebna babica da im pomogne roditi se, 
potrebne su im ne previše poštene žene da im pomognu ži- 
vjeti, liječnici da im uspore smrt«. Ne, Matoš je bio fanatik 
— među mnogim strančarsko-političkim fanaticima rijedak fa- 
natik umjetnosti. Kao takav, on je nužno morao da dođe u 
sukob i sa Skerlićem i s Marjanovićem, da vodi neprestane 
bitke, da se zaplete u nerazmrsiva protivurječja, da psuje, 
plače i vrišti — da postane autor najtužnijeg književnog do- 
kumenta tog vremena, knjige »Dragi naši savremenici«: 


»Nas ubija, nas tlači i uništava nestručnost na svim linijama, 
ali nigdje tako i toliko kao u literaturi, kao da se baš tu ne traži 
osim stručne spreme još i izvanredna sposobnost, talenat i — 
više od talenta. U ostalom se svijetu posvećuju književnosti naj- 
sposobniji, a kod nas oni koji su čak i za pošteni produktivni ru- 
čni rad nesposobni. Struci kojoj se u normalnim zemljama po- 
svećuju najdarovitiji, posvećuju se kod nas najbedastiji, najnedo- 
tupavniji, najgluplji i najzabijeniji, kao da je beletristika arena 

nesposobnosti i svete, svemožne, kod nas u najnovije doba najmo- 
dernijim, najnaprednijim frazama maskovane gluposti! 

* Proti tom literarnom parasitstvu borio sam se godinama s ve- 
ćim i manjim, ali ipak uspjehom. Čistio sam, čuvao i plijevio ku- 
kolj i drač na brazdi literarne naše njive. Mnoge nametnike, mno- 
ge imele i otrovne pečurke izbacio sam iz vrta hrvatskog Parnasa. 
Kada mi ne pomože budak i motika, dohvatio sam metlu, pa i bu- 
džu. I u književnosti je metla vrlo korisna. Bez nje bi se naš li- 
terarni salon još više usmrdio. Od svih savremenih kritičara naj- 
više sam meo i prozore otvarao, va nije moju; krivica ako je knji- 
ževni zrak kod nas još uvijek tako močvaran, kužan i smradan, jer 
je kod nas — ovo ću vam šanuti u uho — kulturno parasitstvo orga- 
nizovan sistem, a ne tek sporadična pojava.« (Iz predgovora: »Dra- 
gi naši savremenici«, 1912.) 


Da bi mogao o najsuptilnijim književnim pitanjima, 0 
stilu, izrazu, o talentu i stvaralačkim groznicama, o zaraznim 
temperaturama što zrače iz umjetničkih djela, progovoriti su- 
gestivno, dakle ne prežvakanim, naučenim frazama, kako bi 
rečenice o tim otkrićima životnih tajna bile nova svijetla ot- 
krića — potrebno je da kritičar ima tri kvaliteta: zanos, ši- 
roku književnu kulturu i istančan osjećaj ljepote, razvijen 
književnim i životnim iskustvom. 


Matoša je prožimao za književnost isti onaj zanos što ga 
otkrivamo u svih velikih kritičara. To je zanos što je proži- 
mao Bjelinskog dok je čitao stranice nepoznatog Dostojev- 
skog, što je nadahnjivao lucidne Baudelaireove rečenice o De- 
lacroizovoj paleti i Wagnerovoj muzici. To je zanos koji je 
tvorac oduševljene ljubavi i okrutne mržnje, zanos koji ruši 
sve brane između senzacija iz realnog života i senzacija što 
ih rađa život oblikovan u umjetničkom djelu. 


Neosporno je da se svaki čovjek zanosi nekom životnom 
manifestacijom. Raznolik život, pun iznenađenja, pobrinuo se 
za svakoga, i čini se da čovjek bez zanosa koji ovisi o stupnju 
njegove kulture i dobi, ne bi ni mogao živjeti u toj dolini su- 
za. No ne zanosi se svatko umjetnošću. Nije samo muzika 
umjetnost koja traje i živi pokraj milijuna zdravih kulturnih 
ljudi bez sluha, koji dakle nemaju nikakva odnosa prema 
njoj, ni bilo kakvu potrebu za njom. Svijet je napučen i mili- 
junima pismenih ljudi kojima umjetnička riječ ne kazuje ni- 
šta, koji ni pokraj zdravih očiju ne osjećaju umjetnost lini- 
je, forme i boje. Sve groznice umjetnika, koje fiksirane u um- 

jetničkom djelu govore o životnim tajnama nekim ljudima 
jasnije nego ijedan naučni dokumenat, za kompaktnu su ve- 
ćinu više ili manje zabavna igra, više ili manje gnjavaža, s ko- 
jom treba da se kulturan čovjek upozna, kao što se jednom 
po istoj toj logici konvencionalne društvene obrazovanosti upo- 
znao s logaritmičkim tablicama. 


No kao što ima ljudi kojima umjetnost doista govori taj- 
nim svojim jezikom, te magičnošću mašte rastvara svjetove 
— a da obogaćeni njome u svom doživljajnom svijetu ipak 
ostanu pasivni uživaoci — tako ima i nebrojeno kritičara um- 
jetnosti koji s umjetnošću imaju vrlo malo veze. Oni se do- 
duše bave umjetnošću po profesiji. No kao što ima nebrojeno 
stranica napisanih u literarno-poetskoj formi, mnogo platna i 
kartona išaranih linijama i bojama, mnogo skulptura koje tra- 
ju po muzejima, magazinima i bibliotekama, zahvaljujući po- 
stanak raznim simuliranim pobudama svojih autora, tako se 
ni interes većine kritičara umjetnosti nije rodio u dubokom, 
sudbinskom zanosu za nju. O koliko ima antipatično hladnih, 
uzvišeno »pametnih« formulacija na stranicama kritičarskih 
tekstova od Aristotela do danas! Doista, svako umjetničko 
djelo, kao manifestacija jedne svijesti i jedne volje, kao do- 
kumenat ljudskog aktiviteta i određene stvarnosti, može da 
pobudi i redovno pobuđuje višestruki interes: ono može da 
postane objekt za razne psihološke ili sociološke studije, i ov- 
dje ne treba ponavljati poznate činjenice kako se Engels od- 
nosio prema Balzacovu djelu ili Freud prema djelu Dosto- 
jevskoga. 


Literarno djelo može, dakle, da bude isključivo objekt 
lingvističko-gramatičke analize, ilustracija kulturno-historij- 
ske stvarnosti, kao i aktuelna politička akvizicija jedne stran- 
ke. I upravo zato živi u domenama umjetničke kritike. toliko 
autora koji su psiholozi, sociolozi, lingvisti, profesori, politi- 
čari, historičari, proroci, strančari i dogmatičari. Svima je 
njima umjetnost i konkretno umjetničko djelo o kojem pišu, 
manje ili više sredstvo kojim potvrđuju svoje spekulacije ro- . 
đene u domenama i strukama što su samo posredno vezane 
s umjetnošću. Sve te njihove književno-kritičke rasprave — 
unatoč korisnosti i interesantnosti, znanju i kulturi — ne mo- 
gu nikako da u objektu svojih analiza nađu onaj živi izvor 

što ključa u svakom umjetničkom djelu, onaj život što neuni- 
štivo živi u njemu i po kojem umjetničko djelo živi i preživ- 
ljuje čovjeka kao fascinantan dokumenat ljudske svijesti. 
Čitava pobuna A. G. Matoša prema tzv. profesorskoj kri- 
tici, uporno zastupanje artizma kao životnog nazora, napokon 
njegov larpurlartizam, pa i bohemstvo njegovo rodilo se iz 
njegova zanosa za umjetnošću. Taj zanos nadahnjivao ga mr- 
žnjom na sve ono što je smatrao za diletantizam, pretvarao 
ga u romantičnog trubadura ljepote, koju je branio jednako u 
načelnim člancima i polemikama kao i,u esejima. No tu lje- 
potu nije nalazio samo u djelima svojih književnih simpatija, 
kao što su bili Baudelaire, Verlaine, Rimbaud, Heine i nad 
svima Byron, nego ju je otkrivao i u pisaca koji su mu mo- 
rali biti strani i po temperamentu. Ne nalazeći toga zanosa 
za umjetnost u većini kritičarskih spisa svog vremena — dje- 
lujući u sredini u kojoj je umjetnost bila usmjerena prema 
praktično-utilitarističkim ciljevima, a koju su trpjeli samo pod 
uvjetom da kroči tim utrtim stazama — on se našao osamljen 
sa svojim zahtjevima, zanosima i snovima. Sve što je pisao 
o aristokratizmu u umjetnosti, svi njegovi tekstovi protiv Ma- 
rjanovića i Skerlića, članci o tendenciji u umjetnosti, o slo- 
bodi stvaranja, bohemskoj usamljenoj gordosti — djela su čo- 
.vjeka koji je izgarao u zanosu za umjetnošću, koji se posve- 


tio tome da tu umjetnost svim svojim mogućnostima brani. 


Te mogućnosti nisu bile male. Da njegov zanos nije na- 
šao oduška u slabokrvnim deklaratornim formulacijama o 
slobodi stvaranja, o artizmu, Vart pour Vartu i o svim drugim 
vrlo važnim pitanjima na početku našega dvadesetog stolje- 
ća, nego da je o svim tim problemima Hrvatske moderne upra- 
vo on, koji nije pripadao tom pokretu, progovorio novim je- 
zikom — treba tumačiti ne samo tajnom njegova izuzetnog 
stvaralačkog literarnog talenta, nego i širokom književnom 
kulturom i razvijenim osjećajem ljepote. 


Matoševa književna kultura bijaše za naše prilike svaka- 
ko izuzetna. U sredini gdje djeluju kritičari koji osim mate- 
rinskog jezika ne znaju ni jedan drugi — on je poliglot. Osu- 
đen na emigraciju, poznavajući više kulturnih centara, on ni- 
je u svojim literarno-kritičarskim poređenjima afektirao, nego 
je stvarno poređivao kulturna stanja i događaje što ih je kao 
kritičar vidio i doživio. Dok su ostali hrvatski kritičari ugla- 

vnom upoznali noviju srpsku književnost preko Nedića i 
Skerlići, Matoš ju je, boraveći tolike godine u Beogradu, čitao 
i doživio neposredno. To njegovo poznavanje srpske knjiže- 
vnosti, njenih glavnih predstavnika, pokretnih snaga, srpskog 
poetskog izraza, te čitave kulturne srpske atmosfere za vri- 
jeme posljednjeg Obrenovića — ogleda se u nizu članaka, ese- 
ja i kritika, što dokazuju da je on kulturni srpski fin-de-sičele | 
poznavao mnogo bolje i prisnije nego hrvatski. Osjećajući hr- 
vatsku i srpsku književnost kao jednu književnost, jednog je- 
zičnog izraza, on je u svojim kritičkim sastavcima s asocija- 
cijama i paralelama superiorno mogao usporediti naše zaje- 
dničke domete, uvesti nov metod proučavanja i osvjetljivanja 
književnih pojava srpske kao i hrvatske književnosti. Taj pra- 
vaš, kritičar sarajevske »Nade« i beogradske »Samouprave«, 
»austrijski špijun« u Beogradu i srbofil u Zagrebu — bio je 
zapravo kod nas prvi kritičar koji je znalački pisao o među- 
sobnom utjecaju srpske i hrvatske literature, o njihovu za- 
jedničkom razvoju i zajedničkim krizama. Pišući o bilo kojoj 
pojavi srpskog ili hrvatskog literarnog života, on je tražio me- 
đusobne paralele, šireći tako skučena obzorja naših južnosla- 
venskih književnosti. Sve ono što je pisao o srpskim piscima i 
pjesnicima odaje čovjeka koji nikada nije smetnuo s uma da 
su hrvatskoj i srpskoj književnosti zajednički izvori. U tom 
smislu Matoš bijaše kao književni kritičar sigurno mnogo nap- 
redniji nego Skerlić, Nedić ili svi hrvatski kritičari oko »Po- 
kreta«. ; 

Matoš je »bio u bližem doticaju s Evropom negoli mnogi 
od onih koji su upoznavanje Evrope smatrali u neku ruku 
glavnim ciljem svoje književne generacije. Upoznao je na 
vrelu ljude i pokrete o kojima je najveći dio hrvatskih pi- 
saca njegova vremena znao tek iz druge i treće ruke« (A. Ba- 
rac). Ta Evropa bila je za Matoša zapravo Pariz. Premda je 
perfektno znao njemački, u njega nije bio velik interes za nje- 
mačku literaturu. Osobito ne za suvremenu. Da li se Matoš 
ispočetka svjesno orijentirao prema francuskoj literaturi kao 
Šenoa, koji je mislio da se naša kultura može stvaralački oplo- 
diti samo na romanskim izvorima, u stalnoj čvrstoj opoziciji 
prema germanskoj kulturnoj penetraciji — ili ga je Pariz pri- 
mamio, kao priznati, pomalo već oronuli, centar svjetske kul- 
ture — teško je danas odgovoriti. Svakako, Pariz ga nije samo 
primamio nego i omamio. Superioran, dok ocjenjuje i anali- 


2 Hrv. knjiž. kritika IV 17 





žira naše hrvatske i srpske književne prilike, originalan u 
sudovima i neobično senzibilan za sve naše nove pojave — 
on je u Parizu, pred Parizom, pa i pred čitavom francuskom 
kulturom zadivljeni i zbunjeni provincijalac. Matoš i Pariz — 
tema je koja do dana današnjega nije još razrađena, motiv te 
teme odzvanja u mnogim sudbinama naših intelektualaca koji 
su dulje boravili u prljavim, maštom i čežnjom poetiziranim 
hotelskim sobama građa na Seini. Matoš se u sudaru s Parizom 
nije ubio, kao nešto kasnije Josip Račić; no da je on ostao infe- 
riorni hodočasnik pred svim senzacijama evropskog fin-de-sičc- 
lea, što mu ih je razbludno nudio taj Babilon evropske civiliza- 
cije — to je izvan sumnje. Rouveyreova sjećanja na toga ozbilj- 
no-mrkog našeg mladića, svog »barbarskog zaštitnika«, uspo- 
mene što ih je Edouard Champion pričao Ljubi Wiesneru o to- 
me čovjeku za kojega je smatrao: »qwil 6tait un des plus forts«, 


pa ni vlastita poetizirana Matoševa sjećanja na pariška glado-| 


vanja nisu jedini dokumenti koji nam otkrivaju položaj tog 
prognanika u Parizu, u vrijeme kad u tom gradu proživljuje 
posljednje dane prognanik Oscar Wilde. Dojam što ga je proiz- 
vela francuska kultura na Matoša bio je silovit, da se on ni- 
kada ni poslije — kad je Pariz postao samo čeznutljivo sje- 
ćanje — nije uspio toliko objektivirati da postane kritičan. 
prema preraznim pojavama te kulture. Pred intelektualnim 


i umjetničkim izlogom pariškog fin-de-sičclea on je dječački 


zapanjen stao. kao hipnotiziran tim šarenim bazarom, i stoga 
mu se često dešavalo da je jednako pisao o slučajnoj pomodnoj 
bengalskoj vatri, kao i o onim skrovitim, tihim, ali ustrajnim 
palucanjima stalnih, svijetlih vrijednosti jedne razvijene civi- 
lizacije u opojnom rascvatu. Živeći bohemski, u atmosferi iz- 
među Baudelairea i Verlainea, on nikako nije pouzdan svje- 
dok, ni komentator, a kamoli kritičar Pariza svog vremena. 
Matoš, koji je o našoj likovnoj umjetnosti, unatoč svim ma- 
nama, pisao najlucidnije, živi u Parizu poslije dejinitivne po- 
bjede impresionista, u doba poentilizma i fovizma — ali nje- 
gova je pažnja još uvijek usmjerena više na već mrtvi akade- 
nizam, a njegove neke formulacije o Manetu dokazuju ne- 
sumnjivo i njegov konzervativizam, kao i to da se nikako nije 
snalazio u tim likovnim pitanjima koja su tada bila već jasna. 
Da mu je pariški teatar, u kojem baš u to vrijeme vodi Antoine 
svoju veliku bitku, uglavnom ostao stran, nije čudo. Matoš, 
koji je napisao nekoliko stotina stranica o kazalištu, nikada se 

prema toj umjetnosti nije odnosio kritički. No on ne zapaža ni 
suvremenu francusku literaturu, čitavu Gideovu i Rollandovu 
generaciju. Književni Pariz što ga Matoš oživljuje, Pariz knji- 
ževne boheme, u to vrijeme kao stvarnost više ne postoji, on 
nikako više nije jedna od pokretnih snaga francuske knji- 
ževnosti. Čini se da je i sam Matoš to osjećao: Potkraj života, 
u sudaru s našom stvarnošću, on će korigirati mnoge svoje 
prijašnje sudove. Među ostalim za to je karakteristična pro- 
mjena u njegovu odnosu prema Barrčsu: od podrugljive nega- 
cije do afirmacije tog pisca »nacionalne energije«. 

Ni Matoševi sudovi o starijim francuskim umjetničkim, 
vrijednostima nisu originalni. Jednostrana literarna obrazo- 
vanost, kao i određeno konzervativno strahopoštovanje pred 
produktima francuske kulture, nikada ne pogoduju original- 
nosti. Čitajući nasumce, on često parafrazira već izgovorene 
tuđe sudove. Matoš je i onda eklektik, sljedbenik svih mogućih 
francuskih kritičarskih sistema, kada piše o piscima prema 
kojima je imao najviše afiniteta, kao i onda kada izriče svoje 
negativne sudove, kao npr. o Zoli i naturalizmu. Rijetko kad 
izbija ispod te kore literature neposredna matoševska riječ, 
tako jasna i poznata iz ranijih i kasnijih njegovih kritika: o 
hrvatskoj i srpskoj književnosti. Matoševo intimno osjećanje 
u Parizu, nostalgija njegova za izvorima na kojima je njegova 
nadarenost mogla neprestano da crpe nove pobude, jasno su 
izraženi u rečenici: »A vrapci brbljaju na krovovima kao de- 
rani, a Hrvatska. bijaše iz te sjajne daljine tako sitna, tako 
malena kao hrvatski literatić u Parizu Richelieua i Napoleona.« 

Pa ipak ne smijemo potcijeniti širinu Matoševe književne 
kulture i u vezi s time neposredan i plodonosan utjecaj što 
ga je na njega proizveo boravak u Parizu. Dok su francuske 
kritičare, s loše prevedenim i krivo komentiranim citatima, 


mnogo godina u hrvatskoj kritici upotrebljavali kao autorita- 


tivnu stafažu suprotnu citatima i njihovu duhu — Matošu je 
čitava francuska kultura dubok doživljaj. U relaciji prema 
svim svojim suvremenicima, hrvatskim i srpskim kritičarima, 
on se u toj kulturi još uvijek kretao najsuperiornije i kao naj- 
bolji znalac. U svim esejima i člancima iz tog područja strane 
literature on je spretan eklektik, ali su ti radovi u tadašnjoj 
našoj civilizaciji, po svojoj svježini, djelovali kao najoriginat- 


2* 19 


nija otkrovenja. A pozitivnom djelovanju tih radova na našu 
književnu civilizaciju ne smeta ništa što za njih, kao i za 
mnoge Matoševe feljtone, vrijedi zapravo ocjena da je njihova 
originalnost, a za Matošev razvitak i važnost, više u tome ka- 
ko ih je oblikovao, nego što je u njima kazao. U želji da 
osvijetli prerazne književno-kulturne pojave sa svih strana, 
Matoš doduše ne uspijeva u tim tekstovima da dade ni jedan 
dublji, kompleksniji kritički zahvat. Kako se držao površine, 
njegovi književni portreti stranih pisaca niti su plastični niti 
uvijek pouzdani — ali zato je baš na tim tekstovima razvio sve 
izražajne mogućnosti svoje briljantne stilistike. Ritam tog stila, 
konciznost fraze, živi, iznenadni obrati, ajorističke uzrečice, 
živost slika, jasnoća određene misli — čitava ta literarna fak- 
tura postat će nešto kasnije kritičarski zahtjev što će ga Matoš 
postavljati na hrvatsku i srpsku kritiku i općenito na našu 
književnost. 


Iako nije bio dovoljno kritičan prema raznim utjecajima, 
letimice uhvaćenim impresijama, ako i nije, kad se upoznao 
s mnogim kritičkim metodama, ni jednu dosljedno primjenji- 
vao — krećući se na širokim prostranstvima bogate francuske 
literature i književne kritike, Matoš je istančao i produhovio 
svoj prirođeni osjećaj za književne vrijednosti, za osnovna 
pitanja književnog stvaralaštva. Braneći protiv profesionalnih 
književnih kritičara, profesora i docenata tezu da se kritičari 
rađaju, i to rjeđe nego pjesnici, on je tu tezu najbolje do- 
kazao svojim djelom. Da onaj njegov zanos za književnost 
nije bio plitki entuzijazam diletanta, da njegova književno- 
kritička izobrazba nije ostala dosadna citatologija, te da je 
njegov istančani osjećaj ljepote našao svoju rečeničnu, bistru, 
snažnu i sažetu formulaciju — bio je potreban prirođeni knji- 
ževno-kritički talenat kojim je A. G. Matoš došao na svijet 
po istom zakonu po kojem se rađaju ostale umjetničke nada- 
renosti: Osjećaj za jezik, mogućnost kongenijalnog doživlja- 
vanja tuđih tekstova, sluh za ritam stila, za umjetnički izraz, 
doživljajna rezonanca na nijansu, na psihologiju i namjeru 


drugog pisca — taj splet kvaliteta — koje nisu drugo nego 


preduvjeti za posao što ga zovemo književnom kritikom — 
bili su mnogo razvijeniji u Matoša nego u bilo kojega od nje- 
govih suvremenika. Svi njegovi kritički sudovi — koji se 
često potpuno razlikuju od sudova njegovih suvremenika, 

Nedića, i Skerlića, i Marjanovića (npr. o Sremcu, Đalskom, 
Dučiću, Zmaj-Jovanu Jovanoviću), u najviše slučajeva svoju i 
originalnost a i tačnost crpe iz činjenice što je njihov autor bio 
rođen kritičarski talenat. A taj se talenat ne može simulirati 
kao ni jedan drugi talenat. Stihotvorca ništa ne može uči- 
niti pjesnikom! 

Kritička nadarenost A. G. Matoša dolazi do izražaja u 
prvom redu u njegovim književno-kritičkim radovima, i to 
naročito onda kada je ne siluje određenim programatskim 
tezama, kao što je to bio na žalost slučaj u mnogim njegovim 
kritikama o tadašnjoj poeziji. A dok je on ipak samo osrednji 
likovni kritičar, koji tek našoj mizeriji — tadašnje Meštro- 
vićeve, Kraljevićeve i Račićeve afirmacije — zahvaljuje na 
tom području dominantan položaj, on je izrazito slab kaza- 
lišni recenzent, premda je na temu o kazalištu napisao ne- 
brojeno stranica. I dalje: iako sam praktički muzičar, dakle 
u neku ruku stručnjak, o toj je temi napisao najbanalnije re- 
čenice. Što dokazuju te činjenice iz njegove kritičke djelat- 
nosti? Samo ovo: kao što ima izrazito epskih, ili lirskih, ili 
dramskih nadarenosti, tako je i kritička nadarenost omeđena 
subjektivnim afinitetom, doživljajnim kapacitetom i ukusom 
pojedinog kritičara, i.taj se doživljajni kapacitet ne može 
u pravilu ni izobrazbom, ni marljivošću, ni primjenom nekog 
apstraktnog metoda po volji proširivati. Kako je Matoš npr. 
duhovit i precizan u onim dijelovima svojih kazališnih kritika 
kad piše isključivo o književnim pitanjima. U nekoliko reče- 
nica on će obuhvatiti i Matavulja, i Vojnovića, i Kosora, da onda 
o samoj predstavi, o svemu onome što kazališnu umjetnost 
čini kompleksnom, a u kojoj je literatura samo jedna kompo- 
nenta, progovori jezikom najprosječnije novinske reportaže. 


Kritičaru, kojemu je ukus ne samo odlučni kompas u tra- 
ženju književnih vrednota nego i jedini autoritet u donošenju 
sudova, može se, naravno, s raznih stajališta prigovoriti su- 
bjektivnost.. Matoš je subjektivan i onda kad pri kraju svog 
života napušta mnoga svoja prijašnja gledanja, kad se od 
individualističkog . kozmopolitizma razvija, pod utjecajem i 
svog povratka u zemlju i Barrčsovih spisa, u tumača i propa- 
gatora teza o »narodnoj energiji«, o »specifičnom narodnom 
pejzažu«, te općenito o narodnosnoj, kao najvažnijoj kompo- 
nenti svake umjetnosti. A subjektivan je i onda kada u kri- 
tikama lirskih proizvoda svog vremena (o Rakiću, Dučiću, Be- 

goviću, Vidriću i Domjaniću) uporno zahtijeva Jukturu stiha 
i oblik pjesme po lirskom modelu druge polovine francuskog 
devetnaestog stoljeća. Taj njegov subjektivizam ne odvaja ga, 
nego naprotiv spaja sa svim velikim kritičarima književne 
povijesti. Kako nije smatrao književnu kritiku ni moralnom, 
ni naučno-sociološkom, mi psihološkom, nego u prvom redu 
književnom disciplinom, Matoš nije ni pokušavao da svoje 
subjektivne sudove zaodjene u fraze neknjiževnog, nesliko- 
vitog izražavanja. Dok su njegovi književni suvremenici iz 
određenog pogleda na svijet izvodili svoj stav prema književ- 
nosti, te tako na nju stavljali socijalno-utilitarističke ili na- 
cionalno-utilitarističke zahtjeve, on je iz određenog estetskog 
nazora, iz svog odnosa prema književnosti pokušavao izgraditi 
svoj stav prema životu. Porazi u tim pokušajima otvarali su 
mu vrata u bohemu, silili ga na osamljenost, razapinjali nje- 
gov talenat na tragične nepomirljive suprotnosti. 


O A. G. Matošu pisalo se relativno mnogo. Za vrijeme 
svog književnog života, neprestano u centru pažnje, uvijek u 
ofenzivnom stavu — on i njegovo djelo doživljavali su pole- 
mike, najbanalnije uvrede i pogrde, kao i rijetke kritike. 
Ranjiv vrlo lako, pun protivurječja, Matoš je bio zahvalna 
tema svakomu kritičaru dogmatičaru. Pa i svakomu kritičaru 
koji ne ocjenjuje njegovu pojavu u kompleksnosti. Ništa nije 
lakše nego Matoševim citatima dokazati nedosljednosti nje- 
govih impresionističkih sudova. Treba samo usporediti dva 
njegova članka o Kranjčeviću, prvi dok je Kranjčević još bo- 
lovao, a Marjanović još nije dovršio svoju studiju o Kranjče- 
viću, a drugi poslije Kranjčevićeve smrti. Neosporno je također 
da je Matoš iz nekih ličnih momenata znao potpuno prosječne 
pisce proglašavati velikanima, a obratno je žučljivo osporavao 
neke vrijednosti koje su se morale i njemu otkriti. Bio je 
osjetljiv i osvetljiv. Neuredan. Nepouzdan. Pisao je često o 
stvarima o kojima nije mnogo mislio i koje nije ni osjećao. 
Napadao je lingvističko-profesorsku kritiku, a sam je kao naj- 
pedantniji profesor, na osnovu nemarnog jezika, osporavao 
svaku vrijednost mnogim autorima. Bio je često zagrižljiv 
strančar, premda se borio protiv strančarstva u književnosti. 
Braneći svoj kriterij na području poezije, on je negirao ta- 
lenat ljudima koji su bili nesumnjivo veći pjesnici od njega, 
a da mu ipak nikad nije bila jasna činjenica ne samo da su 

njegovi zahtjevi prema našoj lirici prilično zastarjeli nego da 
su i u našoj poeziji, zbog našeg jezika i našeg akcenta, potpuno 
deplasirani. Isto je tako tačno da se njegova popularnost ba- 
zirala na nevrednijim njegovim radovima (Stanko Šimić), kao 
i to da nije bio misaon (Tin Ujević), da je bio takav, a opet 
ne takav, da je bio onakav, a opet i to ne potpuno. Svaka 
kritička analiza može vrlo lako da razmrvi čitavu njegovu 
zgradu, da je poslije takva postupka prikaže turobno male- 
nom, neznatnom i gotovo štetnom. Ocjenjivati A. G. Matoša 
kritičarskim sitnozorom, ograničiti se na detalj u njegovu dje- 
lu, parcijalno ga analizirati — znači ne shvatiti i ne osjetiti 
moć njegove riječi, ritam njegove artističke misli po kojoj 
je bio najmarkantnija književna ličnost svoje epohe. 

Čitav Matoš, sa svojim pozitivnim i negativnim stranama, 
sa svojim vrlinama i manama, jedinstven u kontradiktornosti, 
s potresnom tragikom svojih zabluda, internacionalni nacio- 
nalist, dekadentni propagator individualne i društvene ener- 
gije, frankovački slobodni mislilac — lirik u kritici, a kritik 
u lirici — Matoš još danas živi u našoj književnosti kao tvo- 
Tac našeg suvremenog književnog jezika, književno-kritičke 
frazeologije, kao čovjek koji je hrabro progovorio o mnogim 
dotad neosvijetljenim pojavama našeg kulturnog života. Mno- 
ge njegove sudove oborilo je vrijeme, taj nemilosrdni sudac 
nad svim sucima, koje je isto tako mnoge i potvrdilo. Mnoge 
misli o raznim važnim i uvijek živim pitanjima književnog 
života nisu do dana današnjega nigdje u našem jeziku ni 
tako precizno ni tako sugestivno formulirane kao u njegovim 
tekstovima. Briljantni stilist, on je zanimljiv i onda kada za- 
stupa sumnjive teze, kada se bori u izgubljenim bitkama. 
Očit dokaz da je i na području kritike pitanje »kako?« važno 
kao i »što?«. Njegovi kritičarski postupci često su suprotni 
hladnoj logici činjenica, ali moć je njegova uvjeravanja ipak 
toliko jaka, sugestivnost stila toliko fascinantna da se čitalac 
može još danas vrlo teško kritički objektivizirati prema dojmu 
što ga je Matošev tekst u njemu izazvao. 

Utjecaj njegovih kritičkih spisa i književnih polemika 
bio je neobično jak na mlađu hrvatsku književnu generaciju. 
On se može osjetiti i u nekim kritično-polemičkim člancima 
Miroslava Krleže, kojemu bijaše suđeno da vodi ne samo knji- 
ževno-estetske bitke oko nekih pitanja što ih je već Matoš 
načeo nego da se i sukobi s istim snagama i licima koja su 

već u Matoševo vrijeme kočila razvitak naše književnosti. 
A ta paralela ne iscrpljuje se samo na Matoševoj iz g. 1913. i 
Krležinoj iz g. 1933. polemici protiv Kerubina Šegvića i svega 
onoga što je Šegvić predstavljao u našem kulturnom životu. 
Kritičar Matoš — kao svjesna i prva rigorozna naša pobuna 
protiv diletantizma, kao literarno-umjetnička pobuna protiv 
svih programa, recepata, direktiva i dogmi pogubnih za umjet- 
nost — još danas je aktuelan. Aktuelna je i otvorena oštrina 
njegove borbenosti. A iznad svega njegova lapidarna, koncizna, 
sugestivna. i uvijek zanimljiva kritička stilistika. 


(1952) 
MARIJAN MATKOVIĆ 


kod 


O KNJIŽEVNIM PITANJIMA 








KNJIŽEVNOST I KNJIŽEVNICI 


RAZMATRANJA 


Pisati o književnosti i o književniku uopće čini se na 


“prvi mah zaludnica u vrijeme kad o tome već ima nepre- 


gledna literatura i kada nema, tako reći, pisca i kritičara 
a da nije o sebi, o svom zanatu i pozivu napisao i više no 
što treba. I kod nas se već mnogo, i odviše, o tome rasprav- 
ljalo, posljednjih desetak godina i ne pretresa se drugo no 
Pitanje: što je upravo književnost i što je književnik, te 
doživjesmo da cijele literarne grupe poriču drugima pravo 
na literarnu egzistenciju, svojatajući je dakako za sebe. Usu- 
prot tolikim diskusijama i tolikim formulama ta je tema još 
uvijek aktuelna kao dokaz književničke vitalnosti, pa ako se 
»u mojoj dragoj domovini, gdje je svak kukavica« (Casanova), 
raspravlja vrlo plitko i primitivno, blizu je vrijeme kad o 
književnosti neće više čavrljati nepismeni diletanti i novi- 
narski pustolovi, nego sami književnici, pravi književnici. Ako 
ih ovaj članak na to potakne, nije beskoristan. 


I 


Od svih vjekova najnovije doba je najliterarnije. Ni- 
kada knjiga ne bijaše od većeg utjecaja, nikada ljudi više 
ne čitahu i ne pisahu. Oslobođavanjem slobodne misli, šire- 
njem pismenosti, usavršavanjem štamparske tehnike i na- 
pretkom prometa, političkim plodovima Revolucije i rezul- 
tatima eksperimentalnih nauka postala je štampa najvećom 
moralnom silom u Evropi. I prije bijaše velikih duhova, 
snažnijih i originalnijih od naših, ali kako je »čitanje možda 
stvaranje udvoje« (Balzac), književnost je u oskudici broj- 
nijih čitalaca bila luksus gospodske dokolice, zabava najoda- 


27 


branijih, izolovanih elita, dok je danas sve više i više po- 
trebom. Narodi kojima knjiga nije kruh nisu literarni. Dok 
je »Izgubljeni raj« knjižar kupio za deset funti sterlinga, Wal- 
ter Scott već zaslužuje oko 6 milijuna franaka. Emancipaci- 
jom knjige i štampe emancipirao se i nov stališ, književnički, 
potiskujući plemstvom duha aristokraciju roda i novca. Na- 
poleon I žali što nema velikoga Corneillea da ga napravi voj- 
vodom, bojeći se pera Chateaubriandova i gospođe Stačl. Di- 
sraeli počinje svoju nevjerovatnu karijeru romanima. Bis- 
marck je književnik govorima i memoarima. Mazzini, Castelar, 
Hercen, — većina velikih političara su književnici, kao i naš 
Gaj, Kvaternik, Starčević, a jedan od najsavremenijih mini- 
stara — Cl&€menceau — jedan je od najsavremenijih literata. 
Danas je već u cijeloj Evropi, osim u Turskoj i Albaniji, pro- 
buđena nacionalna književnost, barometar- kulturne snage, 
dakle umne energije dotičnoga naroda, Sila literature u direk- 
tnom je razmjeru sa kolektivnim narodnim snagama, i njen 
kvalitet i kvantitet nam daju sliku rasne energije. Što slabija 
književnost, manji, slabiji i narod. Ba, 

Danas ima preko 300.000 artista u Evropi i jamačno isto 
toliko literata: broj nečuven dosele u kulturnoj povijesti. Ka- 
da bi toj književnoj republici uspjelo složiti sei organizovati u 
pravu državu, ta bi vlast bila jača od svih bajuneta evrop- 
skog oružanog mira. 

Nikada, dakle, osim u kratkoj epohi atičkoga slobodnoga 
života, ne bijaše socijalna važnost literature veća i odlučnija. 
Književnici stvoriše Renesansu i Revoluciju. Knjige obarahu 

. i podizahu prijestole i oltare. U modernom životu nema ve- 
likoga djela ili velikoga zločina a da nije indirektna posljedi- 
ca pisane riječi kao najglavnijeg oblika današnjeg uzajamnog 
utjecaja i socijalne sugestije. Sila poče dijeliti svoju moć s 
idejom, i nema sile koja bi danas bez nje mogla postojati. 

Ali ta lijepa kolajna ima i ružnu stranu. Mi nismo samo 
literarni nego smo odviše literarni. Literatura, ako ih već ne 
apsorbira, nepovoljno utječe na sve umjetnosti. Sveopća je 
tužba da je danas umjetnost odviše refleksivna, kritična, li- 
terarna, da nema više spontanosti, naivnosti i svježine. Kao 
Goethe što se za Ifigeniju inspirirao jednom Rafaelovom sli- 
kom u Bologni, tako današnja plastika, pa i muzika, ne traži 
inspiracije u životu. »Sokrat i Isus bijahu mu učitelji« (Bee- 
thoven). Već L. Vinci, Velazquez, Michelangelo, doduše, pišu 

o sebi ili o umjetnosti, ali oni ne govore kao literati već kao 
artiste — homo minister ac interpres naturae — dok je već 
Wil. Blake u XVIII vijeku literat i crtač, a Delacroix, R. Wa- 
gner i naročito Fromentin pišu kao književnici od zanata. Pej- 
zaž su uskrisili književnici Rousseau, B. de Saint-Pierre i 
Chateaubriand prije velikih modernih pejzažista, a prerafa- 
elitski pokret u Engleskoj stvoriše književnici (Rossetti, Ru- 
skin). Tako je moderna umjetnost sve više i više literarna i 
premalo umjetnička, pretvarajući se sve više i više u literar- 
nu ilustraciju, i postala bi sasvim simbolska, dakle literarna, 
da se ne pojavi impresionizam kao reakcija čiste boje. 

Gdje svatko čita, tamo i svatko piše, a gdje svatko pi- 
še, tamo se ne piše, pa tako vidimo začudni pojav da se u- 
glavnome nikada nije slabije pisalo nego danas. Dok prije, 
kad književnost bijaše neodoljiv nagon, pisahu samo odabra- 
nici, danas, kada je zanat, često vrlo dekorativan, pišu legije 
mediokriteta. Nikada se nije toliko plagiralo, prepisivalo, kra- 
lo; nikada se glupost nije kočoperila u toliko svezaka kao u 
doba kad ima slobodu govora i štampe svak, pa i glupan. Ako 
je književništvo od zanata garancija za pisca, ne jamči za 
valjanost literature. Ako sam književnik, ne moram biti do- 
'bar književnik. Ako živim od pera, ne moram živjeti od do- 
bra pera. Zato je sasvim razumljivo, zašto su proti književ- 
nomu zanatu ljudi kao Rousseau i Tolstoj. [Književnik od za- 


nata mora računati s čitaocem, pa mu mora laskati. On je 


trgovac i industrijalac, služeći se neliterarnim sredstvima, pu- 
blicitetom i reklamom. On ne služi idealu. Robuje novcu )Če- 
sto piše da ne mora misliti. Da bi što više zaradio, upućen 
je na što veću produkciju, a poznato je da je kvalitet lite- 
rarne produkcije u obratnom razmjeru sa kvantitetom. Du- 
mas otac je publicirao oko 400 djela, a Balzac napisa 40 lo- 
ših romana prije veličajnoga ciklusa »Ljudske komedije«. Gon- 
court priznaje: »Ja sam mnogo čitao prije no što sam postao 
pisac, vrlo malo otkako to jesam.« * 

Koliko bi divnih, vječnih knjiga ostavio XIX vijek da 
književnici bijahu manje književnici, da su pisali natenane, 
jednu knjigu po deset godina, kao Flaubert, da su svršeno 
djelo godinama držali u pretincu kao Horacije ili Pope! Što 
bi nam ostavio Balzac da nije morao duga radi dirinčiti noć 
na noć kao robijaš! Koji pisac bi se mogao mjeriti sa Dosto- 
jevskim da nije morao pisati brzo i »načisto«: da mu stil od- 

govara sadržaju! Dickens je utemeljitelj »Daily Newsa«, Gil- 
bert A. Beckett napiše cijeli broj golemog »Timesa«. Broug- 
ham ispuni cio broj »Edinb. Reviewa«. Pročitajte život E. A. 
Poea, pa da vidite strahotu borbe između književnosti i rek- 
lame, umjetnosti i zanata, pisca i publike, genija i zlatnog 
teleta! Zato su najveći moderni književnici koji nisu, kao Zo- 
la i G. Sandova, predavali papiru svaki dan urednošću stroja 
ili krave muzare jednak broj dobro honoriranih i na pučkim 
tržištima teško očekivanih redaka, već oni koji se ne opetuju, 
koji govore samo kad imaju što novo reći, koji nisu nikad 
književni trgovci i industrijalci, pa ma gladovali kao mladi 
Carlyle, Butler i Chatterton, ili davali časove iz boksanja kao 
Villiers de-VIsle Adam. »Jedan od znakova duha srednje ru- 
ke je vječno pričanje« (La Bruyere), a Zola, Dumas otac, Di- 
ckens, W. Scott pa i Tolstoj malo su odviše brbljavi, svaka- 
ko brbljaviji od Me€rim€ea, Flauberta, E. Poea i Turgenjeva. 


Dok je glavna pogodba za književnost prije svega osob- 
nost, poznavaoci se modernog društva sve više i više tuže na 
nestajanje zanimljivih individua. \Individualnost u literaturi 
je originalnost, a baš ona sve više i više endo“ jedne stra- 
ne uništava indiviđduum država svojom uniforitrisanom jedno- 
likom naobrazbom, militarizmom i grdnim administrativnim 
mehanizmom, s druge pak strane demokracija svojim kole- 
ktivističkim teorijama i organizovanim gomilama, Byronov 
Gusar, Heineov Oslobodilac, Car Hugoov i Mussetov, Mickie- 
wiczev Mesija i Balzacov Skorojević je Napoleon, a kamo da- 
nas pjesnicima takav model? Pa i sam moderni život jednakom 
organizacijom rada, jednolikošću prometa, trgovine i politike, 
jednakim toaletama, mislima, odgojem, administracijom, ka- 
zalištima, žurnalima, postao je sve jednoličniji, neorginalni- 
ji. Običaji, misli, frakovi, novine i radnici posvuda su danas 
tako istovetni da današnja Evropa nije više samo pojam ge- 


ografskoga nego i kulturnoga jedinstva. Zato i literature nisu .. 


više samo nacionalne nego su i evropske u tolikoj mjeri da 
su nacionalne često samo jezikom i da su sve manje i manje 
originalne. Cirkulacija je i kontakt modernih ideja tolik da se 
ne da ni pregledati a kamoli kritično kontrolirati. Jezici, vjere i 
uvjerenja se pomiješaše u haotično klupko, svaki dan zakučas- 
tije i zagonetnije, kao kod zidanja babelske kule,-a već Gui- 
zot je upotrijebio izraz »intelektualna anarhija«. To »pome- 
tenije jazikov« uzrok je sve većoj površnosti i onomu veliko- 

mu kulturnomu zlu koje tek mi moderni Hrvati poznajemo 
u svoj plitkoj, majmunskoj karikaturi i idiotskoj grozoti: fra- 
zerstvu. »Moderno zlo, učinivši najviše štete u posljednje vri- 
jeme, bila je fraza, deklamacija, velike riječi kojima ji igra- 
hu jedni i koje uzimahu ozbiljno drugi, koje prvi mk: AR 
ozbiljno baš oni koji se s njima igrahu« — veli Sainte-Beuve 
govoreći o prirodnosti Hamiltonovoj. Ako moderno vrijeme 
nije uspjelo ukinuti pravo privatne svojine materijalne aki. 
nulo je već pravo svojine intelektualne. »Sve se ne zna ali 
sve se veli« (A. France). Danas svaki gimnazijalčić može o - 
lijeniti Darwina, svaki novinarčić može porobiti Voltairea 
Dok je prije, kada latinski jezik bijaše volapik učene Ev- 
rope, bilo lako kontrolirati originalnost pisca, danas se to 
ne da izvesti, jer se suponira znanje svih jezika živih i mr- 
tvih, i poznavanje svih knjiga. Jules Lemaitre opatrnuvši 
neoriginalnog G. Brandesa, ne trebaše nam dokazivati da j 
»evropska kritika« i »evropski kritik« apsurd. ia 
No najveći je dušmanin prave književnosti ž i 
Do književnik stvara, novinar odete. EM eko. 
vno kvalitet, novinaru — kvantitet. Književnost je talenat 
Mi: rutina. Knjiga je umjetnina, žurnal trgovina. 
njiga vuče masu k autoru, novine povlače autora k masi. 
Knjige popravljaju, novine laskaju. Knjiga je i jedin- 
ca, žurnal je gl i již ik m iti origi: a 
je glas gomile. Književnik mora biti originalan, su- 
perioran, novinar može biti svatko tko brzo i lako piše Žur- 
nalizam je pravi kontrast književnosti, i ipak literatura sve 
više i više služi novinstvu. Novine prave i obaraju književne 
reputacije, apsorbirajući u efemernosti svojih, često dobro 
plaćenih i nezajažljivih stupaca veliku većinu modernih knji- 
ževnih radova. Umjesto da novine zavise od knjiga knjige rd 
rad od novina. Knjige stvaraju velike misli, novine — veli- 
i interes: novac i Politika. Zato se još u XVIII vijeku, kada 
knjiga bijaše nad novinarstvom, vjerovalo u ideje, dok dunijt 
m sve kobnijim utjecajem žurnalizma, svijet i opet povje- 
ž a u silu. General revolucije Hoche čita Condillaca usred 
ata, a Cecil Rhodes i modetni aferiste čitaju samo telegrame 
pi pisma bacaju nečitana u vatru, a filozofe zamjenjuju 
ke: im novinskim vijestima. Francuska je štampa najliterar- 
m ao poke ho. Javljaju poslije Stendhalove smrti da 
ko . »neki Bayle, poznatiji pod pseudonimom Fr&dćric 
yndall«. Kao knjiga što sve više apsorbira ostale umjetnosti, 

pa i dramu, tako će, ako dotle žurnalizam ne postane sasvim 
književan, novinstvo progutati književnost. Već danas knjiga 
jedva konkuriše sa dnevnikom. Umovi kao Lassalle, Fichte, 
Balzac, Nietzsche, Leopardi itd. već odavna opaziše tu novin- 
sku opasnost po kulturu, ali prilike postadoše takve da dusi 
prvoga reda morahu djelovati kao novinari. Sainte-Beuve, 
'Taine, Renan pišu u žurnale. Ibsen čitaše većinom novine. 
Fuzija novinstva i književnosti već je tolika da najbolji knji- 
ževnici traže novinarsku govornicu, jer je već danas glas no- 
vina sugestivniji od književnog utjecaja. 

Premda je duh našega vremena literaran, stvorivši nove 
i velike književnosti, nije stvorio najvećih književnih djela: 
djela kao grčke i Shakespeareove tragedije, Moličreove ko- 
medije i stihovi Homera i Dantea. Od modernih prozaika vr- 
lo ih je malo pisalo bolje od Tacita, Racinea, i govorilo bolje 
od Cicerona i Bossueta. Dok književnik ne bijaše vezan, kao 
danas, na čitalačku publiku i na metodičnu produkciju, nije 
toliko frazirao, nije patio od hiperprodukcije. Pisao je bolje, 
jer je pisao manje. Bio je originalniji, imao je više stila, 
nije toliko plagirao! Nedavno uhvatiše jednog našeg »mla- 
đeg« gdje je prepisao jednu priču iz zakutnog njemačkog 
»Bazara«. »Stari« bijahu pošteniji. Ako se danas čita više no 
prije, čita se površnije, i što više zna masa, to manje zna po- 
jedinac. 

Danas nema više u Evropi mozgova kao Leibniz, Pier- 
re Bayle i Newton koji komentira »Apokalipsu« i dokazuje 
da je papa Antikrist. Montaigne je znao bolje latinski no fran- 
cuski, ali koliki moderni poligloti (i poliglotice), ne znaju zbog 
tuđih svoga jezika! Malo je modernih kao Baudelaire, Here- 
dia i Keats, koji i u naše grafomansko doba shvatiše da je 
jeđna-dvije sveske jedini prtljag na putu literarne besmrtno- 
sti. Koliko je evropeizam nacionalne književnosti obogaćivao, 
toliko im je škodio svojim kozmopolitstvom, industrijalizmom 
i površnošću. Dok prije mrtvi jezici ne mogahu konkurirati 
snažnomu mucanju probuđenih rasa, danas u ime imaginar- 
nog evropstva drže dva do tri velika kulturna naroda sve 
ostale narodiće u književnom vazalstvu. I danas još odlučuje 
Pariz u pitanjima svjetske književnosti. Dok se francuski, nje- 
mački i engleski književnik može zadovoljiti Renanovim sa- 
vjetom da je književniku dosta znati svoj materinji i latin- 
ski jezik, književnici svih ostalih evropskih narodnosti, ako 

žele to biti, moraju uz svoj rođeni naučiti i jedan od jezika 
velike kulture: francuski, njemački ili engleski. Prema tome 
literarni evropeizam toliko oslabljuje male, koliko ojačava 
velike kulturne rase. Nije sitna utjeha znati da najbolja hr- 
vatska književna djela, da Kovačićeva proza i Mažuranićev 
epos nisu plod poznavanja modernih literatura. Naša knji- 
ževnost, prem neznatna, dosta je jaka da pored klasične na- 
rodne pjesme i klasika omogući bez pomoći modernih jezika 
Hrvatu stvaranje remek-djela. Uostalom, u literaturi odlučuje 
samo talenat, talenat i opet talenat, pa ako moderno doba po- 
red svega svoga literarnoga napora nije natkrililo genij pro- 
šlosti, dokazuje samo taj fakat da propagiranje znanja nije 
propagiranje talenta. Progres je u literaturu uvukao više me- 
diokriteta no što je našao genija. Nekad mogaše biti samo knji- 
ževnik književnikom, a danas svak tko zna napisati članak za 
novine (i tko se upiše članom DHK). 


I 


Cucullus non facit monachum, a pisanje i izdavanje. knji- 
ga ne čini književnika. Tko je dakle književnik, pravi knji- 
ževnik? Onaj tko sebe ostavlja u svom djelu. Književnik, pre- 
življujući svoje produkte, nije književnik. Ali nije svali li- 
terat, ostavljajući potomstvu knjige. Trajna djela ostavlja- 
jui naučnjaci, dok je književnost sve ono intelektualno stva- 
ranje koje ne apeluje samo na razum nego i na srce, ne sa- 
mo na logiku nego i na fantaziju, koje se bavi čitavim čov- 
jekom i djeluje na čitavog čovjeka. Dok .je nauci glavno sa- 
držaj, književnosti nema bez forme. Književnost je dakle 
umjetnost, i svako naučno djelo, odlikujući se kompozicijom 
i lijepim stilom, i imajući osim poučne svrhe i cilj estetički 
literarno je, beletrištično. Takva su djela mnogi spisi meta- 
fizički, teološki, prirodonaučni, pa i fizički i matematički. 
Kompozicija Euklidove »Geometrije«, Kantova »Kritika čis- 
tog uma«, Platonovi dijalozi i Schopenhauerove rasprave um- 
jetnine su kao Humboldtov »Cosmos«, Darwinova putovanja 
ili prekrasne monologije Buffona, Lubbocka ili Lyella o ži- 
votu bilja, ruda i životinja. /Jer priroda je primitivan čovjek 
kao čovjek što je moralizovana Priroda, i naš razgovor s njo 
pije konverzacija sa gluhonijemim, nego sa djetetom. Knji- 
ževna produkcija nema dakle pravih granica i njene su gra- 

nice umjetne kao u Linnćovom botaničkom sistemu. Knji- 
ževnim djelom se uglavnome smatra ono koje zanima bez ob- 
zira na sadržaj, tj. koje čitamo više radi estetičkoga no radi 
didaktičkoga karaktera. Literarno djelo je dakle prije svega 


umjetnina. Prije svega mora biti lijepo. 

\Da se ne natežem suvišnim apstrakcijama o ljepoti, mi- 
slim da je nesumnjivo da je književnik ne samo čovjek su- 
periornog estetičkog osjećanja — jer to su i mnogi laici, nego 
i superiornog estetičkog izraza. Književnik nije samo osje- 
ćanje, književnik je stil. Svaki osjeća, malo ih piše; »Ne bo- 
jimo se reći da istina koja nije lijepa nije drugo no logična 
igra našega duha i da je jedina istina, trajna i vrijedna tog 
imena — ljepota« (Renouvier). 

Stil je estetička sugestija riječi poredanih po njihovoj 
plastičnoj i muzikalnoj vrijednosti. Već je davno kazano da 
ima samo jedan način za tačan izraz, a taj jedan jedini način 
izbora i reda riječi je stil. Stil je dakle nešto što se može kon- 
statovati, usavršavati, ali ne naučiti, jer je rezultat indivi- 
dualnosti. [Originalnost se ne uči. »Savršenost je sinteza od 
vječnosti'i prolaznosti«, veli vidoviti Novalis, i da je postig- 
neš, treba da si prije svega što savršenija osoba. Samo ljudi 
od stila, ljudi originalni i veliki, imaju stil velik i originalan. 
Stil j€ utjecaj čovjeka na društvo i onda je najveći kada je du- 
ša, kojoj je izrazom, tako moćna i velika da nam ostaje taj- 
nom kao veliko ćutanje misterija oko nje. »Nerastumačljiva 
ljebota je dragocjenija od ljepote kojoj se može pregledati 
obim i trajanje« (Emerson). 

Stil se dakle ne može potpuno shvatiti bez intimnog pozna- 
vanja pisca. Odatle neizmjerna važnost biografija, anegdota 
i memoara, odatle naša skoro slabost za velike, ćeretave do- 
kolice iskrenog i životnim crtama nakrcanog Montaignea, za 
ispovijesti histeričnoga samouka Rousseaua i za intimnosti 
Ljubomira Nenadovića. Najveće sitnice iz velikih života nas 
s njima familijarizuju, i mi ih bolje shvatamo, bliži smo im. 
Sv. Augustin je krao kruške, mnogo patio od glavobolje i mr- 
zio grčku književnost. Prekrasno! Descartes i Galiani pišu (kao 
naša malenkost) u postelji, a Jean Paul i Rousseau čitajući 
jedu. Pitt je već u četrnaestoj godini gadan alkoholik, a .poz- 
nati slikar Courbet harči dnevno po dvanaest litara (vina). 
Brougham i Napoleon jedared spavaju po četrdeset osam sa- 
ti, a Fridrik Veliki želi odučiti se od spavanja. Addison ima 

dobro srce i provodi (kao ja) život-u-kKafanama. Byron je skro- 
fulozan i sličan Karlu Smjelomu. Malherbe čita rđavo, kašlju- 
cajući i pljuckajući, stihove, i na samrti se dere na ispovjed- . 
nika: »Ne gnjavite me više, vaš mi je loš stil dodijao.« Katon 
ne može gledati vode i ogledala; Aristotel nosi na želucu 
kožnu vrećicu punu toplog ulja, Milton tvrdo izgovara 
Tr, Erazmo, rođen u ribarskom mjestu, ne mari jesti riba. Ba- 
con ne trpi mirisa od teleće kože, Descartes ima sa priležni- 
com dvoje-troje djece, Harvey noću šeta u košulji, Tycho 
Brahe se onesvještuje u blizini lisice, Pascal ne može trpjeti 
rijeke i roditelja zajedno, Condillac i Shelley su mjesečari, 
Keats sav strepi od sunca i od cvijeća, gospođa Stačl se daje 


= sahraniti — zime radi — u bundi, Dryden vjeruje astrolo- 


zima, Goethe je praznovjeran, Richard Wagner pipa baršun 
kod komponovanja, P. Bayle dobija grčeve kod žuborenja 
vode, Rousseau teško misli i nema memorije itd. Anegdota, 
uspomena je kao ključanica kroz koju se; kako je poznato, 
više vidi no kroz širom razjapljena vrata. 


Književnik, dakle, prije svega mora biti čovjek, čovjek 
razvijenijeg osjećaja, inteligencije i ukusa. Prije no što se 
nešto napiše, treba imati nešto da se kaže. Tko ne veli nešto 
novo, novo sadržajem ili oblikom, nije književnik.) Prema 
tome su osobine, nazvane u njihovoj cjelini talentom, glavna 
i jedina književnička odlika. Književna nam povijest neopo- 
recivo dokazuje da književnik može i treba, ali ne mora biti 
moralan. Da ne citiram toliko rječitih i induktivnih primjera, 
evo vam korumpiranog Bacona, oca modernih eksperimen- 
talnih i induktivnih metoda, evo Voltairea, Aretina, Heinea. 
Kao moral što ne jamči za talenat, tako talenat nije uvijek 
jamac morala. Čovjek je isto tolik u zlu kao u dobru: Knji- 
ževnici su i time pravi reprezentanti Humaniteta što su pro- 
sječno kao i on: osrednjeg morala. Veliki nitkovi i veliki 
karakteri su među njima rijetkost. Literati kao Toma Griffits 
Wainewright, trovač, marquis de Sade, najveći pohotljivac, 
rijetkost su kao velika književnica sv. Terezija, Mark Aurel 
i čisti kreposnici Keats i Leopardi. Tko hoće da pozna moral- 
ne bolesti, mora ih odbolovati. Književnici ne bi bili knji- 
ževnici kada sa čovječanstvom ne bi dijelili, pored kreposti, 
i njegove mane. Mnogi ponajveći među njima u tolikoj mjeri 
predaju cijelo biće svoje svomu djelu da im, rekao bih, za 
život ostaje samo njihova vlastita moralna karikatura. Čisto 

ne vjerujete da nježni, slatki La Fontaine bijaše nedelikatan 
libertinac, Rousseau gotovan, a delikatni Verlaine poderana, 
zamusana pijanica. [Čini se da mnogo velikih duhova ne po- 
ima život: bez kontrasta. Ako ih želite čuti gdje govore o 
slobodi, bacite ih u tamnicu. U blatu pjevaju o azurnom eteru, 
u paklu himnu o nebu. Zlo je' njima odista jedino sredstvo 
za poznavanje dobra. Zato su meni sto puta miliji pisci kao 
Marlowe i Villon koji, živeći kao neljudi, pišu kao ljudi, 
od gospode, kao Zola, koji žive kao mirni, moralni purgari, 
rigajući u knjige neutrošene ciničke instinkte. Veliki su i što- 
vanja dostojni autori koji nam prikazuju čovjeka u svoj 
veličini, kao posrednika između zemlje i neba, između svijeta 
materijalnog i idealnog, kao najvidljiviju sliku i priliku bo- 
žju, u ulozi sveca, mudraca i heroja, ali nisu manji oni koji 
ga crtaju u veličajnoj golotinji njegove slabosti i u tragiko- 
mici njegovih velikih disharmonija. 

Jedni pisci vole život kao ženu, drugi miluju smrt kao 
dijete. Ovi su logični kao geometrija, oni su mušičavi i osje- 
tljivi kao leptir. Jedni osjećaju samo pojave stvarnosti, drugi 
vele s »Imitacijom«: »Čovjek ima dva krila da se uzvisi nad 
zemaljske stvari: prostotu i čistoću.« Jedni su okrenuti kao 
sunčanica uvijek prama suncu, drugi — prama zemlji kao 
visibaba. »Diviti se glavna je radost i glavna sila života« — 
kažu jedni s Ruskinom, a drugi s W. Paterom: »Naša je du- 
žnost neprestano, izvedljivo ispitati mnijenje i tražiti novih 
dojmova, nikada ne zaspati i nikada se ne smiriti kod udob- 
nog mišljenja jednog Comtea, Hegela ili našeg vlastitog« 
(Renaissance-studije). Jednima je najviši tribut umjetnosti 

* mir, drugima nemir: Apolon i Dionis, mramor i vatra! Jedni 
su svjesni, logični, drugi nesvjesni, impulzivni, intuitivni. 
Jednima je izraz, riječ, simbol najvišeg reda i ekvivalenat 
Boga, stvaralačkoga Logosa, drugima je slovo tek pečat, mi- 
sterij, jeka svete, mračne tišine: »Govor je velik, ali ćutanje 
je veće... Čutanje, veliko carstvo ćutanja, više od zvijezda, 
dublje od kraljevine smrti«: (Carlyle). Jedni su pisci zago- 
netke, drugi su odgonetke. Idealisti i realisti. Pjesnici i prozai- 
ci. Filozofi i fantasti. Sveci i libertinci. Zanesenjaci i rugaoci. 

Taj dualitet, ta prividna opreka postoji odiskona u knji- 
ževnosti, omogućujući joj svježu vitalnost svojim vječnim tr- 
venjima, akcijama i reakcijama. Stara je borba između klasi- 
ka i »modernih«, bjesneći najljuće u doba romantične reakci- 

je proti pseudoklasičnom perčinu. No kao što je iz miješanja 
zemlje jeruzalemske sa tlom groblja pizanskoga niknula nova - 
vrsta krasne anemone, tako se iz opreke literarnih principa 
škola, rasa i temperamenata, stvara harmonija novih sinteza. 
Kako su često smiješni potomcima nesporazumci, ograničeni 
ukusi i književnička trvenja! Tako na primjer Pascal tvrdi 
da je Descartes plagirao sv. Augustina i ne voli Montaignea 
kojega već pedant Scaliger krsti drskom neznalicom. Boileau 
ne opaža La Fontaineovog talenta. Dryden veli Swiftu: »Moj 
nećače, od vas nikada pjesnika!« Diderotu su divni Rem- 
brandtovi bakrorezi i nacrti — gribouillages, črčkarije. Goethe 
ne voli metafore, barem je vrlo rijetko upotrebljava. Byron 
se divi pseudoklasicima i ne razumije Keatsa ni Wordswortha 
kao Voltaire Shakespearea. Schopenhaueru Fichte, Schelling 
i Hegel nisu filozofi. Poe i Baudelaire priznaju estetičku vri- 
jednost samo najkraćim kompozicijama. Tankoćutni Anatole 
u »Tempsu«: »Njegovo (Zolino) djelo je zlo i on je od onih 
nesrećnika za koje se može reći e bi bilo bolje da se ne 
rodiše.« 


o>I ograničimo to naše strahopoštovanje klasika«, reče 
već klasični Pascal, ne sluteći da će još poslije tri vijeka 
Pindar biti moderniji od Boileaua, a Sofokle od Racinea. 
Naši Dubrovčani bili bi mnogo čitljiviji da više podražavahu 
klasicima nego svojim pseudoklasičnim talijanskim susjedi- 
ma. »Dugačkim besjedama i dugačkim bradama napuniše svi- 
jet, ostavivši ga u tolikom zlu i neznanju, u kolikom ga 
nađoše« — veli Macaulay napadajući na klasičnu mudrost 
u korist Baconovih modernizama, zaboravljajući da je baš 
klasična srž učinila Bacona Baconom. U čemu je vječna mla- 
dost i vječna superiornost klasicizma? Prije svega u prirod- 
nosti i prostoti. Kao klasično božanstvo, grčki je stil go. Kla- 
sici su od modernih prostiji, stilskiji, jer su zdraviji i jer su 
bliži prirodi. Grčko je oko slijepo za modro i zeleno i vidi 
samo boje ljudskoga tijela u prirodi: crnu, bijelu, žutu i cr- 
venu!, Nikada, čovjek nije sebe toliko vidio u okolini kao u 
ono aženo doba, dok moderni osjećaju većinom disharmo- 
niju između duše i tijela, čovjeka i pejzaža. Dok je nama 
ljepota tek apstrakcija ili puko ime za izvjesne ugodne sen- 
zacije, dok je ljepota nama u najboljem slučaju tek ideal 
Helenu ona bijaše život, istovetna s istinom, i cirkulirala jB 


37 


kao krv kroz intimnost njegovoga vjerskog, spekulativnog i 
moralnog bića. Dok moderni život u najboljem slučaju stvara 
estetične pojedince i grupe, Homer, slijepac sa suncem, mje- 
secom i svim krasotama ovog divnog svijeta u grudima, stvo- 
rio je stihovima bazu za život cijeloga helenizma | Čaricai 
se klasika ne, možemo, jer su njihove mrvice najBolji dio 
naše kulture.| Njihove tragične suze vječito će se smijati, i 
njihov će smijeh vječno u nama plakati za svijetom gdje 
čovjek ne bijaše nemio gost. Sunce ne vidje nikad ništa ljepše 
od tragedije Atrejevića, a sastanak mukotrpnog Odiseja sa 
starcem Laertom, sa vijernim svinjarom i vijernom ženom 
mami nam suze kao Learov jauk ili smrt Flaubertove slu- 
žavke Felicite. Kamo te, tajno bogovanja, tajno vječnog mla- 
dovanja, tajno mjere, tajno prostote, prirodnosti i harmonije! 
Da si u knjigama, u znanju, u napretku, mi bi te već davno 
imali, stroga, vedra i mirna Palado, i ti, zlatna Uranijo! Ali 
vi se ukazujete samo dušama mladim i junačkim, a mi — mi 
smo već pri porodu uplašeni starci. 

Svaki probuđeni studij klasika bijaše preporod književ- 
nosti i društva. Humaniste svih renesansa su klasici: Petrarca, 
Rabelais i pjesnici »Plejade«, Lessing i Winckelmann. Racine 
prevodi s lista kralja Oidipa i čita Pindara u originalu, Al- 
fieri uči mužem grčki: kao i merry England, gdje kraljica 
Elizabeta, vojvotkinja Norfolk i kontesa Arundel čitaju Pla- 
tona i Horacija. Kod Nijemaca spaja modernizam i klasicizam 
Goethe, najveći moderni književni učitelj; Leopardi piše grčki 
kao drugi njegovi savremenici latinski, a otac francuskog 
modernog Parnasa, gdje se u savršene harmonije stapa ro- 
nepoznati, hemičar i utopista Louis Mćnard, otac francuskog 
neohelenizma. ' 


Dabogme, modernost ima vrijednosti, nepoznatih klasi- 


cima. Klasici su bolji prijatelji, mi smo bolji ljubavnici. Oni. 


su bolji građani, mi smo bolji ljudi. Njihov je erotizam prema 
našemu primitivan, brutalan ili — kao kod svih klasičkih 
ljubavnih pjesnika — perverzan. Oni su srećniji, mi smo 
obrazovaniji. Oni nemaju smisla za individualnost, život duše 
im je, kao djeci, nepoznat. Oni su fataliste. Ti srećnici ne 
vjerovahu toliko u sebe kao mi. Oni vjeruju u padanje čo- 
vjeka, moderni — u evoluciju. Ma šta se govorilo o grčkoj 
prozi, Rim je bolje pisao od Grka, a moderni pisci nađoše 

nijanse, oblike i boje stila, živosti, raznolikosti i sugestije 

sasvim nepoznate kamenoj lapidarnosti Salustija i Tacita ili 
blagoglagoljivosti Herodota i Plinija. Ako računamo roman 
u epsku vrstu, mi smo klasike prestigli u svemu osim u tra- 
gediji. 

Književniku, naročito kritičkomu, ne može biti na odmet 
poznavanje klasične literature, i danas, kada je cijelo to ne- 
procjenljivo blago preneseno na velike kulturne jezike, tko 
ih pozna, ne mora gubiti vrijeme na proučavanje grčkog ili 
latinskoga. Monti je izvrsno preveo Homera ne poznavajući 
njegova jezika. Glavno je duh, a klasični duh ima svaki dobar 
prijevod. Znati grčki i latinski vrlo je dakle korisno, ali nije 
nužno. Glavna je dužnost književniku dobro poznavanje 
onoga jezika što ga kultiviraju i klasici: svog vlastitog. 

: Za nas je, po mom mišljenju, od modernih jezika najko- 
risnije znanje francuskoga, jer i danas nije samo reprezen- 
tant najmodernijih, najaktuelnijih literarnih struja nego naj- 
turne tradicije. [Francuzi najbolje poznaju čovjeka, naročito 
ženu; njihova je književnost najhumanija. Dok Talijani osku- 


. dijevaju snagom francuske drame i proze, engleska litera- 


tura — jedina što se može mjeriti sa francuskom, nema u 
najnovije doba pisaca prvoga reda. »Kada bi svijet iščeznuo, 
misli novoga svijeta ne bi trebalo ostaviti izvrsnu englesku, 
već izvrsnu francusku knjigu, da bi o našem ljudskom rodu 
dobila srećniju sliku« (Rivarol). Ta »vrlo nametljiva, vrlo po- 
vršna, vrlo šarlatanska Francuska« — kako je na trošak Ger- 
manije grdi Leopardi — nije se osvetila Bismarckovoj Nje- 
mačkoj samo nedostiživom svojom prozom i ukusom, name- 
ćući joj ga kao dragovoljni danak, nego lirikom i svim osta- 
lim pjesničkim vrstama. Naročito za banovinske Hrvate, koji 
švapčare i danas kada Njemačka nema ni jednog jedinog ve- 
likog beletriste, danas kada je Nijemac Nietzsche dao svjetsko 
Prvenstvo francuskoj kulturi i prikazao mizeriju današnje 
knjige germanske, danas bi za nas proučavanje francuskoga 
jezika bilo najbolji ustuk invaziji sve silovitijega teutonstva, 
koje s talijanštinom i mađarstvom prijeti samom opstanku 
našega jezika, jednog od najljepših u Evropi. Srbi se i tu po- 
kazaše od nas praktičniji. Usuprot svojoj bizantskoj i pravo- 
slavnoj tradiciji i kulturi proučavaju Francuze tako reći 
ekskluzivno unatoč njihovoj latinskoj i rimskoj tradiciji, i u 

Beogradu već odavna, naročito u krugovima univerzitetske 
i profesorske kritike, bjesni prava galomanija, ne videći u 
Evropi ništa osim Pariza. No tko bi se tome začudio? Fran- 
cuska V. Hugoa, Tainea i Renana još je uvijek Meka svake 
prave uglađenosti, duha i stila, kao u vrijeme kada Louis XIV 
drhtaše samo pred Bossuetom i kada — kako pjevaše Voltaire 
— »veliki Condć plakaše kod stihova velikoga Corneillea«. 
Prem francuski dojam kod nas ne bijaše nikada jači — što 
će, nadam se, doskora biti — prvaci naši, najbolji naši ljudi: 
Strossmayer, Kvaternik, Starčević i Kumičić (da ne spomi- 
njem drugih) bijahu đaci kulture u Evropi najhumanije, naj- 
klasičnije i najsimpatičnije, jer je najestetičnija i jer je naj- 
više učinila za principe slobode u svijetu. 


II 


Žalim što sličnih misli, ovdje tek skiciranih, ne nađoh u 
našim natezanjima Mladih i Starih, u kojima ni poslije deset 
godina ne pade Troja i ne progovoriše konji ljudskim jezikom. 

»Ja ne mogu razumjeti narodne umjetnosti, otrgnute od 


temelja naše narodne kulture« — veli Richard Wagner koji . 


baš' neće biti manje moderan od naših modernista. Naša li- 
jepa knjiga mora prije svega biti narodna, jer je narodna 
pjesma, temelj naše pismenosti, estetična kao djela najnepo- 
mirljivijeg artizma. Duh hrvatski je par excellence i od ro- 
đenja estetičan. Naša knjiga mora biti u čistom hrvatskom 
duhu, tj. u čistom hrvatskom slogu, a čistoga hrvatskoga stila 
nema bez čistoga hrvatskoga jezika. 

Narodne kulture nema bez prirodnoga razvitka, dakle bez 

slobode. Književnost mora ponajprije biti slobodna, a slobodne 
književnosti nema bez slobode narodne. Zato je svaki hrvatski 
književnik najprirodniji i najčišći zatočnik hrvatskog jezika 
i hrvatske slobode. : 
f-- Čuvanje dragoga, slatkoga, svetoga jezika pradjedovskoga, 
obrana i borba za njegovo oslobođenje, evo zajedničkoga te- 
'melja hrvatskomu književnomu radu, evo prirodne tendencije 
cijeloj našoj književnosti. 

Kao najglavniji izraz neoslobođenoga naroda i nosilica 
njegovih uzora, naša književnost treba nositi vidljiv pečat 
vjekovnoga i neslomljivoga nastojanja da Hrvat bude slo- 
bodan u slobodnoj Hrvatskoj. 

Dok se materijalna, prirodna sila nikada ne troši, ali ni- 
kada i ne raste, sile moralne, sile ljudskog duha danomice 
rastu, u prvom redu u knjigama koje čuvaju sve napore i 
svu ušteđenu snagu prošlosti. Dok su sile svijeta fizičkoga. 
konstantne, snaga humaniteta raste brojem ljudskih grobova. 
Za male i siromašne to je velika utjeha. ' 

Utješljivo je za našu budućnost da hrvatska knjiga ni- 
malo ne zaostaje za mađarskom. Ona je najvažniji i najmoć- 
niji akumulator naših narodnih energija i narodne naše otpor- 
nosti, i nije hrvatska knjiga koja to nikako nije. Samo velika 
književnost odgaja pm slobodni ljudi mogu 
stvoriti veliku književnost. Sloboda je, dakle, glavni put k 
velikomu hrvatskomu stilu.) 


(Glas Matice hrvatske, II, br. 9—12, 25. VI 1907) 
Naši ljudi i krajevi, 1910. 

O MODERNOSTI 


Danas se mnogo, i odviše, govori i piše o modernosti, o 
modernom duhu i čovjeku, ali malo tko je svjestan toga što 
je upravo moderno. 3 : Kk Ri. 

Pojam modernosti je prije svega negativan i označuje 
negaciju svega što je dojakošnje, staro, uobičajeno. Moderno 
je dakle sve što je novo i primljeno kao bolje od staroga. 
Željeznica je modernizam prama kočiji; automobil je moder- 
nizam prama željeznici; pokretni balon je modernizam prama 
automobilu. ' 

Ali modernima ne zovu se samo apsolutne nego i rela- 
tivne novosti, nove tek i nepoznate jednima, a poznate dru- 
'"gima. To su, da tako reknem, novosti koje se opetuju; mode 
koje ulaze i opet u modu; mode ponovljene i restaurirane 
kao mode socijalne, umjetničke i filozofske. U Engleskoj su 
i opet novost svečane hlače dokoljenice. U Njemačkoj se preko 
materijalizma i Nietzschea i opet vraćaju Kantu. Visoka i 
literatura i umjetnost iza simbolizma i naturalizma okreće 
se i opet klasicima. Kod nas je momentano moderno biti 
nemoderan. 

Pošto su za novosti samo manjine, elite koje ih primaju 


i šire, prava modernost ima uvijek aristokratsko obilježje, 


kao početak Ibsenove drame, Renanove filozofije ili Manetova 
slikanja. Bečka Secesija, novost za Beč (ili Zagreb), bijaše 
već stara moda u Parizu. Modernost je općeniti oblik sve- 
ukupnog najnovijeg ljudskog napretka, i moderan je onaj 
koji je sposoban sudjelovati ili barem razumjeti najnovije 
potrebe savremenog duševnog i socijalnog života. Moderan, 
pravi moderan čovjek prema tome tek je ideal, jer je sa- 
vremeni život naučni, umjetnički, politički i socijalni tako bo- 
gat, komplikovan i nepregledan da pojedinac može razumjeti i 
pratiti tek neke modernizme. No ne mogući savremenost imati 

modernog savršenog pojedinca, ima modernih centara i dru- 
štava od kojih je po priznanju cijelog svijeta najmodernija 
elita »svijetlog« grada Pariza. Publika utoraka u Komediji, 
vernisaža u Salonu, predavanja u Francuskom kolegiju i či- 
tanja u Narodnoj biblioteci i danas je sudija najboljih svjet- 
skih novotarija. Riječ »moda« je produkat zemlje koju već 
Cezar obilježava »pohlepnicom novotarija«. 


No moderno nije samo ono što je novo. Riječ moda obi- 
lježava i pojave koje su kratka vijeka i koje se primaju više 
silom običaja no silom osvjedočenja. Biti moderan ne znači 
biti poznat, a ono što nije dugotrajno, što ne odolijeva mo- 
dama, nije vrijedno mode. Moderan čovjek je onaj koji zna 
razlikovati pomodnosti od modernizma; koji zna razlikovati 
modu dana od mode vječnosti, jer prava novost, pravi mo- 
dernizam je samo onaj koji uvijek ostaje u modi. U tom 
smislu veli Pascal: »Oni koje zovemo klasicima bijahu 
odista novi (moderni) u svim stvarima« Svaki je pra- 
vi modernizam dakle opozicija proti modi, a filistar, čovjek 
nesposoban za napredak i shvatanje pravih novosti, pozna se 
po tome što nerealnosti mode smatra evolucijom, što je — po 
Schopenhauerovoj definiciji — »najozbiljnije zabavljen real- 
nošću koja to nije«. Moderna je, dakle, samo ona original- 
nost koja je sposobna preživjeti sve mode, a upoznati, ocije- 
niti i cijeniti je, često nije dano savremenicima. Stendhal bi- 
jaše skoro nepoznat svom vremenu. Whistler se ruga Wildeu, 
»silom filistru«: »Oskar dođe u Pariz da napiše dramu, ali ne 


nađe autora«; Greene naziva Shakespearea vranom s tuđim 


perjem, factotumom; Tennyson je protivnik Goetheu (u »Palači 
umjetnosti«); Quincey napada, Wordsworth odbacuje Goetheov 
roman, a P. de Saint-Victor_ zove Goethea  »Jupiter 
Pluvius dugočasnosti«. Boucheru je Rafael dosadan. Michel- 
-Angelo barbar, priroda odviše zelena. Poe se ruga Car- 


lyleu, negira »Ilijadu«, »Izgubljeni raj«, Euripida, Sofokla; 


50 .Moličrea ne da za jednog Fouquća (de la Motte), grdi pla- 
gijatorom Longfellowa i hvali nekog Hornea, a Poea »Edim- 
burška smotra« zove književnim parijom, poznatim lopovom, 
prosjakom i protuhom. Barbey d'Aurevillyju je Hugo ispod 
Lamartinea, Heinea, Vignyja. Balzac u »Canalisu« karikira 
Lamartinea, Dostojevski u »Bijesima« Turgenjeva, a Dry- 
den veli Swiftu: »Nećače Swift, vi nećete nikad biti pjesnik.« 
Slavni kritik Sainte-Beuve je dušmanin Vignyjev, okrutan 

prema Micheletu, izdajnik prema Hugou. Cicero govori s vi- 
sine o lirici, Milton navaljuje na Charlesa I i zbog jednog 
glumca — Shakespearea, Renan govori porugljivo o A. Com- 
teu i Voltaireu, Heine slabo zna za Mćrimćea, nikako za 
Chateaubrianda, Hugo mu je intelektualni guravac, pa još 
lažan. Lamartine zove matematiku »okovom ljudske misli«, a 
već je poznato kako je Tolstoj omalovažio sve moderne li- 
terarne struje. De Lamotte-Houdar i neki Thomas bijaše svo- 
jedobno glasovitiji od Corneillea, kao Sue od Balzaca, Bćran- 
ger od V. Hugoa, P. de Kock od Leconte de Lislea. Ukratko: 
najmodernije bijaše vrlo rijetko moderno, u modi, kao Sha- 
kespeare u Francuskoj, Goethe u Engleskoj. | 

Modernost je zajednica u načinu mišljenja i življenja 
elitnih evropskih klasa, ali ta zajednica nije u moderno doba 
znala naći jedinstvo stila, kao u doba Perikla, Augusta, prvih 
katedrala, Renesanse i hegemonije francuskih modernizama 
od Louisa XIV do Empirea. Naš modernizam je doduše bogat 
i zanimljiv, ali nije lijep, stilizovan i originalan, odviše je 
kontradiktoran i individualističan, ispoljavajući se u najkon- 
tradiktornijim načelima. Pitate me što je danas moderno, a 
ja vas pitam, što danas nije moderno? Inopes nos copia je- 
cit. i 

U modi su svi stilovi, i secesija ih je izmiješala u stil 
koji nije do danas znao postati ni nov. U modi je Nietzsche, 
aristokrat, i doktrine plebejske, ebionizam Tolstojev i nacio- 
nalizam Barresov, militarizam i antimilitarizam, misticizam i 
ateizam, skepticizam Renanov i dogmatizam demokracije, ana- 
rhija poetike Whitmanove i Verhaerenove i cizeliranost arti- 
zma Baudelaireova i St. Georgeovog. U modi je Kropotkin i 
katolički modernista opat Loisy, mladi Japan i feudalna ev- 
ropska aristokratija, torpedo i iskapanja Kapitola: ukratko, 
najsuprotnije senzacije, dakle modernizam u obliku novina, 
žurnala. Stil našeg novog vremena je brzina, apsolutna iz- 
vjedljivost, traženje naglih i kondenziranih senzacija, pošti- 
vanje individualnosti u najoprečnijim oblicima. Stil moder- 
nosti su dakle svi stilovi, i zato možda ni jedna epoha ne bi- 
jaše lišena stila, pročišćene ljepote, u tolikoj mjeri kao naša, 
pa su se baš najmoderniji dusi često sa zgražanjem odvraćali 
od savremenosti, koja opet druge zanosi i upravo fascinira. 
Leopardi piše Maiju u očajnosti savremenosti: »Gomila se 
podiže, mudrac pade; ničemu se ne divimo, kukavan posta 

svijet... pomozi do pobjede drevnim herojima da se to blatno 
stoljeće digne i napoji oduševljenjem za veliko djelo, ako li 
ne, neka potone u stidu.« Flaubert se žali: »Ništa se ne da 
učiniti od modernoga.« »Slikati purgariju modernu i francu- 
sku čudno mi smrdi u nosu.« Nietzsche zove savremenost »se- 
ljačkom bunom duha«, a našu industrijsku kulturu »najpro- 
stačkijim dosadašnjim oblikom života«, čeznući za »umjet- 
nošću za umjetnike, samo za umjetnike«. Moderno doba pre- 
zire Poe, Baudelaire, bol Heineova, ne mogući kao mizantrop 
Swift, koji od jada ćuti i ne otvara usta godinu dana, ostaviti | 
imetka za — ludnicu. Too late (»prekasno!«) stoji na prstenu 
sjajnog literarnog plemića Barbey d'Aurevillyja, tek danas 
modernog; Huysmans od modernosti bježi u samostan, dije- 
leći savremene literate u »halapljive filistre« ili »neopisive 
glupane«, a Leconte de Lisle u čuvenom sonetu dovikuje Mo- 
dernima: »Vi živite kukavički bez snova i ciljeva, stariji i 
izmoždeniji od zemlje neplodnice, lišeni već u zipci svake stra- 
sti silne i duboke... Ne znajući što bi sa dnevima i noćima, 
utonuli u ništavilo grdnog dosađivanja, umrijet ćete kao sto- 
ka puneći svoje džepove.« A ljubezni Renan uzdiše na Akro- 
poli: »Grozna panbeotija, savez svih gluposti širi nad svijetom 
olovan obruč pod kojim se gušimo.« I pobožni srednjovjeko- 
vni Bedius tako crta svoje vrijeme: Aetas decrepita, totius 
morte saeculi consummenda. Drugi pisci opet ljube svoje vri- 
jeme, kao Ovid, Voltaire, »imajući od svih više duha, kojega 
svaki ima«, pa Goethe i Goncourt, kada veli: »Modernost, sve 
je tu! Senzacija, naslućivanje savremenosti, kazališta što 
vas gnječi, sadašnjost gdje osjećate treptanje svojih strasti 
i nešto vašega, sve je tu za umjetnika.« »Čovjek koji o se- 
bi io svom vremenu piše, jedini je što piše o svim ljudima 
i svim vremenima« — veli naš savremenik B. Shaw, jer i 
oni koji opisuju prošlost, opisuju sebe i svoje savremenike, 
kao Racine u tragedijama i Flaubert u »Napastima sv. Antuna«. 

Grci preziru svakoga tko ne zna čitati i plivati, a Ethe- 
redge, komediografski savremenik stuartovske restauracije, 
ovako opisuje ondašnjega gentlemena, ondašnjeg modernog 
čovjeka: »Plemić treba da se dobro odijeva, dobro pleše, da 
bude dobar mejdandžija, da ima dara za ljubavna pisma, 
dobar pjevački glas, da bude zaljubljiv, dosta diskretan i ne 
odviše postojan.« U Voltaireovo doba, veli Taine, bijaše moda 

napisati tragediju, kao danas članak političke ekonomije. 
Kakav je danas tipični savremenik? On mora biti prije svega 
toliko obrazovan da razumije s kraja na kraj jedne svjetske 
novine. U većini slučajeva on je načela liberalnih i naučnih, 
filantrop, sportsman i skeptik. Mora znati barem jedan svjet- 
ski jezik i — barem jedan praktičan posao. Dok je tip mo- 
dernog čovjeka sve do Revolucije čovjek neradnik, moderan 
čovjek savremenosti ne može.se ni zamisliti kao egzistencija 
nesposobna za kakvu produkciju, i to korisnu. U doba kad 
Vauquelin i Fourcroy kemijski anališu — suzu, kad je nauka 
u modi kao poezija u staroj Heladi, kad »vijek traži činje- 
nice, posmatranje u moralu kao u strogim naukama« (Balzac), 
"nema modernog čovjeka bez naučne kritičnosti. Pa ipak, ko- 
liko je težak i polagan put moderne prosvjete! Goyau navodi 
da 1900. od regruta petog korpusa (u Francuskoj) polovica 
ništa nije znala o Djevici Orleanskoj, tri četvrtine nisu imale 
ni pojma o značenju Narodne svečanosti, a dvije trećine su 
jedva znale za rat 1870. Nikada se kao danas u individuali- 
stično doba ne osjećaše oskudica pravih, jakih pojedinaca, 
personaliteta, i tipova kao muzičar, graditelj, mehaničar i sli- 
kar da Vinci ne može pored svega širenja prosvjete izbaciti 
naše doba, kada O'Connel prvi pronalazi riječ »talentiran«. 
Ma što se reklo, moderni vijek nije dao prvoklasnih sila kao: 
Sofokle, Dante, Shakespeare, Kant i Moliere, i jedini Beeth- 
oven im je možda dorastao. Byron i Chateaubriand nemaju 
genija simpatije, a Goethe smisla za historijsku naobrazbu. 
Leconte de Lisle je bez nježnosti. T. Gautieru je muzika »la- 
rma skuplja od drugih«. Sve osobe Flaubertove imaju ima- 
ginaciju istu kao on s&m. Stendhal, Mćrimće i Nietzsche di- 
ve se i zloj energiji. Schopenhauer je protivnik brada kao Pe- 
tar Veliki, mrzi žene, profesore i Židove. Taine veli da Lysias, 


Platon i članovi Port-Royala bolje pišu od nas, a sam pedan- 


tno zove Koriolana bikom lavljeg srca, Carlylea mastodon- 
tom, Johnsona bikom, bez irunka humora i ukusa. Krivotvo- 
reni Ossian vuče za nos kritičnost cijelog novog stoljeća koje 
počinje s jednim Goetheom. Tolstoj, Rousseau i neke demo- 
kratske sekte su dušmanske kulturi. Moderni dusi su ne- 
originalni kao savremenici Montaigneovi, sub aliena um- 
bra latentes, počivajući u tuđoj sjeni. Bog je M€erimćeu vrlo 


vjerovatan, Haeckelu vrlo nevjerovatan, i mi imamo više se-- 


kata no Varro koji nabraja 288 filozofskih škola. 

Hugo i Flaubert slični su stilu proroka Izaije. Većina mo- 
dernih duhova živi od umjetnosti i knjige, a od vrlo malo 
njih živi knjiga i umjetnost. Slobodna misao misli da je sa- 
svim moderna, a već Ptolomejevići i Atalovići su oci slobodne 
misli, u koju ne dira ni rimski cezarizam. Neki drže napredak 
protivjerskim, a Renanu će posljedica progresa biti napredak, 
a ne nazadak vjere. »Ništa nova pod suncem« — dakle ništa . 
odista moderna nema pod suncem, mišljahu Stari, i sve su 
mode tek vraćanje starih moda po zakonu prastarog vječnog 
vraćanja. »Literatura počiva na "7 situacija, muzika izražava 
sve sa 7 glasova, slikarstvo im tek 7 boja, i poput tih umje- 
tnosti ljubav je sastavljena možda od 7 načela«, veli Balzac, 
a Emerson drži ciljem kulture »veselo i pametno lice«. Ne- 
moderno je ono što nam je smiješno, i šteta što se čovjek nije 
nikada manje smijao no danas. Simia quam similis, turpis- 
sima bestia, nobis! Što je dobro i krasno, uvijek je moderno, 
a »lijepa stvar je radost zauvijek« (Keats). Biti poganin ne 
znači biti pogan, a mnogi moderni zamjenjuju golotinju s pi- 
kanterijom prema onoj staroj: stercus cuique suum bene olet. 
Pored tolikih estetičnih sistema mi još nemamo definicije lje- 
pote, pa ćemo kao Katon st. morati učiti grčki. Ako je viši, 
dakle bolji, umniji i energičniji čovjek cilj kulture, mi nismo 
ništa napredovali. Gomile su napredovale na trošak pojedi- 
naca. Moderno doba nije znalo dati većih ljudi od Julija Ce- 
zara, Epaminonde, Aishila, Sokrata i Marka Aurelija. Moder- 
ne originalnosti su u stvari neoriginalnosti. 


Faktični je otac žurnalista već Cezar sa svojim Acta di- 
urna. Utopije naših demokratija pozna već Platon, Morus, 
Campanella i drevne čežnje za Manoom — bajnim Eldoradom 
i sitom zemljom Kokanjom. Heraklit sa Ponta hvali luksus 
kao Mandeville, Hume i Voltaire. Milton, znajući grčki, la- 
tinski, hebrejski, francuski i talijanski, obrazovaniji je od en- 
gleskih modernih pjesnika, i on je pravi otac slobodne štam- 
pe. Cijeli moderni pozitivizam i Condorcetova doktrina pro- 
gresa već je u Baconu. Ateizam Marlowea, Leopardija, Scho- 
penhauera i J. Richepina poznaje već drevni Diagora i Teo- 
dor. Rimljani imaju vodovod, kalorifere i poznaju vlasulje 
1 monocle — ali od smaragda, Spinoza obnavlja eleate, Gas- 
sendi Epikura, Locke Demokrita, Kant Sokratov kriticizam. 
Već Montaigne primjećuje na zecu i prepelici Darwinov za- 
kon prilagođivanja. Anarhiste su već drevni cinici, kao God- 

win i Thompson u XVIII vijeku (marquis de Sade, Lewis). Lu- 
dwig bavarski opere samo sluša, ali Mazarin ih komponuje 
kao kasnije Rousseau. La Fontaine je već u Esopu, Moličre 
u Menandru, Plautu i Terenciju. Literarna boema stara je 
“kao literatura, i kao moderni Nerval, Poe, Baudelaire i James 
Thomson, umire od nevolje Chatterton i autor »Hudibrasa«, 
Butler. Naši književnički i umjetnički modernizmi su stare, 
malo prekrojene mode. Prerafaelite i mistici potječu od Dan- 
tea. Već Petronij, Juvenal i Marcijal su čisti naturaliste kao 
slikar mesarskog dućana Rembrandt, a klasicizam je prožet 
prefinjenim realizmom Homerovih epoha. Omar Kajam, He- 
raklit i Lukrecij nisu manji pesimiste od. Leopardija i Leconte 
de Lislea. Već u Teokritu, Vergilu i Ovidiju ima čiste roman- 
tike, kao u Euripidu i Lukijanu. Aristofanova »Lysistrata« je 
kao kakva ženska Balzacova studija, i vrlo je slična Becque- 
ovoj »Pariskinji«. Fritz Uhde je stilom sličan, kao i W. Cra- 
ne, Marulićevu ili Rembrandtovu stilu u biblijskim motivi- 
ma. Moderni slikar Blanche potječe od Van Dycka preko Re- 
ynoldsa, Gainsborougha i Lawrencea, moderni pejzažiste od 
velikog Ruysdačla i Klaud. Lorraina, slikari životinja od Po- 
ttera, a već G. Dow, Mieris i Netscher su minuciozni realiste. 
Posljednji credo čuvenog Rodina je katedralsko-gotsko vajar- 
stvo kao kod Davida d'Angersa. U Henneru je Holbein i Belli- 
ni; u Stucku Rubensova kompozicija i Daumierov kolorit; u 
platonskom Chavannesu stil primitivaca; u: Rossettiju, Mil- 
laisu i Huntu Giotto i Cimabue; u Wattsu Giorgione i Cor- 


reggio; u Degasu i Aubryju Beardsleyu Japanci, a Manetova _ 
»Olimpija«, indignacija Salona 1865, novi datum u razvoju , 


moderne umjetnosti, nije drugo no: Ticijanova ljubovca voj- 
vode urbinskog, naslikana dosta nespretnom rukom u Velaz- 
quezovoj maniri. Pa ipak, ta slika Manetova manet et mane- 
bit kao i nova tehnika kod impresionista, pa slikara nervo- 
znih sutona duševnih kao Whistler i Carričre, omogućena Che- 
vreulovim kemijskim otkrićima. U operi Wagner upotreblja- 
va stare romantične, spiritualistične legende, a modernist De- 
bussy imitira starofrancusku muziku. Rossetti slika, a Mae- 
terlinck dramatizuje »Monnu Vannu«. Ni ekskluzivni artizam 
nije čedo našeg vremena, javljajući se u svim epohama ve- 
likih umjetničkih struja. Malherbe, purista, preteča velikog 
stila Louisa XIV, veli svećeniku na smrtnoj postelji: »Ne bes- 
jedite mi više! Vaš loš stil mi se zgadio!« »Odnesite mi taj 

križ. Kako jedan umjetnik mogaše tako rđavo prikazati crte. 


. božje« — reče Watteau i umre. Tako i danas osjeća svaki tko 


osjeća što je to ljepota, vis superba formae, ljubeći više od 
čovjeka umjetninu: ; 


E am ; S 
Matičre ou Vime brille a travers son suaire. 


Ne vjerujem da bi se našao jedan jedini mrzilac savre- 
menosti s iskrenom željom da se rodi u kojem od pređašnjih 
vjekova. Što bi radili delikatni ljudi kao Ch. Lamb, Sainte- 
Beuve, Mćrimće i W. Scott u brutalnosti vjekova koje su us- 
krisivali. Sto bi počeo Holderlin u Heladi, zemlji vječnih ne- 
mira i ratova, Senoa u Hrvatskoj Matije Gupca i kanonika 
Filipovića, a guravi Carducci u atletskim klasičnim država- 
ma? Danas se svaki može voziti barem na tramvaju, a prva 
kočija dolazi u Englesku 1564: Stari Scaliger bilježi: kao ka- 
rakteristiku ondašnjih Engleza odvratnost od pranja hlad- 
nom vodom. Koncem srednjeg vijeka jedu se vrane, rode, la- 
budovi, kopci, ježevi i vjeverice, a španjolske dare blaguju 
na podu. Rikard Lavskog srca pojede u Saint-Jean d'Acre 
mjesto brava pečena Crnca. Prvu viljušku u Evropi ima Edu- 
ard I, ali samo za voće, a u Francuskoj se viljuška javlja tek 
na dvoru Henrija III. Montaigne, prvi duh svog vijeka i 
jedan od najmodernijih duhova čovječanstva, vjeruje, kao 
pravi sin XVI vijeka, da je Cezar imao konja s ljudskim jad: 
njim nogama, da su slonovi religiozni (jer se peru), da ima 
ljudi bez glave, s očima i ustima na prsima, pa ljudi četve- 
ronožnih s okom na čelu, pasoglavaca, napola riba, što žive u 
vodi. Dalje tvrdi da neki plemić nije ništa pio na putu od 
Madrida do Lisabona, vjerujući u kentaure, vukodlake i na- 
rod u Indiji, hraneći se tek mirisima. Shakespeare vjeruje 
da se čovjek može otrovati kroz uho, pa u vještice, mada je 
k jao: dje ii mecenatski papa, slavio čistu nauku u pi- 

u Beroaldu, slo šnji i 
| Ke: Mk la kao današnji »modernista« Ro- 

Ma što se tvrdilo, sadašnje je društvo sretnije i bolje od 
svakoga pređašnjega. Prosvjeta i osjećanje pravde nikada ne 
bijaše na tako zamjernoj visini kao u naše klevetano doba 
Mi ne pojmimo danas kako Sokrat i Epikur ne posumnjaše 
u potrebu ondašnjeg robovanja, kako se Rim Horaca i Tacita 
mogaše naslađivati užasnim mrcvarenjima u cirku, pa kako 
mogaše vjekovima postojati uredba kao inkvizicija. Clato nam 

49 





je nevjerovatno da je jedva dvjesta godina otkako prestaše 
vjerski ratovi i jedva tri ljudska života otkako je suđeno 
posljednjoj vještici. Krv i mlijeko francuskog heroizma, Dje- 
vica Orleanska, suđena crkvenim sudištem, onomad je u istoj 
crkvi proglašena sveticom. Visoka kultura, nekada dokolica 
tijesnih aristokracija, danas može postati svojinom svakoga. 
Mi smo sretni nasljednici svih velikih pokreta, svih velikih 
misli i velikih entuzijazama. Već prošlog vijeka kulturni Ev- 
ropejci, pretvaramo se malo po malo u one građane moder- 
nog velikog svijeta o kojemu snivaju doktrinari Revolucije 
i njemački novi humaniste oko Lessinga, Winckelmanna i 
Kanta. Od Tokija do San Francisca, od Stockholma do Rio 
de Janeira vladaju danas isti principi visoke civilizacije, i 
ma šta se tvrdilo, moderni roman nije gori od starih eposa, 
moderni slikari imaju više tehnike od starih, dok lirika i 
proza jednog Hugoa, Leopardija, Keatsa, Renana, Emersona, 
Flauberta i Mćrimćea natkriljuje sve modele podražavanih 
ali prestignutih klasika, o modernoj muzici da i ne govorim. 
Ako grčki modernizam bijaše u Atici od našega estetičniji 
i zdraviji, naš je daleko univerzalniji i intimniji. Grci obo- 
žavaju tijelo, a mi — dušu. 

Hrvatski narod od Marka Marulića grede stopama mo- 
dernizama sa Gundulićem i Boškovićem, s ilirskom Plejadom 
i Parnasom našeg probuđenog nacionalizma. Pokret za širenje 
modernih kulturnih vrijednosti kod nas i danas traje, i riječi 
moderan, modernost postadoše tako popularne da se njima 


okitiše i oni koji to nisu, koji su truismi. Šteta, što je. 


hrvatski duh znao dosele biti originalan tek u lijepoj knjizi 
i umjetnosti, dok je u politici diletantovao, a u naukama 


izašao iz pelena. ' 
U većini slučajeva su, na žalost, moderan Hrvat i mo- 


deran čovjek — antinomije. 
(Narodne novine, 15. i 16. TV 1909) 
Naši ljudi i krajevi, 1910. 








»REALIZAM I ARTIZAM« 


Budući da je g. Milan Marjanović samo mene poimence 
apostrofirao u članku »Artizam i realizam u književnosti« (br. 
4. »Savremenika«), nametnuo mi je dužnost razgovora s njime, 
mada to nije najlakše. 


Prije svega odvaja malo precizni mislilac artizam od re- 
alizma, kao da su ti pojmovi nešto odvojeno, čak protivno, 
ili kao da su to »artiste« ikad tvrdili. U stvari postoji artisti- 
čki, umjetnički, i neartistički, neumjetnički, pa i antiumje- 
tnički realizam, pa dok je onaj prvi za preporuku, proti drugo- 
me se mora buniti svaka umjetnička savjest. Nitko od nas 
»artista« ne bijaše i nije proti realizmu, proti realizmu jed- 
nog Flauberta, Mćrimćea i parnasovaca, pa kada se g. Mar- 
janović tobože bori, braneći realizam, proti nama, bori se 
proti tvrdnjama kojih nema, bori se proti vjetrenjačama, pro- 
ti »artizmu« ugrijane svoje mašte. Tvrdimo li da artista 
može ali ne mora biti realist, ne negiramo onog realizma ko- 
Ji g. Marjanović bez ikakve nužde i ikakvog povoda sad 
od nas brani. Cijel njegov članak je dakle promašen, ukoliko 
je obrana realizma od »artizma«, i moj razgovor sa g. Mar- 
janovićem bi mogao kod te konstatacije prestati da taj njegov 
sastavak ne obiluje isto tako netačnim i konfuznim tvrd- 
njama. 

»Pitanje o artizmu ili realizmu, kako se u nas postavlja, 
krivo je postavljeno.« Sve što su dakle drugi pisali o tome, 
sve je to luk i voda; sve osim onoga što je o svemu tome 
rekao g. Marjanović, kako za g. Marjanovića tvrdi g. Mar- 
Janović. »Ove sam misli na mnogo mjesta i u više članaka 
izlagao i propagirao.« »To pitanje sam baš ja mnogo i naro- 
čito proučavao u brojnim radnjama.« I dok g. Marjanović 

ovako o gosp. Marjanoviću, zaboravlja da smo se imi isto tako 


često i tako potpuno bavili pitanjem artizma, te ono jedino 
neupućenošću g. Milana Marjanovića može još postati pred- 
metom javne diskusije. 

Kako već spomenuh, već teza o artizmu i realizmu, kako 
ju postavlja g. pisac, krivo je postavljena, jer mi kao artiste 
nikad ne bijasmo proti realizmu. Bijasmo i ostajemo proti 
.tendencijskoj literaturi, koju je baš g. Marjanović najgrlatije 
zagovarao tražeći od umjetnosti prije svega da — kao žur- 
nalizam — širi u prvom redu neke ideje, naročito društvene. 


& Propagiramo posve prirodnu ideju da umjetnik mora prije 
“svega biti umjetnik i da književno djelo mora biti prije svega 


umjetnina fArtizam nije ništa drugo no emancipacija umjet- 
nosti od svih onih elemenata koji nisu umjetnički i koji nisu 
oslobođenje umjetnika od svih neumjetničkih obzira. Ozlo- 
glašena lozinka Part pour Vart znači tek to da cilj umjetnosti 
može biti samo umjetnost, samo ljepota, da je umjetnost tako 
slobodna i nezavisna kao nauka i da je jedino mjerilo umjet- 
ničke vrijednosti snaga estetičke sugestije. Djelo u kojemu 
estetički momenat, čisti umjetnički momenat nije najjači, 
nije jači od momenta etičkog i intelektualnog, nije umjetnina, 

. čista umjetnina/ pa kada slušam Marjanovićevo argumentova- 
nje, sjećam se Whistlerovih riječi: »Glas Estetičarov odjekuje 
kroz zemlju i nesreća se na nas ruši.« 

Osjećajući, naravno, i sam da umjetnik, da pisac mora 
biti — umjetnik, a zauzimajući se za nekakav svoj »realizam«, 
kojega nam pobliže ne prikazuje, proti imaginarnom nekom 
našem »artizmu«, g. M. Marjanović pravi razliku između 
artista i — umjetnika, između artizma i umjetnosti, ali nam 
ne veli zašto, pa dosljedno tvrdi: »Biti dobar stilista nije isto 
što imati umjetničkoga stila.« Reče i ostade živ! Dobri stiliste 
dakle nisu oni što imaju dobar stil, ili stil umjetnički nije 
dobar stil! Odista, čudno ječi kroz zemlju Glas Estetičarov, 
još čudnije kada odmah iza toga, nakon tolikih preciznih 
naših rasprava o stilu, o artizmu i artistama kao Baudelaire, 
silnim samopouzdanjem veli: »Nisam kriv ako ni jedan od 
zagovarača i bojovnika ,artizma' nije do danas opsežnije i 
sustavnije obradio ili rastumačio svoga shvaćanja.« Drugim 
riječima, o problemu stila i umjetnosti je do danas kod nas 
»opsežno i sustavno« govorio samo g. Milan Marjanović. 

I taj autoritativni duh je već u ovoj raspravici pun kon- 
fuzije, površnosti i najobičnije neupućenosti. On artista, koji 
je »samo i jedino artista«, poriče individualnost i — karak- 
ternost. »Artizam je akarakteran«, artizam je nemoralan, 
veli g. Marjanović. Poznato je da je Tolstoj sasvim nesa- 
vremen, zasukan i nastran u estetičkim, upravo antiestetičkim 
svojim teorijama, a baš njega citira naš Glas Estetičara, pa 
još mjesto koje ništa ne dokazuje proti artizmu. 


Pravi artiste, dakle, po g. Marjanoviću nemaju značaja, 
ljudi kao Keats, Goncourt i Flaubert su beskarakterni, pa on 
divno zaključuje: »Akarakteran čovjek, akarakteran stil.« 
»Imati stila znači imati karaktera.« Gosp. Marjanović očevi- 
dno zamjenjuje darovitost i značajnost. Poznato je da mnogi 
sjajni pisci ne bijahu značajnici, kao značajnici što su dosta 
rijetko sjajni pisci. Salust, Bacon, La Fontaine su pisci prvoga, 
karakteri posljednjeg reda, pa da sam zloban, zaključio bih 
da je g. Marjanović »akarakteran« gospodin, jer piše ne samo 
akarakternim, vrlo slabim stilom, nego i lošim, axarakternim 
jezikom: »preduvjet« (Vorbedingung), »za sve druge sudje- 
lujuće« itd. Akarakterni »samo-artist« ne bi zacijelo napisao 
ove izreke: »I za to kritičar može da umjetnicima sa te 
strane, ono što smatra shodnim, preporuči, predloži ili im 
predbaci (vorwerfen), a da ga se za to ne može opravdano 
ukoriti, niti kazati, da umjetnost siluje.« Iza ovakvih nearti- 
stičnih stilistika nije čudo, ispovijeda li g. Marjanović vrlo 
naivno: »Moram otvoreno i opetovano priznati, da mi je baš 
S obzirom na ovo posljednje (na »artizam«) upravo neugod- 
nom ta riječ ,artista'.« 


»Škola tzv. artista — priča dalje Glas i Estetičar — 
zapravo je škola virtuoza, a škola realista škola studioza.« 
Realiste dakle študiraju, a artiste g. Marjanoviću ne študiraju, 
već se (kao virtuozi) samo vježbaju... »Realizam je u Fran- 
ceskoj počeo kao artizam« — priča neupućenost g. Marja- 
novića, dok se zna da je već srednjovjekovni Villon realist 
i da je artističku doktrinu i formulu Vart pour Vart prvi u 
Francuskoj naglasio i iz Njemačke presadio V. Cousin (1345. 
u »Revue des deux Mondes«: »Treba razumjeti iljubiti moral 
zbog morala, vjeru zbog vjere, umjetnost zbog umjetnosti«). 
Gosp. Marjanović očevidno govori o stvarima kojih ne pozna. 

Tako npr. veli: »Zar nije V. Hugo najveći artista baš onda, 
kada postaje naturalistom?« To su bajke g. Marjanovića. V. 
Hugo naime nikada nije postao tzv. naturalistom. 


Lijep oblik može biti »plod duha ružnoga«, a ne stoji 
tvrdnja da se »odvajkada« bore principi da »umjetnost 
bude sama sebi svrhom« i da »umjetnost služi životu«, jer se 
ta dva načela, u jezgru sasvim formalna, bore tek u XIX 
vijeku, i to naročito iza g. 1848. kad umjetnici u Francuskoj, 
kao Flaubert, Gautier, Baudelaire i Leconte de Lisle, sa par- 
nasovcima, prvim naturalistima i simbolistima, u klasičnim 
djelima provode principe »artizma«. Nije dakle tačna Marja- 
novićeva tvrdnja da polemike između pristaša artizma i ten- 
dencijske umjetnosti ne dovedoše »nikada do pozitivnih re- 
zultata«. Zašto da budu realiste »studiozi«, a »artiste« da to 
ne budu? Nije li »studiosus« savjestan artističan autor koji 
po deset godina, koji cio život posvećuje svom djelu? Nije li 
smiješno kada g. Marjanović brani umjetnost od »spekulacije, 
puste ambicije ili računa«, kao da pravi artist baš te niske 
motive ne odbacuje, i nije li još komičnije kada Glas Este- 
tičarov ovako mudruje: »Klasicizam se prislanja na pomoć 
uma, romantika na pomoć osjećaja i mašte, oba dakle na našu 
vlastitu unutrašnjost, a realizam na vanjski svijet, kakov 
(kakav) nam se očituje kroz naših pet ćutila.« Nije li komično 
tvrditi da klasik i romantik crtaju život kakav nam se ne 
»očituje kroz naših pet ćutila« i nije li komično još i danas 
razvrstavati literarne vrste u kategorije koje već davno više 
ne vrijede, jer ima i racionalista romantika, imaginativnih, 
klasika, i jer se kod velikih pjesnika stopio klasični ideal s 
idealom romantičnim? Što je drugo parnasovačka poezija no 
nova pjesnička sinteza, slijevanje i ujedinjenje klasicizma i 
romantike? G. Milan Marjanović generalizuje -oznake koje 
u literaturi postoje tek u posebnim, a nikako u općenitim 
pojavama. Jest, klasicizam bijaše racionalističan i tradicio- 
nalističan u Francuskoj za vrijeme borbe romantika i klasika 
u prvoj polovici prošlog vijeka, ali klasicizam ne mora io biti 
i nije uvijek to bio, pa su sasvim protivna bitna obilježja 
klasicizma i romantike, u različitim njihovim pojavama. 
Klasicizam jednog Drydena je sasvim drukčiji od klasičnosti 
jednog Hodlderlina, kao romantika jednog Shelleya što se 
bitno razlikuje od romantike jednog Chateaubrianda. Viktor 
Hugo kao romantik u predgovoru svojim »Odama« prosvje- 

duje što ga zovu romantikom, a Flaubert se ljuti kada ga 
zovu realistom. G. Marjanović generalizuje pojmove koji se 
ne mogu generalizovati, pa kada tvrdi da »ima tzv. artista, 
koji nisu umjetnici, ne dokazuje ništa proti tzv. artizmu 
jer ima i kritičara koji nisu kritičari, što ne dokazuje da svi 
kritičari nisu kritičari, pa kao što loši kritičari ne mogu biti 
argumenat proti kritici, tako loši artiste ne mogu biti: do- 
kazom proti »artizmu«. 


Artističke teorije razviše se u najkristalnijem obliku u 
Francuskoj, pa je historija artizma uglavnome historija 
francuskog artizma, i onoga koji se bliže zanima za tu stvar 
upućujem na krasno djelo, odlikovano akademijskom nagra- 
dom Bordin: Albert Cassague — »La Thćorie de VArt pour 
PArt en France« (Paris, Hachette, 1906). 

Čisti artizam, kako se očituje u djelima i uvjerenjima 
jednog Gautiera, Flauberta, Goncourta ili Leconte de Lislea, 
je uvjerenje. da život za pravog umjetnika postoji tek kao 
materijal za umjetninu, da se umjetnina stvara samo apso- 
lutnom savjesnošću kod rada, da je glavni i jedini cilj umjet- 
nosti estetičan i da prema tome sve ideje mogu služiti umjet- 
nosti, dok ona ne smije robovati ni jednoj, pa bila ona i 
etična. Artizam je u stvari tek oslobođavanje, emancipacija 
umjetnosti od svih stega i uvjerenje da je umjetniku djelo 
sve, da ima samo jedan jedini način dobrog izraza i da za 
postizanje toga jedinstvenog stila treba osim talenta i rijetkog 
ukusa apsolutna, ustrpljiva i neumorna predanost umjetnič- 
kom poslu, onakva nezavisna i postojana radinost kakvu 
pokazaše savjesni artiste kao Baudelaire i Heredia. Artizam 
je reakcija proti literarnom industrijalizmu, proti tenden- 


ocijskom utilitarizmu, proti pokušajima da umjetnik bude 


širitelj izvjesnih moralnih i socijalnih ideja na štetu umjet- 
nine, da bude propagator i publicista. Zato je čisti artist ari- 
stokrat, individualist, indiferentan u moralnim pitanjima, 
naučan, originalan i protivnik fraze i clichća, što manje 
osoban. Francuski literarni artizam je osim toga pesimističan 
pod jakim utjecajem najprije plastičnih umjetnosti, a kasnije 
muzike, prelazeći u traženju rijetkih efekata često u bizar- 
nost i egzotičnost. Naravno, sva ta obilježja zajednička su 
tek cijeloj Srupi, pa nisu gotovo nikad koncentrisana u kojem 
od umjetnika, kao što je slučaj kod Baudelairea i Leconte de 
Lislea. Renan, pristalica artizma, nije pesimist. Goncourtima 

se ne sviđa Flaubertov stil, odviše krut, ovo izbjegavanje 
asonanse i uvjerenje da je fraza dobra, odgovarajući ritmu 
disanja. Ne zaboravimo da se Musset ruga politici i da su 
1830. klasici, reakcionari u umjetnosti, slobodoumniji u politici 
od romantika, revolucionara u umjetnosti. Prije 1848. su ro- 
mantici u nesaglasju sa strujom naprednom i revolucionar- 
nom, a buržoazija gleda u njima ljude prošlosti, nalazeći u 
pseudoklasicizmu svoje drage navike reda, razumnosti i tra- 
dicije. Sensimoniste traže od umjetnosti socijalne tenden- 
cije, a Proudhon veli da je »postolar korisniji društvu od 
Homera«. Dok većina misli da je socijalni napredak uzrokom 
naučnom progresu, Renan i artiste misle obratno. Indivi- 
dualistični umjetnik ne mogaše dijeliti Proudhonovog mišlje- 
nja da je zadatak genija iznošenje tamnog ideala gomile. 
Razvitkom štampe stvorio se nesavjesni literarni industrija- 
lizam, kojega žigošu artiste kao i Proudhon, doživljujući da 
Dumas st. ima sedamdeset i tri saradnika, kao u tvornici, i da 
humanitarna Pitija George Sand objelodanjuje šepave sti- 
hove postolara Saviniena Lapointea. Grozna razočaranja iza 
1848. ozlovoljiše proti društvu i moćne duhove koji su, kao 
otac parnasovačkog neohelenizma Mćnard i fourierista Le- 
conte de Lisle; aktivni revolucionari. 1855. Louis Menard ne 
vjeruje više idealu ljudske pravde. Renan piše 1867: »Glu- 
post, geačka šega, nedostojna niskost postadoše pogodbe za 
uspjeh građanski i pokrajinski.« Čestiti i ponosni ljudi kao 
Baudelaire i Flaubert moraju pred sud. zbog ugroženog mo- 
rala u njihovim remek-djelima. Buržoaska škola. (Sandeau, 
Augier) brani moral i kesu, Ponsard piše »Čast i novac«, 
a Scribe ismijava ljude koji se ne obogaćuju. Flaubert okriv- 
ljuje štampu zbog poživinčavanja naroda i drži da je za 
katastrofalnu godinu 1871. krivo opće pravo glasa, Goncourt 
vidi u pučkoj prosvjeti »veliku opasnost modernog društva«, 
a Leconte de Lisle, kojemu je nauka sredstvom cilja umjet- 
ničkog, smatra kao mnogi artiste čak i ženu, ljubav — opa- 
snom umjetniku i umjetničkom stvaranju. Takve misli za- 
vladaše umjetničkom elitom što se 1856. kupila oko Gau- 
tierovog »Artista«, 1861. oko Mendesa i »Revue fantaisiste« i 
1866. oko antologije prvog »Parnasa«. 

Gosp. Milan Marjanović bijaše dakle u svom članku vrlo 
neupućen, postavivši sasvim krivo svoju tezu. Naš artizam, 
ukoliko ga ima, ne negira realizma. Naprotiv. Gosp. Marja- 

nović išao je pobijati tvrdnje i plašiti aveti kojih nema. Ra- 
zlike između artizma i realizma ili čak njihove antinomije 
nije nam znao protumačiti iz tog prostog razloga što svaki 
dobri realizam može biti tek umjetnički, može biti tek — — 
artizam, što uostalom uviđa i Glas Estetičarov pobijajući na 
neki način sebe: 

»Umjetnost, ako je umjetnost, ne može da bude drugo 
nego umjetnost. S toga stajališta može biti umjetnost isto- 
dobno i realističkom i artističkom. U tom se pogledu ovi 
pojmovi nipošto ne isključuju, dapače se niti ne alteriraju. 
Najbolji dokaz da je tako, pokazuju nam baš najveći umjet- 
nici svijeta koji su često puta, kao Turgenjev i Tolstoj, pravi 
realiste i pravi artiste, kao Flaubert naturaliste i uz to čisti 
artiste, kao Shakespeare realiste i naturaliste i romantici i 


. mistici, a da im to ni najmanje ne smeta da budu vanredni 


umjetnici. Obratno pako ima tzv. artista koji nisu umjet- 
nici. Bilo bi banalno tu istinu dalje dokazivati, pak je dosta 
ustanoviti da se pristalice svih mogućih struja mogu složiti 
u aksiomu da su svi pravci i svi sadržaji sami po sebi jednako 


. podesni da postanu umjetničkim, a da to postaju jedino kroz 


»ono nešto' čime iz njih pravi umjetnik stvara pravu umjet- 
ninu. A ,ono nešto', to je baš umjetnost.« 

Kada je tako, mi se sa g. Marjanovićem slažemo i nje- 
gova kampanja proti »akarakternom« artizmu bijaše suvišna. 
Međutim, budući da se ne radi o nesuglasici između artizma 
i realizma, već između artistične i tendencijske literature, g. 
M. Marjanović će nas vrlo zadužiti povede li diskusiju o tome 
pitanju sa dokazom kako je literarni utilitarizam, kako je 
literatura socijalnih pitanja umjetničkija od — — umjetni- 
čkog tretiranja tih ideja. Do toga pak dokaza ćemo se sjećati 
spomenutih Whistlerovih riječi: »Glas Estetičarov odjekuje 
kroz zemlju i nevolja se na nas sprema!« / 


(Savremenik, VI, br. 6, lipanj 1911) 

UMJETNOST 1 NACIONALIZAM 


Dr B. Vizner Livadić se nedavno potužio u »Savreme- 
niku«, raspravljajući o narodnosti i o umjetnosti, na preve- 
liku nacionalističnu tendenciju naše umjetničke kritike, pa 
je — kao što to obično biva — imao pravo i nije imao pravo. 
Naša kritika je odista odviše nacionalistična, kada ocjenjuje 
umjetničke proizvode tek nacionalistički ili čak .strančarski 
(što biva u većini slučajeva), a premalo je nacionalistična, 
kad u traženju da umjetnost posluži potrebama narodnim 
ne pita slaže li se umjetnik sa duhom, sa stilom narodnim. 
Jer, samo ono je umjetnina što je izraz, što je simbol izvje- 
snih osobina komplikovane i zagonetne, ali jedinstvene 1 
individualne psihe narodne. Ma što rekao g. Vizner Livadić, 
Hamlet je Englez kao svi ostali Shakespearovi junaci. Englez 
svojim, spleenom, svojim humorom, svojim puritanstvom i 
svojim cant-om. Svaka prava umjetnost je nacionalna iz 
tog prostog razloga, jer internacionalna umjetnost ne može 
postojati, budući da nema internacionalnog umjetničkog iz- 
raza: izraza koji bi bio razumljiv u jednakoj mjeri svim 
narodima svijeta i koji ne bi bio svojom genezom nacio- 
nalan. ' 

Nisu sve vrste umjetnosti nacionalne u jednakoj mjeri. 
Najnacionalnija je književnost i poezija, jer je vezana poseb- 
nim narodnim jezicima. Muzika, arhitektura i plastične umjet- 
nosti nisu toliko determinirane izrazom, ali su kao i literatura 
izraz posebnih karaktera i duša narodnih. Jest, neki arhi- 
tektonski stilovi (grčki, romanski, gotski) postadoše među- 
narodni, ali su po svom postanku nacionalni, Nacionalizam 
i internacionalnost nisu kontradiktorni pojmovi u umjetno- 
sti, kao što pokadšto nisu ni u politici. 

“Baš zbog toga što svaka prvoklasna umjetnina, produkat 
uvijek narodan, može postati međunarodnim dobrom, naciona- 

lizam umjetnički (usuprot nacionalizmu političkom) nije ne- 
gacija tuđih vrijednosti. Naprotiv. Baš bogatstvo i razno- 
likost narodnih posebnih kultura je pogodba za veliku sim- 
foniju sveopćeg međunarodnog napretka. Danas je Evropa 
kulturnija no u doba kad joj se nametaše po jedan jezik i po 
jedan stil. Kako je svaki narod žica na glasnoj liri humani- 
teta, svaki predstavnik posebne narodne duše je već time 
ujedno reprezentant čovječanstva.  Moličre, Dante, Goethe, 
veliki pjesnici i umjetnici su nosioci genija svoje rase i samo 
kao takvi narodni kristalizovani duhovi mogahu postati svje- 
tionici humaniteta. 


Taj nacionalni momenat u umjetnosti je već davno utvr- 
den, a Taine ga je pokušao sistematisati svojim teorijama 
po kojima je umjetnik i umjetnina rezultat rasnih, geograf- 
skih i društvenih, dakle u prvom redu nacionalnih prilika. 
Ne ulazeći u to koliko je ta metoda tačna za tumačenje 
pisca kao kolektivne jedinice i nedovoljna za utvrđivanje 
svega onoga što je kod umjetnika individualno, posebno, 
nekolektivno i iznimno, nema sumnje da umjetnina može 
biti nacionalna _ako i nije posljedica nacionalnih utjecaja. 


 Umjetnina nije tek rezultat društvene akcije na umjetnika, 


već izraz njegove reakcije. 


| mjetnik nije tek posljedica, već je istodobno i uzrok 
društvenim utjecajima, pa je umjetnik to veći što je veća 
nerazmjernost između tih utjecaja, te se može reći da je 
velik umjetnik onaj koji je više djelovao na narod_no.narod 
na_ njega. Narodni umjetnik može prema tomu biti repre- 
zentant narodnog mišljenja i osjećanja, ali može biti i reak- 
cija proti idealu i ukusu narodnom, pa će ipak ostati naro- 
dan iz tog jednostavnog razloga što je i on narod kao dio 
dotičnog naroda. Edgar Poe se bunio proti svim vrijednostima 
ondašnjeg amerikanizma. Usuprot utilitarizmu bijaše fantast, 
usuprot pozitivizmu  idealist, usuprot amerikanskoj demo- 
kraciji aristokrat. Preminuo je neshvaćen, pa je ipak naj- 
nacionalniji amerikanski pisac čistih amerikanskih odlika kao 
što su originalnost, želja za »bluffom«, osjećaj za neviđenost 
i bizarnost, krajnji individualizam, smisao za tehničke i na- 
učne pronalaske. Popularnost nije nacionalnost. Goethe ne 
bijaše popularan. #Narod je umjetnik tek u svojim pojedin- 
cima, vrlo često nepoznatima i nepriznatima. Narod je bar- 
bar kao kolektivnost. | Narod nije spjevao narodne pjesme 

kao narod, već kao nepoznati pojedinac, pa ima tek toliku 
vrijednost kolika mu je produktivnost boljih individualnih 
vrijednosti. Ima duhova u kojima je narodni duh cijelog 
naroda, a ima naroda bez narodnog duha. ] 

Hrvatski narod imađaše ovakvih perioda u redovima 
svoje neinteligentne inteligencije. Umjetnik može biti na- 
rodniji od svog naroda, jer je uvijek izraz potenciranih 
osobina narodnog temperamenta. 

Svaka je dakle umjetnost nacionalna,. pa tražiti od 
umjetnosti da to bude, je isto, što tražiti od leda da bude 
hladan, i od vatre da bude vruća. 

Kako je svaki nacionalizam oblik borbe, u toj borbi ima 
udjela i umjetnost bilo direktno bilo indirektno. I umjetnost 
je oblik dominacije, osvajanja, kulturne međunarodne borbe, 
izraz vitalnosti i životne sposobnosti narodne, forma otpor- 
nosti duha narodnog, ali samo toliko koliko ostaje čista 
umjetnost, koliko nije tendencijska u službi neumjetničkim 
ciljevima. Shakespeare je osvojio Evropu, za učenje engleskog 
jezika učinio je više od svih engleskih admirala i političara, 
bio je najveći pomagač širenju engleskog nacionalizma, ali 
ne zato jer je najveći engleski nacionalista, nego jer je 
prvi dramatičar modernog čovječanstva. Talijanska plastična 
renesansa nije osvojila svijet jer je nacionalistička, nego jer 
je kao najdotjeraniji-izraz duha talijanskog ostvarila uzor 
humanističke ljepote. \ 

Francuska književnost ne bi mogla gospodovati Evropom 
ekskluzivno do Napoleona i djelomično od Napoleona pa do 
danas da je širila samo ideal nacionalizma francuskog. Naj- 
veći njen utjecaj bijaše baš u vrijeme klasika i enciklope- 
dista, u doba Racineovo i Diderotovo, kad u francuskoj knjizi 
nacionalistične žice tako reći i nema. Od njemačkih pisaca 
učiniše najviše za širenje njemačkog duha, njemačke misli, 
dakle za indirektno širenje njemačkog nacionalizma dusi koji 
se na taj njemački nacionalizam baš obaraju: pisci kao 
Goethe, Heine, Schopenhauer i Nietzsche. Drugim riječima, 
svaka prava, velika umjetnost je patriotska, pa velik umjet- 
nik može, a ne mora biti patriotičan. 

U novije doba se zamjenjuje nacionalizam sa patriotiz- 
mom, pa kako je svaka umjetnost nacionalistička, traži se 
da svaka umjetnost bude patriotska. To ne znači samo tražiti 
od umjetnosti, koja je prije svega slobodan izraz ljepote, da 

bude tendencijska i neumjetnička, već je i ograničavanje 
emocijskih umjetničkih sredstava. To je isto kao da se za- 
brani kakvu Lisztu i Paganiniju sviranje u više skala od 
jedne jedine. Umjetnik, prikazujući život i čovjeka u njegovoj 
cjelini i djelujući na čitavoga čovjeka, postizava to suge- 
stijom na cjelokupni ljudski senzibilitet, na cjelokupnu dušu, 
u kojoj je patriotski nagon tek jedna nota, jedna žica, te bi 
umjetnost koja bi bila samo patriotska zadovoljavala tek 


. malu, minimalnu potrebu naše emotivnosti. Pjesnici koji su 


samo patriotski pjesnici slabi su pjesnici, a ne treba zamje- 
njivati pjesnika slobode s pjesnicima domovine, jer domovina 
i narod može biti negacija one prave slobode bez koje nema 
ni umjetnosti. Vascijela Engleska digla se proti Byronu, a 
Heinea ni danas ne priznaje velik dio Njemačke. 

U novije doba ima nacionalističkih, patriotskih doktrina, . 
koje se u tobožnjem interesu čistoga narodnoga stila dižu 
proti svim nenarodnim umjetničkim utjecajima, kao da ima 
čistih narodnih umjetnosti i kao da ima naroda jedinstvenih, 
čistih kao rasa. Osnovni motivi svih narodnih poezija su u 
jezgri istovetni. Originalne narodne poezije nema, kao što 
nema ni originalne umjetne poezije. Ostati dakle u narodnoj 
tradiciji, znači ostati pod onim spoljašnjim izvannarodnim 
utjecajima. pod kojima je ta tradicija nastala. Osnovne du- 
ševne emocije kao strah, ljubav, vjerski zanos, hrabrost itd. 
jesu kao i estetičke potrebe kod svih naroda u suštini iste, pa 
je i sadržaj umjetnosti u glavnome isti, mijenjajući tek oblik, 
tek izraz prama determinizmu posebne narodne duše, te je 
sasvim sporedno prima li umjetnost svoj sadržaj iz naroda 
ili izvan naroda. Sva indoevropska, arijska plemena imaju 
isti mitos u svojim narodnim pričama. Shakespeare je uzimao 
Sižeje iz svih literatura, a »Hamlet« je napisan pod utjeca- 
jem  Montaigneove filozofije, Corneille je đak Španjolaca, 
Racine Euripidov, klasici francuski su đaci antike, romantici 
su pod dojmom njemačke i engleske književnosti, pa ipak 
nitko neće poreći čistog nacionalnog obilježja poeziji La 
Fontaineovoj i Mussetovoj. Ruski roman je nastao pod dojmom 
neruskih literarnih struja, pa je ipak ruski nacionalan, jer 
se svaki nenacionalni dojam može pretvoriti u retorti jakog 
narodnog umjetničkog temperamenta u novu narodnu umjet- 
ničku vrijednost, u novi izraz. 

Najjače, i najvitalnije su upravo: one umjetničke kul- 
ture koje su — kao Goethe — pristupačne što većoj množini 
takvih utjecaja, dajući im oblike posebnog narodnog izraza, 
jer je sadržaj sporedno, a izraz — nova modifikacija tog 
sadržaja — glavno. Zbog svega toga je imitacija, puko po- 
dražavanje stranim umjetničkim uzorima suvišnost, jer je 
opetovanje, a ne obrađivanje, jer je puka formalnost, a ne 
doživljaj, jer je kopiranje, a ne stvaranje — poput mnogih 
naših starijih dalmatinskih knjiga. Naša umjetnost će samo 
onda biti nacionalna kad bude evropska, tj. kad će biti 
originalan hrvatski izraz, posebna nacionalna forma duha 
punog najevropskijeg sadržaja. Samo slabi dusi se boje — 
kao slabe industrije — strane konkurencije, pa posižu za 
protekcionističkim - metodama ekskluzivnog nacionalizma. 


Ima jakih umjetničkih temperamenata koji u svom sil- 
nom patriotskom osjećanju precjenjuju domaću i omalova- 
žuju tuđu umjetnost. Dostojevskome se sviđaše samo ono što 
je rusko. Sa puta grdi Pariz, Italiju i Njemačku na korist 
Rusije. I Gogolj postade sličan šovinista, a baš ta dva pisca 
prikazuju Rusiju kao pakao. U najnovije vrijeme javlja se 
takav ekskluzivni nacionalizam kod prvoklasnih pisaca naj- 
kulturnijih naroda, ali tek kao posljedica antinacionalnih i 
čak antiumjetničkih raznih importovanih doktrina. Kipling 
je imperijalista kao i bivši socijalista D'Annunzio. 


Barras i Maurras u Francuskoj bore se proti kolektivisti- 
čkim, antinacionalnim tendencijama i proti njemačkom kul- 
turnom utjecaju, jer taj germanski utjecaj na višu francusku 
kulturu i umjetnost odista može djelovati tek inferiorno, 
dakle destruktivno. Velike narodne kulture kao francuska i 
engleska mogu biti ekskluzivno nacionalne, mogu svoju 
umjetnost ograditi kineskim poslovičnim zidom, jer su na 
čelu cjelokupnoj kulturi svijeta, pa su ipak njihove umjet- 
nosti i danas pod tuđim utjecajima: Shaw pod njemačkim 
i ruskim, Rodin pod talijanskim, dok Beethovenova muzika 
poplavljuje Pariz. 

Kad je tako kod velikih, kako da bude drukčije kod nas 
malih naroda, kad se kod nas umjetnička nacionalna eksklu- 
zivnost ni zamisliti ne da? 

.Naša umjetnost će dakle tek onda biti narodna u pra- 
vom smislu kad bude velika, kad bude u velikom i čistom 
hrvatskom stilu. Narodne naše melodije još nisu umjetnički 
obrađene i još ne nađoše svog Chopina. 

Naši slikari već proučavaju hrvatski pejzaž, a naše ki- 
parstvo je u Meštroviću našlo novih izraza za naš historijski 
heroizam, a u Frangešu novih oblika za naš poljski rad i 
za savremene naše energije. U književnosti se sve više pazi 
na čistoću hrvatskog jezika i stila. Naš narod, umjetničkim 
darom jedan od prvih u Evropi, nadaren u najvećoj mjeri 
talentom pjesničkim, muzikalnim i plastičnim, u umjetno- 
stima kunatori i kuburi, jer mu je u životnoj opasnosti sam 
njegov jezik i narodni život. U takvim užasnim prilikama 
treba da je.svaki Hrvat, dakle i svaki umjetnik, branilac 
časti i sudbine svoje domovine, jer samo oslobođena otadž- 
bina može biti pogodba za slobodnu narodnu umjetnost. Inte- 
res slobodne umjetnosti hrvatske nameće dakle svakom 
našem umjetniku patriotizam kao prvu i najsvetiju dužnost, 
a opominje li naša kritika umjetnike na tu dužnost nad .duž- 
nostima, ne griješi proti načelima slobodne, umjetnosti, već 
ih — naprotiv — brani. 

(Obzor, 28. I 1912) 








KNJIŽEVNA KRIZA 


Sadašnje štamparske prilike mogle bi imati i dobru 
stranu. Dosele su političke rasprave i polemike otimale sav 
interes šire čitalačke publike. Danas — u oskudici boljega — 
možemo se zabavljati i drugim, pa i literarnim pitanjima. 

Nedavno pade ponovo u javnost teška riječ: — Kriza, 
književna kriza. — Ta kriza dakle postoji, vec zbog toga 
što se konstatuje. Uostalom, cijeli naš hrvatski život je 
vječna latentna kriza, i sasvim je naravno što je u sveopćoj 
toj krizi i književnost dobila krizu. “ 

Međutim u Evropi je sasvim tako kao i kod nas. Mi 
smo ionako uvijek rezultat loših evropskih odnošaja. U Ru- 
siji nema više prvoklasnih pisaca otkako umre patrijarh 
ruske književnosti Tolstoj. Danas vodi kolo Gorki. Toga 
Maksima ne može se čitati nakon kakvog Turgenjeva. Barem 
to je moj slučaj. U Norveškoj nema više Ibsena, Bjčrnsona. 
Knut Hamsun se u posljednjim stvarima ispucao, U Nje- 
mačkoj je Bismarck i Marx, militarizam, socijalizam i indu- 
strijalizam ubio visoku kulturu, visoku literaturu. Jedino 


lirika (St. George, Rilke itd.) ne pogiba u tom muzikalnom > 


narodu. H. von Hofmannsthal, izvrstan lirik, piše libretta, 
pa prevodi zdravlje antiknih tragedija za upotrebu sanato- 
rija. Krafft-Ebing u Sofoklu, Przybyszewski u Euripidu... 
U Italiji je umro veliki Pascoli. D'Annunzio pravi amerika- 
nizme, pravi barnumštinu u literaturi. U Francuskoj se jav- 
ljaju nove škole kod kojih su nova samo imena (sintetizam, 
futurizam, impulzionizam, naturizam, integralizam); »vuci« 
(vođa Delahaye), paroksisti (oko Nikole Beauduina i oni oko 
lista »Phalange« ...). Pariški knjižari se tuže kako se beletri- 
stička djela sve manje čitaju. U Americi prave literature 
nema, a i u Engleskoj je literarni industrijalizam progutao 
pravu literaturu. 

Glavni uzrok literarnoj krizi je po mom skromnom mi- 
šljenju kriza romana. 


Roman postade drugom polovinom prošlog vijeka glavni 
i dominantni oblik književni, pravi epos moderni, apsorbi- 
rajući u slobodu svog oblika sve literarne druge vrste. Do- 
minantna proza modernog života nađe svoj izraz u dominant- 
noj prozi modernog romana, koji nađe u Gustavu Flaubertu 
vrhunac svoje umjetničke forme. Lirski roman je iza Cha- 
teaubrianda uzeo sve elemente lirike, pa i lirski ritam, te 
je kasnije simbolistična prozodija slobodnog stiha, stiha bez 
sroka, tek nastavak te lirske proze. Psihološki roman po- 
stade analitičan, pretvarajući se već u kritiku. Roman kao 
Jacobsenov i tu i tamo d'Annunzijev je sušti opis, čista slika. : 
Ruski roman je krajnja konsekvencija ruske, većinom revo- 
lucionarne publicistike, pretvarajući se u veliku optužbu, u 
veliki opozicijski građanski čin. I pojavi se Zola sa svojim 
talmi »naučnim« romanom, kojega se ogorčeno odriče naučna 
Taineova kritika, koji svojom brutalnošću najzad pobuni cijeli 
francuski fini ukus i izazove reakciju, te se Zole, ukusom 
tuđinca (kako to lijepo dokazuje Barras), ne odriče samo 
psihološki roman i cijela generacija pjesnika simbolista, već 
i najbolji đaci njegovi (kao Huysmans), pa se Zola zbog 
popularnosti baca sa spuštenim rogovima u arenu Dreyfus- 
ove afere. ; 


Literarna savremena kriza je dakle u prvom redu kriza 
romana. Reakcija proti Zolinom u stvari vrlo romantičnom 
naturalizmu, upravo cinizmu, prodavanom kao naučni natu- 
ralizam, ta reakcija je u neku ruku reakcija proti samom 
romanu. Zola sa svojim pristalicama, naročito s onima iz me- 
danske grupe, bijaše tako čitan, toliko poznat da je s nje- 
govim padom pala u neku ruku cijena romanu uopće. On je 
napravio od romana vrlo vulgarnu literarnu vrstu i svijet 
poče roman uopće shvaćati nečim nevaljanim i inferiornim, 
dok je roman faktično već u Zoli postao nečim pedantnim, 
i didaktičnim, s pretenzijama kojih uopće beletristično djelo 
ne može imati. 

Već za djela braće Goncourta, već za taj čisti vrlo nervo- 
zni slikarski impresionizam reče sa pravom Bourget da će za 
pola vijeka biti nerazumljiv čitaocima koji čistu slikarsku 


. opisnu metodu s punim pravom traže u slikama, a ne u pri- 


Povijetkama. Daudet je s južnjačkom svojom imaginacijom 


5 Hrv. knjiž. kritika IV 

imao odviše temperamenta pa da se poda naturalističkoj for- 
muli. Kao Zolina vizija stvarnosti što je deformisana njego- 
vim pseudo-pozitivizmom, njegovim  pedantnim isticanjem 
najvulgarnijih strana života, njegovim mizantropskim  pesi- 
mizmom i totalnim ignorovanjem individualnosti, kao Zolin 
čovjek što je 'automatična mašina bez duše poput životinje u 
shvaćanju Descartesove škole, tako je vizija Daudetova ner- 
vozna, rapidna, bolna od osjetljivosti čisto dickenske i prema 
tome humorističnog, dakle nepozitivističkog obilježja. 

Daudetov čovjek je deformiran kao i Zolin, njegov Tar- 
tarin je deformiran, ali je simpatičan i nije stroj. Daudet, 
humorist i topli južnjak, bijaše naturalist tek etiketom. - 

No najviše je škodio naturalističkom »naučnom« romanu 
jedini pisac iz medanskog Zolinog kruga, koji temperamen- 
tom i začudnom flaubertskom tačnošću svog posmatranja bi- 


jaše pravi realist: Guy de Maupassant. Mada i on pisaše velike - 


»mašine« — kako Francuzi vele — ma da i on piše romane, 
najsjajnije njegove stvari su kratke, precizne, većinom satiri- 
čke pripovijetke, komponovane i pisane većinom neusporedi- 
vom jednostavnošću i umjetnošću, u kojima je često materijal 
cijelog romana sveden na dimenzije lapidarne »crtice«. No- 
vela, priča, crtica škodila je debelom pedantnom romanu, jer 
bijaše pisana majstorstvom pripovjedača kao Poe i Mećrimeće, 
i jer je svojom telegramskom lakoničnošću i naglom inten- 
zivnošću više odgovarala modernim potrebama brzine, nagle 
lektire i intenzivne emocije. Tko da osim starih usidjelica i 
profesionalnih kritičara danas čita beskrajne romane Dicken- 
sove, Walter Scottove, pa da zagazi u to more zijevanja na 
kojem plove vodenice George Eliot? Tko danas čita četrde- 
setak svezaka Balzacove, inače divne, Ljudske komedije? 
Klasici, tj. pisci čitani i traženi uvijek, većinom su autori 
kratkih, što kraćih, najkraćih stvari. I divni Homer zna za- 
drijemati kod vlastitih epskih širina. 

Već Zola se u posljednje vrijeme, u kolu »Četiri evan- 
đelja«, odrekao svoje prve uzane naturalistične formule, pa 
htjede dati humanitarni roman. Veliki radnik dakle zagazi u 
maglovitu tendencioznost. Tolstoj, prvi epski genij novijih 
vremena, upotrebi pod starost roman za širenje izvjesnih za- 
nimljivih, ali nastranih i u mnogome antikulturnih  refor- 
matorskih ideja. Taj veleum uđe u:-tendencioznost djela kao 
»Fabiola« ili »Strika-Tomina koliba« napravivši od romana 

sredstvo za propagandu čak antiumjetničkim idejama. Tol- 
stoj moralist se odricao pravog, dobrog Tolstoja, Tolstoja 
umjetnika, i taj ruski, nihilistički paradoks je vrlo zabavljao. 
Knut Hamsun se s pravom rugao toj odricateljskoj mudrosti. 
I kod Strindberga je važniji idejski, filozofijski dio njegovog 
djela od umjetničkog, pa kad inteligencija vidje da prvi ro- 
manopisci diskutuju, da im je roman tek popularni oblik za 
proturivanje izvjesnih ideja, da roman želi poučavati prije 
svega, nije čudo što posegnu za stručnim filozofskim i socio- 
loškim djelima. — Kad nam već pripovjedači dolaze s tim 
svojim teorijama, mi ćemo se — umovalo se — obratiti pra- 
vim teoretičarima, pravim filozofima i pravim naučnjacima, 
jer je njihovo rezonovanje ipak mnogo naučnije i tačnije, a 
pokadšto, kao u slučaju Renan, Taine i Nietzsche, minasć 
umjetničkije i poetičnije. — Barrčsovi romani su tek prika- 
zivanja njegove nacionalistične doktrine. Anatolu Franceu 
je roman i pripovijetka u većini slučajeva tek oblik za nje- 
govo ironijsko mudrovanje, za njegov hedonistički skeptici- 
zam, pa za njegovu stilsku virtuoznost. Primivši u sebe, usi- 
savši roman na neki način ne samo sve ostale beletrističke 
vrste nego i historiju, publicistiku, pa moderne moralne i fi- 
lozofske sisteme — da ne spomenem romana Jul. Verneovih, 
Wellsovih, Rosnyjevih itd. osnovanih na modernim naučnim 
i tehničkim otkrićima — roman postade vrstom epskog, pro- 
zaičnog, pripovjedačkog leksikona i prestade biti pravim ro- 
manom, romanom kao što je »Manon Lescaut«, »Gospođa 
Bovary« ili »Plemićko gnijezdo«. Time ne velim da više da- 
nas nema pravih romana i pravih romanopisaca. Ima ih, ali 
oni u većini slučajeva nemaju uspjeha kao pisci koji su često 
toliko pripovjedači kao Renan što je u svojim filozofskim 
dramama dramatičar. Moderni roman postade prenatrpan, 
pa kao parlamentarizam trpi od »opstrukcije«. Pored toga, 


roman postade još i oruđe feminizma i glavnim rvalištem 





ženske literature, dakle literature koja nikad ne može biti 
prvoklasna. Naskoro će doći vrijeme kad će romane samo 
žene pisati i kad će ih samo žene čitati. a 

I kampanja proti klasičnoj, humanističkoj naobrazbi je u 
Velike bila u prilog literarnoj krizi, jer se bez klasične ne može 
zamisliti solidna literarna naobrazba. Novinarstvo je navik- 
Nnulo čitaoca na površnost, a pisce na brzi, neumjetnički posao, 
pa na popuštanje surovom ukusu gomile. Moderni život traži 

što veći razvitak praktičnih energija i svojom tendencijom što 
većeg prihoda, što većeg materijalnog uživanja sve više one- 
mogućuje uživanje u literarnim umjetninama koje zahtijevaju 
prije svega mnogo »izgubljenog« vremena. Praktični ljudi 
više ne čitaju. Moderna praktičnost, inkarnirana u ameri- 
kanskom životu, u stvari je oblik modernog barbarstva. Ka- 
pital, novac, nije pokvario samo etičnog, već i estetičnog čo- 
vjeka. Barnum je i literarni patron. Mada su mnogi čuveni 
književnici i dobri sportsmani, i manija za sportovima od- 
vraća veliki dio odabranog društva od književnosti. U mo- 
derno doba kao da se ne shvaća kao u Ateni, u Rimu i u 
Italiji Renesanse da njega duha i njega tijela treba ići uspo- 
redo, pa danas obično imamo slabe duhove u jakim mišica- 
ma i jak duh u bolesnu tijelu. Ljudi kao Sokrat, Catilina, 
Vinci, Cellini i Agrippa d'Aubignć bijahu atleti i geniji. Cer- 
vantes bijaše velik junak, kao Byron u novije vrijeme. Da- 
nas nema više Byrona. 


Glavni uzrok našoj literarnoj hrvatskoj krizi je politika. 
Inter arma silent musae. Narod koji se bori za svoje poslje- 
dnje »mjesto na suncu« mari samo za ono što mu u prvom 
redu može steći to mjesto. Mi imamo literarnu krizu jer ima- 
mo veliku nacionalnu krizu. Naš književnik, dalje, ima pred 
sobom narod od pedeset postotaka nepismenih, uz inteligen- 
ciju koja je odgojena u sferama sasvim različitih kultura: 
njemačke, talijanske, pa i arapsko-turske (u Bosni). Safvet- 
beg Bašagić čita arapski, kakav Čingrija piše i čita talijanski, 
a naši Zagrepčani njemački i tu i tamo češki, ruski, poljački. 
Koja hrvatska beletristička knjiga da zadovolji sav heterogeni 
taj svijet? Osim toga se u novije vrijeme polagano i sigurno 
fuzionira knjiga srpska i hrvatska, dok su tradicije i sama 
obilježja duha hrvatskog i srpskog još uvijek dosta razli- 
čita. Za jedinstvenu knjigu treba jedinstva duha, zajednice 
ideala, i trebat će još mnogo vremena i prilježnijeg rada dok 
to jedinstvo duhovno provedemo i ostvarimo bez štete za lije- 
pe posebnosti i karakteristične osebine na jednoj i na drugoj 
strani. Novija naša lirika već je sasvim na tom lijepom putu. 
Posao sa Slovencima već je započeo, ali to je malo, odviše ma- 
1o. Oni još kao da osjećaju da im dugujemo jednog Stahka 
Vraza. Naša i slovenačka Matica mogla bi možda dogovorno 
s Maticom srpskom i sa Zadrugom u Beogradu izdavati ka- 
kav zajednički srpski-hrvatski-slovenački list ili barem alma- 

nak. Kako patimo s neuređenosti kolportaže, mogli bi ljudi, 
kao — recimo — Stjepan Radić, uz pomoć naših kulturnih 
društava osnovati knjižarske filijale za prodaju samo na- 
ših knjiga u svim većim našim gradovima. Društvo hrvatskih 
književnika ima već vrlo krasnih knjiga, koje ne dolaze kako 
treba u promet zbog naših neuređenih knjižarskih i kolpor- 
terskih prilika. j 
Ponajglavniji uzrok našoj literarnoj krizi je konkurenci- 
ja stranih literatura, kojoj se može odoljeti jedino protekcio- 
nizmom naše knjige i nastojanjem naših književnika da se sa 
svjetskim književnicima - mogu kvalitetno natjecati. Mi i u 
književnosti moramo protežirati.sve što je naše, pa bilo to i 
' slabije, jer je — naše. Tako su radili Iliri, inače na vrhuncu 
evropskog obrazovanja. Tako čine Srbi i Česi. Kao svaka 
mlada industrija, kao svaki mali, slabi i početni rad, književ- 
ni posao može se u slabim kulturama razvijati tek što izda- 
šnijim i što pametnijim protekcionizmom. Naši književnici ne 
traže mecenatstva, ali s pravom traže da narod, da inteligen- 
cija, kojoj se po silama svojim odužuju, vrši prema njima 
dužnost svoju. I slabija hrvatska knjiga vrijedi da se kupi. 
Sramota je da Društvo hrvatskih književnika nije još raspa- 
čalo svojih izdanja, kao što su pjesme Nazorove, priče.Josipa 
Kozarca, novele Andrijaševićeve itd. 
Ima mnogo uzroka našoj literarnoj krizi, ali je glavni: ne- 


haj, neshvaćanje dužnosti, niski egoistični materijalizam, ne- 
; kulturnost i indiferentizam naših čitalaca, naše »inteligencije«. 


(Obzor, 16. VI 1912) 

ROMANTIČNI BOGOMRAK 


Romantika proživljuje teške dane. Dok se slavi Rous- 
seauova dvjestagodišnjica, ne napada se samo ženevski sa- 
mouk, već cijela romantična književna struja kojoj je rodi- 
teljem. Ti su napadaji uostalom stari, jer romantike ne na- 
padahu samo klasici, upravo pseudoklasici, koje zamijeniše, 
već njihovi nasljednici, parnasovci, realisti i naturalisti pa 
i sami romantici. Heine je u Njemačkoj romantik što se ruga 
romantici — sasvim kao Flaubert u Francuskoj. Realistični 
njegovi glavni romani (»Gospođa Bovary« i »Sentimentalan 
odgoj«) je vrsta satire na romantične purgare, pa kako je 
usuprot filistrofobiji i sam Flaubert bio purgar, Ema Bovary 
je ženski, a Frederic Moreau — muški romantični Flaubert. 
Kao Heine, rugaše se taj neizlječivi romantik sam sebi, kao 
uostalom i prvi romantici u svojoj »romantičnoj ironiji« 
(Tieck, Schlegel). Ostali napadaji na romantiku nisu zani- 
mljivi kao juriši barbara, jer napadaju umjetnost i poeziju 
uopće. Svi se sjećate Bazarova kako podražava Proudhona, 
kojemu je poezija suvišnost kao »nekorisnost«. Barbari su 
naime ljudi koji su nesposobni za viši život, dakle život poe- 


tičan, pa ne shvataju da i »korisne« stvari dobivaju vrijed- 


nosti tek u odnošaju prema tome cilju. Uostalom, pojam koristi 
je mnogo relativniji od pojma ljepote. 

Nedavno je P. Lasserre oštro i vrlo sistematski osudio 
načine romantičnog osjećanja i mišljenja. Knjiga, dosta oma- 
šna i napisana dosadnim stilom naučne rasprave, doživjela 
je 1908. četvrto izdanje, navode je prvi kritičari, pa je prema 
tome vrlo važna kao putokaz najnovije pariske, dakle evrop- 
ske, literarne mode. Neki, naročito žene, kao kontesa Noailles, 
obožavateljica A. de Musseta, pokušaše poput nekih Nije- 
maca uskrisiti romantiku u neoromantici. Jedan veliki dio 
simbolista svrši pod imenom »romanske« škole (Morćas, 

Maurras) faktično u romantici. Iza pada naturalizma i pro- 
čišćenog simbolizma mogaše se činiti da će doći u modu neo- 
romantika. Uspjeh Lasserreove knjige (»Le Romantisme fran- 
cais«) oborio je te nade. U Parizu vladaju i opet klasici. Ta 
činjenica je aktuelna i za nas, jer u našoj književnosti ima 
još uvijek uspjeha romantična manira. »Gospođa sa sunco- 
kretom«, s junakinjom fatalnom, romantičnom kao Dumasov 
Antony i Hugoova Lukrecija, Rakićeve »Nove pesme«: sve je 
to čista romantika, pa nas. već zbog toga mora zanimati kri- 
tika sveopćeg romantičnog pravca. 


Romantizam je — veli Lasserre — uništavanje u vidu 
stvaranja, nazadak u vidu.napretka, robovanje u vidu oslo- 
bođenja. Rousseau, otac romantike, kojega zove George Sand 
svetim, prvi je izmislio da treba misliti, osjećati, raditi, kao 
primitivan čovjek, a to je njegova romantičnost. On je apso- 
lutan individualista. On je bolestan i prema tome je roman- 
tizam bolest. Njegova »mamica« gospođa de Warens, što se 
pušta obljubljavati hladno, iz milosrđa, ima erotičan karakter 
kao George Sand. Pokroviteljica mladih muškaraca. Živući 
muktaški kod nje, Rousseau je sebi stvorio sliku optimističnog 
svijeta, gdje se živi kao muktaš na krilu zavodljive mamice, 
pa kad ga svijet, inače prema njemu vrlo predusretljiv, nije 
primio kao ta idilska ljubavnica svojih sluga, Ivan Jakov 
proglasi društvo trulim, revoltira se proti prilikama u kojima 
je i dalje bio parasit, pa uzima masku Catona, cenzora, čak 
cinika Diogena. Mrzi svoje dobrotvore, zbog tih plemića pre- 
krsti svog psa iz Vojvode (Duc) u Turčina (Turc), naziva 
lopovom svakoga koji ne voli njegovih knjiga i veže svoje 
rukopise, sušene zlatnim praškom, svilenim vrpcama. Taj 
»histerični simulator« je propovjednik nihilizma. Rousseauov 
ideološki nered počinje osvajati tek oko 1815, nastavlja se u 
Senancourovim djelima, naročito u »Obermannu« i Chateau- 
briandovoj romantici, a zavlada 1830. iza čuvene premijere 
»Hernania«. S€nancour je poezija »razočaranosti«. I on je ja- 
Mmačno već morfinista kao Coleridge u Engleskoj, ali prepo- 
ručava kao podražaje tek vino i čaj. Obermann ne doživljava 
ljubavi. U Kantovoj sobi je samo Rousseauova slika, a 
Goetheov Werther kao Saint-Preux sa Volmarom ljubi drugu 
i ubija se. U »Faustu« je opjevana romantična »himera duha«. 


Benjamin Constant, autor »Adolfa«, zaljubljen u divnu 
gđu Recamier i ljubavnik gđe de Stačl, pišući u desetoj godini 

pisma zrela čovjeka, starac u mladosti i dijete u starosti, ima 
»maniju strasti«. On je filistar, libertinac starog režima i 
romantični sentimentalac. Ruga se sam sebi. Uvijek su mu 
škodile vlastite riječi. Ljubi me, veli romantik, jer sam ku- 
'kavan i nesrećan. 

Chateaubriand je u životu majstor. Gladovaše i bijaše mi- 
nistar, poznavajući financije, trgovinu, putovanja, pustolovine. 
Njegovo prvo djelo (»Esej o revolucijama«) je izraz potpune 
revolte i bezgraničnog individualizma. »Genij kršćanstva« je 


reakcija proti enciklopedistima i nekršćanskom duhu revolu- “ 


cije. U djelima toga pisca je Chateaubriand središte svijeta 
i događaja. Poezija beskrajne taštine. Najljepše žene, najljepše 
položaje on osvaja samo zato da ih može odbaciti. »Ja sam 
pravio povijest i ja je mogah napisati.« U svijetu su tek dva 
čovjeka: Chateaubriand i Bonaparte. On je otac lažne deko- 
racije, pjesničkog sjaja pod kojim nema ništa. Njegov »Ren€« 
kao i on je zavodnik-mučitelj. Egoist. 

Romantizam nadalje pati od ženskog utjecaja, od utjecaja 
žene prepuštene sebi samoj, od teorija komičnih i neodržljivih 
gđe Stačl i George Sandove, jedne i druge germanskog ne- 
čistog i konfuznog porijekla. Žensko mudrovanje je otrov, 
kada djeluje na muške mozgove. Goethe reče za gđu Stačl, 
da nema ni pojma o dužnosti. Srca bijaše dobra, ali duha 
pokvarena. Kod nje i kod George Sandove se pokazuje trulež 
inteligencije kao senzualizam ideja, metafizika osjećaja, misti- 
čan naturalizam, lirska poživinčenost. 

Lamartine je nemoćan da nacrta značaj. Njegove osobe 
su moralni apsurdi. Njegov talenat pati od lijenosti i od ro- 
mantičnog egoizma. Lamartineova muza voli samo sebe. 

Mladi romantik se troši u ludim snovima o sreći, u strahu 
od stvarnog života, u samotništvu ili u čežnji za samoćom, 
u prevelikom kultu strasti, u ponosu strasti, u ženskoj ne- 
stalnosti, u gajenju hirova. Bolest je u modi i pisci bez ro- 
mantičnog, bolesnog temperamenta kao Hugo, Dumas, G. Sand 
ulaze u struju svom silom svog zdravlja. Ja postaje alfa i 
omega u bolesnom i sebičnom tom subjektivizmu i svaki pisac 
traži i nalazi sve, cio svijet u sebi, zatvarajući oči pred real- 
nošću. Otud imaginarna lažna slika stvarnosti, pa ispitivanje 
filozofskih, estetičkih, političkih, moralnih i psiholoških izu- 
ma što se čine veliki jer su neobični i duboki, jer su čudno- 
vati, pa sasvim krivi pojmovi o ljudskoj naravi i sasvim krivo 

njeno prikazivanje. Rousseau je antisocijalan i romantični 
junaci su obično prikazani s antisocijalnom tendencijom. U 
predgovoru »Angelu« veli Hugo, da je »socijalna činjenica 
apsurdna«. Društvo ima uvijek krivo, a pojedinac uvijek pra- 
vo. U modi je deklasirani Chateaubriandov »Ren€«, fatalni 
kobni čovjek Didier i Antony, blijed i tužan, pravi Lucifer, 
s »blijedom zalutalom munjom« na strašnom čelu. — Koliko 
puta ste ljubili? — Pitajte radije leš koliko puta je živio — 
odgovara Antony. Taj tip je proklet i zao, nesrećan i koban 
obično je kopile, bez novaca, elegantan, duhovit, dobar mej 
dandžija i redovito živi od žena kao zavodnik. Romantika glo- 
rificira sve što je neuredno, lijeno, nemoćno, pobunjeno, zlo- 
činačko. : 
Takav je Trenmor George Sandove, Hugoov R 

Rolla Mussetov. Sve osobe Hugoove su E Raa od Krjede. | 
suprotna psihična dijela kao sam Hugo što se 1833. natječe 
za nagradu Montyonovu za krepost i veli da nikad nije više 
griješio no te godine, pa stvara veličajne robijaše, genijalne 
lijenčine, | anđeoske trovatelje, kreposne bludnice iskrene 
glumce, filozofske pelivane, vjerne brakolomnice atletske na- 
kaze. Antiteza je glavno retorično Hugoovo sredstvo i sve 
Hugoove duše su takve nevjerojatne antiteze. Suprug je kod | 
George Sandove uvijek marva i klipan. Sudije Hugoovi su 
gPdovito čudovišta, a kraljevi su izmeti ili životinje kao ve- 
činom i crkveni dostojanstvenici. Sve to ne smetaše pjesniku 
da postane teški milijunar purgarske tačnosti i da fabrikuje 
lažnu genealogiju svom imenu. Među tolikim silnim osobama 
njegovim imaju života tek trojica (u »Jadnicima«): sveti bi- 
pup Im pokajnik zločinac J. Valjean i čuvar javnog reda 
avert. 


2 Tako siromašna i lažna književnost mora prije svega za- 
bliještiti, iluzionirati, opsjeniti i to postizava emfazom, ve- 
likim riječima, vječnim patosom, vječnom patetičnošću i de- 
klamacijom kod svake prilike. Zato je u toj literaturi forma 
nad sadržajem, dikcija nad mišlju, umješnost nad inspiraci- 
jom. »Gledam li u tu književnost u cjelini, imam dojam slabe 
duše toliko zauzete i zamagljene hipertrofijom tijela da drži 
omašnost tog tijela svojom vlastitom.« Zbog tih emfatičnih 
lažnih .značajeva nemaju romantici pravog kazališta. NEG 
je Eshil, pričajući pad titana, nekad načinio u Grčkoj djelo 


nacionalno, pjesnik što priča borbu burggrofova pravi danas 

u Evropi djelo isto tako nacionalno« — prči se po običaju 
Hugo u uvodu skroz naskroz lažnoj drami (»Burgraves«). Sve 
su njegove drame melodrame. 


Kao mislilac je Hugo »jedan od najnemoćnijih mislilaca« 
što ikad držahu pero, kako veli Lanson, a Taine ga je nazvao 
žandarmom u deliriju. Već Delacroix reče da Hugo piše sve 
što mu padne kod kakve teme na pamet. On je neuk, apsur- 
dan i tema se obično guši u provali nagomilanih izraza. On 
vjeruje kao dijete u providnost, u istočni grijeh, u budući 
život, u kaznu zlih i nagradu. dobrih, u nebo, pakao i očisti- 
lište, a s tim mislima je ulazio u sve savremene filozofske 
probleme, smatrajući i prikazujući sebe svijetu kao posve- 
ćenog svjetskog proroka. Nisard i Heine proniknuše u lažnost 
i nenaravnost tog duha. 

Romantična ljubav je religija ljubavi, ljubav zbog lju- 
bavi. Ljubav je romanticima veliko otkriće tajne religijske 
i metafizičke. Ljubav je velik učitelj mudrosti — reče La- 
martine. »Ljubi bez prestanka nakon ljubavi« — veli Musset. 
Značajno je za romantičan način da se baš frivolnost u lju- 
bavi shvata kao kobnost i tragičnost. Musset priča, kako je 
pronašao Bolest vijeka: na zabavi se sagnuo i vidio je ispod 
stola nogu svoje nebesnice među tuđim stegnima... Tipska 
ilustracija te romantične ljubavi je odnošaj George Sandove 
prema Mussetu naročito u Veneciji. Ona je muško, a on je 
žensko. On je bolestan i gleda kako ona iz dugog časa pravi 
ljubavne gimnastike s liječnikom Pagellom. . 

G. de Vigny je pjesnik gonjenog, neshvaćenog genija, kao 
da nisu pokadšto gonjeni samo oni talenti koji su i odviše 
shvaćeni. Romantična estetika je spajanje lijepoga sa gro- 
tesknim. Ta teorija je duševna ruina pojedinca, kukavni eu- 
demonizam sentimentalne samoobmane, bolest usamljenosti, 
pokvarenost strasti, obožavanje strasti, vlast žene, moć žen- 
skih elemenata duha nad muškim, egoizam, emfatična de- 
formacija stvarnosti, prevratno i neozbiljno shvatanje ljudske 
naravi, zloupotreba materijalnih sredstava umjetnosti za 
sakrivanje slabe invencije, miješanje vjere i ljubavi, uzima- 
nje misli za osjećaje i obratno, miješanje teologije sa poezijom 

i fantazijom, realnosti sa željom, filozofije s rječitošću, povi- 
jesti sa sanjarijama, miješanje romantičnog Ja sa čovječan- 
stvom, sa svijetom, sa božanstvom. »Romantizam je raspadanje 
umjetnosti, jer je rastvaranje čovjeka.« 

U običnom podlistku ne mogu izložiti sistematskije sve 
Lasserreove argumente proti romantizmu. On navaljuje na 
romantični mesijanizam, na romantičnog, slobodoumno o- 
vjesničara, antijezuitu Micheleta, obara se na m Sea aa 
gresa, koju je iza Turgota u divnoj knjizi iznio dčšek i 
stojik, slavni geometar Condorcet, na panteizam kao make 
padanju romantičnog ukusa, pa na romantični upliv njemačke 
književnosti, naravno na upliv filozofa (Fichtea, Schellinga 
Hegela), koji su nepovoljno djelovali na filazatekkos disk 
tičnog retora Cousina, pa čak i na Tainea i Renana. ' 
Barrčs, i sam romantik osjećajnošću i nasljednik Cha- 
teaubriandov, karakteriše u čuvenom nekom svom govoru 
klasičnost kao vrhunac savjesnosti kod stvaranja Neklasična. 
romantična bi prema tome bila ona klasična die koja blem 
E vim uspjela, a klasična ona romantična djela Koja.su sa- 
vršena. Sa te dakle strane ne bi bilo stare poznate protiv- 


noi između romantika i klasika, jer neuspjelosti ima na 
jednoj i na drugoj strani. Uzme li se da je romantizam vla- 


dao svjetskom knjigom od Rousseaua pa do sredine prošlo 
vijeka, sasvim je naravno da su kao u svakom velikom ad 
Metu u toj struji došle do izražaja, pored dobrih, i krive a 
Tije, pored uspjelih i neuspjela djela. Svi medeni klasici 
počeše kao romantici: Goethe, Shelley, Flaubert Leopardi 
Gautier, Merimće,. Manzoni. Parnaska klasična škola se o 
Banski razvila iz romantike. Svaki veliki pokret, pa i roman- 
tični, pun je krvavih i teških zabluda, pa Rapaljati zbog njih 
naina la što napadati svaku evoluciju, jer je o 
ak pun takvih str i i 
SpA jede anputica. Ne vara se samo romantik, 


Lasserre napada romantizam kao jedinstvenu “doktrinu 
, 


kao jedinstven sistem .filozofski, moralni, estetični i socijalni 
? 


a to romantizam nije nikako. Kao Brandes što je shvatio ro- 
mantizam kao skup antirevolucionarnih, reakcionarnih težnja 
i teorija, tako Lasserre, pristalica kontrarevolucionarnih. 2 
akcionarnih teorija, napada na romantike kao na vječne Moth 
tovnike. U stvari su romantici jedno i drugo. Rousseau je 
otac jakobinaca, George Sand je revolucionarna, a oluka. 
briand brani prijestol i žrtvenik. Ne stoji ni lag agsdrneta 
tvrdnja da je romantizam optimističan i eudemonističan. 

Rousseau i Hugo su optimiste, ali ovan doe 
tika su kao Musset, Vigny i Baudelaire očajni Mg. 4 on 
mantizam je preporod francuskog ukusa, pa je najveći . > 
Sainte-Beuve bio i ostao romantik. Usuprot emfazi i dekla 
maciji romantičnoj (sličnoj deklamaciji i emfazi kanoni 
može se govoriti ni o kakvom posebnom Aja i 
Rousseau piše klasičnim stilom oratorskog +7: pe » : zoi 
Benjamina Constanta napisan je analitično, suho ije nostavno 
kao Stendhalovi romani, bez fraze i emfaze. Klasični kazališni 
komadi Mussetovi su remek-djela prostote i jednostavnosti, 
poput pjesama i romana Sainte-Beuveovih. Poznato Ko 2 = 
Byron, navaljujući na savremene engleske romanti e, . 
pseudoklasicima i Popeu. Stil romantika nije dakle u 
naduven, teatralan i lažan, jer je često klasično prost, istimt 
i jednostavan. Lasserre je gotovo komičan, kad panteizam 1 
neke njemačke filozofske sisteme prikazuje kao konfuzne, 
dakle romantične teorije, jer neke posebne romantične filozo- 
fije nema. Stari klasici su politeistični panteiste kao i drevni 
Indijci, a Lukrecije i Spinoza bi po toj logici morali biti ro- 
mantici kao Giordano Bruno. Smiješno je ubrajati u roman- 
tike filozofe vječnog postanja, progresa, evolucije kao što je 
Condorcet i Hegel, jer bi prema tome bili romantici svi pozi- 
tiviste i utilitarci, što je apsurdno, jer mnogi romantici bija 
preziratelji utilitarističnih i naprednih teorija. Peski 

Romantizam ima tek ova glavna i zajednička obilježja: 

gospodstvo osjećajnog nad razumnim životom, krajnji subjek- 
tivizam i individualizam kao posljedicu toga individualnog 
kulta. Budući da je nadmoćnost impulsa nad voljom, strasti 
nad razumom znak abnormalne duše, romantična duševna dis- 
pozicija je bolest, i Goethe je među prvima to primijetio, 
mada i u nekim klasicima (Euripid, Ovidije, stojički spleen, 
Lukijan) ima takvih psihičnih elemenata. Romantizam je da- 
kle čisti lirizam neharmonijskih duša, pa je sasvim naravno 
da je potpuno uspio samo u lirici i u lirskom, autobiograf- 
skom romanu. Genij romantizma je subjektivni, lirski genij 
i taj lirski genij dominira novijom književnošću od Goethea 
do Nietzschea, od Rousseaua do Barrčsa, od Leopardija do 
d'Annunzija, od Byrona do Swinburnea, dok je kriza roman- 
tične duše kriza duše humaniteta iza tragike principa revo- 
lucije i individualističkog načela padom Napoleona. 

Dok klasicizam uglavnome nije naročito individualisti- 
čan, romantizam je individualističan, pa su s tog gledišta u 
neku ruku romantici svi individualiste, pa i oni koji su, kao 
Nietzsche, protivnici romantične velike zaraze. Zato svi ne- 
prijatelji slobode napadaju romantizam i Revoluciju kao ve- 
like individualističke pokrete. Dok je temelj individualizmu 
neki relativni indeterminizam pojedinačne volje, antiindivi- 
dualiste i antirevolucionari s Taineom i tradicionalistima kao 
noviji Barr&s poriču svaku individualnu slobodu i tvrde, da 
ni jedna misao nije naša, da u nama žive mrtvaci, naši preci, 
a naš Ja da je iluzija, da je dakle mrtav... Kako se ta čudna 
filozofija može protegnuti na sve naše pretke, dok življahu, 
ideje tih determinista nisu zamišljene ni u prvom pithecan- 
troposu, već u eventualnim inferiornim prvobitnim proto- 
plazmama, iz kojih je ponikao lanac humaniteta. Romantizam 
dakle, ako i često fatalističan, označuje borbu volje proti sud- 
bini, pojedinca proti društvenom fatalizmu, pa nosi u'svojim 
individualističnim revoltama onu bolnu izreku prometejsku 
koja grmi u Beethovenovoj simfoniji, u Byronovim stancama 
i u apokaliptičnim humanitarnim vizijama Hugoovim. Roman- 
tici naglasiše poeziju. prirode, diferenciraše dušu i uputiše 
poeziju na čisti vrutak narodne pjesme. Vjera tobožnjih neo- 
klasika u apsolutni determinizam je obična katolička nega- 
cija individualne slobode i vjera u istočni grijeh. Ako u 
nama tek mrtvaci govore i rade, u kojima opet govorahu 
mrtvaci — i tako dalje, naša individualna vrijednost je djelo 
vrhunaravne objave. Ako je najljepši čin devetnaestog vijeka 
Proces sveopćeg oslobođavanja s ciljem što šire individualne 
autonomije, najveća je tu zasluga umova i pjesnika koji se 
nakon Rousseaua digoše ako i uime gaženog osobnog osje- 
ćanja. Napadaji na romantizam su u stvari dakle navale na 
individualizam, pa Lasserreovi ispadi, ako i mjestimice vrlo 
tačni, promašuju cilj, noseći reakcionarno obilježje, smatra- 


= jući klasicizam kao antiindividualističnu i antinaprednu lite- 


raturu., x 

FUTURIZAM 


Među savremenim omladinskim pokretima: (Kubiste, Pa- 
roksiste, Interpsiholozi, Unanimiste, Vuci, Kriticiste M 
sumnjivo najveću prašinu dižu futuristi. Već 20. veljače sa 
izašao je u »Figaru« njihov »manifest«, a meme: Ki 
oko 50.000 pristalica. Nikad još ni jedan pokret nije u : ku 
izazivao tolikih skandala, nikad još nijedna struja nije ka) jj 
»epatirala filistra«. F. T. Marinetti, njihov vođa, soi in jes 
viewe prvim žurnalistima svijeta, u Maliji ima prista . E 
poznati kipar Vincenzo Genuto i kao čuveni pisac i . es ; 
L. Capuana, a njegova djela (»Osvajanje zvijezda«, »Uniš ja 
»Krvava munja«, »Kralj Bančenje«, »Grad od mesa«, »Elek- 
trične lutke« itd.) doživljavaju u pariskom daa : ZI 
lanskom (Poesia) izdanju mnogo izdanja. Futurist Ma arka, 
»roman afrikanski«, napravio je silnu senzaciju, jer je njegov 
pisac kao Flaubert, Baudelaire i Maupassant imao za sebe- 
reklamu cenzure i sudbenog progona, znajući kao Wilde i 
d'Annunzio književni uspjeh spojiti s uspjehom senzacije i 
skandala. Rođen u Egiptu i odgojen kosmopolitski, aijijeradi 
baštinio je lijep imetak, pa njegovi podvizi nemaju ništa zaje - 
ničko s eventualnim materijalnim interesima i “ge kae 
Uz njega su pjesnici S. P. Lucini, P. Buzzi, A. Palazzeschi, 2 
Cavacchioli, Govoni itd., slikari U. Boccioni, CET Kaira, ž 
Russolo, G. Severini, muzičari kao Balilla Pratella što ga ei 
gradi jury s jednim Mascagnijem, pa zastupnici talijans g 
pragmatizma kao filozof i publicist Papini. F. T. hak i 

držaše predavanje u «uglednom Po oto ui 
štampao je u najuglednijem liberalnom madridskom lis .- 
turistički proglas Španjolcima, Đački dom u Parizu frenetički 


je odobravao njegovoj odi »Automobilu u trku« i danas futu-- 

rizam nije nacionalna, već internacionalna znatna struja, koja 
može biti paradoksalna i smiješna, ali je dosta važna već 
stoga što postoji. : 


Već florentinski pragmatista Prezzolini (»Giuliano il So- 


. fista«) slavi kao novi sofista u »lArte di persuadere« laž i 


umjetnost laganja, a futuriste tek nastavljaju tu filozofiju 
šarlatanizma, pa Marinetti posvećuje svoju knjigu o šarla- 
tanizmu d'Annunzijevom »rugalačkim sjenama Cagliostra i 
Casanove«, Futurizam je literarna otvorena, iskrena barnum- 
ština, posljednja riječ književnog »arivizma« i štreberstva, 
bezobzirna borba za uspjeh pod svaku cijenu, ulaženje ame- 
Tikanizma u evropske književne običaje, ostavljajući u naj- 
novije doba traga i u našoj književnosti. Neki mlađi pišu tu 


1 tamo futuristički, a i najnovija djela Iva Vojnovića odaju 


futurističke tragove. Marinetti se tuži da je dAnnunzio, 
plagiravši već sve evropske literarne mode, plagirao već i 
futurizam. Futuristički pokret nije dakle tako bezazlen i 
smiješan kako to misle naši novinari, naročito neki dr C. u 
Agr. Tagblattu, ako i nije tako važan kako to tvrdi Marinetti 
sa družinom, nastavljajući u obliku modernizama međutim i 
sistem starih varalica i talijanskih šarlatana, pa priznaje 
sa Cagliostrom: »Iskusio sam da su samo zbog toga tu ideali 
laži, sav tamni humbug što ga ljudi stvaraju u sebi i oko 
sebe da otud izvuku korist prevejanci.« Već Machiavelli pre- 
Poruča taj sistem laži i varanja političarima, a talijanski 
Pragmatizam i futurizam uvodi ta makiavelistička načela u 


literarni život, dižući se istodobno proti »švindlu« i industri- 


jalizmu umjetničkom, hvaleći kao ljepotu sve ono što starija 


estetika smatraše grdobom, kao oni za koje reče Gautier: 


»Ima srdaca, osvojenih tužnom sklonošću za grdobu.« Južnjaci 
sa svojom maštom su rođeni laže i paralaže kao Tartarin 
Taraskonac i L.jubišin »Kanjoš Maćedonović«, pa nije čudo što 
kod Talijana, rođenih hiperboličara i klasičnih meridiona- 
laca, kult istine nije tako razvijen kao kod hladnijih naroda 
Siromašnije imaginacije što mnogo teže zamjenjuju laž s isti- 


Nom, šarlatanstvo s umjetnošću, vrijednost s uspjehom. 


Dok sve slične struje bijahu tek preporodi književni ili 


umjetnički, futurizam nije samo revolucija literarna i arti- 


Stička, već cijeli sistem, pokret istodobno politički, filozofski 
1 socijalan, što još doduše nije sistematisan, već iznesen u 

sakupljenim Marinettijevim predavanjima i proglasima pod 

skupnim programskim naslovom Futurizam, u francuskom i 

talijanskom izdanju. : 

Futuriste su pjesnici energije i glavni elementi njihove 
poezije su hrabrost, srčanost i pobuna, dok je literatura — 
tobože — dosele slavila samo nemoć, san, nepomičnost. Svijet 
je dobio novu ljepotu, ljepotu brzine, i automobil je ljepši od 

Samotračke Viktorije (u Louvreu). Futurist je pjesnik mo- 
tora, slavitelj automobilskog kočijaša i aeroplanskog krmi- 
lara. Samo borba je lijepa, i svako remek-djelo mora imati 
agresivno, napadačko obilježje. "Treba dakle slaviti rat, »je- 
dinu higijenu svijeta«, militarizam, patriotizam, anarhistični 
teroristički pokret, »lijepe ubilačke ideje«. Treba uništiti 
muzeje, knjižnice, moralizam, sve kukavnosti oportunizma i 
utilitarizma, pjevati gomile kod posla ili revolte, pa veliki 
posao savremenog industrijalizma. Kao naši modernisti de- 
vedesetih godina, “futuriste, sve mlađi ljudi, u 34. godini u 
najgorem slučaju, zovu sebe Mladi i Jaki. Umjetnost može 
biti samo nasilje, okrutnost i nepravda. Treba ubiti staru 
romantičnu mjesečinu i njenu religiju očajnosti što uništava 
šmisao za savremenost i mlade energije. 

s Osjećanju nove ljepote najviše smeta »paseizam« (tradi- 
cionalizam), pa se futuriste kao nekad naši naprednjaci oba- 
raju proti historizmu i tradicionalnosti. Marinetti zbog toga 
kulta prošlosti u Londonu napada neprijatelja industrijskih 
oblika Ruskina, aristokraciju, čuvaricu starih vrijednosti, pa 
englesko »apsurdno štovanje bogatstva« i lažnu moralnost 
koja je uništila Oskara Wildea. Svi Englezi su u dvadesetoj 
homoseksualni, i to odlično, ali je smiješan engleski snobi- 
zam i kult tjelesnog vježbanja na trošak duševne kulture. 

Futuriste kao apoštoli rata i nasilja simpatišu s anarhis- 
tičnom terorističkom praksom, ali ne s njihovim antimili- 
tarističnim idealom mira i narodnog bratstva. Kako je žena 
i ljubav najveća smetnja muškom razvitku, jedna od glavnih 
nauka futurističkog evanđelja je preziranje žene, koja sme- 
ta razvoju njihovog multipliciranog čovjeka. Ljubav je sasvim 
neprirodna pojava. Prirodan je samo nastavak pasmine, ost- 
varljiv i bez ljubavi, koju pjesnici izumiše, pa će i uništiti. 
Sifražetkinje su najbolji pomagači futurizmu, jer će žena pre- 
lazom na druga, neerotička polja prestati kvariti i uništavati 
mušku energiju kao ljubavnica i opasna igračka. O jednako- 

sti spolova moći će se govoriti tek onda kad žena bude fizi- 
čki i duševno ravna čovjeku. Politički upliv feminizma uništit 
će parlamentarizam, tu iluzornu instituciju sa »zastupnicima 
gomile nesposobne za ma kakvo izbiranje. Futurizam prezi a 
svaku politiku, koju će vremenom uništiti “feminističko Te. 
trenjasto i osjetljivo spletkarstvo. Već sada mogu hum žudi 
čeznuti za bartolomejskom noći ženskog svijeta Porodica će 
iščeznuti, čovjek će biti srećniji bez nje i već je to djelomično 
> eins. ginu em u četrdesetoj diam ještavnii 
L tom. ovjek budućnosti će svog sina stvoriti 
ia : i voriti 
raja Paoa će ga kao stroj, poznavanjem novih pri- 


Žena je dosele identificiran je | 
ni a s ljepotom, a futurizam 
propovijeda umjesto toga ideju mehaničke ljepote, ideju este- 


qik PA A z KE 
tike mašinizma. Stroj se već humanizuje, dobiva osjećaje 


Moderni mehanizam stvorit ć čovj 
der orit će novog čovjeka, nadčovjeka i 
nečovjeka, bez glupih naših bolesti kao moralna bol abeni: 
nježnost, ljubav i ostali otrovi. Novi taj ljudski tip što če 
aj imati krila, koja već sada »spavaju u mesu čovjeka« 
a će prirodno okrutan, sveznalica i ratoboran, dobivši čede 
e dis ai E erol ima ljudi što živu gotovo bez lju- 
» U »uzduhu boje od čelika«. Iz književnosti tr 
. i. . pva . . . * eba dak 
m i če ljubakanje i uzdisanje, zavodničkog don Sia 
in bije . rogovima. Riješivši se ljubavi čovje- 
se osloboditi i jadnih porodičnih osjeć nj 
jećanja kao 
eta kao ča pa treba širiti slobodnu ljubav 
koja a tjelesna funkcija kao jesti i piti. >P ženi 
čovjek« futurizma sačuvat će, kao š KOE sačuvati že. 
X što se mož Č i že- 
ludac, sve do smrti svoju spolnu snagu. javio 


m. se odriču simbolista i »posljednjih ljubavnika 
njesečine« kao Poe, Baudelaire, Mallarm€ i Verlaine, jer 
a pjesnici tradicionaliste, jer mrze mašinizam, jer šanpiti: 
Ko Paenes stvarima, vjeruju u remek-djelo, djelo pisano za 
e , jer pjevaju nostalgiju za vječnošću, prošlošću i že- 
, jer su sentimentalni, skeptični i pesimistični. — Umje- 


Bo te čežni i PZRVB? ž 
čežnje prošlosti imaju futuriste poeziju »grozničavog 


> alen naod a pojmu besmrtnosti i trajnosti za- 
nosti ideju postajanja, prelaznosti i 

. . . . . . g £ 1 S 
nosti. Historici su krivotvoritelji i škodljivi sakupljači suviš. 


nosti, a prošlost je nužno zaostalija od budućnosti. Staru 


Poeziju udaljenosti treba zamijeniti tragičnom lirikom po- 

svudašnjosti i svestižne brzine. Estetika pejzaža je »stupidni 
anahronizam« i najljepše okolice su mjesta velikih industrija 
kao Manchester, Lens, Belgija, Milan i druga tvorničarska 
mjesta. Zato treba pobijati utjecaj pjesnika kao d'Annunzio 
sa njegovom poezijom distancije i uspomene, fatalne žene i 
ljubavi, putenosti i kršćanskog duševnog sadizma, tradicio- 
nalizma i arheološkog antikvarstva, Fogazzarovu sakristijsku 
umjetnost, pa i mucavi idilski sentimentalizam Pascolijev. 
Vezani dosadašnji tradićijski stih treba zamijeniti slobodan 
stih, a skeptični i pesimistični filozofski determinizam stva- 
ralačka intuicija, slobodna inspiracija i vještački optimizam. 
Preteče futurizma su rijetki nosioci nove ljepote i novog 
shvatanja kao Zola, Walt Whitman, Rosny Stariji (»Bilateral«, 
»Crveni Val«), Fabre u »Pozlaćenim mješinama«, autor »Trus- 
ta« P. Adam, O. Mirbeau (u drami »Poslovi su poslovi«), 
»stvaralac slobodnog stiha« G. Kahn i pjesnik industrijskih 
ljepota i gradova Verhaeren. »Proti umjetnosti apstraktnoj, 






mi je znati da moj genij, često javno isfućkan u Francuskoj 
i Maliji, neće nikad biti zakopan pod teretnim dia 
njima.« Tek što je nešto gotovo, tim samim je svršeno, za- 
starjelo i mrtvo. Ništa nije ljepše od kuće što se građi 
Progres je u pravu i onda kad ima krivo. Slava čovjeku što 
oživljuje u topu, kao kosturi mandžurijskih junaka, upotre- 
bljeni za barut, za novu ubojnu dinamiku u japariskim tvor- 
nicama. Uzor futurizma je čovjek-futurista, što će sjedeći 
u futurističkoj kabini, kao na glasoviru imati pod svojim 


prstima ne samo sve sile zemlje Italije, pretvorene u indu- 


strijsku poslušnu snagu, već će zarobiti i upravljati svim 
u poslušni stroj pretvorenim silama Jadrana, uništivši Au- 
striju, proti kojoj propovijeda futurizam križarsku vojnu kao 
i proti pangermanizmu. Štoviše: Futurista, posljednja riječ 
Progresa, bit će vrsta novog boga, bit će čovjek, što će se 
prirodnim silama tako koristiti, kao što se služi materijalom 


sadašnjeg svog tijela, koji će eksteriorizirati j j 

: rizirati svoju volju, 
svoju volju nametnuti prirodnom zakonu i tako m ro 
strijskog razvitka postati gospodar Budućnosti, gospodar ma- 


statičkoj i formalnoj postavljamo umjetnost neprestanog kre- 
tanja, napadačke borbe i brzine.« 





Futuriste se odriču i Nietzschea, jer je tradicionalist, | 


branilac klasične veličine i ljepote, poganstva i mitologije, 
pa proti tome »grčkom nadčovjeku rođenom u prašini knji- 
žnica« dižu »čovjeka pomnoženog sa samim sobom«, nepri- 
jatelja knjige, prijatelja vlastitog iskustva, đaka Mašine 
divljačkih nagona, intuitivnog, drskog i nasrtljivog. Potres 
* je najbolji futuristički saveznik. Rat na nož Novcu, Oprez- 
nosti i Podražavanju, rat Kukavičluku, tim genijima savre- 
mene »umjetnosti«. Rat školama i profesorima! Trebalo bi 
uvesti zavode za odgajanje djece u vječnoj smrtnoj opasnosti. 
Pravda, božanstvo, jednakost i sloboda su gluposti. 


Samo izviždana djela valjaju i samo izviždanost je znak 
talenta. Publiku dakle treba prezirati, naročito publiku pre- 
mijera. Djela koja se odmah sviđaju nemaju apsolutno ni- 
kakve vrijednosti. Ljubav, ljubavni romani treba da u knji- 
ževnosti, naročito u kazalištu, ostanu sporednosti epizodnog 
obilježja. Ništa ne vrijede komadi »dirljivi« i historijski. Na 
pozornicu treba dovesti novo carstvo Stroja, velike trzavice 
modernih nemirnih gomila, nove struje i nova naučna otkrića. 
U literaturi treba ubiti stvaranje zbog zarade i novca i iz- 
baciti iž kazališta glupi običaj povlađivanja, pa se Mari- 
netti hvali: »Iznoseći vam ta futuristička uvjerenja, milo 

mie prirode i svijeta, zamijenivši zakon Providnosti, Sud- 
ine, Fatuma, Kobi zakonom svoje osobne volje! 


Ž Futuristički slikari baciše u svijet prvi svoj 

ožujka 1910. u turinskom kazalištu Chiarella ika aint) 
nilo isto toliko pesnica koliko i misli«. Ne slika se više kakav 
Mmomenat »sveopćeg dinamizma«, već sama dinamička senza- 
Cija. Konj u pokretu nema četiri, već dvadesetak kopita i to 
treba naslikati: pojavu kretanja u cjelini, a ne u trenutku. Por- 
trait ne treba naličiti modelu i slikar nosi pejzaž u sebi Ne 
valja slikati ljudsku figuru, već samo atmosferu oko nje De 
sele su slikari vazda prikazivali pojave pred nama A gli 1 
će biti sam gledalac središte slike. Nema slikanja bez save 
onizma«, bez unutrašnjeg. dodavanja slikanim pojavama. Sa 
slikarskog tog gledišta automobil na ulici navaljuje na kuć 
ostavljajući ih, kuće se bacaju na auto i gutaju ga, a naša djel 
“ (kod sjedenja) ulaze u divan i divan ulazi u za Zato bd 
reba imitovati, valja se buniti proti »harmoniji« i »zdravom 
ukusu«, valja se ponositi nadimkom »luda«, treba slikati pred- 
mete s uvjerenjem, da pokret i svjetlost uništavaju materi- 
Jalnost tjelesa. Među tehničkim novostima ustaju futuriste i 
Proti slikanju golotinje, gole žene, jer je isto tako nezdravo 


1 dosadno kao i brakolomstvo u književnosti. 

Sličan muzikalni program napisa Balilla Pratella, pri- 
mivši uostalom iz natječaja Baruzzi jednoglasno nagradu od 
10.000 K. za operu »La Sina d'Vargoiin«, što je vrlo uspjela u 
bolonjskom kazalištu Comunale. Italija nema po toj teoriji 
velikih glazbenika kao Debussy, Dukas, Charpentier, Edw. 
Elgar, R. Strauss, Musorgskij, Rimski-Korsakov, Glazunov i 
Sibelius zbog glupih i tradicionalističkih konzervatorija, pa 
velikih izdavača i muzikalnih poduzetnika. Valja uništiti 
vladanje pjevača i ljudski glas ne smije biti važniji od orke- 
starskog instrumenta. Svaki muzičar mora biti ujedno autor 
svog libretta (kao R. Wagner). Treba ukinuti crkvenu glazbu 
zbog bankrota svih vjerovanja. Kontrapunkt i fuga će biti 
zamijenjena harmonijom polifonijskom, logičnim stapanjem 
kontrapunkta i harmonije. Dosadašnji ritam plesa bit će na- 
domješten polifonijom u slobodnom poluritamskom tempu. 
Treba izraziti muzikalnu dušu gomila, velikih industrijskih 
radionica, parobroda, automobila i aeroplana u glorifikaciji 
stroja i pobjedničkom trijumfu elektriciteta. 


'Te misli šire, upravo nameću futuriste najživljom štam- 
parskom i usmenom propagandom, izazivajući i uzbuđujući 
općinstvo svim sredstvima, pretvarajući svoje javne nastupe 
u nerede i skandale, kao ono u tršćanskom kazalištu Rossetti, 
u milanskom lirskom kazalištu, u Turinu, u napuljskom ka- 
zalištu Mercadante itd. Sve te manifestacije svršavaju šaka- 
'ma, miješanjem vlasti, pa se tako futurizam nameće javnosti 
silom demonstracija i nereda. Da se vidi kako ti gospodari bu- 
dućnosti osvajaju .sadašnjost, evo njihovog prvog proglasa Mle- 
čićima:»Mi odbijamo staru Veneciju, izmoždenu boležljivim 
vjekovnim nasladama, mada smo je dugo ljubili i posjedovali 
u čemernosti dugog nostalgijskog sna. Mi odbijamo Veneciju 
Stranaca, tržište antikvara i staretinara varalica, privlačivu ta- 
čku snobizma i sveopće gluposti, postelju skrhanu nebrojenim 
karavanama ljubavnika, skupocjenu kadu za kozmopolitske 
kurtizane. Mi želimo izliječiti i izvidati taj grad truleža, ve- 
ličajnu ranu prošlosti. Mi želimo osokoliti i oplemeniti mleta- 
čki puk, lišen pređašnje veličine, morfinisan jadnim kukavi- 
.člukom i poniženim šuškanjem svojih malih sumnjivih trgo- 
vina. Mi želimo spremiti rađanje: Venecije industrijske i voj- 
ničke, što bi mogla prkositi i uhvatiti se u koštac na Jadran- 
skom Moru s vječnom našom neprijateljicom: Austrijom. Po- 
žurimo se i ispunimo male smradne kanale ruševinama starih, 


84 










klimavih i gubavih palača. Spalimo gondole, te ljuljaške za 
kretene i podignimo sve do neba impozantnu geometriju velikih 
metalnih mostova i tvornica s vlasuljama od dima da bi svuda 
maknuli sanljivu krivulju drevnih arhitektura! Neka već je- 
dared dođe sjajna vlada Božanskog Elektriciteta, što će spasti 
Mletke od njihove potkupljive hotelske mjesečine SIRE U istom 
tonu očitala se lekcija historijskim ljepotama Rima i Firenze 
uz reklamu silnog prosvjeda i skandala. 


4 Futurizam nije ništa novo. Stara prilično otrcana reli- 
gija progresa, evolucije Hegelove, Darwinove, Spencerove, 


 opjevane već do sitosti u Verhaerenovim stihovima »I vre- 


bati sat kada zlatne večeri tihano bude usnulo lijepo krilo 
dubokih molitava da dadu znaka novoj vjeri što čini svijet 
čovjekom i čovjeka svijetom (»multiplikovani čovjek« futu- 
ristički) i što se polagano nameće i u sebi ostvaruje« (»Molitva« 
u »Suverenim ritmovima«). Cijeli filozofijski program futu- 
rizma u programskoj pjesmi »Prema budućnosti« (u zbirci »Les 
Villes tentaculaires«): »... Crvena tvornica blista gdje sjahu 
tek polja; dim u crnim valovima siječe crkvene tornjeve; 
, duh čovjekov napreduje i večernje sunce nije više hostija u 
božjem zlatu što pobožanstvuje...« Uostalom sam Marinetti 
ojeu nekom interviewu (»Le Temps«) priznao da futuriste nisu 
ništa nova pronašli i da je futurizam tek »uzdizanje origi- 
nalnosti i personalnosti«, pa u tim teorijama vrijedi. tek ono 
i što je tradicionalno, neoriginalno i tuđe, dok je smiješno i 
ide: ono što je pda: i futuristično. Uostalom, futu- 
e već unaprijed bran i ći ' 
vrgavati se pate živjeti. * Šu Ta GA ER JA 
. Uzaman se ti protivnici i istodobno branioci š i 
odriču Nietzschea kao tradicionalista i mie daru mre: 
. Pormnoženi čovjek nije drugo no prekršteni Ubermensch Već 
Novalis i Renan sanjaju o čovjeku budućnosti, o futuristu 
kojemu će biti organom sve svladane prirodne sile. Već 
Wagner je pravio Zukunftsmusik kao i oni. Već Turner sli- 
kaše industrijske vidike (kao zapadnu londonsku željezničku 
ak Nije istina, što Marinetti tvrdi da su simboliste lju- 
bitelji nepomičnosti, protivnici mehaničke kulture i ljepote 
Jer je i Verhaeren simbolist, jer je stari simbolist Villiers ? 


de PIsle Adam futurist (u »Evi budućnosti«), jer je Poe bio 


dobar fizičar, a simbolist Griffin pjeva: »Naša umjetnost nije 


M mi : z 
umjetnost crta i sfera.« Već Vaucanson, čuveni mehaničar 

XVIII vijeka osim automatskog flautaša izumljuje futuri- 
stičku patku, naime patku što jede i probavlja pravu Nat- 
patku, a drevni Nirnberžani, već onda futuriste, nastoje sa- 
staviti čovjeka što bi bio »razuman kao seoski paroh«. O 
budućnosti ne pjevaju samo stari proroci, nisu futuriste samo 
prorok Ilija i sv. Ivan u Apokalipsi, već i vizionarski crtač 
W. Blake u XVIII vijeku i V. Hugo u svojim humanitarnim 
snovima i vizijama. Već davno prije tih futurista opjevaše 
mašinu Poe, Jules Verne i u novo doba Wells, dok je Guyau 
s mnogima drugima davno prije nalazio estetiku industrija- 
lizma. Slobodan stih nije pronašao futuristički prijatelj Gu- 
stave Kahn, jer je poznat najstarijoj ljudskoj poeziji kao i 
Whitmanu i Heineu. Već stari alkemičari su kao Goethe futu- 
riste, sanjaju o homunculusu: čovjeku rođenom bez žene u 
laboratoriju. : 

. Tako i futuristička teorija borbe nije tek dosadna vari- 
jacija pjesme o vječnoj borbi za život, već je stara kao i 
ljudska misao, sasvim je »tradicionalistička«, pa je među 
inima naglasuje već drevni Empedokle, dok je već Heraklit 
utvrdio teoriju o vječnoj futurističkoj efemernosti i promjeni, 
a Pitagora i Platon hipotezu o evoluciji i progresu. I futu- 
ristička pjesma o potrebi preziranja žene je otrcani tradi- 
cionalizam. Katonu Starijemu je žena nužno zlo kao mudrom 
Salamonu, Euripidu, sv. Pavlu, crkvenim ocima, Schopen- 
haueru i Nietzscheu. — »Žena ima ropsku ćud i sluša samo 
bič« — veli uzor futurističkog šarlatanizma Balsamo, nare- 
čeni grof Cagliostro. Uostalom misle li najlošije o ženama sa- 
me žene, kako to tvrdi sarkastični Chamfort, o ženama sude 


futuriste sasvim kao žene, a Marinetti svakako precjenjuje: 


pse, preporučujući ih futuristima umjesto žena. Već roman- 
tični slikari (Delacroix) bijahu slikari pokreta, ili — kako bi 
rekli futuriste — brzine, ali nisu bili tako naivni da slikaju 
sve, već tek jedan trenutak u kretanju, jer slika nije muzika 
i ne može reproducirati promjene u cjelini, niz promjena, već 
tek jedan momenat u pokretu, budući da pokret nije jedna 
slika, već naglo nizanje nebrojenih slika, od kojih će umjetnik 
zapamtiti i zabilježiti tek glavnu i najznačajniju. Konj i u 
trku ima tek dvije [!] noge i futuristički tobožnji verizam je 
tek slikanje optičkih iluzija, vraćanje u barbarska prethisto- 
rijska vremena plastične najprimitivnije reprodukcije, pa dok 
ti silom originalni i razbijački novotari prenose:u slikarstvo 

muzikalni izraz — reprodukciju promjene, brzine, reprodukci- 
ju vremena — unose u muziku slikarstvo — naime reprodukci- 
ju prostora i mjesta. Da su ti antitradicionaliste, što tradiciju 
pobijaju tradicionalnim teorijama i doktrinama, sasvim tradi- 
cionalni kao apoštoli nacionalizma, energije i militarizma — 
ideja starih kao što je stara ljudska historija — nije mi ja- 
mačno potrebno dokazivati. Ta starinska tirtejska pjesma — 
»nejunačkom vremenu u prkos« — je danas u modi (hvala 


. Bismarcku, Disraeliju, Nietzscheu, Barrčsu, Kiplingu itd.), pa 


ju već d'Annunzio prije futurista pjeva za dešpet Austriji. 


Futuriste skupiše dakle najzvučnije ideje s kolca i kono- 
pca, našavši tek novo ime za zabašurivanje poznatih starih 
doktrina, tako starih da su već npr. naši napredni đaci Masa- 
rykovi u ime naučnog pozitivizma negirali historizam, tradi- 
cionalizam i artističnu poeziju u korist tendencijskoj litera- 
turi sasvim kao taj Marinetti. Futurizam je kao književnost 
stara Zolina naturalistička doktrina, ali ne u epskom i opis- 
nom, već u lirskom, već danas preživjelom bombastičnom sti- 
lu personalnog impresionizma u simbolskoj parafrastičnoj 
retorici. Kao etika je futurizam stari kult energije, ali ne i 
finom obliku intelektualne i moralne, već militaristikka bru- 
talne kapitalističke surove superiornosti. Kao nacionalizam je 


futurizam to isto bez shvatanja da je narod produkat prošlo- 


sti. Kao nova estetika je to obična inžinirska poezija, zamje= 
njujući barbarski lijepo sa korisnim i ne shvatajući da ja obični 
poljski cvijetak ljepši od svih fabrika svijeta, jer sve tvornice 
svijeta ne uspješe do danas fabrikovati ni obične organske 
Blanice, jer cijeli moderni industrijalizam ne može ->- kao 
obična seoska livada — stvoriti jedne obične ljubičice. Č 


a Ne ulazim u sve očevidne kontradikcije i pretenzijske smi- 
ješnosti futurizma, jer je jasno da je kult industrijalizma ne- 
gacija militarizma, da je kult militarizma negacija individuu 
lizma, da je potpuni mašinizam negacija svake poezije itd: 
Ako je bilo i dobrih djela izviždanih, to ne znači da a sa 
isfućkana djela dobra i da su uspjela samo isfućkana djela 
Kad futuristi već toliko preziru publiku, što joj ne dlrećti 
leđa ponosno kao Flaubert i Nietzsche i što toliko trče za 
zviždanjem? Ni estetički analfabeti neće vjerovati futuristima, 


da je najveća ljepota u Zagrebu kožarnica, da su šoferi i aero- 


Planski krmilari glavni ljudi budućnosti, da je žena rudi- 

mentarna pojava zrela za istragu, da će se iskorijeniti osjećaji 


kao dobrota i simpatija i da će čovjek budućnosti, novi Pro- 


metej, biti lutka, običan automat kao Patka Vaucansonova. 


Pa ipak pored svih tih besmislica futurizam, produkat 
čistog francuskog utjecaja na mladu Italiju, ipak nije besmi- 
slica u cjelini, kao pokret. Pojava svih novotara vrijeđaše 
* sličnom paradoksalnom mladenačkom pretencioznošću. Slične 
proteste izazvaše romantici, simboliste i dekadenti. Ruskin, 
ustavši proti biciklu, »jer bog htjede da čovjek stupa polako«, 
pa B. Shaw sa novim kazalištem »Gore čela«. »Ne vežimo se 
nikad prošlošću, ni u djelima ni u mislima« — veli Emerson, 
a njegov kvijetistički đak Maeterlinck nas poučava da odbi- 
jemo sve savjete prošlosti, da je u svakom napretku glavni 
posao uništavanje tradicionalizma i da ne krzmamo do kraj- 
“ nosti upotrebiti.naše rušilačke sile. Žena, Flaubertov »prozor 
. vječnosti«, odista je već dosadila sa svojim smiješnim muška- 
. račkim zahtjevima i sa vječnim ljubavnim litanijama u mo- 
dernoj umjetnosti, sa svojim M. Prevostima i vječnim Nora- 
ma. Moderni,esteti i artisti odoše često predaleko u svom pre- 
žiranju savremene tehničke kulture. Duh imitacije i rutine 
odista škodi umjetnosti kao i stvaranje za novac i laskanje 
ukusu glupe kese i glupe gomile. Naročito u Italiji, klasičnoj 
zemlji umjetničkoj, ubija taj tradicionalizam i: merkantilizam 
originalnost i pravu umjetnost; te ne spadoše na niske grane 
samo muzika i plastične umjetnosti, već i literatura, pa vidimo 
među snobovima, šarlatanima i plagijatorima i takav sjajni 

dar kakav je Rapagnetta, narečeni d'Annunzio. 
' Istina, i futuriste pate od domaće talijanske bolesti, od 
deklamatorske megalomanije.i šarlatanerije, ali oni su i u tim 
svojim. manama iskreni, zastupajući .kao slavitelji industrija- 
lizma, kao pjesnici modernog rada i energije onu novu Ita- 
liju koja je napučila Argentinu i stvorila, ako i tuđim kapi- 
talom, sasvim modernu industrijsku kulturu u Lombardiji i 
Liguriji. Ako smo mi proizvod prošlosti, ona je već u nama, 
pa što da se na nju naročito još obaziremo? A što je najglav- 
nije, Talijani su na glasu kao kukavice i bježiregimente, što 
već dokazuje i taj futuristički kult energije i militarizma (jer 
se samo narodima bez hrabrosti mora naročito preporučati ju- 
naštvo), pa će Marinettijevo propovijedanje najprije u omla- 

dini, a kasnije u masama nesumnjivo uspješno suzbijati legen- 
darno talijansko poltronstvo, koje je već uostalom Marinetti 
»doživio i opjevao« u svojoj »Bici kod Tripolisa«. 

U svakom slučaju je futurizam dokaz za epigonstvo i re- 
lativno nizak stupanj omladinske talijanske estetičke kulture. 
Cijeli uspjeh te gospode dolazi od herojskog ignorovanja vla- 
stite smiješnosti. Daroviti inače Marinetti, sin egipatskog ka- 
pitalista, reprezentira poeziju mladog buržoaskog bogatog ba- 
štinika što snobovski igra Špartanca i istodobno Amerikanca, 
slavi industrijalizam i tehnički militarizam budućnosti; koji 
pjeva vlastiti automobil (Dion Bouton ili milanska firma?) i 
slavi brzinu, ne pomišljajući da se pješke bolje i više vidi no 
iz »autobusa«, i ne obazirući se na talijansku antiautomobil- 
sku i antifuturističku rečenicu: Tko ide polako, ide zdravo. U 
svakom slučaju pravi literarni uspjesi nisu — kao automobil- 
ski — uspjesi brzine i vlastite reklame. vd 

Futurizam je svakako mnogo veća obmana no »paseizam« 
(tradicionalizam), jer nam je prošlost poznata djelomično, fu- 
turistička budućnost nikako, pa želite li novu teoriju (u stvari 
novu riječ), stvorimo prezentizam, što intenzivnije osjećanje 
sadašnjosti. i 

(Obzor, 23. III 1913) 

O NAŠIM PISCIMA I KNJIGAMA 








MARKO CAR: MOJE SIMPATIJE 
KNJIŽEVNE SLIKE I STUDIJE 


-KOLO II. U MOSTARU. IZDANJE I ŠTAMPA KNJIŽARNICE 
PACHERA I KISIĆA. 1897. 












' Kad sam iz posljednjeg Carevog putopisa razabrao da 

je činovnik, sav sam se prenerazio. — Nije možno! Nije možno! 
 — mišljah. Poznavanje autora najbolje pomaže razumijeva- 
nju njihovih produkata. No ja gotovo uvijek zaključujem i 
obratno: iz poznate knjige gotovo instinktivno zamišljam ne- 
poznata sačinitelja. Rijetko se kada prevarih. Gg. Đalski, Sre- 
mac, Nedić, Adamov-Marković, Dragutin Ilijć itd. odgovarahu 
upravo fizičkom pojavom svojom slici koju sam, čitajući ih, o 
njima stvorio. Ali Marko Car — činovnik! Bog budi s nami! 
Evo kako mišljah o njemu, čitajući 1. svesku njegovih »Sim- 
patija« i »Putopisa«. To mora da je čovjek zenđil, »truli« ga- 
zda. Marko »Car«: »omen et nomen«! Taj čovjek mora da ži- 
vuje najsavršenijom formom života i životom modernog estet- 
skog Epikura. Mnogo putuje (i može mu se!). Sada šetka po 
 Pradu, sada leškari u louvreskom. fotelju, sada izgubljen u 
sanjarije ćaska po galerijama vatikanskim. A pošto se nabaz- 
dalikao, eto ga s punijom bilježnicom i glavom u svoje drevno 
i prepitomo gnijezdo dalmatinsko. Zagnjurio se u odabranu 
. bibliotečicu svoju. Sa sv. Augustina skače na Spencera, sa 
. Boccaccia na Maeterlincka, sa. Kanta na »Suze sina razmet- 
 noga«. A kad mu dosadi, pati umorne oči po neizmjernoj pu- 
čini morskoj, koja pod njegovim prozorom šumori o neiz- 
mjernosti, vječnosti, ljepoti i neprozirnosti života. I on gleda 
purpurnu vodu koju zapali Febo vatrom svojom. Gleda talase 
koji dršću kao dlake u bradi Tritonovoj. Gleda bijelu pjenu 
i lijepo vidi kako iz nje iskrsava slatka, nježna Afrodita... 


Cigaretu. 

ta su sve naše knjige — ?! misli g. Car i pali svoju egipatsku, 

»... Jer je Castellar — suvišno je da to naglašujemo — 
bio uvijek, pa je i danas, veliki idealista; a to je, po današ- 
njim nazorima jedno isto što i čovjek nepraktičan, utopista. 
I vjera i bog, u očima ljudi koji se dive političkom cinizmu 
kneza Bismarcka i advokata Crispija, ovaj čovjek koji uči, da 
se svijet prosvjetljuje umom, ali da ga treba oblagorođavati 
srcem: da su mnogo zaslužni oni koji znaju misliti, ali da su 
kudikamo zaslužniji oni koji znaju mrijeti; da je razum svjet- 
lost, ali da je ljubav oganj u kom se kuju svjetovi; — ovaj 
čovjek, velimo, mora da izgleda današnjem pozitivnom svijetu 
do zla boga sentimentalan«. (Str. 170-171.) \ 

. Ovo veli jedan činovnik! Da nije, o bogovi, u carinarnici! 

Ali poezija je utjeha. Taj je melem jedina nagrada sva- 
kog pravog pjesnika. Ko je prvi izrekao lozinku Vart pour 
Vart kazao je to zbog ovog psihološkog uzroka. 

»Pjesnik biti, znači nadasve imati ljubavi — — Pjesnik 
biti, znači živo poimati čovjeka i vaseljenu, tajinstveni um i 
život prirode, a povrh svega, stradati.« (Str. 50.) 

Ali nije stradanje — ljubav je zapalila te »Simpatije«. 
Na drugom mjestu svoje knjige govori pisac o preziru tonom 
iz kojega zaključujem da nije podoban da mrzi. Ljubav, snaž- 
na ljubav zagrijava iz te knjige čitaoca, nenavikla u našim 


mraznim danima na taku toplinu. Gotovo prstom ćete ispod 


svake riječi osjetiti kucanje srca Careva, kucanje jednog ču- 
desnog beamterskog srca. 
»... Okladio bih se, gospodine, da ste vi novinar!« 
»— Nijesam — rekoh; — ja pišem samo zabave radi...« 
(Str. 186.) Blago si ga Marku Caru! 
Schopenhauer negdje veli da mu pisci koji žive od svo- 
jih djela izgledaju kao ženske koje žive od svojih milota. Iako 
* ima u tim riječima pomalo bahatosti bogataškog sina i oštrice 
protiv njemačkih univerzitetskih plaćenih vlasulja, — ima, 
na žalost, i dosta istine. Autori koji ne žive samo za nego iod 
poezije gotovo vazda »otpravljaju u traljama u svijet djecu 
svoju«. — A baš taj blagosloveni diletantizam pretvara, kraj 
one simpatije za omiljele pisce, Careve eseje u pjesme i daje 
njegovu stilu elegantan oblik. A stil je kao i odijelo. Vulgar- 
na, ali krasno izražena misao bode oči kao kaki sjajni, ali 
šuplji dandy, a duhovita se — ako nije pjesničkim stilom 
istaknuta, gubi, kao u salonu onaj ćutljivi genije koji se zabio 

za glasovir da mu se ne vide masne hlače, i pružio noge pod 
teški perzijski sag, jamačno ne zbog toga što mu zebu... 

Da otvorim »Simpatije« na sreću. 

»Trpezarija, sa svojim velikim časovnikom u stilu Louis 
XIV, zadržala me također nekoliko trenutaka. Središnji sto, 
od moganskog drva, spada u remek-djela francuske ebaniste- 
rije prošloga vijeka. Gledajući tu solidnu i prostranu trpezu, 
veljah sam sobom: Bože, koliko će njih biti ovdje zasjelo, 
koji, mada bjehu u fraku«i cilinderu, ne imađahu možda gdje 
da ručaju; jer je ovaj skeptični posmatrač svjetskih poroka! 
bio opet čovjek od srca, koji je tuđe nevolje očinski shvaćao i 
živo saosjećao.« (Str. 187—188.) ' 

»Kordova, sa svojih trista džamija; Kordova, prijestonica 
i mezimče mavarskih kraljeva; Granada, sa svojom Alham- 
brom, tim čarovnim dvorom od vezenog mramora, optočena 
dragijem kamenjem; Sevilja, krasna postojbina Figarova, sa 
svojom vrtikulom i svojom veličanstvenom katedralom, koju 
stari Seviljci zato sagradiše da bi potonji naraštaji mogli o 
njima kazati: »Bili su mahniti«; Kadiks, stari fenički grad, 
vječno mlad.i vječno ubav, o čiju se milost neprestano pre- 
gone dva velika mora! — eto to je ona divna pozorničća, sa 
koje je mladi Castellar bacao svoje prve poglede na život.« 
(Str. 147—148.) 

.U vascijeloj toj knjizi ima samo jedno jedino mjesto sa 
kojim se kao stilista ne bih mogao sasvijem složiti. 

»... I srpski je narod ljubio svoga pjesnika koji mu je 
srcem drmao.« — — (Str. 55.) 

Ono svaki kritičar treba da bude pomalo i umjetnik. 
ra Car je nešto više: on je pjesnik, možda i odviše pje- 
snik... : 

Vojislav Ilić, Zmaj Jovan Jovanović, Simo Matavulj, La- 
zar K. Lazarević, Emilio Castellar, Aleksandar Dumas mlađi 
i Melhior de Vogić. To su nove simpatije Careve. O »lacma- 
nima« govori kao o ljubimcima, o Srbima govori hladnije: 
kao o znancima ili prijateljima. On vidi po koju njihovu ma- 
nu — on je kadšto i otkriva, doduše sa »simpatijom« i diskret- 
ho, ali ih opet otkriva! 

mz Ponavljam: meni izgleda kao da Matavulj nema str- 
Pljenja da se u svojim pričama na glavnim osobama zaustavi, 


1 Dumas ml. 

pa da ih lagano i pažljivo razvije i umjetnički dotjera, već 
bih rekao, kao da je njemu najpreče da proturi etnografsku 
građu koju je naumio u svojoj priči upotrijebiti, pa makar 
koja bila osoba koju će sreća zapasti da tu građu kolportira. 


Kad je u tom pogledu svoju vreću istresao, onda je njemu ' 


ponajčešće dovoljno nekoliko poteza, pa se odmah žuri kraju. 
"Ta je žurba — naškodila umjetničkoj ljepoti i jedinstvu mno- 
ge Matavuljeve pripovijetke .. .« (Str. 102—103.) 

Uopće se može reći da su studije o V. Iliću, Zmaju, Laza- 
reviću i Matavulju kao studije zanimljivije od onih o stranim 
autorima: jedno što su nam ti autori u kritičkom smislu ma- 
nje poznati od onih drugih o kojima govorahu sjem M. Cara 
i druge evropske kritičarske veličine; — a drugo, što je autor 
govoreći o njima — kako rekoh — kritičniji, što je — manje 
pjesnik, a više kritičar. — U prvim dvjema ima malacko i 
polemičkog elementa. To je pikantno! Car nije od naravi re- 
cenzent ni kritičarska ubojica. Nije ni dosjetljivac. U djelima 
njegovim nema baš odviše atičke goli. To je možda zbog toga 
što u Primorju ima mnogo — (ako i ne baš atičke) — soli; a 
već se zna da ono ne cijenimo mnogo čime obilujemo. Na je- 
dnom jedinom mjestu u ovoj knjizi uspoređuje pisac mišlje- 
nje protivno od njegovoga — s paučinom. »Vic« nije rđav. 
Taj pisac koji ne može da osjeti mržnje ne nosi doduše o boku 
vite špade, ali čini mise da bii njegov perorez mogao biti 
opasan... 

Elem, u svojoj raspravi: »Iz novije srpske lirike« pokušao 
je dr Ljubomir Nedić da dokaže e je Zmaj »najčešće samo 
vešt versifikator, retko kad pravi pesnik.« Kada se sjetite, da 
se onda još više nego danas Zmaj smatrao kao najveći srpski, 
među novima, pjesnik, lako ćete se dosjetiti da je Nedićevo 
mišljenje, kojega je rezultat taj da Jovanović jeste najveći 
srpski pjesnik — za djecu, stvorilo pravu senzaciju. Nasuprot 
Zmaju istaknuo je taj kritičar kao najvećeg od onda živih 
poeta Vojislava Ilića. — Ko da spori visoku vrijednost Nedi- 
ćeve knjige? Ja je cijenim zbog analize, možda katkada ne- 
pravedne, ali uvijek duhovite. Ja je volim što se s pravom u 
njoj na najponosnije mjesto upisuje silni Jakšić. Svidje mi se 
i studija o Zmaju — ne možda zbog toga što bi se slagao s 
autorom nego zbog njegove u našoj novijoj literaturi — — 
upravo besprimjerne smionosti. Junaštvu se divim u svakom 
obliku. 

Ovdje nema mjesta da na široko raspredem svoje mišlje- 
nje o Zmaju i Vojislavu. Ta ja pišem o M. Caru. Tek valja 
da priznam da bi se u svome sudu o njima prije složio s ovim 
kritičarom. Ono što reče o pjesniku »Đulića uvelaka« akcep- 
tiram ad verbum; ono što o Vojislavu — djelomično. 

»...Iako će to izgledati čudno onijema koji nađoše ka- 
rakteristiku Vojislavljeva pjesničkog dara u živoj mašti nje- 
govoj, ja bih opet njega nazvao pjesnikom bez fantazije... .« 
(Str. 33.) Mjesto slično, iako ne u toj mjeri, rekoh ja onom- j 
lane govoreći o »Svetlim slikama« Vojislavljeva brata, “koji 
da ima širu maštu. daj 
Još kaže pisac: 

»... A što su i ostali ocjenjivači Vojislavljevih pjesama 
svi uznosili njegovu versifikatorsku i slikarsku vještinu, to 
ja tumačim tijem što je ta vrsta poezije kod nas prilično nova 
pojava — —., pa ne imadoše vremena da dublje zagledaju u 
suštinu. same poezije. Ali da su oni to učinili, ja mnim e bi 
se bili lako uvjerili. da su Vojislavljeve pjesme većim dijelom 
takve samo po svojoj spoljašnosti; ili (da upotrijebim riječi 


koje gosp. Nedić po mom sudu, nepravo primjenjuje drugom!) 


bili bi se uvjerili da je on »najčešće samo vješt versifikator, 
rijetko kad pravi pjesnik«. (Str. 14—15.) 

Vojislav je. dakle pjesnik bez fantazije. Njegove pjesme, 
dalje, nemaju »suštine«, on je češće »vješt versifikator, rije- 
tko kad pravi pjesnik .. .« 

No čujmo dalje: 

»... Naprotiv, ako ima srpskog pjesnika koji se od tijeh 
pjesnika (pjesnika po sili i dubini osjećaja) odmiče, to je Vo- 
jislav, koji spada po prevashodstvu u kolo onijeh pjesnika 
slikara i obožavatelja forme, kojima je rodonačelnik bio Teo- 
fil Gautier, a glavna odojčad(?!) Baudelaire, Bainville, Ver- 
laine, d'Annunzio i još nekoliko njih apostola teorije »Vart 
pour Vart«.« (Str. 12—13.) 

Ne čini li vam se sve to malo — što onaj reko — »zasu- 
kano«? Dakle Vojislav je versifikator bez fantazije, ali se 'od- 


= likuje među srpskim pjesnicima — — »prevashodstvom«. 


Qu'est-ce que la: — »prevashodstvo«? — — Bože moj, M. Car 
piše »zabave radi« i bio bi pravi absurdum da u špiritus 
svojih »Simpatija« ne zamoči Vojislava — tu srodnu dušu, toga 


i Zmaju 

jedinoga aristokratu u srpskoj pjesmi. Pošto mu nije mogao 
naći mjesta u boci s vinjetom »Sa fantazijom« ili »Sa dubo- 
kim osjećajima«, ćušnuo ga je u ovo staklence s napisom 
»Prevashodstvo«, među tzv. Parnasovce... 

Zar ne mogu »obožavatelji forme« da imaju, ako ništa dru- 
go, a ono — recimoj — barem osjećaja: — dubokog i sna- 
žnog osjećanja baš za tu obožavanu formu? Ili zar nijesu baš 
one pjesme najljepše gdje npr. Verlaine — ne »obožava 
formu?« — — Ukratko, meni se sve čini da se g. Car ili nije 
dosta jasno izrazio o prvoj u ovoj svesci svojoj simpatiji ili 
da njega, ili riječ »prevashodstvo« nijesam razumio... 

Ali da ostanem pri onom za koje mislim da g. Cara shva- 
ćam. Ne slažem se sa g. Nedićem kad kaže za Zmaja da je on 
»najčešće samo vešt versifikator« itd., ali ni sa g. Carem kada 
te iste riječi hoće da primijeni Vojislavu. 

Taj poeta nema doduše snažnu maštu. Ni osjećanje mu 
nije opsežno — da se tako izrazim, ali je intenzivno. Ono nije 
široko kao more — ali je duboko kao more. Vojislav dajbudi 
ne svira — kao brat mu Dragutin — na pet instrumenata; 
štaviše, on ne gudi ni na svim četverim žicama; ali zar nije 
Poganini i zato velik što je na jednoj struni izvijao onake 
melodije? Vojislav kao pjesnik možebiti nije umro odviše 
mlad. Umio se kristalizirati. A malen, a izglađen dijamant 
vrijedi — osobito ako je onako »čiste vode«, mnogo više od 
većega sirovoga. Jest, Vojislavljeve su »Stimmungsbilder«! dos- 
ta slične jedna drugoj. »Stimmung« je u njima ponajviše jedan 
isti. U pjesnikovim se grudima odista silnije razbuktalo samo 
jedno osjećanje. Ali kakvo osjećanje! Slično je po prilici ovako- 
mu: Zamislite da nujni sjedite u bašti kakve vile. Zamišljeni 
gledate kako Vesper-pada i slušate kako zuji Eolova harfa i 
kako umire dan u šaptanju cvijeća. Na nebo već išetala bli- 
jeda Luna, a vaš se pogled sanjivo objesio za one tamo drevne 
zidine... Prošlost zakuca na vrata osjećanja vašega i vi za- 
čujete šum Driada, kikot Satira obješenjaka... Trgnete se; 
vjetar šumi, Luna se sanjivo popela usred neba, a jaki vam 
se razlijeva po tome sjetnom, sjetnom mraku noćnome. 
= "Ta bezbolna sumornost, taj nježni ton jeste po mome 
mišljenju glavni uzrok uspjeha pjesama V. Ilića. Svi mi, koji 
slovjenski osjećamo, znamo kako volimo to samotno tugova- 


1 Gosp. je Nedić tako nazvao njegove pjesme. 

nje bez žaoke, tu bol bez boli. Široka je i neomeđena i sanjiva 
kao nepregledna stepa naše stare otadžbine, nad. kojom se 
kroz jednoliki šušanj suhe trave prelijeva jednolika, žalo- 
bna melodija dumke, tužaljke. Ova je bezbojna tuga i če- 
merna i slatka i kao spomen na »čestitoga kneza«... Jest, 
kroz pjesme Vojislavljeve struji samo, jedno, u glavnome, 
osjećanje, ali to je osjećanje ono što daje čisto slovjensko 
obilježje tim i sjajnim i turobnim pejzažima. Zbog toga ih 
mi toliko volimo, zbog toga i jeste Vojislav pjesnik skroz 
naskroz nacionalan. Premda ih je otac njihov od milošte za- 
vio u peplose i tunike, na kojima se odmah može zamijetiti 
da nijesu kupljene ili uzajmljene iz kake starudijarnice hi- 
storijske, vidite im po fizionomiji da su čiste Slovinkinje. 
Time se npr. razlikuju od Tresićevih. A ako pravo uzmemo, 
djevicama odraslim u klimatu, sličnom onome u domovini 
Pindarovoj ili Horacijevoj, stoji sasvim. prirodno taj klasički 
kostim. | 

»Sagledasmo dublje u suštinu same poezije« Vojislavlje- 
ve (da se poslužim riječima Carevim) i mislim da se ne 
»uvjerismo da su njegove pjesme većim dijelom takove samo 
po svojoj spoljašnosti.« Vojislav ima osjećanja — samo što 
je to osjećanje sasvim individualistično, aristokratsko, da ne 
reknem arheološko ili arhajističko. Stradanja i nadanja vre- 
mena svoga .kao da ne poznaje taj pjesnik. On ne zna za 
ljubav, jedino ona, po mišljenju M. Cara, pristalice kolekti- 
vizma, stvara pjesnike. Kako dakle zaluta bijedni Vojislav u 
»Simpatije« toga pisca, koji docnije u raspravi o Vogiiću na- 
Ziva one iste pjesnike, u kojih je kategoriju zatrpao autora 
Julije, dakle Parnasovce, moralnim nihilistima? Vojislav je 
moralni nihilista i ne čujete li kako škripe zubima Castellar 
i Dumas što se nađoše u takom društvu? 

Možda ni ono paraleliziranje Carduccija i Vojislava nije 
nesretnije. Rus Nadson bio bi svakako za to mnogo podesniji 
od Talijanca — autora »Himne sotoni«. I pjesničko Nadso- 
novo osjećanje, pa i sama manira mu je dosta analogna Vo- 
jislavljevoj. I življahu — kako mi se čini — u isto vrijeme. 
— Ali o tome drugi put. 

Da se kogod baci na dublje ispitivanje tih »Simpatija«, 
naišao bi možda još na pokoju nedošljednost, tj. ako M. Car 
neke riječi upotrebljuje u njihovom običnom značenju. Ali: 
»Ljubav je slijepa«. Simpatija s predmetom o kojemu se 


a 99 





piše vrlo je lijepa literatska osobina, ali je svakako štetna 
kada tako nabuja da druge venu u njenom debelom hladu. 
Ljubavnici najmanje od svih vide mane svojih dragana. 


Careva je kritika u glavnome impresionistička, tj. on 
po svojim osjećajima analizira pisca. Svaka čast estetskom 
gosp. Caru. Mnogi nas bi mu na tome mogao pozavidjeti. 
Ali može li biti osjećaj glavni normativ u prosuđivanju spi- 
satelja? Je li impresija najbolji način za ranžiranje pisaca. 
G. Car govori npr. o ovijeh sedam svojih novijeh simpatija 
sa dosta jednakim entuzijastičkijem 'pijetetom, a koji mu 
je »simpatičniji«: Sima Matavulj ili Dumas Fils? Ima li kri- 
tičara koji-:nas može uvjeriti na poštenu riječ svog »vospita- 
nog« ukusa? —Mr. Nobody je moja »simpatija« i zbog toga 
mi vjerujte da je Mr. Nobody velik pisacl« — — »Moje 
simpatijel« — — E pa dobro! Može li se složiti simpatija i 
objektivna kritika? Nije li i junačina Max Nordau možda 
najviše zbog toga padao u pogreške u svojoj »Entartung«? 
Kako to da u »Simpatije« ne uđoše Zola, Ibsen, Eliot, a od 
naših — — — No što da ih nabrajamo? Ili ima li u izboru 
tih »Simpatija« filozofsko-estetske metode ili jedinstva? 

Ovim ne htjedoh reći da g. Car možda nema kritičkog 
talenta. Jok! Osjećanje je prvi uslov za valjanog kritičara, 
ali nije jedini. Ali svakako se dade lakše zamisliti recenzent 
bez osjećanja simpatija, nego — kritičar bez mozga. — Ele, 
htjedoh samo da izvedem krajnje zaključke iz metode u 
knjizi kojoj je na čelo užegao autor tako čudnovat kritičar- 
ski program. On zove tu zbirku »slikama i studijama«. »Stu- 
dije«? — Svakako, ili može biti »Slike«? — Nikako. U njima 
ima prekrasnih i slikovitih mjesta, ali, osim onoga o Mata- 
vulju, nijedan od tih eseja nije portrait, tj. prava »slika« o 
“ pojedinom spisatelju. To jest da je svaki od njih u M. Caru 
pobudio vrelijih i snažnijih i emotivnijih misli, ali sumnjam 
da ih je onaj koji ih već od prije ne poznavaše vidio kroz 
simpatičnu autorovu misao — lijepo i jasno kao kroz staklo. 

Uostalom, svega toga ja ne navodim kao »prigovore«. 
To je drugačije shvaćanje kritičarskog zanata. Po stoti put: 
pisci doduše nijesu tijesto od: kojega može recenzent po“ vo- 
lji da gradi žemičke ili kifle, ali ni iz kritičara ne treba 
autor g. Žemička da napravi žemičku, a spisatelj €. 
Kifla — kiflu. 

Jedino što me nesimpatički dira u tim »Simpatijama«, 
jeste to što među njima nema nijednog Hrvata. Kada već 
među »zgoljnima« nije našao ni jednoga koji bi mogao bez 
zazora da stane kraj Zmaja ili jednoga S. Matavulja, 
mogao je uzeti — samoga sebe, jer je on (ako se ne varam) 
pomalo i Hrvate kao pisac usrećio, a svi smo krvavi pod kožom, 
svak je sebi prva »simpatija«. A držim da ne može da bude 
da ni jedan M. Car nije došao do ubjeđenja da burgija kao 
što je književno pismo ne može da smeta jedinstvu — hoću 
reći istovetnosti knjige hrvatske i srpske. 

Zmaji Castellar, V. Ilić i Vogilć, L. K. La- 
zarević i Dumas ml! Jelito ironija na naše ili hepri- 
mjetna travestija na ove strane veličine? Jeli Careva sim- 
patija — tramway, i to — besplatni?! 

»... Uzmimo za primjer Zmaja. Niko neće, 
zacijelo reći da je on dorastao jednom Shel- 
leyu, jednome Puškinu, jednome Leopardiju; 
ali s druge strane, niko uman neće moći 
kazati da se taj pjesnik naš ne bi mogao 
po humanom čaru nekih svojih pjesama, do- 
stojno spomenuti uz jednoga Musseta, jed- 


nog Wordswortha, jednog Pratija«.(Str.12.) 


E, to je ono čime me Car oduševljava još više nego har- 
monijskom politesom svoje kitnjaste riječi. Jest, krajnje je 
već vrijeme pa da naši pisci stanu u red sa svojim proslav- 
ljenim evropskim kolegama! Da ih dostignemo, da se s nji- 
ma barem izjednačimo! Eto, taj paradoksalan možda cilj 
lebdi i pred mojim regrutskim recenzentskim očima i neću 
ga smetnuti usprkos raznih sikofantskih nagvaždanja i so- 
kačkih podlosti. A hvala Bogu, antologija iz naših najnovijih 
pisaca može bez stida da stane uz najbolja djela savremene 
evropske knjige. Ali: — Excelsior! — I tako, ta bi visoka 
riječ bila najbolja lozinka pod naslovom tog Carevog jedin- 
stvenog »tramwaya«. 

Ja sam i dosele požudno gutao njegove pjesme u prozi. 
Već »Putopisi« su mi njegovi milijiod Nenadovićevih. 


X Ali ni iz kojega mi djela umna njegova fizionomija nije tako 


vidljivo i jasno iskrsla kao iz tih »Simpatija«. Meni dajbudi 
nijesu plastičko jasni ljudi o kojima u njima govori, niti 
ona intimna veza koja je postojala između njih i njihovijeh 


umotvorina — ali šta će mi sve to kad nije jasan on sam: 

Marcus Caesar Iaderanus! Jeste, Marko Car je 
čisti Latinac, koji piše prekrasno srpskim jezikom. On je to po 
svojim latinskim simpatijama, po latinskom stilu svome, po 
skepticizmu i po silno razvijenom osjećaju za plastičnost. Ali 
skepsa toga literarnog sladokusca nije blaziranost, nije ona 
gladna presićenost koja mnoga svijetla današnja djela pre- 
tvara u beznadnu karamlačinu. Ne, to je prije skeptički 
eklekticizam koji prezire ove izanđale formule, ali koji ima 
mnogo vrele krvi, te pada u ešak, gotovo u slatki neki sev- 
dah kod svega što je veliko i lijepo. Eto, zbog toga je, kako 
mi se čini, postao ponajljepši članak najmanje kritički u 
ovom vijencu: esej o Castellaru. —C ar (kako držim, ne 
sa pravom) smatra ljude od velike akcije većima od onih s ve- 
likim mislima. Kako to da nije, dosljedno tome, k neza Bi s- 
marceka, koji je svakako više »stvorio« od španjolskog tri- 
buna, uvrstio u ovu zbirku? E, ali Bismarc k je »ciničan«, 
ii: Marcus Caesar laderanus priznaje samo ona dje- 
la kao velika koja mu se činelijepa, lijepa kao dobre knjige 
ili Canovini kamenovi. I tu periklejsku crtu našao je debe- 
lu i blistavu u Castellara. U tome »beamteru« španjolske demo- 
kracije našao je taj čudesni i subjektivni beamter zadarski 
možda svoj rođeni idealizirani lik: sam gledaše sebe kroz po- 
većalo ... Ljepota mu je dakle najviše: on nju traži i u politici 
i s toga mislim, da je Marcus Caesar Iaderanus sa- 
mo po imenu »civis Romanus« — ali da se po žilama njegovim 
talasa krv helenska. 

Da, Marko Car je još više od aktivnog Latinca: on je 
Grk. A Grci nijesu znali za razliku od dobroga i lijepoga. 
Kalondyašia | On je tako zdrav da nije ni pesimista ni opti- 
mista. On zna da su brat i sestra: smijeh i suza, očajni 
škrgut zubi i vedra nada. On zna da je čovjek gruda blata, 
ali i to da ta prometejska krpa konkurira bozima. On jeste 
filozof, ali nije metafizičar: ta, Bože moj, dalmatinsko sunce, 


more, vino i — možda još štogod, pa metafizika! A preko 
svega toga M. je Car pjesnik, za kojega je baš zbog toga 
svijet tako zanimljiv što se u svakoj stvari vidi borba dvaju 
principa, recimo dobrog i rđavog: »One lacrima e re- 
rum, o kojima pjesnik govori, Lazarević je 
umio da ih izažme kaplju po kaplju iz su- 
rove stvarnosti« (Str. 120.) 

Ili, Marko je Car nepopravljivi idealista, idealista 
»punokrvan«. A pošto za taj posao danas treba ne samo uma 


“i srca, nego i karaktera, mislim da bih ga u svojim eventu- 


alnim »Simpatijama«, da ih uspišem, postavio na najvidnije 
mjesto. Car ne umije da mrzi, Car samo carski ljubi. 
Carevo je srce kao djeteta, Carev je mozak carski. 

Zaista, te njegove pjesme u prozi imadu još nešto lukre- 
cijevskoga: mnogo erudicije. Sjetimo se npr. na »Journal 
des Dćbats« (od 26. jula o. g.), koji kaže za Claretieja 
da je izmislio nekakog Kreza, koji baca (mjesto Polikrata) 
burmu u more; sjetimo se Brandesa, koji zimus u »N. 
F. Presse« reče za nekakog francuskog. veleučenog glave- 
šinu da je na poziv da ide da vidi oksfordski univerzitet do- 
bacio tako nešto, kao: Milo mi je kada čujem da Oksford 


. ima i univerzitet...! Sjetimo se na to i još na drugo koješta 


imi sebi na M. Caru možemo samo čestitati. 


(Nada, III, br. 24, Sarajevo, 15. XII 1897) 


o 


Dr LJUBOMIR NEDIĆ! 


U jednoj svojoj studiji proglasi dr Lj. Nedić hrvatski 
jezik — nemuštim. »Čitaoci, koji, kao mi, ne vladaju hrvat- 
skim jezikom« — kaže u recenziji o »Pesmama« M. Jakšića, 
a u najnovijoj svojoj knjizi citira Preradovića, nemuštog pje- 
snika. »Kao da mi treba sami sebe da lažemo, samo da bi 
Hrvati bolje sudili o njima« — veli opet u svojoj »ispovesti«, 
premda se hrvatska kritika često ne brine ni za hrvatske, a 
kamoli za srpske knjige, a u ono iznimaka nikada ne zove 
jezik srpski životinjskim. Uostalom, ovakvih paradoksa ima 
u Lj. Nedića dosta. Tako Rusiju, domovinu Dostojevskoga i 
Mendelejeva, »jedinu vlast koja ima danas u tijelu durašno- 
sti« (Nietzsche), zove Lj. Nedić zemljom nezrelih teorija. U 
svom se predgovoru hvali iskrenošću i objektivnošću, a već 
ovaki sudovi mogli bi nas uvjeriti o njegovoj nekritičnosti 
da nije sretniji u spoljnjoj nego u unutrašnjoj svojoj politici. 

Pa ipak, knjige su mu zanimljive — ne samo kao djela 
nego i kao pojave, premda još ne spadaju u istoriju književ- 
nosti, gdje bi im, po teoriji njegovoj, kao pojavama bilo 
mjesto. On je, danas u Srba i u Hrvata, jedini koji piše samo 
o srpskim savremenim piscima, dok druge, rek' bi, zanima 
stranac više od naše gore lišća — možda zbog toga što je 
lakše preraditi valjanu. studiju o Balzacu nego pisati o J. Ve- 
selinoviću. Bez sumnje su eseji o piscima s kojima je evrop- 
ska kritika na čisto vrlo komotan posao. Pisati npr. o 
Beaumarchaisu dosta je bon marchć, a strane simpatije g. 
M. Cara objeđivahu s plagijata, koji je u ovakim slučajevima 
nehotičan i ne daje se dokazati. Dr Lj. Nedić je dakle prvi 
moderni srpski kritičar, manje modernošću i kvantitativno- 


1 Noviji srpski pisci. Kritičke studije. Prvo kolo. Beograd. 
Štampano u štampariji Kraljevine Srbije 1901. ; 

šću, više čisto srpskim sadržajem i iskrenim, autoritativnim 
tonom, po kojemu je on u Beogradu u tom poslu najvažniji: 
neka vrsta oficijelnog akademijskog kritičara. Da mu je kri- 
tika savjesna, u nas svakako najsavjesnija, dokazom je i to 
što M. Car napisa, tamo prije 3-—4 godine u jedan dalmatin- 
ski list, da Lj. Nedić sprema rad o M. Đ. Miličeviću, koji je 
tek sada, iza tolikog nećkanja, objelodanjen. »Noviji srpski 
pisci« ne zaudaraju, dakle, samo na noćni petrolej, nego ina 
moljce. Uzmete li da je Lj. Nedić stvarao ovo 29 stranica (o 
Milićeviću) najmanje tri godine, potrošio je na svaku stra- 
nicu više od mjesec dana. Ne bi, dakle, bilo ozbiljno — ne- 
ozbiljno primiti ovakvu kritiku. Zbog ozbiljnosti se njihove 
smatraju te presude kao »poslednja reč« — kao da u takim 
stvarima ima posljednje riječi, kao da su kritičari babe od 
kojih posljednja uvijek ima pravo. 

Srpska se knjiga odlikuje nad hrvatskom. Ona ima me- 
moara, putopisa, seosku pripovijetku, a u Nediću je dobila 
svog najosebujnijeg kritičara, dobila je kritiku ozbiljnu, ka- 
kvu nemaju Hrvati. Radovi te vrste nekih mlađih hrvatskih 
pisaca tek su od najnovijeg datuma i ne pokazuju struju sta- 
rijih, nego težnje mlađe, najmlađe generacije. Od starijih 
hrvatskih kritičara vrijede tek  literarno-istorijski radovi 
(Marković, Šrepel, Pavić, itd.), dok Čedomila Jakšu i Jo- 
vana Hranilovića često vode misli koje sa hrvatskom, oso- 
bito modernijom literaturom, nemaju ništa zajedničkog. Hr- 
vatska je starija kritika, uglavnome, klerikalna i često slabo 
upućena. Ako dodam Lj. Nediću još M. Cara, B. Popovića, 
Sl. Jovanovića, mogao bih zaključiti, da je srpska čitalačka 
publika kritičnija od hrvatske, da se ne plašim sumarnih 
sudova u ukusu Lj. Nedića i da ne znam da ima dobrih kri- 
tičara koji ne pišu kritika. 

Daleko bi me odvelo da se zadržim na kritičkim rezul- 
tatima Lj. Nedića. Ako im se i spori svaka korist, svakako 
im je nesumnjiva korist: da pobudiše — da pobuđuju i da će 
pobuditi plodnu diskusiju. On je vjetar koji doduše suši 
mala vrela, ali čisti vazduh. Uglavnome se može reći da mu 
je kritika punija negativnih nego pozitivnih vrijednosti. Taj 


 »ikonoklast« nalazi više mana nego dobrih osobina. U prvoj 


mu je knjizi bez sumnje najzanimljivija negacija Zmaja, 
koga u ovoj proglašava pjesnikom istog (ako ne nižeg) »ran- 
ga« sa Šapčaninom, a u ovoj završuje studiju o Milićeviću: 

»I zato taj čovek koji je tolike silne knjige napisao mije ni 
pisac ni književnik. To je, više, čovek koji s knjigama radi.« 
Od članaka u ovoj knjizi zanima me najpozitivniji, najma- 
nje negativan, a to je članak o književnoj kritici gdje Nedić 
govori o svom kritičarskom uvjerenju i principima, o sebi. 

On drži da je vrijeme stvaranja u srpskoj književnosti 
prošlo, da je nastalo vrijeme kritike, koje pišu svi, pa i lir- 


ski pjesnici. Kritika i pjesničko stvaranje ne mogu živjeti. 


zajedno. To je mišljenje netačno. Ako srpski pjesnici pišu 
kritičke ili estetičke stuđije, rade po primjeru Corneillea, 
Baudelairea, Racinea, Goethea, Heinea... i tolikih drugih 
umjetnika kojima je tipom Vinci, umjetnik i mislilac, pje- 
snik i »kritičar«. Lj. Nedić razumije više impulzivnog nego 
refleksivnog pjesnika, s čega se obara na Zmaja (i Schillera 
u »Pjesmi o zvonu«), a npr. Vojislava cijeni kao pjesnika sa 
malo ili nimalo misli. 

»Ko opredeljuje pravac književnosti, to nisu kritičari 
nego pisci« — a odmah pored toga tvrdi da kritika »donekle 
daje i pravac književnosti«. Nedićevi, dakle, kritičarski prin- 
cipi nisu uvijek vrlo jasni... Njemu je kritika analiza knji- 
ge i sinteza čovjeka koji je u njoj — pisca, koji može biti sa- 
svim druga osoba nego pisac u životu. Biografijsku metodu 
(metodu Sainte-Beuvea, Scherera, Brandesa) odbacuje, prem- 
da njegova teorija (složiti pisca iz analitičkih elemenata 
knjige) nije neplodnija nego tumačiti djela, osobito lirska, 
pjesničkom biografijom. Kako bi Lj. Nedić konstruirao Sha- 
kespearea i Homera iz njihovih djela? Uostalom on se.te ne- 
potrebne metode drži tek u svojoj »ispovesti«, dok u praksi, 
u studijama, pisaca ne »ispiše« (slika). Tako je M. Đ. Miliće- 
vića »ispisao« kao — trgovca sa svojim knjigama, iako i ne- 
kritičari znadu da to M. ĐD. Milićević ipak nije. Ako je sva 
kritičarska vještina baš u tome portretiranju, u tome da iz- 
nese karakteristiku, fiziognomiju duše pisca, onu sitnu razli- 
ku kojom se razlikuje od drugih i po kojoj ga jedino pozna- 
jemo onda je vještina Lj. Nedića vrlo slaba. Osim studije: o 
Jakšiću i, može biti, o Nenadoviću, nije ni jedna od njegovih 
sinteza čovjek, slika, kao što su to od prilike »Imaginarni 
portreti« W. Patera. A kada Nedić tvrdi da Vojislav bijaše 
sasvim drukčiji u životu nego u pjesmama, zar bi mogao pi- 
sati elegijske stihove da ne poznavaše elegijskih časova? Da 
ih nije pisao mrtav, u snu? i ći 

Nedićeva je kritika, dakle, analiza književnog djela, a 
sinteza njena nije slika piščeva već »pretres i ocena« knjige. 
Kritika je, protivno kritičarevoj teoriji, »ona stara, kruta, 
školska kritika koja književna dela ne ceni trudeći se da 
uđe u njih i shvati ih, nego po tome koliko ona odgovaraju 
onome idealu koji je, u vidu propisa i definicija, obično onih 
apstraktnih nemačkih definicija, istaknut kao obrazac delima 
ove ili one književne vrste. Takva kritika nije književnost, 
kao god što ni sudska presuda nije književan sastav; ona 
upravo i nije ništa drugo do presuda; presuda u kojoj je 
krivac pisac, a corpus delicti književno delo»... 

Možda ih ima koji Nedićevu kritiku smatraju, zbog nje- 
nog analitičkog karaktera, plodom njegovih engleskih stu- 
dija. Sumnjam u to, pa iako poznajem neke engleske kriti- 
čare tek po imenu (Addison, Matthew Arnold, Vernon Lee, 
Symonds, Posnet, itd.). Nedić analizira knjigu samo s tom 


“svrhom da piscu sudi, a to je metoda kritike dnevne, »teku- 


će(?), kako bismo je mogli nazvati«, kojoj je vrijednost »pro- 
lazna, a korist samo privremena«. Dr Nedić je, dakle, recen- 
zent, a ne kritičar. O tome se može uvjeriti svak ko uporedi 
onu recenziju o Mileti Jakšiću! s većinom njegovih studija. 
Njegovi su srpski pisci kao u vazduhu, kao bića izvan mjesta 
i vremena. Mjesto njih vidimo detalje, često izabrane po 
čudnovatim estetičkim principima. Kod prosuđivanja razli- 
čitih pisaca i književnih pojava, uzima vazda isto mjerilo: 


jednom istom mjerom mjeri Zmajeve prigodne stihove s osta- - 


lim pjesmama, Milićevića sudi kao kakvog pjesnika u prozi — 
kao da je kritika aršin,: a pisci roba. Pjesničko djelo nema 
samo estetičkih elemenata. Ono je, kako zna cio svijet (pa 
i Lj. Nedić u članku o kritici) izraz jednog čovjeka i izraz 
jednog društva, koje bismo slabo poznali i ocijenili da ga 
ispitujemo i prosuđujemo tek principima poetike i retorike. 
Ako je kritika, ta estopsihologija, kako je zove Emken, i na- 
uka i.umjetnost, ako kritičar treba da bude estetičar, psiho- 
log, sociolog i moralist, Lj. Nedić zacijelo nije takav idealni 
kritičar. On je recenzent. ' 

On je to i po tome što je na dnevnu potrebu osuđen i 
Svojim stilom. Budućnost ne čita recenzije, a ako ih čita, čita 


1 Zora, 1. juna 1964. 

ih jedino zbog stila, pa ma one bile i rđave (kao što su npr. 
Diderotove). »Iako je lep stil nesumnjiva dobit za kritiku, on 
u njoj nije glavno; i ja mislim da kritika može biti i bez 0so- 
bita lepa stila, a naročito bez sjajna i duhovita stila. Ono 
što se od stila u kritici (i uopšte od stila u pisanju) traži, to 
nije da je on sjajan i da je duhovit, nego da je jasan i da je 
iskren, što znači da je on prirodan i neizveštačen« ... Većina 
velikih kritičara ne bi trebala ovakog ispričavanja. A ako 
se naši mlađi »upinju da budu duhoviti« i da lijepo pišu, sli- 
jede tradiciju velikih kritičara, koji su i veliki stiliste (Taine, 
Ruskin, Pater, Mallarm€, Bourget.. .). 


Stil kakav traži od pisaca Nedić, »jasan i iskren«, »pri- 
rodan i neizveštačen«, to je stil primitivan, koji može, ali ne 
mora biti umjetnički. »Između svih različitih izraza koji mogu 
iskazati samo jednu od naših misli, samo je jedan valjan« (La 
Bručre) — a to je onaj koji je najkraći i najjasniji. Taj je 
stil stil misli, stil logičnog izraza. No Lj. Nedić nije dospio: do 
lapidarne umjetnosti, — do aforizma, kroz koji bliješti svijet 
u neslućenim bojama kao kroz prizmu nepoznatog dragog 

- kamena. On nema ni jedne nove velike misli, ni jedne nove 
slike. Te studije, čamajući tako dugo kod autora, nisu staro 
vino, nego suva, stara pastrma. One nekolike slike, stare su, 
konvencionalne, ponavljaju se, često claudicant (npr. onaj 
okvir na str. 202). 

Jezik je toga nesmiljenog puriste, koji u tome maniše i 
jednom Zmaju i Milićeviću, rđaviji od svih vrsnijih srpskih 
prozaika i podsjeća na hrvatskog orakulskog Čedomila Jakšu. 
Fraza je vrlo često po svom dugačkom, lijenom toku, sa gla- 
golom na kraju kao rđav prijevod s njemačkog, a rječnik je 
Nedićev vrlo siromašan srpskim a bogat tuđim riječima, 
obično germanizmima (»nameštena« [riječ ili misao], »što se 
tiče«, »izgleda [da je prošloj«, »kadar« itd.). Slabost njegove 
gramatike ostavljam onima koji srpski jezik bolje poznaju 
od mene, napominjući samo to da me neke Nedićeve riječi 
podsjećaju na »vicegrafa« B. Popovića i na neke izraze Vla- 
dana Đorđevića. 


Dr Nedić dakle nije ni kao stilista u praksi ono što u 
tome traži u svojoj teoriji. Nigdje ne dostiže latinske lapi- 
darnosti, Montaigneove prostote ili čistoće Daničićeve. Jedno- 
stavnost je njegova često afektirana (npr. kada veli da se 

kritika radi itd) — dakle nije iskrena. Ustaje protiv svojih 
mladih silom-duhovitih nasljednika, ne osjećajući da mu 
možda podražavaju, jer i sam voli da se naruga piscima koje 
proučava. Ja se u ispitivanje Nedićeve komike ne upuštam, 
jer je u nas, u domovini osobnih napadaja i čangrizavih re- 
cenzija, vrlo poznata i vrlo raširena. Bit će dosta ako reknem 
da je satira njegova više žučljiva nego duhovita. Nazvati je- 
zik Luke Botića, Kurelca i Mih. Pavlinovića nemuštim a Mili- 
ćevića čovjekom — i drugo koješta, sve je to punije zlobe ne- 
go duhovitosti. U ovim dosjetkama dr Nedić nije ni recenzent, 
već pamrfletista s manjom snagom od Pere Todorovića. 


Ali stil, stil umjetnički, dakle stil svake kritike koja hoće 
da — kao Nedićeva — bude umjetnost, treba da je i više nego 
prost i jasan izraz misli. Treba da je slika ne samo duše 
pisca nego i duše kritičara, treba da je personalan. No stil 
nije samo čovjek. — Stil je — predmet, stil je stvar — trebao 
je dopuniti Buffon famoznu svoju definiciju. Jezik nije samo 
bieroglif logike, jezik je i jeka, boja, muzika. Accentus: cantus 
obscurior (Ciceron). Jezik nije tek izraz razuma, on je i izraz 
duše — često nelogične — ljudske i duše vaseljenske. Usta 
su ljudska najsavršeniji instrumenat prirode, jer prva šanuše 
božansku riječ Vječnost... Stil dakle ne treba da je tek 
jasan i personalan, on treba da ima onu tajanstvenu, origi- 
nalnu jeku koju u nama budi svaka stvar, on treba da je 
pun nečega što tek umjetnik može izraziti, nekih Wahlver- 
wandtschaftena. Toliko stilova, koliko opisivanih predmeta. 
Stil nije samo čovjek, stil je i siže. U valjanom kritičarskom 
stilu ne tražimo tek originalnog. autora. U muzici riječi, u 
figurama, u stilskim tančinama treba da se osjeća i duša 
kritikovanog pisca. Pravo ima Nedić: za taki posao nema i 
ne može biti pravila. Pravi se kritičar, poput Proteja, pre- 
tvara u svakog od svojih pisaca, on ih može suditi tek onda 


= kada je kao glumac prošao kroz njihove misli i osjećanja. Ta 


različitost dojmova treba da ostavi traga i u različitosti stila. 
To nije podražavanje, to je stilska karakteristika, koja «treba 
da je u svakoj slici, svakoj studiji, druga. 


Nedićev stil je monotoni, bezbojni stil hladnog logičara. 


. Mjesto slika pisaca, obećanih u predgovoru vidite svuda 
X mirno lice kritičarevo, skupljeno tek tu i tamo kao na pre- 


ziran posmijeh. Ako se samo oduševljenjem mogu razumjeti 

pjesnici, dr Nedić, pisac s alirama koje su toliko antipatične 
(i smiješne) u Engleza, putnika na Kontinentu — ne pogleda 
u dušu nijednog od srpskih pjesnika — osim u Šapčaninovu. 
Taj »čovek« zacijelo nije sevdahlija, nije pjesnik, ako ga su- 
dimo po stilu. Osjećajući ipak potrebu inokosnog izraza, nije 
zadovoljan tek nesrpskim slogom fraze, afektiranom prosto- 
tom i onim autoritativnim, profesorskim, pedantskim tonom, 
tonom njemačkih profesora, kojim se njegova proza toliko u 
nas razlikuje od tuđe. 

On ima i drugih osobina. Ima nepotrebnih riječi (»sad« 
i druge), na koje se usred svoje dugačke periode poštapa, 
zastajkujući kao naš »gospodin čovek« usred čaršije; Chi va 
piano, va sano. Njegovi zarezi nisu obični, interpunkcijom se 
razlikuje od svih srpskih pisaca, koji ga u tome ne imitiraju, 
u stilu su mu najumjetničkiji elemenat — zarezi, jer ih upo- 
trebljuje kao pauze — kao pauze monotone muzike. To su 
sitnice, ali baš po njima je Nedić tako originalan, jer bodu 
oči više od stilskih suptilnosti. Ovaka originalnost nije ori- 
ginalnost stila, već originalnost  pedanterije, originalnost 
trucova. Da se poslužio pravopisom heleniste Wilamowitza ili 
interpunkcijom pjesničke družine oko H. von Hofmannsthala, 
da je izostavio »tačku, piknju, udivitelno i upitatelno«, Lj. 
Nedić bi bio još originalniji, ali stil, ukočeni, malorjeki i bez- 
bojni stil njegov ne bi time ništa ćario ni izgubio. 

Dr Lj. Nedić je dakle recenzent, koji ima više ukusa za 
spoljašnju formu nego za suštinu pjesničkog izraza, više to- 
lerancije za g. Ljubomira Nedića nego za druge srpske pi- 
sce, što je, uostalom, sasvim prirodno. Rembrandt, Delacroix, 
Moreau — griješe obično u detalju i ostaju unatoč tome ve- 
liki slikari. Da li se i gdje se Lj. Nedić vara u svojim recen- 
zijama, u svojim presudama, nije zanimljivo, jer to u kritici 
nije najvažnije i jer se, ma u čemu, varaju svi kritičari (Taine 
drži Browninga i Tennysona većim pjesnicima od V. Hugoa, 
Schereru je G. Eliot »najveća književnička pojava poslije 
Goethea«, kritičaru Pavinuci je najveći hrvatski pjesnik dr 
'Tresić itd.). Pjesnici, pravi pjesnici i pisci, koji ne štampa- 
ju djela da čuju »povoljan sud«, kako tvrdi Lj. Nedić i spram 
kojih je nepravedna kritika, tješe se onim: »Čega ne učiniše 
Barbari, učini Barberini«. U Nedićevom antipatijskom, skep- 
tičnom držanju prema svemu što je novo, nalazim .potvrdu 
svome mišljenju, da njegova kritika — nije moderna. 

Pa ipak, premda dr Lj. Nedić prezire hrvatsku i naj- 
mlađu srpsku knjigu, premda nema fantazije i stila, ipak mi 
je simpatičan. Simpatičan mi je, jer je bolan kao H. Heine 
jer je od svih hrvatskih i srpskih kritičara najsavjesniji i 
najmanje brbljav, jer je jedan od najobrazovanijih pisaca 
(ako nije najobrazovaniji) i, najzad, jer je iskren. On je ener- 
gičan, ima dakle nešto što je u nas rjeđe od talenta: karak- 


tera. Neiskren je samo onda kada se 
— po gaca 
od svoje iskrenosti. poput Beylea — plaši 





































»Mi nismo od onih koji od pripovetke i od romana na 
prvom mestu i bezuslovno traže da se u njima opisuju ljudi 
onakvi kakvi su. Onako isto kao što se u Logici govori o 
nekoj formalnoj istini i priznaje za istinito sve što je pra- 
vilno po zakonima logičkim izvedeno, sve da bi ono iz čega 
je izvedeno bilo i lažno — tako isto, rekli bismo, može 
biti govora i o jednoj estetičkoj istini, sa- 
svim. nezavisno od onoga, što je stvarno 
istinito. To nam, znamo, mnogi neće odobriti; ipak, to je 
tako. Estetičke istine ima; i ona se, kao i dormit 
na istina liričara, može slagati sa materTj alnom 

sa stvarnošću, ali se može, isto tako, i nE 
slagati s njom, i postojati osim nje, pored 
nje. Ako ne odgovara stvarnosti, ona ima svojeg unu- 
; mae života, a više se i ne traži do to, život. One fantastične 
igure npr. u pripovetkama E ili ime 
PERE samo danisare m ie X: gs, 
eo , nego nisu 
ni mogućne; pri svem tom, one imaju života, 
jer su, onako kako su shvaćene, dosledno i 
tačno izvedene, da opažamo da bi, kadabi sa- 
mo bile mogućne, u svemu bile onakve kako 
su izvedene. Zato ih mi po istinitosti i stavljamo 
visoko iznad onih što ih susretamo,u ponekih čuvenih pripove- 
dača rea lističke škole...«/ (Str. 192—193.) 

b Ovo je kao stranica iz Kritike, kaku bih želio našoj bu- 
dućnosti. Po tom mi se magistralnom mjestu čini da je kon- 
zervativni, nemodđerni i suhi Nedić ipak najdublji od svih 
naših kritičara. Ako mu se u srpskoj knjizi čini štošta ni- 
Štavno, biva, što leti vrlo visoko. Blago srpskoj knjizi, ako 
Se prikuči onom idealu ljepote koji joj želi ovaj logičar za 
kojega »ova težnja da se ukloni ispred stvarnosti i povuče se 

u jedan svet iluzija i ideala, ako će biti i lažnih, ima nečega 
neobično dirljivog«/... , hik ; s 

Dr Ljubomir Nedić je-idealista, I on je, jamačno, ovako 
od prilike umovao: —/'Ako je u svijetu uzrok — posljedica, 
posljedica — uzrok, ako je misao posljedica materije, zašto 
da ne bude i stvarnost posljedica misli?... Zbog tog _ide- 
alizma sklapam njegove knjige kao što on zatvara Šapčani- 
nove — »sa nekim osećanjem sete, jer smo po njima, pored 
svih njihovih nedostataka, ipak zavoleli čoveka koji ih je 
pisao.« : 

U Parizu. 

(Kolo, knj. II, sv. 2isv. 314, 

Beograd, 16(29) VII i 16 (29) VIII 1901) 


KNJIGA BOCCADORO 


(XERES DE LA MARAJA) 






















»Knjiga Boccađoro« jedna je od najkurioznijih knjiga 
u hrvatskoj književnosti. Ja sam je kasno — tek onomad — 


.o ovakim djelima nije nikad kasno. Ta u nas ih ima tako 
malo! 


Kritike gg. Hranilovića i Politea — jedine koje pozna- 
jem o ovom Begovićevom radu — još me više bodre na kri- 
tičarsko paljetkarenje. U nas se prečesto dešava da recen- 
zenti-paljetkari više zrnja naberu od ranih žetelaca, unatoč 
jalovosti književne njive naše. Potvrda mi je za to recenzija 
g. Hranilovića (u »Vijencu«) o ovoj knjizi. Odlikuje se time 
ošto kritičar o njoj ništa ne reče, pričajući o onome što je 
u njoj htio naći, a ne o onome što je našao ili mogao naći. 
= G. Hranilović besjedi jednom pjesniku, jednom svom kolegi 
in Apolline kao profesori što popuju slabim autorima zadaća 
iz hrvatskog jezika. G. Begović mu je dokon romanista, lažan 
plemić, tuđa ga knjiga otuđila. Sva je prilika da bi mu kri- 
tičar »Vijenca« da pjevaše »govedarski«, u desetercima, \do- 
viknuo — kao što je tolikim drugima: — Učite, mladi i 
zeleni moj poletarče, čitajte, »biflajte«, »oksujte«, knjigu u 
ošake, ne budite površni, zaronite u tuđu kulturu! — Gosp. 
Politeo je pošao još dalje. Napisavši (u »Obzoru«) članak 
 »Bolesna lirika«, pipaše tu nježnu knjižicu kao vrač bole- 
sno goveče i proglasio je bolesnom, pozivajući se na Bongija, 


 Xeresa de la Maraja, u koliko ne mislimo da je iskrena, 
jer pjesnik očito nije doživio ljubavi o kojoj pjeva, jer nam 
ose čini da je markizica Zoč prisilni plod njegove mašte. Mi 
smo uvjereni da pjesnik inače osjeća, a da je pjevao samo 

proštio, a pisati bi se o njoj moglo još kasnije, jer govoriti. 


Na Manzonija. »Trostruko nam se pak čini. bolesna lirika . 


hee pne pen 


da udovolji nekim tobožnjim novotarijama, 
toli fatalnim i pogubnim. Neka pjeva prema srcu, 
neka — pjeva pravoj ljubavi, ne ka pjeva domovini, nje- 
zinim idealima, njezinoj budućnosti; ne ka pjeva tako da 
spoji moral i umjetnost, etiku i estetiku. Tada će njegova 
lirika biti zdrava, a mi nećemo imati prigode, da žalimo što 
je bolesna, kao što je zbilja bolesna »Knjiga Bocca- 
doro«. — Gosp. Politeo ipak nije dokazao da je lirika bole- 
sna, jer nitko pametan neće reći da pjesme neiskrene, izvje- 
štačene — kakovima ih, i opet bezrazložno, proglasuje — da, 
najzad, pjesme gdje nema patriotskih motiva moraju biti 
zbog toga bolesne. »Čistome je sve čisto«, a gosp. Politeu je 


knjiga Boccadoro kužna. Oni koji u pjesmama traže samo — . 


poeziju, jer znaju da je ljepota zdravlje i snaga, i da je ljubav, 
zdrava ljubav, starija od g. Politea, pozdravljaju radosno 
tu knjigu, osjećajući da su najzdravije one knjige i one epohe 
koje najviše obiluju ljubavlju. Solomon ispjeva pjesmu stras- 
niju, silniju (gosp. Politeo bi rekao »bolesniju«) od tih stihova, 
a jamačno bi bio manje mudar da je manje ljubio. U ljubavi 
nema grijeha, najveći je — ne ljubiti, i jedini taj grijeh po- 
znaju veliki njeni svećenici tamo od lezbijske Saphe, koju pro- 
dire hladan znoj pri ljubavnom susretu, pa do Goethea, kada 
broji hladne heksametre na golim ramenima jedne lijepe 
Rimljanke... 

\ Naši su modernisti (ili oni, koje tako zovu) branili, razu- 
mije se, mladog pjesnika od tih kritika, Sličnih napadajima, 
a gosp. Marko Car ublaži oštrinu prve recenzije, znajući iz 
iskustva kako je danas teško, pa još u stihovima, reći nešto 
što još nikad nije kazano, to jest što nije plagijat. Bego- 
vića stadoše zbog mladih, modernih mu branitelja smatrati 
modernim, modernissim-im, premda u poeziji njegovoj nema 
ništa novo, kao npr. u Milčinovićevim crticama ili u onim 
pokušajima književne naše omladine. Oblik je tih stihova 
tako star da se. činio zastarjelim i gosp. Hraniloviću, koji se 
ne ističe pretjeranim modernizmom, a duh je tih tercina i so- 
neta često srednjevjekovan. Ako je Xeres moderan, moderan 
je samo stoga što je mlad, što je i konzervativna poezija (da 
je tako nazovem) moderna kao politička reakcija, i što ga na- 
padahu naši literarni konzervativci, ne uviđajući unatoč 
faktu, da. je — konzervativniji od njih. Sudeći po tome, »bor- 

ba« između naših Starih i Mladih ne bijaše (i nije) borba za 
princip, već borba za inat — kao već u nas sve »borbe« što su. 


.»Knjiga Boccadoro« je tako nesavremena da bih držao 
da je spjevana u zemlji bez željeznice, u kakoj Dalmaciji, da 
mi gosp. Begović pismeno nije priznao da ga je čežnja za 
plemenitim, zlatnim ovim ustima i rosnim poljima obuzela 
u Beču, gradu Abrahama od St. Klare i Petera Altenberga. 
E- Dvije su vrste pjesnika. Jedni nalaze ljepotu u životu 
i realnosti, pjevaju samo doživljaje svoje ili svoga vremena, 
život im često nije drugo nego proživljena njihova pjesma 
ili roman. To su djeca svoga doba, vrlo su prosta, jer su iskre- 
na i subjektivna. Xeres je od: onih drugih, od onih kojima 
realnost ili proživljeni život ne pruža ništa ili vrlo malo po- 
ezije, koji se zatvaraju — kako vele Francuzi — u toranj od 
binjiša, prenoseći se u. prošlost. Smrt je bijela vila njihova, 
pokojnici prijatelji, historija učiteljica. Onim prvima ne treba 
ništa nego živjeti, živjeti, živjeti bujno kao Burnes, kao Gorki. 
To su jake duše koje bi, poput Byrona i Dostojevskoga, ostale 
silne i bez obrazovanja, dok su ovi drugi umjetnici, obrazo- 
vani, rafinirani, tražeći u plodovima dosadašnje kulture lje- 
potu i dojmove koje im ne daje život. Kultura, znanje je 
njima potreba, uslov, i ako oni prvi imaju više fantazije, ovi 
imaju više ukusa, bolje poznaju sebe, u njima je i kritičar; 
imaju li pak manje vulkanske snage i originalnosti, imaju 
zato više harmonije, gracije. U Srba se ta razlika lijepo vidi 
između Đure Jakšića i Vojislava Ilića, a u hrvatskoj današ- 
njoj poeziji nema veće opreke od bujnog, često nejasnog 
Kranjčevića i ovog jednostavnog, francuski jasnog slavitelja 
jedne »marquisice«, hoću reći male markize, u koje je ime 
kao u neke carigradske carice i zlatna usta kao na vizantij- 
skim ikonama. 


Meni se ona zlatno saće čine, 
a moje pjesme — nestrpljive pčele —, 
s njih sišu slatkost vječne međovine... 


Ako je u Begovića što moderno, to je jedino taj život 
u svijetu nerealnom, imaginarnom, koji je kod nekih kao 


odmorište iza životnih razočaranja, a kod drugih, kod Xeresa, 


fata morgana, koju sami stvaraju, u jedno dosadno popodne, 
u tjeskobi kake bečke kafane ili pod sjenom starih zidina 
gdje je car Dukljanin sadio kupus. »Senum est stuđere hortis 

et quarere viridaria.« Ne bih znao reći je li knjiga Bocca- 
doro plod presićenosti, blaziranosti, preziranja prljave. ord 
nosti ili plod čežnje za »lijepim starim vremenom«. Pjesni 

nam toga ne kazuje. Možda ih ima koji u tom sakrivanju 
od mučne stvarnosti naslućuju duboku boru na umornom 
čelu modernog čovjeka, zaboravljajući da je uzrok te »de- 
kadanse«, te klonulosti — ne u bolesti pjesnikovoj, nego u 
bolesti vremena, prilika. Xeres nije bolestan. On je idealist. 
Ne pjeva ljubavi kako ju je doživio, nego kako bi ima 
doživjeti. Ne opisuje Milana Begovića, profesora u Spljetu, 
nekad tako bliskog g. Hraniloviću, nego Xeresa de la Ma- 
raja, dalmatinskog potomka kakog španjolskog granda u 
službi svijetle Sinjorije, koji gine za zlatoustom markizom. 


Privatan nas život svakog pjesnika ne mora zanimati u 
tančine. Najvažnije mi se čini da se Begović rodio u kla- 
sičnoj Dalmaciji, da je proučavao stare romanske ka ia 
uzeo ženu kojoj ne poznajem usta, te ne znam jesu li odista 
zlatna, ali znam da ima zlatne prstiće, jer je umjetnica K. 
glasoviru. Dosele je poklonila pjesniku jedno sk čedo, 
a majka često umiruje »bebicu«, svirajući joj kaku uspa- 
vanku od Fesce ili Schumanna. 


O sretne zime, kad će u galami 
oživjet kuća dječice okretne, : 
kad će s kamina zlatni padat plami 
na obraščiće ružične i cvjetne... 


icem opominje Begović na Voj. Ilića, a liči mu i svo- 
jim zardčna dat, aristokratskim sklonostima. Dok 
pišem te opaske, provodi svoje ferije u Fiorenci, tražeći i. 
Pasquina i Poliziana »per amica silentia huuireke Ljepo “ 
ženska ljepota bijaše jedina strast tihog ovog života, nica 
nost i ljubav jedini veliki događaj. Nema u njega zaparni 
misli što vitlaju grozničavu krv kao bura munjevite oblake. 
Njegovi »stihovi su slađi od meda, stihovi su nebeska čeda« 
du Bellay). Meta 
A je, uglavnome, knjiga ljubavi, doživljene 
većinom u maštanju. U ovo nekoliko kristalnih melodija sku- 
pio je Xeres sve glavne erotične momente: ljubav, senzualnu, 
grčku, pa ljubav mističnu, asketsku, trubadursku. 


Prolazno je žiće: i : 
tek u užitku sva je sreća... 

— umuje na jednom mjestu čisto epikurski, a na kraju 
knjige slavi mrtvu ljubav, ljubav Petra Preradovića. Markiza 
Zoš& nije toliko ljubovca srca, koliko ljubav fantazije pjesni- 
kove. Nije samo žena, nego i simbol — simbol ljepote. 


Ljubav bijaše Xeresu novo svjetlo, otkrivši mu ljepotu 
svjetske harmonije. »Knjiga Boccadoro« je kao hrvatski ko- 
mentar filozofiji »Symposiona«, obogaćen ljubavnim senza- 
cijama kršćanstva, nepoznatim prijateljima Alkibijada i Ari- 
stofana. Tako ljubljahu učenici fiorentinskih Novoplatonika, 
ljudi s dušom poganskom i kršćanskom, naslađujući se »Man- 
dragorom« i Petrarcom. 


I u nas ima ljudi koji se rode u zao čas — prerano ili 
prekasno. Xeres je Posthumus. On pjeva kao pjesnici Rene- 
sanse, on je danas jedini potomak Lucića, Hektorovića, Gun- 
dulića, Držića. Onomad, iza četiri vijeka, kad se uz žubor 
mora Jadranskoga i sirenskih glasova sa susjedne Hesperije 
rodila prva umjetna pjesma hrvatska, propjeva Xeres pod 
istim dojmom, pod dojmom starog duha latinskog, koji stvori 
od nas Hrvata djecu Zapada i bedem evropske civilizacije. 
Ovi dobroćudni, starinski zvuci, odjeknuvši sa pepelišta Du- 
kljanina i Oca Zvonimira, pune me sjetom. Ovaj melanho- 
o lijski menuet na pustom gumnu velikog Tomislava, pa još 
u doba »N. Fr, Presse« i njemačkog društva za podizanje 
Dalmacije, čemerniji je od svake elegije. Ovaj profesor pre- 
rušen u španjolskog granda, taj čudnovati vitez sa Primorja 
»kadulja gdjeno miriši, smilj gdje zlatni se žuti«! — nije 
mi manje simpatičan od slavnog mu brata, gospara Kihota 
mančanskog. 


No taj — jamačno posljednji — pjesnik drevne, polati- 
njene Dalmacije nije samo Kihot. On je i viteški španjolski 
 pastijer Amadis, koji pretvori francuske kavalirske ćorde u 
vitke pastirske palice, u tirsuse, a lijepe markize u zaljubljene 
pastirice, u Amarilide i u vile, u Galateje, Silvije, Leonide. 
Ta žudnja za blagom prirodom, za sretnom Arkadijom, koja 
se u Francuskoj javljala već u pasturelama, čobanskim pje- 
 Smama trubadura, nikada nije prestajala (Bern. de Saint- 
Pierre, Rousseau, Lamartine, Andrć Chćnier e. c.),, pretva- 
rajući se u društvima s frivolnim ili izvještačenim osjećanjima 





1 Kranjčević 

u pravu karikaturu. Tako se krajem XVI vijeka neki Nikola 
des Yveteaux šetao u čobanskom svilenom ruhu, kao _ Pa- 
stor fido, sa pastiricom, sa svojom ženom, kroz drvorede 
svog vrta: u Parizu (Faubourg Saint-Germain) i tjerao bičem, 
pjevajući pastirske. pjesme, stada koja su pasla tek u usija- 
noj mu glavi. Vraunac je tog čuvidskog idilisanja u knjigama 
Honor&ć d'Urfća i u romansi gđice de Scudćry, najvažnije 
spisateljice u krugu oko markize Rambouillet (»Prćcieuses«). 
U grozno omašnom romanu »Klelijict je Zemljovid nje- 
žnosti, u kojem se »obala sklonosti baca u more koje 
se zove Opasno more«... S pravom uspoređuju Italiju iza 
1450. sa Francuskom prije Revolucije. Pamflet se rukuje s idi- 
lom. Marat i krvavi Robespierre idilske su duše kao i Machia- 
velli. Kardinal Bćrnis, Voltaireov »Babet-la-Bouquetičre« je 


francuski kardinal Bembo. — I on je — kao Xeres de la 
Maraja — opjevao Četiri godišnja vremena (ili 
francuske Georgike) — nažalost — ne u kratkim so- 


netima. I on je posvetio idilske stihove markizama, ali živima: 


Les nymphes dans Cythere 
Faisoient un jour 
Un ćloge sincere 
. De Pompadour... 


Na Xeresovom se pejzažu lijepo vidi taj starofrancuski, 
katkada trubadurski i talijanski dojam. Priroda njegova po- 
stoji tek u fantaziji, još je manje realna od prirode na sli- 
kama Watteaua, jednog velikog pjesnika one lažne, odviše 
šećerne pastirsko-plemićke periode. Watteauova je priroda 
pitoma, svečana, lijepo očešljana i namještena kao oni gu- 
gutavi svileni parovi s frulama i gitarama pod lišćem i kipo- 
vima, kojima se smiješi nebo modro i srebrnasto kao biser. 
Watteauov je pejzaž divan vrt, koji postoji ili može postojati, 
dok je Xeresova priroda obično onaka, kaka je u dubini drev- 
nih slika (ili — na kazališnim kulisama). Kao što je imagi- 
naran Xeresov' ljubavni roman, tako je ishitreno i mjesto 
gdje se događa. Pejzaž mu je još manje naš od pejzaža V. 
Ilića. Dalmatinski nije gotovo nikada, a tamo gdje je takav, 
tamo je najbolji. i 


1 Cićlie, Histoire romaine, par Mr. de Scudćry, gouverneur 
de Notre-Dame de la Garde... 

Nema u Xeresa divlje lj ij i 

: jepote bijedne Dinare, nema go- 
prova što kao oblačno paperje padaju po dubrovačkim sivim 
omovina, nema Lokruma, «smaragda na modrom pojasu 'sv 
Vlaha, nema bokeljskih planina što gaze po moru, po grožđu 

























čanski snijeg, orlovska gnijezda .i grob Njeguša, orlujsko 
vladike. Begovićeva je priroda šuma, vrt bez hrvatskog re 
raktera, a često ravnica, travna i ravna. Petčfyjeva ili ukra- 
jinskih pjesnika, draga i Voj. Iliću, stepa široka kao more 
E stepa nešto sasvim nedalmatinsko. Poput pejzaža starih 
učenih vlasuljaša obiluje Xeresova okolica lažnim antro 0- 
morfizmima, klasičnim personifikacijama prirode bez dram 
skog panteističkog osjećanja. U »Boccadoru« su četiri godišnja 
vremena, četiri osobe. Pan svira ispod džbunja. I tu je “i 
izbježivi« Kupidon, dijete sa ljubavnim strijelama i onaj to- 
liko opjevani, naslikani prizor (Correggio, Watteau, Floris ) 
kako se Jupitar u koži kozonogog pastira šunja k onoj ushu- 
loj ljepoti-djevejci! A u toj ugodnoj Arkadiji — kao na sta- 
gim porculanima u »Mercure-galantu« ili u Greca — sanjari 
naš gospar Xeres sa svojom markizom, pastiricom kao Ma- 
 rija Antoaneta kada muze krave u Trianonu, i — ' 


Na livade, u kotline. 
svoje bijelo stado vodim, 

. Za njim hitim, za njim hodim 
dokle sunce ne počine... . 


Xeres nije samo ovč je i konj 

ovčar. On je i konjušar, on i i 
s nije ni»m - 
sica« su jahači. Bice a 


Hrzali su konji divlje 

ko da noć kroz tminu jeca 
a na nebu bez mjeseca &2# 
drhtale.su zvijezde življe... 


. Jl ajnesretniji je kad je pod dojmom lažne idile francuskog 
p II vijeka i, ne zadovoljavajući se sa starim, i onako odr 
više mnogobrojnim simbolima, stvara nove. U prvoj i po- 
Sljednjoj je pjesmi sasvim alegorijski i najbolje ću pokazati 


ši 

i po cvijeću od narandže, noseći prema vrelom suncu djevi- ' 

nespretnost tog postupka, ako te alegorije ispričam u prozi. 
Stih se od proze odlikuje i tom sumnjivom prednošću što 
se u njemu može reći koješta, čega ironijska proza nikad ne 
bi podnijela. Evo dakle sižeja »Harfe«: 

Pjesnik se sjeća zore kada je grimiznih krila krilila na 
nebesnom svodu, a on je gledaše s morske obale. Iz valova 
se pojaviše ruke — sirenske i sirena ga moli da joj dadne 
pjesmu koju će ona razglasiti preko mora, Pjesnik upozna 
u njoj Zlatoustu — svoju »marquisicu«, obujmi je, a zaple- 
tavši joj prste u kosu, osjeti »Harfe snagu i milinu«, a na 
žicama njenim (»Harfe«) i danas prebire... Xeres htjede, 
dakle, složiti jednu genetičku sliku od prirode, svoje ljubavi 
i poezije svjetske harmonije, a to mu nije uspjelo. U »Epodu« 
(»Bršljan«) je postupak isti — još nespretniji. 

Meni je od ovog Xeresa, koji je jamačno vidio slike 
Tiepolove i koji toliko ljubi Boccherinija, »Haydnovu ženu« 
(kojega htjede baciti jedared kroz prozor onaj španjolski 
knez), daleko miliji Xeres Renesanšanin, mističan i tužan, jer 
»se ljubav hrani plačem, a pčele cvijećem«. Tako pjeva du 
Bellay, »francuski Katul«, kojega — kao jamačno i Xeres — 
najviše volim od pjesnika Plejade.! Taj po zvanju drug Ra- 
belaisov, taj kanonik notrdamske crkve se nada da će mu 
duša poslije smrti »ići da uzme mjesto blizu Apolona«. Šaljiva 
tužaljka za milim mu mačkom Belanom je nježna kao svjetlo 
što se mazi i smješka na bijelom mačjem krznu. Soneti po- 
svećeni Olivi, lijepi su često kao Petrarkini, a »Kajanja« bi 
i Byron bez kajanja mogao spjevati. Xeresove su figure često 
sasvim bellayske. »Koža joj je od lijepih bijelih krinova, 
glava zlatna, usne ružičaste, oči sunčane«, veli Bellay, kada 
nije neobičan, a zora, cvijeće — ljiljan, suncokret, osobito 
ruža — najmiliji su predmeti Xeresovih figura, dosta monoto- 
nih. Već prispodobe sa zorom bi bile prečeste da nema onih sa 
ružom. Ruža je Begoviću cvijet najdraži, s njom uspoređuje 
jedno osam puta u ovoj tankoj knjižici. I lijepa Boccadoro 
je mirišljiva ruža kao Afrodita ili bl. djevica. Šteta te Xeres 
ne podsjeća i na onog Bellaya koji je jedan od prvih u Fran- 
cuskoj napisao riječ Domovina, pjevajući protiv dušmana i 

RE. , A , 

1 Ronsard, Dorat, Bćlleau, Jodelle, Baif, Pontus de Thyard, 

du Bellay. : We 


120 





slaveći u »Obrani i opisu francuskog jezika« 
ljepotu materine riječi. »Prokleta da je godina, mjesec, dan, 
sat, čas i prokleta da je nada varalica kada ostavih Francusku 
i moj Anjou, za kojim me čežnja mori...« Bistru Loaru više 
voli od licemjerne Italije, a u Ovidijevu gradu nariče: »Sreć- 
nog li stvora koji sebi u majčinoj utrobi iskopa grob!« Bego- 
vić nigdje tako ne žali za pitomom svojom Vrlikom, kamo 
bježi kada samo dospijeva da ugrabi cjelov od svoje majke. 


. On je kosmopolita i u toj latinskoj maskeradi sada je ukočen 


hidalgo, sad ljubazni abbć, prijatelj jezuita i barona Holba- 
cha. Najmiliji mi je kada me opominje na kakog našeg Dra- 
škovića ili Frankopana, đaka padovanskog u XVI vijeku. Od 
parfema u ovoj knjizi najslađi je miris francuske renesanse. 
Onda je Oktav. de Gelais dobio jednu biskupiju za baladu 
posvećenu Karlu VIII, a Filip des Portes bijaše najbogatiji 
abb€ svog vremena; hvala njegovim sonetima« (Sainte-Beuve). 
Agrippa d'Aubignć čita već u 6. godini na 4 strana jezika. 
Margarita de Valois štije jevrejski i latinski, govori španjol- 
ski i talijanski. Nostradamus prorokuje, Manlik »eodem animo 
scripsit quo bellavit«. Robert Estienne, čudo od erudicije, 
sprema svoj grdni Thesaurus linguae latinae, Rabelais se ru- 
ga, Grandgillet prevodi Dantea »grizući nokte više nego je- 
danput«. Margarita Navarska piše svoje libertinske priče, 
Montaigne sumnja u sve i sva i govori protiv torture, Jelisa- 
veta engleska šalje Ronsardu skupocjen dragulj, u Parizu ima 
više od 10.000 đaka, a s njima profesori često praše leđa kra- 
ljevskim vojnicima. 1582. je u Parizu Giordano Bruno, a 
Tasso posjetivši Francusku 1570. s kardinalom Esteom piše: 


kojoj je običaj jahati, gotovo da zaboravi ići... Divne i mno- 
gobrojne crkve, slabo ukrašene, gdje nikako umjetničko djelo 
ne ugađa oku, ali gdje prekrasni prozori bacaju na žrtvenik i 
na hram sjaj tetive Dijanine«... ' 

Modernog dojma ima u Xeresa vrlo malo, gotovo nikako. 
»Želim te odvest tamo, kamo hrle pred zimu ždrali« i »Kupa 
se ljubav moja, moje sunce« podsjeća tonom na Heinea. 


Glavne su. odlike uzrokom najočitijih mana, a Xeresov 


X. kosmopolitizam, bolje romanizam, koji daje ovoj knjizi ono 


elegantno i jasno što je u njoj ponajljepše, bez sumnje je uz- 

»... žene su bjelije i nježnijih crta od talijanskih... Vlastela, 

rok što su ti stihovi često — kao sport kakog dokolnog aristo- 
krate, hladni i retorični, i spjevani nebrižljivim, siromašnim 
jezikom. Zvijezde »migahu«, kiše nisu samo dosadne, nego 
i »ružne« (radi sroka na »nedužne«). Xeres je vazda »ushi- 
ćen«, u ushitu, u »ushitnoj ljubavnoj slatkoći«. 


O Zoč, daj nam nevinost i mladost, 
zanosa prvog najvišu slatko ću... 


O Zoč, milje čežnje pjesnikove: : 
kroz zanosnu i ljubičastu mladost, 
kroz opojnu i uzvišenu sladost 
zajedno srodne naše duše plove 

i spajajuć se od ushita ginu 

u neizmjernu ljubavi vedrinu... : 


To je, kako vele Nijemci, »schwiilstig«. Pjesme ove lete 
»svjetsku kroz hladnoću«, »kroz hladnoću ljudstva pusta« i 
te nas »hladnoće« ostavljaju hladnima. Mjesto »pamtiš« veli 
Xeres »sjećaš« (bez »se«), mjesto: »život« — »žiće« i govori 
o »titrajućoj površini«, o »ljupcima« (poljupcima), o »noš- 
kama« (nožicama). Magle se žure na mutnom nebu »ko sa- 
blasti« premda su »mliječne«. Ne pojmim kako se mogu, 
u isto vrijeme, zamisliti i mlijeko i avetinje. Xeres vrvi tau- 
tologijama, fantazija mu nije bujna. Preradoviću drhti srce, 
jer ga diraju tajne želje, a kada Xeres veli da su jezera za- 
titrala, »kao da ih neka tajna želja dira«, ostajemo indife- 
rentni, jer su nam tajne vodene ljubavi indiferentnije od bola 
našeg srca, koje, kako znamo, uvijek nešto treba i nikad 
posve zadovoljno nije. : 


Zbog nepoznavanja jezika i akcenta često je u Xeresa 


pokvaren ritam najljepših pjesama. On sriče »nova« — »cje- 
ldva«, — »bijeli — »odnijeli«, »glavi« — »ljub&vi«, »pozi- 
“vlje« — »blagosivlje«, »sami«, — »osami«, »labudovi« — »va- 
lovi«, »nadhrvati« — »nadjačati«, »mora« »Šandora« itd. Ni 


metafore iz umjetnosti i literature, toliko značajne za artizam 
te poezije, nisu uvijek sretne. * . ' 

Zbog svega toga ne bi »Knjiga Boccadoro« zavrijedila da 
se o njoj mnogo govori. Dobre su pjesme tako rijetke da 
ih kod najboljih pjesnika moramo primati kao platu za po 

dvije slabe. »4. Romanca«, neki »Mistični soneti«.i još štošta 
pristaju u najljepše stranice naše novije knjige. 


Proljeti nova! Uzmi svoju liru, 
hodi pod onu mendulu u cvatu, 
gdje vjenčan vijenac bere Zoč moja — 


i diraj žice, neka pjesma tvoja 
s mendule kida cvijeće i mom zlatu 
ovije glavu, ko da je u piru... 


Pastorale pjesme »Hoću te vjenčat, Zoč, u poljima« je 
mozartske vedrine, i šteta što je ta lijepa pjesma pastirska 
odsvirana tako slabom tehnikom. 


: Sonet na str. 99. »Angeli suonatori« pun je muzike kao 
školjka“ primakne li se uhu, a onaj na str. 91. je jedan od 
najkrasnijih u antologiji hrvatskoj. 


U polutami stali smo pod lukom 
ko pokajničke duše. Drhtala si 
kada ti mlado tijelo ovih rukom, 


Uljenka dalje u trijemu se zgasi. 
orguljna cijev je dahnula iz tame: 
ti si se čvršće vinula uza me... 


Možda taj uzdah ne bijaše uzdah orgulja, nego uzdah 
odozdo, iz grobnice, jeka jednog srca koje se raspalo na lede- 
nom mramoru, odjeknuvši posljednjom jekom zemaljske lju- 


bavi. Možda — — 


I Xeres je, i veseli je Xeres evo najljepši kada tuguje. 
Hrvatska je pjesma najljepša kad je najčemernija. IT Kranj- 
čević je najljepši kada zasvira na fruli od mrtvačke kosti 
ili kada prevuče preko gusala kosu starih Uskoka. Mora da 
su sjetni oni časovi kada koji naš Primorac, pijući slatko 
vino pored slanog i slobodnog mora, iznenada opazi da je 
popio onu sjajnu zvijezdu koja se otkinu sa noćnog đerdana 
i pade u pjesnikovu čašu. Taki se biser može popiti i u čaši 


vode i onda je čovjek pijan — pijan od tuge i pijan od vode. 


, Begović je čovjek mlad i sva je prilika da će još ljepše 
1 snažnije propjevati, sa manje lažnog talijanskog tremolira- 
nja i prirodnije. U mlađoj hrvatskoj lirici on je jamačno 
najumjetničkiji, najtradicionalniji i žalim što ovdje još nije 
Savladao jezičnih, tehničkih zapreka. Iz te lijepe knjižice 

naše prozaične dane lahor junačkog i umjetničkog 
oak koje naki Luther, a koje stvori kod nas ena 
i prosvijećeni Dubrovnik. Onda je Vitruvije tvrdio da do ar 
graditelj ne mora samo dobro crtati, nego treba da razumije 
; ri! se to doba čini ljepše od današnjega, pa sei 
zadržah duže kod te knjižice — tanane kao markiza i toranj 
na milanskoj katedrali. A sada — Adieu, ami lecteur! 


(Letopis Matice srpske, knj, 210, sv. 6, Novi Sad [novembar- 
-decembar] 1901) 


zvučan, tako bombastičan, kao što bijaše pokadšto naš, ali 


. mizmu Branka Radičevića i Jovana Ilića, Kostićevom hu- 
moru ili retorici i patosu Đure Jakšića. A ako je pjesnik prvi 





MILAN M. RAKIĆ 


I Srbija, evo, ima svoj modernistički pokret. Nije tako 


nije ni tako širok i tako smionj Srbija nema, kao mi, slikara, 
vajara, pa i komponista, koji traže novo, nov izraz, jer svaka 
nova osoba je nov stil. Srpska proza još uvijek tapa utrtim 
stazama seoske pripovijetke. Srbi su. modernisti tek _u. lirici.-— 


Gospod ti je dao svetu iskru. Kresni 
i obasjaj tamu gđe pesnici žive, 
majušnosti svoje neka budu svesni. 


Sruši, kod od šale, njihove oltare 
i idole mnoge kojima se dive! 
Razbi predrasude i kalupe stare! 


Oj, razmani rukom krepkom, nek se krha. 
stara trošna zgrada od dna pa do vrha! 
Goni bednu braću ko bura matroze! 


Nek zastrepe, bedni! Nek u smrtnom strahu, 
krsteći se čuju tvoju pesmu plahu, 
gde grmi kraj njine stihovane proze. 


Ne čine li vam se ti stihovi lozinkom novog koljena i 
novih estetičkih potreba? I odista, pročitavši te »Pesme«, 
čini vam se, da osim jezika nemaju ništa zajedničko s do- 
jakošnjim stihovima srpskih pjesnika. M. M. Rakić, razumije 
se, ne mari za patriotske uobičajene tirade, prigodnice i sti- 
hovane uvodne članke. Ni traga idilskom, bezazlenom opti- 





sonet posvetio Zmaju, biva jer ga je oduševila Zmajeva vir- : 
tuoznost. Sve ove pjesme su posvećene i po kojem prijatelju a 
i to im daje, pored lapidarnosti i malobrojnosti, ekskluzivan 3 

da pjeva tek za one za koje zna 
da ga razumiju. Ja mu čestitam da ih je našao toliko koliko 
ima pjesama. Knjiga je posvećena gosp. Bogdanu Popoviću, 
iza smrti dr Ljubomira Nedića najkompetentnijem beograd- 
skom kritičaru, a kako svaka pjesma ima svoga — da tako 
reknem — vlasnika, ostaju g. Bogdanu Popoviću tek dva 
prijevoda Hugoovih pjesama. ' 

,Velika je šteta da Rakićeva rima i ritam nisu čisti. Tu 
griješe ponajbolji naši pjesnici, naročito u sonetu. Rakić npr. 
sriče: 


i artističan ton. Rakić kao 


Čuje se časova vapaj ta ini, 
patnički uzvik, krik očajni. 


Navodim tek taj primjer, jer je klasičan i jer se i tu 
. vidi kako se i artistični moderniste ne otimlju uobičajenoj 
mani starih pjesnika, žrtvujući (kao u ovom primjeru) ritam 
rimi ili obratno. I Nazor je nedavno pokvario prekrasne so- 
* nete sličnim kakofonijama. Naši lirici nisu dosta muzikalni. 
Osim toga ima Rakić, tu i tamo, riječi, te osjećate da su 
jedino zbog rime. 
Nek propadnu dela! AV ko besni hrti 
vas spomeni moji svetli ai krti... 


Oprostismo se redom tužni tako 
i dođe grobar i vešto i lako... 


Kad pred toplim suncem stukne zima tavna 
na prostrana polja mesečinom plavna 


Itd. 

a Rakić daje impresiju gotove pjes- 
d svih mlađih srpskih pjesnika čini 
mi se on najoriginalniji, premda je pun francuskih tragova. 
I dok bi se Vojislav Ilić i njegovi nasljednici, Mileta Jakšić 
i Jovan Dučić, mogli nazvati srpskim parnasovcima, pjesnič- 
kim slikarima, Rakić se otima toj nepersonalnoj lirici sna- 
gom dramatske subjektivnosti i refleksije, i tako je analogan 
Baudelaireu i Verlaineu. On je prvi »bodlerovac« u srpskoj 
književnosti, koncizan,, artističan, egoističan pesimist. 


Ion, poput Baude irea, svagdje osjeća smrt, ne može 
ljubiti 1 = ne ljubiti), voli jesen, maglu i splečn. Suština 
e-ništa Hovo“ za 


njegove poezije nije, dakle; a za poznavaoce fran- 


.No pored svega tog 
ničke individualnosti. O 

. književnosti, ali je nesumnjivo originalna novost za 
srpsku, dakle i za našu knjigu. I on je, kao Baudelaire, pje- 
snik pogreba i lešine. i. 


Ja sam kao stara humka; joj 

am ; na njoj svud 
saksije i venci i puketi pali, Ki P 
i obrasla cvećem ova.mala gruda 
zemlje, i miriše grobljem. Ali 


dok udiše miris, prolaznik ne sluti 
da tu, dole na dnu, leš užasni trune, 
niti vidi kosti bez negdašnje puti, ' : 
niti oči gadom i crvima pune. 


Šteta da su puketi, t 
di X: , ta tuđa nakarada, kojom Rakić 
ad if 1 oko: (»rujina«, »eho« itd.) želi jamačno istaknuti svoje 
adnjaštvo, evropejstvo, svoj pariski dendi — ili 
te krasne iskrene 'stihove. . pje jase 
Najljepša i najkarakterističnija j i j 
Na naj] ja je među ovim pjesmama, 
čini mi se, »Orhideja«, Kao Baudelaireu, Rakiću je ljubav bol 
javom pa kad sastaje kobnu, fatalnu ženu svojih snova, svoj 
a. leal; ka nijemi sastanak ga guši ledenim teretom alpske la- 
Ke na odlazi, iščezava (kao Baudelaireova »Passante«), a 
pjesnikovoj uspomeni ostaje kao crna, tragična zvijezda 
crna orhideja sa njenog šešira, crni pauk — cvijet! 


Ti prođe. — Uz pesmu sakrivenih gnezda 
i tajanstven šumor žubora i leja, 
predznak duge bede, kao kobna zvezda 
dizala se zlobna, crna orhideja... 


To je prekrasno! Krasan j j i, di i 
ć o! je taj kratki, diskretni rom 
perspektiva na tragičnu dubinu jedne duše kod kratkog i . 


- čajnog susreta. Svijet u nijansi! Izvrsno je naslikan, sa dvije 


tri škrte i jake crte, pejzaž, okolina. Tko bijaš j 

na divnom biogradskom Kalemegdanu, udi roj: dn 
življenoj, naskroz modernoj baladi onaj nezaboravni vidik na 
ada na modra šumadijska brda i na pitomi Srijem. To je 
No to je proživljena impresija. Ova crna, zla i tragična 
rhideja podsjeća me na ljubavnu priču Maxa Klingera, na 
scene u »Rukavici«. Rakić je ovdje potpun umjetnik 


Pošto je oblikom uglađeniji od iskrenog Ćurčina, njema- 


čkog đaka, a subjektivniji, lapidarniji, iskreniji i originalniji 


od Jovana Dučića, pozdravljam u njemu najtipičnijeg repre- 

zentanta moderne poezije u Srbiji. Ali neka se taj simbolista, 
taj najmlađi bodlerovac sjeti da je bol odviše velika i sveta 
a da služi tek lijepom i tragičnom stihu. Vrhunac poezije nije 
estetička tortura i samoubijstvo. : 

U životu je život zanimljiv kao i smrt. Pravi, potpuni pje- 
snik je onaj koji pjeva kako živi, živeći kako pjeva. — Život 
mu je pjesma, pjesma život — a nije, vjerojatno da Rakić ne 
poznaje smijeha, radosti, da mu je i onda gorak svijet: 


Dok mesečina nasmejana sija 
i ćuv mirisni zanosno ćartija 
u bokorima cvetnog jorgovana! 


Znate tko je u nas najsrodniji Milanu Rakiću? Andrija 
Milčinović. Siže i tendencija pjesme »Dolap« su sasvim isti kao 
pesimizam i sadržaj crtice »Na armanu«. Premda je srpski i 
hrvatski modernizam išao svaki svojim putem, sastaju, identi- 
fikuju se snagom blizanaštva senzibiliteta naših umjetnika. 

Neka mi se oprosti da nisam sustavniji i opširniji, a sve 
to ove »Pesme« zaslužuju. Htjedoh tek upozoriti naš svijet 
na novog i vrlo, vrlo zanimljivog pjesnika, znajući da je ova 
sveska tek predgovor novih i u nas još nečuvenih melodija. 
Kod nas se i onako ignoruju srpski pisci — kao hrvatski u 
Srbiji — da je već ovakvo sumarno upozoravanje na nove ta- 
lente koristan i zahvalan posao. Najtoplije dakle preporučam 
»Pesme« našoj inteligenciji. Boljih od ovih najboljih neće 
mnogo naći kod živih stranih pjesnika, 

Milan M. Rakić nije (hvala bogu) književnik od zanata 
niti — profesor. Sin pokojnog ministra, najboljeg i dojako naj- 
plodnijeg prevodioca sa francuskog, Mite Rakića, svršio je bio- 
gradsku Veliku školu (pravo) i usavršio je, poput moderne 
srpske elite, svoje obrazovanje u Parizu. Bit će mu najviše oko 
trideset godina, pa se s pravom možemo nadati da je ovo ta- 
mno kišovito pjesničko proljeće pretečom vedre i harmonijske 
jeseni. »Pesme«t su lijep refleks savremene francuske poezije 
za našu zajedničku lijepu knjigu. Rakić je učio samo od Fran- 
cuza i to bi bila najveća zamjerka tim iskrenim stihovima. 


(Narodne novine, 3. III 1904) 


1 Beograd. Dositije Obradović, štamparija Ace M. Stanojevića. 


Cena 1 dinar. 

9 Hrv. knjiž. kritika IV 





JOVAN DUČIĆ 


.Jovana Dučića danas neki smatraju najboljim srpskim 
pjesnikom. »Dučić je najbolji kritičar u našoj književnosti« — 
reče za nj dr Skerlić u »Letopisu Matice srpske« (1901, sv. Vl), 
a sud dra Skerlića je danas, kada je on urednik »Srp. knj. glas- 
nika«, još mjerodavniji nego prije. Pjesme Dučićeve su ga 
podsjećale na — Verlainea, na Romance bez Riječi, i on se 
ne mogaše oteti njihovoj magiji kada mu ih Dučić čitaše 
(u »jesen 1899, uz zviždanje vetra sa Saleva i bučanje Arve«) 
u Ženevi, i u Parizu (»jedne zimske večeri, u Bretanjskoj 
ulici«). Dučić je smatran u Biogradu oficijelnim pjesnikom, 
nekom vrstom poetičnog agenta srpske lirike u inostranstvu. 

I meni, kao dru Skerliću, olakšava osobno poznavanje 
autora razumijevanje njegovih djela. Njegova spoljašnost po- i 
znata je svima s »anzihtskarata« gdje naš poeta figurira na iz- 
lozima u društvu Byrona, M. Mitrovića i Heinea. Njegova inte- 
ligencija činila mi se uvijek vrlo obična i čudio sam se, opa- 
zivši da taj pjesnik, koji toliko ističe svoj artizam, nemajući 
sluha nema osjećanja za klasičnu muziku, i za stil u plastičnoj 
umjetnosti. Taština je najvidnija crta njegovog karaktera i o 
tome bih mogao mnogo pričati. 

Ja sam već jedared pisao o Dučićevoj poeziji (»Brankovo 
kolo« 1902), kad izađoše »Pjesme«. Onda sam konstatovao da je 
Dučić učenik Vojislavljev i romantik pod njemačkim, najviše 
Tenauovim utjecajem. Dučić Vojislavljevu sliku, pejzaž, još 
više apstrahuje, generalizuje, osiromašuje. »Ovi kamini, ho- 
rovi, pehari, kiparisi, aleje, himne, kimvali, kiosci, eho-i, ruji- | 


Ne, u hercegovačkom jeziku čine mi se kao antikvarni cilindar 


na palanačkoj nenavikloj glavi. Pejzaž Dučićev mogaše zami- 
sliti čovjek koji polja, livade, lugove, more i rijeke vidje tek 


S prozora ili na slikama. Zato Dučić i odabire obično maglu, 


noć, zimu, kada predjeli postaju slični, bezbojni, monotoni: Ero- 

učić zacijelo nije, a refleksija mu je još slabija 
On uvijek slavi katoličku, nikada pravoslavnu 


tičan pjesnik D 
od imaginacije. sk .: 
ljepotu. »Slika ima kod Dučića tendenciju pretvoriti se , misao, 
u simbol. Ako bih otud smio što zaključiti, rekao bih da će se 
Dučićev parnasizam — poput francuskoga — pretvoriti u sim- 
bolizam.« Vrijeme od nekoliko godina je pokazalo da se nisam 


prevario. Drugo je pitanje je li Dučić, u nekim pjesmama, pra- 
vi simbolist, i je li, kao simbolist, dobar pjesnik. ' 

U jednom svom pjesničkom Vjeruju nema nikakvog di- 
rektnog ili indirektnog simboličkog priznanja. 


Mirna kao mramor, tiha kao sena, 
Ti si bledo, setno devojče što sneva, 
Pusti pesma drugih neka bude žena 
Što po nečistijem tržištima peva. 


Ja ne mećem na te đinđuve sa trakom, 
Nego žute ruže u te kose duge; 

Budi odveć lepa de se sviđaš svakom, 
Budi odveć gorda da živiš za druge, 


I na bledom čelu sa simvolom jada(?) 
Budi odveć tužna da tešiš ko strada, 
1 čedna da voliš gomile što nagle. 


I stoj ravnodđušna, dok oko tvog. tela : 
Mesto kitnjastoga, raskošnog odela, 
Lebdi samo pramen tajanstvene magle. : 

i (Moja Poezija) 


Sudeći po toj dosta konvencionalnoj pjesmi, Dučić se . 
grće plaštom aristokratskog misticizma. U eseju o a oni 
(»Delo« 1902) nastojao je još jasnije precizirati svoju este i : 
Hvali Vojislava što nije narodan pjesnik ito mu je 2 
jedna osobina«. Kod Vojislava zanosi ga »ljepota koja je. Z 
otadžbine«. »On je pjevao daleke obale koje nikada vi o 
nije, ali koje je volio — a volio ih je zato jer su ne 
»On je bio čist zapadnik.« »On je pjevao ono što laska 
a ne ono što je doživljavao.« Dučić je, evo, govoreći a. oji 
slavu, govorio o sebi, branio sebe. » Vojislav nije imao jea 
(?), nije imao imaginacije (7) i nije imao ideja. O šta to i: , 
pa da se ipak bude dobar pjesnik?« podmeće Dučić drugo 
svoje mane. A kog je đavola imao Vojislav ako nije imao 
mozga ni fantazije? »Ali jedno ništa kad se lijepo ka 
onda to postaje jedno Lijepo.« »Dajte mi parče mokre zem 

lje pa da Vam dam Venusa« No iako je Dučić estet i ari- 
stokratski, kosmopolitski parnasovac, njega najviše zanosi 
»poezija simbolista i dekadenata«, »mnogo simpatičnija 
i mnogo intelektualnija«. Kako je Dučićevo shvatanje temelj- 
"nih pojmova njegove umjetnosti naivno, vidi se po tome što 
parnasovce zove pjesnicima forme, a ove druge, moderniste, 
pjesnicima ideje — kao da pjesnika ideje ne bijaše i prije 
simbolistai dekadenata (među samim parnasovcima), kao 
da Baudelaire i Verlaine, »dekadenti«, nijesu više pjesnici for- 
me no ideje. I to nije tačno da se simbolizam razvio iz Parnasa. 
Baudelaire se pojavio u isto vrijeme s njime, dok je E. Poe 
već davno umro, a Carlyle već davno napisao estetiku simbo- 
lizma u »Sartoru resartusu«. Maeterlincka i druge mistike in- 
spirirao je Novalis, a njemačka mistična romantika tražila je 
svoje uzore u mističnoj simbolici Hrišćanstva u Apokalipsi, 
 Danteu i u Swedenborgu, Glavna je razlika između parnaso- 
vaca i potonjih pjesnika što su oni plastični, ovi sugeštivni; 
prvi traže sliku, drugi muziku. »Dugo se godina u nas de- 
klamuje u životu i politici, pa se deklamovalo: i u poeziji.« 
Ako je deklamovanje izbacivanje tuđih, zvučnih i naučenih 
fraza, Jovan Dučić ima najmanje razloga da viče na dekla- 
matore. Na našim tržištima nije nečujno njegovo egzotično 
zujanje. 


Dr Skerlić je ovako, uglavnome, fiksirao Dučićev tale- 
nat: »Izvesna suptilnost, i u isti mah staranje o realističkoj, 
tačnoj pojedinosti ...« »Opis, dobar opis, i ljubav, intenzivna 
ljubav, to su dobre njegove strane; drugo što nam on slabo 
daje.« O ljubavi, intenzivnoj ljubavi kod Dučića se ne može 
govoriti. Realista nije bio nikada, a tačnu sliku detalja mogao 


Pjesmama, ne samo da nije realistična i egzaktna nego se go- 
tovo uvijek ponavlja. On i nema više od dvije slike, vrlo 
općenite i konvencionalne, koje u svim pjesmama ponavlja: 
Sliku jeseni ili noći pored mora ili druge vode, i sliku sobe, 
intćrieur-a vrlo banalnog i snobskog. »Spi nebo i zemlja« 
(»Čežnja«), »U dnu uspavane i neme aleje« (»Bdenje«). Noć 
je i tama, «gdje ne treba za sliku nikakve vještine, u pjesmi: 
»Zašto«, »Akord«, »Spavanje vode«, »Sat«, »Morska vrba«. 
»Tu večernje vode šume tihom tugom«, »Antički motivi« 
(opis večeri), »Jablani«, »Jedne večeri u suton«, »Leži reka r a- 
Suta u mraku«, »Mesečina«, »Jutro na vodi«, »Tama«, »No- 

je kod njega naći tek slijepac. No Dučićeva slika, u novijim 





stalgija«. Kao netopir, Dučić se boji u naše plein-airsko doba 
sunca i njegovih harmonija od sedam nota, a kada opisuje pri- 
rodu i okolinu dnevnu i sunčanu, on je još bljeđi i konvencio- 
nalniji no u noćnom, maglovitom, škurom, običnom svom pejza- 
žu, za koji mu treba tek jedna osnovna boja. »U podne« vidimo 
morski pejzaž bez ikakvog artističkog obilježja, podne na moru 
kako može svak da ga zamisli, »Pod snegom« je općenita, ne- 
realna slika crkvice i groblja u monotoniji snijega. »Život« 
je slika imaginarne šume, i u njoj Artemida ubija rea 
(Bouguereau, le bougr e!). U »Sonetnom _vijencu« Za ma- 
cija ima vrlo malo specifičnih dalmatinskih motiva. u je 
»heizbežna« kapela. Tu je i Leconte kle Lisleov i Baudelaireov 
" albatros, tako rijedak na Jadranu ribožder, da se čudim te 
Dučić baš u njemu vidje duh Dukljaninov. » U noći« pjesnik i 
Ona na obali bez razloga zaplaču kao Heine u istoj situaciji 1 
pejzažu (Das Meer erglinzte weit binaus). I u »Mesečini« 
plače Ona »kada plaču noćne kamelije«. Rekvijem je pate- 
tična-historijska slika u katedralskom okviru, kojemu Dučić 
misli dati starodalmatinski karakter, poredavši oko pokojnice 
nekakvu vlastelu. Ta pjesma jako podsjeća na Xeresa Maraju 
(Begovića). Najbolji, upravo najdalmatinskiji je, kao couleur 
locale, sonet »Kraj mora«: tragična slika kamenitog mletačkog 
lava — jamačno onog u Kotoru. : 

Dučićevi intćrieuri su isto tako siromašni, odavajući na 
svakom koraku parvenija i snoba, koji bi po svaku cijenu 
htio važiti čovjekom od ukusa i artistom. Milieu »Bdenja« je 
vila s kamenim kentaurima, pod balkonima. U krevetu od 
kedra, pod hrizantemama, leži nekakava aristokratska žena, 
a pred njom, u ormaru o d ebanosa, djela Tassa i Platona. 
Na prozoru cvatu ruže, a u kaminu gori vatra, iako pjesnik 
izričito ne kaže da ta »daleka princeza« ima groznicu. 


»Dubrovačko veče« ne razlikuje se ničim od soareja u ka- 
kvom boljem hotelu. U »Ponoći« vidimo unutrašnjost muzeja. 
Granitni Mars, pa gola i strasna igra bahantkinja; 
tu je Nioba, »tu, silno i bolno, nekoliko guja rve se S La- 
okoonom«, pa onda gladijator, »mlad, srušen i ranjen već dva- 
est vekova«. Ima li gimnazijalaca koji ne bi baš tako zamislio 
svoj muzej? (U Antičkim motivima klasičan je samo naslov i 
Homer, ishitrena dekoracija svršetka.) — U »Jedne večeri u 
suton« su Ona i On u bogatoj v ili. Njeno lice je »od blijede 

svile«, iako lutke obično imaju lice od porculana. — U »Jeseni« 
(pjesma u prozi): elegantna, pusta soba. U etruščanskoj vazi 


«umiru ruže, a soba je topla, jer je grije topla duša što, izlazi 


sa toplom dušom. iz bukća. U odaji je stočić od slonove 


kosti, a na njemu puder kontese koju su jučer spustili: 


u grob. — U »Dubrovačkom madrigalu« igra se kod Kneza 
»vals«, valcer, iako je ta igra izvan njemačkih provincija ušla 
u modu tek u XIX vijeku. Gospođe su u mletačkoj svili, a gos- 
poda u crnom veluru (baršunu). Verlaine bijaše ignorant, 
ali kako je divno umio vaskrsnuti — ne haljine, već intimnu 
dušu Baroka! — U »Maloj princezi« (la Petite Princesse): mra- 
morne terace,pavazeiunjima»mirno umiru« prin- 
cezine hrizanteme. Čovjek bi pomislio da je mala prin- 
ceza Japanka ili moderna savremenica g. Chamberlaina i dru- 
gih poštovalaca hrizanteme, ali njena smrt pored katedrale, u 
Maeterlinckovoj atmosferi, nas poučava da je i to djevojče lut- 
ka koja može umrijeti tek u Dučićevoj fantaziji i na ustrplji- 
voj hartiji »Srp. knj. glasnika«. U »Dubrovačkom Pastelu« je 
glavna osoba neki Bartoleo, đak Salamanke, da bude što 
toleo je stari rouć. Ne vjerujem, da su u starom, pobožnom Du- 
brovniku mogli vjekovati junaci Laclosa i Crćbillona, tipovi 
kao Lauzun, vojvode Richelieu.i Buckingham. — »Dubrovački 
poklisar« je najspoljašnija, najkonvencionalnija slika večeri u 
Trianonu, »s trupom Molijera, muzikom od Lili« (Lulyja). 
(U Trianonu nije mogao igrati Moliere!) Tu su »markizice (Be- 
govićd)napudrane i male« (Les petites marquises fardćes!) 
u »finim« isatinskim cipelicama. Menčetić, poklisar, go- 
vori o Crkvi i misli na takvu svilenu cipelicu kao Bartoleo u 


.»Dubrovačkom pastelu«. — Jedna pjesma iz ciklusa »Duša« zo- 


ve se (pour ćpater le bourgeois) »Sonata«. — »Ziziema« se do- 
gađa u fenicijskom Sidonu. U Zizieme je tijelo »kao tijelo sa- 
ronskih ruža«, tih izgnječenih, eksploatiranih za sve pjesničke 
ukrase ruža iz »Pjesme nad pjesmama«. »Kosa joj je imala boju 
kestena«, tj. bila je kestenjasta. Tek zubi su joj egzotični, ar- 
haični: »Zubi joj behu male srebrne školjke«. Taj Sidon, ta ro- 


-binja, služeći kao model za sliku na vazi, sve je to prejeftina 


dekoracija u maniri što bi htjela podražavati Pierreu Louysu, 
Franceu i Wildeu. — Slika o preistorijskoj ljubavi: Majmun- 
čovjek se bije sa gorilom za majmun-ženu, i ona ih zadovoljno 
gleda sa crvenim cvijetom u ustima. — I »Večer« 

mae .——omr, 77 vro 


je takva izvještačena slika. Rudina, pored groba pataren- 


ske gospođe, »a na njoj pase jedan krupan mlad | 


magarac«. — Ljubav je vulgarna slika morskog dna. 


»Samo rđavi pisci ne podnose utjecaj« (Les mauvais €cri- 
vains seulement ne subissent pas Vinfluence!) veli, francuzira- 
jući, Dučić pro domo, zaboravljajući da je taj tuđi dojam kod 
Vojislava vrlo malen i sasvim prokuhan, individualiziran. 
Pravi pjesnici su kao ogromne kraljevske palače, koje u svoj 
gigantski red mogu primiti cijele zgrade, hramove i teorije 
statua i stupova u tuđim, uzajmljenim stilovima, i što bi u 
manjim proporcijama ličilo babilonskoj kuli, gubi se u 
harmonijama veličajnih perspektiva jednog Bramanta, Palla- 
dija i Mansarda. Samo velik duh smije biti plagijator. Tko 
se rodio u kraljevskoj sjajnoj haljini, jedva mu se i opaža tu- 
đe perje. U literaturi je kao i u društvu: Napoleon može pli- 
jeniti cijelu Evropu, dok siromašak dolazi na robiju za ukra- 
.deno blašče. Goethe može plagirati, jer je sve njegovo, Dučić 
ne može, jer je tako siromašan da nema gotovo ništa svoga, te 
je zavisan od svakog svog zajmodavca. A da duguje mnogo, 
vrlo mnogo, da je i više no forsirao svoj pjesnički kredit, o 
tome nema sumnje i, nemajući pri ruci francuske biblioteke, 
konstatujem, u istorijskim Dučićevim slikama, metodu i maniru 
“Heredijinu, u pejzažu Vojislavljevu, u intimnom, maglovitom 
i noćnom pejzažu utjecaj Maeterlinckov i Rodenbachov, a u 
prozi Samainov, Franceov i simbolističkih stilista oko »Franc. 
Merkura«, »Pera« itd. »Bračna noć« je varijacija Baudelaireove 
»Smrti ljubavnika«. 

Iako mi je mučnije govoriti o novim Dučićevim produk- 
tima, rastresenim po časopisima, upravo po jednom književnom 
listu, iza savjesne lektire mogu zaključiti da se Dučić neo- 
pravdano hvali kad u konfuznom članku o B. Stankoviću veli: 
»Do dolaska najmlađih pjesnika, pjesnika poslije 
Vojislava, naš je pejzaž bio očajno ubog«. Dučićev pejzaž je 
ubogiji od Brankovog, Jakšićevog 'i Vojislavljevog, da i ne 
spominjem »naših nekih mutavihi starijih pripovjedača, 
seoskih priklapala«. Upravo je začudo kako je mala emotivna 
skala toga pretencioznog estete bez estetike. Sve novije nje- 
gove pjesme imaju tako sličan štimung, tako identičnu lirsku, 
psihičku situaciju da i nisu drugo no monotone varijacije iste 
teme. Tema je ta: opis tišine, obično zimske, noćne ili jesenje, 
sa poentom: »muzika tišine«, »tok vremena«, mistična konver- 

zacija stvari (Rodenbachova tema). Te su mu pjesme još ponaj- 
bolje. »Čežnja«, »Zašto«, »Bdenje«, »Akord«, »Padanje lišća«, 
»Spavanje vode«, »Sat«, Ponoć«, Morska vrba«, »Antički 
motiv« itd. — sve je to tako »isto samo malo drukčije«, 
da umara kao repeticija iste arije. U »Akordu« se čuje pje- 
vanje sfera, šuštanje zvijezda, »govor bića i jezik stvari«; 
situacija, opis misterioznog straha na kraju je apsolutno isti 
kao u »Ponoći«, »Jablanovima« itd. » To prolazi Vreme kroz 
tišinu noći.« (»Spavanje vode«), »Panika stvari« (»Sat«). U 
»Ponoći« se čuje kako »ide minut za minutom«; »Nešto jeknu 
kroz mračnu dvoranu« — to i opet poginu mramorni gladi- 
jator. U »Morskoj vrbi«: agonija vode, a »vreme bludi«. U 
»Tišini« kunatore vrbe u žalosnoj tišini i kroz pejzaž pro- 
lazi onaj vječni uzdah. U »Antičkim motivima« motiv je isti: 
»crne vode«, »mrtav mir nad Arhipelagom«, samo što mjesto 
Dučića sluša tu tišinu Homer i mjesto ideje za pjesmicu za- 
mišlja — — — Ilijadu! U »Jablanima«: voda »ko olovo mirna 
i siva u mraku«. »Pod snegom«: — Umrlo Vrijeme. U »Bračnoj 
pesmi«: »šumi u tmini široko i strašno Krilo večitoga« (vre- 
mena). U »Na steni«: crna voda, konvencionalna oluja i Ra- 
speti. U »Jedne vedre noći«: »disanje stvari i bilja«. Sunce. 
»Stvari imaju onakav izgled kakav im dadne duša naša« (sto 
puta citirana fraza). Mala princeza ima krv i tijelo od cvijeta, 
kao »Ziziema«. »Ziziema« je saronska ruža, a »Mala princeza« 
ima krv i tijelo »koji su bili onakvi kao krv i telo u lji- 
ljana«. »Mala princeza« umire kao njene hrizanteme 
i, kao J. Dučić, »ona je umorna od života i ona je tužna«. 
U »Povratku«: »šum jesenjih voda«. U »Noći«: »tragična pesma 
mora u tišini«. U »Kraj mora«: »Kameni lav sluša« »gde vek 
za vekom neosetno sledi«. »Osećao sam gde se budi tihim šu- 
mom uspavana duša stvari« (»Jutro«). U »Tami« je isti istacki 
motiv kao u »Akordu« i »Jablanovima«: misteriozni, strašni 
glas tišine, »Dolina koja je bila puna zvuka«. Najkarakte- 
rističnija i najbolja u tom monotonom, do zla boga opetovanom 
clair-obscur žanru je pjesma »Povratak«. Pored nje, gotovo 
sve ostale su suvišne. 


Vratiće se opet kada lišće pane, 
Kad zaplaču hladni vetri obalama, 
Kao uspomena na pomrle dane 

Bleda i u crnom, javiće se nama. 

Njen će mirni korak da žalosno prati 
šum jesenjih vođa. No senku što mrači 
Mramorno joj čelo, niko neće znati 

Otkuda je pala i šta ona znači. 


Ko duša jeseni kad nam priđe tada : 
Ispuniće strepnjom nekog mirnog jada 
Nas, i hladne vrte i prirođu bonu, 


A kad stari klavir dirne rukom lakom 
Biće zvuci crni: činiće se svakom 
Kao da prah noći pada po salonu. 


Ova alegorija je varijacija »J esenjih elegija« u »Pjesmama« 
i dokazuje Dučićevu nestašicu inventivnosti, motiva, ograni- 
čenost imaginacije. Refleksivne, subjektivne pjesme su u toga 
pjesnika povodljivca, što živi tuđim životom i misli tuđom 
glavom, bez sumnje najslabije, i o lirskim lamentacijama u 
ciklusu »Duša« ne vrijedi duže govoriti. Dučić duša manje 
me zanima od Dučića artiste. 


»Izgleda da jedno umjetničko djelo valja da bude vrlo 
rđavo pa da ne podsjeća na koje drugo djelo« — veli naš poeta. 
Iako je cijeli Dučić jedna šarena i kombinirana reminis- 
cencija, taj estet vrvi od rđavih pjesama. U malo kojoj da ne 
živi ritam i rima u krvnoj zavadi. »Glasom — talasom«, »pro- 
zirno — mirno«, »zloslutne — mutne«, »poljub«, »cveća — 
drvčća«, »strašno — užasno«, »nečujno — bujno« itd. 

Siromaštvo i vulgarnost Dučićevih epiteta je baština sla- 
bih pjesnika i simptom slabog, anemičnog stila. On svoj stih 
često kljuka bezbojnim riječima, samo da ispuni praznine. Loš 
srok »tako — polako« opetuje se u tim malobrojnim pjesmama 
osam puta. Tako što se ne dešava Gautieru! U Dučićevim 
stihovima ima većih besmislica od one o ružama na prozoru 
io vatri u kaminu. 


I svetlosti lokve već na površini 
Leže i svetle — — 


Kakove su to lokve na vodi, morskoj površini? U »Posle 
bitke« je antički motiv spjevan u srednjovjekovnim tercinama. 
Gdje je harmonija u stihu 


Sjedinjujuć tako sred poljupca moga 
Sa slašću života — — 

Cijela jedna »Plava legenda« napisana je samo zato da 
se iza jedne smrti pokaže ironija kiše. 

»Kiša pljušti sad turobno, sad uzbuđeno, radosno, strasno, 
kao kiša što bije o prozore dvoje zaljubljenih.« (»Jesen«) 

»Bacio se na nju kao mlad jaguar na lepu i vese- 
lu zmiju« — tako opisuje Dučić rimski zagrljaj u doba Hri- 
stovo, kada stari svijet još ne poznavaše amerikanskog jagu- 
ara. »I u jednu strofu legne srce celo.« Itd. 

Dučić ne bi bio tako klasičan književni snob i »talmigi- 
gerl« da ne afektira, da se ne ači. On svoje »zapadništvo« i 
francuštinu (kojoj je izvor u Švajcarskoj) ispoljava kvareći 
jezik francuskom frazom. 

I svirepi otrov jedne ironije«, »...taj glas njezin ima 
jedan tužni miris...« »Kako to boli: reći jedno zbo- 
gom...« »Ima jedno doba iskušenja« (napasti). »Kako ve- 
čno šumi jedna mladost...«, »Suncokreti pune jedne 
bolne nostalgije«, »To je bio prvi osmeh jedne Frine i... 
jedne Ofelije...« »To je jedna tiha... filozofija srca. 
Jedan vječni canzoniere...« »To je što u opisu lju- 
bavi... To je što sva njegova lica...« (C'est que...) Isto 
tako se kod Dučića ači nesnosna francuska rel. zamjenica qui. 


»Po vidokrugu koji je bio u plamenu i dimu« veli taj 
izbirački stilist, iako je mogao reći: po zapaljenom, zadimlje- 
nom vidokrugu. Evo jednog lijepog primjera ovakvog preten- 
cioznog, gongorističkog »cukervaser« stila i limunadske, gu- 
vernantske proze: »Oko ustiju treptalo joj je nešto veselo, 
strasno i nestašno: to beše bitka jednog osmeha i jednog 
poljupca«. I pomisliti kod toga da je već tri vijeka u grobu 
gđica Scudery! Dučić piše kao žene, ali kao žene što rđavo 
pišu. Kontesa Noailles ne bi ovakva mjesta potpisala. 

Iako je proklamovao svoje simbolističke simpatije, Dučić 
nije simbolist uzajmivši od simbolista tek neke, ne baš naj- 
srećnije, stilske procedure... »Veselo je cveto kukurek u nje- 
nom govoru i smehu«... »Ti glasi što jezde«... »Jesenje 
popodne mre u zavesama« Pauk »u svoje tkivo utkiva 
končiće što se izvijaju iz tankih glasova sa gnezda.« Kakva je 
to mistična rijeka što (u ciklusu »Duša«) ima običaj da noću 
»prestane da struji«. Dučić je simbolist najviše u »Plavim le- 
gendama«. Zašto ih je nazvao legendama, zašto im je dao boju 
neba, nevestica (i baletskih plesačica), to možda ni on sam ne 
zna. Te su crtice pisane stilom rastegnutim i rđavim. U njima 

nema često nikakve ideje, nikakve lokalne i istorijske boje, o 
kakvoj tačnoj opservaciji da i ne besjedim. Tek Čurčin je 
imao smjelosti da pečata slične mistifikacije. Da pokaže kako 
je teško »ne biti kao ostali a biti ipak samo čovek«, iznio nam 
je nekakvog čovjeka »od bronza«. U »Ziziemi« je ispričana naj- 
običnija priča: Na Ziziemu je ljubomoran gazda i uspe njenu 
krv u vazu na kojoj se smije njen lik. Da bi opisao palin- 
geneziju, vječni život u prirodi, Dučić opisuje (otrcana tema) 
proljeće na grobu. Ravnodušnost simbolizira u Mefistu, koji 
ne može više da čini zlo... Da bi izjednačio čovjeka i psa, 
opisuje kako ne vidi ni jednoga u pomrčini prema onoj dubo- 
koj filozofiji: U mraku sve su krave crne. U stupidnom osmije- 
hu primitivne žene što gleda propast suparnika, gorile i čo- 
vjeka, vidi Dučić prvi osmijeh Frine i tvoj, Hamletova nesu- 
đenice! 

. Dučić je kao kritičar inferiorniji od Dučića pjesnika i 
to baca još sumnjiviju svjetlost na njegov ukus i artizam. On 
vjeruje u apsolutnu ljepotu, nezavisnu od mjesta i vremena. 
On negira Janku i Glišiću temperamenat. Za Jankovog poeti- 
zovanog seljaka kaže da je ispod životinje — »stupidni polu- 
mineral« ali to mu ne smeta da štampa ovu burgiju: 

»Što inače sve svršava ovom pasivnošću i rezignacijom, 
to leži kao što je rečeno, u prirodi karaktera tih lica, koji su 
isključivo sentimentalci. To je prvo. Drugo, to leži i u prirodi 
samog pisca, koji je nepomirljiv optimist i, izgleda, i sam 
jedan sentimentalan idealista.« 

»Kao sentimentalci, ta lica ne poznaju one instinkte koji 
prave krupne konflikte i svirepije katastrofe. Sentimentalan 
čovjek ne zna da bude buran i da stvara hučnije događaje. 
To je u prirodi zdravijeg, punokrvnijeg, tjelesnijeg čovjeka, 
čovjeka više stalnog. Njegova je ljubav više brutalna, samo- 
voljna, prijeka, slijepa. Samostalac na primjer ne 
zna ni za ljubomoru; seksualniji čovjek grozan je u 
ljubomori.« (A fuzionaš?) Itd. 

Kritika o Stankoviću datirana je god. 1904, a u njoj se 
polemiše protiv Skerlićevog članka o Glišiću, štampanog 1905. 

»Može se za mlađu poeziju reći šta se hoće, mogu joj se 
naivno i pedagoški stavljati za uzor burni Đura i veliki 
Zmaj, ona će doći do priznanja da je u umjetničkom smislu 
stajala iznad svih drugih. Nekoliko mlađih današnjih p j e s- 

nika i pripovjedača napravili su čitav red renomiranih su- 


vremenih pisaca ljudima koji nemaju dubljeg duševnog života 


od svoga bakalina i svoga kafedžije.« 

Šta da zaključim iza svega toga? Da je Dučić velikih 
pretenzija, ograničenog talenta. On je s uspjehom opjevao 
samo noćni, mirni »Stimmung« i pokušavao dati izraza ritmu 
i životu kojega tek naslućujemo. Njegov simbolizam je vrlo 
naivan, kao i njegova estetika. Njegov artizam nalikuje sno- 
bizmu. Njegova emotivna skala je tako uska da se čini kao da 
se Dučić već sad ispjevao. On nije najbolji ni od savremenih 
lirika, o starijima da i ne govorimo. Njegova pjesnička sred- 
stva su vrlo malena. Ukus je najrazvijenija njegova osobina, 
ali među njegovim lirskim savremenicima ima pjesnika koji 
nisu manji od njega artisti. Dučić. je važniji po tome što hoće 
no što može. 


(Prijegled, prilog »Male biblioteke«, Mostar, 15. VII 1905) 


(Hrvatska smotra, II, knj. IV, sv. 21—24, Zagreb [studeni- 
prosinac] 1908) 

STEVAN SREMAC 


I 


»Denn die Menschen soll keiner belachen 


als einer der sie herzlich liebt.« : 
Jean Paul 


U Zagrebu se duhovitom čovjeku ne oprašta ništa, u Beo- 
gradu sve. To se opet vidjelo prilikom smrti Stevana Sremca. 
Prem bijaše ljut protivnik radikalizmu i »od onih, koji ništa 
ne shvataju od modernih misli i naježuju se bez razloga protiv 
svih novotarija savremenosti«, radikalna vlada ga je sahranila 
o državnom trošku uz saučešće cijeloga srpstva. Ako je genij 
heroizam, talenat je hrabrost, i srpski narod je instinktivno bio 
solidaran oko toga groba, kao na junačkoj zadušnici. Kralj se 
dao zastupati. Nad lijesom je govorilo pet govornika, među 
njima Branislav Nušić i vođa nacionalista Stojan Ribarac, za- 
plakavši usred govora na Terazijama. U ime Akademije nauka 
trebao je da govori i gosp. Simo Matavulj, ali on nije došao. 
»Ta nerazumljiva indiferentnost jednog čovjeka, koji je i sam 
pripovjedač, a usto još'i predsjednik Književničkog društva, 
načinila je vrlo neprijatan utisak na sve prisutne« (»Politika«, 
br. 931). Mjesto Matavulja govoraše čuveni pravnik i govor- 
nik Giga Geršić. Novine bijahu pune Sremca jedno tri nedje- 
lje poslije smrti, i samo cetinjska »Ustavnost« bijaše u opozi- 
ciji. I demokratski »Dnevni list« hvaljaše toga »vječno.mla- 
dog konzervativca«, nalazeći u društvu neuglednom i skrom- 
nom »više smisla i ljepote nego po bulevarima 1 prostranim 
ulicama, gdje se palate i bine dižu«. Neki listovi uvelike ga 
već krste »velikanom«. Naprednjačka »Pravda« i nacionali- 
stička »Srpska zastava« podžaveljaše se oko mrtvaca kao oko 
lešine Hektorove. Demokrat, moralist i kritičar Jovan Skerlić 
žalio je u »Odjeku« da se u tolikoj pisaniji nije našlo ništa 

karakteristično i kritično o Sremcu, ali ni on nije ništa drugo 
konstatovao nego da je Sremac bio »iskren« ida je ova jedno- 
dušnost javne tuge »znak kulturnog poevropljavanja našeg«. 


. Dosele je tu smrt najljepše komentirao moj prijatelj Simo Pan- 


durović, član nacionalističke omladine i vođa srpske lirske 
secesije. 


Spušten je moćne, crne smrti veo 
Na trošno telo jednog velikana, 
Na krepku dušu, ponos, naših dana, 
Borca aa kojim tuži narod ceo. 


Ti, koji nikad nisko nisi hteo 
Laskati sitnom dobu krupnih mana, 
Biti na plimi strasti okeana 

I biti prvi, sve dok nisi sveo 


Umorne oči, danas mrtav vladaš 
Strastima ljudi, tonom mojih strofa; 
, Ti nisi manji kad živiš i stradaš 


No danas, kad je došla katastrofa, 
Kad žarko sunce ne vidiš gde greje 
I crnu tugu koja, srpstvom veje. 


I mene je, Hrvata, ta nenadana smrt potresla kao sva- 
kog Srbina, jer mi je srpska knjiga najpreča pored hrvatske 
i jer mi Sremac bijaše iza pokojnog Janka (Veselinovića) 
glavni srpski književnički protektor i prijatelj. 


Pretprošle jeseni udari neka ladnoća, koja je držala neko- 
liko dana, pa se posle 'najedared vreme ponova otopli. 

Za vreme tih toplota reći će pok. Sremac J. Adamovicu: 
— O brate, kako je ovo sad vreme. Udari ova toplota kao 
meni za inat. i 

— A što vam smeta toplota? — upita ga Adamović malo za- 
čuđeno. 

— Kako, šta mi smeta? Poklonio sam moj stari zimski ka- 
put Matošu, a sebi poručio nov, sa »pelcom« — tu se Sremac 
nasmeja kao podbrckujući sama sebe — ali ne sa »pelcom« kao 
u Mike Tošića, koji je imao svega tri dlake, nego pravi »pele«: 
od »kune«. Već sam se radovao kako ću kao paun šetati u ka- 
putu sa »pelcom«, a udari ova toplota pa mi pokvari ćef. Eno mi 
kaput sad leži u ormaru; kakve sam sreće, može cela ova zima 
proći, pa ni ja da ponesem moj novi ni Matoš svoj, odnosno moj 
stari kaput, d 

Posle nekoliko dana udari ladnoća, poče sneg sipati, i Ada- 
Mmović srete Sremca na Terazijama. Metnuo ruke i štap u dže- 
pove nova kaputa, glava sa iroškim šeširom viri mu iz »pelca«, 
a preko lica mu se osuo onaj njegov jedinstveni smeh čoveka 
koji sam sa sobom tera sprdnju. 

ve Gde ćete, Stevo? KK E 
— Idem da prošetam svoj »pele« — i ode smijući se sam sebi. 


(»Pravda«) 


Koliko šala, komedije i topline davaše onaj nezaboravni 
»pele« (tako sam ga, kao lađu, okrstio), solidan, rutav i te- 
žak, te sam cijele one blagoslovene zime hodao savinutih od 
težine koljena kao fijakerista ili hulaner! Da sam znao da 
će tužnog jednoga dana postati slavan, kljukajući (kao Na- 
poleonov redengot) anegdotama novinske stupce, čuvao bih 
ga za uspomenu i ne bih dao da iščezne, da umre, da ode 
tamo — u nepoznat svijet, gdje je i siroma Sremac i regum 
et sacerdotum clara progenies. Sremče, slavna sjeno! Bio si 
srećan, jer je onaj najsrećniji tko se smije i nasmijava ža- 
losne ljude. Dionis, bog smijeha, rumenio ti se na vedrom 
licu kao rujna vinska radost. Bio si plemenit, jer »veselje 
je ono što dušu oplemenjuje«.! I kao pravi ljubitelj jeseni, 
kao pravi humorist, kao pravi jesenski čovjek preminuo si 
u jesen. Nestalo te kao grozda, ali vino što si svom rodu i 
narodu u vječnu vlast ostavio bit će kao rakija tvojih kla- 
sičnih bačkih popova; što starija, to bolja. 

Prvu moju recenziju — kako je to danas već daleko! a 
napisah o Sremčevoj knjizi, o »Ivkovoj slavi« (1895). On je 
dakle pomalo krivac, ako danaske koža tolikih »sviraca i 
poletaraca« nosi tragove mog zuba. Prem sam malo nepo- 
voljno ocijenio »Limunaciju na selu«, Sremac bijaše prama 
meni kao .i dosele, i nije se radi kritike na mene ljutio kao 
Janko Veselinović (zbog »Hajduk-Stanka«). Sam velik šovi- 
nista, znajući me pravaša (onda me beogradska boema zvaše 
»Folnegović«), on me smatraše izgubljenom ovcom, zaluta- 
lim, neprobuđenim Srbinom, naročito pošto mu opisah svog 
»didu«, punokrvnog Hrvata, Bunjevca i bačkog učitelja. Na 
njega me Sremac nevjerovatno podsjećaše, ne sluteći da me 
to sjećanje na bačka sela, na dunavske ritove, na sjajne 1 
široke horizonte onih bogatih ravnica najviše k njemu pri- 
vlačilo. Onda bijaše taj pisac  evokator mojeg djetinjstva, 
kao Dositije Obradović. Danas — danas je i on sjena, tužno 
sjećanje, uspomena! ' 

Bijaše visok, zdrav, lijep čovjek, »bez felera«, stvoren da 
živi najmanje još 20—25 godina. Rumen, rano sijed, sijerih 


1 Ibsen 

očiju, brkat, duguljastih obraza, pravilnog, malo zavijenog 
nosa, krupnih obrva, visokog bijelog čela. U govoru je 
»vrskao«; imao je poteži jezik. Krupan glas, sitni koraci. Tip 
starog garsona, inteligentnog bećara. Samo gologlav, u onoj 
bujnoj, kao griva slobodnoj kosi, izdavaše se na prvi pogled 
artist i intelektualac. Karakter njegove glave vrlo je sličan 
tipu Dumasa sina, naročito gornji dio, ali nos i usta nemaju 
one finoće. Nosio “je samo mekane, »iroške« šešire podsjeća- 
jući na uličnu eleganciju malovaroškog bonvivana. Volio je 
sve svjetlije boje i ležernost »sako« odijela. Strastan duvan- 
džija i kafanski čovjek kao Addison. Elegantan stari boem. 
Nikada nije pio piva, i pivo zamjenjivaše rakijom. Nije 
mnogo birao društva, ali u najvećem kontaktu ne upuštaše 
se u intimnosti. Bojao se patosa i sentimentalnosti. Mrzio je 
high life, namještenost, oficijelnost, parade, poziranje i »onaj 
hladni, dosadni i glupi razgovor po Ollendorffovoj. metodi, 
koji se obično čuje među elitom našom«. Sada, kada se cio 
svijet javno hvali njegovim prijateljstvom, meni je sve ja- 
snije da mu prijatelji bijahu ono što bješe Hegelu onaj fili- 


ladanjskim »clergymanom«. Usred najživljeg društva bodlji- 
kav, nepristupačan, i ja sam imao uvijek neugodno osjećanje 
da me opservira, i to s komične strane. Kod kuće, u onoj 
velikoj knjižnici sličnoj sobi, pored onog velikog, laboratorij- 
skog stola sa vječnom crnom kafom, koju sam kuhaše, nosio 


aleti, otkrivajući ljepotu vrata, prsiju i glave, najviše mi 
se sviđao. Često prođe pored vas kao pored turskog groblja, 
naduren i namršten, u kafani vam okreće leđa, i nitko ne 
zna i neće nikad znati što mu je. A kada se udobrovolji, ne 
pušta iz društva, kao ono našeg Valdeca kod Kolarca, kada 
je pored Sremca na stolici blaženo zaspao. Kao pravi stari 
bećar bijaše pomalo hipohondar i čudak, »udđaren mokrom 
krpom«, što rekli Beograđani. »Prošćavajte, čitaoci, što sam 
vas toliko dugo zadržao u mehani. Ali kako smo mi Srbi, 
ivi ija, znam da vam to nije neprijatno. Ta gde je Srbinu 


 podesnija klima, lepše podneblje nego u mehani?« 


S. Sremac rodio se u Bačkoj, u Senti, kraj Tise, 11. (24) 


X novembra 1855. Umro je dakle u 51. godini. U Senti svrši 


osnovnu školu i prijeđe u Beograd. Svršivši gimnaziju baš 


uoči srpsko-turskog rata (1875), upiše se u historijsko-filo- 


143 


star i Darwinu intimno drugovanje sa Jonesom Brodieom, , 


je sivi »šlafrok« sa crvenim pojasom i gajtanima i u toj to- 


om 


logijski fakultet na Velikoj školi i kao svršen filozof bude 
postavljen (1879) među prvim nastavnicima onda baš osno- 
vane gimnazije u Nišu. 1890. položi profesorski ispit, izra- 
divši temu »Samodržavna vlastela u staroj srpskoj državi«. 
1898. je premješten na beogradsku realku. Umro je u Soko- 
Banji, ne dočekavši svoje pristupne besjede o caru Jovanu 
Crnom u Akademiji. : 

Nekoliko dana poslije svojega izbora za člana Akade- 
mije bijaše Sremac sa društvom u jednoj kafanici. Kafedžija 
donese nekoliko čaša raznog vina. 


— Pa da, ja sam zbog toga što se razumem u vino i izabran 
za člana Akademije. ki ' \ 
Za vreme njegova bolovanja u SokorBanji, zapita ga pri- 
jatelj ulazeći u sobu: — Kako je, Stevo? ; x 
t BB Eto kako je, odgovaram ni kriv ni dužan za drugoga. 
Neko se rđavo opoganio, a ja sad zbog toga bolujem. , 
Ovo je bilo na tri dana pred smrt. : £ M dje 
»Sremac je zanemogao. Kad su ga neki prijatelji obišli i 
upitali kako mu je, odgovorio je: — Sad je sve lepo! — To su 
i lednje reči.« ' 
rike sd (Pravda, br. 219) 


Žarko Ilijć, ljubimac pokojnikov, pričao mi je o Sremcu 
karakterističnih anegdota. U Nišu ga je voljela bogata lijepa 
dama iz trgovačke kuće, ali od ženidbe ne bi ništa. Čini se 
da je pisac taj događaj persiflirao u autobiografskoj i dosta 
slaboj priči »Idejal«. Tu se jedan filozof, filolog, zaljubljuje 
u lijepu djevojku, ali roditelji je silom udaju za bogatog 
ćiftu. On umre, bećar profesor dohrli u grad, ali umjesto 
anđela nalazi omašnu i brkatu udovicu. Sremac ne bijaše 
kao Frederik u Flaubertovom »Sentimentalnom odgoju«, 
gdje se ljubavnici sastaju u elegijskoj ljubavi; ona sijeda, a 
on star, izmožden i skršen. 

U srpsko-bugarskom ratu bijaše Sremac dobrovoljac sa 
Dragutinom Ilijćem. Dobiju loše konje, i jašeći iz staje, Sre- 
mac vidi da dobro biti neće, i uhvati se, objesi se za vrat- 
nice i pusti svog paripa, te mu ode između nogu. Viseći tako 
u zraku, opazi Dragutina kako tresnu o ledinu i sjetivši se 
Bukefala, reče: — Za vas će biti mala Macedonija! 

Poslije rata se i opet skupe dobrovoljci u Nišu oko za- 
stave patriotskog Kole (Koste) Rašića, nadajući se odliko- 
vanju, kolajnama. Ali kada mjesto toga primiše zapovijed 

da odmah predaju odijelo, a neki levente da se odmah čiste 
iz Niša, Sremac reče u Lazarevićevom pesimističkom tonu: 
— Tako narod nagrađuje svoje velike ljude! 


Bijaše tipičan Srbin, konzervativac i zagrižen liberal 
(nacionalista). (U Srbiji su nacionaliste i naprednjaci kon- 
zervativci:) Strančar, patriota i ponosit kao Swift, obožavaše 
svoju zemlju kao Sterne: »O Engleska, Engleska! Zemljo slo- 
bode i klimo zdravog razbora, najnježnija majko i najlju- 
beznija dadiljo!« (»Tristram Shandy«). 

Sremac. ne bi bio tako interesantan da nije jedan od 
najizrazitijih tipova onih srpskih književnika po kojima je 
beogradska literarna boema — u minijaturi, dakako — toli- 
ko slična engleskim literatima XVIII stoljeća, kada Savage 
spavaše pod vedrim nebom, kada frivolni grof Rochester 
daje batinati Drydena, pišući raspravu o smiješnosti, kada 
je Ward, falsifikator, okitio svojom prisutnošću sramotni 
stup, i kada jovijalni doktor Johnson valjaše svoju korpu- 
lentnost londonskim ulicama, igrajući se u džepu ljuskom 
od naranče. Nekadašnja kafana Dardaneli, a pomalo i sa- 
dašnja Pozorišna kafana daje vam pokatkada kao refleks 
čuvenih literarnih kafana XVIII stoljeća: Procopea u Parizu 
i čuvene Sirene u Londonu. Tu se često sastaju svi opasni 
pamfletisti beogradskih novina, sve što ne spada u »kote- 
riju« profesorske literature i akademijske, univerzitetske, 
autoritativne kritike, sve što više voli ljude od ideja, život 
od teorije, umjetnost od strančarstva. Nekada su u tom dru- 
štvu sjali Vojislav Ilić, Janko Veselinović i Glišić, ali Glišić 
se iza Jankove smrti povukao, a danas su tu najtipičniji Bra- 
nislav Nušić, Bora Stanković — po mom mišljenju danas 
najbolji srpski pripovjedač — bivši ministar Pavle Marinko- 
vić i sjajni komičar Ilija Stanojević (»Čiča«), satirik Doma- 
nović (i on teško boluje!) i Milorad Mitrović. Inače »kafanski 
ljudi« ne dolaze u to društvo s političkih razloga. Taj krug 
je jedan od najduhovitijih i najslobodnijih od svih meni po- 
znatih. Ni pariska boema nema više duha i »papra«. I Pera 
Todorović, modernizator beogradske štampe, najžigosaniji i 
najdarovitiji srpski novinar, srpski Emil Girardin, i on se 
Ppokadšto nađe u tom paradoksalnom kolu, gdje riječ, gdje 
— kao u XVIII stoljeću — konverzacija i dobra dosjetka 


više vrijedi od uspjeha dobre knjige. Ovamo neka ne dolazi 

nitko tko je kao La Fontaine trom i glup u društvu. Tu je 
Milan Đorđević, novinar, sa ženom, danas najboljom beo- 
gradskom glumicom, učitelji Sretenović i Pera Jovanović, 
urednik »Pravde« Jova Adamović, glumac Gavrilović, pa 
simbolist Dis (Vladislav Petković) i Sima Pandurović, ured- 
nik »Politike« Ribnikar (sličan Amerikancu), »beogradski 
Sarcey« Jefta Ugričić itd. Sasvim je prirodno da su se u 
takvoj atmosferi morali razviti sjajni, sasvim specijalni 
causeuri i pričaoci, od kojih je bez sumnje najbolji Žarko J. 
Ilijć, brat Vojislava i Dragutina, najbolji beogradski feljto- 
nista, ako i ne piše. U djelima svih savremenih humorista 
beogradskih naći ćete tragova njegovog duha. Sremac ima 
cijele Žarkove fraze (npr. »kao pas sa čičkom u repu«), a 
Domanović je njegovu priču o Mitropolitovom mačku je- 
dnostavno prepričao (u »Dnevnom listu«). Prilike se mije- 
njaju, a ovaj način života literarnog i u Beogradu izumire. I 
srpska boema iščezavaj Naši tobože prozaični dani bit će već 
za desetak godina najiuđa romantika, jer je savremenost 
uvijek ironična, prošlost i budućnost poetična/ 


Evo u takvom društvu carevaše lijepa, bijela, gospodska 
i bećarska glava Steve Sremca, a pored nje sarkastična 
maska Bakhovog tragičnog jarca, maska Žarka Ilijća i ga- 
skonjska glava Branislava Nušića. 


Ako je najveća tragika modernoga života vulgarnost, 
Sremac je umro groznom, tragičnom smrću, ovulgarnijom i 
glupljom od Zoline i čuvenog fizičara Curiea. I glumca i 
dramatičara Cvetića lane pregaziše nekakve taljige. Ovdaš- 
nji listovi prećutaše pravi uzrok Sremčeve smrti. Fakat je 
da je otrovao krv, pateći od hemoroida. Ubila ga legendarna 
nečistoća srpskih nužnika, dakle ostatak barbarstva baš 
onoga vremena kojemu se — jadnik! — toliko divio da je 
mrzio epohu koja je već zbog toga superiornija od prošlosti, 
jer je izumjela »engleski papir«. — Taj kršni čovjek umro je 
slučajno i banalno kao Bazarov. Opis vulgarnosti života i 
tragičnih njegovih banalnosti u Sremčevom djelu možda je 
tek slutnja vlastite smrti. 

I opet jedan dokaz da je život tragikomedija i da je 
smart još sarkastičnija od života. 

Na formaciju Sremca književnika najviše  odlučivaše 
njegov ujak, pokojni profesor Velike škole i akademik Jo- 
van Đorđević. I nećak postade historik i pripovjedač. 

I kao historik je pripovjedač. Njegove priče mogu se 
dakle podijeliti u savremene i u povijesne. Dok prošlost po- 
smatra oduševljeno, sadašnjost ga tek ljuti i nasmijava. Otud 
dijametralna razlika u tonu njegovih historijskih i modernih 
slika. U prvima je patetičan, imitirajući narodne pjesme i 
stil Svetog pisma, tražeći visoki stil i veličanstven izraz, u 
modernima je to zajedljiviji što je opisivao vrijeme bliže, 
savremenije, u tolikoj akceleraciji da su događaji od prije 
30—40 godina opisani humoristički, dok se taj dobroćudni 
humor to više pretvara u satiru što su noviji ljudi i doga- 
đaji. Sremac dakle i u tome precjenjivanju prošlosti i pot- 
cjenjivanju sadašnjosti nalikuje glavom svom učitelju Go- 
golju. I on je epik i satirik. I on je klasik po svojoj naivnoj 
logici, vrlo često parafraziranoj u klasičnim, naročito latin- 
skim pjesnicima, po kojoj čovjek poče živjeti u raju zlatnog , 
vremena, dospjevši preko bakarnog vijeka u savremenost 
okrutnog željeza. Tako shvata povijest Biblija i stariji histo- 
rici, npr. Bossuet. 


Sremčevo djelo dakle ima dva osnovna i sasvim različna 
stila: uzvišen, idealističan i ironičan, realističan. U historij- 
skim pričama je lirik, u humorističnima epik sa sasvim ne- 
savremenim epskim širinama. U prvima je jezik čist i biran, 
narječje južno, u drugima  karikiran, narječje većinom 
istočno. . : 


Zapjevao bih, pune duše, slavu Srbalja i srećna vremena 
ona, kada pleme naše bješe zvijezda koja pokazivaše potištenim 
narodima put spasu, a teška briga tuđincima ,kada bjehu go- 
spodari krajeva ovih. 


< Ali ruka mi je nevješta guslama, grlo slabo .za pjesme koje 
bi slavile pobjedu. I Davor ne bi vodio ruku moju preko struna gu- 


 slenih; zato ostavljam da ih drugi bolji bolje opjeva. Ostavljam 


ih tužne duše i srca i žalim još samo što nam krajeve naše davno 
orlovi ostaviše; — jer bih uzeo pero jedino iz krila orlova da 


njime opišem predaka naših slavu, koja se u nebo digla i orlove 
nadletjela. Nemam dara Davorova, ali ću se još osmjeliti da vam 


ispričam sve to. I ako ti, Srbljine, ne bude ova priča dobra, ako ne 


nađeš u njoj što si očekivao — ne vjeruj da stari naši ne poči- 

niše velika djela. Vjeruj bolje da su huda vremena nastala; da 
se potomci slavnih predaka izmetnuše i neće, ili oni i ne umiju 
već ni da proslave slavna djela davne prošlosti svoje! 

Jer su stare pjesme slatke kao med i mile kao slavujevo 
pjevanje kad ga povjetarac donese do nas pomiješana sa mirisom 
ružinim i tihim zvjezdanim noćima, A duša naša željna je pje- 
sme, kao žedna njiva kiše, kao cvjetna poljana rose jutarnje, kao 
mrazno drvo toplih zraka sunčanih. 


No jezik je jedino čime se odlikuju te gogoljski pate- 
tične historijske fantazije. Njihov vječni patos umara. Ni 
traga historijskom realizmu. Bezbojne. U tim junacima nema 
ni kaplje onoga silnoga života što ključa i eksplodira rabe- 
laiskom radošću u komičnim pričama. 


Lijepi znanče, vjerujem ti da si taj za koga se kažeš, ali se 
bojim da te pusta dokolica ne navodi da mi osjećaje svoje kazu- 
ješ. Ja sam samorana djevojka — ko će mene milovati? Ne budi 
mi, Vojislave, osjećaje da ne budem još nesrećnija! Tako ti ne- 
sreće i moje i tvoje, ne budi osjećaje te, jer kako da ti vjerujem 
pri prvom sastanku našem?! 


Tako, kao u sentimentalnom funtromanu, govori jedna 
“vjerenica iz sredine srednjega vijeka. U »Taras-Buljbi« ne- 
sumnjivo ima više pravoga života. Sremac nije trebao po- 
stavljati nam na ugled iščeznule kulturne tipove, jer ih ne 
poznavaše. Novomu vremenu je uzor samo nov čovjek. Tra- 
žiti u prošlosti »izgubljenu sreću« naivnost je. Ne znam po 
čemu bi rezultat moralnog historijskog proučavanja bio opti- 
mističniji o& proučavanja modernosti. Ako savremeno čovje- 
čanstvo nije bolje od pređašnjih, gore zacijelo nije. »Pre- 
gledate li povijest svijeta, vidite slabosti kažnjene, ali velike 
zločine sretne, i svijet je velika pozornica razbojništva .. .< 
(Voltaire). 

Sremčev historijski popularizatorski rad nije dakle od 
većeg interesa. Njegova književnička reputacija datira tek 
od »Ivkove slave« (1895). Najbolje knjige stvaraju se često 
kao ljudi: ne baš ozbiljno. Sremac je komičan realist i kao 
takav će ostati pored Ljubomira Nenadovića, Ljubiše, Gli- 
šića i Matavulja, Sterije Popovića, Trifkovića i Nušića. 

Otkriće pokojnikovoga prijatelja Vladislava Ribnikara o 
oskudnosti Sremčeve fantazije (u »Politici« br. 929, priop- 
čeno već u posljednjem svesku »Glasa«, str. 147) vrlo je 
važno i poučno. Aristofan veli za Euripida da mu kod trage- 
dija pomagaše sluga Kefison. Neću biti tako zloban, ali Sre- 

mac komponovaše nesamostalno, kao narodni pjesnici: sla- 
žući u cjelinu anegdote zbog kojih jamačno kao i zbog hva- 
tanja tipova (ćtude de moeurs) posjećivaše zabačene kafa- 
nice i ulice. Invencija je tuđa, obrada je njegova. Originalan 
stil čini te zaboravljamo slabu arhitektoniku tih priča, koje 
su »izmarširale kao banatska djevojka, obukavši po najve- 
ćoj žezi deset svojih svilenih sukanja« — kako konstatovah u 
recenziji »Limunacije« god. 1896. ie 

Sremac je detaljist, epizodist prvoga reda, dakle impre- 
sionist, i tu mu je sva snaga. Notira karakterističnu pojedi- 
nost, gest, izraz, pa ga transformira i defiguriše sve do ka- 
rikature. Njegovom realizmu, kao Flaubertovom i ruskom, 
ne izbjegava ni najmanja fižička sitnica.  Sitnoslikar kao 
Clovio »il mirmecide«. Šala mu je slikovita, crtanje pla- 
stično, mimičko, lapidarno i dok on posmatra tačnom minu- 
cioznošću Baltazara Dennera, nacrt je kratak i rapidan kao 
pariska ili japanska karikatura. 


,»Izvuče svoj nabubreli šlajpik pa, kao ono naši popovi, sta- 
de ispod astala tražiti po njemu.« »Zaljubljen Srbin obično je 
grub«, »Grozno se opaprio i lajao kao besan na paprikaš, trčeći 
poizdalje unaokolo oko njega kao oko ježa.« »Beše čelebija petal. 
Kak si spacira pokraj plot, trče po njeg komšiske kokoške kako 
palilulke devojke po gardista narednika... .« Uljez: »Dođe si u kuću 
kao nekoj mače od sokak kad ulezne u kuću pa se pripitomi tuj; pa 
sad veće i ne izlazi.« »Temeljan i on i njegova gospođa, sušta 
slika Verthajmove dvokrilne kase.« »A ona... samo gleda u levo 
u zemlju, pa dobije ko neke male brčiće kao od rose.« »A svaki 
pop čudo što voli krofne.« » Šareni se od silnih pantljika kao 
slobodno međunarodno pristanište od barjaka...« »Obojica de- 
beli kao narodni fondovi.« »Mantija samo što im ne prsne ispod 
pazuha, a pojas nikako da se skrasi na trbuhu, neg sve bega pod 
bradu i bliže vratu.« »Žene drže u rukama marame savijene na 
trougao, babe marame sa zavijenom kitom bosiljka od kojeg ki- 
daju struk i daju mladama kad ih ove poljube u ruku, a one 
njih u obraz, a devojke nose suncobrane, držeći ih po sredini 
obavijene maramom da se ne uprljaju.« »Pa ga dohvati tako 
nesrećno da mu je okrenuo donju vilicu čak na leđal« »Kuće 
izdrpane kao red prosjaka pred crkvom.« »Pop-Čirina glava se 
pušila ko obarena šunka kad je izvadiš iz velikog lonca.« Itd. 


Ta virtuoznost naći u dva-tri crteža karakteristiku jest 
uzrok što su sporedne osobe često prirodnije i nezaboravnije 
od glavnih. Pop Ćira i Spira nisu bolje karakterisani od ne- 
kih sporednih osoba u romanu. U »Limunaciji na selu«. je 
učitelj Sreta, junak priče, odviše karikiran i nije prirodan . 

kao Mića oficir, Triandafil i famuluz. U »Ivkovoj slavi« su 
dva-tri tipa tako živa da su to možda najživlji ljudi u cijeloj 
srpskoj književnosti. Sremac je svoje tipove radio po živim 
modelima. U -egzemplaru »Pop-Cire i pop-Spire«: nalazim 
piščevom rukom zabilježena imena modela te dvojice: Vasa 
Milovanović i Joca Teodorović. Pop-Oluja zvao se Nikola 
Gligorović. »Nepoznati« u »Ivkovoj slavi« je bivši glumac 
Rajčević. Sremac je radio kao Moličre, koji je (po Talleman- 


tu) naslikao Misanthropea po živom vojvodi Montausieru, | 
a Tartuffea (kako tvrdi Saint-Sirvan) po opatu Roquetteu.' 


Model Kalče je danas popularan u Srbiji kao Don Kihot i 
Tartarin. ; 


* 


»Neko je komičan samo u slučaju da to ne zna« (Baude- 
laire). Sremac toliko izlazi iz svoje pripovjedačke rezerve, 
ćaskajući s čitateljem, da time dobivaju njegove šale kao ne- 
što proračunano na efekat, afektiran, svjesno i namješteno, 
gubeći snagu nenadanosti i naivnosti. Tko se divi i smije 
svojim dosjetkama, oslabljuje im snagu. Sremac ima neko- 
liko dosjetaka i šaljivih situacija, koje forsira, opetuje, uzi- 
majući im tako svježinu, jer komičnost ne podnosi . epskih 
repeticija. Dosjetka živi kao čovjek: samo jedanput. Opeto- 
vana dosjetka nije više dosjetka. Takvo se uspoređenje s pu- 


stolovnim čeljadetom i zlo adresovanim pismom nalazi. a > 


»Limunaciji« i »Zoni Zamfirovoj«. Biolozi i abiolozi se iro- 
nijski spominju na više mjesta. Pop Ćirin smiješni i razboj- 
nički mačak uskrsava u »Božićnoj pečenici«. Slika začuđe- 


nosti opetuje se u toj priči: »Orestije, koji je vanredno pe- 


vao i kitio i dizao obrve pri pojanju čak i na teme.« »— Oho! 
— reče pop Ćira i diže obrve čak pod ćelepuš.« Onaj don- 


juanski kokot u »Ivkovoj slavi« kukuriječe još. u »Limuna- | 


ciji« iu »Pop-Ćiri i pop-Spiri«. Majmun iz »Vukadina« je glav- 
ni junak u »Đokici«, Već vječna »somotska jaka« je vječan pri- 
bor modernog srpskog humora. I vulgarna šala ćuškanja igra 
kod Sremca odviše važnu ulogu, Samo u »Vukadinu« opi- 
suju se vreli šamari tri puta na široko, a ćuška je vrhunac 
zapleta u »Pop-Ćiri i pop-Spiri«, kao batine što su glavna tema 
i finale u »Mici i Miciki«. U »Limunaciji« ima dijete isti glas 
kao žabac u »Pop-Čiri i pop-Spiri«: »ima glasinu ko bik«. Vrhu- 
nac komedije je u »Limunaciji« i u »Ivkovoj slavi« recito- 

vanje otužnog »Lude«. Dositijeva »kad se jede, treba ćutati« 
citirana je u dvjema pričama. Ali ne samo dosjetke i doga- 
đaji, već i neki tipovi se opetuju. Svaka priča ima svoga 
clowna, harlekina, Pierrota, Graziosa. Takav je boujfon pu- 
tujući glumac u »Limunaciji« i »Ivkovoj slavi«, učitelj u 
»Dim u dim« — i u »Limunaciji« itd. Pijanka, gozba, veselje 
glavni je siže »Ivkove slave«, »Limunacije«, »Pop-Čire i 
pop-Spire« i kao kafanski dim u odijelu provlači se kroz 
većinu priča. 

»Ljutiti dobije na licu izraz onoga koga mrzi« — fino 
opaža Lavater.! Niko se ne ruga drugome, a da se ne naruga 
sam sebi. Zato j€ jamačno smijeh kraći od plača. Zato smo 
tužni iza velikoga smijeha. I kod Sremca može se sve to pri- 
mijetiti. Kao onaj liječnik koji studirajući bolest od nje 
oboli tako i on pati od zarazne banalnosti kojoj se smije. 
Sadržaj priče »Mica i Micika« sasvim je ordinaran. Sremac 
se ne ustručava od lakrdija-u stilu one cirkuske na kraju 
»Vukadina«. Efektu taj filogelast žrtvuje ono što je i iznad 
komike: — ukus. — »... Kako se obično frajle sa sela kla- 
njaju, to jest izvuče malo vrat ko kornjača.« Opis kako će- 
retuša Gabrijela gubi gaće i donju haljinu, pas što jede u 
slast opanke kad se raskisele, riječi trtica, kuskun, balega 
itd. — sve to dokazuje da banalnost, iako smiješna, nikad 
nije duhovita. 

Sa gramatičke, jezične strane je Sremac literarna deka- 
denca. Radi komičnog efekta i realističke vjernosti unakazio 
je kristalni jezik starije srpske pripovijetke, jezik Lazarevića 
i Ljubiše, natovarivši ga silesijom stranih, osakaćenih riječi, 
većinom germanizmima. Fraza zanemarene, germanske kon- 
strukcije, često slična žargonu neliterarnog novinarstva i 
njemačkoj sintaksi K. Š. Đalskoga, reakcija je protiv filo- 


ljačkog žargona »narodskih« pripovjedača. 
Francuzi dijele pripovjedače u slikare karaktera i obi- 


čaja. Sremac poput svih srpskih pripovjedača crta običaje, 


čajeno i tipično je neodoljivost toga pripovjedača, koji znađa- 


še što se ne uči od drugih, svršivši kao njegov crkvenjak Ar- 


kadije »trinaestu školu«. I slaba kompozicija, stil i jezik po- 
mažu mu još povećati slikovitost i verizam te realistične komi- 
ke. U svemu zaostaje iza prvaka srpskog pripovijedanja, ali sve 

loškog, pretjeranog, profesorskog purizma i afektiranog se- 


dakle tipove. U tome, u prirođenom nekom instinktu za uobi- , 

ih nadmašuje bogatstvom i vjernošću tipskih svojih portraita. 
Opisao je tri glavna srpska dijalektična tipa: Užičanina (»Er- 
liju«, »Eru«), Banaćanina i Nišliju u svim nijansama njiho- 
voga karaktera i temperamenta, ušavši u najkarakterističnije 
tančine njihovog govora. Ako je poznavanje samog dijalekta 
teže od poznavanja tuđeg jezika, prosudite veličinu .Srem- 
čevog talenta! Nađite mi hrvatskog pisca koji je foto- i fono- 
grafirao u najmanje tančine kajkavca, štokavca i čakavca! 
Ta vještina karakterisanja zapanjuje to više, što je Sremac, 
majstorski, krojački sin, najradije opisivao baš tu polugra- 
đansku i poluseljačku klasu, blijedu i neodređenu, koja se 
ostalim piscima čini najnetipičnija, najdosadnija. i najbanal- 
nija. Čujte jedan dijalog: 


— Evo vam i noge... da vas voli punica, što kažu! — sme- 
je se gospođa Siđa i sipa mu u tanjir.. : 
— Blagodarim — klanja se gospodin Pera. — Izredna, črezvi- 


čajna čorba! 3 : 
.— E, to je Jucina slava, ona je danas bila reduša. — 


= Ne marim ti ja za te pokenese, kako li ih zovete. Nikad 
ne znaš što si izvadio. Tražiš i oćeš belo meso, a kad razviješ, a 
ono šija s glavom. Švapski džebrakluk i ništa drugo, vrag im 
materi, kad već tako moram da se izrazim! Od jednoga pileta oće 
stotinu da ugosti: oće da počasti i da ga opet malo košta! 

Itd. 


Bačke kuharice, učitelji i seljaci, srbijanski ćifte, profe- 
sori, trgovci, gedže i činovnici — sve to besjedi rođenim 
svojim gestom i jezikom. Kuhinje, roždanike, pjesme tugo- 
vanke i one »na froncle«, ljubavna nepismena pisma, život 
gradski, malogradski i seoski izrađen je detaljnom tačnošću 
i kratkovidnog bakroresca i živošću memoara. Dok ostali naši 
pisci opisuju tek jednu pokrajinu ili jedan stališ, Sremac je 
vjerno skicirao sva tri plemenska srpska tipa: Šumadiju, no- 
vooslobođene krajeve i tip tzv. Vojvodine, opisavši na rela- 
tivno malom prostoru sve srpske glavne etničke i socijalne 
tipove, osim »elite«. Taj tradicionalista i konservativac aristo- 
kratskih načela je dakle kao artist demokrat. 

»Samo moderno postaje staromodno« (Wilde). Sremac ni- 
je pomodan. Starinski razvučeni, familijarni stil sasvim odgo- 
vara dobroćudnim, starinskim osobama, podsjećajući na so- 
lidnost drevnih knjiga, na »dobroželjateljnog« Dositeja, na pri- 
čanje Vuka Dojčevića, na Ignjatovića, Relkovića, na staro- 

modne, tople romane Richardsona i Fieldinga, Gil Blasa i 
Johnsonovog Volponea; na zdravu surovost Hogarthovu i na 
zadovoljni, familijarni genre holandijskih slikara, naročito 
na humoristu Sternea. Sremac je tako staromodan, »fatermer- 
derski« i »krinolinski« da vrlo rijetko opisuje. milieu, naro- 
čito pejzaž. Samo bačku okolicu je opisao. Hrvatski neupu- 
ćeni čitalac ne bi pogodio gdje se događa npr. »Ibiš-aga« ili 
»Zona Zamfirova«. Sremac, kao slikar, odlikuje se najviše u 
portraitu, karikaturi i genreu. 


Bolji je humorist no satirik. Satira na socijalizam, »Limu- 
nacija«, nema komične snage »Vukadinovih« pustolovina. Za 
pravoga satirika nema Sremac dosta žuči i inteligencije. 
Pravi satirik je mizantrop kao Flaubert i Swift, koji ostavi 
imetak za ludnicu. Nadbiskup King ga zove najnesrećnijim 
čovjekom na zemlji, a šala mu je »savršeni razum u službi lu- 
dosti« (Taine). Pravi, veliki satirik kao Juvenal mora biti 
općenit, objektivan, bez predrasuda, simpatija i antipatija, 
uzvišen nad svim nedokazanim teorijama, interesima i stran- 
kama. Takav je Aristofan, »savršen građanin«. Za pravoga 
satirika »nema grijeha osim gluposti«. Dok se od humorista 
traži u prvom redu senzibilitet, srce, satirik apeluje na ra- 
zum. Sremac nije pravi satirik, jer ima više srca i instinkta 
od inteligencije i revoltirane logike. Njegova satira je jedno- 
strana, strančarska kritika jednog zagriženog staroliberala; 
dakle partaična i ne uvjerava. Nijedna stranka nema garan- 
cije proti smiješnosti. : 

Sremac je humorist, najbolji humorist poslije smrti Ljube 
Nenadovića, i tu mu je neprolazna vrijednost. Humor je naj- 
viša, najumjetničkija komična vrsta, jer je najčišća, najtole- 
rantnija, najhumanija i najfilozofskija. »Između dobra i zla 
nije tolika razlika, brate Tobijo, kako svijet misli« (»Tristram 
Shandy«). Dok je satirik de facto revoltiran i pristrastan opti- 
mista koji mrzi, humorist je blag fatalista »izvan zla i do- 
bra«, ljubeći kao ljubezni Sterne ovu našu »zemlju stvorenu 
od otpadaka ostalih planeta«. Skeptik se nikada »ne buni 


. Protiv zakona, ne vjerujući da se mogu stvoriti valjani« (Ana- 


tole France). Zato je humor posljednji stepen duha i sam sebi 
Svrhom kao čista nauka i čista poezija, a humorist duh ko- 
jemu je cilj ona najviša emocija, onaj najviši smijeh što iz- 
Miruje, harmonizira kontraste, što prašta čovjeku, jer je ne- 
moćan, ne buneći se ni protiv gluposti, jer bez glupana ne bi 

bilo ni pametnih; onaj vedri smijeh što čisti dušu ie saće 
ja, gledajući tragiku ovoga guravog svijeta kroz danja x. 
suze. To je onaj smijeh oslobodilac koji obožava kis 
božanstvo i koji je moderni Zoroastar kao najvišu utjehu o 
šao na tragičnim, samotnim visovima: »Smijeh sam +. da 
vi, viši ljudi, učite mi se smijati!« Tu ni on . je m 
smijeha poznaje i naša rasa, npr. onaj pekarski ka a. E 
čuh uzviknuti: — Teško tebi, Srbijo, kada najbolja tvoja deca 
moraju vući korpe! ' | 

Sremac je najviše naučio od Gogolja i Dickensa. Na in 
podsjeća virtuoznom lapidarnošću crtanja giba sim : a 
duše, a na Engleza familijarnim, razvučenim, ćas avim pe 
čanjem i nekom sasvim indijskom, panteističkom, os 
vjekovnom divinacijom, otkrivajući kao Pilpaj, Esop, » šije 
o lisici« i La. Fontaine srodnost sa našom dušom ne mei o 
životinja nego i u stvarima. Njegov pas Čapa u »Ivkovoj s oma) 
njegovi pijetlovi, zeljovi i mačori su sasvim novi .. ..& 
tipovi u našoj knjizi. Neorganski predmeti, mrtva priroda “z 
njega dišu nekim demonskim, tajanstvenim i smiješnim Z 
votom. 


ini i ju i t. Prava antika što 
o i jeste čudan bio taj duvarski sahat. 1 BS 
naši koa Bio je malo manji od ikone Sv. Đurđa (krsno . M 
_Čirino) sa obligatnim ružama rak" Prada god Hila . . 
isane na davno požuteloj tabli. 1 posto : la 
I. osta tišina i pauza u društvu da se njegovo kaaa 
nije čulo — to mislim da neće biti na odmet i njega Z jed a 
bar. za večeras, tako reći, dejstvujuće lice opisati isači a 
upoznati ga. Sahat je davnašnji. sio koj dea . > 
tetom dok je bila, kad je donet; od ono | ste S 
jali Ć ela kao deo miraza 
više rastavljali. A u ovu kuću ona ga je one i 
i je još tačno radio, a danas ne m 
svome popi. Onda je još dobar bio i Pre > ja 
i Šš, ni š je omatorio, pa 
žeš ni da ga poznaš, ni onaj ni daj Bože. Sa do nas 
io i $ ili usići, i , pa zaćuti kao 
rozlio i poludeo; pa se ili usići, i na kraj srca j za : 
Milo brdo svekrva; ili se E a. _ kora o. 
tako pa se usići, ne znaš ni zašto ni krošto, I 
še ebote dana; zaćuti kao da se sa svima u kući i lapoi 
posle opet zaokupi jednog dana izbijati, pa ne zna i po a 
stane ga lupa ko majstora u kovačnici, lupa kao na alarm 
og morat stari? — veli mu pop Čira. = Postao si as odponom 
nešto noćas, a? Razbio mu se valjda san pa izbija! Ne znam sam 
E iti tako dobre volje. 
dob Dokle mu opet ne dođu lutke! Tu a Ee 
da bude dosta pametan — veli popadija. — Jedna muka i 
volja, a nema mu leka! 

I doista, ko ga nije popravljao i doterivao, pa ništa. Opravljao 
ga i Lala pudar, koji je to naučio kao soldat u Talijanskoj, i Nova 
kovač, koji je znao i tu majstoriju, jer je imao lakšu ruku, i jedan 
vandrokaš sajdžija koga su bili pritvorili zbog krađe prilikom 
prosjačenja, pa ga pop-Čira spasao od batina, a on mu onda iz , 
blagodarnosti opravio sahat; a nosili ga čak i u Temišvar nekoliko 
puta paori, kad idu na žitnu pijacu; a i kod kuće su ga svi dote- 
rivali — pa ipak ništa! Eno i sad visi na njemu sijaset nekih stvari, 
samo da radi kao i drugi srećni satovi, Sve to obešeno uz jedno i 
uz drugo đule. Šta tu nema! I noga od nekih starih makaza 
kojima su nekad sekli krila guskama da ne preleću u komšiluk — 
i dva grdno velika eksera — i tučak od nekog malog avana — i 
parče potkovice i pola »štogla« — i opet mu ništa ne pomaže i on 
tera svoje. Kad mu dođu lutke, on zaćuti; deviza kao da mu je: »Sve 
ili ništa«, pa neće da proslovi, pa da mu pored sviju onih tereta 
obesiš još i gospoju Persu, kako je i sama u očajanju toliko 
puta rekla: »Dođe mi da se i sama obesim kraj »štogla«, da mu 
bude srce na mestu, pa da vidim oće I onda lanuti, obešenjak 


jedan!« A kad se udobrovolji, a on se najpre zaceni kao da hoće 
da kašlje...« 


»...Čak i onaj stari sahat pop-Spirin je, kako je pakosno 
govorila gospođa Persa, tako omatorio, da je pored kijanja i ka- 
šljanja počeo već da baca i 'šlajm'...« 


(Govoreći drugi put o satu, pisac je zaboravio da ga je 
dao pop-ĆČiri. No ta omaška, možda i štamparska, ništa ne 
smeta tome satu, koji živi mističnim životom kao registratura 
našeg neprežaljenog Kovačića.) 

Sve Sremčeve odlike nalazim u »Pop-Čiri i pop-Spiri«. 
Tu je pokazao sve što umije, i ta će knjiga s »Ivkovom slavom« 
biti dok bude našeg jezika. Posvećena je ujaku i kao suzom 
je prelivena sladošću uspomene kao Matavuljev »Bakonja«, 
gdje se također, kao kod Anatolea Francea i Rabelaisa, crta 
humor svećeničkoga života. »,,Pulgeri", ,šlajberi" kaz'ti pisari« 
sa frizurom »na larmu«, pop-Hala (Cira) i pop-Kesa (Spira), 
seoske torokuše, bokter Nića što noću —— duvajući lažno u rog 
— »krade satove«, barometar u formi zelene žabice, Ćirina 
frajla Melanija, što noću »bunca samo na nemeckom«, pop-Olu- 
ja, »Srpski kuvar, trudom Jeroteja Draganovića, obštežiteljno- 
ga man. Krušedola ieromonaha, sabran i dovoljnim iskustvom 
Pravilno ispitan«, gospa-Sidin gavran Gaga i patak, kojemu je 
kožnu kecelju poklonila, »pa sad izgleda u njoj kao kakav. 
Pintarski kalfa«. 

»Poezija je osjećanje prošloga svijeta i svijeta što će do- 
.Ćći« (Byron). Sremac je pjesnik svijeta, koji već sasvim išče- 
Zava, slikar onih simpatičnih starovičnjaka što već sasvim 

izumiru, budeći elegijska osjećanja kao usamljenost džamije 
.i turskih nijemih kuća na beogradskom Dorćolu. »Drumovi 
će poželjet Turakah, al Turakah više biti neće.« 

Sremac je dakle simpatijama romantik. Kojom simpati- 
jom je opisan Ibiš-aga, stari Zamfir, Ivko Mijalković, jorgan- 
džija, i neprispodobivi Mikal Nikolić »Kalča«, što pjeva: 

»Slavuj, pile, ne poj rano!« 

A tek kojom toplinom i diskretnom gracijom opisuje taj 
prijatelj prostih i iskrenih duša djevojke, ali ne one kao pop- 
Čirina Melanija, već one druge, stvorene za idealne majke 
i dobre kućanice, cvatući kao jorgovan i ljubičica u prisoju 
idilskih sela i starovremskih gradića, zanoseći kao miris bo- 
sioka za ikonom i rosa na ružmarinu đuvegijskoga kalpaka. 
Mariola, Zona Zamfirova i naročito pop-Spirina Jula je bez 
sumnje najljepši tip seoske gospođice u jednojezičnoj litera- 
turi našoj. 

Mi smo već danas, na polovini puta, toliko umorni od 
velike krize u našem kulturnom životu, toliko oslabili od ve- 
likog kulturnog napora da naše zaostalo i siromašno pleme 
učinimo sposobnim za natjecanje sa narodima koji imaju pred 
nama osim ogromne fizičke moći još i nekoliko vjekova sve- 
strane i ogromne kulturne evolucije, da smo skeptični, mli- 
tavi, bolesni. Priroda nam nije više prirodna. Gubimo osje- 


ćanje za zdravlje i smisao za normalnost. Sremac je jak i zdrav | 


kao kremen, jer je prije svega živio. A živio je, jer bijaše' 
primitivan i jer je vjerovao. Zato bijaše tako pun života i 
svježine. I on nam je pružio realnost realniju od realnosti. 


Iako mu je izraz hotimice zanemaren, on zna biti i vir- 
tuoz u stilu. Opis je seoske jeseni i ljeta u »Pop-Čiri i Spiri« 
divan. U njegovim se djelima više no u svih pisaca naših 
upotrebljuje lokalna slikovitost dijalekta i argota. On je itu 
glavni predstavnik reakcije protiv jezične centralizacije, 
protiv Vuka, protiv apsolutizma jednog narječja, zastupnik 
struje koju kod nas zastupaše posljednji Štoos, a na strani 
Ševčenko, Mistral, Fritz Reuter, Rictus, Richepin, Bruant i 
talijanski provincijski pisci. On je bez sumnje najbolji hu- 
moristički srpski pripovjedač i najskrupulozniji realista. Kao 
Daudet nosaše uza se vazda bilježnicu za direktno fotografi- 
ranje impresija. Pravo veli Vladislav Ribnikar da u cijelom 
Sremcu »nema ni jednog odvratnog tipa«. Taj bodljikavi stari 
.momak ljubljaše ljude, imađaše bolećivo srce, srce osvjedo- 

čenoga kršćanina. Bijaše ortodoksan Srbin, i zato se tako. 
toplo oprostila s njime Pravoslavna crkva na usta beograd- 
skog paroha Vel. Markovića: | 


»Tvoja ljubav sinovlja još je i jače mani aj 
. \ anifestovana u javn 
protestu tvome: »Ne u šokce!« Tako si ti iz Sokobanje, 2 oka 
. dj nadležnima kad htedoše da izrade bistu Svetoga 
ve, ao i drugih prosvetnih radnika. Prvi i jedini tvoj glas čuo 
2 je: »Ne bistu, jer Pravoslavna crkva ne zna za biste, ne trpi 
i oi za svetitelje svoje ona ima samo ikone. — Ne "dakle u 
šo aa Tvoje ono zlatno i meko pero postalo je dakle jak štit 
i oštar mač za odbranu moje čistota — Duša ti se za to, sine 
raja .. — braniču moj! : : 
što si mi za 26 godina i knjigom i rečj školi i 
a i n ju u školi decu sino 
mojih, omladinu srpsku, učio s očinskom ljubavlju i uvek u pa 
ho sa te blagosiljati i nevinošću svojom uvesti u carstvo 
o . o, jer je ono njihovo, a i tebi je namenjeno onim rečima 
: . »Ko izvrši i nauči (druge), taj će se velikim nazvati 
u carst u nebeskom« (Mat. 19,14 i 5,19), — to ti već znaš, odu- 
ševljeni učitelju dece moje! 
Posvećen tako sav u službu ći ja ljudi 
3 € akc prosvećivanja ljudi, braće tvoj 
eis e. pako vršio službu rm no Bogu šodi te 
a e službe, ti si se odrekao svoje sreće porodične 
LI . . = e a ji“ 
pie do smrti ostao, jer si po rečima apostola Pavla i Dez 
a o okiovad g je neženjen, brine se za Gospodnje 
Ć diti Gospodu; a koji je oženje i 
kako će goditi ženi« (I. Kor, 1,32—33). 0 sz koiote)! 
o zato, Stevane, što si sa samoodricanj i s 
, e ž S jem. i srcem i du- 
x. Age? kinu" pp sav bližnjima svojim ei 
,. božija, duhovna majka tvoja, pon je i 
nazva te sinom ljubaznim, koji mi je po tolike ši k Vom 


HI 


»Što više promatram svijet, to se manje 
mogu nadati, da. bi čovječanstvo ikada mo- 
glo postati mudra, razborita, srećna masa.« 


(Goethe Herderu 19. maja 1787) 


Sremac je više senzitivan no refleksivan, U cij j 

govom djelu nema ni jedne originalne Kreka kao oec "Pa 
ipak ion je nolens volens propagator, indirektan doduše 
velikih i sasvim aktualnih pitanja. Njegovo je djelo dvostruka 
Teakcija, dvostruka opozicija; politička i kulturna nacionalna 
i umjetnička. U Srbiji se bore već p6 vijeka dvije struje One 
su odjek gigantske borbe, najzanimljivije u historiji kultur- 
noga čovječanstva: borbe između individualizma i kolekti- 


157 








vizma, nacionalizma i kozmopolitizma, pozitivizma i ka 
irlana; idealizma i realizma. Taj konflikat počinje M radi 
djelovanjem socijalističkoga reformatora Svetozara ar : 
vića, početkom 70-tih godina, kada se čuveni publicist, izgu 
bivši državnu pomoć (zbog članka »Naše obmane«) vratio u 
Srbiju i prokrčio prve putove današnjemu socijalizmu i ra- 
dikalizmu. X. Pole Kake 

»Nauka radi nauke« deviza je glupih i nesavremenih fili 
stara. Jakšićevi stihovi: 


Svet dršće, vasiona cela 

Pa da zahte promisao večna, 

Srušiće se u šaku pepela — 
glupi su i apsurdni, jer se ne slažu sa i Ka 
nog duha. Kome su još autoriteti Aristotel, Heg i. “s 
Fischer i drugi metafizičari? »Nekorisno nema prava a. 
ženje.« »Od književnosti se zahteva, da za < od fa 
je zaista korisno društvu i da pretresa i po ješka do 
pitanja.« Roman je izvrsno sredstvo za propagan iš Pool 
ke i pesništvo se nije moglo uzdržati na toj : 


itkom nau : 
ha koju ga je postavilo ljudsko neznanje« reče taj Ti 
savremenik Carduccija, Hugoa i Tennysona. Kori divlja 


sa a iomi 
Otelovo i konstatira za tu vječnu »nauku« da će »da upito 


sve divlje strasti«. »Savremena nauka ne priznaje ki a iak 
vesne strasti prirođene čoveku još od kolevke kao .. «la 
npr. prirođene crne oči ili velik NOS.« Reforma o so 
»skromno odevene ruske rone Kosi pk Pos 
ženske« kao što je sveta prva a m : D 
ra MI Suslova. Marković zabranjuje kurisanje u names 
i stilu. Činovničko eksploatisanje mu je huđe od miz : 
stičkoga, jer stvara proletarijat bez kapitalista. Mar i , 
protiv stručnih, učenih sudaca i profesionalnih pravnika, a 
misli da su laici tu veći kapaciteti. Svjedno mu n veli, 
hoće li u Srbiji vladati Obrenovići ili Franjo Josip ite m m 
Danas je nepojmljivo kako mogaše: ovako smiješni = 
tantizam mladića preminulog u 28. godini tiranizirati jam S: 
javnost preko 20 godina. Svetozar Marković je uspio, oka 
vječnom vikom o »nauci«, savremenosti, progresu, voj 
antiartističke, neestetičke »bildungsfilistre«, kulturnu u ? 
a svojim radikalizmom laskao nivelističkim instinktima đ 
Njegov je ideal primitivno društvo, faktično vrlo slično sTp 

skim prilikama u vrijeme ustanka. Kao svi slavenski refor- 
matori, taj fantast retrogradog, dakle primitivnog osjećanja 
(kao Sremac) ne poimaše da je baš komplikovanost znak vi- 
soke civilizacije i da je jednostavnost uvijek nesumnjiva po- 
sljedica društvene nerazvijenosti. Slobodan Jovanović, Mar- 
kovićev najprecizniji i najstručniji kritičar, sveo je u svojoj 
brošuri njegovu vrijednost na pravu mjeru. Marković je, kao i 
učitelj mu Černiševski, »žrtva utopijskog socijalizma«. »Spo- 
sobnost rezonovanja nije bila u Markovića osobito razvijena.« 
Veći karakter nego um. »Onaj koji nije gotov da se za svaki 
atom svojih ubeđenja žrtvuje nek se ne zove predstavnikom 
narodne misli« — veli taj dogmatik sa fanatičkim instinkti- 
ma. Slobodan Jovanović zaključuje svoj esej: »Čudnovato sa- 
njalo, kao što Schiller kaže za svoga markiza Pozu.« 


Ne mislim ovdje opisivati razvitak srpskog radikalizma 
i socijalizma. Tek nepobitna je činjenica da je sav taj refor- 
matorski posao bio par excellence politički, dakle vrlo jedno- 
stran. Sav se spas tražio, naročito pošto se radikalizam sve 
više odvajao od svoje socijalističke prvobitnosti, u političkim 
reformama. To je naivna zabluda. Politika nije kultura, iako 
može postojati kulturna politika. Dok su drugdje slobodo- 
umne institucije rezultat prilika koje en bloc zovem kul- 
turne, u Srbiji se htjelo — smatrajući posljedicu uzrokom 
— graditi odozgo, s krova, i doživjelo se da je politika, ap- 
sorbirajući gotovo svu narodnu snagu, smetala svakom real- 
nijem radu, postavši jedna skoro antikulturna struja, osta- 
vivši narod malone na istom kulturnom stupnju, gdje bijaše 
u vrijeme kada je knez Miloš bio glavni srpski izvoznik. 
Vrlo uočljiva i vidljiva je istina da Srbija za 100 godina 
svoje samostalnosti nije učinila onoliki tehnički napredak kao 
Bosna, toliko zaostala za njom u političkim slobodama, od oku- 
pacije pa do danas. Istoplemenske zemlje, pa kolik kontrast! 

Beograd, jedno od najvažnijih trgovačkih mjesta i od 
najbogatijih gradova na Balkanu, ima dan-danas spoljašnost 


. orijentalnoga grada, nema pločnika, kanalizacije, a od umjet- 
Ničkih zavoda postoji samo Pozorište, nesposobno egzekuti- 
rati bolju operetu. »Narod je samo onda dostojan tla i kraja 


baštinjenog kada ga svojim djelima i vještinama poljepšanog 
preda svojim. potomcima« (Ruskin). Hoću reći da kulturna evo- 
lucija u Srbiji nije ni približno napredovala kao politička. 90% 
Naroda, seljaštvo, u političkom je smislu budnije od svih 

svojih saplemenika preko Save i Dunava. Srpska demokracija 
je mislila (misli djelomice i danas) da je dosta dati jednoj pri- 
mitivnoj i patrijarhalnoj zemlji slobodouman ustav, pa da se 
pretvori u Belgiju i Švajcarsku. Kultura i demokracija nisu 
identični pojmovi: apsolutizam Fridrika Velikoga bijaše kul- 
turniji od jakobinaca. Petar Veliki je kulturniji tip od — 
recimo — Maksima Gorkoga. 

Radikalna polemika uostalom u Srbiji nije našla mnogo 
da kritikuje. Velikoga kapitalizma i pauperizma nije ni bilo. 
Klerikalizmu ni danas ni traga. Ogromna narodna većina 
je mali posjednik, seljak, dakle najgori materijal za socija- 
lističku propagandu. Srbija, smatrajući se tek jednim dijelom 
srpskog naroda, Pijemontom, mora svakako pitanje spoljne 
politike barem izjednačivati s unutrašnjima. Ta i sam Svetozar 
Marković, taj tobožnji internacionalac, konstatuje: »Prvo što 
nam treba za naše vaspitanje to je narod oslobođen od tuđeg 
upliva.« Nacionalizam je uvijek, kada je revolucionaran u spolj- 
njim pitanjima, konzervativan u unutrašnjim — kako tačno 
opaža Slobodan Jovanović — i to najbolje dokazaše sami 
radikali došavši na vladu. Sam Svetozar Marković bijaše 
zbog tog pitanja spoljne politike monarhista po nuždi. Cijela 
se borba srpskih demokrata, počevši od Bakunina, Marxa i 
Černiševskoga, najzad svela u granice borbe za ustavna prava, 
protiv posizanja Krune. Danas su srpski radikali po evrop-. 
skim pojmovima obični liberali, buržoaska stranka, u kojoj | 
najmlađi elementi pokazuju republikanske simpatije. 

Vrlo je čudnovato što se protiv importiranih i nepro- 


kuhanih reformatorskih gesala ne javi odmah pri njihovoj po- 
javi reakcija. Svetozar Marković je bez po muke pobijedio 
Ujedinjenu omladinu srpsku (1866—1871), nacionalnu i roman- 
tičnu; toliku magiju imađahu već onda riječi »prirodne nau- 
ke«, »progres«, »demokratija«. Radikalizam je pobijedio bez 
zanimljivijeg »kulturkamptfa«. Ne imađaše svoga ikonoklasta 
Miltona, da kao Buchanan i Mariana razvija kraljoubilačke 
teorije i brani slobodu štampe. Srpski politički puritanizam 
ne nađe među protivnicima ni jednoga Bunyana. Radikali 
nisu imali Juniusa, a konzervativci svog antijakobinca sa 
sarkazmom Canningovog kruga, svog Burkea, a nacionalizam 
ne nađe ironijskih akcenata Irca Grattana. Jedini Pera To- 
dorović, radikalski razmetni sin, imao je momenata velikih 
pamfletista. Reakcija proti novim hipotezama javila se tek 

devedesetih godina i to u sasvim literarnoj formi, jer se po- 
litički radikalizam već toliko bio izmijenio od Markovićeva 
i Bogosavljevićeve smrti da mu je od onih vremena ostalo 
tek ime. Aklimatizirao se, postao je hoffdhig, pokonzervati- 
vio se, a nekadašnji Bakuninov poznanik Pašić učini suviš- 
nima Garašaninove naprednjake, s kojima bijaše u fuziji 
Glavni uspjeh radikalizma je dinastijska promjena i stabilnost 
ustavne vladavine. Svetozar Marković o tome i ne snivaše! 
. Kao nekad pojava puritanaca, jakobinaca i nihilista, po- 
java prvih radikalnih teorija ili je sasvim ili djelimice anti- 
estetična. Tek moralista Jovan Skerlić je prije dvije-tri go- 
dine pokušao izmiriti estetiku, pozitivizam i demokraciju, po 
Guyauovom receptu. Odmah pri pojavi Svetozara Markovića 
je moćno kolo srpske lirike prešlo iz fortissima u plašljivi pia- 
nissimo: Od poezije se tražilo (kao u novije doba kod nas) da 
poučava, da propagira, da koristi. Neki radikalni poslanici 
traže da se ukine Pozorište.. Nova estetika ne priznavaše lje- 
pote kao cilj, već kao sredstvo. Snažni Jakšić stane pjevu- 

ljuti 9 eksploatiranim šveljama, kao Hood. Beranger i Pisarev 

dođoše u modu s »tužiteljicom književnošću«. Jaša Tomić i 
Vlada Jovanović postadoše pjesnici dana. Poezija malo te ne 

E < stihovi za trgovačku reklamu u stranim novinama 

\ dea ii nori pjesnički panegirik u slavu BRinca lijeka 

Jenner entend ces, mots, e će; 

Il marche, il touche au M o EL kae 
Par le fer delicat dont il arme ses doigts i 
Le bras dun jeune enfant est offens€ trois fois 

Des utiles poisons d'une mamelle impure m 

I infecte avec art cette triple piglire. 

Autour d'elle stallume un cercle fugitif... ete. 


U takvoj estetičkoj atmosferi razvila se seoska, narodska 
pučka pripovijetka, a Zmaj bi sa svojim radikalnim i tenđen- 
cioznim pjesmama proglašen prvim pjesnikom. 

: Opozicijsku kritiku otvori Nedić, politički ko i 
Njegove su kritike, naročito o tij liricima, A domina 
Tu je on otvorenošću jednoga karaktera i autoritetom nauč- 
njaka iz škole njemačkih i engleskih psihologa podigao zane- 
marene i oborio reklamirane reputacije, naročito Zmaja, pro- 
glasivši najboljim lirikom Đ. Jakšića, a ignoriranog "Wojislava 
J. Ilića, čistog, netendencioznog artistu, boljim pjesnikom od 

Zmaja. Sve što je u Srbiji smatralo literaturu nečim višim 
od politike, što je u poeziji tražilo najprije ljepotu, sva +inte- 
lektualna elita kojoj ne imponovahu fraze, bile one i demo- 
kratske, znajući da je kod modernih gluposti najgluplje što 
nisu ni — moderne, sve se skupilo oko bezobzirnog kriti- 
čara, što govoraše sa ruba groba. (Sušila mu se hrptenica.) 
U to kolo uđe Bogdan i Pavle Popović, Slobodan Jovanović, 
Čeda Mijatović, Dragomir Janković, Pavle Marinković itd. 
U Nedićevom »Srpskom pregledu« osvanu i prvi Sremčev hu- 
moristički rad, »Ivkova slava«, djelo bez traga upliva utilita- 
rističke i tendenciozne estetike. 

Sremac je dakle realist samo u pripovjedačkoj tehnici. 
U progres, kako se naročito kod nas shvata i praktikuje, ne 
vjerovaše mnogo. Demokracija mu se ne činjaše najbolji oblik 
za razvitak pojedinca. Demokratska Srbija mu je inferiornija 
od stare, jer nije producirala tako velikih ljudi. Modernost 
nivelira, pa i velike karaktere. »Čast je nešto što danas više 
ne postoji« veli stručni Augier. To isto zaključuje i H. Becque, 
Zola, i mnogi veliki pesimistički opservatori modernosti. 
Civilizacija je više napredak .u uživanju nego u načinu vi- 
šega života. Demokracija ima slabost za međiokritete. »Re- 
publikanska vlada može biti samo vlada nitkova.« »Demo- 
kracija je najdivniji oblik vladavine za pse« — sudi jedan 
od prvih sinova amerikanske demokracije: E. A. Poe. Slično 
misle Carlyle, Taine, Nietzsche. »Ako promotrimo izbliže, 
svi se nameti temelje na kojoj moralnoj bolesti« veli Balzac 
zaključujući kao Mandeville da su te bolesti uzrok, ili kao 
Rousseau i Tolstoj da su neminovne posljedice kulture. Artes 
molliunt mores — stara tema. 

Ovakve i slične misli stvoriše Sremčevu političku i este- 
tičku reakciju. Gledajući karikature na mjestima gdje su sa 
kolaca djedovima turski psi žderali živo meso, Sremac za- 
ključivaše da je od neukih i prostih ljudi mogla stvoriti oslo- 
bodioce i heroje samo tradicija i nacionalna misao, a unučad 
da se mogla izmetnuti zbog novih ideja, koje taj izvor ener- 
gije mogahu samo ugušiti. On je sasvim tačno opazio deka- 
denciju karaktera, energije, i zato govori tolikom ironijom 
o obožavaocima *realističkog obrazovanja. Humanističke stu- 
dije nisu doduše od direktne koristi, ali za poznavanje cije- 
loga čovjeka bez sumnje su: bolje od egzaktnih nauka. 
Will Pitt čita u originalu najteže grčko djelo, Likofrontovu 

Emira .. Aleksandra Velikog i Gladstonea prati mu 
ožanskoga Homera. Jakobince oduševlj 2 
puritance Biblija, Napoleona Cornei i Kn Madnaiedoj 
eille i Cezar, Gambett 
norno deklamuje stare tragike i Raci de pao 
: : acinea, Castellar j 
žet humanizmom, a Leon XIII imiti Adi b ki, 
: mitira Horaca na latinsk: j 
ziku. Sremcu dakle nova ij eia 
' dak gesla ne bijahu dosta srpska i do 
. Primaše samo ona koja se daju aklimatizirati 2 
. e za obilježje rase. Priznavaše samo onu kulturu koja 
Z Zo jede: Da: i i individualiteta. Sremac je dakle 
div , i njegova karikatura demagogij tekla je i 
osjećanja kojim Aristof iki i i Kleonta dina 
ika o an karikira sofiste i Kleonta, a Flau- 
Dabogme, sve su te teorij i 
» je vrlo relativne, i ja t 
spam: va pretenzija. Tko razumije sve, dužno 
. Apsolutno je — u svijetu relativnosti iš 
nirvana. Kontrasti su nužni, treba i a Ba 
. nir . : a ih dakle kultivirati, j 
bodi ke ia: Da nema kontrasta, ne bi bilo a 
. Da mu ne bijaše socijalista i radikala Sr žda 
jaše , Sremac možd 
hre naod znamenit pisac. Pesimizam suponira jase 
id ruizma nema individualizma, Svetozar Marković re- 
“sr joiska . sluteći da je on čisto književan i odjek 
» manje interesantan od »Demona« Dostojev. 
a i Turgenjevljevih »odricatelja«. iKeKiKda aki 
eda Wilde veli da je nihiliste izmislio Balzac. Knjigu 
Ara a Bi buja Ne. Ta su vremena prošla Danas 
ara društvo. Utjecaj književnosti Kebri 
no obratno. I kod Sremca je to vidljivo. VJ NY € 


IV 


»Još je preostalo srpske zemlje i hrvatske!« 
: Ljubiša 
Mi ee vrlo nejednak pisac. Dok će mu dva do tri djela 
BZ. S NEB su već sada nečitljiva. Sremac je prvak srpskih 
tj , S. Nadjev pisao, bolje komponovao (i duže 
; jela dostojna evropske reputacij i 
derni humoristi, on je pjesni al opc jaa 
: : ; je pjesnik srednje klase. Izašavši iz nj 
Sredine, imađaše prirodan d de grodje o he 
, imać s; ar za normalnost, za Molič 
juste milieu i za Horacij i do je 
: jevu zlatnu sredinu. Kao mnogi s i 
.. . . : S sk 
Pripovjedači on je pod ruskim utjecajem i realist odnio 

osjećajnosti. I najradikalniji srpski pisci su tradicionalni i 
kao Sremac konzervativni. Iako bijaše obrazovaniji od većine 
modernih srpskih pripovjedača, njegove knjige, apelujući na 
zdrav razum, produkti su čovjeka jakog senzibiliteta i slabe 
fantazije i inteligencije. Ni jedne misli, sentencije, aforizma. 
Bijaše više pjesnik no mislilac, i kao obrazovan čovjek je 
poput svojih pripovjedačkih kolega, ispod niveaua čitalačke 
aristokracije srpske, koju stvaraju osim dva dvora toliki in- 
telektualci iz pariske, berlinske i londonske škole. Zbog te 
.pojave ostade srpska elita bez svog dokumenta. 

Ako Hrvati natkriljuju Srbe u tragediji i romanu soci- 
jalnom i historijskom, ne mogu se unatoč iznimnom pojavu 
A. Kovačića, sarkastičnog Starčevića, pa J. Jurkovića, Okru- 
gića, Korajca i Velikanovića mjeriti sa bogatstvom srpske 
komične literature. I Sremac je nov dokaz te superiornosti. 
Srbi se više od nas smiju, jer su slobodniji. 

Kao čovjek bijaše Sremac gentleman i karakter. Bijaše, 
uvijek tvrd liberal (nacionalista), i lijep je znak tolerancije 
što ga protivne vlade, naročito radikali, nisu gonili. Za »Srp- 
sku zastavu« radio je kao publicista, ali Sremac polemičar 
ne interesuje iza Sremca humoriste. 

Kao da ga čujem kako u mukama zaklinje liječnika da 
mu se smiluje dozom otrova. Fama priča da bi ga brza ope- 
racija bila spasla i da ono rezanje otrovanog mesa sa živog 
čovjeka bijaše sasvim suvišno. 


Bijaše protivnik jugoslavenstva, jer mišljaše da balkan- ' 


ski narodi nisu jedan narod, da se mogu slagati samo kao 
narod sa narodom. | 

Nema ga više. O, kako malo treba pa da čovjek pogine 
grozno i tragično! Najmanja sitnica je jača od njega. Idemo 
tragom Prometejevim, a ubijaju nas — pa još kako! — bakcili, 
infuzorije, nečisti papirići. Nema, nema nam Steve Sremca. 
Kao većina srpskih boljih pisaca preminu mlad i u strahovitim 
tjeskobama kao mučeni junaci kojima se toliko divio. Kao 
martir vulgarnosti ostavio nas je taj originalni ljubitelj sreć- 
nog, zdravog i zadovoljnog života. Nema ga, nema. On je već 
tamo gdje i car-Nemanje blago, ne znajući jadan da mu na 
grob kanu i suza jednog starčevićanca, dok sa mrtvog blat- 
nog neba padaše kiša, »mokra jesenja kiša, koju je tako lepo 
slušati iz topla kreveta«, 


(Glas Matice hrvatske I, br. 17-——20 i 21—22, 25. X i 10. XII 1906) 
Naši ljudi i krajevi, 1910. 

JOVAN SKERLIĆ 


PISCI I KNJIGE, I, BEOGRAD 1907. 


' Prije no što prijeđem na refleksije, izazvan i 

tih književnih studija, neka mi se dopusti reći n..- Z mita 
zbog veće jasnoće. Ideje — naročito moralne — su ljudi. 
Ljudi su ideje, i mi samo zato ne poznajemo mnogih misli, 
jer su nam nepoznati mnogi ljudi. 
| G. Jovan Skerlić je jedini za kojega znam da me mrzi 
jako i nepomirljivo. Moje osjećanje prema njemu, prem nije 
simpatija, nije mržnja, jer ne mrzim ni loših pisaca, a on 
nije loš pisac. On je moj »protunožac«. Mi smo na protivnim 
polovima. On je socijalista, ja sam nacionalista. On je — 
barem tako tvrdi— Jugoslovjen, ja sam Hrvat. On je rea- 
lista, ja to nisam. On je profesor, ja sam »boem«. On pro- 
povijeda, ja se smijem. Ja ga ne mogu progutati. On me 
ženira. Ein Unmoglicher. Većina je ljudi kao Zemlja, pa se 
moraju vrtjeti oko čega, pa ma to i ne bilo Sunce. 'Skerlić 
je takav planet. Dogmatičan. Vjeruje u sebe, u čovjeka, u 
demokraciju, u progres, u novine i u pučka sveučilišta. I danas 
je u demokratskim društvima najbolji način doći na vlast 
— biti proti njoj, doći do kapitala — biti antikapitalista 
G. Skerlić je danas u Srbiji »sila«. Kao univerzitetski bto= 
fesor zapovijeda omladini, kao urednik srpskog »Savremenika« 
»Srpskog književnog glasnika«, komandira literaturi, kao duša 
jednog radikalnog i demokratskog dnevnika ima velik poli- 
tički utjecaj. Profesor, političar i literat. Troglav, kao Tri- 
glav, aždaja ili Balačko vojvoda. Držanje toga: demokrate 
miriše po diktaturi, Ambiciozan. Republikanac, ljubitelj re- 
volucije, ali to mu ne smetaše dobijanju štipendija od naj- 


m vlada i pisanju u konzervativne smotre. Kod 
Svih groznih političkih trzavica on je znao ostati čitav. Nije 

čak bio ni u zatvoru kao Janko (Veselinović), Mile Pavlović 
»Krpa« i Kosta 'Taušanović. Njegovi mučenički instinkti nisu 
osobito razvijeni. Kao naš g. Šurmin, taj demokratski literat 
bijaše uvijek jednom nogom kod vlade. Ako taj bezvjerac 
ne cjeliva papinih papuča, cjeliva druge. Tako je nedavno 
kao bijesan grdio bivšeg ministra, koji mu odgovori, izloživši 
u trgovinskom izlogu knjigu sa vlastoručnom, vrućom Sker- 
lićevom posvetom tome istome g. Pavlu Marinkoviću. Da ne 
postoje, takve bi ljude trebalo stvoriti. Hvala svojoj demokrat- 
skoj taktici, g. Skerlić danas »vlada dušama« ne samo u Beo- 
gradu no i u Zagrebu. 
Svršio je doktorat u inostranstvu. Ne u Parizu ili u Berli- 
nu. U Lausanneu, u guvernantskom Lausanneu. Njegova teza 
odlikuje se time što ostade u Francuskoj neopažena. Ne 
svršivši slavistike, proučavajući francusku književnost, on je 
danas izvanredni profesor: srpske književnosti. Donedavna je 
gotovo svakodnevno bistrio politiku u svom »Dnevnom listu«, 
dajući »Odjeku« nedjeljno po jednu književnu kroniku i radeći 
istodobno na kakvoj kupusari, debeloj i strašnoj kao najno- 
vija »Omladina i njena književnost«. Ko toliko i tako naglo 
piše, ne piše klasično. : 
“Kada bijah prvi put u Srbiji, mrzio me jeg. Skerlić, jer 
sam Hrvat. Sada me mrzi, jer nisam hrvatski naprednjak. 


Za mog pariskog boravka zvao me feljton demokratskog . 


»Odjeka« »kajkavskom dušicom«. Kada prvi napisah da je 
»Pogled na današnju francusku književnost« ekscerpt iz jedne 
knjige bez spomenutog autora, g. Skerlić okrene proti meni 
vrlo nekritičnu polemiku. Dok se potpisivah, on ostajaše ano- 
niman. Mjesto odgovora g. Andri Gavriloviću, saradniku 
»Rada« naše Akademije, koji mu istodobno među inim do- 
kazivaše da je mučio rođenog oca, grdio je mene Skerlić i nje- 
govo desno krilo Milan Grol (dopisnik »Obzora«) gotovo sva- 
kodnevno, preko dvije godine, u »Dnevnom listu« i »Odjeku« 
kao »bivšeg čoveka«, robijaša, pariskog lopova i čovjeka 
»bez građanske časti«. I dok postojah za njegove političke 
organe, ne egzistirah za njegov »Glasnik«. Nabrajajući lane i 
zimus sve božićne priloge svih beogradskih listova, taj knji- 
ževni i neosobni list samo mene prećutavaše. Srpski knji- 
ževni list negira fakta. Kao odbornik zapriječio je g. Skerlić 
i dramaturg Grol moj ulazak u orkestar Kr. srpskog pozo- 
rišta. Htio me sasvim demokratski kazniti gladom. U Sofiji 

pričaše hrvatskim književnicima da sam »baraba«, da ne 
znam francuski i da me u biblioteci gledao krasti tuđe misli! 
Nije mi poznato, reče li, da se kitim i njegovim perjem. In- 


* direktna posljedica toga kulturnog sastanka bijaše moja 


nasilna secesija iz »Savremenika«. U broju gdje trebaše izaći 
moj članak o Ćurčinu, izađe Skerlićev rad o Lazareviću, 
jamačno mnogo modernijem piscu. Kratko vrijeme prije toga 
sastadoh na beogradskoj kaldrmi trijumvirat: gg. Viznera (Li- 
vadića), Skerlića i Wildera, i bi mi odmah jasno da sam 
proskribovan. Nazarenče, ti si pobijedio! Zbog »nemoralno- 
sti« sam izbačen iz lista, gdje vidim moralna lica gg. Luna- 
čeka, Šurmina i Tresića — Tresića Pavičića. 

Ta moja borba sa jugoslavenskim moralom i sa demo- 

kratskim pravednicima imađaše i smiješnih momenata — i 
to ne samo u Zagrebu. Tako mi je jedared zbog mog feljtona 
gosp. Skerlić zaprijetio da će me — ubiti! Sutradan mu u 
novom feljtonu poručim da ću ga, da mi ne pogine mlad 
i zelen, ubosti štoplcigerom iliti burgijom onamo kamo ga 
još nijedno pero ne ubode, upozorivši ga da ga u slučaju 
moje nasilne pogibije čeka pasulj, pasulj i pasulj. Dakako, 
samo sam se šalio, jer ne volim burgije ni u džepu i jer mi 
dosta dosadiše u Skerlićevom pisanju. Ubio me tek imagi- 
narno, i ja se kao pokojnik osjećam sasvim kao na ovom 
svijetu. ' ; 
Sasvim drukčije zamišljam kritičara no što je g. Skerlić. 
Kritičar je prije svega umjetnik, umjetnik osjećanjem i stva- 
ranjem. Kao umjetnost što je život, realnost transformirana 
kroz prizmu individualnosti, tako je kritika dojam umjetnosti 
na umjetnika. To su sasvim dijalektične razlike, ne postojeći 
danas više u modernoj literaturi. Moderni umjetnik, sad više 
sad manje, stvara analizom, uspoređivanjem, dakle kritički, 
a moderni kritičar sintetiše, slika, oživljava umjetnički. Neke 
priče Anatolea Francea, Stendhala i Waltera Patera su imagi- 
narne kritike, a eseji Macaulayevi i Taineovi su kritični, savr- 
šeno dokumentirani romani. 


Kod nekih umjetnika (Barrčs, d'Annunzio, Baudelaire) 
kao kod nekih izvrsnih kritika ne znate gdje je međa između 
analize i imaginacije. Moderni roman je imaginarna kritika, 
moderna kritika je roman duha. Goethe analizira u svom 
romanu Hamleta, i Hamlet u drami analizira sebe kao filozof 
i dramsku umjetnost kao estet. Kritika je dakle umjetnost 

umjetnosti, odnošaj i harmonija između umjetnina, koju kon- . 


statuje samo istančano osjećanje i discipliniran intelekat, oso- 
bine duha i osjećanja, nazvane u svojoj cjelini ukusom. 


Ukus je glavna odlika valjane kritike. On suponira zna- 


nje! Poznavanje što mnogobrojnijih i različitijih oblika lje- 
pote, jer kritički sudi samo poznavalac, le connaisseur, jer 
se kritički može suditi samo uspoređivanjem, uzajamnim 
mjerenjem. senzacija. Iz svega toga slijedi da je kritičar, da 
je ukus tek ideal, jer se ne da zamisliti um, poznavajući 
jednako sve vrste ljepote, niti kritička osjećajnost, sposobna 
u svako vrijeme za jednaku emotivnost. Čovjek se mijenja 
svakog sekunda. Duh nije kantar. Prema tome je kritičar 
s jedne strane skeptik, protivnik stalnih dogama, s druge 
pik strane vječna radoznalost i želja da se što bliže pe 
makne ikarskom idealu, onoj univerzalnosti i tolerantnoj širi- 
ni koja kao humor i pravi, opći, humani moral sve razumije, 
svemu prašta i nastoji tek to da što više doživi, konstatuje, 
razumije. Takvi dusi bijahu Sokrat, Montaigne, Goethe i 
Renan. 

Ali kritičar nije samo čovjek od ukusa, estet, uspore- 
đujući i mjereći intenzivnost raznih dojmova, analizirajući 
sam sebe. On ne priča samo priču svog duha. On analizira 
tuđe duše, on ne priča sebe u drugima. On nije samo umjetnik; 


on je i mislilac, jer su umjetnine simboli, stil — ljudi. Kri-. 


tičar dakle ne traži samo odnošaje među umjetnostima, on 
traži i jedinstvo, spoljne i unutrašnje analogije umjetnina, a 
to jedinstvo je stil. Goetheov stil je jedinstvo Goetheovih 
djela, odnošaj djela prema autoru i autorov prema drugim 
djelima.[Stil jedne epohe je odnošaj djela tog vremena prema 
ondašnjem društvu i odnošaj tog društva prema drugima. 
Stil je dakle društvo, čovjek, sličan i različit od drugih. Stil 
je fizionomija, ono karakteristično, ono malo, onaj ništa, ona 
nijansa kojom se blizanac razlikuje od blizanca, ona razlika 
po kojoj je čovjek svijet za sebe, po kojo, > kako reče već 
Leibniz — nema dva sasvim jednaka lista. Kritičar dakle mora 
imati osjećanja — ne samo za analogije, ne samo za ideje, 
za općenitosti nego i za razlike, za pojedinosti, za čovjeka, 
za sti On je dakle portretista, slikar, izvodeći iz raznih 
manifestacija umjetnosti ne samo njihovo jedinstvo kolektivno 
nego — a to je najglavnije — njihovu individualnost, ono 
što ih i čini da živu, da su umjetnine. Kritika je dakle pro- 

učavanje stila, a pošto je stil autor, proučavanje autora, kon- 
statovanje ne samo njegovih sličnosti sa drugima nego prije 
svega njegove individualnosti, dakle originalnost je ne samo: 
najvažniji nego najteži posao kritike. Naći analogije je lakše: 
no naći karakteristike. Ideja je uočljivija od nijanse. Zato: 
smatram Sainte-Beuvea boljim kritičarom od Tainea, Julesa 
Lemaitrea od Brandesa. Taine je majstor u karakterisanju. 
vremena, epohe, ali taj obožavalac A. de Musseta nije imao. 
ni izdaleka razvijen ukus za individualnost i osjećanje za 
nijanse stila i karaktera kao veliki portretista, dobri roman- 
cier i suptilni lirik Sainte-Beuve. Literarna povijest nije: 
kritika. 

Kritičar je dakle osim čovjeka od ukusa još i filozof, 
sociolog, psiholog i historik, jer samo tako može razumjeti. 
umjetninu u njenom postanku, odnošaju sa društvom i auto- 
rom, transformaciju i evoluciju starih u nove, originalnih u 
općenite i općenitih u originalne ideje. Čemu dužiti? Kritika. 
je u najvišem svom obliku savršeno poznavanje čovjeka, djelo 
enciklopedijskog umjetnika, i zato postoji samo kao torzo,. 
slika, dojam, pokušaj. Mi danas imamo toliko kritika knji- 
ževnih, koliko ima nauka i uvjerenja. Imamo diletantsku,. 
novinarsku, konzervativnu, naprednu, anarhijsku, socijalnu, 
eksperimentalnu, patološku, filološku, historijsku, metafi-- 
zičku, teološku, moralističnu, kritiku naučnu i pseudonaučnu, 
dokazujući baš kontradiktornim svojim rezultatima, da kri-. 
tika nije nauka i da ukus nije ukus ako je samo plod nauke. 
\ Ne mogući dakle biti impersonalna i naučna, moderna 
kritika postade iza neuspjeha Tainea, Hennequina i dr. este-- 
kička, subjektivna, dakle impresionistička. Kritik je dakle im-. 
presionist umjetnosti, kao umjetnik što je impresionist ži- 


.vota. On je intelektualan Protej, i kao glumac što igra 


najoprečnije i najraznolikije tipove i karaktere, tako se: 


. pravi kritičar saživljuje sa svim oblicima misli i osjećanja. 


Kao indijska i Pitagorina Duša, i on putuje kroz duše, čisteći 
i oslobađajući se. Kroz kontraste kulture i umova doći će do. 
objektivnosti, u anormalnim pojavama moralnog svijeta naći 
će harmonije neminovnog prirodnog zakona, logiku tragičnog: 
fatuma i mudrost stoicizma, a nedostaci čovjeka i bolesti duše- 
bit će mu najbolja škola za subjektivno, intimno poznava- 
nje prirode i za stvaranje što humanijeg.i normalnijeg ideala. 
Takva kritika je tolerancija, faustovski nemir, evolucija bez: 

ugodnih uvjerenja i tržnih dogama. Ona traži i ne propovije- 
«da, traži to nemirnije što je više našla. Nemajući specijalnih 
ciljeva nauke, ima sve njene osobine: skeptično traženje isti- 
ne, analitičnu i sintetičnu metodu, posmatranje čovjeka u vezi 
.sa prirodom i društvom. Ona je dakle naučna, upravo filozof- 
ska umjetnost, anališući čovjeka kao psihologija i anatomija, 
“konstruišući elemente kao geologija i arheologija, uspoređu- 
jući pojave kao historija i zoologija, imajući svoju metafiziku, 
svoju estetičku filozofiju, formuliranu od Platona pa do Poea, 
Stendhala i Nietzschea. Ona je umjetnost, jer je senzacija; nau- 
ka, jer je iskustvo, opažanje i zaključivanje; filozofija, jer ge- 
neralizira, upravo jer danas u mnogome zastupa metafiziku. 
«Ona je moralna kao bespristrana i objektivna studija moral- 
nog svijeta, prema onoj: Poznaj sam sebe, prema onom uvje- 
renju da samo poznavalac duše može biti čovjek dobar. Glu- 
post je po Sokratovom mišljenju nemoralna. Samo kritičan 
.duh je pravednik. 

Ove Skerlićeve kritike nisu pisane u takvom duhu. On 
prije svega nema superiornog ukusa. U Vlad. Jelovšeku je 
nekada pozdravio zanimljivog hrvatskog pjesnika. Rakića 
uspoređuje sa Leconte de Lisleom, prem je taj pjesnik svo- 
jim motivima čist bodlerovac (Baudelaire). Skerlić ne voli 
ljepote zbog ljepote, kao Kant istinu zbog istine. Kudi »bedne 


pesnike mekušne i trule epohe aleksandrijske«. Nema razvi- | 


jen osjećaj za stil. Crnogorskog modernog pisca uspomena, 
vojvodu Miljanova, uspoređuje sa — Senekom i sa »latin- 
skim istoricima drugoga reda« (s kojim?). Skerlić dakle nema 
ni mnogo prirođenog, ni mnogo privrijeđenog ukusa. Nje- 
gova estetična kultura nije velika. Nije nimalo muzikalan i 
ne pokazuje plastičnih simpatija. Od modernih jezika i lite- 
ratura poznaje samo francusku, ponešto rusku i njemačku, 
i kao oduševljen pristalica realističnog obrazovanja neće baš 
biti vrlo potkovan u klasičnim kulturama. On na primjer 
misli da je Eolova harfa, noviji instrumenat, postojala još 
u vrijeme helenskog vjerovanja u Eolove vjetrove. »Ona u 
dubinama srca izaziva već davno umukla osećanja, onako 
kao što su pod Eolovim vetrovima samo harfe izvodile tajan- 
:sstvene melodije.« To poznavanje samo jedne, francuske, kul- 
ture, tumači galomaniju i dosta uski horizonat te kritike. 


'Skerlić tako piše o svojim piscima, kao da su oni Francuzi | 
ili barem francuski đaci. Milica Stojadinović, srpska Dra- 

gojla Jarnević, slika se »kao Lamartine«. U Jakšićevom rod- 
«nom kraju seljački »pokret je dobio vid neke žakerije«. Knjiga 
vrvi samo francuskim citatima, galicizmima i napisana je 
francuskom interpunkcijom. Atribut »gospodin«, »g.«, piše 
Skerlić uvijek — kao Francuzi — sa velikim G., prem tu 
čast činimo samo gospodstvu Boga. »To je elevacija kojom 
su pisane«. C'est Vćlćvation dont elles sont ćcrites. Skerlić | 
je toliko snob, toliko luduje za Francuzima da samo njih vidi 
u Evropi, na »zapadu«, na globusu i taj bi njegov francuski 
šovinizam zaslužio odlikovanje »Akademske palme« ili »Pour 
le merite agricole«. : 
Skerlić je Francuz, ali ne Francuz od elite. On je od 
onih rijetkih i rudimentarnih Francuza koji su još i danas 
moraliste. On je krepostan. Pravedan. Citoyen. Graždanin 
Brut, Condorcet, enfin mali Aug. Barbier u prozi, mali Val- 
les u stilu Flaubertovog moralnog i republikanskog apotekara 
Homaisa. On je kao opat Lamennais propovjednik, pa ako 
njegove riječi jednog vjernika nisu kršćanske, one su ipak 
izraz čovjeka velike, velike vjere bez Augustinovog »credo 
quia absurdum«, vjere slične protestantskom racionalizmu i 
Comteovoj religiji, vjere u demokratiju, u jugoslovjenstvo, 
u »poziv« literature i kritike, u miropomazanje univerzitet- 
skih profesora i u božanstvo »glasa narodnog«. Sve te reli- 
gije, naročito fetišizam vjerovanja u samog sebe, može biti 
vrlo spasonosan, ali g. Skerlić ne može od čitaoca tražiti da 
tu apsolutnu i optimističnu vjeru dijeli s njime. 
3 On je dakle propovjednik, liječnik. »Zdrav« je jedan od 
najmilijih mu atributa. 


»Prava, velika poezija, poezija sviju onih velikih duhova koji 
su ostavili besmrtno ime, bila je poezija opštečovečanska, a ijak 
na, poezija moralnoga zdravlja, koja je bila odjek i izraz duše 
čovečanske, nagnuta nad životom i u najnižim njegovim oblicima 
prožeta i večito osvežavana njime, ona poezija pod kojom treperi 
sve naše biće, koja. je silan, iskren i neizgladiv izraz najdubljih 
naših osećanja, najintimnijih naših nadahnuća, najviših naših 
ke mens divinior velike porodice ljudske.« 

»Vreme je da najbolji među našim mlađim pesnicima bace 
pogled na put koji su prešli i pomisle u šta će utrošiti svoje lepe 
talente koje mladost broji u svoj život, koji je tako kratak.« 


G. Skerlić se jamačno više zaljubio u liječnika i »odri- 
catelja« Bazarova no u Turgenjeva. I on bazarovskom ironi- 
jom besjedi o »romantici«, karikirajući romantično doba, koje 

bez sumnje bijaše manje nervozno i abnormalno od naših 
»zdravih« dana. »Milica Stojadinović je predstavnica onoga 
doba kada se još verovalo u »srodne duše« i plakalo čitajući 
sentimentalne knjige.« Vjerujem da G. Skerlić ne plače od 
pjesničkog zanosa i da ne vjeruje u »srodne duše«, ali može li 
poreći da takvih odabranih, osjetljivih duša ima i danas, smije 
li tvrditi da su takva osjećanja smiješna? Barbaru su uvijek 
takve superiorne zabave »mekušne« i kukavne. Odabrane, 
estetičke duše uvijek će biti pozvanim i nepozvanim Kato- 
nima Graeculi. A da vrijeme romantici nije još odzvonilo, 
najbolje dokazuje baš Francuska, Francuska  rafinirana i 
Francuska pučka. Simbolist i jedan od najboljih reprezen- 
tanata francuske poezije i ukusa, Henri de Rćgnier, konsta- 
tuje u posljednjoj svojoj knjizi sve veću i veću modernost 
“Alfreda de Musseta. A u milijunskom, pučkom glasanju naj- 
čitanjem pariskog lista izglasao je narod kao najmilije svoje 
pisce romantike: Viktora Hugoa i Dumasa oca. Bazarov i 
G. Skerlić mogu se dakle rugati romantici, mogu je pro- 
glasiti i mrtvom, ali ona će i u grobu živjeti i iskopana za- 
držati tragičnu ljepotu obaljenih mramornih kipova. 

G. Skerlić je realist kao Bazarov. Zato i romantik Jak- 
šić mora biti realist. »Jakšić je bio jedan od vrlo 
retkih Srba svojega vremena, koji je jasno video, 


kakva treba da bude prava nacionalna borba, osećao da je. 


treba voditi na realnom temelju.« Jakšić je dakle bio vrsta 
poetičnog srpskog Lorkovića. Skerlić je revolucionar, doduše 
vrlo komodan, ali revolucionar. To je i Jakšić »sa velikom 
porodicom, a sa malo plate, trošeći najbolje svoje snage i 
najlepšu svoju energiju u sitnim i ponižavajućim borbama 
za komad hleba, uvek stran i tuđ svetu u kome je živeo, 
uvek pobunjen protiv filišćanskih shvatanja, tiranskih kon- 
vencija i čaršijskoga morala«. Matavuljev roman je, dalje, 
»vedri, zdravi roman«. Skerlić prije svega traži istinu, ali 
kako on razumije tu istinu i »realnost«, nije mi jasno. Ruga 
se romantici i »prave« romantike uspoređuje sa Prometejem, 
»prikovanim na kavkaskoj litici« (ako niste znali). Smije 
se »luni« i »gitarima«, ali neumorno citira Lamartinea i 
Musseta, najnesnosnije romantike. Grdi dekadente i pokva- 
rene, egoistične simboliste, ali uzima za motto stih pokvare- 
nog, bolesnog, katoličkog dekadenta Verlainea: C'est Pezxtase 


langoureuse, c'est la fatigue amoureuse, a za Jakšića veli da 

je imao »onaj osnovni temperamenat jednog pravog roman- 
tičnog pesnika, strastan i plah temperamenat, koji nije imao 
nijedan od naših starijih pesnika« — ali nam ne veli jasnije 
što je to »romantični temperamenat«. Romantičnog tempera- 
menta uistinu nema, kao što nema klasičnog ni naturalistič- 
nog temperamenta, jer kada bi postojao, ne bi romantik — 
kao Skerlićev Jakšić — mogao biti i realist kao Gautier i 
Heredia klasik i romantik, ili kao Zola romantik i naturalist, 
jer ne može imati dva — i više, kao Goethe i Flaubert — 
temperamenata. ; 

Dakako, G. Skerlić prezire pravi pesimizam kao svi utili- 
tarski propovjednici i demokratski, socijalistički kritičari. 


; »Mi mlađi imamo pred nama jedno pokolenje živih mrtvaca 
i senki, koji misle da žive, i mi moramo biti ono što je veliki La- 
& snažno rekao: 'podmlađeno pokolenje koje vetar života 
rese'.« 


G. Skerliću se, kao Voltaireovom Kandidu, na kraju kra- 
jeva čovjek, život i svijet ipak sviđa, prem je tu i tamo 
crnogleđa i ljut pesimista. No dok ga u jednom članku truli 
i indolentni beogradski Istok baca u »beznadežnost«, u dru- 
gome kori Begovića, jer konstatuje veći dojam toga Istoka 
na Srbe no na Hrvate, i konstatovavši sam na sebi taj de- 
primantni istočni dojam, negira ga kod konstatovanja dru- 
goga. Osim, atributa »zdrav«, »pametan«, vrvi G. Skerlić 
epitetima »iskren«, ali ne tumači nam što je zapravo ta 
pjesnička, literarna iskrenost. Mada je kao prononcirani pri- 
stalica demokratske poezije nazvao antidemokratu Ćurčina, 
koji zove puk —»stokom«, »iskrenim« kao i Sremca, njegovo 
shvatanje kritičarske iskrenosti mi je, kako već rekoh, vrlo 
zagonetno. 


i Stilski instinkti neće biti vrlo razvijeni kod ovakvog pro- 
zaičnog i neartističnog duha,| kojemu je poezija sluškinja ide- 
je kao što bijaše u Srednjem vijeku filozofija. On i od lirskog 
Stila traži prije svega jasnoću. 


E »Jedna velika vrlina Rakićevih pesama je što su jasne: oso- 
bina koja danas i u nas postaje sve ređa i ređa. Od Vojislava 
Tlijća ušla jeu našu poeziju neka manija za obilnim i neobičnim 
epitetima, isključivo staranje da se što šarenijim ruvom prikrije 
golotinja misli i odsustvo dubljih osećanja. Iz francuske škole, 
čiji je on đak, Rakić je doneo ljubav prema jasnosti, uveren u 
lepu reč Vovnargovu da jasnost krasi duboke misli, i da kao što 

je logika osnov proze, tako je jasnost pogodba poezije. U tom pre- 
ciznom stilu, u tom odsustvu ukrasa, koje često ide do izvesne 
suvoće, on je razvio tri ili četiri lepa i večita pesnička motiva.« 


Jasnoća je bez sumnje jedno od mnogih obilježja dobrog 
stila, ali nije uvijek najljepša stilska odlika. Ako velik stil 
nije samo čovjek, duša, no i imitacija predmeta, prirode, 
kako da se jasnoćom izrazi bura, pomrčina, maine i tišine, 
ono što je među prstima i na vrhu jezika, ono o čemu i mu- 
drac i heroj samo tepa kao dijete, ono slijepo, ludo, glupo, 
gluho, instinktivno, kobno i tjeskobno, haosi, magle, hori- 
zonti, ponori duha i materije? Ako se sve da izraziti, vrlo 
mnogo se ne da izreći izrazom »pametnog« govora. Skerlić 
je i u toj doktrini o lakom, prostom, jasnom stilu nemoderan, 
nemoderan Francuz racionalistične i pseudoklasične prošlosti, 
čak prozaične, sasvim nepoetične tradicije XVIII vijeka, ne 
uviđajući s mnogim superiornim Francuzima da je baš ta 
jasnoća i logična ljepota stila čisto prozaično obilježje i uzrok 
što se francuski jezik klasika zvao »plemenita sirotica«, što 
su simboliste i dekadđenti ostali bez zasluženog utjecaja, što 
su Shakespeare, Ibsen i mnogi drugi »nejasni« duhovi prvog 
reda vrlo nepopularni u Parizu, što su ponajbolji francuski 
pjesnici toliko puni logike, deklamacije i hladnog, razboritog 
patosa da je njihova poezija više retorika no poezija, kako je 
već Lessing primijetio. 

U golemim pjesničkim prostorima je logičar tuđinac. 
Slikar koji bi sve predmete na svojoj. slici naslikao jedna- 
kom jasnoćom i izbacio sve sjene naslikao bi karikaturu, 
sličnu japanskima: Pisac koji je savršeno jasan nije intere- 
santan pisac. Dok je jasnoća izvrsna osobina didaktičnih i 
komičnih prozaičnih vrsta, naročito analize, predavanja i kri- 
tike, G. Skerlić misli da svaki dobar stil mora biti stil dobrog 
članka. Pošto je jasnoća glavna osobina (i glavna mana) fran- 
cuskog stila, stila analitičnog, kritičnog i racionalnog, tradi- 
cijskog i latinskog, G. Skerlić traži ta izrazita plemenska i 
kulturna obilježja za stil srpski, za izraz slavenskog naroda 
tek probuđenog, sevdalijskog, poluobrazovanog i poluorijen- 
talnog, bez katoličkih i latinskih tradicija, živući još i danas 
većinom pod dojmom bizantskog pravoslavlja i slavenske, 
narodne pjesme, vrlo različite od feudalne pjesme o Rolandu. 

Dabogme, Skerlićev stil je onakav kakav zahtijeva od 


svojih savremenika. Jasan, odviše jasan. Stil autoritativnog, 

profesorskog novinara. Stil ex cathedra, i čitajući opažate, da. 
ste većinu tih argumenata i fraza čuli i čitali. Stil neorigina- 
lan. Lieux communs, Gemeinpliitze. 


»Rodoljubivi zanos koji je Omladinu tresao.« »Društvene. 
nepravde«, »mrki i preteći seljaci«, »mučne borbe za komad 
hleba«, »bolovi narodni«, »novi ljudi i misleći proleteri«, »žalosni 
ubogi kvartiri«, »na krilima misli«, »Ničeova plava bestija« »ne- 
misaona i barovita sredina kao što je naša«, citati iz školskog 
Epikteta, »naš naraštaj«, »zatvarajući se u kulu od slonove kosti« 
»zaostao narod kao što je naš«, »razočarani ljudi koji su obešča- 
stili i udavili našu zemlju«, »mirisi lakih žena«, »društvo na 
umoru«, »mi mlađi« i »živi mrtvaci«, »bludeći oganj«, »veliko. 
Sve« (le grand Tout), »ceo jedan pandemonium«, uspoređivanje 


poezije sa kraljem Midom, »pod čiji 
jee koi , >DI jim se rukama blato pretvaralo: 


' U najvećem protuslovlju sa duhom te knjige čini mi se 
njena posveta: »Svome dragome učitelju Gospodinu Bogdanu 
Popoviću, osnivaču moderne književne kritike i negdašnjem: 
uredniku časopisa u kojem se pojavio najveći broj ovih ra- 
dova«, G, B. Popović nije ni osobito »moderan«, a još manje: 
osnivač srpske moderne kritike. On je kao briljantan profe-. 
sor i kao izvanredan causeur mogao imati i može imati ve-. 
likog i blagotvornog utjecaja na srpski ukus, on može biti 
vrsta beogradskog oficijelnog i salonskog orakula, djelujući. 
više usmeno no pismeno, privatno no javno, ali on nije osni- 
valac srpske moderne kritike, jer je to faktično pokojni Ne- . 
dići Marko Car, i jer on o srpskim piscima gotovo i nije pi- 
sao, a ono: što je napisao, npr. da je R. Domanović sličan 
Swiitu, nije tačno i nije kritično. Kritičari koji ne pišu nisu, 
kritičari, i to osjeća i G. Skerlić, jer on piše, mnogo mnogo 
piše. Ako Nedić »često nije znao stvari o kojima je pisao« G 
Bogdan Popović gotovo nikada ne piše o stvarima koje zna, 
jer svaki čitalac njegovih referata :o umjetničkim izložbama. 
može se vrlo lako uvjeriti da je Nedić ipak malo više znao 
o Đuri Jakšiću i Šapčaninu nego GOSPODIN BOGDAN (PO- 
POVIĆ) o Frangešu i Jakopiču. G. Skerlić je svakojako u 
sudu o G. Popoviću više oportunističan no judiciozan, sličniji 
Jauresu nego Čerriševskomu. je 
Kakve dakle pisce će najbolje razumjeti Skerlićeva kri- 
tika, kada je konzekventna i kada ne pravi kompromisa? One 
koji su najsličniji nekim Francuzima. One koji doduše ne 
»žvižde« i ne »trube«, ali ipak propagiraju izvjesne ideje. 

Proza će mu biti milija od stiha, sadržaj od oblika, etička 
emocija draža od estetične. Skerlić je dakle moralist, jer 
. kakve su, ako nisu moralistične, ideje koje nisu ni umjet- 
ničke ni strogo naučne, ni filozofske? Zato Skerlić najbolje 
pisaše o moralistima, ne osjećajući da se smije sam sebi, ru- 
gajući se pjesnicima, zatvorenim u famoznom »tornju od bi- 
njiša«. Suditi umjetnine po izvjesnim vrlo nestalnim i sek- 
tarskim principima moralnim nije manje »kula«, nije manje 
usko i tamno, nego suditi sve, pai moralne pojave estetički. Sve 
velike kulturne nesreće, svi atentati na umjetnost, od prvih 
kalifa i ikonoklasta pa do jakobinaca i protestantskih i drugih 
puritanaca dešavahu se u ime sektarskog morala. Postoji i 
lopovski i gospodski moral. Zato mi se svaka književna kri- 
tika, pa bila ona i radikalna i socijalistička, ako nije produkat 
tolerantnog općeljudskog morala, morala Antigone, Lovra 
Medicisa i Mudrog Natana, kritika jednog morala s ove, dru- 
gog s one strane Pascalove planine, morala ovakvog u ovoj, 
onakvog u drugoj redakciji i stranci, čini kritika pristrana, 
uskogruda, barbarska, neestetična. 

Skerlić, kako vidimo, nije previše konzekventan mora- 
list. On je oportunistički moralist, ali ipak moralist. Zato je 
u toj zbirci najbolji članak o Mislima Božidara Kneževića. 


ij ič Č ji lih svojom 
»Nije to Ničeov nadčovek, koji odskače od ostali 
isikamm i a silnom žudnjom za moc, individualni aristokrat sa 


osnovnim vrlinama: uživanjem, vlastoljubljem i sebičnošću. Viši 


Č neževića jeste intelektualni aristokrat, čovek koji 
aii pod koji je da u suštinu stvari, video nemoc vr išo 
duha i tamninu ljudskih strasti. On je okusio gorak plod sa drve- 
ta poznanja, »stilet kritike« prošao mu je kroz grudi, i on >. 
da tuguje, i to ne rečima koje prljaju, no geste ku m 
stupanj ponosa i mudrosti. Jer, saznanje, istina suši, si e * a 
Onaj koji vidi i zna potpuno, gubi sve svoje iluzije, i led se ari 
u njegovoj duši. Znati, znači biti tužan. Rezultat mišljenja nij 


moći, nego ne moći, razočaraki se, rezignovati se, povući se u sebe,. 


ponavljati u sebi onaj tajni i pogrebni stav iz budističke molitve: 


*Bolje je sedeti nego stajati, bolje .je ležati nego sedeti, ali od 


svega najbolje je biti mrtav'.« 


Te, većinom moralne; refleksije podsjećajući oblikom na 
Chamforta i La Bruyčrea i sadržajem na Vauveharguesa, iz- 
mamiše iz srodne kritičareve duše najljepše slike i najljepše 
misli. Njegov konvencionalni, školski i novinarski stil dobija 
tu često neočekivane snage, poleta i reljefa. 

»Mi počinjemo ličiti na izgladnelu gomilu kurjaka koji su, 
urličući, počeli jedan drugoga da razdiru. Kada čovek posmatra 
naš život, pada mu na um ona strahovita kazna kojom su stari 
Rimljani kažnjavali materoubistvo: osuđenik se ušivao u kožnu 
vreću zajedno sa majmunom, psom, petlom i zmijom, vreća se 
bacala u more i tonula je dok su se nesrećna stvorenja u njoj 
grebla, ujedala, razdirala i krvarila.« . 


Tu, u tom krasnom eseju, diže se misao Skerlićeva u 
one regione koji su pristupačni samo arijelskim radostima 
mudrosti gdje je moral i intelekat odista ljepota i kamo zbog 
dnevne borbe tako rijetko leti taj saradnik i akcionar »Dnev- 
nog lista«. 


Sve je relativno, pa i vrijednost misli. Knjiga, banalna u 
Ateni, može imati veliku vrijednost u Tebama. Pisci i knjige 
imaju doduše kontradiktornosti, ove kritike su mjestimice 
prepričavanja. kritikovanih djela, pogađajući češće sličnosti 
pisaca nego njihovu originalnost i stil, nisu uvijek portraiti, 
i kada to jesu, nisu uvijek slični, ali ta knjiga ima veliku 
momentanu vrijednost, jer — nemamo druge o istom pred- 
metu. Mnogi bez nje uopće ne bi znali da je postojala Milica 
Stojadinović i umni Božidar Knežević. Ako G. Skerlić kao cio 
Beograd pati od bogdanomanije, ako upotrebljava fraze kao 
»za opseniti prostotu« i »metodični Goethe«, ako deklinira 
participe kao pridjeve, upotrebljavajući tu i tamo nepravilne 
riječi i nesrpsku konstrukciju fraze, ako nema stila kao g. 
Bogdan Popović i ukusa kao g. Marko Car, on ih obojicu nat- 
kriljuje plodnošću i aktivnošću. Sitzfleisch. Energija. Njegov 
stil doduše nema sve odlike jasnog stila; lakoničnost, nijansu, 
red i arhitekturu, sentencioznost, raznolikost, lakoću i ležernu 
duhovitost, ali je vrlo razumljiv, teče kao dijalog i uvjerava. 
Jer G. Skerlić, ako nema mnogo ideja, ima mnogo uvjerenja, 
a i vjera i uvjerenje ima svoju rječitost i svoju toplinu. Ako 
nije izvrstan kritičar, G. Skerlić je izvrstan publicista, jer 
dobar publicista ne. mora imati mnogo ideja, nego mnogo rje- 
čitosti i energije da ih brani. A treba znati da je taj kritičar 
jedno od najnapadanijih i najbezobzirnijih pera u Srbiji. Ta 
bjegova energija mi se vrlo sviđa, prem nije estetička i inte- 
lektualna. I on bi mogao reći sa citiranim Chćnierom: »Ćuti, 
Oo srce moje, puno žuči, gladno pravde.« On zna mrziti, a 
drugi ne znaju ni to. 

Dakle, bez sumnje i voljeti. Meni je milije da me mrzi. 
Neprijatelji su luksus kao i prijatelji, i treba ih odabirati. 
Već njegova spoljašnost nije me nikada privlačila. Ima tatar- 
sku fizionomiju, žutu mršavost Shakespeareovog mrzioca 
Kasija. Tip Nietzscheovog Čandale i Sokrata, lik Turgenjev- 
ljevih političkih fanatika. Zadrt. »Šebig«, nemarno odjeven. 
Francuz bez francuske lijepe koketerije. Plebejac, demagog, 
Rousseau bez poezije, Saint-Just u ulozi pedagoga. 

Pa ipak, kod njega nalazim mnogo simpatičnih crta. 
Energiju. I njega guši naš zaparloženi, kukavni život, atmo- 
sfera kao u zatvorenim cijele zime kafanicama, punim smra- 
da, dima, ispušenih cigara i ispušenih egzistencija, glupih 
diskusija i glupih novina, patvorenog pića i patvorenih bića. 
I Skerlić traži utjehe u knjigama. 


»Rođen u naše sivo i suvo doba, on je zaronio u kontempla- 
ciju, i u čistoj misli potražio opijuma od ružne sadašnjice, zaborav 
bolova koje život i ljudi zadaju delikatnim dušama. Život bi odi- 
sta bio strašan bez tih spazma misli, bez tog intelektualnog mi- 
sticizma, ako se ove dve reči ne bune što stoje jedna pored druge. 
Jer, sve prolazi, sve umara, sve vara u ovom svetu; mladost 
kopni, srce se suši, ljubav vene, prijatelji se razmimoilaze, ali ni- 
kada ne ostavlja ono božansko zadovoljstvo koje se oseća u du- 
gim zimskim noćima, kada se život stiša, žagor legne, a čovek 
oseća kako mu duh vri, mozak raste, i novi, široki, beli horizonti 
pucaju pred njegovim razumnim očima. Za ljude izvesne vrste 
samo je tu prostor i vazduh; sva sloboda i sve dostojanstvo čo- 


veka nalazi se u tim svetlim trenucima intensivnog unutrašnjeg ' 


života.« : 
Ali dok se Skerlić tješi pozitivnom vjerom u napredak 


i u čovjeka, ja sam uvjeren o vječnosti ljudske gluposti, de- 
mokraciju ne smatram religijom, ne vjerujem u ljudsku 
jednakost i pravdu, misleći da je najljepši cilj čovjeka po- 
ljepšavati taj život i služiti ljepoti. 

Wer die Scho&nheit angeschaut mit Augen, 

Ist dem Tode schon anheimgegeben, 

Wird fir keinen Dienst der Erđe taugen, 


Und doch wird er vor dem Tode beben, 
Wer die Sch&nheit angeschaut mit Augemn, 


(Platenov Tristan) 
Glavno je — gresti prama idealu. G. Skerlić je i u toj 
knjizi bez sumnje išao prema tome cilju, ali... malo odviše 


moralno. 
(Hrvatska smotra, TI, knj. TI, veljača 1907) 
Naši ljudi i krajevi, 1910. 

“ 


>»SINTETIČNA KRITIKA« 


: Milan Marjanović! je u nas dosta poznat. Nije samo čo- 

vjek od refleksije, no i od akcije. Nije se borio samo perom, 
već i jezikom. Nije samo duh politički. On je program i me- 
todu naučnog, pozitivnog, sićušnog ali korisnog rada proširio 
ina intelektualnosti našeg života. Kritika. mu nije samo poli- 
tička, no i kulturna. Nije samo tribun i novinar; on je i knji- 
ževnik; kritičar, ocjenjujući cjelokupnost hrvatskog života 
kao jednu cjelinu, jednu sintetičnu cjelinu. Riječ sinteza, sin- 
tetičan mu je Steckenpferd i najradije na njoj jezdi carstvom 
kritičnih spekulacija. Sintetičan, pozitivan, naučan duh; so- 
ciolog, najplodniji i najtipičniji naprednjački kritičar, i ocje- 
na njegovih ideja bit će najvjernija slika estetičkih misli tzv. 
realističke omladine, kojoj je on i danas, kao glavni saradnik 
»Pokreta«, najagilniji tumač. 
Iza Šenoe je, ako se ne varam, treća njegova knjiga. U 
jednoj dade sliku našeg modernog društva kao političar, u 
drugoj kao pripovjedač, kao pjesnik (ako ga taj nerealistični 
ali sintetični termin ne vrijeđa), a u ovoj najnovijoj, kao lite- 
rarni kritičar, upravo kulturni historičar. Onaj njegov roman 
je neuspjelošću klasično nedonošče. Ima bo kritičara koji pišu 
loše priče, i pripovjedača, autora nedonesenih kritika. I Mi- 
lan Marjanović je nažalost u toj kategoriji. Kao romanopisac 
kultivira plitku kritiku, kao kritičar gaji plitki roman. U 
tome me utvrđuje lektira i ove knjige. 

Svoje djelo završuje ovim Turgenjevljevim riječima: 
»Čuvajte naš jezik, naš divni ruski jezik, rabite sa strahopo- 
čitanjem ovo silno oruđe. A i onima, kojima taj jezik nije 
drugo nego jednostavno sredstvo, jednostavna poluga za iz- 
ražavanje, i onima kažem: Štujte barem zakone mehanike...« 


1 Iza Šenoe 

Prema tome je i Marjanović, kao Turgenjev i svi bolji pisci, 
uvjeren da je pravilan, čist jezik najpreča, prva potreba knji- 
ževničkog zanata. No njegova praksa ne odgovara teoriji. On 


piše užasnim, sablažnjivim žargonom, još gorim od germani- 
zama njegovog uzora Đalskoga: i 


»Čitaća publika«, »se je« (vratio), »organički« (organ- > 


ski), »podržavana od pojedinaca«, »dojduće godine«, »donaša« 
(donosi), »zanimivo« (zanimljivo), »počimlje«, .»hotio«, »izra- 
vno angažirani«, »preuzimlje«, »pisani sa velikom rutinom«, 
»pariški« (pariski), »polovičatost« (polovičnost), »vrlo oblju- 
bljeni« (sehr beliebt), »prijevod« (prevod — prevesti), »upliv«, 
»odstup« (Abgang), »počimati« (počinjati), »rastnja«, »zadnja 
radnja« (posljednja), »pretpostavljati«, »umišljeno veličan- 
stvo«, »postignuće«, »rastrešen« (rastresen), »višje društvo«, 
»isključivo« (ausschliesslich), »uliskanci«, »napudranci«, »ne- 
kadanji« (nekadašnji), »preduvjet« (Vorbedingung), »najedši 
se«, »unašao« (unosio), »nehote«, »med kojima«, »rastuće re- 
akcije«,  »mekčina« (mekost, mekoća), »pisana od jednog 
asketa«, »renaisančni paganizam«, »na nje« (njih) »nemogući 
su«, »simbolijska poezija«, »djela propagatorsko docirajuća«, 
»uvjet organičnoga razvoja«, »još za cvata Šenoe«, »u njega 
pišu« (u »Vijenac«), »s obzirom na rastuću reakciju«, »... ge- 
neraciji, na kojoj je odgojio svoj duh« itd. Kao mnogi zatoč- 
nici srpske i hrvatske sloge, i Marjanović je većinom daka- 


vac, upotrebljujući mjesto infinitiva i mjesto futura prezent ' 


sa da. Umjesto »ja ću otići« on redovno piše »ja ću da odem«; 
mjesto »ja moram otići« — »ja moram da odem«, 


U uvodu veli autor da je ovo djelo, kao kakav rad Po- 
peov ili Flaubertov, plod desetgodišnjih napora i studija. Či- 
talac se nadao odabranom, dotjeranom, personalnom stilu, a 
nalazi običan žurnalistički argot, srećom sve rjeđi i rjeđi u 
našim pismenijim novinarskim člancima. »Epigončići«. Šenoa 
se uspoređuje s panjem (str. 4). Naša knjiga je »organičko 
udo narodnoga života«. »Nov, svježiji duh«. »Među pripovije- 
stima vidimo zastupane: Draženovića« itd. »Ali ne valja tom po- 
stepenom povlačenju literature od zbiljskoga, aktuelnoga živo- 
ta, tražiti uzrok jedino u tom produbljivanju.« »Literatura se 
povuče sama u sebe.« (Otrcana, stara fraza!) »Ne bacaju se na 
literaturu svim žarom.« »A ti proletarci se gadno bore za kruh.« 
»I studuje tu dušu.« »Uvukli se u sebe.« »Duše, koje su pune 
idealnih tražbina.« »Socijalna misija.« »Najtemeljitija no- 

vela.« »Udario ton.« »Kakav specijalni problemić.« »Porivi i 
nagoni.« »Prava večera velike sinteze.« »Bacili smo se kao 
čopor izgladnjelih skakavaca na ono što je bilo u Evropi, 
i jeli sve, bilo trava ili drač bilo cvijeće ili plod, pelin ili gro- 
žđe. I za to, samo za to (?).se vikalo o apsolutnoj slobodi. To 
je vikao glad!... Zato je i zavladao zgoljni impresionizam i 
diletantizam. Sve se onjušilo, sve nagrizlo...« »U Zagrebu se 
borba izobličila, isprčkala.« »Gimnastike u simbolima.« »Pje- 
sme težeg kalibra.« Na str: 25. je literatura i opet biljka. »Te- 
žimo i nadalje za veličinom — ali izmijenimo oblike našem 
umišljenom veličanstvu.« — A evo primjera Marjanovićevog 
sintetičnog naučnog stila: 


»Južni krajevi, a napose Dalmacija, sasma su u sferi roman- 
ske, a sjeverni, osobito hrvatski provincijal, u sferi germanske 
kulture. Radilo se je o tome da se ove dvije sfere u crti gdje se 
sukobljuju ne unište, nego promaknu iz mrtve točke pomoću treće 
komponente, biva mlade slavenske kulture, koja je bila ljepilo i 
baza novoga spoja. I znaci se pokazaše, ali se proces nije dovršio 
u povodu umiješanja onoga trećega, a to treće su vodili više se- 
bični, poduzetnički ili taktički politički motivi«.... »Ili da gra- 
fički izrazim; ako je realizam pravac, to je na njegov smjer s jedne 
strane upadao modernizam u kutu od 45% a s druge neoidealizam u 
istom kutu. Klerikalizam pak s jedne, a naturalizam s druge strane 
upadali su pod pravim kutom. Prema teme su klerikalizam i kri- 
ticizam stajali u pravcu jedan proti drugome, a prama modernoj 
prvi sa 75% a drugi sa 45% Prema idealizmu prvi sa 45" a drugi sa 
75%, Isto tako i idealizam prama ostalima.« 


Dobro i pravilno piše tko pravilno i dobro misli. U ovoj 
knjizi nije taj slučaj. Konfuzna, zasukana, kipti frazom i ne- 
tačnostima. Autoru, kao finom diplomatu, služi govor za ma- 
skiranje misli. Nemajući ideje, zamjenjuje je velikim, zvuč- 
nim riječima. On je tipičan, naučan, napredan, sintetičan 
fraseur, pišući nepatvorenom novinarskom površnošću o pi- 
tanjima, o kojima je upućen slabo ili nikako. Nemajući ideja, 
on piše ma što. Mjesto slatkih bobica gorko drožđe, suho i 
tvrdo. Iza Šenoe je šupalj, efemeran kritički mjehur, velika, 
naduvana kolekcija plitkih fraza. 

Tako naš autor tvrdi, da nijedan pokret u početku nema 
»monumentalnih« radnja, a već Čengić-aga utjeruje ga u laž. 
Fraza je, da je Šenoa stvorio čitaoce, kasniji pisci književ- 
nost; da je Vraz prvi »pravi književnik«, Mažuranić »klasik 
i div«, Preradović »pjesnik i mislilac«. Puka je fraza, da Ko- 
vačić »niti kleše, niti referiše; on pišući stvara, uobličuje«. 


181 


dim Ka njom 





da szćiko. a radi 


Fraza je, da su samo Đalski, Kozarac i Leskovar »stvorili ne- 
ku filozofiju«. Fraza je da se u devedesetim godinama naša 
publika »obratila« tuđoj knjizi — kao da to nije uvijek činila! 
*_ da se u nas i francuske moderne publikacije mnogo kupuju 
i »još više čitaju«, da je domovinaška frakcija bila »predstav- 
nica svih reakcija«; da je Novi vijek okupio »nekadanje veri- 
ste i stecchettijance« iz osamdesetih godina; da je njemačka 
»znanost« »zastupnica eksperimentalne, induktivne metode« 
(kao da to nije, u još većoj mjeri, nauka engleska i francuska!); 
da je Đalski »duševni otac i odgojitelj« Milivoja Dežmana; da 
dalmatinska književnost, dakle ni Dalmatinac, ne pozna pesi- 
mizma; da su nekoji naši mlađi »brandesijanci« (koji su t07) 
impresioniste (kao da je Brandes impresionistički kritičar). 
Vereščagin, »taj vanredni, mironosni ruski slikar«. Evo kako 
M. Marjanović definira kolorit naših slikara: kod Bukovca su 
koloristični efekti veseli, kod Čikoša smioni, kod Kovačevića 
fini, a nježni kod Auera. »Neohelenska« Vidrićeva poezija je 
»vanredno plastična«. »Senzualan, ali grubo ćutilan je Jelov- 
šek u II dijelu Simfonija«. Evo još nekoliko klasičnih fraza: 


»Umjetnost je vezana sa praktičnim socijalnim životom, ona 
postaje organičkim udom. toga života, i to relativno najslobodni- 
jim i najzdravijim udom.« »Đalski ide neposredno k cilju, a Ko- 
zarac ide posredno, a obadva idu dobrim putem — putem preko 
čovjeka.« »Lijepo je pregnuće spretnoga čovjeka, koji se uspinje 
da rješava zagonetke, da se vere kroz šikaru života sveđ — na- 
prijed. I ovo pomicanje naprijed je ono, što zanima čitaoca i što 


izaziva njegove simpatije.« »I onda, kada teškom hranom zasićen ' 


evropski želudac pod konac prošloga vijeka traži za desert 
(dessert) lagane hrane idealizma i spiritualizma, naš hrvatski, 
kroz vjekove gladan želudac prima brže bolje u svoju prazninu 
(guta) ovaj desert.« »Za tvorenje djela pako treba ili mira, ili ta- 
kovih pokreta, koji su homogeni, pa složno rade za jedan cilj.« 


Dok svaka kritika dijeli književnike u dobre i loše, u 
važne i u efemerne, Marjanović ih vrsta u pionire i epigone, 
u reprezentante i populizatore. Za mnoge naše pisce očevidno 
ne zna, kamo da ih strpa, u koju kategoriju. Tako Vojnović, 
Draženović, Novak, Turić, Begović, Nazor, Vidrić itd. nisu 
mu pioniri, a bogami ni epigoni. Dioba bi bila možda bolja 
da Marjanović uze ovu shemu: pionirčine, pioniri, pionirčići; 
epigončine, epigoni, epigonići, epigončići i epigončevići. Vri- 
jede li one gomile silnih epigona, koje spominje, ili ne. Ako 


ne valjaju, nisu za spominjanje i ne vrijede ni lule duvana. - 


Ja znam za naučne »popularizatore«, znam i za neke pripo- 

vjedače, koji su (kao Jules Verne i H. G. Wells) popularizi- 
rali neke naučne rezultate, ali što je to popularizirala legija 
tih nemoćnih, blijedih »epigonskih« piskarala? Marjanović 
sasvim oskudijeva svakim  estetičkim mjerilom, bezbojnoj, 
blijedoj grupi udruženih literatića daje skoro veću važnost 
nego jakim, zanimljivim talentima, i ukus mu je nešto bez 
čega se može u sintetičnoj i naučnoj kritici. Skerlić u minija- 
turnom hrvatskom izdanju. Zato i vidimo, da je cijeli taj kri- 
tički sistem osnovan na vrlo površnim premisama i sasvim 
netačnim ocjenama. Đalski je ovdje istaknut kao najmoćniji 
naš prozaik iza Šenoe. »Janko Berislavić« je kritičaru snažni 
psihološki roman. »U noči« je djelo uspjelije od »Mrtvih ka- 
pitala«. Đalski »je prvi počeo da raspravlja sa viših gledišta 
socijalna pitanja, prvi je unio duboku psihološku analizu, te 
potaknuo razne filozofske probleme. On je naš prvi savremeni 
pisac, koji je ujedno evropski i svjetski«. Marjanović citira 
sasvim banalne refleksije iz njegovih novela i romana. Đalski 
je »najjači i najprostraniji talenat našega realizma«, ali odje- 
dared su to isto i Kovačić i Kozarac. »Ova dvojica (Kozarac i 
Đalski) vode našu književnost, oni joj krče put u svijet, i ne- 
mamo razloga da jednoga pretpostavljamo drugomu.« Dakle 
i Kozarac je pisac europski i svjetski. Marjanoviću kao da ne 
pada ni na kraj pameti, da bi Ante Kovačić i Vojnović mogli 
dajbudi vrijednošću svojih djela biti sa mnogo većim pravom 
»pioniri« i »reprezentanti« od Đalskoga. Ta sintetična kritika 
nema kritičnog ukusa i samostalnosti, jer prima za gotovo 
sve ocjene naše starije kritike, vrlo neestetične i nesavremene 
kritike Janka Iblera i Mil. Šrepela i drugih koja je Đalskoga 
i Kozarca precijenila, Vojnovića podcijenila, a Kumičića i 
Kovačića ignorovala. 


Ali Marjanović nije samo frazast i nesamostalan, nego i 
kontradiktoran na svakom koraku. »Baviti se dušom ne znači 
baviti se životom« — veli na jednom mjestu, a na drugom: 
»Ni zemlja, ni vanjski čovjek nije glavno, duša naša je glav- 
no.« Duša i život su, prema tome, suprotni pojmovi. Duša je 
glavno ali ipak su najbolji pisci, čihajući, raščinjujući soci- 
jalne probleme i društvene »zadatke«. Kako vidite, »sintezi« 
ne treba logike. 

Koliko je ta kritika pretencioznija, toliko je nesolidnija. 
Pod zvučnim, bombastnim naslovima zijevaju najvulgarnija 
opažanja i suvišne diskusije, često sasvim netačne i neumje- 

sne. Čitajte samo VI glavu: Uvjeti organičnog razvoja! Fraze, 
puste fraze! Cio članak je banalna, otrcana metafora književ- 
nosti sa drvetom, svršavajući s literaturom i — piramidom. 
»Ako hoćemo graditi piramidu, moramo uvijek počimati kod 
svake nove stepenice od tla. Šta se ova više diže u visinu, to 
više joj moramo širiti podlogu.« 

A što je za najveću osudu, Marjanović piše o stvarima, 
koje pozna vrlo slabo ili — tek indirektno, po čuvenju. Za- 
mjenjuje stil sa sadržajem. Modernizam shvaća kao borbu 
proti — idealizmu! Za Vojnovića tvrdi da ostade vjeran re- 
alizmu. Naprednjak Bertić mu je poetičniji Slavonac od Tor- 
dinca i Lovretića. Velikanovića da i ne spominjem! Zagorci i 
Slavonci su mu poetičniji od Primoraca i Graničara, dakle od 
Mažuranića, Preradovića i Kranjčevića. Ne razumijem, što 
znači ovo mjesto: 


»Ostaše vjerni literarnoj formi, i eto u tome leži tragika, zato 
sam i nazvao razvoj našega literarnoga realizma dramatičnim. 
Naši su pripovjedači napokon morali žrtvovati i svoj životni za- 
datak i svoj literarni realizam, povukav se od realnosti i baciv 
se u naručaj fatalizmu i pesimizmu. Ali ni to se ne bi moralo 
dogoditi, da nije bilo jednog vanjskog uzroka. Nekoji pisci obi 
mogli ipak i literarnom formom provesti radikalnu ataku, kao što 
su to učinili Byron, Shelley u Engleskoj, ruski pisci, te u novije 
doba Zola, pa Bjčrnson, Ibsen i drugi.« Itd. 


Ne stoji, dalje, da u našoj lirici iza Kranjčevića »daje ton 
Nikolić«. Ne stoji da je kritičar Jakša Čedomil »odviše isticao: 
principe Tainea i Lemaitrea«. Nije tačno da u ruskoj pripovi- 
jesti »nema plačljivosti ni sentimentalizma«, da je »Ruse uči- 
nila svjetskima filozofska baza literature« i da je ikad u Eu- 
ropi »vladala ruska knjiga«. U Europi ima utjecaj samo ru- 
ski roman, taj utjecaj nije veći od francuskog, engleskog, 
skandinavskog, a možda i talijanskog: ergo — u Europi ne 
vlada i nikad ne vladaše ruska knjiga. Nije istina, da je Flau- 
bert naturalista kao Zola (str. 93). Nije istina, da duh proti- 
pozitivističan mora istodobno biti i duh antinaučan, jer jei 
skepsa naučna. Nije istina, da »Novi vijek« imađaše manje 
osjećanja za jedinstven stil od »Moderne«, od anarhijske, ba- 
bilonske »Moderne«. Nije tačno da je (bivši Marjanovićev re- 
dakcijski šef) Dežman 1897. »stekao popularitet kao duhovit 
kritičar«, jer g. Dežman nije nikako duhovit, prem je možda 
kritičar. Nije istina, da je kritičar »Nove nade«, Ed. Rod, 
»modernih« načela naše »Moderne«, jer je zadrt katolik. Nije: 

istina, da je Begović stihovima popularizovao renesansu i da 
mu je »propaganda uspjela«. Niti mu je propaganda uspjela, 
niti je to mogla, jer je stil u »Knjizi Boccadoro« najobičniji 
barok: Renesansa u opadanju, protureformacija, Gongora, go- 
spođica Scudćry, »Pastor fido« i Marija-Antoinettino muzenje. 
trianonskih krava! Nije istina, da su se u hrvatskoj kritici isti-. 
cali i gg. Hinković i Pasarić — iz tog prostog razloga, jer nisu. 
kritičari. Nije istina, da je od 1902. »analitičnost odviše sla-. 
bila duhove«, jer analiza slabi samo one, koji nisu »duhovi«,, 
i jer analiza, u najgorem slučaju, oslabljuje samo energiju.. 
Nije istina, da su »svi napredniji elementi bliži obzorašima, a. 
daleko od dogmatizma pravaških teorija«, jer su glavni obzo- 
raši vitezovi sv. Grgura, jer je pravaštvo daleko slobodoum-. 
nije već po svojem trovjerskom narodnom programu, koji je. 
— kako tvrdi objektivni kritičar — i samog dra Franka na-. 
tjerao među liberalce i napokon, jer ima i danas pravaških i. 
»modernih elemenata«. Marjanović karakteriše. Starčevića. 
kao legitimistu, kao da to u njegovo doba ne bijahu sve hrvat-. 
ske stranke i kao da je odista Starome Kralj preči od Naroda. 
Nije tačno, da je modernistički pokret bolji u kritici — koju. 
zastupa, zapamtimo, Milan Marjanović! — no u »beletristič-. 
kim produktima«, bolji u lirici no u pripovijesti, bolji u pri-. 
povijesti no u drami, i barem nam M. Marjanović sve to ni-. 
čim ne dokazuje, i mi ne vjerujemo, da je od cijelog našeg: 
modernizma najbolja kritika, gdje je opet... 

Nije, dakle, istina, da je »psihološka kritika proučavala. 
djela nekog pisca za to, da otkrije njegovu dušu, da nam poda. 
dijagnozu (sic!) autora, a ne djela.« Nije istina, da je naša mo-. 
derna kritika bila »u većini slučajeva analitična, a po svom 
poslu redovito impresionistička«, i da toga radi nije uspjela, 
jer ne bijaše »sintetična« — kao kritike Milana Marjanovića!: 
Nije tačno, da je Begovićeva lirika — poput Nazorove — znak: 
»zdravlja«, jer je upravo taj sentimentalni, idilski i pastirski 
genre pokvarenog XVIII vijeka, poezija umornih, dekadent-. 
nih perioda. Lirika i poezija su Marjanoviću istovetnosti:: 
»Zato i nije u osamdesetim i u početku devedesetih godina na-. 
ša drama napredovala, ne samo onoliko koliko novela, ali niti 
približno onoliko, koliko poezija.« Ovaj barbarski i barbirski: 
tumač naših modernizama također mjeri vrijednost djela rifom. 
i kantarom, ne znajući, da su baš najpoznatiji moderniste. 
negirali literarnu vrijednost dugačkim velikim kupusarama i 

da su najbolji moderni umjetnici, npr. Nietzsche, idite 
baš kratak, »fragmentaran« izraz. Nije, ce anajg a je : 
Draženović »pod uplivom« Flaubertovim. Nije istina, da . 
nje stvarce« i crtice »treba shvatiti tek kao eva kota 
noga stadija, a nipošto kao novu, modernu | vaga 4 .. 
vim se stvarima često nalazi mnogo umjetničke jima : 
mnogo duha i opaža se dobra ruka, ali ne moraju . a g 
gotove umjetnine. Od sretne skice do djela još je poučen . 
naporan put.« Dakle lirske pjesme (koje i nisu drugo, n : dd 
“ menti i crtice), pa skice, crtice Andersenove, dnje gI sada 
"Turgenjevljeve, Poeove, Bertrandove, ponaj ka i . 
Čehovljeve, Altenbergove i »Lišće« Frana Mažurani Aco sika 
je to mačji kašalj, mekinje, sve to nije djelo i umjetnina, ad 
nije debelo, teško, jer nije »gotovo!« I ovo konfuzno, i Ka 
lozno, zamagljeno i rabulističko mjesto mi je sasvim neraz 
ljivo: 


i j ; šeg života, opazit 

uočimo sve pojave novodobnoga na L : 
Panis. zanimiva fakta: u osamdesetim = od Koa doo < 
NS Ž bh a s. : 
noveli svježi realizam i u formalnom iu k 
i j iji dikalna ratoborna roman 

Istodobno je u poeziji u punom jeku rad a Pm dese 
i j ; ivotu. Polovicom 

i ista romantika, koja vlada i u političkom ; 

kra ujaka godina prelazi iki u E i im sio sn 
i to istom sada, javlja se socijalno politički i ua e 

i ija i timentalno-simbolijskom. 

životu. Poezija istodobno postaje sen li . 
ia prvo doba novela ide novim smjerom sama seo Bia mimo 
i protiv struje javnoga života i poezije, koji idu zaje pe ' 
»U ovo drugo doba pako poezija i novela idu zajedno proti 

političkoj struji, uz koju pristaje drama.« 


I to mi je zaglavak, rezultat, zaključak jedne naučne, oz- 
biljne i pozitivne studije! La 

Ali ko da pohvata sve netačnosti, lapsuse, moma 
i površnosti tih kompilacija! Corneille se redovno zove Cornei : 
a Bossuet Boussett. Mucha se jedini spominje kao trea Bonn 
dekorativni slikar Europe. Modernizam srednjoškolaca u >» e 
voj nadi« je M. Marjanoviću »psihološko-filozofski«, rd pda , 
nimljivo gimnazijsko »gombanje«. Ubrojivši T pi sm im 
Huysmansa i Bourgeta među »idealiste«, evo, kako defin 
idealizam: »Definirao Brunetičre kako mu drago svoj sim 
idealizma, sama ta riječ će uvijek pobuditi .kod pu s = 
pojam idealizma, kako smo ga vikli izvoditi iz bića e 
plemenitih, vedrih, više manje didaktičnih i skladnih. Idea 

zam označuje stanovitu vrst spiritualističke, skladne sinteze, 
izrazuje i nešto uzorno, nešto pozitivno.« A što mu znači ovo 
beskonačno. priklapanje: 


»Ova reakcija nije uznosila duhove između sjeverne i jugo- 
zapadne, između germanske i romanske reakcije, između prepo- 
roda subjektivnosti i preporoda idealizma, između idealizma i 
»romantike nerva«, Ta će razlika izbiti još očitije, ako uvažimo, 
da su na sjeveru u isto doba dominirali i djelovali, te čitavu »mo- 
dernu« baš karakterizovali skandinavski brojni individualiste, da 
je Ibsen potamnjivao idealistu Bj&rnsona, da je živ dojam okor- 
jelog liberalca i »slobodnog mislitelja« Brandesa, da je antimora- 
lista, stvaratelj Nadčovjeka, protivnik Wagnera, Nietzsche, bio u 
znatnoj mjeri otac »Moderne«, da je ta »Moderna« donijela koji 
put više prinosa psihijatriji nego literaturi, da je i Wundtova 
»psihologija bez duše« ili psihofizička škola odgojila mnoge i 
mnoge od modernih. Sjeverna reakcija, iako je bila psihična, bila 
je dokraja analitična; spolni problem i uopće senzualizam igrali 
su u njoj veliku ulogu. Bila je prije skeptična negoli za formalno 
savršenstvo, bila je više destruktivna negoli konstruktivna. A što 
je nadasve značajno, nije bila po svojoj naravi deduktivna. Nije 
bila naperena proti znanstvenom duhu i mišljenju, nego je dapače 
bila odraz nove faze, u koju je znanost stupila.« 


»Znanost je, kao što se danas vidi i uviđa, u ono doba pri- 
stupila sustavno reviziji dotađanjih preuranjenih generalizacija. 
Ne samo da su razni učenjaci korigirali krive aplikacije darvi- 
nizma, pa i nekoje njegove teorije modificirali i popunjavali, ne-, 
go se je mnogo poradilo na psihologiji eksperimentalnoj, a ja bih 
ustvrdio, da je velik dio »modernističke« literature (u užem smi- 
slu uzete) nosio na sebi biljege neke ruke psihološke autoeksperi- 
mentacije. U sociologiji su se rušili svi nacionalistični i idealistični 
pojmovi o naravi ljudskoga društva, te su nauke o uplivima su- 


gestije socijalne, o rasama i sličnome označivale neko udublji- 
vanje u društvene probleme.« 


Itd. 
Govoreći o najnovijim našim književnim mizerijama, o 
klikama, koterijama i literarnim kaljužama, kritičar veli: 


/ 


»Naglasivalo se, ali ne dovoljno, da se tu ne bori o pojedine 
smjerove, nego za slobodu, ali ni takova formulacija situacije nije 
bila sasvim tačna i pomagala je još više općoj zbrki pojmova. 
Trebalo se boriti za valjanu i solidnu literaturu, proti lošoj i 
kržljavoj, za snažnu knjigu proti impotentnoj, za trijezan i iskren 
rad proti lakoumnom, hinjenom i površnom, moralo se govoriti 
o sposobnosti i nesposobnosti, o pameti i gluposti, a ne moder- 
nosti i tradicionalnosti. Da se je tako radilo, bila bi se i metoda 
boja izmijenila i rezultati bili bi bolji, jer bi se bilo tako provelo 
barem ono, što je glavno, a to jest: pročišćenje i ispaljenje mno- 

gih naših književnih rana; sigurnije bi se bio inima rod jao 
drač, što smeta uistinu valjanim i za život sposobnim iju . 
koje taj drač guši.« 


Tim riječima je M. Marjanović najbolje osudio tu svoju 
knjigu. On se tu ne bori za dobru proti lošoj e doe), s 
besjedi o sposobnosti i nesposobnosti, pameti i glupos 8 < 
meljitosti i površnosti, naklapajući baš o »modernosti i tra 
dicionalnosti«, ali.tako, da nam je vrlo nejasno, što upravo 
smatra modernim, a što tradicionalnim. Kod njega počinje 
modernizam tek devedesetih godina, u vrijeme opće e: 
klonulosti i »umiranja«. Prema tome su pisci prije ad ee le 
nemoderni, nisu moderniste, što li. U Kovačiću nije vi io 
(»U registraturi«) prvog našeg simboliste, a Leskovar mu je 
prvi naš »moderni dekadent«, i mi ne znamo zašto, jer ne 
znamo što kritičar zamišlja modernim i dekadentnim, i ad 
pojavu »Moderne« ne signališe pri pojavi prvih Leskovarovi 
radova. gra 

“ Nemoć te sintetične, socijalne kritike vidi se oseka 
njenog nepoznavanja stila. Rasprava o Stilu (XVI 2 ostat 
će kod nas tip savremene kritičarske rabulistike. Stil je, po 
tim načelima, rezultat piščevog odnošaja, s jedne strane, 
spram publike, s druge strane, spram predmeta. pk pra 
tome odlučuje — čitalac i giže! U odnosu prama publici j 


pisac, po Marjanoviću, ili neshvaćen, ili joj laska, ili jadikuje | 


s njenog nemara. Prama sižeu je ili nad predmetom, g tod 
“sav rastopi u njem« ili »stoji pod njime«. Nad, ui et : 
dakle je faktično pogodba piščevog odnosa spram pu e,, 

u prvom slučaju (kad je nad predmetom) gooo Pa 
ugađati publici, u drugom (u) je spram nje in a > 
u trećem joj ugađa ili plače nad njenim nemarom. Na pred- 
metom, dakle i nad publikom je Kumičić, Vojnović, Draže- 
nović i Kovačić. U predmetu je Turić, Kozarac, Leskovar, E 
»pod dojmom predmeta« su »mnogi epigoni«, Đalski i er 
Jeste li što od toga razumjeli? Shvaćate li, zašto je baš . 
ski »pod predmetom«, Kovačić nad njime, Kozarac i Les a 
var u njemu, a ne pod ili nad njime? Nije li stil prije sveg 

pisac, temperamenat? Ne odlučuje li kod stila prije ep 
autor, njegova metoda, rezultat njegovog senzibiliteta, in * 
lekta i fantazije? Mogu li se u istu stilsku kategoriju strpa i 
ljudi kao Kovačić i Vojnović, pa Kozarac 1 Leskovar? Zašto 


da Turić nije više »nad predmetom« od Kovačića, a Leskovar 

više »pod dojmom predmeta« od Novaka ili Đalskoga? A koji 
je đavo Marjanovića obmanuo, da publika i predmet odlučuju 
o stilu, kada je stil to bolji, što je neovisniji o publici i kada 
je što manje koncesija »dopadljivosti« sadržaja? Stil je sve, 
i tu ima pravo g. 1. Vojnović, istaknuvši kod nas prvi tu sa- 
svim modernu suverenost stila, koju je uostalom tek u drami 
dostigao. Stil je sve, a za ono, što stil stilom čini, za njegovu 
originalnost, ljepotu i personalnu sugestivnost nema pravog 
osjećanja ta sintetična kritika, razlikujući stilove po odnosima 
pisaca prama sižeu, grupišući hrvatski prozni stil u tri sasvim 
heterogene grupe i dajući istu stilsku vrijednost Vojnoviću 
kao Draženoviću, Kovačiću kao Đalskomu, Leskovaru kao No- 
vaku. Ono što Marjanović dalje veže o stilu, o potrebi ruskih 
distancija prama opisivanome, o potrebi dublje spekulacije 
i filozofije za formaciju hrvatskoga stila — sve je to zgoljna 
fraza udaljujući se od teme. Za velik stil treba prije svega 
velik dar.i velika volja: talenat za jaku sugestiju, energija za 
slobodan izraz. Veliki stil se rađa, a ako se u nas ne može 
razviti kao drugdje, kriva je prije svega nezrelost publike i 
zasukanost frazerske, mediokritetske kritike koja razumije 
sve osim stila, većeg stila, velikog stila. 


Nemajući osjećanja za ljepotu književnog djela, sasvim 
je prirodno da nas je autor u početku knjige obmanuo obe- 
ćanjem da se tu »pozabavio većim dijelom pionirima i pred- 
stavnicima«. Ne osjećajući samoniklost većeg stila, sasvim je 
naravno da ne shvaća razlike između »pionira« i »epigona«, 
dajući često prekomjernu znamenitost »pigmejima« i efemer- 
nostima. Tako on ne vidi Byrona samo u Tresiću (»Glasovi s 
mora Jadranskoga«), nego i u byronskom kopiletu, u Mileti- 
ćevom »Boleslavu«. I Leskovar mu je đak Schopenhauerov, i 
kod ovog pisca »literatura se odriče socijalne misije«, kao da 
»Propali dvori« ili »Katastrofa« nisu isto tolike socijalne va- 
žnosti kao priče Draženovićeve ili Novakove. Sa Vojnovićem 
očigledno ne zna kamo će, u »reprezentante« ili u »populari- 
zatore«, ne spominjući njegovih karakterističnih lirskih nasto- 
janja. Borotha doduše nije pionir, ali je »velik talenat«. Za 
Kumičića se veli da je »ostao uvijek kod početka«. Govoreći 
o starijoj kritici, spominjući Šrepela, Iblera, Pasarića, Inhofa 
i dr., kritičar sasvim ignoriše dra Franju Markovića. Tucićev 
»Truli dom« tek mimogred navodi, citirajući banalnosti iz De- 
žmanovih modernističkih proglasa i anališući kao nešto pre- 

znamenito i fenomenalno tri članka (iz »Hrvatske misli«), ona, 
znate, znamenita tri članka M. Šarića, Milivoja Dežmana 1 
naprednoga dra Korporića. Nabraja sve ustaoce oko zname- 
nite srednjoškolske »Nove nade« — među njima i kritičara 
Milana Marjanovića — nabraja poimence radove u karlovač- 
kom »Svjetlu« (među njima i svoje), spominje Podravskoga, 
Livadićeve pjesme u »Nadi« (»Moji sretni dani«), citira ipo 
drugi put Dežmana, spominje sve važnije kritike, dopise i 
važnije članke u »Prosvjeti« i »Vijencu«, u »Nadi« iu »Životu«, 
radove Jelovšekove, Nehajevljeve, a naročito svoje, ne zabo- 
ravlja Selka Nine, S. Kurjakovića, Smida-Jugovića i »mladog 
sociologa« P. Skoka, kliče sa značajnicima oko »Nove nade«: 
»Treba nam značajeva!« — spominje i.svoju, meni nažalost ne- 
poznatu studiju o meni (u »Svjetlu«), ali nigdje ne s. 
»Iverja« (1899), najdraže, prve moje knjige, i izričito veli, ša 
su u »Nadi« uspjelije samo pripovijetke starijih pisaca. Do i- 
rujući važne pariske dopise književnika Vi Turkovića sa 
dopisima iz Zagreba, Beča i Praga Marjanovićevim, Cihlaro- 
vim i Jelovšekovim, ni riječi o mojim kronikama iz Beograda, 
Ženeve i Pariza, o mojim impresijama o srpskim knjigama 
i pozorištu, o pariskoj izložbi i modernoj umjetnosti. Taj 
Brandes srednjoškolaca, spominjući najsavjesnije svaki lite- 
rarni »problemić« i svakog »pigmeja«, ni mukajet o mojoj 
studiji o Stendhalu, o mojoj opoziciji proti klerikalcima i 


lažnim  modernistima, sasvim  omalovažujući Drechslerovu 


iskrenu »Mladu Hrvatsku« — gdje ne bijaše M. Marjanovića! 
— gdje spominje sve radove osim jedne moje priče i članka 
o znamenitom M. Barrčsu. Ali ja se tješim da me M. Marja- 
nović razumije kao J. Hranilović, i da ja njega, Milana Mar- 
janovića, bolje shvaćam no on mene... Moj modernizam nije 
modernizam Milana Šarića, Plavšića, Tauska, Šmida-Jugo- 
vića, dra Korporića, Vl. Jelovšeka i M. Marjanovića. 


Iza Šenoe je običan članak razapet na 198 nesvarljivih 
stranica. Ono što je u toj studiji tačno, moglo bi se svesti na 
skromne dimenzije jedne obične novinarske kronike. Tačnijih 
opazaka ima tako malo da se dadu na prste izbrojiti. 


»Od inštitucija koje su doveđene u život od mlađih, preostalo | 


; iS . € : diro 
j štvo hrvatskih književnika. Ali i ono je stalo da vegetira, 
i td vegetira — unutarnji život koji je bio, dok je postojao 
još »klub«, a i u doba početka društva, vanredno bujan, a 
je. Stari i mlađi elementi koji su se u društvu našli pod jednim 

krovom nisu nakon žestokih sukoba i polemika, vođenih poglavito 
između »Života« i »Vijenca«, a i drugih listova, mogli da se zbliže 
tako da bi bio moguć zajednički razmah, pa se je — osim par pre- 
davanja ža zimske sezone, slabo posjećenih — rad društvene uprave 
ograničio lih na to da uzdržava čitaonicu i skuplja kapital. I 
uistinu je predsjedniku Ivanu vitezu Trnskom pošlo za rukom u 
kratko vrijeme sakupiti znatan kapital.« 


Marjanović, kao Brandes u »Strujama«, »studuje« književ- 
nost u odnosu sa političkim životom, dolazeći do ovih prostih 
i prije njega već vrlo poznatih rezultata: iza Šenoe dominira, 
pravaštvo, ispoljujući se u literaturi kao realizam i radikalna 
patriotska lirika. Pravaška »Hrvatska vila« bila je do danas 
najčitaniji naš književni list. 1885. zbog pravaškog poraza pod 
Khuenom daje i opet ton obzoraški »Vijenac«, gdje prevlađuje 
pravaški literarni realizam. Pravaštvo pada, i Đalski ga kri- 
tizira (na korist obzoraštva u »U noći«). Početkom devedesetih 
godina, na vrhuncu Khuenovog satrapovanja, narod sve više 
propada, a sa društvom gubi i literatura otpornu snagu i 
udara u byronska bugarenja pa u plačne, nemoćne jadikovke. 
Zavladaše »motivi umiranja«, realizam se pretvara u elegiju, 
objektivnost u subjektivnost, pojedinačna duša zamjenjuje 
šire probleme socijalnog života i javlja se »Moderna« (= die 
Moderne). Kako vidite, sve .te činjenice smo znali svi mi vrlo. 


«dobro, jer smo ih proživjeli, i Marjanović ih mogaše sasvim 


lijepo nanizati u članku s naslovom Khuen i hrvatska književ- 
nost, pričajući kako je Hćderv&ry slomio realizam i spremio: 
duše za modernizam, koji ga sruši u obliku novog — poli- 
tičkog, Ancelovog, Marjanovićevog i Korporićevog realizma. 
To konstatovanje khuenovštine u literaturi bi dokazalo da 
je najglavniji faktor u našoj književnosti, otac svih njenih 
struja i stilova, jedan vrlo prozaičan gospodin, obično klijenat. 
mađarskog ministra-predsjednika, i ja se kladim da gospo- 
din Pejačević (ili Supilo) i ne sluti da je on, baš on i nitko 
drugi, od najvećeg utjecaja na razvitak naše lijepe knjige. 

Neka generalna fakta je M. Marjanović dakle opazio, jer 
su — krupne činjenice i jer se ne mogu iskriviti. Ti glavni 
momenti naše najnovije literarne povijesti svima su, kako 
rekoh, poznati. Ali kada je trebalo analizovati, objašnjavati, 
karakterisati glavne struje i stilove, naš sintetičar je umio 
samo pentati, mucati, drobiti, schwefeln — kako veli Nije- 
mac. Čime se razlikuje metoda, stil, pravac priča Šenoinih 

od potonjih pripovjedača? Što je zajedničko obilježje novog 
realizma i čime se razlikuju njegovi reprezentanti? U kojem 
je odnosu prama njemu lirika, naročito Harambašićeva, Tre- 
gićeva i Kranjčevićeva? Zašto je baš pravaštvo rodilo reali- 
zam, naturalističke pokušaje Kumičićeve, prve simbolske to- 
nove kod Kovačića i patriotski, ditirampski, mistički i pesi- 
mistički ton Kranjčevićev? Zašto se danas, u doba rezolucio- 
naških sloboda i organizovanih književnika, čita manje hr- 
vatski no u doba E. Kumičića i »Hrvatske vile«? Zašto danas 
kod omladine ni izdaleka nema onog žara za literaturu kao za 
najveće khuenovštine, pri pokušajima modernista? Da nije 
književna apatija i rasulo plod slobodnijeg političkog života? 
Kako to da je lane modđernista i saradnik »Nove nade«, Milu- 
+in Cihlar, mogao (pa još u Zagorčevoj »Hrvatskoj« 1) konstato- 
vati » Canossu Moderne«? Zašto baš u vrijeme »motiva umira- 
nja«, Nikolićevih sušičavih lamartinada i Babić-Gaj-Hinkovi- 
ćevog spiritizma slave život neki zanimljivi lirici? Zašto priča 
Boccaccio svoje vedre i masne priče usred grozote kužnih ha- 
ranja i zašto su atenski tragici pesimisti u časovima najveće 
narodne sreće? Kako to da literarni optimisti i pesimisti mogu 
živjeti istodobno svuda, pa i kod nas? 

Na sve to Marjanović šuti mramorkom. Opazio je neke 
analogije u zajednici našeg političkog i kulturnog života, uka- 
lupio ih je đuture u sasvim prazne formule, kao na onaj Motiv 


Umiranja, na koji nateže i historijske drame i romane. Njemu > 


je kod književnog djela najinteresantnije: 


»rješenje ili rješavanje nekog problema. Taj problem može 
biti socijalne ili psihološke ili estetske naravi, ali djela koja ne 
rješavaju ništa, koja ili samo konstatiraju ili gotova rješenja 
iznose, ta su djela ili puke fotografije ili propagatorsko docirajuća, 
a docjranje i propaganda nemaju posla s umjetnošću. Ono što 
je kod nekog djela najinteresantnije, to je naprezanje umjetnika, 
“da dostigne neki cilj ili da razriješi neki čvor, i taj proces rješa- 

vanja često je vredniji i od jačeg dojma negoli samo rješenje.« 


Dakle, čvorovi, čvoruge, kvrge. Kvrgasta, čvorovita knjiga 
mu se najviše sviđa. Ali što ćemo s knjigama gdje nema tih 
»problema«, čvorova i konjičkih skokova, gdje je glavni čvor 
ljepota, stil? Marjanović ne uviđa da su najljepše knjige naj- 
korisnije, da je ljepota najveća sinteza i da najkorisnije knji- 
ge nikad nisu najljepše. Ne znam je li razumio Dostojevskije- 
vog kneza Lava Miškina, kad od ljepote očekuje spasenje svije- 

ta. A kada Marjanović već toliko voli te čvorove i knjige naj- 
sličnije zagonetkama, odgonetkama i geometrijskim zadacima 
kako se mogaše povoljno izraziti o radovima Ivana i Frana 
o. ha koa i tolikih drugih koji lete i ne prave 
onjičkih skokova? Ta kritika je ovdje ili k ili j 
oportuna, neiskrena. dark: 


Sva ta pretenciozna površnost i frazerstvo 
prosuđivanje svih savremenih problema, rojvde izbija iz ia 
spravljanja o tzv. »Modernoj«, o našem modernističkom po- 
kretu. Tu je Milan Marjanović sasvim izgubio sintetičnu po- 
zitivnost svoje kritične i napredne glave. Tu se ne zna ni ko 
pije ni ko plaća, tko je pionir, a tko epigon. Još najbolje 
prolazi Dežman, pored Đalskoga, Marjanovića i Turgenjeva 
najspominjaniji, najcitiraniji duh u toj tušti i tami šarenog 
autorstva, ali oprezni kritičar ni njega ne tituliše reprezen- 
tantom ili pionirom. On čak ne kazuje ni to da je Dežman u: 
»Protiv struje«. više realist no simbolist. Mi iza svih tih ne- 
epskih i nekritičnih dužina nikako ne doznajemo gdje su 
pravi moderni pioniri i reprezentanti: u »Svjetlu«, »Mladosti« 
»Novoj nadi«, »Salonu«, »Životu«, ili u kojem od dvadeset li- 
stova, poginulih između 1894—1904. Ne čujemo jesu li moder- 
niste i neki pisci osamdesetih godina, kao Kovačić, Vojnović 
Kumičić, i što je kod njih eventualno moderno i što nije. 
Mi uopće ne dokučujemo što shvaća M. Marjanović kao mo- 
dernizme, jer se nigdje ne izjašnjava preciznije o tome. U 
glavnome: razlikuje dvije naše moderne struje, dalmatinsku 
i zagrebačku. Onu prvu suprot Nazoru i Begoviću i ne smatra 
modernom, držeći naše južnjake »brunetičrovcima«, »ideali- 
stima«, dakle dogmaticima, pristalicama fraze o bankrotu nau- 
ke, reakcionarima. Pravi, čisti modernizam je zagrebački — 
onaj gdje je naš kritičar, kako nas najsavjesnije dokumen- 
tira, najplodnije djelovao. I kao Brandes, veli Marjanović što 
je inspirator moderne naše kritike, Masaryk. politike, tako 
je roditelj naše »Moderne« Hermann Bahr, današnji feljto: 
nistički kolega (u »N. Fr. Presse«) onog dubokoumnog Raula 
Raula Auerheimera. Elem, zagrebačka, to jest hrvatska >M6- 
derna« je rezultat germanskih utjecaja, i M. Marjanović toliko 
ponizuje Romane i uzvisuje Švabe da njegov Beč nekako do- 
lazi kao centar naprednjaštva, a Pariz kao leglo literarnih 
reakcija, »idealizma«. Prater-kultura! »Kapuciner«-estetika 
kao zagrebački ustuk proti Drangu! Ali čujmo: ' 

ž i ži tradiciji. daleko više 
j rlo važno. Romani žive u tradic : . 
re oeža “U tradiciji vide svoju veličinu i nje he sak 
kušaj ća ju obnove tim više što vide kako i pda Še g 
daa. odeatala prvenstva. A oni su uz to mae ie . Gra Ri 
na gre kar no _n1 2 Mudite ai — i eto, zato 
i nečim, najpače idejom. indi te | ie ze 
a i" udkeja darije: »idealizmom«, dočim kod Ger 
će na sjeveru nije.« ' .. 
< rd abe reakcija napušta raje Kino? e roj 
i izvjesnost, da joj se poda —— i 2 
ie sg ik ta stevjesnost« temelji soje pe e ea ia 
ciji o sjevernjale pako istražuje: i pita i ne mr dhea Fl djera 
cij eku stalnu »izvjesnost« nego za potragu oj fm PER 
pri d pa uživa i u razrivenosti i u nemiru 1 . opna 4 
ia gleda natrag, te želi iri ik Da rike? a. 
želi mir i j duš an teži za p : er j 
ibo PIE štertieta, drugi slobode, prvi Je dogmatičan, 
zite : 


akt idčna, d0- 
drugi analitičan. Zato je reakcija romanska više idealističn 


iš ihi kod prvih se javlja kao 
im j ija germanska više psihična, ' e 
> Je S a ajete, kod drugih Koo nemani Pai, e 
»PrEP tolička, druga je protestantska. Prva je protn oja ra 
aa uz nju Prva gleda u prošlost, a druga je p 
ruga i , 
budućnost.« ' E, 
h ito Francuzi, odvi ješa, 
i u ono doha osobito : jesen 
o oleda Pminodii #6 etičkim potrebama.« Germani su »više 
nalistički«. 


Što će na sve to gosp. Nodilo? Francuzi tradicionalniji 
o 


Ho oke x «2 ž 
od Švabe! Taine i Barres nisu individualiste! Revolucije, pa. 


gase ida sku1 
momentana Republika je a ii pd i ća na ad 
Francuzi Renana, Poincarća, Claudea re ta 
napuštaju Milanu Marjanoviću analizu “dla , bi vrana 
Francuz je autoritativan i dogmatičan, va u dok ova 
i — o dultei poče o ionski moderhlsti, Anatsle Trance 

.je napredan. Fran 1 ida Z 
Joras Ša, iH. de Regnier su ed poe B ima Ž 
ski nisu. Strindberg nije mistik i »idealista«, i s dešava 
linck, Huysmans i Bourget. Kome vi to drot ko od Neka 
janoviću? Tu mvas Vair de rigoler, mon vi ea i Ai 
šjor Marjanović pročita sočinjenija ote E ae 
tika te struje«;.i naći će da o Parizu i o Roj 


ti e«, 
cija sasvim drugojačije misli od teoretika naše »Moderne«, 


od zagrebačkog Bahra (si licet parva componere parvis). ke 
M. Marjanović nije ni snivao da je našu si istina : _ 
strože osudio namećući joj: učiteljem jednog austrij 

»pacera«, pa još pacera iz druge ruke. Zagrebačka »Moderna« 
možda baš stoga nije ništa, ili vrlo malo za ovo deset godina 
dala i stvorila, jer ju mogaše inspirirati jedan Bahr. 


Riječ moderan danas ni kod nas više ništa ne kazuje. 
Naši modernisti već odavna nemaju nijednog jedinog svog 
organa. Pa ni prije, u svojoj Sturm i Drang periodi, moder- 
niste nisu imali ni jednog jedinog zajedničkog principa osim 
opozicije proti starijim literatima. Najgrlatijima ne bijaše 
modernizam potrebom, oslobođenjem, novim suncem, neodo- 
ljivim nagonom duha i temperamenta, nego gestom, pozom, 
zanimljivom  atitidom, koketerijom, proračunanim i vrlo 
jevtinim dandyzmom, i tek što je bečka »Moderna« izlazila 
iz mode, vođa Dežman postade vrlo praktičan, a razni Pilari, 
Špuni, Gradi, Tauski i Plavšići ili mukom zamuknuše, ili 
prestadoše sa modernističkim pozama, gestovima. i maska- 
radama. Beč nije nam ni sada gotovo ništa mogao dati. 

Modernizam, kao izraz novih duša, mora biti nov izraz. 


Nous voulons, tant ce feu nous brile le cerveau, 
x Plonger au fond du gouffre, Enfer ou Ciel, qwimporte, 
Au fond de VInconnu trouver du nouveau. 


Modernizam nije drugo, no nov stil, upravo traženje 
novog izraza, evolucija stila. Sve nove škole i novi stilovi 
bijahu pri pojavi svojoj reakcija protiv starih šablona i ru- 
tina, dakle modernizmi. V. Hugo, početak romantike i par- 
nasovaca, prerafaeliti, Poe, naturaliste i veriste, simbolizam 
— sve su to modernizmi, sve do faze svojih padanja. U osam- 


desetim godinama osjeća nova generacija potrebu za nov 


izraz u romanu, i analitična metoda, Stendhal i B. Constant, 
davni pokojnici, Rusi i neki Skandinavci postadoše moderni 
U reakciji proti brutalnim, đeskriptivnim formulama natura- 
lizma. Psihološka, individualistična . pripovijetka zamijeni 
Zolu i njegove medanske prijatelje, a poezija nijanse, sim- 
bola i impresije zamijeni tvrdoću Flaubertove i parnasovačke 
slike. Marjanoviću su, kao Nordauu, ti evropski modernizmi, 
stilske reakcije, identični sa reakcionarnim piskaranjem je- 
dnog akademijskog, oficijelnog i »evolucionističkog« kritičara, 
Brunetičrea, koji se još barbarskije obaraše na literarni 


francuski modernizam nego na samu »nauku«, pa ga baš 


modernisti u svojim listovima nazivahu Ferdinand, cette 
Vieille marotte. Modernizmi su dakle Pitanja stila, evolucije 

forme, nove sinteze stila, izrazi novih duša, novih umjetnosti, 
bez obzira na sadržaj, pa ako su naši neki đaci najuspjelijih, 
dakle romanskih modernizama ovako shvatili svoj moderni- 
zam, znači da bijahu mnogo moderniji od »Moderne« Her- 
mana Bahra, Milana Marjanovića i Ivanova. 

Kada je dakle riječ o hrvatskom modernizmu, on je 
mogao postojati samo kao reakcija proti stilu osamdesetih 
godina: u pripovijesti proti realističnoj ondašnjoj metodi, u 
stihovima proti ondašnjem lirskom, u drami — proti tada- 
šnjem dramskom stilu. Ja te nove motive vidim baš kod onih 
koji se pojaviše prije »Moderne«: kod Kovačića, Kranjčevića, 
Leskovara, Vojnovića i Frana Mažuranića! Nazor i Begović, 
đaci, »tradicionalističkih« Romana, meni su moderniji od Mi- 
hovila Nikolića. Zagrebačka »Moderna« je moderna tek nekim 
pjesmama Vidrićevim, Krnicevom i Cihlarovom kritikom i 
'Tucićevim »Trulim domom«. Sve ostalo je boranija, ričet, prah 
u oči, nemoć, poza, karikatura. »Znam za mladića, koji je 
čitavu noć prosjedio u vrtu, slušajući žabe, i pisao o njihovom 
kreketanju crticu. Drugi je pisao o jednom kamenu novelu, 
treći je pisao o očima jedne konobarice kao o simbolu moderne 
duše« itd. 

Da zaključim. 

Iza Šenoe je nekritična kritička studija, napisana nepra- 
vilnim jezikom i užasnim stilom. Njen pravi sadržaj mogao 
bi ispuniti jedan valjan novinarski članak. Autor vrlo često 
raspravlja površno o nepoznatim mu pitanjima, izvodeći sa- 
svim pogrešne zaključke. Nesposoban za finije estetičke emo- 
cije, traži u knjigama sporednosti, jer nema kriterija za dobar 
stil i originalnost. Naročito najnoviju našu knjigu je sasvim 
krivo shvatio i vrlo plitko ocijenio. Znoj je u toj mučnoj i vrlo 
marljivoj kompilaciji najbolje. Lijenost je pokadšto literarna 
vrlina. M. Marjanović nije dosta lijen. 

Iza Šenoe je katalog, tu i tamo nepotpun. Korisna, samo 
korisna knjiga, i zato neuspjela. Milan Marjanović je živ 
dokaz da dobar novinar može biti vrlo loš kritičar. 


(Hrvatska smotra, II, knj. III, srpanj 1907) 
g Naši ljudi i krajevi, 1910. 

PJESME VLADIMIRA VIDRIĆA 


i Ovu knjižicu diskretne elegancije uzeh 
ram Rapa suprotnih. Vladimir Vidrić bijaše deke 
aan ud mobi moja slabost, i ocjenjujući prvu njegovu 
mape . : am se toliko između potpune impresije personal- 
utorove i dojma iza čitanja njegovih stihova, da mi je 


J a 
os uvi ek Vez između samo Pp esnika in je ov ih snova dost 
S J S a 


Dok »Lacko« — tako ga zovemo bijaše još 
. . . Ka ed č 
ak? a gs eventualnog lirika. os sE minama. 
ie antazijom. Bijaše izvrstan đak bez ikakve 
pijes š i ja sam od njega očekivao sve prije no kakvu 
jet ja pa sam i sada uvjeren da bi Lacko, samo 
tm mie . 2 M vasi naučenj mia kao što je fine umjet- 
=& ivosti. Nikada ga ne zaboravih u okolini j 
a . bong doo u najvećoj harmoniji s fizičkim i o 
Ko ima om —i sada ga gledam među grozdovima 
re # doni : Reapera njegovog vinograda u Prekrižiu. 
o m: kai: om čovjeku masku moderne karikature odi- 
a . : 2 mu čelo vinjagama i zrelim grozdovima i 
na ajeoni fizički srodniji knezu naših trsja 
mz. je 2 jevitoj našoj inteligenciji birokratskog i trač- 
RIE mek 2. u onom župnom vinogradu, puče divan po- 
* sati] ==» ća tako divan izdaleka, na ravnicu, rijeku 
“zeko j ce, amo u onoj vili možete čitati Horaca Te 
adanjke i Teokrita, tako pored hrastove šutne u 


- latiniziranom pejzažu bliži ste svijetu i oblaku 


U travi se žute cvjetovi 

I zuje zlaćane pčele, 

Za sjenatim onim stablima 
Krupni se oblaci bijele. 

I nebo se plavi visoko 

Kud nečujno laste plove; — 
Pod brijegom iz crvenih krovova 
Podnevno zvono zove. 


A dalje iza tih krovova 

Zlatno se polje stere A 
Valovito, mirno i spokojno —, 
Is huma se k humu vere... 


"Da, te su bobice iz zagrebačkog vinograda, te sličice su 
naše, hrvatske, a slikao ih je mlad doctor iuris, koji je ono 
na Jelačićevom trgu palio zastavu tuđinskog riametnika, i koji, 
premda naprednjak, visoko diže barjak humanističke roman- 
tike, barjak Petrarke, Ronsarda, Spencera, barjak Keatsa, 
Heredije i Holderlina, zastavu renesanse 1 artizma, na kojoj ne 
vidim popularizatorskih lozinaka estetike . gg. Marjanovića, 
Kosora, Miška Majera. Vladimir Vidrić je naprednjak politič- 
kim, ali ne i — poetičkim svojim načelima. 

Vrlo dobro učini te izda svoje sakupljene stihove. Tako 
je pregledan i može se lakše ocijeniti. Dosele su ga recenzenti 
navodili kao vrlo reprezentativnog pjesnika. On to još nije. 
Pjesme su još uvijek diletantska poezija. RELI 

To je čudnovato, jer je Vidrić čist artističan pjesnik. On 
je pjesnik slike kao Parnasovci, pjesnik slike historije (»Elije 


—Glauko«, s Dva Levita«, »Na Nilu«, »Scherzo«, »Pompejanska 


(pompejska) sličica«, »Pomona«, »Coena«, »Mentor i edo 
»Perun«, »Notturno«, »Ex Pannonia«, »Romanca«,. »Gonzaga« 
i slikar impresije, naročito _»štimunga« u prirodi, pejzaža, 
kao moderni. Njegovi su dakle lirski motivi slike klasične, 
romantične i moderne, historijske i realistične, i nema sumnje 
da je Vidrić kao ilustrator prošlosti daleko slabiji od re 
impresioniste. On nema onoga što nas najviše privlači bis z 
rijskoj poeziji, nema boje dotičnog vremena i osjećanja karak- 
terističnosti dotične epohe, tako silnog u učenom Leconte de 
Lisleu i Herediji, i historija mu služi tek kao povod da obuče u 
povijesni kostim kakvu fabulu ili događaj koji za dotično 
vrijeme nije ni najmanje karakterističan, »Coena« je pie opis 
ručka, koji bi mogao biti i grčki i fenički i perzijski. »Sc] i 
je običan opis staračke pohote, i da bi učinio e g oh u 
banalnost (»Suzana na kupanju«), Vidrić je tei u Pale- 
stinu i daje pohotljivcu ime jednog proroka. »Na Nilu« ša 
nikakve geografske i historijske preciznosti, pjesma bi se li- 

jepo mogla zvati i na Dunavu ili Na Eufratu i jedna specijalna 
egipatska oznaka je ime Nila i ime kraljice Nefris. Iste opaske 
vrijede i za »Dva Levita«. Ništa baš ništa u toj pjesmi, pa ni 
sam događaj nema karaktera starohebrejskog i treba čitati 
Flauberta pa da se potpuno osjeti nemoć tog historijskog sno- 
bizma. Od svih tih klasičnih motiva nosi izvjesno klasično 
obilježje tek »Pompejska sličica«, i nakon Gćromea, Stucka i 
tolikih slikara-pjesnika taj genre je u Europi već stara moda. 

Romantične slike Vidrićeve još su banalnije i konvencio- 
nalnije. »Romanca« nema osim imena ništa španskog, kas- 
tiljskog i srednjovjekovnog. To je obična lirska kaprica, pre- 
nesena u maursku Španiju, kao što je mogla biti prenesena u 
ma koju drugu zemlju, gdje vlada običaj dvoboja, podsjeća- 
jući na Heineove španjolske maskerade, toliko površne i ležer- 
ne da ih je Voj. Ilić i Milorad Mitrović kod Srba vrlo vješto 
kopirao. U Heineovom kapricioznom genreu je i konac »Gon- 
zage«: 


Baš tako ga vidjeh slikana = 


Odnošaj pjesnikov prema prošlosti je često ironičan. Kako 
već jedared rekoh, takva ironija je tako jeftina da je uzalud 
tražite kod pravih umjetnika. Pošto je smiješno sve što se ne 
slaže s našim uvjerenjima -— smiješnima u svoje vrijeme no- 
vim nazorima — smiješna je cijela prošlost od naivne Ilijade 
pa do neotesanog Luthera, od Juvenalovih Rimljana, pa do gos- 
podina Pickwicka i naprednog Bouvarda i P&cucheta. Kad je 
“dakle tako, kada je sve prošasto smiješno, Vidrić je trebao biti 
konzekventan, trebao je ismijati ona dva rimska starčića što 
se ljube, kao i Španjolce što se tuku itd., jer ozbiljno prikazi- 
vane njegove historijske osobe i događaji nisu manje apsurdni 
od rimskog pjesnika što počinje karijeru s guskom (»Men- 
tor i pjesnik«) ili isposnika »Gonzage« što se na crkvenim 
dverima uplašio lijepe grešnice, koju je međutim — kao u 
ironijskim Franceovim slikama (»Jongleur de Notre Dame«) 
uzela u zaštitu viša mistična sila. Humor je dobar vođa kroz 
sadašnjost, ali vrlo rđav cicerone prošlosti, iz tog prostog ra- 
zloga što je historija, prošlost, više tragična no smiješna, prem- 
da je lakše ismijavamo no što je shvaćamo. Voltaire se narugao 
Orleanki, ali to još ne znači, da je ona odista smiješna i da je 


smijač razumio povijest. Ma što pjevao Vidrić o katoličkim 
svetiteljima, ne može me uvjeriti da je smiješnost najglavnije 

obilježje sv. Alojzija Gonzage. Diogen je za moj račun smje- 
šniji. Želite li prikazati vjerno historijsku sliku, morate se pre- 
nijeti — štono riječ — u duh vremena,.i pošto »Gonzaga« nije 
spjevan u pobožnom duhu Gonzagina vremena, taj lirski por- 
trait je lažan pored sve zabavnosti. Karikature nisu historij- 
ske slike. Ako je glavna odlika pravog umjetnika poistovjeto- 
vanje s opisanim predmetom, dar stostrukog života, talenat 
opetovanja tuđih najraznolikijih egzistencija artist pjesnik će 
— kao Goethe i parnasovci — o Helenu pjevati kao Grk, o Ri- 
mu. kao Latin, o svetitelju kao srednjovjekovni vjernik. Po- 
što takav posao zahtijeva osim velike fantazije veliku doku- 
mentaciju, dobro poznavanje dotičnog duha vremena, veliku 
objektivnost i savršenu umjetničku indiferentnost, sasvim je 
naravno da je prošlost lakše čitati kao zbornik nenaprednih i 
nemodernih naivnosti no kao »učiteljicu života«, manifestaciju 
duše koja nije smiješna ni onda kada to tobože jest. Razumjeti 
je teže no smijati se. Nevježama je smiješno sve što ne razu- 
:miju. Smijeh nije uvijek dokaz superiornosti, jer postoji i smi- 
jeh glupana. Ma što mi rekao Vladimir Vidrić, u njegovom 
ruganju reprezentantima prošlosti vidim samo jednu komičnu 
figuru: g. Vidrića, koji traži satirične motive u povijesti, kao 
da mu ih ne pruža savremenost; koji se smije Gonzagi, a štedi 
moderni Zagreb, uvjeravajući nas vrlo naivno da su anđeli 
protektori interesantnih dama kod kojih su klasične samo ve- 


nerične bolesti. Kad je već riječ o jednom svecu i jednoj blu- . 


dnici, čudim se kako je mogao čovjek od ukusa naći smiješnim 
pravednika na račun jedne drolje. Glorifikaciju tih horizontal- 
nih trgovačica vlastitim mesom nalazio sam uvijek, pa i kod 
Dumasa Sina i Dostojevskoga, nedostojnom duha koji prašta 
gve zločine osim zločina proti ljubavi. Tim kreaturama se pra- 
šta, jer tobože odviše ljube. Iskustvo nam veli da ne ljube ni- 
kako. To svakako zna i Vidrić. U toj glorifikaciji bluda na šte- 
tu askeze htio je biti malo »fanfaron du vice«, malo nemora- 
lan i »epatirati« filistre. Kako nisam filistar, mene ta gospođa 
s kamelijama pored sveca nije nimalo zapanjila. Zapanjio me 
artist koji traži tako djetinjaste efekte. Kada je već autor 
»Pjesama« htio i tu pokazati svoj naprednjački klerikalizam, 
trebao je opisati vulgarniju crkvenu figuru od Gonzage i pored 
nje iznijeti zanimljiviju osobu od »blijede i noćne kćeri«. Kad 
već i pravednici mogu biti smiješni, meni se čini da to nikada 
ne mogu biti pored jedne »šmizle«. Vidrić mora da je ostao 

o disem kada nalazi poezije još i kod takve ženskadije, i 
Jegovo bi mi zanimanje bilo razumljivije da je medicinar 


i e sviđaju mi se u toj poeziji više od historij- 
Kt:rh maha i prostije. Mitologijske figure u njima su 
ski Pan i Silen, pa kako je zb j i 

dnog osjećanja, zbo ' mk: ži og eo 
1 JeCanja, zbog svog naturizma Vidrić naiv i 
rijei .. reminiscencijama, te personifikacije rk 
anas već toliko zakržljalog primitivno die 

. . . . . antro a 
<. a kao iskreni refleksi jedne bea duše "Vidrić 
: asik svojim obrazovanjem — kao npr i ' i 
čni retor Tresić Pavičić — ali je — što je najelavnije. kla 
je — što je najglavnije — kla- 
e poganstvom svoje duše, naime gole i osjetljive . sve e 
, x 2% misterija u pejzažu. I tu se doduše osjeća prejak utjecaj 
m? >, objasni slikara, naročito Bčcklinov (»Jutro«, »Silen«) 
Pa PR »Bosket« i »Kipovi« imaju deli- 

»Stimunga«, kakvih nema u našoj poeziji, kakvi 
. .. .no. . ; vih 

ni Vojislav Ilić i kakvih nalazim tek kod s aeaNi lirika pom 
mod 5 Samaina, naročito kod ovog posljednjeg, u gracioznim 
erkulanskim sličicama njegove poganske »Vaze«: 


Je TEve d'une ile ancienne; 

D'une ile grecque d'une nom d'or DUT, 
Ouverte — rose — sur Vazur ' i 
De quelque ionienne. 


: Evokacija nevidljivog života što besjedi familijarnim 
E vorom u 2. dijelu ležerne pjesmice »Dva pejsaža« — kao. 
. trenutna i opojna, starog penatskog božanstva, poređ 
mons Čop i mjesečinastog vrta slika očaranog ed lju ' 

, Pijanog od živo jesni ji j i Ido 
mo g ta pjesnika, koji nuđa ljubavci — ptičicu. 


Ispusti zorom kraj grma, 
Koj' odmnijeva sav od pjesama, 
Jer u ljubavi cvjeta —' 


* — i nadasve divna slika melanholijskog smrkavanja u parku 
s 


gdje kipovi gledaju za oblacima i tonu u tugu noći kao čežnja 


Hčlderlinova, kao tragični Hei i i 
vosak ah gični Heineovi bogovi u sutonu pogan- 


Dok tavni — šume i tuguju 
Gordi i neveseli. 

Laki na nebu oblaci, 

Svijetle pahulje dana, 

Lebde i gasnu nad jablani. 

I dalje od šumnih grana, 

Nad livadom — blijede i putuju 
Put tihih i neznanih strana. 


A gledaju za njima kipovi 

U grmlju i sa čistine, 

Pobijeljeni. — Lire kamene 

Stisle su ruke njine: 

Hladni su bozi ljubavi 

I zamiču hladni u tmine .— 


ti diskretni i štedljivi momenti su divni i sasvim su gotovo 
nepoznati u hrvatskoj lirici. Vidrić je izvrstan impresionist 
pejzaža i premda je njegov. pejzaž još uvijek dosta nerealisti- 


čan kao Vojislavljev i pun antropomortfističkih akademskih | 


reminiscencija, on je već sada prvi naš lirski pejzažista, mnogo 
naivniji od rococo-pastijera Begovića i mnogo prostiji i di- 
rektniji od Nikolićevih lamartinada. 
Vidrić simbolist i alegoričar mnogo je slabiji od pejzažiste. 
Slika »Grijeh« je vrlo konvencionalna i više slika no lirika, 
“a »Plakat« nije nikada slika pjesnikova, jer on nije pjesnički 
»vrač«, »uklet silen«, jer onaj mitski grad (u vodi, kao Heine- 
ov), nema ništa zajedničko s tom poezijom i, najzad, jer je dru- 
ga strofa te reklamske slike apsurdna: 


A podno stijena sjaji timor-šuma, 
I ledna, snježna ruši se i sniva 
U plavet doli — 


Kako može biti šuma — timor? Kako može rušiti se i 
istovremeno snivati? Uostalom, u »Plakatu« ima nečega 
vrlo modernog, mjesečarskog, pierrotskog i clownskog, što na- 
lazimo u Banvilleovim i Verlaineovim pjesničkim kaprisama. 


Iako veli da ljubi, Vidrić nije ljubavan pjesnik. Ima sr- 
daca što su — kako veli Samain — »odviše nježna za ljubav«, 
a Vidrićeva lirika nije direktna kao prava ljubavna poezija. 
Erotizam, vrlo bujan i romantičan, naslućuje se tek ovdje pod 
simbolom slike. U »Bosketu« je ljubavna izjava u obliku 


naivnog (dubrovačkog) starog trubadurstva, a u završnoj pje-. 


smi slika sebe pjesnik s romantičnom mandolinom o ramenu 
kao minnestrela, »minnesingera« gotske imaginarne drame: 

Tako silazim, gospojo, 
Stubama tvojega grada. 





























U »Pjesmama« ima i j 

f: jesmame jedna »Narodna«, ali bez ik 

anom, Vidrićeva naivnost nije pjesnička naivnost oak 

dam g je primitivan, ali nije narodan. Cijela njegova 
udijeva osim toga onim čime se narod j 

. . DO a . . pa 

oo odlikuje: snagom i čistoćom jezika, pa zato Sla pe 

aa m nije umjetnička, Vidrić je artist izborom 

€ a, .. je vrlo nevješt izvođenjem. Što su ti »štimungi« 

e ao slike i impresije, to su neuspjeliji kao pjesme, kao 

. pt Vidrić nije nimalo muzikalan i vrlo diletantski 

pe s . . stage kaaa Dobar slikar, banalan versifikator 

sasvim kakofonski Zevs, čelo j i jesec 

| c f je tio, mjes 

m Pija e. Ima nakaradnih neologizama kao crn pa 

E kaše € Ši 9) i im nepravilnosti kao trznula se 
a se), jaše (jaši), se j ivi ivi 

Ima neotesanih stihova lj karen = 


I sloni uz nju, bijel i sijedih vlas. 


ME ubacanju ZZ. često banalni, konvencionalni, služeći tek 
ten p ina u stilu, Kastiljanka je »bjeloputna, 
jepa«. Dzeus je »divan bog«. Oluja je »demonska«, vino »sla- 
đano«, polje »zlatno«, mijeh »omašan«, oblaci E» »(svijetle) 
pahulje (dana)«, žena »krasna«, mjesec »blijed« ville bi 
.. ijo aib“. tako slabo poznaje muzikalne vrijed. 
osti riječi i armonije našeg izraza da su nam gotovo s 
Bome aji disharmonijske nepravilnošću msa i hi 
3 ja akofonijski rimuje »planine — oblačine«, »robi- 
: ia Pa pj »silazi — prolazi«, »sjen — Silen«. Vidri- 
a & na je nepoznavanje našeg akcenta i tako se 
je ne slaže ritam njegovih riječi sa shemom strofe. Sh 
. Npr. u »Ex Pannonia« je ova: Sd 
e NDNI. NJOJ 
ZEZA ESNI NI ZK 
prem ou 
KNIZI DK AJ 
NT IN ERNJI PLA 
= NE NI NI 
ma o Se) 
i NKA NANA LS 


» 

— a Vidrić je se nikad gotovo ne može držati, pjevajući npr. 
u posljednjoj strofi: 


mome 
KZ US AJ 
moseosao 
GE sA U 
RJ RJK RI RAJ 
NJOJ UUU 
Rt IU NJENU 
LUN JO 


Dakle u toj pjesmi slaže se ritamski u prvoj i posljednjoj 
strofi samo četvrti stih: 


I zemlju orali plugom (prva strofa) 
I moja gospoja Flava (posljednja strofa). 


Ta velika disharmonija vlada u većini tih pjesama kao 
naravna posljedica nepoznavanja akcenta. Tako je u lijepoj 
posljednjoj pjesmici početak prve strofe (“-ve_LL_L) 
različit od početka druge strofe (“—““—“—““) samo zato 
jer Vidrić ne poznavaše akcenta riječi lagano (akcentirajući je 
lagano) i pokvarivši tom omaškom harmoniju cijele pjesme. 
Pošto pored toga pjesnik konzekventno riječi sa ie piše fo- 
netski (bijelo, lijepo), pa i tamo gdje je ta dvoslovčanost na 
uštrb osnovnoj shemi ritma, u toj zbirci nema ni jedne jedine 
pjesme uspjele ritmom. Ta konzekventna ijekavština pokva- 
rila je i ritmom pravilnu pjesmu »Plakat«. Kad je već riječ 
o riječima s tim nesretnim ie (ije), koje se u nekim kra- 
jevima izgovaraju, kao u Hercegovini, kao jedna dužina, kao 
jedan vokal, pišimo ih u prvom slučaju sa j, a u drugome bez 
toga j. 


V. Vidrić je dakle vrlo zanimljiv pjesnik, ne vladajući još 
na žalost dosta suvereno jezikom. Ima više osjećanja no fan- 
tazije. Opisuje, ne izmišljava. Premda ne pojimam, kako je u 
jednoj pjesmi (»Bosket«) mogao znati da mu sjena pada na 
pola lica, on je u tim stihovima vrlo jednostavan i prirodan. 

On je klasik poganskim osjećaj i anti 
' jećajem prirode, romantik truba- 
durskim erotizmom, modernist delikatnošću svog impresio- 
nizma, podsjećajući .na Heinea, na Goethea: (»gle mjesec sja — 
it voj se b ijeli pu t«) i na romantiku Bčcklinovog kla- 
iša pejzaža. Te o“ mpra su veliki pokušaji, mali uspjesi 
ć još nije gospodar jeziku. Kad i ć ' 
komp e E, Bh) a to postane, imat ćemo 


(Hrvatska smotra, III, knj. IV, sv. 1, Zagreb, siječanj 1908) 

U SJENI VELIKOG IMENA. 


»Et tibi inter legendum fluent lacrimae et: 
legendo flebis et flendo laetaberis...« 


(Petrarca o Ispovijesti sv. Augustina) 


Došavši da u Sarajevu obiđem S. S. Kranjčevića, es 
ga na mrtvačkom odru. Umro je u najljepšoj dobi, kao ve “ 
naših pjesnika, u času kada postade slavan i kada s : 
bezbrižnije živjeti. Bosanska vlada pokaza mu više i . . 
simpatije od hrvatskog naroda. Na grobu ne bijaše zas i : 
ni Matica hrvatska: jamačno jer joj pokojnik bijaše S a 
saradnikom. Kao najvidniji pionir hrvatske kulture u na. 
ceg-Bosni izdahnu mučenik pjesnik baš u času aneksije : 3 
nim slučajem, u momentu ratne opasnosti, u zlo doba, S 8 . 
dne godine... Toliko se, jadnik, napatio da ta smrt iu : 
sreća u neizlječivosti njegovog bolovanja, koje ga je jelo , 
mučilo kao terebranti H. Heinea. Tamo prije tri godine, na 
ime, izdržao je operaciju kamena u mjehuru, ali rana ne <. 
gaše zarasti, te se tri godine mučio i zlopatio kao nitko, o > 
žavši nekoliko mjeseci bezuspješno u tamnici bečkog im O-- 
rija. Pomoć Društva hrvatskih književnika bij aše mu te ron 
ralna, i njegovo nedavno ferijalno ljetovanje u Kise a u 
(kod Ilidža) ostade beznadno. Tri pune godine patio aa “ef 
Job, a njegova gospođa, kći graničarskog kapetana, Ela ise 
Kašaj, znala je biti nenadoknadiva ljekarica via st kika 
sivim mukama, i mi ćemo njeno čestito ime upamtiti ao Ru 
žicu Homotarić i udove pok. A. Kovačića i Eugena io sanja 
Osim slavnog imena ostavio joj je pokojnik joke ća 
ljubezno i drago dijete s očevom nježnošću i osje sik ; 
Kuća njegovih posljednjih časova je tik do sarajevs og e 
(Ulica Nova testa), obična spekulativna nova dvokatnica : 
susjedstvu male trgovine i velike banalnosti, . 2 
prvom katu. Mrtav ležaše u uskoj sobici s uzanim hodnikom, 

gdje vise nacrti pretencioznog simboliste Saše Schneidera. 
Grdno ga je bolovanje, kažu, posve izobličilo. Ja nađoh na 
jastuku, u agoniji cvijeća i u tuzi crnog sukna, u lijesu »prve 
klase«, žuto lice s očima u mozgu, tankih tamnih brkova i 


ljivo je što ga žalimo. Još bi bilo utješljivije da on oplakuje 
nas. »Gledajte svi narodi: ima li boli kao što je bol moja!« S. 
S. Kranjčević nije imao samo talenta za nesreću. Ubiše ga 
dvije sile koje Schopenhauer zove neprijateljima ljudske 
sreće: bol i dosada. Jedini mu sport bijaše govoriti istinu. Već 
banalnost oko njegove smrti djelovaše tragično. Veliki pje- 
snici trebali bi sakriti svoju smrt, iščeznuti u elemente kao 
Empedokle i Shelley, ili barem zvučno pasti kao Byron i Pu- 
škin. Ali Kranjčević bijaše od onih pesimista što obožavaju 
život. Njegova žena mi reče da ga od života ne mogahu otrg- 
nuti ni najgroznije fizičke boli. Rado je živio, a zloguke nje- 
gove strofe možda nisu drugo no slutnja vlastite zlosrećne 
kobi. Svi dublji ljudi osjećaju instinktivno vrstu svoje smrti. 
Što naš pjesnik reče, to mu se evo steče. 


lako je relativno bolje prošao od drugih naših pjesnika, 
npr. Botića, Kovačića ili Palmovića, bijaše ipak nesretan. 
Fizički slab i bolestan, neizlječivo bolestan. Onda, siromašan 
kao mi svi, pa se morao najmiti u državne taljige, te mogaše 
govoriti samo u krinci stihova, koji se ni u Rusiji ne mogu 
zabraniti činovnicima. Pegaz u jarmu. Bijaše, dalje, nesrećan, 
jer bijaše Hrvat i hrvatski književnik. Tragično je biti sin 
malog, zarobljenog naroda i biti član tzv. inteligencije gdje 
kompromitira već talenat, dok se u genij uopće ne vjeruje. 
Naša publika ne zanima se ni za zločince. U najboljem slu- 
čaju se interesuje za uhode & la Sherlock Holmes. Mi nemamo 
dara ni za zanimljive nemoralnosti. Kod nas većinom pišu 
refleksije tipovi što ne misle — barem ne onda kada pišu. 
Najinteligentniji naši ljudi uopće ne pišu ili pišu vrlo malo. 
Biti kod nas čuven, ne znači biti poznat. Nijedan naš javni 
veći radnik nije još tačnije ocijenjen, te nije baš osobita čast 
biti »shvaćen« u Hrvatskoj. Evropa nam zlo pristaje, narod 
još gore. Prem je počeo kao Pravaš i kao politički pravaš 
osjećao, pjesnik nije popovao u našim političkim tereven- 
kama, jer nije bio društveno slobodan i jer je uvidio da se 
naše stranke ne bore kao ijudi, nego kao klevetnici. Poder 
je njihov codex. I u Engleskoj doduše riječ whig znači gončin, 

mršave kose, u prvoj ćelavosti lubanje neobično sitne. Utješ- ' 





| 


= 


tory — razbojnik, ali naše stranke se ne bore kao gončini i 
hajduci, već kao neprijateljski narodi. Kulturni Nijemci se 
lane tuže na nekulturnost političke borbe, a što da reknemo 
tek mi! Još malo, i kultura i politika postat će u nas nepo- 
mirljivi pojmovi, pa bi bila dužnost svih naših kulturnih 
ljudi da ne pooštravaju taj antagonizam svojom apstinenci- 
jom. I Kranjčević se držaše po strani, i to je glavni uzrok 
njegovoj popularnosti, neobičnoj u nas za lirika mjestimice do- 
sta tamnog. Živeći izvan Zagreba, bijaše izvan svih naših ko- 
terija, pa ga svi držahu svojim. Ne upuštaše se u borbu, i ta 
njegova pasivnost činila se nekima čak i proračunana. Ško- 
dila mu svakako nije, i dok sam iz njegovih pjesama mogao 
dokazati njegovo starčevićanstvo, drugi mogu s istim uspje- 
hom dokazati njegovo »naprednjaštvo«. Kod nas se nikako ne 
poima da književnik, da je pjesnik baš toga radi reprezen- 
tativniji od političkih stranaka, jer ih može i u slučaju svoje 
političke aktivnosti složiti u svojoj misli. Ako gg. M. Starče- 
vić i Lorković ne mogu istodobno biti starčevićanci i napred- 
njaci, može to biti S. S. Kranjčević. On ne bijaše truba jedne, 
nego svih hrvatskih opozicija. I zato bijaše nesrećan kao i na- 
rod koji otkupljivaše bolovima svojim. »O Jeruzalem, Jeru- 
zalem, obrati se gospodu bogu tvomu!« 

O Kranjčeviću ne postoji još tačan realističan 
pa ni od ruke naših slikara. Njegovi prijatelji i njegova ljuba 
vjernica, prikazavši ga prigodom dvaestpetgodišnjice u po- 
učnom svjetlu simpatične intimnosti, prikazat će nam ga, 
.nadajmo se, kao privatna čovjeka. Bijaše vrlo niska i krhka 
uzrasta, živahan i duhovit u razgovoru kao svi njegovi ze- 
mljaci. Ništa bosanskoga. Najprimitivnijim kvalifikacijama 
napravio je relativno lijepu karijeru. Od običnog pučkog uči- 
telja dospio je do profesora, ravnatelja i nadzornika u sasvim 
pristojnoj dijetenklasi, a dugova se filistarski bojao. Apstra- 
hiramo li od teške bolesti, njegove socijalne prilike bijahu 
relativno dosta povoljne. Svjetski pjesnici, kao bijedni Isra- 
fel! i bijedni Lelian?, življahu u mnogo nepovoljnijim prili- 
kama. Jedan filozof Spencer bijaše u naprednoj: Engleskoj 
mnogo nepopularniji. Čuven, Kranjčević se nije ponesao. Kao 
Zmaj držao se u kutu, ali nam ne okrenu leđa. Čak ni ćefa 
radi nije si znao praviti neprijatelja, koji znaju u našim ne- 


portrait, 


1E.A. Poe 
ž Verlaine 

kritičnim prilikama biti literarnom razvitku korisniji od tz 
prijatelja. Dok znamo za Đuru Jakšića da bijaše rakijaš i 
ubojica, za Vojislava da se nepristojno ponašao i Meo Kes 
amalin, Kranjčevića svi opisuju kao gentlemana. Bio je Pa 
man, Nije imao burmutice, slavne kao Drydenova, ili zname- 
nitog pera guščijeg kao Mćrimće. Po pričanju supruge radio 
. E ona, Za oprezno i vrlo polako. Kao činovnik bijaše 
an i kao pjesnik. Ma šta se ri j ' 
zovanje ne bijaše visoko kao njegov ston Pagea 
razlog što. pisaše samo stihove, jer su najbolji oblik a m 
obrazovane ljude. Najbolja je vježba za prozu stih, za kae 
z proza, i dok na Zapadu piše Maupassant osim stihova stu- 
ije o Swinburneu, Plejadi, Villonu, dok Taine izdaje Tomu 
gre oorgea i sprema roman, dok i.kod nas Šenoa i Franjo 
z arković jednakom snagom gaje vezanost i nevezanost govo- 
ka, Kranjčević kultivira samo strofu, osjećajući jamačno ne- 
loć za ekvivalentan izraz u prozi. Kao kod Leskovara, škol- 
nik viri iz te poezije. Najveća mana zrelosti je — zrelost tj 
nesposobnost daljeg razvijanja, a Kranjčević se već u Tr do 
sm opetuje, kao svi pjesnici jedne jedine misli jedno ah 
and osjećaja. Ta tragična koketerija boli već koja. kod 5 
olešću je i dar pjesnikov onemoćavao. Osim jezično uri- 
zma nije bosanski boravak ostavio baš nikakvog frake : i 
moi. Oniu Sarajevu osta primorac, uskok, sin i slani 
sa uleseh E Pee aid: i glagoljaškog Se- 
Osjećajući se u Bosni kao a a vni pra Bele, oma 
trašnje ljepote, koju toliko vole sa ' a a ah boki 
ljudi, umjetnik golemih, svemirskih idi komargo hina 
re, indijske duše. U njemu umre saradn Bia os 


kao vječni Poluks zvijezda njegovog duha. Spomenike dižu 


E ' 
dgonetkama, ne zagonetkama, a on, iako ne odgonetaše pe- 


Bot 3 akta : 
id po nebesa, bijaše glavni nosilac naših muka, naj 
bo Š ć : d 
Jnija suza ove naše nesrećne zemlje, zaostale i pretvorene 


u tuđinsku satrapiju u času kada se sve oko nas oslobađa i 


oživljuje, kada naše sestre Srbija i Bugarska, još juče paša- 


JA : Ka) s 

e? postaju od robinja kraljica i carica. Iako ne bijaše Kranj- 

. . ao m. odan kao Harambašić, Kovačić, Kumičić 
sić, iako ne bijaše kao književnik tako potpur 

esić, o potpun kao Še- 

E. inteligentan kao Marković, umjetnik kao Vojnović i Ev. 

Pejac kao Đalski, nama je od svih savremenika najbliži, jer 

nije najhrvatskiji samo po dubini svog hrvatskog bola, po 
neviđenoj snazi kojom se u njemu lomila, kršila i izgarala tra- 
gična kriza naše kulturne i političke savremenosti, nego je 
najviše naš i energijom, titanskim akcentima svog hrvatskog 
prosvjeda. Ako je, o andres. Dzagrebaivi, iko zaslužio u našoj 
monumentomaniji spomenika među nama, dižite ga ovoj kru- 
ni zlatnoj naše slobodne: misli, ovome mučeniku hrvatskih 
kalvarija, koji je znao kao prorok plakati za cio jedan narod. 
»Jer suza je duhovno biće« — veli vizionar Blake, i ta pjesni- 
čka suza neka bude u nama jaka kao »sveta suza gethseman- 
ska«! 

U nedavnom članku, pridruživši se pozivu našeg Književ- 
ničkog društva za pomoć oboljelom pjesniku, rekoh sve što 
o njemu mislim, pa se sada mogu tek nadopuniti. Kranjčević 
je byronski romantik kao Heine i Slovacki, pesimistički libe- 
ralac sa snažnim demokratskim i hrvatskim, upravo pravaš- 
kim osjećajem, glas svih hrvatskih opozicija, pjesnik revolte 
i slobode, 
de Vignyju, najviše đak i nasljednik domaćih naših pjesnika. 
Njegov Pegaz nije tuđinski krilaš, već kao Jabučilo Momčila 
vojvode Pegaz narodne naše pjesme — 


. Na čelu mu jarko sunce sija, 
A na grlu sjajna mjesečina, 
Na sapima zvijezda Danica... 


Pored narodnog pripovjedačkog načina on najradije upo- 
trebljava, uz izraz, i metar narodni, osmerac, deseterac i 
dvanaesterac, stih i frazeologiju narodnu, kao Njegoš; podra- 
žavajući osim Šenoi i. Preradoviću vrlo vidljivo još.i Vojisla- 
vu i Đuri Jakšiću. Pjesničkim izrazom on je danas najbolji 
Hrvat. Više nauči od naših no od tuđih pjesnika. Prem re- 
fleksivan, njegov pesimizam je više pesimizam srca no pesi- 
mizam mozga, vjerujući u neku mističnu moć patnje, u neku 
tajanstvenu silu rada, nevinosti i suze. Pjesnik intenzivnog 
unutrašnjeg života, pjesnik duše i vlastite analize, više reto- 
ričan no liričan, više muzikalan no plastičan, pjesnik nemira. 
Dijete, suza i radnik su simbolsko trojstvo tog pjevanja, gdje 
je žena simpatična tek kao mati. Kranjčević je posljednja 
evolucija našeg pjesničkog jezika, najbolji naš dojakošnji 
umjetnik riječi, srećan i u neologizmima (svjetlac, vedrac, 
plazača, sažimak, zvjezdovina). Fantazija mu nije velika, šala 

sličan svojim stoicizmom i nekim motivima grotu , 







Sek Šeki Pid ed mu je neoriginalna, ali snagom 
o i muzikalnošću lapidarnog izraza on j 
naša savremena literarn čišći glas maše 
ovaj a snaga, upravo najčišći glas naše 
Iako »Trzaji«, posljednja š j 
i: A jednja štampana njegova zbirk 
. x .. a a 
ko e pređašnjih pjesama, vrlo su načesni 
Ka S. njegovog pesimizma. Dok je pjesnik prije tek 
; je očajao. Prije je vjerovao vrlo m 
+ .x .s .. . . alo tu n 
oma o € god : pjesnik nevolje, tu ja pje 
, , ao Baudelaire. Prije pjesnik nad i 
tizma i energije tu stoji ite Penna 
zma i ? ji »uz odar vlastite volje« k jesni 
nihilistične nemoći. »Trzaji i i E 
? ji« su odista trzaji ljednji ji 
talenta, ne samo čovj i MEP eek. U dla 
' š jeka, i danas to smijemo reći. U 
pesma ponavlja se isti erotični motiv, a jedna te Pije 
pomet misao — misao o smrti — opetuje se dosta »gnja- 
o i dera: ena Pjesnikov sarkazam tu obično 
vijalnosti. Banalna i trivijalna j ič j 
dna duša želi biti »psić i o E 
dna psić u krilu kakve star i 
želje«), banalan je raz iga! jerej da 
|| govor sa knjigama (»Monol i 
ska priča o smrti mlado poče khcioaj 
ka pr g farauna (»Dosjetka ti 
cija pisarskog lica u slici zimsko i j derad ss bia 
. 1 £ umiranja (»Prosinačk 
ce«), priča o glupoj ribarovoj i j amen 
) ča. ti« (M či 
Aa j smr jesečina«), kako se 
L jastreb »perje rastrese« ptičici i 
bo cak I Ptičici, priča o Duši 
A mek: trivijalna i sasvim promašena satira Propali gda : 
početkom kao u Heineovoj ciničnoj pjesmici — a 


Bje nekad negdje mali vo 
Što inako je »tele«. : 


Taj junac bio je kao i pjesni : 
j — kao i pjesnik! — pesimist j 
> zd baki Pp ogenasni ali pjesmi mu Kotara do 
ivajući. Dosele ste mislili da j i ij 
ska, ali kad uščitate kak piši naiđe". 
ali o vola, dade ispeći ki jetni 
u struci gospodarstva, uz to si ik: Bael niijity 
A silan protivnik vaskoli j 
smarstva«, ne znate na koga i mej Ši 
m ? ga se upravo šibalo, pa žalite tri- 
ma ruog pjesnika kao i tragičnog, doe ona 
Junca. anjčević u prijašnjim pjesmam i 
jući, slavi domovinu, naročito i j of iona: 
. rodni Sen, dj i 
đim stazama« što » i joj k aji: SE aan 
ne vode mojoj kući 
“A ' j ći«, o nebu »ko ol 
n je tu »stranac međ svojom krvi; ko munja koju uguši 


i blato«, i jadikuje: »Zanavijek ostah tuđinac« 

I sve što ja bih grlit radi | 
Sve gladim ko što rana da je. 


U bogomraku posljednjih nada osjećaše pjesnik »Trzaja« 
i umiranje svog krasnog talenta, pa mu se uzaman otima a 
moćnim sarkazmom i sveđer istom retorikom, gdje ima 
takvih besmislica: 


Timari svoju mi Hakeldamu. 


U »Promašenoj kobi« — 


Crkvica cjelova tvojih tužno i osamno lebdi, 
Kraj nje brodolom vjernik joj plače. 


Već i na brodolom crkvice teško je pomisliti, ali na bro- 
dolom na suhu, gdje se pored brodolomn& md zom ka 
plakati: za našu maštu to je malo odviše. I svršeta » “e : 
sa metrikom Preradovićeva »Mujezina« je tm Bai ea 
Dok .jedan neumorni kritičar Kranjčevićev hva . e 
»zdravo, nesentimentalno shvaćanje života«, govoreć s 
da »nema u njega ni zere sentimentalnosti«, inn e su i 
sentimentalni da su od suza slani i neukusni kao slano . sa 
Iskrenu suzu evo u »Ditirambu«, suzu straha u '»Mono ogu«, 
smrznutu suzu u »Sveljudskom Hramu«. U pjesmi ekran a 
ježi« nalazimo suze dva puta, kao i u »Pjesniku i svije 2 
se suza krijesi još i u »Uzdahu«, »Pogledu na zvijez a 
»Vox humana«, »Ah, kako gorko virnuh«, u »Duši« i s 
u »Najljepšoj pjesmi«. Ja nisam tolik protivnik roman i 

* sentimentalnosti kao Pisarev, Turgenjevljev pod pj i A mud 
lan Marjanović, ali premda ne zabranjujem onako pe s 
mokratski ljudima plakati, naročito kada su pjesnici, seo 
u »Trzajima« umaraju — ne jer su sentimentalne, >. ed 
i našem realizmu hrvatskom neprilične, nego — A ih jag 
odviše za tako sitnu knjižicu. Međutim, o njihovoj oživi . 
nosti — a to je glavno — nema sumnje. Pjesnik »Trzaja« 3 
duh slomljene energije, volja na umiranju, i . dua sd 
kritičar se vara misleći kako se naš pjesnik i Nietzsche slaž 
»da treba prevladati slični pesimizam volje«. u. : 
svojim pasivnim pesimizmom, altruizmom, demokra zo 
osjećajem i retoričnim stilom svojim tolik protunožac ki # 
'kratskom lapidarnom i vrlo rijetko sentimentalnom fi a 
skom pjesniku da se samo o njemu direktno antipatično 1 
ražava: 

Pa — smij nam se, zvijeri plava, 
Tek okreni leđa nama. 

Nek mesnata tvoja glava 

Grč nam štedi na usnama, 

Da osmješak gorki, nijemi 

U sav grohot ne sori se... 

Ah, tad puca sve u meni, 

Pa štropoće — rušeći se, 






































G. Milan Marjanović, vjeran svome kultu prirodnih na- 
uka u literarnoj kritici, uvjerava nas kako se pjesnik »bacio 
savjesno na nauke prirodne« i kako je »taj študij odlučan 
čimbenik u čitavom njegovom mišljenju i čuvstvovanju«. I to 
je po mom mišljenju puka fraza, pa ako je Kranjčević čitao 
Wundta, Drapera, Bucklea... i Biichnera, kojega Bazarov i 
g. Milan Marjanović smatraju jamačno velikim prirodnjakom 
i filozofom, ne znači. to još da se »savjesno bacio na nauke 
prirodne.« Pa da i jest, kao što nije — jer pjesnik ne bijaše 
prirodnjak ni kao. profesor — što bi otud slijedilo? Da je pe- 
simizam, ili da je retoričan i narodni stil Kranjčevićev poslje- 
dica Bichnerove mudrosti? Nije li mistični katolik Strind- 
berg odličan prirodnjak? Ne bijaše li to i optimist Goethe? 
Nije li očajnost posljednjeg Kranjčevića i beznadnost njego- 
VOg pesimizma duh sasvim tuđ filozofiji prirodnih nauka, 
koje nisu ni optimistične ni pesimistične, jer je nauka agno- 
stična, skeptična i indiferentna? Nije li duh prirodnih nauka 
još ponajbliži nekom mirnom fatalizmu, nikako buntovnič- 
kom, kojemu je bliži Epikur no Schopenhauer? Nije li veliki 
kršćanin Pascal bliži Kranjčevićevoj misli od Biichnera i Dra- 
pera kada veli: »Zamislimo gomilu ljudi u okovima i sve 
osuđene na smrt, od kojih su jedni svaki dan davljeni na po- 
gledu drugih. Oni koji ostaju gledaju vlastitu kob u sudbini 
sebi podobnih, pa gledajući jedni druge sa bolom i bez nade, 

očekuju svoj red: to je slika ljudske sudbine.« U pitanju pak 
utjecaja Buchnerova i Darwinova na Kranjčevićevu poeziju 

upućujem g. Marjanovića na Meredithove riječi: »Tek u 

umjetnosti je melem. Od majmuna možemo samo malo na- 

Učiti i možemo ih ostaviti na stranu...« U svakom slučaju 

Prirodne nauke pošlužiše Kranjčeviću tek negativno. On ne- 

ma ni posmatračkog temperamenta objektivnog naučnika ni 

njegove metode. On ne posmatra. Odviše je subjektivan. Nje- 

Sova analitična metoda nije naučna nego moralna i pjesni- 

čka. On nije pjesnik naučan, jer je čist etički pjesnik. Kranj- 

čević nije naturalist i racionalist. On je moralist. Sav njegov 
kozmički pesimizam dolazi otuda što svuda konstatuje da je 
zakon prirodni u isto takvom nesaglasju sa našom »srećom«, 
sa našim moralnim potrebama, kao i zakoni socijalni. Zato se 
on, u ime etičnog višeg reda, u ime »srca« .a ne razuma, buni 
i revoltira proti svakom redu i zakonu, bio on »društvo« ili 
fatum, zakon prirodni. Njegovo prometejstvo, njegovo bun- 
tovništvo i titanizam, jezgro te poezije je protest povrijeđe- 
nog moralnog osjećaja, naročito osjećaja pravičnosti. To je 
pjesnik pravde, pjesnik slobode i moralnog oslobođenja. On 
nije fatalist kao pravi prirodnjaci, pa kao Goethe i Spinoza. 
Kao junak grčke tragedije on se u ime čovjeka i njegovog 
moralnog zakona buni proti fatumu, javljao se on u obliku 
nasilja prirodnog ili društvenog, i kao pravi tragični junak 
on je u toj borbi po svjedočanstvu »Trzaja« podlegao. i 
»Svaki mudrac, pisac, pjesnik, dramatičar je danas laten- 
tan anarhista« — veli A. Fierens-Gevaert u lijepoj knjizi o 
Savremenoj tuzi. Tu krizu moderne revolte proti svemu što 
postoji, u nas je najtragičnije proživio pjesnik »Trzaja«.: 


A živa i divlja slobodna narav s 
Skokom krivuda i — svesilno hoće! 
A red i društvo, dogma i moral 
Vapiju: Treba pak6 proširit 

Što ga božja vječna providnost 
Suzdala tješnje, & s 

Nego što pravda zahtijeva ljudska! 


»Život je pijana bludnica, urlajući i valjajući se u bes- 
Podna s. odi kako ni zašto« — ropće Richepin diljem 
svojih »Kletava«, a aristokrat des Esseintes vapi u Huysman- 
sovom romanu kao cijela moderna slobodna misao od Tol- 
stoja i Kropotkina pa do Heinea i Nietzschea: »Ej, ruši mi 
se, društvo, umri jedared, ostarjeli svijete!« To je i poslje- 
dnji akord Kranjčevićev kada je očajao i o sebi io domo- 

.vini i o čovjeku i o životu. Balzac, kao romantici, prerafaeliti, 
Tolstoj i Strindberg, dovikuju (u »Serafiti«) modernoj nai 
»Svijet je onoga ko hoće, ko može, ko zna moliti« — da cdle 
predati, pokoriti se. Kranjčević. nije molio, nije se arie 
Umro je kao buntovnik. Umro je kao Baudelaire: očajnički. 
Jer bodlerizam nije škola. Bodlerizam je duševno stanje, no- 
stalgija modernih duša, koju je Baudelaire i drugi artiste ga- 
.sio užicima umjetničkim, a Kranjčević, u jačim časovima, 

svojim moralnim misticizmom etičnog revolucionara koji se 
u očajanju revoltira u ime suze i nevinosti, u ime nemoći, u 
ime pravde. 


No ako je u pravu idealni kršćanin Pascal tvrdeći da je 
»bolest prirodno stanje kršćana«, Kranjčević je kršćanin svo- 
jim kultom boli, svojom subjektivnošću i svojim moralnim 


stvo nije samo dogma nego i psiha, po kojoj Nietzsche računa 
u kršćane i mnoge »bezbošce«, kao npr. socijaliste. Kranjče- 
vić je kršćanin svojim nesaglasjem sa prirodom, svojom »bo- 
lešću« i sklonošću tumačiti sve, društvo i svemir, kao mora- 
lista. »Iz transe« zacijelo nije poganska (ili naučna) pjesma. 
Otvorite Lukrecija ili de Lislea, pa da vidite kakav je pogan- 
ski pesimizam. Temeljna tema Kranjčevićeva pesimizma je 
rezignacija iza revolte: ne molitva, ali suza. Njegov pesimi- 
zam je altruizam sv. Franje od Assisija. Njegova filozofija je 
najsličnija umovanju jednog vladike, N jegoša. Kao kršćaninu, 
njemu je preči zakon moralni od' estetičnoga. Kao kakav 
asket, on u ljubavi nalazi samo razočaranje, grizodušje, i 
Eros Nepobjedivi nije njegov bog. Taj moćni pjesnik je sd 
najslabijih naših ljubavnih pjesnika. Slatke jagode sa snjež- 
nih toplih ženskih prsiju bijahu mu grke. On nije ni najma- 
nje senzualan, i ljepota materije, prirode, ostavlja ga hladna. 
Opisa, slike on ne pozna. Puritanac kao Miltonovi puritanci 
kojima je lozinka: Dolje prijesto i dolje kazalište! Vječno 
mišljenje, naročito vječno mišljenje o sebi, ubija osjećanje 
realnosti. Kranjčevićevo srce nije u mozgu, već mu je mozak 
u srcu. Svaki je čovjek životinja i biljka. Naš pjesnik kao 
pravi Slaven ima više“ pasivnu nervoznost bilja. Kao pravi 
osjećajni altruista on u svome očaju od individualiste postaje 
Srađanin svijeta, internacionalan kao novac, Crkva, socija- 
lizam i Židovi. Svakako je sličniji Bibliji no Antologiji (grč- 
koj). Nesrećan je zbog prevelike subjektivnosti, »jer duh je 
premalen a da sam sebe obuhvati« (sv. Augustin). Po svojoj 
»svjetskoj boli«, »disharmoniji između srca i razuma« i po 
svom revoltiranom subjektivizmu on je romantik, ulazeći u 
simbolski misticizam (»Sveljudski Hram«, »Hrist djetetu u 
erkvi« itd.). Ako je krug simbol pogana (klasika), spirala je 
simbol romantične, dakle i ove poezije. Kao Rousseau, Tolstoj, 
socijaliste i pravi kršćani, klasični moraliste, Kranjčević je 
Skeptičan prema kulturi. Ruga se nauci i knjigama, Vjeruje 

revoltama. Ima izvrsnih kršćana što ne vjeruju, jer kršćan- 





u vječnu moć boli, ali ne vjeruje u vječnost duše. Kao Vol- 
taireu, nije mu čudnije biti rođen jedanput nego dva puta. 
Isto je tako skeptičan prema dogmama crkvenim kao prema 
dogmama naučnim. I njemu je takozvani progres fraza kao 
i Kvaterniku kada makijavelistički veli da su takozvana »na- 
čela Evrope samo sredstva koristi državnih«. Kao pravi mo- 
ralista i on je vrlo destruktivan, revolucionaran elemenat. 
Premda kršćanin bolom svog milosrđa, mišljaše u svom 
hrvatskom rodoljublju kao Mlečani u borbi sa papom: Siamo 
Veneziani e poi cristiani. U svom prometejstvu, u svojoj borbi 
sa fatumom, sa vječnim zakonom, jamačno se tješio da bo- 
žanstvo umije sve, samo se ne može ubiti kao čovjek, i da se 
jamačno više dosađuje od nas. Uostalom, danas javno disku- 
tiraju o Bogu samo gimnazijalci i radnici: ukratko, ljudi 
poluinteligentni i bez dovoljne pristojnosti, a ako Kranjčević 
ne zbori o konvencionalnom paklu »sa demonima:i ljudima 
kojih neću poznati«,! ako vraga smatra najboljim žandarom 
modernog reda i poretka, ako ne vjeruje u nebo na zemlji, 
vjeruje u pakao zemaljski i u đavola u čovjeku. Svi smo mi 
Hrvati bili usrećeni samo negativnim darovima evropske kul- 
ture, svi mi bijasmo žrtve kriza intelektualnih, moralnih i po- 
litičkih, svi mi platismo harač socijalizmu, militarizmu i vene- 
ričnim bolestima, pa nalazimo u Kranjčeviću najtipskijeg 
pjesnika savremene naše inteligencije (i poluinteligencije). 
On je opjevao utopijske nade o novom redu i novoj pravdi 
našeg proletarijata, sa pravašima se kleo imenu i prošlosti 
roda svoga, sa liberalima je bio antiklerikalac, sa popovima 
je skeptik prema napretku i traži u etici pomoć od intelekta, 
Sa pukom ga veže narodni izraz i patriotizam, a s elitom 
osjećanje najmodernijih modernih problema. Svaki nas može 
u njemu naći svog pjesnika, i zato je on u tolikoj mjeri za 
sve nas reprezentativan. Od savremenika imađaše najpotpu- 
niju hrvatsku dušu, najhrvatskiju psihu. — Ja sam cijeli naš 
narod — mogaše reći za sebe, osjećajući kao vascijela Hrvat- 
ska koja je srce njegovo. »Ja domovinu imam i u srcu je no- 
sim, i brda joj i dol; gdje raj da ovaj prostrem, uzalud svijet 
prosim, i... gutam svoju bol!« Kranjčević je toliko naš, tako 
reprezentativan, da nije samo jeka stare hrvatske literature, 
nego je unatoč izrazitom svom pravaštvu po svojoj poetici i 
utjecajima, po čistom svom jeziku i narodnom krepkom izra- 


1 Opat Voisenon 

zu isto tako srpski kao i hrvatski pjesnik. Dok je svojom etič-. 
nom refleksivnošću još najsličniji Njegošu, plahovitošću Svog“ 
usamljenog i ogorčenog temperamenta još je najsličniji Đuri 
Jakšiću. Od srpskih pjesnika ne pozajmljuje pokadšto samo: 
metriku, no i riječi (»ćivot«, »mošti« itd.). Sa starim pak našim: 
pjesnicima, naročito Gundulićem, zajednička mu je filozofija. 
O prolaznosti i propasti svega, izvjesno moralno puritanstvo i 
čakavsko, starohrvatsko porijeklo. Naši stari su mahom više- 
refleksivni no senzualni duhovi kao Kranjčević. Hektorović 
iznosi cijele fizičke rasprave u svom pjevanju, kao Lukrecije: 
i grčki mudraci. Kao Kranjčević, naši drevni Dalmatinci su 
pesimiste s etičnim tendencijama. »Mru kraljevstva, mru gra-- 
dovi« — taj osnovni pepelnički koral o svesilnoj smrti je 
glavna tema i našeg dragog pokojnika. On ne bijaše samo glas 
naše sadašnjosti nego i naših grobova. »Mi ne stradamo samo. 
sa živih no i sa pokojnika« (K. Marx). 

. Klasično je što je uvijek moderno. Iako Kranjčevićevi 
pesimistični problemi nijesu originalni i novi, oni su aktuelni, 
jer su vječni. Zubobolja je vrlo stara i poznata bolest, ali tko 
nam može zabraniti patiti od nje? Kranjčević trpi od prasta-. 
rih bolova, ali u novom obliku: Patološka forma njegove pat- 
nje je nervoza. On je pjesnik nervoze i nerava, i tu je mo- 
dernost njegova više no u njegovoj. refleksiji. Zbog nervoze: 
taj neuropat nije plastičan, crtajući — kako to dobro opaža 
g. Marjanović — uvijek samo gibanje i pokret, nikada mir 
pravog plastika. Zbog nervoze taj je stil mnogo više muzika- 
lan, pa i disharmoničan, no slikarski i plastičan. Već Rous- 


. Seauu je razmišljanje bez privlačivosti i mučno, a našem su 


pjesniku tjeskobne refleksije češće stanja njegovih razdraže- 
nih nerava no zaključci mirnoga mozga. Zato on uvijek pjeva. 
»u trzavici vječnoj«, u vječnoj uzrujanosti. Poezija mu je vrst: 
morfija. On je pjesnik srhova, žmaraka, groznice,  rictusa,. 
Pjesnik grča i grčeva, pjesnik »trzaja«. 


Tek grč se katkad javi na nijemoj usni mojoj; 
To kriče bog i đavo u vječnoj kavzi svojoj; 
I požalit je prsi u kojima se kolju. 
* » 
Tek gorki grč — ko ocjena božanstva: 
Na zadnjoj mrzne usni čovječanstva, 

nabit * 


Kranjčević je klasični naš pjesnik nervoze, umorne o 
i prenapetih živaca, kao u Francuskoj pjesnik dani sr ni 
«(frisson nouveau), Baudelaire. Tu je patološki uzro m: 
“naglog impresionističkog stila, njegovih nesuvislih elektri 
nih solilekvija, njegovog simbolizma i umornog ne u 
pjesmama kao »Sveljudski Hram«, »Iz transe«, »Excelsior«, 
»Mramorna Venus«, »Lucida intervalla«, »Astrea«, »Iza spu- 
.štenijih  trepavica« itd. Kranjčević | je najosjetljiviji ča 
nerv, bolan živac, struna, žica što zuji, struji i bugari Pari E 
nom muzikom bolnog modernog unutrašnjeg života. U toj 


“ nervozi, u tom duševnom stanju je modernost te poezije, tu 


je ono što se tamo prije desetak godina zvalo »dekadencijom«, 
tu je psihološki izvor i njegovom nevezanom slogu, njegovim 
slobodnim stihovima u »Monologu«, »Ditirambu«, »Mojsiju«. 


<. At raki 

ajko, oprosti! 
sia m dirne iz tvog da skuta 
Na tužnu harfu istisnem koju 
Iskrenu suzu — dar čovječanstvu. 
.A kada puknu i harfa i srce, 
Onda nam budi mrtvima barem 
Majčica bolja, kada za vijeka 
Tebi smo samo pastorci bili! 


ći po mnogim suzama u nervoznim »Trzajima«, nji- 
“hov ratno jeni Pisaše ih u histeriji. Paoa sti 
nerava i svoje savjesti bijaše najpozvaniji po 
našeg vremena, koje je i u dragoj našoj domovini. ie , 
“upravo trulo. Od svih nas najviše bolovaše od bolesti koja s 
ena Hrvatska. “a 
oo sosa sveg našeg poštovanja pokojnog pjesnika, 
“vidimo i nedostatke te poezije. e LR. Motivi ze : 
.dosta senzacija. Pjesnici osjećaja preživljuju pjesnike . _ 
trinare, jer je osjećaj vječan, dok se teorije m 
»Treba biti čista srca, slobodan od svake intelektualne m j : 
.— savjetuje D. G. Rossetti modernim liricima, a dera * 
nijansu, ne refleksiju. Danas misle svi, a osjeća ih vrlo is 
Danas je teže imati dobro oko (ili uho) no dobar jee = 
Ljudi od »uvjerenja« obično su fanatici. Ljudima o sia 
kao Hazlitt više se sviđa nježni, senzualni Keats . ia . 
:skog Shelleya i bombastičnog Byrona. lie apma , za 
senzacija svakako su dragocjeniji od pjesničkih truba, 


* misle i osjećaju kao svijet kojemu su predstavnici. Wilde | 

nije zanimljiv stihovima o ubijanju bugarskih kršćana i o 
poznatim talijanskim i katoličkim motivima, nego onim što je 
novo i rijetko, što je originalno. Kranjčević je svakako više 


reprezentativan no originalan. Ono što je kod njega za Hrvat- . 


sku novo, u Evropi je već djedovska moda. On se odviše ope- 
tuje i odviše morališe. Etika nas u pjesmama vrlo malo za- 
nima. Kajem se kada griješim; još više kada ne. Kranjčević 
je kao pravi moralist neosjetljiv za sve što nije u svijetu eti- 
čan problem, dok je za pravog umjetnika moralan svijet po- 
java kao i svaka druga. Kranjčevića smrt zanima više od sa- 
mog života, dok n&s u životu zanima samo život. On pjevaše 
pjesmu očajnosti, mi čekamo pjesmu energije, pjesnika vjere 
u život. 

No ako je mučno, gotovo neizvedivo biti istodobno debeo 
i mršav, u najdosljednijem duhu obično se dodiruju krajno- 
sti. Ne pita se što, nego kako vjerujemo, i pored sveg pesi- 
mizma i moralisanja čovjek je najviša i jedina vjera Kranj- 
čeviću, kao i poganinu kojemu nada' nije krepost. Kršćanin 
svojim kultom bola i etičnih vrijednosti, on je pravi klasik 


duhom svoje tragične, titanske revolte. Najmoćniji naš pje-. 


snik slobode političke i duševne, on je, premda demokrat, 
već usamljenom svojom pojavom i jakim svojim nacionaliz- 
mom najizrazitiji naš individualista. Njegov pesimizam je 
tek oblik naše savremene težnje za stvaranjem jakog, slo- 
bodnog i potpunog čovjeka. U našem mraku, gdje se i crvi 
sa voćem gutaju, bijaše njegova snaga jasna i našoj barbar- 
skoj nekritičnosti. I ljudi, baveći se tek zabadanjem glupih 
nosova u glupost našeg uzduha, osjećaju da u njemu izgu- 


= bismo više od velike bitke: velikog čovjeka. Ako mu se za- 


mjera što je učio od naših pjesnika i odviše, ne zaboravimo 
Vječne prigovore o plagijatu. Po Pascalu je i Descartes pla- 


 girao (sv. Augustina). Svaki ima po nekoliko duša, a u Kranj-. 
o čeviću bijaše ih toliko koliko ima dobrih Hrvata. Zato i 


osjećamo kod te smrti da je i u nama samima umrlo nešto 


veliko, čisto i jako, oj davori, davori! 


Kao Predrag i Nenad, kao Eteokles i Polineikes bore se 
u njemu razum i volja, srce i mozak, duh i tijelo, savjest i 
intelekat. Neharmonijski produkat naše kukavne sadašnjosti, 
on je sazrio davno prije svoje jeseni, kao što i umre usred 
svoga ljeta. On je tek mučenički predgovor na knjizi nov, 
Hrvata, potpunog i harmonijskog kao Mark-Aurel ili Spdm- 

jin 


oem“ m. 


cer. Njegovi stihovi, iako su dosele najbolji u nas, nisu još 
savršeni, klasični: kao rezultat potrebe višeg etičnog, a ne 
višeg estetičnog života. Riječ mu nije, kao Hugou, živo biće, 
i on obično više govori no što pjeva/ Dojam njegovih stihova 
je, kao kod Šenoe, Preradovića i Jakšića, više deklamator- 
ski no umjetnički. Iako je među našim prvim snagama dubi- 
nom osjećanja i ritamskom silom izraza, on ipak nije duh kao 
Njegoš, Mažuranić i Preradović. On ima intenzivnost osjeća- 
nja, ali nema fantazije genija. On je violina, nije glasovir, a 
kamoli orkestar. Talenat kao Đura Jakšić ili Palmović, iza 
Preradovića bez sumnje prvi u redu dojakošnje hrvatske 
lirike. '/ Ć 

A tko bi znao kako bi se taj nenadoknadivi pisac bio 
razvio da ga ne ubijaše služba, bolest, da ne bijaše samo- 
ukom, da mogaše putovati, slobodno živjeti i disati i da nam 
ne poginu kad drugi počinju novi život — 


I sad sklapam knjigu ovdje, h 
Pa očikam jedva časak — 

Sitno zvonce — sretni glasak, 

Da se pođe... nekud pođe... 

Ni veselo niti plačno : 

I bez cilja i bez volje, 

Niz neznano pusto polje, 

Mutno, mrtvo, beskonačno... 


I ja; sklapajući ovdje knjigu tog velikog života, umore- 
nog od bolne poezije kao vino od benđeluka, predajem je na- 
šoj omladini kao najbolji zavjet naše savremenosti. Ona će 
zaturenog pjesnika bolje ocijeniti od nas. Ona će oživotvoriti 
njegov uzor slobodnog čovjeka. Nju neka ogrije mistično 
sunce toga prometejstva i okrijepi najveća vjera: — pjesni- 
kova vjera u čovjeka. »Da, doći će drugo doba, gdje će biti 
«svjetlo i gdje će se čovjek iz uzvišenih snova prenuti i naći 
i opet snove, jer ništa ne izgubi osim spavanja« (Jean Paul). 


(Savremenik, III, br. 12, prosinac 1908) 
Naši ljudi i krajevi, 1910. 

MILETIĆ NOVINAR 


(Dr STJEPAN PL. MILETIĆ: IZ RAZNIH NOVINA) 


Tužeći se inteligentnom našem knjižaru na .teške naše 
literarne prilike, naročito u pitanju izdavača, reče mi otpri- 
like ovo: 

— Mi se ne usuđujemo izdavati hrvatskih knjiga iz više 
razloga. Prije svega, Matica, pa u najnovije doba Društvo hr- 
vatskih književnika, izdaju djela tako jeftina da privatan na- 
kladnik ne može s njima konkurirati. Dok u ta djela, za ko- 
jima su literarne mase organizovanih zajedničkih interesa, ne 
smije dirati ni objektivna kritika, sve u ime nekog patrioti- 
zma, na naša izdanja može se oboriti svaki novinarski anoni- 
mni pustolov, škodeći tako piscu i nakladniku. Široka, čitala- 
čka pak publika, nalazeći da se i Matici i Društvu hrvatskih 
književnika može i više no što je pojmljivo događati da iz- 
daju promašena djela, ne kupuje djela privatnih izdavača, sma- 
trajući ona dva društva jedinim valjanim izdavačima u domo- 
vini. Zato je najdublje moje uvjerenje da obadvije te institu- 


cije, mada bi trebale i mogle biti svima nama od pomoći, škode 


našoj knjizi isto toliko koliko joj svakako i koriste. Nameću 
čitaocima svoja izdanja, dok ih mi jedva proturujemo. Mjesto 
jakih literarnih pojedinaca stvaraju u novije doba moćne, an- 
tiindividualne koterije. Apeluju, apelirajući na tuđe kese, na 
njihov patriotizam, dok mi to ne možemo činiti kao ljudi od 
Posla i trgovci. Gdje ja mogu dati godišnje cijelu jednu malu 
knjižnicu za šest kruna kao Matica? Kako đa konkurira moja 


= knjiga s izdanjem Društva hrvatskih književnika kojoj garan- 


tiraju kvalitet gotovo svi naši književnici i kritičari iz toga 
Prostog razloga, jer su gotovo svi naši kritičari i književnici 
članovi toga društva, upravo kluba? Kako da uznapreduje 
književnost u zemlji gdje se knjige ljudima nameću, skoro 

= poklanjaju, kao uličnim prolaznicima reklamske nametljive 
tiskanice? Kakvo štovanje može imati općinstvo za ovakvu na- 
metnutu robu, ne smatrajući je ipak lošom, mada ne čeka, 
već traži, lovi i kao pokućar hvata kupca za kaput? Što da 
držimo o uživanjima na koja nas tako reći prisiljuju? Hr- 
vatska knjiga postade nametljiva i jeftina, kao da gubi svijest 
svoje vrijednosti... 

Je li »Iz raznih novina«, djelo pokojnog dra Stj. pl. Mile- 
tića, knjiga koju izdaje Društvo hrvatskih književnika samo 
stoga, jer osim toga najnovijeg nakladnika ne bi mogla naći 
drugoga, ne marim ispitivati, ali dobro nam je došla već kao 
dokumenat razvitka hrvatske kazališne kritike u najviđenijem 
njenom predstavniku. Jer koliko je pokojni Miletić bio slab 
dramatičar, toliko bijaše — barem za nas — vrstan dramski 
kritičar. 

No to još ne znači da svi njegovi kazališni članci imaju 
hrvatsku književnu vrijednost i da bi oni članci koji vrijede 
preštampavanja kod nas zavrijedili tu čast preko hrvatskih, 
upravo jugoslavenskih granica. Što nas danas briga za slabi 
ensemble Sare Bernhard, za cabotine Rossijeve, za baruna 
Hrobčickog, Lindaua, glumice Hohenfels i Schnabelsky? 
Bečka kazališna izložba i teatarska sezona od prije ne znam 
koliko godina isto nas tako slabo zanimaju kao »Namluvy 
Pelopovi«. Dok je polovica ove knjige prava literatura, mada 
je novinarstvo, druga polovica je žurnalizam, koji mogahu 
preštampati pokojnikovi osobni, ali ne — kritički prijatelji. 

Pa i oni članci koji su tu uspjeli, tek mjestimice dosižu 
pravu literarnu visinu kao npr. divni Lemaitreovi Kazališni 
dojmovi. Takva je uspjela i originalna kozerija »Umjetnost 
propasti u kazalištu«, otkrivajući propalog dramskog autora 
koji dopuštaše oštriju kritiku samo sebi, jer je od tuđe — 
kako veli u predgovoru g. Tresčec-Borotha — vrlo, vrlo patio. 
Taj veliki amateur kazališta (Miletić, ne Borotha) je imao 
mnogo duha. »Jedino bi slikar kuće Vrbine (na pozornici) 
zaslužio one batine što ih je isti 1847. nedužno podnijeti 
morao.« »Unatoč svemu tome postupa g. Burghardt energijom 
i samosviješću. kakvom se samo najveće neznanje pohvaliti 
može.« Itd. sE 

Sudeći po tim radovima, Miletić bijaše više vrstan prak- 
tični kazališni reformator no teoretičar. Poznat mu je svaki 
detalj materijalnog života na pozornici, koju je proučavao u 

Beču, Bayreuthu, Minchenu i Parizu, da preporodi kasnije: 
hrvatsko kazalište. Glumački život i literatura nije poznatija 
ni B. Shawu. Na jednom mjestu opisuje toaletu poznate in- 
dustrijalke Sare Bernhard. Sitnice, važne za tehničkog i bez: 
važnosti za teoretskog, artističkog ravnatelja, toliko ga zani- 
maju da se katkad u njima gubi vrlo stručnjački, ali sasvim 
neliterarno. On je vrlo kritičan, ali nije_.vrlo kritičar. Nije 
konsekventan, pada u hiperbole, daje glumcima važnost kao: 
dramskim autorima, odviše se povodi za reklamskim veliči-- 
nama i pokadšto sudi vrlo slabo. Dok je Ibsena razumio u 
času dok još ne bijaše credo Europe kao njegov Wagner, ruga. 


se godinama velike Duse, veli da njena umjetnost apsolutno. ' 


ne dolazi od srca i da potiče od — Sare Bernhard. Njeni prsti 
sjetiše ga na čačkala; gđa Strozzi je bolja u prizoru »Fedo- 
re» i njegov je konačni sud: »Lijepi talenat, koji je zabludio. 
Razum, koji je nadvladao srce. Manira, koja je podjarmila. 
narav.« - : 

Tako ne sude pronalazači prepoznatih, već poklonici po- 
znatih, reklamovanih talenata, Rossija, Sare i Coquelina. 
Tako ne sude poznavaoci kojima je milija umjetnost osje- 
ćanja od umjetnosti razuma, umjetnost talijanska od fran- 
cuske, Rossi od Diderotova đaka Coquelina. 

“ Na jednom mjestu veli Miletić sasvim wagnerijanski i 
hiperbolično, da je Parsifal »najveće što .je glazbena 
umjetnost stvorila«, a na drugom, da je jedan — ne baš naj- 
bolji — Massenet bolji od najboljeg Verdija i Wagnera. Na 
jednom mjestu dopušta Rossiju da »nadopunjuje« »svojim ka- 
botenskim dodacima nepovredivi tekst »neumrlog labuda 
avonskog«, a inače je prema Shakespeareu toliko rigorozan, 
da traži njegova originalna prikazivanja kao u prvobitnom. 
the-Globe-kazalištu. Stari provincijski Tona Hadžić mu je 
»slavni srpski dramaturg«. Na dva mjesta priznaje sebe pra- 
vašem, a faktično bijaše obzoraš, tvrdeći proti svakoj. vjero-: 
Vatnosti i istini »da su pravi umjetnički i književnički. 
faktori srpski i hrvatski već davno sklopili savez«. Glu- 
mac ga više zanosi od dramatičara. »Glumačka je vještina 
najveća, ali i najprolaznija.« Rossi, a ne kakvo dramsko. 
djelo, najveći je dojam i umjetnički doživljaj u njegovom. 
Životu. Taj umjetnik »svojom glumačkom veličinom: d o- 


Stiže veličinu pjesnika Shakespearea«., 

Prema tome može umjetnost glumačkog podražavanja 
“biti na istoj visini kao umjetnost božanskog stvaranja. Aka- 
.demske, stare deklamatorske škole glumce, Mounet-Sullyja 
i Gota, smatra Miletić »nedvojbeno najvećim sada živućim 
“umjetnicima .franceskim«, ne zanimajući se za nastojanja 
franceskih dramskih modernista kao Becque, Maeterlinck, 
"Lugnć-Poč i onih oko Slobodnog kazališta. Pored fine do- 
sjetke zna on kultivirati i frazu. »Upoznav ga u Pragu, kao: 
vrlo duhovita i čedna radnika u najljepšim muževnim godi- 
.nama, nadamo se od njega još mnogomu krasnomu plodu.« 
»...Žarki traci talijanske renesanse kojoj su glavni pred- 
.stavnici Tasso i Ariosto, a umjetnici Rafael i Michel-Angelo.« 
»Svrha umjetnosti uopće jest spoznati istinu u najljepšem joj 
ruhu.« Gd Moličreovih komedija najviše mu se sviđa »Tartuf- 


fe«, a za druge komade toga pisca veli da imaju »više burleskan , 


.karakter«, dok je najdublia Moličreova komedija, ni najmanje 
»burleskna«, dublja od »Tartuffea«, »Misanthrope« . Reklamira-. 
ni ratni Vereščagin mu je — kao onda cijelome svijetu — »v e- 


liki slikar«. Uopće, atribut »veliki«, »najveći« vrlo mu je : 


drag kao drugim malim našim novinarčićima;, jer osim 
slabosti njihovog izražavanja ništa drugo ne kazuje. »Ali ja 
.sam sretan da se u pogledu kazališta rijetko varam — osim 
kad pišem izvorne komadć« — veli o sebi vrlo liberalno, a 
kad slične misli izraziše dr Ogrizović i Matoš, Miletić i nje- 
.govi »štovatelji« izguraše ih iz kola »čestitih« oko »S avre- 
menika«. Taj dramaturg je hiperboličan i u ocjeni domaćih 
.glumaca, naročito A. Mandrovića. Traži klasičan hrvatski »po- 
zorišni« jezik, a sam ga ima u vrlo maloj mjeri kao i njegov 
ljubimac Fijan, koji zvučnom deklamacijom često krije ne- 
pravilnosti svog naglaska. Miletićeva konstrukcija izreka je 
kao kod Đalskoga njemačka, glagol je redovito: na kraju 
periode, particip praes. se sasvim nepravilno mijenja, a članci 
vrve izrazima kao »predstavljač«, »zauzimlje«, »što se fiče« 
itd. Miletić svagdje govori o narodnoj umjetnosti, nacio- 
nalnom stilu, ali si i ovdje protuslovi. »Da, umjetnost ne po- 
znaje narodnosti ni domovine. Njezina je domovina ljudsko 
.srce« — veli kod čistog Talijana Rossija. Povodom Masse- 
.netovog povođenja za Wagnerom veli: »Mene je to radovalo, 
.jer je to ponovni dokaz kozmopolitizma umjetnosti.« Iza toga 
nije nam jasno što sebi zamišljaše Miletić kao narodnu, što 
pak kao međunarodnu, dakle dobru umjetnost, umjetnost 

»ljudskog srca«. Narodnom našem stilu preporučivaše ugle- 
danje u razvijenije Slavene, ali ih on sam nije mnogo pro- 


o poljskoj drami ni riječi u tim člancima, gdje su najbrojniji 
i najdublji dojmovi pokupljeni u — Beču. Kao neki mora- 
list apstinenciju, preporučivaše taj preziratelj političkog iliri- 
zma (str. 265) slavenstvo — drugima, samo drugima... 

1 kao pravi pravaš imao je tu potpuno pravo. Kad već 
moramo učiti, učimo kod onih koji najviše znaju, a to su 
svakako ljudi sa Zapada, no ljudi s Istoka. I Miletić je bio u 
naprednom Pragu, ali je dao prednost Njemačkoj, Parizu i 
Talijanima, što je sasvim prirodno. Od Srba — ex oriente 
lux — bez dvojbe nije ništa naučio osim nauke da se mi 
svog hrvatstva moramo držati isto tako pouzdano i čvrsto kao 
oni svog srpstva. On je dobar zapadnjak, dobar Europljanin i 
dobar Hrvat, dobar kulturan čovjek i dobar rodoljub, a ove 
njegove nesistematske i amateurske impresije izvrsnog i 
praktičnog stručnjaka su krasna slika hrvatske aristokratske 
kulture, krasan primjer našemu odrođenome plemstvu, koje 
je tako sramotno ostavilo tradiciju Janka Draškovića. Ti 
članci su dokaz visine našeg novinarstva, kad je u rukama 
odabranih duhova i kulture našeg visokog društva, kad se 
nije izmetnulo. Pored svih mana taj stil je lak, elegantan, 
aristokratske prostote i nepretencioznosti. Pored svih nedo- 
stataka i hiperbola kazališnog entuzijasta, tu ima izvrsne po- 
uke, izvrsnih analiza o svim vrstama glume i drame, dok je 
kritika naših kazališnih prilika u cjelini gotovo nepogrešiva 
i danas aktuelnija no ikada. »Ovo troje: umjetnički 
stil, odgovarajući karakteru našega naroda, birani re- 
pertoar i jedan jedinstveni pozorišni jezik, 
neka bude umjetnički glavni cilj za kojim valja našoj upravi 
težiti.« To je i danas program našega kazališta. Tim riječima 
je dao Miletić osnovno mjerilo hrvatskoj kazališnoj kritici, 
koja može ići samo pravcem čistog hrvatstva i velikog zapad- 
njačkog stila, određenog tom plodnom dramaturgijom, 'gdje 
kao dusi u »Hamletu« prolaze pored nas Sajević i Rossi, Maca 
Perisova i R. Wagner. Pored eklektičnih studija o kazališnom 
 Verizmu, o Oberammergauu i Ibsenu, Shakespeareu i Sar- 
douu, nalazite tu iz »političkih razloga optuženoga člana 
našega kazališta« — Karleka Freudenreicha, gradnju novog 
kazališta, pa izvrsne praktične savjete za svaki, literarni, 

glumački i tehnički pravac kazališnoga rada. Dramaturg Mi- 
letić je vrsniji kao praktični nego teorijski radnik'i to može 
biti samo za pohvalu u zemlji gdje se i o potrebi malog, 
sitnog, sićanog i sićušnog rada samo — teoretizira... 

Žalosno je i prežalosno, čitati prijekore da je Miletić kao 
dramaturg bio »više trgovac nego umjetnik«. On je mogao 
doduše narodu i više dati, on nije tako hrabar kao »neprija- 
telj naroda« — s kim se koketno uspoređivaše u uspomenama 
— ali drugi ne samo da ne daju ni toliko, ne samo da ne daju 
narodu baš ništa nego zaprečuju, onemogućuju rad onih koji 
bi mogli i htjeli, davati, koristiti, učiniti. Ne vjerujete li, 
pitajte Miletićevog pandana, dra Kršnjavija... Tragika Mi- 
letićevog života je nesreća kulturnog i rodoljubivog čovjeka 
kojega goni anonimno i svemožno biće, hrvatska birokracija. 
Kralj je mrtav, živio kralj! Plemić Miletić je mrtav, živio 
vitez Cuculić! 

Mada Društvo hrvatskih književnika mogaše izdati bolju 
knjigu, i ova je za preporuku. Ja nisam proti tome da to dru- 
štvo izdaje knjige. Ja sam, proti izdavanju neuspjelih knjiga. 

Izdanje je vrlo ukusno, lijepih slova i finog papira. 
G. Tresčec-Borotha, pokojnikov prijatelj, pokušao je napisati 
predgovor i taj prijateljski pokušaj bio bi još ljepši i hvale- 
vredniji da nije štampan. 


(Hrvatsko pravo, Zagreb, 28. i 29. I 1909) 

AUGUST HARAMBAŠIĆ 


»Hrvati, braćo! Mnogi jošte križ nas čeka.« 
: A. Palmović 


I 


16. srpnja 1911. poginu od kljenuti srca A. Harambašić 
u istoj ludnici u kojoj si je izranio u agoniji lice A. Kova- 
čić, i u kojoj propade velika nada moderne lirske Hrvatske 
— Vladimir Vidrić. I kod nas je genij — ludost u nekim, 
tragedija u svim slučajevima. Palmović pogiba u 35. godini 
kao Mozart. Kranjčević gine skršen leopardijevskim anate- 
mama na život. Vraz umire kao V. Ilić sa svojom zaljublje- 
nom mladošću. Šenoa preminu u najboljoj muževnoj dobi. 
Harambašić propada u Stenjevcu u času kada se, kao Ko- 
Vačić, domogao osiguranog kruha. Zdrav kao stari Egipćanin, 
veseljak kao pravi Slavonac i drevni Tirinžanin, klonu slom- 
ljena srca i pomračena uma. Naš život ne prija pjesnicima. 
Nije moderan Hrvat, koji se barem jedared ne htjede ubiti. 
I Harambašić je sve podnosio osim života. U samoubilačkim 
časovima tješio se pjesmom, molitvom i suzama. »I ja sam 
kao djeca, što isplakana bolje spavaju«, reče prije nastupa 
ludosti Hčlderlin. Harambašić uđe u život s energijom Tren- 
kova pandura i revolucionara, a ostavi ga skršen umno i fizički 
usred sveopćeg nehaja. Htio je mladiććm sve, a htjeti sve je, 
barem kod nas — ne htjeti ništa. Tko odviše ljubi, premalo 
poznaje ljude. 


Moj narod me je nosio na ruku 
i najljepši to čas bi žića mog — ' 


 Pjevaše nekad kao ljubimac narodni, ne sluteći da će biti 


malone kradom sahranjen usred sveopće apatije, mada u ne- 
koliko pjesama, mračnih, krasnih i beznadnih kao najernje 
Kranjčevićeve, prorokovaše zlu svoju kob: 

Prva mi je čaša puna starog vina, 
Imam ga već davno s groba materina. 
U toj drugoj čaši — to je vino mlađe, 
Iza mrtve drage, al je zato slađe. 

A u trećoj mi je ponajljepše boje, 

To je vrela krvca otadžbine moje. 
Pokušajder samo kako blaži grudi, 
Čovjek pije, pije, dokle — ne poludi, 


U prekrasnoj »Molitvi«, jednoj od najljepših pjesama 
vascijele naše poezije, u kojoj ćete naći cijelog Kranjčevića, 
veli se: , 


Da, ljubav mi je srce slomila, 
A vjera mi je um pomutila — 


a u »Večeri« pjeva pjesnik, sluteći kobno predvečerje svog 
života: 


Proć će večer umilna i blaga, 

Cijelu zemlju prekriti će tama, 
Klonuti će idealna snaga 

Moje duše i mojih pjesama; 

Što ću istom tad u crnoj noći, 

Gdje već večer turobna je tako? 

Što će svijet, gdje ljubav nema moći, 
Što će život, gdje njim vlada pako? 


Kao da je pjesnik, još jučer najpopularniji, slutio tragičnu 
svoju nepopularnost'u času smrti, pjevajući nad grobom, zapu- 
štenim i neznanim, Andrije Palmovića: 


Jer tvoj narod tebe u životu 

Uprav ničim usrećio nije, 

Oj, pa zar da poslije smrti mari, 

Gdje te bijedna rodna zemlja krije... 


U moralnoj našoj strukturi unutrašnjost se ne da raz- 
galiti bez opasnosti, kao ni sadržaj našeg živog tijela. Sluteći 
demona, Harambašić je vrlo rijetko ulazio dublje u sebe 
analizirajući dušu, pa se zanosio ljubavlju i domovinom kao 
u nekoj potrebi bježanja od sebe, od bjesomučnika, od duše 
svoje. Da je pjevao samo sebe, kao većinom subjektivni 
Kranjčević, mi ne bi imali Harambašića, pjesnika naciona- 
lizma i ljubavi, ali bi Šiva jednog Kranjčevića prije Kranj- 
čevića. 

Pregledavši taj život najtipskijeg novijeg našeg književ- 
nika, padaju mi na um riječi Gogoljeve: »Žalosno je kada 
vidiš u kakvom se jadnom položaju nalazi kod nas književ- 
nik. Svi su proti njemu i nema nikoga koji bi koliko-toliko 
stao uza nj. On je palikuća i buntovnik.« Čitajući Đalskoga 


.»Radmilovića« i »U noći«, kao da proučavate biografiju 


toga tragičnog talenta, koji bijaše za naše kukavne prilike 
odviše velik i odviše malen. Rodio se u Dol. Miholjcu 1861. 
Otac mu bijaše pravoslavne vjere, a majku, katolikinju Juliju 
Beck, rano izgubi. Sjajno maturira 1879. u Požegi, dođe u 
Zagreb na pravo i tu se odmah pročuje među steklišima. 
Druge godine bude zbog demonstracije relegiran, ulazi u 
uredništvo sušačke »Slobode« i osniva beletrističnu »Hrvat- 
sku vilu«. Godinu dana pravnikuje u Beču, vraća se na 


“naše sveučilište i osniva sa drugom Kokotovićem »Balkan« 


(1887). Tu izlaze antimilitarističke »Tri molitve«, i za Khue- 
nove je vlade optužen i osuđen zbog veleizdaje na 15 mje- 
seci teške tamnice. Odsjedio je 6 mjeseci i izgubio građan- 
ska prava, povraćena tek g. 1890. God. 1893. s pomoću 


dra J. Franka rigorozira i kasnije postane odvjetnikom, živući 


dvadeset i pet godina kao književnik od svog pera. Vrlo 
mnogo je prevodio i novinario, a napisao je i dva libreta. 
Izdao je »Slobodarke«, »Ružmarinke«, »Tugomilke«, »Neven- 
ke«, krasno prevedene »Bugarske pjesme«, a »Matica« je 
izdala 1895. izbor iz sveukupnih njegovih djela. Dva puta 
bijaše narodni zastupnik, oženivši Maricu, kćerku svog pra- 
vaškog i književničkog prijatelja, F. Folnegovića, kojoj pjeva, 
da nam danas srce od boli puca, u »Epilogu«: 


A Tako ću te okititi bajno, 
Da će svako čuditi se tebi, 
A u našem narodu će trajno 
Ostat spomen i meni i tebi, 
Ko sačuvan cvijet, — 
Čuvao te bog!... 


Bijaše visok, naočit, vitak, lijep, plav čovjek prave pje- 
sničke glave kao Musset i Vraz. Izvrstan govornik i impro- 
vizator. Rođeni, božjom milošću pjesnik. Veseo, duhovit, dru- 
štven i svakome simpatičan. Gospodar srdaca. Već prezime, 
hajdučko, narodno i buntovničko, imađaše čar agitatorskog 
pseudonima, a iza Augusta Prvog — Šenoe — vladaše sve 

do. sredine devedesetih godina taj nevjerojatno daroviti 
August Drugi. Preturio je veliki potres zagrebački i Khuena, 
borio se u redovima koalicije. Nije znao da zanos, da entu- 
zijazam laže, noseći srce na ruci, kao vitez siva sokola. Htio 
je spojiti politiku i ljubav, kao Lassalle. Pao je, jer nije 
znao skladati život akcije i kontemplacije, potrebe poezije i 
»hladne, puste, suhoparne proze«. Vjerovaše u dobro, mada 
trebamo činiti dobro bez vjere u dobro. Vjerovaše u ljubav, 
mada se pjesnička ljubav ne može ostvariti. Htjede biti po- 
pularan i istodobno sam, osjećajući sav užas suvišnog dodira 
sa drugima. Bene vizit qui bene latuit, dobro je živio, tko 
je neopažen živio — veli Descartes; Newton izbjegava nova 
poznanstva, a V. Hugo savjetuje pjesniku: »Sakrivaj život i 
širi duh svoj.« Pjesnici, ne čuvajući distancije, udaljenosti 
od drugih — obično to skupo plaćaju, i pravo veli La Bru- 
yčre: »Sve naše zlo dolazi od nemoći da smo sami.« Haram- 
bašić bi bogodanim darom svojim možda stigao i prestigao 
prve naše pjesnike, Preradovića i Mažuranića, da je znao 
ostati izolovan i po strani kao oni. Ovako ih je stigao tek 
'u nekoliko pjesama, koje će ostati dok bude hrvatske pje- 
sme i jezika. Bio je pjesnik vina i dosta je pio u mlađim 
godinama. Uostalom, kod nas svi piju. Kao tolikima drugima, 
njemu nije bilo piće uzrok, već posljedica nesređenih mizer- 
nih prilika. Zagreb je najukusniji iz daleka kao zabranjeno 
voće. U sredini bez poticaja, u gradu bez električnosti pra- 
vog duhovnog života, u društvu bez više kulture, bez ideala, 
u ciničnoj prozi novinarske egzistencije, nadoknađivaše pje- 
snik oskudicu spoljašnjeg impulza onim potenciranjem, ma i 
prolaznim i štetnim, životnih energija, koju su i drugi ro- 


đeni pjesnici, kao Musset, Petčfi i Đura Jakšić, nalazili više | 
u vinu nego u mršavosti realnog života. Poezija, pravi pje-' 


snik ne može živjeti bez zanosa, pa ako mu te inspiracije ne 
daje život, on je stvara umjetnim sredstvima. Samo nesrećni 
poete piju. Veliki pjesnici kao Baudelaire i Poe nisu ne- 
srećni, jer piju, već piju, jer su nesrećni. Harambašić nije 
poludio od vina, kao ni Kovačić. Poludio je od Hrvatske, 
kako nam to već prije nagoviješta. ' 

Noć ima bijele, dan crne misli. Pjesnik mogaše mirno 
raditi tek noću, rušeći tim neurednim životom divno svoje 
zdravlje duševno i tjelesno. 

. Bijaše širomašan i već time je reprezentativan u našoj, 
većinom siromašnoj inteligenciji. Kod nas se ne može živjeti 
od književnosti, a on je najljepši dio svog života proživio 
od knjige. Izišavši na glas kao đak, on već studentom pro- 
izvodi. Još bi se morao razvijati, učiti i raditi, a on već 
stoji najvidnije kao gotov književnik. Silom se ne može ni 
jesti, a nekmoli — ne jesti, a ne mogući živjeti od čiste 
poezije, pjesnik se mora bacati u prigodničarstvo i žurnalisti- 
čno pomaganje svoje stranke, najsiromašnije i baš novčane : 
požrtvovnosti najpotrebnije. Paradoksalnost našeg oporbenog 
novinara jest u tome, što je upućen na materijalnu pomoć 
stranke, koja kuburi od milostinje viđenijih pristaša, tješeći 
se nebrigom našeg bezazlenog, malim zadovoljnog naroda: 
»Meni nije ni otac orao, pak je mene ljebom odranio.« Slu- 
žeći i najčestitijoj stranci, književnik siromah je u neugod- 
nom položaju da od nje živi i onda kad stranka živi od 
njega. Svaka savremenost je privremenost, pa pjesnik, vežući 
se uz stranku, može se s njom doduše i dići, ali obično 
s njome ljosne. Popularnost njegova ne ovisi više o njemu, 
već o drugima, koji obično imaju za pjesnika tek toliko ra- 
zumijevanja i osjećanja, koliko je strančar, umjesto da bude 
glas naroda, pa najnepristrasniji stranački pjesnik postaje 
u dnevnim borbama glas maloga dijela narodnog, zaboravlja- 
jući da njegov odnošaj prema našoj kukavnoj javnosti može 
biti tek kritičan i ironičan. I Harambašić se kao Kovačić 
narugao vlastitim pristašama (»Praktičnim Steklišem« u »Slo- 
bodarkama«), zaboravivši da strančar, rugajući se vlastitoj 
stranci, pravi ustupke, a metanišući joj da čini nepravdu dru- 
gim strankama. Nepristrastan i objektivan po svom pjes- 
ničkom položaju, postaje književnik u stranačkom jarmu 
pristrastan i nesamostalan. »Non ridere, non lugere neque 
detestari, sed intelligere.« Tendenciozan, griješi pjesnik: proti 
samom netendencijskom načelu umjetnosti. Kako političke 
stranke vode prije svega načela politička, pravi političari ne 
mare mnogo za kulturu, služeći se njome u najboljem slučaju ' 
da dvori politiku, umjesto da biva obratno. Između politike 
i kulture, između intelektualca i političara postoji, naročito 
u zemljama slabe kulture kao naša, nepremostiv jaz, duboka 
antinomija, jer pravi političar vidi u politici tek borbu inte- 
Tesa za interes, pjesnik tek borbu ideala za ideal, pa dok 
će političar u literatu vječno gledati sanjara, čovjeka nereal- 

na, pravog književnika će uvijek pravi političar odbijati kao 
niža kultura, računanje sa zlim, rđavim, neidealnim nagoni- 
ma i davanje ideala pod jaram interesu. Zato je političar 
obično izigrao književnika strančara, jer se idealna politika 
može ostvariti tek kao praktična politika. Slučajevi Andre 


Chćnier, Chateaubriand, Lamartine, Heine, dosta su rječiti. 


Turgenjeva opovrgava omladina koju je ocrtao u Bazarovu. 
Victor Hugo, u nastojanju, da bude glas Francuske, a ne 
stranke, prevjerio je često, mijenjao je načela, počeo kao ro- 
jalist i bonapartist, svršio groznom opozicijom proti bonapar- 
tizmu i monarhizmu kao humanitarac i demokrat. Tragika 
pravaštva je baš u tome što vođe bijahu književnici, idealisti 
kao Starčević i Kvaternik, odgajajući u politici duh literaran, 
idealističan i konzekventan, ali sasvim nepolitičan i neprak- 
tičan: političari koji u doktrinama Vođe i napadajima proti 
»praktičnjakom« negirahu sam duh politike, duh praktičnog, 
realnog, momentanog. narodnog interesa. Ne postižući ideala 
Slobode, okrenuše se u pesimističnom, fakirskom, pasivnom 
prosvjedu od neidealne političke stvarnosti, posmatrajući pro 
aris et focis s rezignacijom Indijca pupak idealnih programa, 
ili ulazeći u posao s fanatičnom, revolucijskom, ali nepoliti- 
čkom i nekorisnom vjerom očajnika. 


Harambašiću služi na čast što uvijek bijaše više Hrvat 
no strančar. Bijaše pravaš, jer onda pravaštvo bijaše odista 
Hrvatska, demokratski radikalizam, napredna misao, narod i 
narodni ideal. U zemlji u kojoj prvi književnici zbog hljeba 
morahu u službu, on je kao Kumičić, Starčević, Kokotović i 
drugi pravaši živio dugo samo od svog pera, boemski i siro- 
tinjski, voleći zavisiti od svoje stranke — siromašne i go- 
njene — nego od kompromisa s neprijateljima. Dok drugi 
stekliši napadaju književnike nepravaše kao Kovačić Šenou 
i Mažuranića, naš August, dijeleći uvijek zasluge književne 
od političkih i književnih, prije svega drugoga, slavi pjesmom 
Preradovića »jugoslavena«, simpatiše sa Šenoom i ne slijedi 
u književnim pitanjima sarkastičnih prezira moćnog, ali u 
pitanjima estetičnim zasukanog Staroga. Proučava i udoma- 
ćuje kod nas narodniji stil srpske lirike, postaje hrvatski bard 
kao Kaćanski i njegovo pravaštvo mu ne smeta da u pjesmi 
slavi sveto ime krsno, da sa korišću čita Branka, Đ. Jakšića i 
da izdaje sa Zmajem zbirku dječjih krasnih pjesama. Krv 
nije voda, i taj stekliški razmetni sin pravoslavnog oca poput 

Petra Preradovića, Demetra, Stj. Miletića, Kokotovića i Du- 
šana Kotura, smatrajući Srbe Hrvatima, ne mogaše naći i 
praviti razlike između srpskog i hrvatskog jezika i knjištva. 
Starčevića, »idola staroga«, ostavi i odrekne se privremeno: 
jamačno najviše zbog pravaškog neuspjeha u srpskom pita- 
nju. Ne trebaše u Strossmayerovu korist obarati Staroga, jer 
na našim žrtvenicima mora biti mjesta i za Pastira i za Vođu. 
Kao sve veliko, oni se tek popunjavahu. Velika Hrvatska i 
Jugoslavija u stvari je jedno te isto. Harambašiću je domo- 
vina Hrvatska, od Triglava do Balkana, kao Ilirima. U sporu 
hrvatskom i srpskom on kao svi mi ne osjeća nagonski spora 
narodnog, već više antagonizam plemenski i stranački. Svađa 
između vukovaca i pravaša bjesnila je zbog toga, što Srbi 
zvahu Hrvate Srbima, a Hrvati za uzvrat Srbe Hrvatima... 
U politici je uvreda, nazovem li koga svojim rođenim ime- 
nom. Posljedica bijaše — stara novinarska pjesma! Izgubi- 
smo narodnog zemljišta, emigracijom nam se pušta krv kao 
usred vječne krvave bitke, korupcija i užasni pauperizam, 
pa vraćanje vremena, zbog kojih ležaše u tamnici Daviđ 
Starčević, Tuškan, Geržanić i naš pjesnik sa Kokotovićem: 
vraćanje vremena, zbog kojih se mrači um Kovačićima, Vi- 
drićima i puca poludjelo srce Harambašićima! 













Harambašić bijaše ponosan. »Jesam, koji jesam«, kaže u 
»Slobodarkama« kao Đ. Jakšić gizdavim stihovima, a pjeva- 
jući »Dužnosti« gordo veli: 


* Smjelo dižem svoju gorđu glavu. 


. S pravom se ponosio. Dok su u drugom srećnijem svi- 
jetu pjesnici i književnici reprezentanti slave i novca, naš 
literat, parija i rajina raja, pali vladar u sljepačkom ruhu 
suvišan je čovjek Turgenjevljev, osamljen i neshvaćen, na- 
rodni suvišni luksus, kao hrana kod postelje samrtnog bol- 
nika. Glavni reprezentant i zastupnik duše narodne, on baš 
ništa nema od svog rada osim onog velikog osjećanja vršene 
najveće dužnosti i tragične svijesti svoga paradoksalnog dru- 
štvenog položaja. 


Za svoj narod borit ću se vijekom, 
Gdje god samo dušman mi zaprijeti, 
Makar ranjen tisuć puta moro 
Putem stati, pasti i umrijeti, 

Jer da može tisuću života 

Isteći mi iz milijun žila, 

To bi možđa tisuću žrtava, 

Ali samo jedna dužnost bila. 


Ubilo ga što htjede živjeti samo kao književnik .u na- 
rodu u kojemu se rad za narod još ne može nagraditi. I klo- 
nuo je pred tom neizvedivošću kao i svi drugi. Prije deset 
godina. Paraliza. Nesposoban za borbu, moralno neodgovoran 
u polaganom bogomračju vlastite volje i razuma, dužan hra- 
niti rođake i nesposoban hraniti sam sebe, položi oružje i bez 
sramotne protuusluge primi pomoć od protivnika, kavalira u 
tom slučaju. : 

I — srce mu puče. U Stenjevcu. Već na pogrebu bijaše 
zaboravljen. U Hrvatskoj život nema vrijednosti. Naročito 
pjesnički. Pa ipak — — : 

I opet jedan nekrolog! Tako se odužujem prijatelju! Po- 
slije Kranjčevića i Vidrića — Harambašić! Hrvatska smrt 
očevidno ima više ukusa od hrvatskog općinstva. 

Harambašić htjede poeziju učiniti najsilnijom socijalnom 
akcijom i propade, jer misao nije mogao pretvoriti u djelo 
i jer njegovo političko djelovanje ubijaše čisti, slobodni polet 


. pjesničke misli, a mišljenje je jedina nesebična naslada, koja 


se ne mora dijeliti sa drugima, koja ništa ne stoji i zbog 
koje se najrjeđe kajemo, mada se jedino njome osposoblja- 
vamo za bolove. 


II 


Za Montesquieua reče Voltaire da »ima više od svakoga 
duha što ga svak ima«. To se može reći i za Harambašića. 
On nije pjesnik iznimnih misli i iznimnog, neprosječnog čo- 
vjeka kao Leopardi, Balzac, Turgenjev, Poe, Baudelaire. On 
je, kao Hugo i svi stariji pjesnici naši, pjesnik običnih ideja 
i našeg običnog čovjeka, našeg naroda, imajući osjećanja i 
uvjerenja tipska za cijelo svoje pokoljenje. On je prema tome 
pjesnik prostih, jednostavnih misli, pristupačnih svakome kao 
narodna pjesma. Pravi narodni pjesnik. Kako ne može poje- 
dinac posjedovati i koristiti se kulturom u cjelini, cilj svake, 
pa i najindividualističnije kulture može biti tek kolektivan. 
Originalnost pravih pjesnika nije toliko u novosti mišljenja 

i osjećanja, već u sugestivnoj estetičkoj snazi, kojom izriču 
bilo poznati, utvrđeni ideal društva, bilo ideal pojedinca. Ta 
snaga je u pjesničkom daru simpatije. »Jer veličina je do- 


brota« — reče Carlyle iza Helena, kojima je dobro i lijepo 
isto, kojima je Ljepota — Dobrota u izvanmoralnom, a Do- 
brota — Ljepota u moralnom svijetu. Genij je simpatija. 


Pjesnik je sposobnost najveće simpatije. Stil je odnošaj duše 
na dušu. Tko nema osjećanja simpatije, ne može pisati niti 
čitati... I Harambašić je pjesnik tim darom, opjevavši dvije 
simpatije: domovinsku i ljubavnu, ljubav i slobodu. Ti su 
osjećaji, sto puta izrečeni i opjevani, obični, ali neobična i 
originalna je snaga kojom ih pjesnik izražava silom svog 
odabranog osjećanja. Pjesnici bez ideja, novih ideja, kao Ha- 
rambašić, u stvari ne trebaju više inteligencije i naobrazbe, 
to manje što se istine opetuju, što se i najnaobraženiji često 
varaju. Kalikle u »Gorgiji« već zastupa filozofiju modernog 
Nietzschea; Swift tvrdi da Aleksandar Veliki htjede imati 
svoj kip samo od ruke davno već pokojnog Fidije, a učeni 
Winckelmann veli u znamenitom svom djelu, kako Japanci 
i Kinezi nemaju pismena. Talenat je onaj koji više može no 
što zna, a ne onaj koji samo zna. Takav bijaše Harambašić 
poput Burnsa i Jakšića. Po Spinozi je upoznavanje prividnih 
pojava put k upoznavanju božanstva, naime onog svjetskog 
principa jedinstva i cjeline što se u nama javlja baš u obliku 
nagona simpatijskog, pa je i znanje simpatija. Pjesnik, dakle, 
imajući kao Harambašić u najvećoj mjeri taj dar simpatije, 
otkriva nam neposredno, putem inspiracije umjesto naučnog 
istraživanja, svjetove viših istina, pred kojima nema zavjese 
samo za pjesnike, jer sama priroda u njima besjedi, jer osje- 
ćanjem dolaze do onoga do čega drugi mučnim i dugotrajnim 
procesom mišljenja, jer su »vates«, vidoviti. No ta vidovitost 
ljuto im se osvećuje. Stvoreni za život idealan, nemaju obično 
smisla za život realan. Što su više poetični, manje su kritični. 
Don Kihoti, Wertheri, Hamleti, miješaju li se u život akcije, 
u politiku, nerealni, nepraktični kao Byron, Hugo i Lamar- 
tine. 


Modernost Harambašićeva ne bijaše u ljubavnim pjesma- 
ma, jer on ljubi primitivno kao narod, i idealno kao trubadur, 
kao Petrarca. Ljubav mu nije seksualan problem, a žena pi- 
tanje, najzagonetnije savremeno i psihološko pitanje kao ve- 
likim savremenim dusima. Njegov ženski uzor je djevojka 

lijepa, čista i čestita, simbol ljepote i dobrote narodne. On je 
slavi kao biće nadnaravno, kao anđela, skoro kao ideju, kao 
danteovski ideal sa jedne strane, a sa druge kao praktični 
uzor običnog obiteljskog života, tražeći od nje prije svega da 
mu bude drugaricom u borbi za slobodu i dobrom majkom 
njegovu djetetu. Jedne ljubavne njegove pjesme su truba- 
durske i sevdalijske. Te su najljepše i najljepše u ljubavnoj 
hrvatskoj lirici. Neke su posvećene pokojnoj Tugomili B-će- 
voj. Druge su više — rekao bih — uzgojne, kao i dječije 
pjesme pjesnikove, odlikujući se pokadšto običnom retorskom 
didaktikom, frazama. 


Ako nisi kadra živit za slobodu, 

Ma se na nas digla sila cijelog svijeta, 
Ako nisi kadra svom hrvatskom rodu 
Žvtvovati sreću svojih mladih ljeta, 
Ako nisi kadra radosno i smjelo 
Odgajati naše sokoliće male, 

Da i oni tako još iza nas rade, 

Da nastave naše započeto djelo, 

Ako nisi kadra... 


Udvaranje djevojci u pedagoškom tonu, pa još sa djecom 
koje još nema, sasvim imaginarnom, više je no naivno. 

Savremenost Harambašićeva je u njegovom slobodarstvu. 
i patriotizmu. On je najbolji pjesnik hrvatskog nacionalizma 
i hrvatske slobode, najbolji dojakošnji glasnik hrvatske na- 
rodne energije. I Kranjčević je žarko ljubio Hrvatsku, ali on 
je očajao, on je izgubio vjeru u oslobođenje našeg naroda,. 
zovući ga da s njime počini samoubijstvo, liježući u taj živi 
grob — u Hrvatsku. I Harambašić je pesimista. Zna, da slo- 
bode kod nas nema bez vješala. Vješala traži za igračku svo- 
me sinu i za svoju nadgrobnicu umjesto križa, nego ipak vje- 
ruje u konačno oslobođenje naše, i ta nepokolebljiva vjera je 
najdragocjeniji, najpozitivniji elemenat njegove poezije, jer 
je od svih vjera — vjera u pravdu, u oslobođenje čovjekovo: 
najuzvišenija. Kako da se boriš, ne vjeruješ li u konačni 
uspjeh? Harambašić je tu veliku i odista svetu vjeru u na- 
šem narodu među prvima budio i probudio, i tu je sva nepro- 
lazna zasluga i veličina njegova. Pjesme »Hrvatskoj«, »Ota- 
džbini«, »Grob izdajice« i revolucijske »Slobodarke« su po- 
najljepši usklici hrvatskog slobodarskog patriotizma. »U ne- 
volji« je najljepša, najtoplija, najbuntovničkija, najzanosnija. 

pjesma koju do danas nađe slobodna pjesnička svijest hrvat- 
ska, pored »Molitve« najdivnija pjesma pjesnikova, s kojom 
se mogu mjeriti tek neke revolte Jakšićeve, vastorzi Njego- 
ševi, vizije Preradovićeve i trzaji Kranjčevićevi. Mrtvog iz 
groba da digne ta pjesma, od koje plačete, grčite šake, škri- 
pite zubima, ta divna, jedinstvena pjesma koja vas već kod 
čitanja budi i trza na čin kao »Marseljeza«. Da je našla do- 
stojnog skladatelja kao čuvena »Zrinsko-Frankopanka« i 
druge manje vrijedne davorije, učinila bi više za dizanje svi- 
jesti i energije hrvatske od svih naših programa političkih. 


Moj narod još je živ! 

Al klonula mu snažna ruka 

Sa tisuć zala, tisuć jada, 

Sa tisuć rana, tisuć muka, 

U teškom ropstvu on mi stnada 
Ko sapet div, 

Vojevat nekoć za slobodu. vičan! 
Al duša jošte ostala mu čista 

I u tom žiću, koj' je putu sličan 
Na Golgotu što vodio oi Krista. 


A narod, puk? 

On mirno teža crnu zemlju svoju 

I blagoslov si teškom čeka znoju 
Uz groban muk. 

Zar zna on što je propala sloboda, 
Zar zna on što je izgubljena kruna, 
Zar zna on što su pogažena prava? 
On samo zna što trebaju gospoda, 
Da njima vazda bude torba puna, 
Pa mir i Bog da još je živa glava! 
On slabo koga krivi 

Što ga stigli jadi; 

On radđitek da živi, 

A živitek du radi. 

O rode moj, o mučenički rode, 

I narav tako često strt te radi; 
Obiljem svakim tvoje zemlje plodđe, 
A ipak često pogibaš od gladi! 

U nevolji i svojoj teškoj bijedi 

Ne zdvajaj ipak bez kraja i mjere: 
Ta svaki narod bolju kob zavrijedi 
Koj u se nikad ne izgubi vjere! 
Ne kloni duhom, trpi i podnosi, 

Pa makar bijedan, i tim se ponosi! 

Slabića svaki vjetar o tle baci, 
Na muci tek se poznaju junaci! 
O budi junak, sjekni voljom živom, 
I sada bogac — bit ćeš opet divom! 


U divnoj, jedinstvenoj toj budnici očajava, plače, diže se 
i buni se zanosom pobunjenog roba cijela jedna zemlja, cio 
jedan narod. Ti stihovi imaju lapidarnu snagu Leopardijevu, 
prosti ton narodne naše pjesme, buntovnički zanos pjesnika 
ruske revolucije, stoičku vjeru Antuna Starčevića i sumorni 
patriotizam Antuna Kovačića. Ta jadikovka i ta iskrena, to- 
pla, sugestivna budnica je najljepša, najuspjelija stranica 
pravaške budilačke literature. 

Kada se pojavio Harambašić, vladaše već pravaštvo u 
našoj javnosti. Sva omladina bijaše stekliška, osvojena ide- 
jom radikalnog, revolucionarnog i slobodoumnog nacionali- 
zma. Pravaštvo, prevladavši u narodnoj našoj politici, na- 
stupom pjesnikovim preotima maha i zavlada u književnosti, 
gubeći tu dominantan položaj istodobno sa padanjem cijene 
političkog pravaštva sredinom devedesetih godina. Haram- 
bašić je kao pjesnik tek popularisao pravaške osnovne misli, 
pa je kritika njihova, kritika pravaštva. 

Pobjeda pravaštva je omogućena sa više razloga. Politički 
je ideja ilirstva propala, tek što je upotrebljena u korist au- 
strijsku protiv slobode madžarske. Osim toga bijahu za nju 
predobijeni tek Hrvati, dok su Srbi u Vuku i Branku srbo- 
vali, a Prešeren gledao u Ilircu Vrazu . slovenačkog uskoka. 
Iiri bijahu previše Slaveni, premalo Hrvati, odričući se u 
najboljim namjerama hrvatstva u korist ne samo austrijske 
politike već i vrlo razvijenog nacionalizma srpskog, koji i 


Hrvate, naročito štokavce, svojataše usuprot jasnoj i poznatoj. 


činjenici da je narodnost prije svega jedinstvo historijsko, 
kulturno i političko, a manje plemensko i jezično, čega nije 
shvaćao kasniji Austrijanac Gaj, tvrdeći da su temelj »ilir- 
skoj« hrvatskoj narodnosti — Srbi, u vremenu kada se ruski 
htio nama nametnuti književnim jezikom. »Moderna narod- 
nost je dakle historijski proizvod, uzrokovan nizom istociljnih 
činjenica« — zaključuje Renan. A. Starčević, i sam u početku 
Hirac, kasnije tajnik »Matice« i urednik »Nevena«, pjesnik 
ilirskih davorija, duhovni sin utopijske, veledušne 1848, ima 
mnogo onodobne doktrinarnosti i romantike. Ne vidi ekonom- 
skog, važnog momenta u skoku iz kmetske Hrvatske u mo- 

derno doba. Kao njegov Tacit i Rousseau daje u politici 
prvenstvo etičnom, moralnom momentu. Teško okrivljuje 
svećenstvo, o antikulturnoj ulozi kršćanstva govori kao 
Voltaire i Nietzsche, ali iz taktičnih razloga stranačkih pravi 
ustupke svećenstvu (koje će kasnije iz njegove 'antiklerikal- 
ne stranke stvoriti stranku, što tolerira klerikalizam). Star- 
čević je predobio omladinu svojim liberalizmom sedamdese- 
tih godina i revolucionarnom akcijom Bacha i Kvaternika. U 
vremenu kada se na načelu narodnosti i prava državnih uje- 
dinila Italija i Njemačka, kad je u našem susjedstvu preko 
noći iza Srbije postala bugarska država, Herceg-Bosna pra- 
vila ustanke, karbonarska zavjera donosila ploda, Evropom 
odjekivala slava Garibaldijeva sa praskom bomba oko te- 
rorisanih svemožnih ruskih careva, moraše i kod nas ideja 


. slobodoumnog i prevratnog nacionalizma zadobiti omladi- 


nu protiv oportunističkih ili čak renegatskih posljednjih nosi- 
laca ilirizma, to više što omladina u Kvaterniku i Bachu dobi 
svoje mučenike, a u Starčeviću učitelja koji 1866. oposijedi za 
jednu noć od patriotizma, koji govoraše sedam jezika i usu- 
prot osobitostima čudaka bijaše humor, kultura i pero prvog 
reda, oduševljavajući stoičkim značajem kakvog Miltona i 
Condorceta, imponujući i protivnicima životom, poštenim i či- 
stim kao moral Marka Marulića, pa život Svetozara Miletića 
i Svetozara Markovića. Kako je politička korupcija plod ko- 
rupcije moralne, bijaše Stari već primjerom vlastitog života 
najveći prosvjed protiv svih domaćih beznačajnika, djelu- 
jući još više živim primjerom kremenjaka i čelik-poštenjaka 
nego svojim djelima, punim začudne, djetinje naivnosti pored 
mudrosti, dostojne Montesquieua i pored sarkazma, dostoj- 
nog Swifta. Bijaše original i postade vođa, mada osebenjaci, 
ljudi iznimni; mogu biti tvorci, a ne vođe stranaka iz tog pro- 
stog razloga što iznimka nije pravilo, a izniman čovjek nije 
reprezentativan čovjek u politici. Ljude ne može voditi i re- 
prezentirati onaj koji se u svemu od njih razlikuje. Da nije 
ništa pisao, Starčević bi bio kod nas ostavio velikog traga kao 
Sokrat, Antisten, Stilpon, Pirhon, pa mnogi moderni učitelji 
koji, kao Mallarmć, učiniše još više čarom osobnog saobra- 
ćaja nego neodoljivošću pera. . ' 

Starčević je precizan i jasan samo u političkim svojim 
Programima, a to je šteta, jer ga krivo shvatiše, pa je tako 
Zbog apstruznosti i neke konfuznosti bio nehotimice kriv mno- 

barita ban aostašeninnsičet» sonata — < - 


gome nesporazumku i zlu našemu. Njegova postojanost izro- 


dila se u sasvim nepolitičku, prkosnu tvrdoglavost, koja je 


rasla sa godinama. Taj duh bijaše naročito u literarnim stva- 
rima već početkom osamdesetih godina zastario u vlastitoj 
stranci, dok je devedesetih sudbonosnih godina sasvim omli- 
tavio i došao pod skrbništvo s onim otvorenjem Starčevićeva 
doma 1895. koje znači rasulo pravog starog radikalnog pra- 
vaštva. Doktrinari kao Starčević znaju stranke samo stvarati, 
no voditi i sačuvati ih ne umiju. 

U stvari imaju Iliri i prvi pravaši isti cilj, a drugu po- 
laznu tačku. Jedni i drugi smatraju Jugoslavene istim naro- 
dom, samo što ih Starčević ne zove tako, smatrajući Hrvatima 
Bugare i Srbe. Prema tome pojam hrvatske narodnosti nije 
jasno obilježen i utvrđen u djelima njegovim. U nekima smatra 
poput Gobineaua, učitelja Richarda Wagnera i jamačno svoga, 
pa Disraelija, Chamberlaina i Gumplowicza, rasni, plemenski 
momenat glavnim u politici, žigošući Srbe kao tuđi elemenat 
svojom rasom i krvlju, a u glavnim, programskim, temeljnim 
mislima, shvatajući državnu, pravnu i historijsku misao kao 
misao nacionalnu, očevidno je u opreci sa svojim rasnim shva- 
ćanjem hrvatstva, jer po plemenu bili bi Hrvati svi, a po pravu 
i“povijesti samo oni Hrvati ili Jugoslaveni što živu na zem- 
ljištu našeg državnog prava, dakle tek dio Hrvata (ili Jugo- 
slavena). Jasno je, dakle, da se mimoilaze ta dva shvaćanja 
hrvatske narodnosti, pravaško i plemensko, u samim djelima 
A. Starčevića, pa i kod Harambašića se »od Triglava do Bal- 
kana«, »od Triglava do Timoka« narod poziva u borbu za naša 
prava do svima, pa i proti »našoj braći i ea tamo oko 
Timoka. 


Dok bijaše revolucionarno i slobodoumno, pravaštvo je. 


privlačilo i pravoslavne, pa vidimo iza Subotićeva »Zvoni- 
mira« B. Budisavljevića i Vasu Đurđevića kao Hrvate uz 
pravoslavnog Kokotovića u kolu hrvatskih nacionalista, koji 
ne mogahu dokučiti da se u Hrvatskoj kao u Turskoj narod- 
nosti luče po »miletu«, po vjeri. U pjesmama Harambašićevim 
se kao u stihovima Šenoe, pravaša historizmom i tradicionali- 
zmom hrvatskim usuprot ilirskim, narodnjačkim simpatijama 
i stekliškim antipatijama njegovim, pozdravljaju hercegova- 
čki ustanci, a pjesnikov izvrsni prijevod »Bugarskih pje- 
sama«, posvećen E. Barčiću, »zanosnom zagovorniku jedna- 
kosti i slobode svih balkanskih Slovjena« (1886), prvi je i naj- 

uspjeliji dojakošnji pjesnički rezuitat hrvatski u literarnom 
zbližavanju našem sa jugoslavenskom braćom. Za ustuk 
»slavosrbima« su pravaši bugarofili, »slavobugari«, jer se bu- 


garska državna misao nije toliko kosila sa hrvatskom kao što | 


srpska. Harambašić slavi Bugarsku, želi Hrvatskoj njenu sud- 
binu i prevodi majstorstvom i lakoćom jednog Jovana Z. Jo- 
vanovića blizu četrdeset pjesama Petka Račeva Slavejkova, 
revolucionarnog Hrista Boteva, Stambolova, D. Miševa, Lju- 
bena Karavelova, Petra Ivanova, Ivana Vazova. Danas, u dane 
jugoslavenskih kongresa, nema više takvih pjesničkih simpa- 
tiskih manifestacija ni kod nas ni u Bugarskoj. Bratstvo pak 
sa Slovencima je pravaštvo utvrdilo toliko te su se mnogi na- 
predni i ugledni Slovenci počeli dičiti imenom hrvatskim. 
Neslavensko držanje pravog pravaštva je dakle pričica. Pra- 
Vaši su prvi kod nas prevodili Ruse i pisali o njima. Haram- 
bašić prevodi Ševčenka. Većinu naših ruskih prijevoda imamo 
od pravaša: od Mickiewiczeva prevodioca Harambašića, pa 
Marekovića, Gojtana, Lovrenčevića. Pravaš Danilo Medić jeu 
odboru revolucionarne i socijalistične omladine Svetozara 
Markovića, a grozni, nepolitički poklič o ruskom kopitu u Be- 
ču baci usred našeg Sabora macinijevac i tvrdi pravaš Erazmo 
Barčić. Stekliši su mrzili oficijelnu Rusiju, rusku vladu; kao 
Stari što je vidio u našim panslavistima Jelačićeve sudbine 
austrijske sluge. »Slavosrb« mu je svaki onaj koji ne vjeruje u 
oslobodilačku moć prava i hrvatske narodne misli, pa traži 
spasa izvan naroda i Hrvatske. 


Doktrinari, utopisti, idealisti, pjesnici, omorahu Stari i 
Kvaternik u svoju stranku privući Harambašića, idealista i 
sanjara, kao i oni pristupačnog samo idealnoj, etičnoj, a vrlo 
malo stvarnoj, sebičnoj i izvedljivoj strani politike narodne. 
Kvaternik, diplomat i evropski dvorski poklisar nove stranke, 
citira doduše Machiavellija i Talleyranda, ali kao Starčević 
ne vidi najočiglednijih evropskih događaja. Neće da zna kao 
ni on za Bismarcka, a pustolovnog Napoleona III smatra oslo- 
bodiocem Hrvatske i »prvim diplomatom u Evropi«. Zagovara 
hrvatski savez sa Rumunjima, vidi prvi kod nas njemački 
Zug nach Osten, sastaje se s Tommaseom (Croazia tace e 
sta!), veli da je u politici pošteno »sve što je korisno«, ali ne 
vjeruje u ujedinjenje Italije, jer bi — veli — ujedinjena Italija 
mogla uništiti slobodu Francuske, 

. Takvih pravaških djetinjastih bezazlenosti pun je poređ 
prikom da ih većinom pisaše kao mladić i neiskusni đak. Od- 
riče se neba, traži od Boga heineovski sreću na zemlji, veli — 


Kad me pusta samrt smota, 
Ne zovite popa k meni — — 


— a u drugim pjesmama udara u pobožne žice katolika koji 
nije doduše pobožnjak, ali je ipak dobar vjernik. U Haramba- 
šićevim pjesmama lijepo se vidi proces pravaškog intelektual- 
stva, što poče kao kulturni radikalizam i svrši kao kulturni 
oportunizam, odričući se (nekako iza pomirenja Starčevićeva. 
sa Strossmayerom) sasvim svog vjerskog radikalizma i omogu- 
ćujući u tzv. domovinaškoj frakciji prvu pojavu klerikalnog 
pravaštva. I tako poslije osamdesetih godina nemamo stranke 
radikalne u političkom, a ujedno i u kulturnom svom progra- 
mu, nemamo prave stranke radikalne. 


Harambašićeve misli, više produkti nagle inspiracije nego: : 


sistematskog mišljenja, dosljedne su tek sa gledišta psihološ- 
kog, a ne logičnog, dijeleći optimističke naivnosti starog idea- 
lističnog pravaštva. I Harambašić drži da će poštenje, samo 
poštenje, spasti Hrvatsku i da je hrvatsko pravo čarobnica 
sila što se sama od sebe brani. U svijetu moralnom je pobjed- 
nik, dakle, dobro, i ono što propada; u stvarnosti vrijede tek: 
uspjesi. Pravo u realnosti nije na strani boljega već jačega. 
Kao Kvaternik revoltira se Harambašić, ruga se barjaku i 
grbu austrijskome, govori o krvi, boju, vješalima, vjeruje u 
hekakvu. revoluciju, vidi i sebe na vješalima i u prezrenom 
grobu kao premlaćenog buntovnika, ali se nije za slobodu 


borio puškom kao Đura Jakšić i pao kao Kvaternik, buneći se . 


tek. u teoriji, »sa figom u džepu«, prijeteći nekom narodnom 
i svojom revolucionarnošću, koja u svakom. slučaju bijaše tek 
na, časove vrlo mala. Kao Petčfi što odista pade na revolucij- 
skom bojištu, vidi buntovničku krv na travi, i to sedam puta 
se opetuje do dosadnosti ta petčfijevska slika. Uspjelo je usta- 
naka, a on misli da svaki ustanak mora uspjeti i naivno vjeruje 
iza groznih neuspjeha revolucije u Irskoj, Armeniji, Rusiji i 
Poljskoj da bi se naš ubogi, razoružani, stare vojničke hrabro- 
sti sve više lišavani narod mogao spasti oružanim ustankom. 
Pas koji laje ne grize. Pravi revolucionari se kao ruski prave 
jaganjci, ali su vuci. Naš buntovnik pravio se vuk, a bijaše 

janje. Vjerujući u opravdanost i snagu ideje, pravaši su mislili 
da je pronalazak isto što i pobjeda ideje. U narodu kojega tre- 
baše tek u nacionalnom hrvatskom duhu probuditi, odgojiti i 
za samostalnu borbu spremiti, vidjelo se već lagum za radi- 
kalne revolucijske eksplozije. U okviru legitimističnog progra- 
ma, zakonitog i parlamentarnog, uvriježila se fraza demagogije 
protuzakonitih i neparlamentarnih krilatica koje ostadoše go- 
le riječi ili sporadične tragične i neuspjele akcije osamljene, 
očajne revolte. Legitimizam i radikalni demokratizam ne: mo- 
gahu se složiti. Pozivaše se na revoluciju, u koju nitko ne vje- 
rovaše. Držalo se kao u Srbiji da je politička akcija jedina 
poluga narodnog podizanja, bez većeg: obzira na ekonomski i 
kulturni momenat. Narodno, političko pitanje nije se shvatilo 
kao pitanje kulturno, klasno i gospodarsko. Kao da smo Crno- 
gorci ili Skipetari, Starčević, protivnik moderne kulture kao 
Rousseau ili Tolstoj, smatraše sirotinju srećom, a ne narodnom 
nesrećom, zamjenjivaše narodnu politiku s uskim, tek za ari- 
stokratske intelektualne pojedince, za iznimne aristokratske 
intelekte stvorenim etičkim sistemima, smatrajući svoje etične 
potrebe kulturnog prvoklasnog mozga političkim potrebama 
cijelog neukog i polupismenog jednog naroda. Kako ekonomski 
momenat gotovo ne postojaše za nj osobno, gotovo da ne po- 
stoji u njegovim programima za narod. Kao Machiavelli Fi- 
rencu po Liviju, htjede on reformirati Hrvatsku po Rimlja- 
nima i fantastičnom Rousseauu. U Strossmayerovu kulturnom 
nastojanju ne vidje dizanja političke energije narodne. Za 
hrvatsku budućnost je radio, gledajući tek nepovratne i neo- 
stvarljive uzore prošlosti. U Hrvatskoj apsenteizma, deklasi- 
ranja plemstva i proletarizovanja jedva stvorenog građanstva, 
činovničke korupcije i seljačkih prvih iseljavanja ponašao se 
kao Solon u Ateni, Likurg. u Sparti, Empedokle u Siciliji, Ka- 
ton ili Marko Aurelije u Rimu. Taj demokrat bijaše političar 
sobe i kabineta, kao kakav Kaunitz ili Metternich, reagira- 
jući na stvarnost satirom nerazumljenog, širim slojevima ne- 
pristupačnog filozofa, kao Carlyle ili drugi koji, za direktnu 
političku akciju sasvim suvišni' i osamljeni mislilac. Nije vidio 
i nije se vidjelo da se sa svim boljim pristašama razilazi u 
svim pitanjima, osim u stranačkom programu. Okrom naciona- 
lizma nijesu moderne ideje i dusi za nj tako reći ni postojali, 


pa davaše čudan prizor čovjeka koji kao hrvatski nacionalist : 
Pripada Hrvatskoj u dalekoj slobodnoj budućnosti, a kao. Ev- 


-16%* 243 





ropljanin — Evropi latinske ili u najboljem slučaju francuske 
nacionalističke kulture XVIII vijeka. Politička reforma mu je 
prije svega reforma etična, kao da etičke reforme nisu mnogo 
mučnije od političkih i kao da već iznimna egzistencija stoika 
poput njega u pokvarenom društvu nije dokaz za neizvedlji- 
vost takvog društvenog etičnog preobražaja koji se bez po- 
pravka svih društvenih pitanja ni zamisliti ne da. Pesimist u 
satirama i iza stečenih iskustava bijaše Stari kao svi doktrinari 
optimist, vjerujući u svoje ideje, a bez te vjere i bez tog 
optimizma nema energičnih, velikih karaktera i činova. Samo 
naivnost i pouzdanje u jednostavne ideje može djelovati na 
gomilu i tako pokretati svijet, Pored svih svojih nastranosti 
Stari je otac preporođenog nacionalizma hrvatskog, uskrisitelj 
naše državne misli, pa kad znamo sa kolikim tegobama se 
boraše, počevši borbu tako reći sam samcat, bez sredstava, 
protiv sviju, vraća namj se vjera u izabranike, u individue 
silne kao narod, pa pomišljamo na čudesa kao Djevica Orlean- 
ska i Karađorđe, ponoseći se narodom, dičeći se zemljom u 
kojoj takav čelik raste! Narod koji mogaše dati toga staroga 
Starčevića, ne može i neće propasti! Mi, koji ga vidjesmo 
i doživjesmo, mi pravi stari stekliši, mi pojmismo, što Sokrat 
bijaše atenskoj omladini, Krist apostolima, Žiška i Hus ča 
sima, veliki stoik Dante Talijanima. 


Harambašić, njegov bard, posvetivši mu »Slobodarke« 
žarom sina i idealnim zanosom đaka, dijeli sve pravaške opti- 
mizme i naivnosti. Vjeruje u raj u kolibama i u istovetnost 
sirotinje i čestitosti. Veli da se mi lijepo širimo »na sve strane, 
a svuda božji blagoslov nas prati«... Hrvatska Pejačevića i 
Khuena »ide k sreći svojoj polagano, al sigurno«, a dobroj dje- 
ci je »dobra mati«. »Hrvat već i sada ropske lance stresa«, 
četa zanosnih i požrtvovnih Hrvata će za dom »i na paklena 
vrata«, Hrvatska je »krugom cijelog svijeta poznata«, »bit će 
opet Krešimira«, »ni pakla pravi Hrvat se ne boji«, našim 
tiranima su već davno »odbrojeni dani«, i »još stari ponos 
poginuo nije«... Krv se lije u tim pjesmama sve u šesnaest 
kao vino križevačkih statuta, vješala prijete, zijevaju buntovni 
revolveri i grobovi; a pjesnik se vječno kune da će kao ustaša 
pasti za dom i rod, pa da nije odista za svoj narod stradao, 
gonjen bio, smalaksao i u muževnoj dobi grozno nastradao, 
ova zaklinjanja bi djelovala poraznom smiješnošću. »I mi ćemo 
oprat tu sramotu, oprati ju našom krvlju rujnom.« Slobodu 

će pjesnik braniti »revolverom i ljutim handžarom«. »Al ja 
se kunem svojom vjerom čvršćom neba poživit, pasti za 


svoj rod Hrvata.« »Poljubit će možda, Hrvatice draga — ubo- - 
* jito zrno moje čelo bijelo.« Boji se da ga žena plačem ne 


odvrne od boja za slobodu, Od tirana traži dvoje: »vješala 
i grob!« 

Slaba mu je, veli, ruka, ali kako prođe doba buzdovanu, 
ipak će znati »gađat malim revolverom«. Da su pravaši 
pravili samo takve hiperbolske fraze i drugo ništa, Šenoa bi 
imao u dnevniku pravo, smatrajući ih lažnim oporbenjacima, 
pozicionalcima i ne opozicionalcima. Harambašić međutim ne 


govori osobno, već u ime svih revoltiranih Hrvata, nalazeći 


buntovničke akcente Heinea, Herwegha, Bćrangera i ruskih 
revolucijskih pjesnika. Kao nepotrebni terorist nije pao, ali 
nema sumnje da bi u krasnom svom mladovanju okitio ze- 
lenu travu rumenim ružama svoje vrele krvi da svi Hrvati 
mišljahu kao on, i da mu veliki narodni pokret dade prilike 
pasti u apoteozi smrti Kčrnerove ili Petčofijeve. 

On nije pjesnik dubljih problema kao Kranjčević, na- 
stavljač njegova sumornog slobodarstva i lirskog stila. Nije 
sumnjao sa Renanom, nije tražio novog morala bez dužnosti 


i privole kao Guyau, novog čovjeka kao Nietzsche, socijalnih 


reforama kao cijela evropska demokracija, nove senzacije kao 
Baudelaire i literarni modernitet, nije vidio u ženi problem 


svih problema, nije, tražio iksa i ipsilona u najzakučastijim 
analizama moderne duše i života, ali je već svojim revolucio- » 


narnim radikalstvom kod nas i danas još preuranjen, dok je 
kao pjesnik narodne energije i preporođenog nacionalizma 
sasvim moderan i dičan savremenik renesanse evropskog na- 
cionalizma jednog Barresa, Dćroul&dea, Verlainea, Kiplinga 
i d'Annunzija. On je moderan i savremen, jer je misao slo- 
bode najsavremenija svjetska ideja tamo od pada Bastilje. 
Svršetkom njegova pjesničkog vladanja, tamo sredinom deve- 
desetih godina, može se utvrditi padanje idealizma u našem 
društvu i književnosti. Narodnost i domovina se prestaje sma- 


trati prvom dužnošću. Patriotizam više ne oduševljava pje- 


snika. Sloboda nije više sinonim, istovetnica ljepote. U ime 
naroda ne govore više književnici i pjesnici, već novinari i 
Političari, pa naša knjiga gubi od svog prijašnjeg društvenog 
utjecaja, a književnik od važnosti i socijalnog ugleda. Danas 
je još jedini Đalski u vidljivijoj ulozi političkoj, dok prije da- 


245 


vahu idealisti i književnici ton ilirskoj i pravaškoj politici. 
Zato se. danas lirski proizvodi i ne čitaju usuprot sve većoj 
pismenosti i boljoj književničkoj našoj organizaciji, dok Ha- 
rambašićeve pjesme doživljavahu po nekoliko izdanja. Izvjesni 
literarni modernizam svojim povlačenjem pisca u samog sebe 
nije drugo no pojava kobnog posvudnog sebičnjaštva, što ga 
zamjenjuju sofisti sa realizmom, koji nije negacija požrtvov- 
nosti i etičnog idealizma. U ime nekog tamo krivo shvaćenog 
individualizma uništava se prirodni odnošaj pisca i naroda, 
kao da baš zemlja i narodnost, kao da tamni predački grobovi 
nisu determinizam, osnov i pogodba naše osobe, našega Ja, 
i kao da reprezentativni ljudi kao A. Harambašić prestaju 
tijem biti zanimljivi pojedinci. Otkako prestade Harambašić 
raditi za »Smilje«, nema tu više patriotske poezije za djecu.,., 


II x 


Da mišljaše kao Buffon, e je genij dugotrajna ustrplji- 
vost, postao bi Harambašić silom prirođenog dara klasičan 
kao »Smrt Smail-age Čengijića«, ili »Suze sina razmetnoga«. 
Ovako je on to često, ali ne uvijek, jer nije brusio stihove kao 
Preradović i Kranjčević, sipajući ih improvizatorski iz ru- 
kava. Nije sasvim na vrhuncu našeg starijeg Parnasa kao 
Preradović, Gundulić i Njegoš, ali je među prvacima sa Vra- 
zom, Šenoom i Botićem: od prilike ono što je u srpskoj lirici 
Zmaj, kojemu kao učenik najviše duguje. Kao -Jovan Jova- 
nović, on je popularizator radikalizma, satirik, humorist, dje- 
čiji i partijski pjesnik, pjevajući lakim stilom narodnih ženskih 
pjesama, vladajući suvereno ležernim izrazom, prevodeći vrlo 
vješto i vrlo mnogo. Zmaj mu je toliko ušao u krv da ga 
tu i tamo imituje, gotovo plagira. , 

Tiho, noći, 
Moje sunce spava, 


Za glavom joj 
Od bisera grana... 


(Zmaj) 


Noć se spušta 
Poput crne sjene, 
Crnje misli 
Okupile mene... 


(Harambašić) 

Osim Zmaja ima kod Harambašića tragova Šenoinih u 
baladama patriotskim, Preradovićevih u himnama, Boden- 
stedtovih i naročito Heineovih. 


Kažu. da je na Trsatu 
Čudotvorna božja mati 
Ti si zbilja ko Madona ' 
Čudotvorna božja mati! 


Evo, ja se molim tebi: 
Hoćeš li se smilovati?! 


i Uostalom, tih tuđih tragova ima kod svih pjesnika. Kao 


Vraz, Preradović je dosta uzajmljivao od drugih, naročito 


Nijemaca, kako je to u Jagićevu »Archivu« lijepo dokazala 
gđica S. Pecinovsky. Tako je npr. Lenauova pjesma »Das 
dilrre Blatt« našla svoju istoimenu varijaciju u Preradoviću. 

Harambašić je hrvatski pjesnički nastavljač Vrazov, na- 
ročito Palmovićev, kao Kranjčević što je njegov. Nastavlja 
Palmovićeve patriotske sonete, bugarske njegove simpatije, 
nalazeći iza Palmovićeve krilatice »Bog i Hrvati« slične lo- 
zinke kao »Hrvatska Hrvatom«. Palmović bi bio klasičan da 
kao kajkavac bolje poznavaše štokavštinu i naglasak. Ovako 
kao Vraz i mnogi naši kajkavski lirici kuburi s akcentom i 
jezikom, pišući: »Dah, ustana pitku sas« — ili: 


Divne li mome! 
KoV na ušesih 
Crveni šipak 
Zgodno joj vjesi... 


Palmović proučava kao i Vraz našu narodnu pjesmu, piše 
članak o njenim asonancama, pronalazi novu hrvatsku rimu, 
hrvatsku rime riche, hrvatski »bogati srok« kao pravi arti- 
sta, naime daktilski trostopni novi srok, kojim će i Haram- 
bašić majstorski pjevati, ali tek Harambašić nalazi pravi na- 
rodni ton u našoj lirici kao rođeni štokavac i slavonsko pučko 
dijete, jezično je mnogo uspjeliji od samog Preradovića, sin- 
tetišući, kao Mažuranić i Botić u epici, u našoj lirici narod- 
ni s umjetnim stilom, te neke njegove pjesme ljubavne i 
budničke postadoše narodne (»Ti ne znaš, što je ljubav«; 
»Teške noći, teške misli«), dok mnoge, mada imaju pokadšto 
malo iroške i tamburaške inferiornosti, zvuče izrazom i naiv- 
nošću kao čisti proizvodi narodni: 

, Cvati, cvati, 
Ružice, 
Posred male 
Baščice: 

Ti ćeš brzo 
Ocvasti, 

Ti ćeš brzo 
Propasti, 

Ti ćeš svenut 
Za mlada, 
Moja ljubav 
Nikada! 


»Moj anđele bijeli, moj anđele crni«, veli pjesnik u na- 
rodnoj antitezi, pa nije čudo što je narod razumio taj narodni 
glas pitome, ašiklijske, ležerne i ženske Slavonije, pa » Tugo- 
milke«, lirska zbirka, doživljena kao suza i bol, doživljava 
četiri izdanja u privatnoj nakladi! I Harambašić griješi tu i 
tamo proti purizmu. Govedarština (purizam) je uosta- 
lom njegova riječ. Nego i purist, »govedar« Vuk nije uvijek 
»govedar«, pa već na svom naslovu veli: »Skupio i na svijet 
izdao« (herausgegeben), dok izdati znači verraten. Čist 
narodni izraz je vis superba formae, sugestivna moć Ha- 
rambašićeve lirike, ostavši kod nas kao nastavljač narodne 
ženske pjesme bez nasljednika, dok Župančič danas među 

Slovencima svira istom narodnom srebrenom i lakom žicom. 
Formalno najsličniji velikom umjetniku neusiljenog izraza 
Zmaju, Harambašić je temperamentom, hiperbolskom retori- 
kom, plahovitom i vinskom, vječnom vizijom boja i krvi, hi- 
pertrofijom osjećajnosti, ognjenim  patriotizmom, radikali- 
zmom, čistom ljubavlju i pravim pjesničkim svojim značajem, 
najsličniji Đuri Jakšiću. Jedan i drugi opjevaše božanskim 
milosrđem i divnom prostotom Siroče. Jedan i drugi ima 
dar pučkog govora i grandioznog slikanja. Jedan i drugi ve- 
ličajno, plastično slika u časovima pesimističnog zanosa prizore 
smrti i umiranja. Jedan i drugi je demokrat i kao Botić i naša 
narodna pjesma romantik, narodni romantik naravno, junak, 
malo leventa, bećar i ljubavnik kao Kraljević Marko. Jedan i 


drugi ima u pjesmi osjećanje divske, neslomljive, sumorne, haj- 


.dučke neke energije. Buntovničke energije, tužne i vatrene. 

Oduživši i ovako, ne ulazim u potanju analizu Haram- 
bašićevih stihova. Mada u umjetnim svojim pjesmama često 
pada u frazu i retoriku, žrtvujući kao narodna pjesma rimu 
asonanci i akcenat ritmu, on je do danas najbolji stariji naš 

verzifikator, ostavivši svojim imitatorima tek deklamatorske 
fraze, običaj sricati trohej sa daktilom kao narodna pjevana 
pjesma, pa neke ukalupljene srokove i izanđalu retoriku. 
riječi kao: srca vaj, žića raj, haj, srca zlijed, 
uze — suze, česma — pjesma. Usuprot tome je 
Harambašić najbolji naš dosadašnji majstor lirskih harmonija 
sa Preradovićem i Kranjčevićem, ima prirođen osjećaj jezične 
dinamike, boje i muzike riječi, pa ga treba usporediti sa Vra- 
zom i Palmovićem, pa da se vidi kako se u retorti njegove 
bogodane umjetnosti naš pjesnički jezik i stil prekalio i u 
suho zlato narodnog čistog izraza pretvorio. Čitajte samo npr. 
pjesmu »Ave Maria«, pa ćete vidjeti kako srok na — ija 
opetujući se u svakoj strofi, opetuje i imitira monotoniju 
večernjeg zvona, budeći melanholijom jeke toga ija tugu suto- 
na i uzdašljivi ritam padanja večernjih tuga. Haramba- 
šićeve ljubavne pjesme su dosele kod nas najbolje i najtoplije, 
pune »miloduha ružinoga i čistoće ljiljanove«, »plahe, stidne 
i mile«, »nestašne i malene«, s »uboškim ruhom« narodnog 
viteštva i idealnog đačkog pregaranja. Satirik kao Kovačić, 
u idilama je Harambašić krasan slikar narodnog života i iz- > 
vrstan humorist, nastavljajući u idili sa Jovanom Hranilovićem 
idilsku poeziju Markovićevu i Palmovićevu. 


* Od svih Hrvata znao je najtoplije ljubiti — cor cordum, 
srce nad srcima kao Shelley! Njegov pjesnički utjecaj bijaše 
golem. Katalinić-Jeretov (drugih da ne spominjem) i danas 
je njegov đak. U suzi nije vidio kao Balzacov Baltazar Claes' 
samo mrvu vapnenog fosfata, sodium clorida, mucusa (sluzi) 
i vode. Od svih je najtoplije, najzanosnije i najrječitije opje- 
vao Hrvatsku i njenu neutažljivu žudnju za slobodom zlatnom, 
ostavivši vječni spomen narodu u izabranim pjesmama ne- 
prolazne ljepote, jer je — kako veli Keats — »lijepa stvar 
radost za uvijek«. 

I preko moje mladosti prešao je taj oblak hrvatske re- 
volte i ta sunčana toplina pjesničke hrvatske ljubavi. U Bre- 
Zovici, kod župnika Pinterovića, vidjeh Harambašića kao 
đaka. Kao boga, mladog, snažnog i lijepog, gledah ga dječar- 
cem, kad improvizovaše lakoćom genija u društvu ondašnjih 
đaka Bože Vinkovića i Opermana. Vrativši se iza dužeg vre- 
mena u Hrvatsku, nađoh ga skoro suvišnog, literarno prega- 
ženog i zaboravljenog, fizički načetog i nagrizenog. Život ga 
već ujede. Posljednji put bijasmo kod njegova rođaka, vlaste- 

lina u Bukovcu Mileusnića, pravoslavnog Hrvata. Pjesnik bi- 
jaše veseo. Obećah mu ovakvu studiju. Nisam znao da će je 
čitati svi osim njega. Legao je, pola zaboravljen, pao je u cr- 
nu zemlju Lazar, ali kad uskrsne taj Lazar, što se zove Narod, 
ustat će iz vulgarnog groba ono što je kao Lazar, kao Lazar 
hrvatske pjesme i prava narodnog poletom orla i sivog sokola 
proletjelo i prokliktalo kroz agitatorsku i dijačku dušu Augu- 
sta Harambašića, najčitanijeg pjesnika hrvatske slobode i lju- 
bavi hrvatske. A dotle, što reko Palmović: »Bog! i naše pravo«. 





SRPSKA LIRSKA ANTOLOGIJA 


(Mlada Hrvatska, IV, br. 8, Zagreb, listopad 1911) 


z MATIČINO IZDANJE 
(Strossmayer, kalendar, V, Zagreb, 1912) : : 


— ei, Amah še 





Kod nas Hrvata i Srba već je davno provedeno jedinstvo 
književnog jezika, ali nije jedinstvo čitalaca. Srbi čitaju samo 
srpske, mi samo hrvatske knjige, jer je dosele i knjiga služila 
politici, umjesto da bude obratno i da politika služi uzajam- 
nosti naše kulture. Izdavanjem u Beogradu hrvatskih i u Za- 
grebu srpskih knjiga stat će se toj anomaliji na put. Među 

: najljepšim ovogodišnjim Matičinim darovima je Antologija no- 
vije srpske lirike s predgovorom izdavača gosp. Bo gdana 
Popovića, profesora uporedne književnosti na beograd- 
skom univerzitetu. 


Naša Matica ne mogaše naći u Srbiji kompetentnijeg za 
taj mučni posao, kojega bi se danas među Srbima mogao po- 
duhvatiti jedini Marko Car. Dr Jov. Skerlić ima više smisla 
za prozu no za stihove. Odviše je doktrinaran, dogmatičan, a 
za takav delikatan posao traži se eklektik, jer je sam ukus 
najfinija vrsta eklektičnosti. Eklektik je u stvari — kao čovjek 
od ukusa — izbirač. Gosp. Bogdan Popović je to u tolikoj 
mjeri te je na neki način izgubio. vjeru u vlastiti ukus kao 
pravi skeptici. Ne usuđujući se poput svog glavnog učitelja 
Flauberta publicirati nedotjeranosti, strog sa samim sobom 
do uplašenosti od samog sebe, od vlastitog ukusa, ostao je tako 
reći neštampan. Autokritika ubi u tom slučaju produktivnost. 
Literarni hamletizam, nečuven u našoj »brzopletoj«, nepromi- 
šljenoj, nekritičnoj knjizi. Ovaj duh nije gotovo ništa rekao, 
jer mogaše odviše reći, pa se mislilo da ne veli ništa, jer ništa 
reći nema. Nekad dobro sviraše violinu. Svrši studije u Parizu, 
proučavajući književnost kao struku na Sorboni. »Dobar Eu- 
ropljanin.« Čita francuski, engleski, njemački, talijanski i la- 
tinski. Zna mnogo i to mnogo zna solidno, pa kao svi što mno- 

go znaju, odviše pretjeruje davanjem važnosti učenosti u lite- 
raturi. Upućuje književnike na knjige, dok su knjige za kriti- 
čare, pa je najbolja škola ona knjiga života u kojoj baš »knji- 
ški« ljudi najslabije čitaju. Da nije tako, publika, neliterarni 
krugovi, ne bi pisca mogli trebati, jer ga ne bi shvatali. Este- 
tički efekti — veli B. Popović — mogu se analisati, objasniti, 
pa i naučno mjeriti. Jest, ali ne svi dojmovi literarni i umjet- 
nički. Prava ljepota je misterij, nešto demonsko, pa demonski 
i djeluje na ljude kao Sokrat i Goethe. Ljepota je eksces kao 


“i savršenstvo, a kritičari imaju manu da zamjenjuju svršenost | 


i savršenost. Michel-Angelova najzanimljivija djela nisu svr- 
šena, »dotjerana«, ali daju dojam ljepote, savršenosti. I u um- 
jetnosti ima formalizama, ali drugo je forma, drugo formalnost, 
drugo konvencionalnost, drugo originalnost, drugo stil, a drugo 
je kalup. Baš ljudi i narodi utvrđenog ukusa nemaju pravog 
ukusa, jer utvrđeni ukus je konvencionalni, dakle formalistički 
ukus. Takav ukus, u jezgru konzervativan, nije dao Shakes- 
peareu udomaćiti se u Francuskoj, kao ni Ibsenu, jer utvrđen 
ukus zna biti uskogrud i rđav ukus, te vidimo i B. Popovića, 
koji u svoju antologiju prima Srezojevića i neke Čurčinove ne- 
ukusnosti, suditi Ibsena kao »pretencioznog i antipatičnog na- 
drifilozofa«, njegove misli kao »krive, namrgođeno prazne«, dok 
se u toj antiibsenskoj kritici istodobno hvali neki buržoaski 
kazališni recenzent na funte — Sarcey! Izbirač nađe otirač — 
veli narod, a ljudi od ukusa odviše izbiračkog su kao slado- 
kusci koji najzad gutiraju jela bez ukusa i kao noktaši koji 
vole djevojčure od djevojaka. Ukus je često blaziranost kao 
posljedica sitosti i takav ukus je neukusnost, pokvaren ukus, 
perverznost duha od koje ne mogu stradati naivni i nenačitani. 
Kako je g. B. Popović reakcija proti nepismenosti, pomaganoj 


demokratskim i demagoškim frazama, u srpskoj knjizi, prete- ' 


žno narodnoj i narodskoj, on je spontanost, prirođeni talenat 
i ukus i u ovoj antologiji odviše omalovažio u korist »knjiških«, 
obrazovanih pisaca. S golemim svojim znanjem, spreman za 
shvatanje velikih kultura, našao se u Srbiji kao Gulliver među 
Liliputancima, bez većeg osjećanja za srpske literarne vrijed- 
nosti. Tako se mogaše desiti te je efemernog satirika Doma- 
novića silno hvalio, kudeći onog istog A. Šantića, kojega sad 
evo u »Antologiji«. On je naime više profesor no kritičar, ima- 
jući za profesora osim znanja i autoritet kakav je ostvarljiv 
samo u demokracijama poput Srbije. On je oficijelni literarni 


252 





cenzor već po svom položaju na univerzitetu. Dvor prati nje- 
gova predavanja, sva ministarstva ga slušaju, a njegovi đaci 
se oduševljavaju solidnošću njegovih predavanja, tolerancijom 
njegovog finog druženja i rijetkom nezavisnošću njegovog 
značaja. On živi kao fini boem, a mogaše često biti ministar. 
Svima se nameće baš svojom gospodskom nenametljivošću. On 
(i Slobodan Jovanović) dominira tek kao reprezentant one 
društvene snage koja se temelji samo na izabranosti, rijetkosti 
pravih umnih narodnih elita. Znajući e je autoritet, on često 
i odviše sam taj autoritet ističe, pa ga napadaše mlađarija, 
tražeći malo autoriteta za sebe na trošak njegovoga. Mlađani 
Dušan S. Nikolajević ga je »srušio«, a i ja sam ga veselo rušio. 
Srušili ga nismo, jer kritičari samo ruše, a dok je krivica svih 
pisaca, jer pisahu, krivica B. Popovića — paradoksalno, zar 
ne? — je u tome što nije pisao, što je premalo pisao, upravo 
— što je vrlo malo publicirao. Kao pravi profesor, on je goto- 
vo sve dao usmeno, a paradoks je u tome te je ipak smatran 
Nepogrešivim kao Sokrat ili. Mallarmć, noseći poput njih 
bradu, kao pravi Srbin Banvilleov: 


Son visage n'est pas envahi 
Comme celui d'un Serbe... 


G. Bogdan Popović je simpatičan, jer je pored sveg svog 
autoriteta kao pisac i odviše skroman, jer se dušom i tijelom 
posvetio proučavanju i širenju visoke književnosti kao najvi- 
šeg oblika visoke kulture, i jer je prvi i u Srbiji danas najslu- 
šaniji borac za čistoću velikog, visokog stila. U tome oduše- 
vljenju. za stil ide tako daleko da kao Francuzi slabe stiliste 
proglasuje slabim misliocima. Stilista i mislilac su mu sinonimi, 
mada npr. Hegel nema stila (dobrog), a stilisti kao Flaubert 
i Gautier ideja (mnogih i valjanih). On zna sjajno pisati, ali i 
vrlo rđavo, pa već u tom svom predgovoru »Antologiji« piše: 
ispadne, ispadne za rukom, preimućtveno, 
preoblađivati, izgleda, isključivo, okolnost, 
— dok u krasnoj inače raspravi »O književnosti« ima ovakvu 
rečenicu: »Otuda što je pretežnije od materijalnog napretka, 
bliže čoveku, važnije za njega, to je nešto što može trajno slu- 
žiti, biti od svakotrenutne koristi, studija jedna, pošto je o stu- 
dijama reč, koja će pored svoje naučne vrednosti imati još i 


1 Lice mu nije rutavo kao u Srbina... 

Zabit sia: 


unutrašnju; koja će nam kao i sve ostale davati izvesne podat- 
ke, i opažanja na njima učinjena, i zaključke iz njih izvedene, 
i opšte teorije na njima osnovane — ali koja će nas u isto vre- 
me joši vaspitavati, biti naš brižljiv vođ i svakidašnji 
prijatelj na ovom našem potežem putu ljudskom, — miriti nas 
sa našom sudbinom, bodriti nas u težnji za dobrim i boljim, 
oružati protiv iskušenja, spremati da što potpuniji i savrše- 
niji ljudi budemo, u svoju korist i korist onih što ša nama zaje- 
dno putuju s bosim i izubijanim nogama na ovom svetu, »u ko- 
me je sve što vidimo od drveta i od kamena«..:.« Sudeći po du- 
žini tog stila, g. Bogdan Popović je dugačak, vrlo dugačak, od- 
više dugačak — — — mislilac. Inače je pravi artist kultom do- 
brog stila i slobodoumnošću, eklekticizmom svojim. Vrijednost 
knjige je — veli on — u onome što se veli u njoj, a ne o njoj, 
a glavno mjerilo za tu vrijednost je estetičko, po kojemu su. 
izabrane i te pjesme: i j 

Gosp. B. Popović se međutim nije strogo držao svojih. 
strogih načela izbiračkih: »Ne čitajte nikad knjige koje nisu. 
stare bar pet godina« — savjetuje po Emersonu, a u »Antolo- 
giju« je uvrstio pjesnike bez izdanih knjiga, i pjesme koje ne: 
mogu živjeti pet godina... Antologijska pjesma, veli on, mora 
biti emotivna, jasna, cijela lijepa i ne smije 
imati pogrešaka,au »Antologiji« ima pjesama napra- 


vljenih (bez emocije, bez lirske potrebe i sugestije), nejas- 
nih, a bez pogrešaka nema možda nijedne. Evo stihova iz. 


te tobože besprijekorne, savršene lirike: 


*: Onamo, "namo! sablji, za stara 
Njegova rebra, da tupim rjez 
Po turskim rebrim'; da b'jednoj raji 
Njom istom s ruku ras'jecam vez... 


\ 


Al mi cveće tihano progudi... 


Pa to mi je sada lepo, 
Pa to mi je sada milo...“ 


.Ponosita, setna, bajna. 
Pa se smeše bajna lica... 


Poljubac njezin beše tih i ledan, 


Mramorni poljub; a kosa joj plava 
Odisala je setan miris jedan... 

Mi svaku riječ gutamo nijemi; 
Srca nam dršću u radosnoj tremi... 


Raskinuvši prije oštricom nevjerstva 
Nježno srce jedno... 


(Sudate, o fuochi, a preparar metalli! Znojte se, o ognji, za 
spremanje kovina!) ; 


Zadrkti cveće, a ta magla plava > 
Ostaje tragom anđelskog zadaha... 


Idući tako putem, u veselu hodu, 
Stigli smo, ushićeni, do jednog bunara... 


Nejasne su gotovo sve pjesme Stefanovićeve, pa rabu- 
listični stihovi kao ovi Dučićevi: 
I sto volja kao belih jata k jugu, 
Da sva na tvoj ostrv padne očanana; 


I sto vera da ti slede jednog dana, 
“K'o sto bele dece u litiju dugu. 


Digla si sto mržnja, da stražare kao 

Sto crnih jedrila, sva pred tvojom lukom; 
I tako mom dahu prinela si rukom 

Cvet tvog bića krupan, otrovan i zao. 


A _ gdje je tu jasnoća u tim rogobatnim Srezojevićevim 
lamentacijama: 


...Zajeca tiho, teško, k'o siroče, 

Nu namah stane kiša divnih suza; 

S mirnoćom onog kom nešto predoče, 

Ja vere, s nečim mladih kukuruza, 


Zagnjureno u bezdanu dubinu 

Stvari, koje mu znak tajanstven daju, 

Zarudi divno, da sve bore sinu 

I, sa žarom, u uzvišenom sjaju: 

— Šta tražim? Čemu živim? odgovara, 

Kroz jedno zračno žuborenje grudi. 


Tuč nemoći, vaj! znam kako obara, 
U agoniji duha koji ludi... 


Pjesme »Ljubim te« (str. 30), »Ej pusto more« (str. 42), 


. »Negdašnjem prijanu«, »Na dan njenog venčanja«, » San Vuka 


Mandušića« (Hyperionov san!), »Noćna svirka«, »Iz jedne šet-: 
nje«, »Na bunaru«, »Na brodu«, »Našto misao«, »Unutrašnji di- 


 jalog« — nisu zaslužile ulaska u odabranu ukusnu antologiju. 
Gosp. B. Popović 'izrično veli, da nije za antologiju ovaj slo- 


bodni sonet Jovana Ilijća: 

Da li mi je, kano štono nije! 

Da sam, Bog d'o, niza od dukata, 

Da se vijem, k'o što s đerdan vije, 
Draga moja, oko tvoga vrata! 

Da li mi je, kano štono nije! 

Da sam burma od suhoga zlata, 
Da ti s? vijem, Io što s' merdžan vije 
Ispod lakta, gdje s* ručica hvata! 


Ah! da mi je, kano štono nije, 
Da sam leptir krila šarenije', 
Ili golub, što s* pod nebo krije — 


Na krilu b? ti ljeto ljetovao, 
U njedrima zimu zimovao, 
Na usnama vijek vjekovao! 


Taj sujet nije izabran, a pored drugih, ne baš uspjelih, 
štampan je u »Antologiji« ovaj Rajićev: 


Rasklapa zora trepavice sane, 

I budi danak sa svojega krila: 
»Ustani, dragi, noć je veće bila!« 

I danak sluša, i pokorno svane, 


I krvav istok svom silinom plane. 
U sobi tama. Maloga kandila 
Poslednji zraci, meki kao svila, 
Umiru: nema ko ulja da kane... 


Kandilo moje, mi smo sreće jedne: 
I moje grudi za životom žedne, 
K'o ti za uljem; moj duh, svake noći, 


I svakog dana, i svakoga časka, 
Puckara, pišti — ali toga glaska 
Nit čuju, niti mogu mu pomoći... 


Savršenih pak pjesama u toj »Antologiji« nema, jer srpski, 
kao i naši pjesnici, ne traže još savršene harmonije i pravil- 
nosti ritma, ne rimujući uvijek po akcentu i ne pazeći, da u 
svakoj kitici bude shema ista i da osnovnoj toj melodiji 
odgovara melodija naglaska. Prozodija naših. lirika koristi se 
još uvijek. u tome licencijama neumjetne, narodne pjesme, 
kojoj stalnog ritma ne daje melodija govornog akcenta, de- 
klamacije, već gotova melodija pjevane muzike. Naša umjetna 

prozodija još nije utvrđena, jer se još ne utvrdiše glavna um- 

jetnička verzifikatorska pravila i jer ni najmoderniji naši li- 
rici ne proučavaju tehniku našeg stiha kao strani pjesnici. 
Sva borba raznih pjesničkih škola svodi se na to tehničko pi- 
tanje, o kojemu već stari Horacije raspravlja. Banville piše 
»Malu raspravu o francuskom pjesništvu«, a u »Mislima o vje- 
štini stihova« naslanja se Sully-Prudhomme na Spencerovo na- 
čelo manjeg napora, koje sluti već Stendhal konstatujući da 
se stihovi prave zbog lakšeg pamćenja. Kod najboljih srpskih 


“ lirika ne valjaju srokovi. Pesama — usana — sriče Zmaj. 


Trohej se redovno nepravilno sriče sa. daktilom. Već ovdje 
Dučić tri puta ima rimu Voj. Ilića tako — polako, nepra- 
vilni srok tajne — beskrajne opetuje se tri puta, smi- 
ješna rima suza — uza dva puta, a žalostinka vrba, drvo 
nemoćnih lirika Revolucije, figurira u tri pjesme. Dok se 
takve nezgrapnosti ne mogu desiti pravom artistu stiha, Du- 
čić slovi u Srbiji kao prvi artistični pjesnik, kao virtuoz lirske 
tehnike. Jedna od najboljih pjesama u toj zbirci je Rakićev 
sonet »Napuštena crkva«. Pravilo je da prve dvije kitice u so- 
netu imaju istu shemu, a ritam sheme Rakićevog soneta ne' 
odgovara tom pravilu, kako se evo vidi odavle: 


EN JE DVIJE NEA 
o KA 
= MN ES NJENI 
KINE DNI NINI KK NO 


ULA S. BOO 
Pojeo Mo 
Zo s MeV JE OI 
UL Lot Pt MISA 


Taj sonet dakle, inače pun poezije, zbog nepravilnog ritma 
ne valja, jer .već u prvim kiticama harmoniraju tek pretpo- 
sljednji stihovi (trohejski dvanaesterci). Vojislav Ilić je u 
ritmu najmanje griješio, pa se može smatrati najboljim srp- 
skim umjetnikom stiha. Pjesme tehnički savršene, dotjerane 


-do perfektnosti, nema u toj »Antologiji« ni jedne jedine, mada 


je dvadesetak tih pjesama inače pravo biserje. 

»Antologija«, sastavljena po Palsgraveovoj »Zlatnoj rizni- 
Ci«, podijeljena je u tri doba: 1840—1880; 1880—1900, pa nakon 
1900. Ne mogući najstrožim tehničkim mjerilom suditi nikome, | 


17 Hrv. kijiž. kritika IV : 257. 





čudim se što je g. B. Popović sasvim izostavio Jov. Ilića, Šap- 
čanina, Kaćanskog, pa i Njegoša, prvog srpskog pjesnika ode 
i najreligioznijeg, najuzvišenijeg lirika. Od najnovijih sasvim 
je ignorirao zanimljivog Disa-Petkovića. Slabu neku Ćurčino- 
vu patriotsku pjesmu uvrštava kao »prekrašnu«, mada Kaćan- 
ski i drugi imaju mnogo ljepših. Pjesnici francuske škole 
najviše su mu srcu prirasli, mada su od starijih doduše više 
artiste osjećanjem, ali nikako dotjeranošću izraza, darom i 


originalnošću. Jakšićeva »Na Liparu« najljepša je među tim. 


pjesmama. Uvrštene su neke koje poput Ćurčinovih nikako ne 
odgovaraju estetičkim normama g. Popovića, jer imaju pogre- 
šaka, jer nisu u cjelini lijepe — jer, ukratko, negiraju baš ta 
stroga pravila predgovoračeva. Dučić mu je, čini se, najviše 
srcu prirastao, a taj pjesnik, diferenciranog osjećanja, otmjen, 
ali i slabiji od Rakića, poznaje tek elegijsko osjećanje, nije 
dosta originalan i ima vrlo siromašan rječnik pored sve kom- 
Plikovanosti svog senzibiliteta, mada je pun tuđih riječi kao 
kamin, kor, kapela, aleja, cimbal, kiosk, lagu- 
na,eho,rujina, vena. Parnasovac bi tu liriku zvao auto- 
latrijom. U »Bdenju« opisuje pjesnik kako se iza njegove smr- 
ti u nj zaljubljuje bogata dama, čitajući (pored Tassa i Pla- 
tona!) njegove pjesme... U Dubrovniku gosparska dama nosi 
potalijančeno ime Dučić: »Gospođica Ana de Dozze već se- 
da...« Dučićeva lirika djeluje kao pročitanost, nije originalna 
ni dosta solidna. Samain i P. Louys dolaze vam tu na pamet. 
U ovom starom Dubrovniku Dučićevom pleše se — walzer,a 
afektiranost ove lirske proze je dosadna u maniriranosti SVOg 
gongorizma i marinizma: »Mala princeza, čije su kose imale 
boju mesečeve svetlosti, čiji pogled je bio modar, i či ji glas 
je imao miris žutih ruža...« (Sudate, o fuochi, a preparar me- 
talli!) Krizantema, cvijet Japana i P. Lotija, Dučićev je cvijet, 
jer drži da obično cvijeće, da obične stvari ne mogu davati ri- 
jetkih, neobičnih senzacija. Patriotski pjesnik Dučić nije ni- 
kako, jer drži da to nije u modi, mada Verlaine vikaše: »Mi 
smo Francuzi, trista mu muka!... Ja sam Francuz, šoven Fran- 
cuz prije svegal«... ' 
Starija srpska lirika je poezija više aktivnog, mlađa — 
više kontemplativnog, pasivnog, ženskog karaktera. Jakšić i 
Zmaj pjevaju ljubav i domovinu, V. Ilić je već kontempla- 
tivni slikar, a mlađi se subjektivišu, tonu u sebe, pjevaju 
uglavnom samo sebe. Lirski motivi se sasvim suziše, spoljašnji 

svijet se već kod Dučića pretvorio u maglovitu tamu, a boja 
je i plastika, slikovit elemenat iščezava iz srpske lirike, sve 
više apstraktne. Rakić je ostao uglavnome parnasovac, za nj 
materijalni svijet sa svojom plastičnošću i bojama još postoji, 
Dučić je maglovit, ali štuje fakturu stiha i traži muzikalne 
efekte više od plastičnih, dok je Stefanović već mistik u engle- 
skoj maniri, Pandurović sasvim apstraktan i bezbojan, a Ćur- 
čin anarhista u formi. Od savremenika je Rakić bez sumnje 
najjači i najizvorniji, pun budućnosti, sa Đurom Jakšićem i 
Vojislavom Ilićem pravi ures te antologije. 


I kao zvezde ugašene, koje 
(Čoveku ipak šalju svetlost svoju 

. Te čovek vidi sjaj, oblik i boju 
Dalekih zvezda što već ne postoje, 
Tako na mene, sa mračnoga zida, 
Na počađaloj i starinskoj ploči, 
Stjaju sada, tužna Simonida —, 
Tvoje već davno iskopane oči! 


Starija srpska lirika je još pod jakim utjecajem narodne 
pjesme, a taj utjecaj je još vrlo jak u tehnici, u fakturi stiha 
novijih pjesnika, stranih đaka, Dok je starija srpska pjesma 
narodska; već u Vojislavu Iliću se aristokratizuje, pa su svi 
noviji bolji srpski lirici individualiste, neki čak s antidemo- 
kratskim tendencijama. Utjecaj starije srpske lirike na našu 
znao je biti vrlo jak. Harambašić je đak Jakšićev i Zmajev. 
Kranjčević ima vidljivog traga Vojislavljevog i Jakšićevog 
u svojoj tehnici. : 

Kakva je da je, ova »Antologija« ne mogaše biti bolja. 
Gosp. Bogdan Popović je mlađe protežirao malo na štetu sta- 
rijih, no i to je dobro, jer su našoj publici savremeni srpski 
pjesnici manje poznati. 


(Vijenac, III, br. 2, Zagreb, veljača 1912) 

ANTOLOGIJA HRVATSKIH. 
PRIPOVJEDAČA 


Prije no što pređem na recenziju te knjige,! budi mi dopu- 
šteno malo komentara. — Lane sam u ovom listu dokazao da 
dr Drechsler, priređivač ovoga almanaka, ima za Dinka 
Šimunovića slabost, koja mu služi na čast kao prijatelju, ali 
nikako kao kritičaru. Među inima složio se sa mojim sudom 
slovenački pjesnik Župančič, meni osobno posve nepoznat, 
dakle jamačno nepristran. Lanjski neuspio Šimunovićev roman 
proglasio je dr Drechsler remek-djelom. Htio nam je prodati 
rog za svijeću. To je i u ovoj Antologiji učinio. 


Isprva ne htjedoh pisati te kritike. I ja sam pomalo pripo- 
vjedač, ovdje sam tek u predgovoru spomenut u društvu meni 
indiferentnih ili sasvim nepoznatih pripovjedačkih pera, pa 
ne htjedoh recenzirati, e se ne bi pomislilo da iz mene govori 
povrijeđena taština: Naprotiv. Moja taština je baš u tome što 
nisam prozaik po ukusu dra Drechslera, koji mi je uosta- 
* lom »u izgled stavio« Matičino izdanje mojih pripovijedaka. . 

. U svakom slučaju sviđam se kao prozaik više dru Drechsleru 
no on meni, pa kada se već on razumije u pripovjedače, hajde 
da mu se pokažemo, da se mi iz društva Milke Pogačić i Ja- 
gode Truhelke pomalo razumijemo i u kritičare. 


Dr Branko Drechsler je prije svega vrlo marljiv, vrlo 
vrijedan čovjek. On mnogo hoće, ali to ne znači da može sve 
što hoće. On je koristan sakupljač materijala za književnu 
noviju kritičnu historiju kakvi već jesu naši neki dobri slaviste 
. i profesori. Nedavno je osvijetlio tamnu periodu iz bibliogra- 
fije djela Ante Starčevića, a prije toga je otkrio pjesme bez 
estetičke vrijednosti grofice Patačić. Sve je to lijepo i vrlo 


1 Antologija novijih hrvatskih pripovjedača. Knjiga .1. Beo- 
grad 1912. Izdanje Srp. knjiž. zadruge. 

korisno, ali to pronalaženje zaboravljenog materijala, ako i 
mora biti kritično, ne čini još književnog kritičara, već daje 
tek gradiva pravoj književnoj kritici. A kritičar, pravi kritičar 
dr Drechler nije. Za taj posao nema ukusa i one široke ev- 
ropske naobrazbe, bez koje se ne da ni zamisliti ocjena naše 
novije književnosti, nastale pod utjecajem svih modernih lite- 


 “rarnih struja. Kako da ocijeni dr Drechsler neke najnovije 


književne pojave ne čitajući francuski ni talijanski? Filo- 
loška kultura prodaje se još uvijek kod nas, naročito u 
profesorskim redovima kao kritičarska kultura, mada je 
jasno da valjan filolog i literarni historičar može sasvim lije- 
po biti bez poznavanja savremenih struja i bez onog finog 
umjetničkog instinkta — bez finog ukusa — koji se može tek 
oplemeniti, profiniti, istančati, ali se ne može nikakvim radom 
steći jer je kao svaki umjetnički dar prirođen, Ne rađa se 
samo pjesnik. Criticus nascitur. Dr Drechsler se rodio kao 
naučnjak, vrlo savjestan, to ćemo mu priznati, ali to još ne 
znači da se rodio kritičarom. 
Još nešto. 


Dr Drechsler nema, kao kakav fartatički pedant one lijepe 
intelektualne veledušnosti koja je u obliku neosobnosti i obje- 
ktivnosti jedini način zdrave cirkulacije ideja i tolerancije. 
On želi imati pravo i onda kad mu je ad absurdum dokazano 
da ima krivo, kao da je nepopuštanje i tvrdoglavost argume- 
nat. On je, čini se, samo zato napisao predgovor toj Antologiji 
da bi ponovo izbacio svoju neodržljivu lanjsku tvrdnju da je 

“naime Šimunović »najbolji pripovjedač naše mlađe književne 
generacije«, da neka njegova novela (»Alkar«) »zaprema u na- 
šoj novelistici ono mjesto što Smrt Smail«age Čengića u našoj 
epici« i da je zasluga pisca »Tuđinca« uskrsavanje duha 
tradicionalizma proti tobožnjem antitradicijskom duhu — ja- 
mačno nas ostalih nepijetetskih antitradicijskih pisaca... 

Da sam zloban, ustvrdio bih da je htio tvrdoglavi naš 
branilac tradicije Šimunovićeve klasičnosti malo povući za nos 
neupućene svoje srpske čitaoce. 

Sastavljač ovakve antologije trebao bi prije svega iznijeti 
načelo po kojemu je ovo i ovo izabirao i baš to i to izabrao. 
To svoje načelo je gosp. Bogdan Popović u svom predgovoru 
vrlo precizno formulisao, mada ga se nije u praksi mogao 
strogo držati. Takvog principa dr Drechsler uopće nema. On 
veli da je uzeo nekoliko pripovjedača što se pojaviše nakon 

cvjetanja produkcije Š. Ks. Đalskoga, ali što ga je navelo da 
izabere baš dva Kozarca, V. Novaka, J. Turića, J. Leskovara, 
D. Šimunovića, M. Lisičara, A. Milčinovića i — — — Vladi- 
mira Nazora: o tome naš literani historik ćuti kao zaliven, 
tvrdeći nekako stidljivo da se u tom njegovom izboru »ogleda 
u nekoj cjelini hrvatska novija pripovijetka, sa što većom 


svojom raznolikošću u tehnici, stilu, pravcu, sa-: 


držaju (sic!), idejama i drugim karakteristikama.« Osim 
toga, veli dr Drechsler, htjede dati što širu sliku našeg života, 
naše duše i naše zemlje. 

Antologije su izbori najboljih ili barem najkarakteristič- 
nijih djela. Dr B. Drechsler naročito pre na da nije 
odabirao najbolje. 

Ovo je antologija novih pripovjedača, naime onih što 
se javiše kad je Đalski »već stvorio svoja najbolja djela«. 
Prema tome načelu ne mogoše ući ovamo kao noviji pripo- 
vjedači Turić (javljajući se — 1880!), Josip Kozarac, pokojni 
Novak i Leskovar, to manje što nisu od Đalskoga nikako 
noviji, moderniji svojom umjetničkom koncepcijom i: stilom. 
Andrija Milčinović uopće nije toliko poznat kao pisac pripo- 
vijedaka, jer ih je jedva dvije-tri napisao, već je poznatiji 
“kao pisac crtica, nekakve lirske proze, danas već prilično za- 
starjele, dok je Nazor poznat tek kao liričar, a i njegova stvar 
»Divić-Grad« podsjećajući na Kočićev opis Jajca, nije pripo- 
vijetka, već lirska prenatrpana retorička fantazija u prozi, 
dosta slaboj prozi. (»More se mršti, smrkava i tamni, a 
nagao vjetar udara s juga, goni pred sobom oblačine slične 
prestrašenome krdu nakaznih bikova«...»Ne- 
bo se smrklo, potamnilo more i zemlja, olujni bijesovi jure 
na oblačinama nalični Divovima na hrptu nakaznih 
konja«...) 

Od novijih pripovjedača su dakle ovdje tek 
Šimunović, I. Kozarac i Mate Lisičar, dok pripovjedači kao 
Ivo Vojnović, Zofka Kveder, Cihlar-Nehajev, Katalinić-Jere- 
tov, Ćipiko Novog vijeka, B. Vizner-Livadić, Oskar 
Diirr, Polić Kamov, Benešić, Velikanović, Dežman-Ivanov, ži 
Bertić, Horvat-Kiš, Joza Ivakić, Škavić, Milan Marjanović, 
Marušić, Milićević, N. Špun-Strižić, Artur Grado itd. ni spo- 
menuti nisu. »U pripovjedača, i onih najboljih, rijetko se nađe 
pripovijetka, u cjelini iu pojedinačnostima! tako do- 


1 Pojedinostima, dijelovima. 

tjerana te joj se ne bi moglo zabaviti« — veli Drechsler, na- 


glasuje istodobno da nije izabrao najuspjelije, preskače čak i - 


klasičnog, fenomenalnog »Alkara«, pa ne shvatamo kako mo- 
gaše tu zbirku nazvati »antologijom«, kad sam u predgovoru 
tvrdi da to nije. 

Obećava što veću raznolikost u sadržajima tih pripovije- 
daka, a kad tamo, Novakova i Leskovarova priča su varijacije 
jedne iste teme, glavni junaci većine tih priča su u stvari isti 
tip bezvoljnika, nemoćnika, čovjeka bolesne volje, a na stil, 
što je u umjetnosti pisanja svakako prvo i najvažnije pitanje, 
na stil se taj naš izbirač nije nikako obazirao, jer je uvrstio do 
zla boga nepismeno stilizovane stvari. Tako je »Oprava«, 
nekad rastelaljena kao najbolja Kozarčeva pripovijetka, jer je 
»psihološka«, naime dosadna, izabrana ovamo jer je do nečit- 
ljivosti slabo napisana stilom kancelarijskih akata, suhim, ko- 
basičastim periodama, sa pedantnim i germanskim zabijanjem 
jadnog glagola na kraju. »Dvije tri ovakve ,,zanimive" pri- 
čice čovjek rado sluša, ali kada se često ponavljaju, postaju 
dosadne, a junak im još dosadniji — barem meni. Međutim, on 
kao da je siguran da se ženama njegove pikantne priče dopa- 
daju, pa se ne da nikako sa svoga drvenoga Pegaza zbaciti.« 
Maupassant je Normanac, ne Parižanin, a Josip Kozarac piše, 
ne uzimajući termin Parizlija jamačno biografski oz- 
biljno. »I akoprem je on kao sudac mnogomu prepredenomu 
zločinu zavirio u dušu, ipak su mu novele toga u uživanju 
slasti i strasti! nezasitnoga Parizlije, kraj sve ženijalnosti i 
umjetničkog prikazivanja, toli teško na dušu pale da mu je 
svaki živac odjekivao mukom onih prevarenih muževa i žena.« 
I tako, u tome stilu, sve do konca, pa ne vjerujete da je to 
napisalo pero koje napisa prekrasnu »Slavonsku šumu«. Ili 
čujmo jednoga »modernoga«, »novijega«, Milčinovića, što go- 
tovo kod svake rečenice počinje kao Biblija ili zbirka poslo- 
vica novu alineju: »...On je vidio njene krupne suze i 
teške uzdahe.« »Ne radi promaknuća« (avancementa), 
»S njome je Boršić zametnuo odnošaj.« »Njeno je ti- 
jelo bilo za nj kao veliki polip sa dugim nevidovnim kra- 
cima, koji su se sav dan za njim pružali, a kad je bila svrha 
postignuta, sami su se rasklopili da ga izbace kao suvišnu 
stvar.« »Ne stoga što bi osjećao grižu? savjesti« »...I dok 


1 Slasti i lasti. 
? Kajkavska riječ i znači diarrhće, 

su seu njem tako obnavljale stare već davno zabo- 
ravljene uspomene, ovladalo bi njim vanredno drago 
raspoloženje. Zaboravio bi ljubovcu...« »Obasi- 
pljući ga milovanjem.« Njihalica na satu se kod Mil- 
činovića ne njiše (ljulja) već šeta, kao kazalo. I tako 
dalje. U Beogradu je u društvu moda ruganje s hrvatskim 
jezičnim nepravilnostima, sa našim nespretnim neologizmima, 
sa našim groznim jelovnicima, sa našim »koturašima«, »kolo- 
dvorima«, »naravnim odrescima«, »smjestagibalima« itd., a kri- 
tičar Nedić je usuprot divnim našim stilistima kao Kurelac, A. 
Starčević, J. Jurković, Pavlinović, Nodilo itd. jamačno zbog 
groznog žargona naših novina i naših nekih »naučnjaka« na- 
zvao hrvatski jeziknemuštim. Kako da uostalom dr Drech- 
sler ima osjećaja i ukusa za jezik i za stil kada stila uopće 
nema, govoreći stojičkom tvrdoglavošću o pozadini, poza- 
dini i pozadini, i napisavši u tom predgovoru o prvim hrvat- 
skim savremenim stilistima — Bog da prosti — ovo: 

»Janko iL dn izašao je iz Kozarca i 
Dalskoga«. 

' Dr Broken Beast je evo lišen svake plastične fanta- 
zije i osjećanja za smiješnost! Njegov predgovor nije samo loše 
napisan, već vrvi frazama i pedantnim nepoznavanjem pred- 
meta. »Upravo noviji hrvatski pripovjedači umjeli su... umje- 
tničkije izraziti u svojim djelima od onih starijih, s manje 
folklorističkih momenata, ali s više umjetničkih emocija, 
s više umjetničkog osjećanja, a naročito s više psiho- 
logije« — veli predgovornik, a u njegovoj zbirci ima samo 
jedna priča, ispričana besprijekorno (Turićeva »Tko je kriv«), 
onda eventualno Novakova »Crtica o Božiću« i Leskovarova 
»Poslije nesreće«, dok »Oprava« J. Kozarca nema izraza 
kao ni »Vjetar« Milčinovićev i »Divić-Grad« Nazorov. Šimu- 
novićeva »Duga« ima slabu psihologiju i slabe opise, »Kuka- 
vac« Ivana Kozarca je prepričan stari temat i slabiji proizvod 
istog pisca, dok je stil ležerne inače »Idile« Lisičarove na 

. početku tražen, drven i precizan. , 

Nije tačno, kako tvrdi dr Drechsler, da je »analiza zatrla« 
umjetničku toplinu Turićevu, jer taj pripovjedač nema odviše 
te analize i jer je baš ta analiza kod njega umjetnička, dakle 
sugestivna. Ne stoji da kod Leskovara ima »književnog 
dekadentstva«, jer to dekadentstvo je kao stil simbolizam, ko- 
jega kod Leskovara nema, dok ga u toj zbirci ima pomalo kod 


264 





Milčinovića i Nazora. Ne stoji da je Šimunovićeva fantazija 
»Mrkodol« — »sjajna satira«, da je »Alkar« naš Čengić-aga 
u prozi i smiješno je kada dr Drechsler veli da je Šimunović 
nešto smjestio: 

»... A tragični svršetak jadnih roditelja smjestio je 
pisac na stari i junački grad Knin...« 

Nije tačno da je Šimunović »više umjetnik od iko- 
jega našeg pripovjedača novije generacije«, jer baš umjetnik 
taj vrlo daroviti pripovjedač nije, jer je artistički poluobrazo- 
van, pa kao umjetnik nije ni sluga Nehajevu i Lisičaru — da 
ne spominjem drugih. 

Kako se moglo napisati za Ivana Kozarca, daje»zahitio 
život u Slavoniji dublje od ostalih savremenih slavonskih pri- 


. povjedača«, od Bertića, Ivakića, pa i od Kozarca, kad se zna, 


da Kozarac nema dublje pripovijetke od »Crne sile« 
Kosorove i da ga zanima samo erotičan problem, dok je Kosor 
ulazio i u socijalni problem ubijenog našeg zadružnog života? 
Kako dr Drechsler mogaše Josipa Kozarca, pisca s oživjelom 
ekonomskom i moralnom tendencijom racionaliste M. A. Rel- 
kovića, uspoređivati s Dekameronom? Čemu spominje nedovr- 
šene, upravo tek započete Lisičarove radove? Što će misliti 
srpski Drechslerovi čitaoci, uščitaju li da je Milčinović učio 
»za kazališnog meštra« (pozorišnog majstora), da bijaše pučki 
učitelj, meštar (kazališni) i najzad da je kao custos uredio 
Muzej Obrtne škole i da se »dosta kasno dobavio neke 
samostalnosti?« Zašto se u toj minucioznoj biografiji nije spo- 
menulo da je Milčinović bio i tajnik Društva umjetnosti i po- 
slovođa našeg književničkog društva, kada su i ovo putovi do 
»neke samostalnosti«? No čujmo ovo i prekrstimo se nogom: 

»Milčinović je našao poeziju u prozi, veličinu u sitnici, jer 
je prodirući u dubljinu tražio simboliku. Njemu priča mnogo i 
neznatna stvar, običan sat (kao Sremcu!!), ulična svijetiljka, 
mali čunj, pljusak kiše, čovječja sjena, mali pejsaž (pejzaž), 


* konj na ormanu i hijena u menažeriji, gora i ravno polje, 


šuma i jedan list što njime vjetar vije.2 Sve to ima svoj 
Život kao i čovjek: sve to teži između htjeti i moći, između 
ideala i zbilje, cilja i svršetka, duše i želuca (!!!), težnje za 
oslobođenjem i uzdignućem, te ropstvom i padom (teži 


! Moja opaska kao i prva fraza. 
2 Strašnog li nabrajanja! 
* Moja fraza iz studije o Stevi Sremcu kod istog predmeta. 

za ropstvom i padom!), tragiku čovjeka tihohođe (neolo- 
gizam — tihohođa, furtimaš!), koji buru žanje, i buntovnika 
koji ne može naći zatišja — to obrađuje Milčinović od prvih 
crtica, pa i u Prokletstvu« »Bit će jarmova, dok 
se bude i jedna grana zelenila na gorama...« 
To je napisao u jednoj od prvih crtica, a poslije je čitavu ovu 
tragiku iz slika u prirodi, iz sitnica, prenio na šire podru- 
čje, na naš socijalni život, naročito u novelama »Vjetar« i 
»Nejačići«. Dva su Nejačića, otac i sin, ali uistinu nijesu dva, 
već mi svi smo nejačići,! oci i djeca: ljudi umora, smalak- 
savanja, koji ne znamo kuda srćemo; hoćemo više nego mo- 
žemo, i zato nemamo određenih ciljeva, pa se čini da uopće 


nismo ni imali nikakvih ciljeva; govorimo o teškim zadaćama, | 


a bije nas bijeda zalutaloga; ne vjerujemo u sebe jer ne vje- 
rujemo u drugoga, tapamo inokosni, pogruženi,? a niti smo 
drhtavi, ni sentimentalni, niti imamo suza da se ispla- 
čemo; presebični smo, a jedina nam je strast analiza, iza koje 
mjesto sinteze dolazi rascjep, jer u uskoj sredini težimo za 
širokim vidicima, jer se sagibljemo/ ali nikad dovoljno 
ne sagnemo šiju, zbog svog ponosa i jer osjećamo daleko više 
nego što određeno znamo...« 

I sve to u ime reprezentativnog Andrije Milčinovića, koji 
najmiliju riječ dra Mila Starčevića: »Dok je toporišta, bit će 
i sjekira« — pretvara u aksiom fatalnog robovanja: »Bit će 
jarmova, dok se bude i jedna grana zelenila na gorama... .« 
Da, bit će jarmova, ali ne za Starčeviće, već za Nejačiće. 

Pardon: ne mišlim time reći da je A. Milčinović nešto 
»bez konsekvencije«, književnik bez relativne vrijednosti i 
sasvim se slažem s predgovornikom kad kaže za toga literata: 
»On je izašao iz đačkog, upravo gimnazijskog pokreta, 
koji je nastao u doba najvećeg političkog mrtvila i potpu- 
ne sterilnosti narodne politike.« Ova književnost bi i danas 
bila izvanredna kao gimnazijska, ali mi nismo više literarni 
gimnaziste, a Milčinović je to ostao, pišući još uvijek onako 
kako pisaše u prvim svojim, inače originalnim stvarima, dok 


1 Oho! 

* Strašnog li nabrajanja! 

3 Čemu sve to u pluralu? 

* Moja stara fraza, štampana. 
5I putovima. 

% Saginjemo, ali ne svi. 

u doba našeg priličnog političkog mrtvila i u »Vjetru« brani 
svoju vječnu i vrlo komodnu tezu da su naime slobodne naše 
šume stvorene samo za naše jarmove. Taj modernista — veli 
njegov panegiričar, najprije je pripovjedač, a onda »dramatik 
i kritik«. Kao dramatičar napisao je Milčinović dramu u dru- 
štvu, pa ne znajući što je njegovo, što pak Ogrizovićevo, ne 
možemo znati kakav je u stvari dramatičar, a dr Drechsler bi 
bio svakako precizniji i jasniji napisavši: Milčinović piše i 
kritike — no napisavši: Milčinović je kritik. 

Iza svega toga nije teško pogoditi kakva je to Antologija. 
Predgovor je sasvim promašen, a izabrane pripovijetke, ako i 
vrlo zanimljive i djelomice vrlo uspjele, nisu pregled najglav- 
nijih težnja novije pripovjedačke naše proze, što je sasvim 
prirodno, jer izbirač nije imao osim svog ćefa nikakvog ozbilj- 
nijeg kritičarskog kriterija. 

. Naši pripovjedači dijele se u narodne i u umjetne, u one 
što pripovijedaju više kao narod (Šimunović, Ivan Kozarac, 
Turić u ovom slučaju), pa u one što nastoje pisati kao pravi 
umjetnički pripovjedači. Ti umjetnički pripovjedači naši mogu 
se podijeliti po vrstama .(realiste, naturaliste, psiholozi, lirski 
ili epski temperamenti itd.) i po utjecajima, kada se zna da svi 
evropski glavni literarni utjecaji ostaviše više ili manje traga 
i u našoj književnosti. Ruski utjecaj je kod nas najveći. Preko 
Njemačke djelovaše na nas skandinavska književnost, pa je 
neki modernista, hamsunovac, imao čak hamsunski snobovski 
pseudonim, Ylajali. 

Literarna naša zagrebačka secesija javila se kao odjek 
bečke secesije, i H. Bahr bijaše neko vrijeme žalosni i neho- 
tični patron množini naših modernista. Vascijelo naše Primor- 


je bilo je i ostalo u talijanskom vazalstvu, a d'Annunzija su. 


prevodili čak sa njemačkoga u Zagrebu, kao i Oskara Wildea. 
Francuzi, najbolji učitelji savremenog pisanja, imali su na ža- 
lost kod nas u novije doba najmanje đaka, pa postoji li razlika 
između Srba i nas, bolji Srbi su listom literarni Francuzi, dok 
se kod nas mora za francusku kulturu praviti još uvijek pro- 
paganda, pa smo nas nekoliko hrvatskih Francuza bliži beo- 
gradskom no zagrebačkom kulturnom tipu. 

Naši se pripovjedači nadalje dijele u pesimiste i u nepe- 
simiste, u artiste i u tendencijske pripovjedače. Nakon užasnog 
pada Stranke prava (1886) postaje i Đalski schopenhauerovac 
i hartmannovac, i taj pesimizam pretvara se kod Leskovara 

kao u pjesmama Kranjčevićevim u pravo očajništvo, što kod 
Leskovara prelazi u religiozni misticizam, u pravu reakciju, a 
kod pesimista kao Milčinović u fatalizam. Proti toj tendenciji 
sistematske slabosti i abdikacije stvoriše neki pisci utilitarni i 
estetički neprihvatljivu teoriju korisne i tendencijske litera- 
ture, dok smo mi, đaci učitelja energije kao što su klasici, 
Stendhal i Nietzsche, savladali pesimizam kao individualiste i 
savremenici preporoda evropskih nacionalizama, našavši čak i 
u bolnoj, pesimističnoj knjizi kao Poe ili Baudelaire akt suve- 
rene energije, a u artizmu način koji nas oslobođava od plač- 
nog pesimizma kao i od plitkog utilitarskog optimizma. Najzad, 
da ne odužujem, i na modernu hrvatsku pripovijetku bijaše od 


utjecaja činjenica da Beograd, koji početkom devedesetih go- , 


dina za nas tako reći ni postojao nije, ulazi u hrvatsku kultur- 
nu sferu kao mi Hrvati u srpsku. Naša literatura postaje uza- 
jamna u nastojanju da bude jedna, a taj srpski momenat, 
vidljiv već i u žargonu našeg novinarstva, svakako ostavi 
traga i u stilu našeg novijeg pripovijedanja. 

Sve to je dr Drechsler slabo zarezivao, a najmanje je vo- 
dio računa o tome da napredak hrvatskog novijeg pripovije- 
danja može postojati samo kao napredak vještine pisanja, kao 

evolucija proze i hrvatskog proznog stila. 

Prije se kod nas mislilo da dobar pripovjedač može posto- 
jati čak i bez poznavanja elementarne gramatike i sintakse. 
Za stil se kao u Srbiji prije Nedića ni pitalo nije. Nepismeni 
ljudi pozivahu se kao i danas na svoje »ideje«, kao da u umjet- 
nosti mogu postojati ideje bez izraza, bez stila. Njemačka, 
zemlja bez ukusa, zemlja bez stila, naučila je i hrvatsku svoju 
kulturnu potrkušu na »ideje«, naime na književnost što s vele- 
učenim izrazom na licu i sa fingiranom dubljinom u barbarskim 
baroknim očima muca, pelteči, zamuckuje i bunovno buba, 
bunca i beneta. Kod nas nema diletantskih opančara, sluga, 
konobara i bravara. Samo u politici i literaturi bjesni još uvi- 
jek raskorlaćeni diletantizam,. kao da je književnost sport. 
Imam li talenta za vrtlara, to još ne znači da sam vrtlar. Imati 
talenta za literaturu, ne znači biti gotov literat. Mi smo imali 
najvećih talenata, koji su bili minimalne produkcije kao plod- 
na i zahirena naša polja što ostaju pusta pod pustim, lijenim. 
i neukim hrvatskim rukama. Kod nas se kultura shvataše kao: 
najveći kapital sa najmanjim prihodima, dok bi obratno biti 
moralo. Svaka umjetna književnost, svaka prava umjetnost je: 

kritična, samo naša to ne bijaše. Vraz umre na žalost premlad, 
Šenoa smatraše Bćrangera, uličnog pjevača, svjetskim geni- 
jem, dok već umiraše savjesni artist Flaubert i dok se kod nas 
o glavnim načelima umjetnosti nije ni diskutovalo. Stariji naši 
bijahu književnici onako kako je Vjekoslav Klaić muzičar: 
diletanti, često genijalni, ali diletanti, držeći kao i svi diletanti 
»tehniku«, dakle stil, pitanjem zanatlijskim i inferiornim. Dis- 
ciplina kojoj je ime Wolfgang Goethe ostade našim literatima 
antipatičnost kao pruska dresura. Naša književnost bijaše kao 
i stari »klasični« »Vijenac« »za zabavu«. Mi danas imamo 
uspjeha samo kao ljudi »za zabavu« najprije, a onda »za po- 
uku«, dok umjetnost nije obična zabava ni pouka. Prvi naši 
ljudi, Starčević i Strossmayer, nisu imali dodira sa modernom 
umjetničkom savremenošću kao lijepi dusi. Stari je došao do 


. Rousseaua, a Štroca do Chateaubrianda, kao i knez-kralj 


Nikola. 

Mi danas imamo manje dara i manje optimizma, ali i ma- 
nje diletantizma. Mi znamo da se.sve skupo plaća, pa i lite- 
rarni uspjesi. Mi smo manje daroviti od naših štovanih pret- 
hodnika, ali smo solidniji. Spontanosti, lakoće, dojmljivosti, 
fantazije: svega toga ima naše pleme, ali nema kulture i nema 
discipline, pa ima li kod nas literarnog modernizma, taj mo- 
dernizam nije improvizacija, dobra za novinarstvo, već red, 
rad i rad, nije diletantizam literarni, već ona literarna solidna 
kultura koju su imali neki Dubrovčani i neki Iliri, pa su 
stoga moderniji i savremeniji od pokojega »moderniste« i đaka 
Gorkoga ili Whitmana. f 

Stil, perfektna forma, izraz ekvivalentan ideji, ideja izra- 
žena jedinim, najboljim načinom: evo glavnog mjerila za va- 
ljanost hrvatskoga stiha i hrvatske proze. U antologiju hrvatske 
Pripovijetke moralo je ući najuspjelije i najbolje, to jest ono 
što je najoriginalnije, najpersonalnije i što je najnapisanije, 
najstilizovanije. Ova Antologija to nije, jer dr Drech- 
sler nema za taj posao dosta ukusa, dosta književne kulture, 


dosta tolerancije i objektivnosti. Kako da naše pisanje sude 


ljudi koji sami zlo pišu? 

No i ovaka kaka je, ova Antologija će dati dosta 
poučnu sliku o stanju hrvatske pripovijetke Srbima, ako i ne 
baš najnovije pripovijetke. Priznajem da je izraz »noviji« 
tako širok da je među novije pripovjedače moglo ući dosta 
ljudi pripovjedačke tehnike, starije od tehnike samoga Đal- 

skoga, izvrsnog kompozitora. Priznajem i to da je kod tolikih 
struja i strujica, tendencija i tendencijica strašno teško sasta- 
viti antologiju koja bi bila uzor naše novije pripovjedačke 
vještine i ujedno slika najnovijih traženja novog proznog stila. 
Mučno je sastavljanje antologije pokojnika, ali još mučnije 
antologije živih, kad se zna da su neki pisci najbolji na po- 
četku, drugi na svršetku svog života i kad savremenici nikad 
ne mogu ocijeniti umjetničkog utjecaja savremenih pisaca, 
naročito u polupismenim zemljama kao evo ovdje. Tako je 
npr. Dežman-Ivanov danas sasvim prestao beletristički raditi, 
ali je njegova knjiga »Protiv struje« sa svojim realizmom 
s jedne i simbolizmom sa druge strane vrlo karakteristična za 
čudne i oprečne tendencije našeg literarnog secesionizma prije 
desetak-dvanaest godina, sasvim kao crtice Milčinovićeve, pa 
i stvari što su sasvim neuspjele, jer u traženju novog izraza 
je i samo traženje vrlo zanimljivo, pa slični ogledi znaju biti 
poznavaocima zanimljiviji od »svršenih«, nađenih djela, te su 
poneke skice i promašeni nacrti poučniji od gotovih slika. i 

U svakom slučaju je sastavljanje i tumačenje hrvatskih 
antologija isto tako teško kao i pisanje za hrvatske antologije, 
pa tome mučnome poslu nije dorastao dr B. Drechsler, kojemu 
inače svaka čast kao marljivom čovjeku, novom Matičinom 
tajniku i historičaru, upravo bibliografu literarnom. Srpska 
pak publika neka bude zadovoljna i tom Antologijom, kada 
već ne mogaše imati druge. 


(Savremenik, VIII, br. 1 i 2, siječanj i veljača 1913) 



















PLES RIJEČI 


»Dijalektika graciozna i opasna« 


U posljednje vrijeme ima mnogo novosti kod Srba i Hr- 
vata, ali kako ih ima malo, vrlo malo literarnih, pročitavši u 
ovom listu »Bure« pomislih: — Za tom tobožnjom Isidorom 
Sekulić krije se jamačno muškarac rafinovane, ženske osjećaj- 
onosti što nas mistifikuje ženskim pseudonimom, jer danas 

nema žene što bi mogla napisati ovo: »U gustom zamršenom ' 

korovu počelo je neko mnogostruko micanje i šuštanje kao što 
ose čuje da kipi i pucka u zemlji kad posle kiše opet grane 
sunce.« »Telom svojim sam osećala padanje večeri.« »Tica, 
svetla kao rasprsnuta zvezda.« »Leptir, šaren kao da je kroz 
dugu proleteo.« »Kao da će svakim percem za sebe poleteti.« 
. »Tice kao crne munje paraju po vazduhu.« »Siva melodija ću- 
tanja i tišine.« (Koja muzika!) 

No pročitavši te »Saputnike« u onomadnom izdanju 
zaslužne beogradske Cvijanovićeve knjižare, uvjerih se e je 
to odista ženska knjiga, jer je mogaše napisati tek žena, pozna- 
vajući izvrsno sebe i svoj dar. U »Rastanku« se među inim 
opisuje ovako ta verbalna vještina: »On ju je zvao Worttin- 
žerin, a zvao ju je tako malo od podsmeha a mnogo od milošte, 
jer ga je tim pametnim i ludim svojim čavrljanjem i privlačila.« 
Ovo je odista knjiga ženskog ludog i pametnog ćeretanja, pa 
riječi bola na toj muzici gestikulišu, klanjaju se, vrte se oko 
sebe, skaču i igraju tako bizarno, čudno i ugodno, te Isidora 
Sekulić podsjeća na plesačicu Isadoru Duncan. Kao pravu 
ženu, nju pritiskuje i sužava tajna. »Teško onima koji ne 
umeju da razbiju i na svetlost iznesu svoju tajnu.« Isidoru Se- 
kulić zanosi čak tigar kao muška ljepota. Najdraži njen epi- 
tet je kraljevski. Ona zna za čistu strast i pravo 
ženski i romantično ne osjeća vječne antinomije između strasti 
i ideala. Ovo nisu ni priče ni pravi feljtoni. Ovo su kao kro- 

nike žene pjesnika H. de R&gniera (Gćrard d'Houville) đerđefi 
za sve vezove slobodnog čavrljanja, sve sižei u kojima se ne 
treba pričalac strogo držati predmeta. Dok mi za samoćom 
čeznemo, Isidori Sekulić je teška i mučna. Dok nama ljubav 
nije u životu jedino i glavno, u ovoj ženskoj knjizi je nesrećna 
ljubav jedini i glavni događaj, pa se i opet vidi kako je naj- 
veća nesreća ženama kad nemaju sreće biti unesrećene. 
Ženska čast je u što slavnijem i ljepšem gubitku njenom, pa 
kako te srećne nesreće u tom djelu nema, ono je reakcija proti 
toj neugodnoj činjenici, dnevnik strašne historije i erotska 
banalna, užasna ispovijest. Iskrenost je ovdje jedina strašna 


koketerija, iskrenost i bistrina, mada pamet kompromituje | 


ženu još više no muškarca. Tu žena u očajanju nezadovoljenog 
glavnog svog instinkta čak priznaje da nije lijepa, ako i nema 


ružnih žena, naročito pametnih ružnih, jer je pamet i kod 


žene privlačivost, ljepota. Žena, gadna u Beogradu, može biti 
prekrasna u Zagrebu. Gospođa Hrizantema, divna u Japanu, 
“bila bi ružna da je rođena u Parizu i Loti je tu ne bi pogle- 
dao. Ružne su samo one koje to žele, a i ova ovdje to priznaje 
tek iz koketerije da bude što zanimljivija i da čuje evo naš 
demanti. I literatura je njima sredstvo begenisanja i lju- 
bavnog domjenka. Tako opisivati može tek žena: »Po površini 
mora drhti neka grgurava modrina...i čini se da je more... 
bacilo na.sebe toplo krzno plavih severnih lisica.« (Asocijacija 
raskošne toalete, luksusa i ženskog elementa u vodi.) U ovoj 
knjizi je ženski princip dobrote na koljenima pred vrlo bru- 
talnim načelom muške snage. Povjetarac u kosi, ženska ručica 
na glavoboljnom čelu, usta u bolu nasmijana od unutrašnjeg 
cjelova: od takvih elemenata je složena ljepota te poezije. Za 
Isidoru Sekulić nikad ne čuh niti je vidjeh, pa ipak mi je pred 
očima i varam li se, to bolje: mala, mršava, blijeda, pametna, 


neudana, živi u ultra-provinciji, među hiperpalančanima kolo- , 


salnom snagom intenzivnog unutrašnjeg života, revoltiranog 
već proti prirodinom redu i poretku. Ona je jamačno nastav- 
nica, jer i ovdje se ne može oteti da poput svih pajdagoga tu 
i tamo docira: »Robinzon«, »Život i patnje u Sibiru«, »Put u 
zemlju Vatukulumba«. »Bure« je krasna poezija dječje psiho- 
logije. »Bacite kamen u more, i stanite trenut dva. Kamen 
će... .«, »Udarite rukom o staklo, prsnuće zraci oko jedne tačke. 
Probite metkom glavu... Zabodite nož u žilu... Pogledajte 
kroz mikroskop ćelije organa, videćete...« Isidora Sekulić 

je dakle mala, još mlada, mršava, blijeda, glavoboljna učite- 
ljica ili nastavnica, tankoćutna duša među barbarima, siroma- 
šna dama među malograđanima od kojih zavisi i koji možda 
smijehom glupana plaćaju njenu živčanu i mozgovnu superi- 
ornost. Ako sam pogodio, ove crtice su krvava autobiografija, 
najkrvavija od svih meni poznatih, jer sam rekonstruisao au- 
toričinu osobu iz njenog djela. Nisam li pogodio, I. Sekulić je 
veliki humorista, a ja sam nesposoban za ironijsko čitanje. 
Ove crtice su za Srbiju nešto relativno novo, jer nisu pra- 
ve pripovijetke ni pravi feljtoni. To su lirske, subjektivne im- 
presije u prozi, jamačno autobiografskog jakog obilježja, nekak- 
va sredina između pripovijetke i feljtona. Većinom su izvrsne, 
dok su neke srednje ruke, kao obični prilozi đačkih listića, 
(Čežnja, Ligurija, Glečer, Ironija,  Lutanje). U njima 
je tek jedna — ženska — glavna osoba, i tek tu i tamo pokoje 
idealisano muško stvorenje, sasvim sporedno, pa iz knjige. 
ispada englesko veliko J a, sasvim kao u pjesmama modernih 
srpskih lirika, s kojima veže I. Sekulić zajedništvo kulta ro- 
mantike, pesimizma i patriotizma. Mada je dr Skerlić moder- 
noj Srbiji zabranio plakati, i I. Sekulić je pesimista najernje 
boje kao kakav Pandurović ili Dis, a najnoviji historijski doga- 
đaji — akonam je već do toga — opravdaše taj pesimizam. Taj 


pesimizam je patološki, živčan, a uzrok — ili posljedica — mu . ' 


je histerija, stara romantička bolest. »Strasti pritihle i žedne 
za vetrom i rosom, a temperamenat boluje od histerije.« 
»Suva ukočena seta je moje praštanje, a crna histerična tuga 
je moj rastanak.« »Tvoj mirni i dugi pogled svetlom haljinom 
ogrće muskul otrova i greha.« U »Glavobolji« se u tančine 
perverznim uživanjem bola analizuje histerijska migrena, a 
usta i usne, mišice histerijskih trzanja i uzrujane grozničave 


«suhoće, usne i usta se upravo histerijski ovdje rumene, tresu, 


unakazuju, smješkaju, grče i krevelje. »I čim se stegnu usni- 
ce.« »Donja vilica još trza i mrda.« »Proleće sa crvenim srcem 
i crvenim ustma.« »Krade (se) u toplu rumehu duplju tvojih 
usta.« »U uglovima tvojih usta zakopala se neka prežaljena 
žalost.« »Druga reč, oštra i krta, prebila se među stegnutim 
zubma, i slogovi joj zapali u mračne, uvučene uglove usana.« 
»Vilice zevnuše, a iz razvaljene, crvene, kao krvlju oblivene 
šupljine usta suknu vreo mlaz i začu se škripanje i škljocanje 
ogromnih koljača« (zuba što kolju). I. Sekulić je kao reprezen- 
tant književnički našla svoju, novu riječ, koja sadržava pato- 

loško stanje mnogih savremenika i cijeli Histerijski pesimizam 
te knjige: Zaziđavanje. To je užasna odluka da se ne- 
tražena djevojka, usjedjelica, izmiruje sa sudbinom vestalke, 
sudbinom vrlo tragičnom zbog komičnosti, naime zbog odri- 
canja onoga što se već odreklo. 


Ta zazidanost ima poseban stil, stil tančine i nijanse, jer 
što je duša zazidanija i samotnija, to je osjetljivija i za svaku 
sitnicu otvorenija. Stil igle i povjesma, stil nerva i končića, 
pun neočekivanih detalja, stil mikroskopa i oštrog kritičnog 
ženskog nervoznog oka, ples riječi kao ženskih mušica i ka- 
prisa. Tim stilom ništa postaje nešto: praznine nema za osjet- 
ljivost živaca koji vide mikrobe i osjećaju atome bolova ii ra- 
dosti. »Po cveću se obesili crni konci smrti.« »Onaj svetli sre- 
brni blesak sunčeva rođenja koji seća na maslinove šume 
levantskih ostrva« (»Nostalgija«). »Malne da su mu se zubi kroz 
obraze provideli.« »Nad dubinom svoga ćutanja dižeš most od 
reči.« »Kao da ih je nešto iz mraka poljubilo.« »Kratka večnost 
trenutaka.« »Ona zna strašna ćutanja među ljubavnicima.« »U 
stolici još ravno dva pedlja prazna mesta pored. mene...« 
»Grančica divljeg kestena koja ne može da spava.« »U vaz- 
duhu dva-tri smrznuta mesečeva zraka.« »Tka se bela beloća i 
bela tišina.« »Samoća leži kao prikovana na zemlji.« U ovom 
muzikalnom stilu, stilu samoće i krajnje osjetljivosti, kada 
duša trepti od tišine unutrašnjim drhtajem kao grozničavi list 
od trepetljike u spavanju uzduha i podnevnog vjetra, napisane 
su najljepše stranice, naročito izvrsna jesenja impresija »No- 
vembar«. To je stil nijanse i nerva, sličan idiličnošću stilu 
Fr. Jammesa i stilu impresionista. Još malo, još malo preko te 
crte i sve je to stil humorista: Dickens, Jules Renard, A. Dau- 
det. Stil srodan čak mom načinu: » Večernje seni, blede i krat- 
kovečne kćeri hladovine i tame.« Prekoračimo crtu i već 
smo u karikaturi, u humoru: »I po putu vidim dve istegljene 
uglaste senke kako žure i čudnovato batrgaju KicK i ras- 
klimatanim nogama.« 


No dok me prva stvar Iiaćeć Sekulić db novošću, 
sve ostale me iznenađuju jednolikošću. Taj stil je svuda jed- 
onak i nije mijenjan promjenom sadržine, predmeta. Pati od 
manirizma. Načinjen je i vidi se kako je načinjen; nije dakle 
dosta naravan. Skrojeno, ali nesašiveno odijelo. Vidi se kroj. 
Već kod velikih stilista vrijeđa vidljivost njihove procedure. 

Jednakost Flaubertovih fraza vrijeđa kao monotonijom 
jedanput-jedan. Rečenice kao opeke: jednog kvaliteta i kvan- 
titeta. Kod Isidore Sekulić smeta i na koncu dosađuje traže- 
nost efekta, dakle afektiranost i vazda ista procedura koja je 
uglavnome u tome što ona kakvu finu, što finiju senzaciju i 


nijansu rastavlja u njene djeliće, pa te mrvice onda povećava. 


i hiperboliše. Taj način je dosta originalan i zahvalan, ali na- 
pokon dosadi silnim repeticijama. Svako pretjeravanje je po- 
greška, pa i pretjeravanje lijepih efekata istom metodom. 
Silom repeticija neobičnosti postaju obične. 


Tako se anališe histerijski smijeh, a pojedini momenti 
se što jače ističu, naglase, podcrtavaju zbog što jače impresije: 
» Anamršavom, upalom licu devojke stajao je ugla- 
sti, rastanjeni, poremećeni osmeh, koji se zare- 
zao u svaku kosticu i u svaku crtu lica. A preko nje- 
ga su, jedan za drugim, kao pred epileptični 
napad, pretrčavali najužasniji trzaji plača, koji su 
kidalii rastezali svaki potez osmeha.« Pokadšto je 
ta manira dobra, naime kad treba čitaoca zadržati kod važnog 
čina, simbolisanog u nagloj nijansi, ali kada ta manira postaje 
manija, u. masi detalja gubi se cjelina, pa npr. na obrazu, 
vječno opisivanom tim načinom, ne možete uhvatiti njegovog 
oblika kao na licu što pravi vječno nagle grimase, pateći od 
kakvog nervoznog histerijskog tic-a. Tako je taj stil izgu- 
bio kičmu, pateći od neizlječivog tabesa i podsjećajući na »ana- 
litičan« stil hiperbolisanog detalja brbljavog Mitrinovića. Te 
parafraze su fraze, djelujući svojim dužinama epske širine kao 
— da oprostite! — nepodnošljiva gnjavaža. Ta glavobolja nije 
tako strašna kada pacijentica može bilježiti (sedamnaest stra- 
nica!) sve njene faze. Kako može netko silno voljeti i istodobno 
(Tuga, Rastanak) kontrolisati i opažati svaku nijansu i 
svaku najmanju promjenu na sebi, na ljubavniku i na stvari- 
ma? Ta stilska originalnost je prisiljena, forsirana. »Beli 
top je određen da bude crna sudbina neprijatelju, i -od zlo- 
rada zadovoljstva kao da se još više, no obično, zacaklila d e ž- 
mekasta njegova okruglina. Došlo mi žao ozbiljnog 
crnog topa i elegantnog vranca; i rešim se da pomerim 
sitnu sudbinu politiranih junaka. Pomaknem bel- 
ca za jedan skok dalje od crnog piona, i pred očima mi 
se stade ispletati nov, doduše zaobilazan, ali vrlo zanimljiv 


napadaj. Povučem dva puta brzo i Smelo, i odjedared se nađoh . 

pred neočekivanom alternativom. Ili da izgubim jednu frontsku 
figuru, ili da dopustim \da mi se ponositi parip okreće 
oko svoje sopstvene osovine« I sve to u naj- 
ozbiljnijem tonu! Ovo bi mogao potpisati Mitrinović: »A ta- 
lasić se umorio i zastareo, i ravan je i tih i beo. I dok moje 
ruke razočarano padaju, on ponovno... .« I tako riječi, riječi i 
riječi o talasiću. Ovo podsjeća na Dučića kad afektira: »Posle 
jednog strašnog sabata došla je jedna tajanstvena kazna.« Ta 
traženost svršava se precioznošću, uništavajući ono što je jedi- 
no odlika pravog stila: konciznost, jednostavnost i naravnost. 
I dijalog (str. 134) u toj afektiranoj maniri pa pored sve doži- 
vljenosti lažno djeluje. Vrat nelijepe djevojke klone kao 
»vratlabuda, koji će da mre.« U ovoj prirodi ima »metafizi- 
čkih sila«, naime u alpskom ledu. Čemu tučna klatna (str. 
121)?»Smežuran dvorac«, »Vratim se u nj« (konac periode). 
Itd. U Beogradu se u posljednje vrijeme silno zanemaruje 
jezik, koji je i ovdje vrlo, vrlo aljkav. Riječizgledati (aus- 
schauen) opetuje se afektirano oko sedam-osam puta, a u ovoj 


s.Ms 


šaka, pa riječi što kao merdevine (ljestve) i mrdati 


(micati) vrijeđaju svako osjetljivije uho. Ne sviđa mi se ni in- ' 


terpunkcija. I u tome vlada u Beogradu potpuna anarhija. Ba- 
nalnosti su često u »Saputnicima« servirane kao bogzna 
što. — Gadni crvi — »zaključak strašne logike zemaljskog ži- 
vota«. »Perjanice glečerskog sunca.« Menažerijski tigar 
u »Ironiji«. Basna o vuku (sloboda) i psu (ropstvo). (Hijena 
A. Milčinovića.) Stara fabula. Sve je to posljedica-pretjeranosti. 
Što je prefino kida se, a prevelika oštrina nije korisnija od 
tuposti. Krajnosti se dodiruju, pa pored tih dosadnosti i vul- 
garnosti nalazimo ovakvih misli i dojmova: Ona je »stidljiva i 
pokrivena« — »kao da je rosu pila«. (Stidljivost i pokrivenost 
su tu suvišnosti, jer posljednji pasus o rosi sve kazuje.) 

Eto i ovdje po običaju gomilanje umanjuje efekat. 

U prirodi je kretanje »idiotsko stajanje, a razviće bedasta 
repeticija.« »Gde je onaj koji nije (u mislima) lutao i nije 
ubijao!« Naš rad je češće u skladu s »okolnostima« no s nama. 
To su misli ljudi »mnogo (vrlo) samih u samoći i mnogo tuđih 
u tuđini«. U najljepšim pojavama ima srodnosti, ali i svih 
»simbola tuđinstva, ćutanja i samoće«. »Pusto tičje gnezdo, 
napunjeno snegom.« Šteta, kako rekoh, što lov na efekte svr- 
šava lošom retorikom i prenavljanjem. »Čežnja mramora da 

bude stup ponosa i snage.« Čežnja bledih freska — znate u 
čemu je? »Da ih ne sišu oči i sunce.« (Mi držimo baš protivno.) 
Lijepo je uspoređenje oblaka s trulom punom spužvom, ali 
umjesto da to direktno rekne, I. Sekulić kao obično troši riječi 
i frazira, vrti se kao mačka oko kaše, poput ljudi što se smiju 
svojoj dosjeci dugo prije no što je izbačena. »Sipa hladna i 
česta, kakva može padati samo« itd. itd. »A oni ostaju 
smežurani, šupljikavi i mlaki kao truli, najedeni sunđer.« — 
Ah, što sve morasmo progutati dok dođosmo do te spužve! Da 
toliko nisu preparirani, ti efekti bili bi svakako ljepši. Jedva 
čekam nakon te lektire čitanje pisama gđe. Sćvignć. Naivnost 


Isidore Sekulić je silan napor oko naivnog stila, ovo fingiranje | 


snage jakih, što joj uspijeva, čitate li je izolovano, u kakvom 
listu, dok tu, u knjizi, primjećujemo drhtanje slabih žila, lupa- 
nje srca, izvjesnu tremu u glasu i pogledu: sve znakove silnog 
napora i umornosti. Gracija je pisanje bez znoja. »Saputni- 
ci« nesumnjivo nisu improvizovane, odmah na čisto pisane cr- 
tice. Često su prepisom kvarene i to bih, da se ne bojim frazi- 
ranja citatima, mogao bez po muke dokazati. Izrađen stil ne 
smije nositi tragove rada. Kuhinjski vonj kvari i najbolji tek. 

»Saputnici« su diskretan roman. On je lijep i energi- 
čan, ona nije lijepa (tj. njemu se fizički ne sviđa) i zabavlja 


ga tek svojim duhom, plesanjem svojih riječi. On želi ljubav . 


u trenutku, ali kao sve žene ona, naprotiv, želi ljubav u stal- 
nom posjedovanju. Momenat i cijeli život. Ona kao da žali što 
ne bijaše ljubavni impresionista, što nije bila tuđa ma i časak. 
Šta ćemo: ljudi radije uživaju nesreću no sreću, jer se instinkt- 
tivno plaše gubitka iluzija. Unesrećio je ljude izumilac sreće. 
Unesrećava nas paradiz, ne pakao. »Saputnici« su dakle 
nesrećan ljubavni roman. Ženama i nama sviđaju se najviše 
na žalost one osobe koje nas neće. Ženama se u nama ne sviđa 
ono što nama, a muškarcima u ženama ono što njima. I iz ovog 
diskretnog romana izlazi da Nietzsche ima pravo i da je odbi- 
janje najbolja metoda za: mamac najdelikatnijih žena. One 
vole one što ih ne mare, jer im se taj indiferentizam čini 
— barem. u tom slučaju — znak snage. Ova ovdje. dama je 
romantična, jer »voli što ne vidi, ono što nema i ono što mora 
da prođe«. 


Bovarizam, ne upuštajući se u pustolovine. Njen, ženin, 
simbol je usamljen, gromom spaljen jablan, strah ptica i lep- 
tira, ideal joj je slobodan život cirkusa i divljih životinja, a u 

Ko sei 


njenom uzoru možemo gledati ideal savremenih inteligentnih 
Srpkinja. Ona ga je čekala — kao Milka Pogačić.— njega i 
sreću. (Ženama je ljubav sreća.) On je svećenik, pjesnik, junak 
i kralj! Vrši službu i živi u varoši. Ona ga se boji i bježi od 
njega. On je »nešto ogromno i nedostižno«, »silno i moćno što 
obara i osvaja«. Na ramenima mu kao Mojsiji munje, na čelu 
martirska rana s izvorom krvi! On je lijep i dobar kao dijete, 
»ružan i surov kao strašilo i hajduk«, pa voli borbu, djelo, 
surovu. moć, »tutanj i blesak velikih masa koje jedan čovek 
kreće«. (Jamačno sabljaš taj Ubermensch! Kuharice i intelek- 
tualke su soldačkog ukusa.) 

Lice mu je kao »kroz vatru proneseno«. Obrazi koštunjavi, 
presječeni »kao sabljom« dubokom po jednom borom. U uglo- 
vima usta prežaljena žalost, u strogim očima svjetlost »ka- 
kvom se nikad nijedna planeta nije zagrijala«! »Svyetlost koja 
nema u sebi bolesnih i grešnih nijansa narančaste i zelene boje, 
nego je sva od crnog i belog, od dva prva elementa, od dve ap- 
solutnosti, od biti i ne biti« On kao Bog »sve vidi«. On je 
revolucionar, urotnik, ne mareći za ljubav i sreću, žrivujući 
dakle ipak sebe, ali ne ženama. On »svoga pauk a« (7) nešto 
odviše zagonetno »hrani zaboravljenim ponosom  ponositih 
ljudi«. On je slavan, »platonska zagonetka«, »crno-beli pro- 
blem«, ne tražeći ni od koga i ne dajući nikome duše. Jedared 
samo joj se nasmijao! Lice zakopčano kao u Talleyranda. 
Junak, držeći u rukama sudbinu i živući uporno i prkosno. 
Jači od straha i nemoći, a u njemu »ima i bolesti i grobova i 
zmija i draži od užasa«. U oku mu je pobjednička baklja 
»jedinih i samih«. Stirner i Nietzsche, pa Antony Dumasa 
starijeg! Ljermontov je još uvijek ženski ideal, junak naših da- 
na u Srbiji. Fatalistični i fatalni romantični oficir. »Govorio joj 
je o divnoj pojavi da su pet ćovečjih čula u stanju da 
zgreše sedam (malo odviše!) smrtnih grehova.« 

Oni dakle ne sagriješiše ni sedam puta i ona, napuštena, 
pada u histerijski grozni pesimizam. »Žena ima čudan osećaj 
kad je čovek napusti. Osećaj da je bez vrednosti i da nikom 
više ne treba.« Otud očajanje, revolta, proti prirodnom za- 
konu, proti optimističnim »krugovima« Emersonovim, sim- 
bolima sudbine. Krug je strašnija optužba prirode i stra- 
šnije roptanje proti determinizmu od najstrašnijeg Kranjče- 
vića. Dok je Goetheu baš krug simbol omeđene slobode ljud- 
ske, naime autonomije i indeterminizma u sveopćem fatalnom 

beočugu kozmičke nužde, histerična žena je ekscentrična, 
stremi napolje iz sveopćeg kruga, buni se proti svakom redu i 
svakoj stezi i zakonu, naročito proti okovima običnog konven- 
cionalnog socijalnog života. Kao Imoralist A. Gidea sa- 
vjetuje: »Treba živeti u nepoznatom gradu, a umreti u hotel- 
skoj sobi bez broja, navukavši sebi jorgan do brade.« Ona po- 
znaje najstrašniji mamurluk: mamurluk nepodijeljene ljubavi. 
Ona ne laže i neće da zna kako lažu pjesnici i žene kao priro- 
da. Osjetila je da je progres izmišljavanje novih bolova. Tužni 
smo jer umiremo. Još bi bili tužniji da ne možemo umrijeti. 
Tužni smo jer smo ljudi. Još bi tužniji bili da smo bogovi. Bog 
može sve, ali ne može kao čovjek sebe ubiti, uništiti, pa ne mo- 
že li to Bog, ne možemo jamačno ni mi u nadi da je baš užasni 
krug simbol ljubavi, prvog i jamačno jedinog prazakona tog 
svijeta privlačivosti. g 

Da mi se ne žuri, mogao bih još vrlo mnogo pisati o toj 
knjižici neisplakanih suza i uvenulog srca, koja potresa i zanosi 
kao suza nepoznate žene, što zakonom mističnog atrakcijskog 
kruga, veličanstvene ljudske koncentričnosti evo pada na dušu 
i rosi naše srce utjehom daleke, čudne simpatije. Danas je 
mučno muškarcima, našoj brutalnosti i cinizmu, a kako li je 
tek delikatnim ženskim dušama! Gautier, Taine i Nietzsche već 
čeznu za mirom, za odmorima remetskim, a kako mora da je 
tek djevojci s dušom mimoze i inteligencijom stvaralaca sa- 
moj i samotnoj u doba bratoubilačke borbe nakon krvavog ro- 
mana kraljice Drage u plemenu što opetuje helensku plemen- 
sku pocijepanost i kobnu tragiku, u svijetu u kojemu »brale, 
nema ljubavi«! Ma što pisali mizoginski Weiningeri, ma koliko 
se svakakve »missis« već i kod nas nepozvane prtile u litera- 
turu, žena, izvor svakog entuzijazma i nagrada svakog juna- 
štva, ljubav naše majke, sestre, drage i supruge, ima sposobno- 
sti, kojih nema u toj mjeri muškarac: više takta, više normal- 
nog shvatanja i više srca. Dok je osjećanje estetičko dano tek 


rijetkim muškarcima, razvijeno je kod svake žene. Dok su 


gotovo svi muškarci prostaci, iz svake žene možete za nekoliko 
mjeseci napraviti kontesu. Genij je hermafrodit i kao muški 
talenat što je pun žene, tako je ženski pun muških elemenata. 
I Ahil se odgajaše među djevojčicama, Žene imaju mnogo više 
društvenog smisla od nas, mnogo su socijalnije. Majka nas 
uči govoriti. Žene stvoriše fini, viši društveni ton i život u 
Atenama, Rimu, Firenci. Dame dvorca Rambouilleta stvoriše 

or 


nakon trubadurskih gospoja uljudnost modernog francuskog 
druženja i razgovora, nađoše temelj onoj finoj društvenoj 
kulturi koja se i kod nas može dobiti ulaženjem ženskog nje- 
žnog i skladnog elementa u naše surove društvene redove 
kafanskih i bircuskih divljaka. Tko nije prijateljevao s inte- 
ligentnom otmjenom damom, nema pojma što je to slast iza- 


 ;branog ljudskog društva. Čovječanstvo bi prije podivljalo da 


ije složeno od samih muškaraca no-od-amazonaka, pa mnogih 
indiferentista ne oduševljava doduše Jehova, ali obožavaju 
simbol viteške zastave, harmonijsko ime gospe Marije, Djevice 
i Matera] Žene uglavnome imaju mnogo više ukusa i mnogo 


ix s m 
više osjećanja za smiješnost od muskaraca. vako za- 


dovoljstvo plaćaju mnogo skuplje od nas, rađajući čovjeka, 
dijete slučaja, u užasnim mukama i noseći za nove usjeve i 
živote mnogo veću odgovornost od nas. Naročito srpska žena 
je socijalno na još nižem stupnju od hrvatske. Isidora Sekulić 
je krasan primjer za finu kulturu, iskrenost, čistoću, ponos 
i spartanski patriotizam srpske savremene mlađe ženske ge- 
neracije. 

Dok naše »književnice« škilje na miss Pankhurst, pišu 
bez poznavanja hrvatskoga otimajući spremnijim muškarcima 
kao kineski jeftini radnik kruh iz usta, ova inteligentna Srp- 
kinja piše: »Ljubav prema otadžbini smetnja je čovečanskoj 
ljubavi; nfi ljubimo otadžbinu. Srce otadžbine ne zna šta je 
strah od Boga, ni šta je ljubav prema svome; mi ljubimo 
otadžbinu. Srce otadžbine je veliko, nesebično i toplo, i u 
njemu je vernost svih naših srdaca... I ljubimo otadžbinu 
i kad nam se krv u guši zgrušava, i kad utrobu svoju u ru- 
kama nosimo.« ' 

Buneći se proti tiranstvu Kruga, Isidora Sekulić, srce što 
izgara vlastitim negašenim plamenom, iznenada u svojoj re- 
volti apostrofira čovjeka nemirnog, nevezanog, vječnog put- 
nika, »nestalnu energiju sastavljenu iz volje i bola, iz velikog 
smeja i plača«, nepripitomljenog i neharmonijskog revoltirca 
proti svim disciplinama, koreći ga što se primirio i što ulazi, 
čuvajući ćutanje svoje duše mnogim riječima, otvoreni krug 
u »banalne georgine« s ostalim žalosnim leptirima... 

Vidjeste li Indiferentistu, Gillesa, bezazlenog clowna Wat- 
teauova? Što su njemu lozinke svih vašara? No duh je jak, 
a tijelo slabo. Živci se otrcavaju kao stari kaputi, mišići se 
umaraju, zubi ispadaju s kosom, a podne života bije u tjeme. 

Život je neozbiljan, umjetnost je ozbiljna. Život je kratak, 
umjetnost je duga. Ostavivši na putovima pola srca, pazimo 
da ne izgubimo tog ostatka vatre i neslomljivog poleta. 
Možda je i slobodna Boema predrasuda kao i Sančovo (fili- 
starstvo. Ima riječi kojih nikad nećemo moći reći p. t. go- 
spodi Hulji i Glupanu. Umorni smo od mejdana i od djevojaka. 
Nije sve to baš tako poetično kako se čini iz daleka, g65p0- 
dično! Danas bez rente nema slobode, a glavna naša renta — 
mladost — otišla je već tamo na purpurne tragove oceanskih 
utrnulih sunaca. A sad — pst! — i budimo diskretni, jer i 
kod nas počinje zidanje Skadra, zaziđavanje! 

Budi lijepa, i ćuti — reče onaj. 

Budi kakva hoćeš, i lijepo besjedi — velimo mi, kad do- 
sadi to preživanje vlastitog srca. ; 


(Savremenik, VIII, br. 9, rujan 1913) 





KLASIČNA KNJIGA 


Već lane upozorih na dječije priče gđe Ivane Brlić 
Mažuranić, nesumnjivo najbolje u hrvatskoj i srpskoj knji- 
ževnosti. Samo mati, samo fino odgojena i vrlo naobražena 
gospođa mogaše dati takvo biserje. 

Nedavno je Hrvatski pedagoški književni zbor izdao novu 
njenu pripovijest za djecu: »Čudnovate zgode šegrta Hlapića«, 
sa slikama gđe Naste Šenoa-Rojc. Pročitavši tu prekrasnu 
knjižicu bijah iznenađen kao pri otkriću malog remek- 
djela. Kod nas se u novije vrijeme upozorava na svaku 
budalaštinu. Za svakakve Madžare i druge plitke hvalisavce 
zna i barbarstvo naših političkih dnevnika. Čekao sam, pitao 
sam se, bude li se tkogod našao, pa da opazi, da se iznenadi, 


da svijet upozori na najnoviji rad gđe Brlić-Mažuranić. Na-: 


ravno: nitko se nije našao. 

Jer, kod nas se ima smisla i osjećaja samo za loše knjige. 
Inferiorni shvataju i osjećaju samo svoje, samo inferiorne 
autore. 

Kod nas je vrlo razvijena dječija književnost, hvala, u 
prvom redu požrtvovnosti našeg učiteljstva i zaslužnog uči- 


teljskog Zbora. No ta književnost je odviše pedagoška. Od- 


govara često doduše svojoj odgojnoj svrsi, ali nije književna. 
Ovo djelo gđe Brlić-Mažuranić naprotiv spada među one 
vrlo rijetke pripovijetke što su doduše pisane za djecu, ali 
što ih ne čitaju sa nasladom samo mali i neuki već i odrasli 
i inteligentni. Najbolje knjige čovječanstva tako su pisane: 
Homer, Don Kihot, Robinson Crusoe, Gulliverova putovanja, 
basne Pilpajeve, Esopove i La Fontaineove. Andersenove priče 
su divne, ali kao »Tisuću i jedna noć« pune su čudnovatog, 
fantastičnog elementa, dok je divna originalnost ovog 
malog našeg romana dječijeg u tome što su te zgode doduše 
čudesa i neobičnosti za djecu, ali za nas doduše neobični, ali 

vrlo vjerovatni i realni, realistički ispričani događaji. Ovaj 
svijet nije izmišljen. Taj svijet je stvoren, a magija pripo- 
vijetke je baš u tome, što je realni, obični i najobičniji, što 
je svakidašnji taj svijet čudnovat i bajan, jer ga ne gledamo 
i ne osjećamo svojim, već djetinjim očima i dušom djetinjom. 

Svaki život je u malome opetovanje sveopćeg života. 
Svaki čovjek od zametka i poroda pa do smrti prolazi u mi- 
nijaturi kroz repeticiju opće ljudske historije. Pri porodu 
smo na nižem stupnju od nekih sisavaca, kasnije proživlja- 
vamo duševna stanja primitivnog čovjeka, kao dječaci gle- 
damo svijet naivnošću stare Indije i Homerovih junaka, kao 
momci dijelimo sve smjelosti romantičnog titanstva, a u sta- 
rosti obično doživljavamo dekadencije podjetinjenih, nemoć- 
nih civilizacija i društava. Blago onome koji ostaje uvijek 
mlad, koji se nikad ne zasiti i ne blazira, koji se uvijek 
umije diviti i začuditi! Mi svaki dan demantujemo, oprovrga- 
vamo, odričemo se sami sebe. Tko je zadržao Gdjetinju dušu 
svoju, tko se umije sjećati? Tko je danas još naivan, kad to 
više ni djeca nisu? 

Epski, pripovjedački talenat je u jezgru naivan, jer ima 
sposobnost živjeti tuđim životom, zaboraviti na sebe, uvući 
se u tuđu kožu: poistovetovanje sa tuđom egzistencijom. 
Bez toga dara nema ni historijskog pravog shvatanja. Lišen 
te naivnosti, Voltaire se ruga Djevici Orleanskoj i svecima, 
a Flaubert reprođucira tek spoljni, fizički, a ne duševni život 
prošlosti. Rembrandtovi biblijski prizori nose doduše sasvim 
nehistorijska obilježja (kostimi, arhitektura, milieu), ali njihov 
duh je sasvim u stilu duha Sv. pisma. Čini se da smo mi spo- 
sobniji uživiti se u dušu viših no nižih kulturnih stupnjeva. 
Tu rijetku sposobnost preživljavanja naivnih, djetinjih, du- 
ševnih stanja ima usuprot našem vrlo nenaivnom starmal- 
skom vremenu u najvećoj mjeri gđa Brlić-Mažuranić i sav 
čar njenog pričanja dolazi otud što ona savršenim naivnim 
stilom priča i opaža samo ono što u.ovakvim prilikama može 
osjetiti i doživjeti samo naivni mali čizmarski šegrt. Tek tu i 
tamo skida masku u humorističnim opaskama, inače sasvim 
slučajnim, sasvim u stilu naivne cjeline, pa taj humor, fin, 
blag i do milosrđa nježan, opaža tek odrastao čitalac, a iz 
knjižice kao rijetki ženski miris opaja ta fina ironija kao iz 
kakve rafinovano-jednostavne priče An. Francea. 

»Ionako ima više ljudi koji deru cipele, nego onakvih 
koji ih prave.« »Jer i konji postaju sijedi, premda nemaju 
takvih briga kao ljudi.« »Jer papige nose svoje znanje na 
jeziku, a ne u glavi.« »Na selu svako me takva buka kao 
u menažeriji.a 


Slične humoristične opaske su to prirodnije i umjesnije, 
što je junak, šegrt Hlapić sa čizmama i zelenim stegnima kao 
žabac, veseo, duhovit i kao većina naših dječaka šaljivčina. 


. Nemam riječi za pohvalu te Wdeliciozne fabule! »Šegrt 


Hlapić, malen kao lakat, veseo kao ptica, hrabar kao kraljević“ 


Marko, mudar kao knjiga, a dobar kao sunce« ode od gazde 
u svijet sa bundašem, sastaje napuštenu cirkusku djevojčicu, 
nagazi na lopove, spasava svojim poštenjem ljude i svog gazdu 
i najzad se sa pelivankom Gitom vraća k njemu i postaje 
srećan. No to valja čitati, jer to je napisano, to je ispripovi- 
jedano jedinstvenim stilom, naivnim i upravo uzornim u kla- 
sičnoj jednostavnosti. »Njegova slova bila su velika i grbava 
kao kruške.« »Zatim metne u torbu još mali noži bila je 
puna.« »Ta se zvijezda već iz daleka vidjela, pa je radi nje 
cijela kućica izgledala kao starica kad se smije.« »Mali telići 
doduše idu, ali nikada ne znadu kuda.« »Grmljavina je tut- 
njela kao da se željezna kola po nebu voze.« »On je tako 
lijepo slagao sijeno kao duhan u škatulju.« »Svi su (djeca) 
bili kuštravi i topli kao ptići iz gnijezda.« »Cesta je ležala 
među velikim i zelenim livadama kao dugačka slamka preko 
zelenoga mora. A Hlapić i Gita išli su po cesti kao dva mrava 
po toj slamki.. .« 

Izvrsno, zar ne? 

Bez nesrećnog izgledati bio bi taj jezik nepogrešiv, 
“a fina opažanja u nepretencioznosti tog delikatnog pričanja 
upravo vrve i suverenom vještinom su kao nehotice nabačena 
sa nizom poučnih i lijepih, zabavnih, šaljivih i korisnih misli, 
»Zato treba uvijek malo pričekati prije negoli se počne uz- 
disati.« »Oblaci ne idu onako kako ljudi govore, već onako 
kako ih vjetar nosi.« »Jer se ljudi ne poznaju po odijelu nego 
po očima.« »Siromašna djeca poznaju cijeli svijet.« »Na sajmu 
ljudi tako halabuče da nitko nema po danu vremena misliti 
na ono što će biti uveče.« »Svi veseli ljudi jednako pjevaju.« 
»Iz polja i livada došla je mudrost u Hlapićeve školske i sve 
druge knjige... .« 

Opis noći na ladanju: 

»Kraj Gite i Hlapića svaki čas je preletio pokoji veliki 
noćni leptir, štono udara krilima kao ptica. Po travi kraj 
ceste kasao je upravo uz Gitu jedan stari nakostrušeni jež, a 
tamo na livadama virile su svaki čas iz trave visoke uši ko- 
jega zeca. A ono što je šuškalo i trčalo kroz grmlje upravo kraj 
Hlapića i Gite, to su bile prepelice. Po noći životinje ne bježe 
tako od čovjeka, kao po danu, i nijesu tako plašljive, a to 
zato, jer životinje znadu da se čovjek boji noći, a one se ne 
boje.« 


Opis zajedničkog hodanja: 
»Hlapić nije govorio ništa. Njegove čizme žurno su uda- 
rale po kamenju gradske ulice. Za njim su isto tako žurno 


lupale male Gitine cipelice. Najbrže su pak tapkale noge 
Bundaševe.« 


Uzme li se da kod nas ljudi što dobro pišu nemaju ideja, 
dok ljudi s idejama obično zlo pišu, da se, dalje, kod nas ni 
danas ne traži od dobre knjige jedino što odlikuje dobru 
knjigu — dobar stil — ove »Čudnovate zgode« mogu se ubro- 
jiti u one rijetke i prerijetke naše prozne knjige što se idea- 
lizmom svog shvatanja životnog, prostotom naravnog izraza 
i delikatnošću rijetkog humora mogu već sada smatrati kla- 
sičnima u gomili loše savremene naše proze. Ta pripovijetka 
je dostojna klasičnog imena Ivana Mažuranića, a boljih nema 
baš mnogo na našem jeziku. 


Napisati je mogaše samo genij matere. Genij hrvatske 
majke upućuje našu djecu, sitnu i bradatu, na jedina dva 
načina našeg spasa i održanja: na rad i poštenje. 

Ta prekrasna knjižica je demokratska, preporučujući nam 
radost i energiju, vjeru u sebe i zadovoljstvo sa siromašnim, 
ali radinim i poštenim životom. 

»Na svijetu ima naime srećom isto tako malo, opakih ljudi 
kao što ima malo pušivoga boba u zdjeli« — veli gđa Brlić- 
Mažuranić, i dok ta optimistična ocjena 'ljudi služi na čast 
milosrđu njenom, nama se čini neopravdanom. U tome i jeste 
Sva nepraktičnost modernog uzgojnog, naročito školskog 
sistema što sprema omladinu za život u tobožnjem dobrom svi- 
jetu, u kojemu kao u knjigama pobjeđuje uvijek dobrota, 
a poštenje se na koncu nagrađuje. 


285 





o. Ta A E 7. 


Dobrota je na žalost u svijetu kao i pamet u statističkoj 
i parlamentarnoj manjini, pa ima li čudesa, najveće je čudo 
činjenica što ta manjina ipak vodi čovječanstvo, ne vjeru- 
jući u vrijednost ljudi, ali vjerujući u apsolutnu vrijednost. 
dobrog čina. 

Da i ne širi te svete vjere tolikim etičnim oduševljenjem, 
ova knjižica gđe Brlić-Mažuranić ostala bi već umjetničkim. 
svojim kvalitetama veliko djelo. , 


(Savremenik, VIII, br. 10, listopad 1913) 





STENDHAL (HENRI_ BEYLE) 


Es giebt Menschen, welche auf eine unver- 
meidliche Weise Geist haben, sie mogen sich 
drehen und winden, wie sie wollen. 


Fr. Nietzsche 


Taj je pisac i danas u Francuskoj izniman. No to ne može 
biti razlogom da se mi stranci za nj ne pozanimamo. Iznimke, 
originali karakterišu često kao i »tipovi«, možda zbog toga 
što su i oni tipovi: tipovi vrste — ili vrlo. rijetke, ili koja 
iščeznu, ili koja će se tek javiti. Zagonetni i samotni Stendhal 
mnogo je zanimljiviji od mnogih jasnijih i zbog toga slavnijih 
pisaca. Ma šta se danas pisalo o kakvom Moličreu ili Hugou, 
sve bi to bilo — iza tolikijeh inijeh sudova — u neku ruku 
suvišno i pored sve samostalnosti — izgledalo bi kao kom- 
pilacija. No Stendhal je možda jedini francuski pisac o kojemu 
ni danas kritika nije načisto. Koliko kritičara, toliko razlika, 
često suprotnijeh suđenja. Prvi pisahu o njem: Arnold Fr&ćmy, 
Charles Monselet, Paulin Limayrac, Colomb, Mćrimće, G. 
Sand. Balzac ga kuje u zvijezde, Vignyju i Flaubertu je anti- 
patičan, a Hugo ga mrzi. Sainte-Beuveu je vrstan kritičar — 
i ništa više. »Obreo« ga tek Taine, koji ga ubraja u duhove 
kolovođe, a po njem i Zola. Teste ga obožava, Bourget i Barrčs 
su mu učenici, L. Chapron je stendhalski fanatik. Simboliste 
ga( npr. Charles Morice u Littćrature de tout a Vheure) uzdižu 
kao svog preteču. Brunetičreu je drzak, Faguet i Nisard ga ne 
spominju među prvacima, Rod se slaže uglavnome sa Sainte- 
-Beuveom. Voguću je odviše personalan, neepski. Ne znam 
što sudi Englez A. A. Paton (»Henri Beyle, a Critical and Bio- 
graphical Study«, 1874). Jedini'je koji ga spominje u Njemač- 
koj, ali kao svog učitelja i događaj u svome životu, F. Nietzsche. 
U nas govoraše o Stendhalu.: gospodin Sabić (u »Vijencu«), no 
njegova studija možda neće moći da zadovolji onih koji ne 
poznaju Stemihsla, jer je odviše kratka. 

Nu, kako je Stendhal tek danas moderan, vrlo nam je 
blizak, jer resi najuniverzalniju književnost i jer je otac 
psihološkog romana, dakle indirektan učitelj pisaca, košto su 
u našoj knjizi Đalski, Borotha i Leskovar. I zato mislim da 
neće ni ova raspravica biti suvišan poso. 


I 


Tu Vas vu, cet antique port, 
Ou, dans son grand langage mort, 
Le flot murmure, 
Oi Stendhal, cet esprit charmant, 
Remplissait, si dćvotement 
Sa sinćcure. 
Musset 


Marija Henri Beyle rodio se u Grenobleu (d€partement 
de VIsčre) 23. januara 1783. u Ulici starih jezuita. Roditelji, 
premda nemahu grba, brojahu se u plemstvo, a Mounier i 
Barnave su prijatelji kuće. Otac, Josip Heruvim, ugledan je i 
imućan odvjetnik. Beyle imađaše sestre Zinaidu i Paulinu, 
koje vrlo ljubljaše. Majka, kći doktora Gagnona, umre osta- 
vivši sedmogodišnjeg mališka gotovo samohrana. Beyle drža- 
še da je po njoj talijanskog porijekla, jer se u kući M 
rijetkost za ono doba — govoraše talijanski i jer majka či- 
taše Dantea i Tassa. Ne ljubi strogog oca, palanačkog ćifte. 
Već je djetetom osamljen. Najvoli boraviti na očevu dobarcu 
u Claixyju, gdje naiđe na »Novu Hećloisu« i »Grandissona«. Po- 
kojnicu majku zamjenjuje dobroćudni djed Gagnon, liječnik 
i duša grenobleskih slobodoumnjaka.- Čiča čitaše Horacija i 
Hipokrata, obožavaše Voltairea, koji ga jedared u svom Fer- 
neyu lijepo dočekao. I sestra mu je, tetka Elizabeta, ljubezno 
čeljade, dok je neudata kći Serafija prava nadžak-baba i 
Beyle-otac u ženskom izdanju. Mladi je Gagnon grenobleski 
fićfirić i ženskaroš, a pošto se oženi u Echelles, krasno savoj- 
sko mjestance, doživljuje tu nećak Henri slatkijeh časova. 
U desetoj ga godini mula udarila u grudi. Još u četrnaestoj 
nema prijatelja, a poznaje tek dva-tri dječaka. Uči ga pri- 
vatno neki abbć Raillanne, revolucijom istjerani svećenik, koji 
ga često bije. No pravim mu učiteljem bijaše djed Gagnon, 
kojega dom, s izgledom na planinu Sassenage, ljubljaše Henri 
više nego očinski. No srećom se osnuje i u Grenobleu, kao 

u svim departemenskim gradovima, Centralna škola. Tu se 
Beyle sprijatelji sa sadrugom Franjom B., koji dođe u školu 
sa ladanja i zabavlja se u Ulici Chenoise sa njegovim bratom, 
sestricom, sedamnaestgodišnjom sluškinjom, planinkom u tom 
mladenačkom domazluku. Kupuje i čita Florianove romane: 
»Estelu«, »Galateu«, »Gonsalva«, »Numu«, 

Kao unuk i đak grenobleskog volterijanca radovaše se po- 
bjedama revolucionarne Francuske, ali kao sin jezuitskog pro- 
tektora ostaje u duši rojalista. Na nekakoj lipi, Drvetu Slobo- 


de, bijaše revolucionarna objava, a neke večeri puca Beyle na' 
nju sa pustopašnijem druzima. Roditelji drhtahu .od straha, 


ali srećom se ne dozna za vinovnike atentata. U ono krvavo, 
podozrivo vrijeme padahu glave i za manje prekršaje. 


Henri je snažno, zdepasto momče, a drugovi ga zovu 


»tornjem«. Bije se u razredu sa »Golijatom«, sa »najjačim«, ' 


zove ga na mejdan na samokrese, ali drugovi naiđu, a afera 
se svrši bez krvi i časno po obadvije strane. Umije da po- 
dražavajući karikira. Već mu je sada desni ugao usta pun 
ironije. Prva mu je uspomena te djetetom ujede rođakinju 
du Galland. Za vascijeloga života običavaše govoriti: »Naši 
su nam roditelji i učitelji prirodni neprijatelji kada stupamo 
u život.« Već mu je u šesnaestoj godini biblijom »Rapport du 
physique et du moral« (Cabanis). Zamiluje glumicu, gospođicu 
Kably (Viktorinu Bigillion). Uči pjevati i svirati u klarinet. 


— Već su sada glavne oznake tog karaktera nepovjerljivost, - 


ironija, zanos za knjigama, ženama i muzikom, odlučnost i 
hladno rasuđivanje. ' 

Bijaše priličan đak. 1798. trijumfuje na ispitu iz »opće 
gramatike«. Svršivši Centralnu školu, sprema ga za ispite za 
Politehničku školu u Parizu neki Gros, umnik, poštenjak i 
republikanac, a Henri strasno zavoli matematiku. 

1799. dolazi u Pariz sa preporukama na uglednu obitelj 
Daru, s kojom bijaše u srodstvu. Teško oboli; muči ga no- 
stalgija. Gine za zelenijem šumama dauphinejskim, za slo- 
bodnim Alpama. Vazda je volio prirodu, jedinog prijatelja 
svoje mladosti. »Pejzaž je gudalo koje nam dušom svira.« Taj 
će prvi neskladni dojam biti glavnim od uzroka te nikada 
ne zavoli Balzacova grada. Prizdravivši, marljivo uči, ali ne 
ide u vojničku školu, nego postane pomoćnikom rođaka Petra 
Darua u vojnom Carnotovom ministarstvu. Kako mu labavo 
bijaše obrazovanje, vidi se otolen te piše jedared u diktandu 

cella sa jednim 1, na veliko čudo Darua, vrsnog prevodioca 
Horacijeva. Godine 1800. otputuje na vojsku. Stigavši u Že- 
nevu, prvo mu je da posjeti kuću gdje se rodi Rousseau, Ne 
umije još jašiti i parip malo te ga ne zanese u jezero. U Rol- 
lesu (kanton Vaud) topi se od milja slušajući među plani- 
nama daleki zvuk protestantske crkve. Prešavši St. Gotthard, 


oduševljuje ga pod tvrđavom Bard orljava prvih topova. U 


Ivreji čuje prvi put »Tajan brak« (Cimarosa), i ta će mu opera 
ostati najmilija. 

Kao ljubitelj sudjeluje 14. juna u bici kod Marenga. U 
Milanu; gradu koji će docnije najviše zavoljeti, postaje 'voj- 
nički činovnik kod Petieta, lombardijskog upravitelja, i skita 
se krasnom okolinom sa sinom austrijskog generala Melasa. 
23. septembra. postaje stanoređa (marćchal des logis) u 6. 
dragonskom puku, a za mjesec dana postaje. časnikom. Iza 
toga je ađutant divizijskog generala Michauda i odlikuje se 
u boju kod Castelfranca. U Milanu ima prvi mejdan: ra- 
njen je u nogu. 1802, na jad svojih zagovornika, daje ostavku 
i dolazi u Grenoble. Otac se smiluje i davat će mu 150 franaka 
mjesečno, a Beyle ode u Pariz. Obitava sobicu u petom spratu 
(rue d'Angevilliers) i čita »Perzijska pisma«, Montaignea, Des- 
tutt de Tracyja, Saya, Rousseaua, Alfierija. Uči engleski kod 
oca Yakija, irskog svećenika, i mačevanje. 

U »Journal des Dćbats« grdi poznati feuilletonista Geoffroy 
Voltairea i Talmu, a da mu se naruga, piše Beyle komediju 
»Bon parti«, koja propada, prikazujući se pod naslovom Quelle 
horreur! ou Vami du despotisme pervertisseur de Vopinion 
publique. Komedija propada, kao i dvije ostale (»Les Deux 
Hommes« i »Letellier«). I Goethe pisaše mladićem slabe kome- 
dije. Stendhal je i po tome sličan ostalim velikim pripovje- 
dačima, te mu propadaju drame. Već djetetom napisa ili dra- 
mu ili čin drame koji se izgubio. Za. erat 

U martu eto ga i opet u rodnom mjestu. Zavoli u Parizu 
glumicu Melaniju Guilbert, koja otputuje u Marseille. Pošto 
otac ne da para, najmi se tamo kao commis voyageur, gdje 
ljubaka i baca se na financijske operacije, jer silom hoće da 
iskamči rentu od 20.000 franaka. No.u njega ne bijaše finan- 
cijskog dara kao u Shakespearea, Voltairea, Beaumarchaisa, 
Holberga. Godinu dana osta .u Marseilleu, dok se njegovo 
gondže ne uda za nekog ruskog plemića. 

Vrativši se u vojsku; 14. oktobra 1806; eno ga u bici kod 
Jene,'a 27. gleda trijumf Napoleonov kroz Berlin. Rođak, sada 


već grof Daru, general-zapovjednik, namjesti ga upraviteljem 


carskijeh dobara u Braunschweigu. 11. jula postade pristavom 
u ratnijem komisijama. U Braunschweigu uči njemački i lovi 
lov. Tako izvrsno gađaše da jedared sa kola ubije' jednim 
jedinim tanetom iz kubure gavrana na četrdeset koraka. 
Energično utjeruje grdne 'harače. 1809, pošto iz grada ode 
vojska, pobuni se narod. Beyle ode u bolnicu, naoruža kljaste 
i bogaljaste vojnike i silom uguši bunu. 1809. eno ga kraj 
Beča gdje se žuri da čuje Mozartov »Requiem« na parastosu 
Haydnovu. Piše pismo o Haydnovoj glazbi, brine se o ranje- 
nike u bitkama kod Asperna i Wagrama, izvršuje misije di- 
ljem Dunava i ljubaka sa groficom Petit. I on je angažiran 
oko proševine nadvojvotkinje Marije Lujze. Iza mira u Sch&n- 
brunnu vraća se u Pariz. Harči godišnjih 20.000 franaka, a 


plaća mu tek 1800, i jedva ako toliko kaplje od kuće. No u: 


augustu 1800. »imenuje ga grofica Petit« auditorom prvog 


stepena, a 22. postaje »inspektorom krunskog pokućstva i gra- 
đevina« — sa 12.000 franaka plaće. Tom službom postaje ple-. 


mić, dvoranin, a vojvotkinja Montebello prikaže ga carici. 
1811. pisaše »Dnevnik«, knjige o Mozartu, Haydnu i Metasta- 
siju, putovaše u Havre i Italiju. Njegova ga stara ljubavca u 
Milanu jedva upozna i veli ocu: Quello & il Cinese! 


1812. je u ruskoj vojni. Promatra gomile vojnika i pro- 
učava po Cabanisu karaktere. Za požar u Moskvi mišljaše 
u prvi tren da je sjeverno svjetlo. U groznom povratku ve- 
like vojske bijaše generalom-upraviteljem za opskrbljivanje 
vojske za gradove Minsk, Vitebsk i Mohilov. »U Orši davaše 
vojsci tri dana živeža: jedini živež koji se davaše od Moskve 
do Berezine«, Iz Moskve digne Voltairea u povezu od crvene 
kože, čita ga u snijegu pored vatre, dok ga ne baci iz grizo- 
dušja. Javivši se na Berezini grofu Daruju, grof se trone i 
stisne mu junačku desnicu: »Vi urediste svoju bradu, vi ste 
srčan čovjek.« Došavši u Dresden, prvo mu je da odjuri u 
kazalište i čuje »Tajan brak«. ., ' ' 

1813. bijaše u carskoj pratnji u Mainzu, Erfurtu, Liitzenu, 
Dresdenu: krvavi dani! U Saganu (Šleska) bijaše general-in- 
tendant. Šest se tjedana iza tih napora oporavljaše na Kom- 
skom jezeru i u Napulju. CA aa a Ko 

1814. pošalje slomljeni Napoleon senatora grofa Sainte- 
Valličrea u Dauphine kao izvanrednog komisara, a s njime i 
Beylea, kojemu dade zasebne upute. Beyle piše proklamacije, 
zove narod na oružje. U Carougeu, pored Ženeve, gdje pregle- 
dava 10.000 francuske vojske, probija zrno austrijskog topa 
krov nad njime. Vraćajući se, nađe u Orlćansu kozake i dođe 
u Pariz istoga dana kada senat objavi imperatorovu ostavku 
u korist rimskog kralja. Sa padom Napoleona — pade mrak 
i na Beyleov život. Baci bijelu dragunsku kabanicu i ponosan 
kalpak sa dugačkom crnom grivom, pa odlazi u svoj dragi 
Milan sa 6000 franaka mirovine. 

1816. počinje »Život Napoleonov«, a 1817. vraća se u Pariz, 
izdaje »Povijest slikarstva u Italiji«, pa »Rim, Napulj i Fi- 
rencu« i putuje u Englesku. U Londonu dosađuje se engle- 
skim listovima. Richmond i Windsor ga podsjećaju na dragu 
Lombardiju. Čita krvave romane gospođe Hutchinson i gleda 
slavnog Keana u »Otelu«. »Moda u njih (Engleza) nije naslada 
nego pretjerana dužnost.« Zanimaju ga jedino dvije bijedne, 
propale i nježne djevojke koje posjećuje u siromašnu pred- 
građu. Krajem godine vraća se u Milan. : 

1818. izdaje pamflet »Racine i Shakespeare«. 1820. hoće u 
Bologni da postane bankarom: renta! 1821, mora da ostavi 
Milan, jer ga tamošnja policija obuzroči s karbonarstva. On 
ode krvava srca, jer ostavi najmiliju varoš i ženu: Matildu 
Dembowski. 


»Odoh iz Milana u Pariz sa svotom 0od'3500, mislim, franaka, 
smatrajući jedinom srećom prosvirati si mozak kada slistim te 
pare.« »Francuski duh koji nađoh u pariskim pozorištima bijaše 
taki te htjedoh vikati u sav glas: Stoko! Stoko!« »Okolina me pa- 
riska vazda ojađivala.« »Jedino zbog čega se kajem, to je pariski 
boravak.« , 


A ondašnji Milan bijaše talijanski Pariz. Gdjekoji saloni 
vidješe u jedno veče Byrona, gospođu Stačl, Dawisa, Schlegela, 
Broughama, Gonfalonierija, Petra Borsierija, Montija. Beyle 
se drži incognito i obično veli da je viši dragunski časnik 
i sin tobdžijskog generala. 1816. razgovara sa slavnim Brou- 
ghamom o samoubistvu. Schlegel mu je »jadan i otužan pe- 
dant«. Upozna se sa Canovom, Manzonijem, Niccolinijem, Pel- 
njegov odnos sa Byronom. Prvi put vidje ga u jeseni 1816. u 
operi Scali. Davaše se Meyerova »Elena«. Beyle bijaše u loži 

prijatelja Ljudevita marquisa de Br&mea, koji ga odvede veli- 
kom pjesniku. »Da sam smio, bio bih cjelivao ruku lordu By- 
ronu, grunuvši u suze.« Taj sastanak bijaše, uostalom, malo 
smiješan. Byron ga pitaše za nekaku adresu, a Beyle mu, pun 
žara, svjetovaše da uzme kočijaša, na što dobi dosta rezak 
odgovor. Drugi dan ručahu zajedno s Montijem. 


»Ručao sam sa lijepim i prijatnim mladim čovjekom, osam- 
naestogodišnjeg izgleda, prem je u dvadesetosmoj. Profil mu anđe- 
oski i najnježnijeg izraza. To je original Lovelacea, ili, bolje, sto- 
put je veći Lovelace nego krntija Lovelace. Kad ulazi u kaki 
salon, odmah sve gospođe maglu... To je najveći od živijeh 
pjesnika: lord Byron.« (20. oktobra 1816) »Nikada neću zaboraviti 
božanskog izraza njegovih crta.« 


Kada se Byron ljuti, sličar je Napoleonu. — Od tog dana 
bijaše Beyle sa pjesnikom gotovo svako veče i pričaše mu u 
ogromnom i samotnom foyeru Scale o bijegu iz Moskve. Beyle 
mu brzo zaviri pod kožu. 


»Da se metne crna zlovolja namjesto nastupa djetinjskog 
gnjeva, našlo bi se da karakter lorda Byrona imađaše naljuočljivijih 
sličnosti sa Voltaireovim.« — ...»Ali u prozaičnim časovima života 
osjećaji mi se pjesnikovi činjahu odista vrlo svakidašnji. U njega 
bijaše mnogo sitne taštine, vječnog i djetinjeg straha da ne izgleda 
smiješan, a katkada, da reknem, one prijetvornosti koju Englezi 
zovu cant. Činjaše mi se da lord Byron bijaše vazda spreman 
složiti se sa kakom zabludom, samo da ga hvale.« 


Byron poznavaše žene, ne ljudi (pravi kontrast hrvatskih 
pisaca). Čudnovati prijatelji dopisivahu. Beyle mu npr. piše 
šaljući svoju knjigu, a Byron odgovara (Genova, 29. maja 1830) 
braneći Waltera Scotta, kojega Stendhal napada kao samoživa 


'reakcionara. No :Beyle ne odgovori, držeći da Byron ne pi- 


saše kako mišljaše... aK 

U Parizu osta od 1821. do 1830. i svraća po Francuskoj, 
pa u Englesku, Italiju. 1822. izdaje knjigu o ljubavi koju 
pisaše olovkom u Milanu, i hoće da osnuje list »Aristarh«, koji 
ne iziđe — jamačno jer ne bijaše novaca. 1824. izdaje: »Život 
Rossinijev«; 1829: »O novoj zavjeri protiv industrijalaca«, 
»Rimske šetnje« i »Armansa ili neki pariski prizori godine 
1827«. Godine 1828. i opet malo te se ne ustrijeli, jamačno jer 
Colburn, urednik »New Monthly Magazinea« presta da mu 
plaća. : 

Za to še vrijeme provodio u Parizu vrlo jednolično. Usta- 
je u deset, a 'u deset i po. ide u kafanu. Otprativši prijatelja 
barona : Lussingea.u ured, šeta pod tuilerijskim kestenjem 
ili ide u muzej..U pet je table d'h6te u hotelu de Bruxelles, 
a iza toga šeta na Boulevardu de Gand. Kaikada omasti 
brk kod Veryja. Onda se ide ili u Operu »buffu« ili u deset 
i p6 u koji salon, obično k dobroj prijateljici, slavnoj pje- 
vačici Pasti, s kojom stanovaše Beyle u istom hotelu. Njen 
mu je salon toliko omilio, te čuje nekakog hotkara kako priča 
na drugom posijelu: »Ej, gle'te ae resa Pujej u novu ruhu; 
* vidi se da gospođa Pasta ima korisnicu . 


Prvi salon u kojem bijaše gostom došavši iz Milana, bijaše 
Destutta grofa de Tracyja, njegovog filozofskog učitelja. Po- 
hođani toga salona su B. Constant, Mećrimće, Victor Jacque- 
mont, Lafayette, Ch. du Remusat, Fauriel, Cuvier, Thiers, Be- 
ranger... Beyle steče brzo glas sjajnog charmeura i ujedljivog 
causeura, a neki ga zovu Mefistom. Posjećivaše još dom gospo- 
đe Cabanis, Cuviera, gospođe Ancelot, baruna Girarda, li- 
ječnika Edwardsa, kontese Castellane. Namiliji: mu je salon 
novinara Del€&cluzea, gdje se sastaje s Ampčreom. Me€rimćea, 
jedinog francuskog književnika sa kojim drugovaše, vidje prvi 
put kod Jos. Lingaya, profesora retorike. 


»Jadan mladenac u pepeljastom redingoteu i vrlo gadan sa 
svojim prćastijem nosom... Taj mladić imađaše nešto drsko i 
potpuno odvratno, sitne i bezizrazne mu oči imađahu vazda isti 
izraz, a taj izraz bijaše zloban. Taki bijaše prvi utisak najboljega 


mojih sadašnjijeh prijatelja. Nijesam odviše siguran za njegovo - 


srce, ali sam siguran za njegove darove.« 


Beyle ne slutijaše revolucije, jer držaše da su i »Fran- 
cuzi 1814. dali svoju ostavku«. Iza julske bune bude imeno- 
van konzulom u Trstu (25. septembra). Prelazi u Mletke i 
druguje sa satirskim pjesnikom Burattijem. U decembru 1830. 
i martu 1831. gotovo je svaki dan s njime. Često ručaju 
kod kontese Polcastro. Buratti je oženio svoju sluškinju. 
Beyle ga vrlo voli i poštuje. »Satira je Burattijeva protiv 
francuskog konzula, gospodina Mimaulta, bolja od Boileauov- 
ljevih.« 

No pošto mu knez Metternich ne htjede dati erequatura, 
bude 1831. premješten u Civitavecchiju, luku pored Rima. 
Bije ga usamljenost, a svake ga godine po tri mjeseca drma 

groznica. 1833. dođe na šest mjeseci u Pariz. 1835. dobija krst 
počasne legije i vrlo se jedi što ga ne dobi kao diplomat, nego 
kao — književnik. ' 

Od 1836. do 1839. i opet je u Parizu: Opera buffa, Cafe 
anglais, saloni, izleti po Francuskoj, Španiji, Škotskoj, Irskoj. 
U Londonu ga odvjetnik Sutton Sharp upozna u književno- 
umjetničkom društvu Athenaeumu. Tu se sprijatelji sa Teodo- 
rom Hokom, urednikom »New Monthly Magazinea«, romansi- 
jerom, vaudevilleistom, pjesnikom i šaljivčinom. 


1838. svršava » Uspomene nekog putnika«, a 1839. izdaje 
»Chartreuse de Parme«. U »Revue de Paris« hvali uvelike taj 
roman sam Balzac, a Beyle mu »uzajmljuje« 3000 franaka koje 
primi od »Revue des Deux Mondes« za »Talijanske kronike«. 
1839. vraća se u Civitavecchiju i počinje roman »Lucijan 
Leuwen« (ili: »Zeleni lovac«). Pobolijeva. Pati od kucanja srca, 
ogluhnu, ne služi ga jezik, javljaju se znaci apopleksije. 
1840. udari ga kaplja. Prem ne vjeruje liječnicima, ide 1841. 
u Ženevu, gdje konzultuje dra Prćvosta, a u oktobru evo gai 
opet u Parizu. U utorak 22. marta 1842, u sedam sati uveče, 
pade od apopleksije na pločnik u Ulici Neuve des Capucins, 
pred vratima Ministarstva spoljnih poslova. Izdahnu sutradan 
u dva sata izjutra, u Ulici des Petits Champs. Leži na sjeveru 
montmartreskog groblja, na grobu je epitaf koji sam sastavi: 

Arrigo Beyle, Milanese. Scrisse, amo, visse — — (Henrik 
B., Milanac. Pisaše, ljubljaše, življaše — — ). 

Bijaše snažan i temeljast. Lice mu obrijano, okruženo so- 
lufima kao polumjesecom. Kosa kestenjasta, nos poširok, raz- 
vijene nozdrve i punačka donja usna nagađaju o pohotljivosti. 
Obrve jake, oštar pogled i usta puna ironije. Šija kratka i 
snažna, noge prema truplu kratke ali pravilne. Ponosi se lije- 
pim rukama koje služahu kiparu Jaleyu modelom za kip 
Mirabeaua, tribuna, raspikuće i pisca libertinskog romana. 
Nosio se savršeno elegantno. 


Slabo ko poznavaše Beylea. Prijatelj i izdavač većine nje- 
govih djela, Colomb, napisa mu biografiju. Balzac ga crta kao 
Silena u »Razgovoru između jedanaest i ponoći«. Prvi ga ka- 
rakterizova Mćrimće. Poznavaše ga, jer bijaše i sam pun kon- 
trasta, jer bijaše vrlo sličan svomu učitelju. > 

»...Neko ga vrijeme podozrijevah da puca za osebujnošću. 
Svrših držeći ga potpuno iskrenim... Duh se Beyleov buni protiv 
svakog protivrječja i gotovo protiv svakog autoriteta... On nala- 
žaše zlobnu nasladu taštine, kako mi se čini, da prolazi pred 
očima ljudi — kao grozno pokvaren čovjek.« 


»Ja običavam pokazivati se suprotnim od onoga što sam« 
(Stendhal) — i to bijaše glavnim uzrokom da ga ne pozna- 
vahu. Još mu od djetinjstva ostade nepouzdanje u ljude, pa 
se zaogrće misterioznošću, ironijom, glumom. Kao književnik 
nazva se Stendhal, po rodnom mjestu (Brandenburg) čuvenog 
znanca drevnosti, Winckelmanna, a — nije ga, kako priznaje, 
čitao. I u privatnim se pismima potpisuje imenima: Polibije, 
Love-Puff, Poverino, Champagne itd. Vazda ga »progone«: 
monoman je kao i Rousseau. Za »De PAmour« veli da je tu 
knjigu »slobodno preveo sa talijanskog rukopisa nekog gosp. 
Lisija Viscontija, mladog i potpuno obrazovanog čovjeka, koji 
umre u svojoj otadžbini, u Volterri«... Za »Život Mozartov« 
kaže da je preveden slobodno po Schlichtegrollu, a kad tamo, 
Sainte-Beuve tvrdi da Beyle sastavi tu knjigu iz Schlichte- 
grollove »Nekrologije« i »Anegdota o žitiju W. A. Mozarta«, 
koju sa njemačkog prevede Cramer. Njegov ga je đak Mćrimće 
u tome pretekao, vukući za nos evropske naučenjake »Guz- 
lom«, tokorse prijevodom naših narodnijeh pjesama. »Nastojah 
da ne budem nasamaren«, »strah da me ne namagarče« — 
Stendhal je pun tih izraza. I učitelj i đak drhte da ne budu 
»dipirani«, smiješni, a taki ljudi vole da se nasmiju u šaku, 
nego da ih ismiju. 


... Volim čuti groma lelek pusti 
I urlanje lavova svirepo, 
Nego osmeh umereni lepo 
S čovečijih tankih slušat usti... 
Jakšić 


Od straha smiješnoga prikazuje se Stendhal drukčiji nego 
što jeste, od smiješnoga je straha — pritvorica. To kanda 
ga grdno muči, i grdno mrzi prvog vinovnika te grozne unu- 
trašnje bolesti, svog oca. »Da ne spominjem grozne napušte- 
nosti u kojoj me ostavlja to kopile od ćaće«.., »Moj je ćaća 
pred mojim očima gadan zločinac bez kreposti i milosrđa«... 
Prem je hipokrita, proklinje: cant et bashfulness svakčas kao 
kugu vijeka. »... Ali vi, prijazni štioče, koji ste čitali sa slašću 
pjesan Voltaireovu i Courierove pamflete, koji imate tri ko- 

nja u svojoj staji, kako možete da čemerite svoj život blatnom 
pritvornošću?« No pošto je krug u kojem se bavljaše licemje- 
ran, i pošto mu je sve smiješno što je iznimka, to je i Beyle 
licemjer da ne bude smiješan. ; 

»Običaj je velikog svijeta: 

1. govoriti ironijski o svim velikim interesima, 

2. mrziti samoću i 

3. misliti više na druge nego na sebe.« 

Beyle steče životnim iskustvom sve osobine čovjeka od 
svijeta, a priroda ga darivaše sasvijem suprotnijem, i to je 
ključ zagonetnosti njegovog" značaja. Voli samotnost i kaže: 
»Za umjetnosti treba ljude malo melanholične i nesretne«; 
»Sablja ubija duh«; »Ambiciozan bijah samo 1811«; — no u 
isto je vrijeme željan akcije i svijeta: »Sve se u samoći može 
postići osim — značaja.« Dandy je i Don Juan prvog reda, a 
priznaje: »Na sreću, raskoš me malo dira ili, bolje reći, raskoš 
me uznemiruje.« 

Pošto je u visokim krugovima izvor smiješnosti — zanos, 
plaše ga se Beyle i Mćrimće kao đavo svete vodice. Pa ipak 
Stendhal priznaje: »Ja sam uvijek živio u tlapnjama, zanosu 
i strasti.« Opija ga Vigandov balet i Mozartova: Non so piu 
cosa faccio... »Vrlo se lako raznježim sve do suza« Taj 
čudnovati vojnik i diplomata sam se definiše da je »čovjek 
imaginacije i nagao« i citira: »O melanholijo! Nesreća ljubiti 
te — nesreća je bez lijeka.« Stidi se, te je na prvoj posjeti kod 
de Tracyja, kao i ono kod Byrona, »učinio fiasco provalom 
simpatije«. »Što me najviše dirnulo na putovanju Italijom, to 
je pjesma ptica u Koliseju.« Misli vazda na položaj i rentu, 
»ali ne imađah nikada dosta zdravog razuma da uredim si- 
stematski svoj život.« On je full of smugness, sanjar ali pun 
energije, i veli da je nestašica energije uzrokom te Francuska 
nema umjetnika. »Voltaire, ne mogu dosta da se naopetujem, 
bijaše najhrabriji čovjek svog vijeka.« 

Stendhal ne bijaše samo junak nego i značaj. Kada je 
sav svijet protiv Napoleona, posvećuje mu djelo o talijanskom 
slikarstvu i pored sveg zanosa ima petlje da mu skreše mnogu 
gorku i pregorku: »Ali ja nađoh da valja prokleti vaš sistem 
odgoja... Sa podivljalim se srcima mogu napraviti dobri 
naučnjaci, ali nipošto umjetnici... Uostalom, Sire, ona (Fran- 
cuska) će vam oprostiti jedini čin slabosti sa kojeg bi vas 
mogla prekoriti: da niste primili diktaturu iza Waterlooa i što 

ste očajali o spasu domovine« Muževnih li riječi! U istoj 
knjizi veli: »Bonaparte,'! taj: uaisuilaG ponosa u Francuskoj. « 
Beyle bijaše značajnikom. | — aaa 


»On bijaše pretjerano pošten i obziran u novčanim poslo- 
vima i u svemu što se tiče intimnijih odnosa« (Mćrim€e). »Ja 
ne odabirem svojih prijatelja. Primam što mi slučaj na put 
baci.« Prem »slučaj vodijaše vazda njegove odnose« i ne traži 
prijatelja, vrlo je dobar prijatelj. 


Beyle umre bećarom, prem ga na dvadesetčetirisatne ma- 
hove spopadaše volja za ženidbom. I kao ljubavnik bijaše 
čovjek kontrasta: poznavaše najnižu i najvišu ljubav. »Istina 
je da ne rekoh nikada. imena žena koje ljubljah.« No njihova 
imena ostadoše u njegovijem posmrtnijem hartijama. Najviše 
ljubljaše gospođu Dembowski i malo te se ne ubija kada ju 
moradne ostaviti. Merimće priča da mu Stendhal govoraše o 
toj svojoj velikoj ljubavi na šetalištu nekog provincijalnog 
grada i da plakaše kao dijete u porivu sretne i tužne uspome- 
ne. »Ona postade ža mene nježna, beskrajno tužna sablast, i 
kada mi se ukaza, skladaše me potpuno za misli nježne, dobre, 
pravedne, trpeljive. « Dok to pisaše, bijaše već mator i to 
ga tragično osjećanje ipak ne smetaše a da se u pedesetoj 
godini miješa sa šeširićem na uhu među napirlitanu omla- 
dinu na Boulevard des Italiens, bojadišući progrušanu kosu i 
krijući ko zmija noge — godine, bolest i tjelesne mane. 


Od svih ga prijatelja poznavaše najbolje — Stendhal, koji 
ga portretira pod imenom Roizard: 


»Karakter naoko vrlo promjenljiv; jedna ga riječ katkada. raz- 
nježivaše sve do suza; inače ironičan, tvrd od straha da se ne raz- 
nježi i prezre sebe kao slabića . . Oči izražavahu najmanje uzbu- 
đenje, i to je s čega očajavaše. njegov ponos. Kad se plašaše te 
nesreće, bijaše sjajan, zabavan... Ali živahnost i nenadanost nje- 
govih šala plašijahu ljude srednje. i pribavljahu mu mnogo ne- 
prijatelja. Kada ne bijaše uzbuđen, ne imađaše duha. Uostalom, 
ne imađaše pamćenja ili ga ne htjede zvati u pomoć. Njegov go- 
vor bijaše isto tako vrlo povjerljiv kao izraz njegova lica što bijaše 
malo diskretan. Njegov bi ponos očajao kada bi o“ eriaaki svoje 
osjećaje.« 


Stendhal i »junačan kao dragun, oštar kao kazuista, osjet- 
ljiv kao žena« (Bourget). Vojnik i književnik, zanesenjak i ske- 
ptik, Don Quijote i Hamlet, Don Juan i Werther, cinik i pjesnik, 

hipokrita i karakter, fičfirić i filozof, Francuz i Talijanac, sin 
XVIII i dijete XIX. vijeka: -— u njega bijahu dvije duše. 
Zbog toga bijaše nesrećan, prem je bio jak kao Montaigne 
ili Rabelais. 


ku 
Cent fois dans Vhistoire la pensće la plus 


ćlevće et la plus delicate a pćri... 
= Renan 


Taine se pita u čemu je veličina Stendhalova i odgovara: 
u tome te bijaše homme supćrieur, čovjek viši. Veliki se kri- 
tičar nije bliže izjasnio, a ljudi su viši, napošljetku, svi veliki 
književnići. — Stendhalova nadmoćnost i razlika od svih 
ostalijeh velikih modernih pisaca je u univerzalnosti njegovog 
temperamenta. Oni stvaraju tipove, a on bijaše sam tip, tip 
kontrastnog i dvodušnog čovječanstva. | 

I kao pisac je dvostruk. Obično se književnici dijele u 
dvije psihološke kategorije; u jednima prevlađuje imaginacija, 
u drugim refleksija. Stendhal je imaginativan i refleksivan u 


- isto vrijeme. Imaginacija mu je refleksivna, a refleksija ima- 


ginativna. Zbog toga ne crta samo djelo, samo misao ili samo 
fantaziju. On crta sve: dušu. Kada ga pitahu, odgovaraše sa- 
svijem ozbiljno da je »posmatrač ljudskog srca«, a neki mi- 
šljahu da im, zlobnik, veli in figura da je »Špicl«. 

Pošto dušu najviše proučavaše u najzanimljivijoj ličnosti 
koju mogaše upoznati, tj. u Beyleu, opisao se u tri dnevnika 
koji su štampani nakon njegove smrti i tek u najnovije vri- 
jeme. Na žalost se izgubio dnevnik koji: pisaše o ruskoj vojni 
i koji bijaše možda najzanimljiviji. 

Dnevnici nastadoše zbog one: Upoznaj sama sebe, a za 
prve se uzimlju Lucilijeve satire. Stendhalovi su dnevnici 
važni, jer im je historijska dekoracija (revolucija i Napoleon) 
znamenita kao u svim dojakošnim, jer im je sujet — Stendha- 
lova duša — najuniverzalniji i jer se Stendhal opisivaše samo 
sa tom svrhom da se opiše i ni sa kojom drugom, npr. moral- 
nom kao Marko Aurelije, sv. Augustin ili Rousseau. Crtaše 
sebe kao što crtaše slike i crkve u Italiji. On je dakle u isto 
vrijeme i subjektivan i objektivan. Stendhal je otac modernog 

journala koji je samo u Ženevcu Amielu i Mariji Baškircev 
— dnevnika slikara Whistlera ne poznajem — dosegao stend- 
halsku zanimljivost. 


I njegova lozinka bijaše nulla dies sine linea. Pisaše dosta | 


mnogo, ako uzmete da poče ozbiljnije pisati tek iza pada Na- 
poleonova i svoga, dakle u omašitoj dobi, i da se nikada sam 
ne smatraše književnikom od zanata. Bijaše putopisac, povje- 
sničar, životopisac, pamfletista, kritičar, estetičar i pripovje- 
dač. U svim je djelima nadasve psiholog, i ta nit čvrsto veže 
sav njegov nesistematski rad. 

»Opaska životu Andrije Vannucchija, poznatijeg pod ime- 
nom Andrija del Sarto« i »Opaska žitiju Rafaela«, crayonske 
su vježbe njegovim estetičnim i biografskim talijanskim stu- 
dijama. — U »Šetnjama po Rimu« crta diletantski, u dnevni- 
čkom obliku, utiske umjetnosti i ondašnjeg rimskog društva. 
Canova priča gospođi Tambroni svoje »dogodovštine«, Lord 
Byron ima zlatni stručak kose Lukrecije Borgije. Prvo prikazi- 
vanje »Seviljskog brijača«. Jedini su spomena vrijedni moderni 
talijanski slikari Hayez u Milanu i, možda, Palaggi. Stendhalu 
je, čini se, vrlo antipatičan slavni danski vajar Thorwaldsen: 
»Neki hoće da je umjetnik lažna dobričina i velik diplomata. 
To je možda zavist koja govori. Gosp. Thorwaldsen ima osam 
ili deset odlikovanja« itd. Opisuje Chateaubrianda, francuskog 
poslanika i njegov odnos spram Vatikana, zabave kod miliju- 
nara bankara Torlonije, crkve, slike. Djelo vrvi kao slučajnim, 
prekrasnim i duhovitim, historijskim i psihološkim reflek- 
sijama. 


Kao glazbeni teoretičar Stendhal je vrlo slab, ali je sjajan 
kao biograf. No »Život Rossinijev« prilično je dosadan, jer ima 
mnogo nezrele i paradoksalne muzikalne teorije. Mnogo su 
zanimljivija »Pisma o Haydnu«, jer je za glazbeno-kritički, ka- 
ko se čini, dio autor upotrijebio Carpanijevo djelo »Haydine«. 
Stendhalovo je djelce zanimljivije od svega što dosele čitah o 
tome. Poznavaše Haydna osobno, i djelo je puno svježine kao 
pravi doživljaj. Prva su pisma upravo prekrasna. Čudna li 
čara u tim siluetama starog Beča! Mariahilf, Rohrau, Gum- 
pendorff, Prater, »prvo šetalište svijeta«, magnati, »jedini 
velikaši koji se još mogu tako nazivati«. O Haydnu ga — 
osim Haydna — izvješćivahu baron Van Swieten, kapelnici 
Fribert, Weigel i Pichl, violončelista Bertoja, savjetnik Grie- 
singer, gospodin Martinez, gospođica von Kurtzberg i komponi- 

stov kopista. I gledate slavnog muzičara kako mladićem ostaje 
zimi u krevetu, jer nema drva, pa kod vlasuljara Kellera, pa u 
zagrljaju kneza Eszterhazyja, pa kao slavnog čovjeka u Lon- 
donu... Tužno i veselo zuje »Sedam riječi«, veselo i tužno 
trepti naprašen čičin perčin... Die schone alte Zeit! 

»Život Napoleonov« je od najboljih među tim životopisi 
ma, i šteta što nije dovršen. 


»Prvi put vidjeh generala Bonapartea dva dana iza njegovog 
prijelaza preko Sv. Bernarda; to bijaše kod tvrđave Bard (22. maja 
1800, ima tome trideset i sedam godina, o moj čitaoče!). Osam ili 
deset dana iza bitke kod Mlarenga poslali me u njegovu ložu u 
Scali da dam račun o spremama oko zauzeća tvrđave Arone... 
Veliki me čovjek nagovori prvi put na nekom pregledu, na kre- 
maljskoj reviji. Bijah počašćen dugačkim razgovorom u Šleskoj... 
Napošljetku, on mi dade živim glasom upute.., u oktobru 1813... 
Radi se, odista, o najvećem čovjeku koji se pojavi na svijet, iza 
Cezara.« 


I opisuje Korsiku, romansku Crnu Goru; advokata Pas- 
cala Paolija, korsikanskog Napoleona; jednu od najnesrećni- 
jih majka u ovom vijeku — Leticiju Ramolino, Napoleonovu 
mater. Napoleon imađaše i književnog dara. Kao zelen časnik 
dobija nagradu od lyonske akademije za odgovor na pitanje: 


Koji principi i ustanove da se dadu ljudima, pa da budu ponaj- ' 


srećniji? U garnizonskom nekom gradiću štampa taj Stendhal 
en gros pamflet »Pismo gosp. Bonapartea gosp. Matiji But- 
tafocu«. Članak je u stilu Plutarkovu i kao da je sastavljen 
u Holandiji 1630. Napoleon još štampa »le Souper de Beauca- 
ire.« »Smijeh mu je lažan i često rđavo upotrebljen« — kao i 
Stendhalov. I prijateljstvo Malog Kaprala sa pejzažistom 
Bioggijem u Veroni ima nešto stendhalsko... Montenotte, 
Millesimo, Dego, lodijski most, Lonato, Castiglione, Roveredo, 
Bassano, Arcoli, Rivoli, Tagliamento, Larvis!... Stendhal spo- 
minje i naše gore lišće: generala Vukasovića, »tog junaka«, 
Gvozdanovića, Davidovića i Bajalića. Bitke opisuje jasno i 
s razumijevanjem: cezarski. Napoleon izgubi Francusku koju 
»ljubljaše svom slabošću ljubavnika«: 

1. zbog sklonosti mediokritetima, 

2. zbog toga što spoji carski i generalski zeno 

U »Putovanju turiste« opisuje Stendhal dojmove sa puta 
po svim gotovo francuskim krajevima. Djelo pobuđuje čuđenje, 
kako taj putnik izvrsno poznaje povijest i prilike svoje domo- 

vine, I ta je knjiga krcata prekrasnijem i kao nusput nabacani- 
jem: mislima. »Rusija neće da se Srbija okoristi konstitucijom, 
koju želi da joj da knez Miloš, onaj među vladarima preko 
Rajne koji zna najbolje svoj zanat.« »Da vam se divi koja 
stranka, dosta je da gradite fraze prema njenoj mržnji ili lju- 
bavi.« Sviđa mu se Rousseauov spomenik od Pradiera na je- 
zeru u Ženevi. Karakter je ženevski sličan engleskome, i pravo 
veli Voltaire: »Tu se računa i nikada se tu ne smije.« »Karak- 
ter je ženevske ljepote, kada već nije čisto njemački, u veli- 
kim crtama d la florentine, poljepšanim krajnjom svježinom.« 

»Povijest slikarstva u Italiji« svršava smrću Michel-Ange- 
la. Ta je knjiga najpotpunije Stendhalovo historijsko i estetičko 
djelo, i spada među najbolje o umjetnosti renaissance. Stend- 
hal spada uopće među najbolje poznavaoce Italije. Do njega 
pisahu o njoj turiste: Montaigne, Misson, Addison, Gray, Ho- 
race Walpole, Cochin, Richard, Dutens, Barth&lemy, Millin, 
lady Morgan, predsjednik de Brosses, Lullin de Chateauvieux, 
Jos. Forsyth,. Lalande, Goethe — “ moa je stranac do 
njega bolje ne poznavaše. 

»O ljubavi« je najstendhalskija od dai njegovijeh knjiga. 
To je najsjajnija sistematika tančin4, najpotpunija anatomija 
ljubavi koja je ikada napisana. — Ljubav se dijeli: 

1. u strasnu, 

2. u ljubav ukusa, 

3. u tjelesnu, 

4. u taštu. (To je ona za koju reče vojvotkinja Chaulnes: 
»Vojvotkinja nema nikada više od trideset godina za ljubav- 
nika građanina.«) 

Ljubav postaje: 

1. udivljenje, 

2. ljubavnik veli: koja slast cjelivati itd., 

3. hada i : ' 

4. ljubav se rađa. »Ljubiti jeste rajevati gledajući, dira- 
jući, osjećajući svim osjetilima i što bliže predmet ljubljen i 
koji vas ljubi«, 

5. nastaje prva kristalizacija, 

6. prve sumnje, 

7. druga kristalizacija. 

Opisujem samo nešto od okosnice, jer nije možno inače 
ocrtati sadržaj te čudnovate knjige nego njenim prijevodom. 
Stendhal crta ljubav njemačku, francusku, španjolsku, talijan- 

sku, amerikansku,' srednjovjekovnu, Werthera, Don Juana. 
»Ljubav je jedina strast koja se plaća novcem koji sama pro- 
izvodi.« Knjiga je pisana iskustvom i po ovim velikim: doku- 
mentima ljubavi: autobiografija Benvenuta Cellinija, novele 
Cervantesa i Scarrona, »Manon Lescaut« i »Doyen de Killeri- 


"ne« (abbć Pr€vost), pisma Abćlarda i Hćloise, :»Pisma portugal- 


ske duvne« i gospođice Lespinasse, njemački romani Augusta 
la Fontainea, Pignottijeva »Povijest Toskane«, djela Brant6- 
meova, »Werther«,; memoari Karla Gozzija, Saint Simona, go- 
spođe d'Epinay, de Staal, Marmontelovi, Bezenvalovi, Ducloso- 
vi, gospođe Roland, Horacija Walpolea, Evelynovi i dr. Na kra- 
ju te jedinstvene knjige ima dodatak sa primjerima i eksperi- 
mentalnim demonstracijama o ljubavi: »Tok. ljubavi«, »Zako- 
nik ljubavi dvanaestog vijeka«, bilješka o Andriji Chapelainu 
(piscu o ljubavi); novele »Salzburška grana« i »Ernestina ili 
rađanje ' Hjebsvis pa: »Primjer anne: jones u. “imućnom 
staležu«. 

»O smiješnom, filozofski selcušej o teškom predmetu“ nije 
tako uspio kao onaj o ljubavi. Autor polazi od Hobbesa, ko- 
jemu je smijeh pošljedica »nenadanog i jasnog spoznanja naše 
nadmoćnosti nad drugim čovjekom«. Smijeh. se dijeli na: 

1. običan ili prosto i nenadano zamjećivanje naše nadmoć- 
nosti, 


2. upoznavanje sreće. Kada je ta sreća š sna. smijeh se 
miješa sa suzama. Iz toga vidite da je Stendhal na tragu da 
otkrije, razliku između .humora i satire. No essai nije uspio, 
jer mu je glavnom premisom uzana Hobbesova definicija. 


Kao kritičar pisaše o umjetnicima koji izlagahu u onda- 
šnjem Salonu (Delacroix, Schnetz, Vernet, Ingres, L Robert, 
BP jrtolini, Rauch, Chantrey, Dannecker . itd.) 


'.»Bilješke diletanta« su pozorišne kritike, Tesp. recenzije o 
novijem operama i operskim pjevačima. 


Svakako je veći talenat koji dobro piše o stvari koje ne 
Poznaje, tj. koju upoznaje pišući, nego onaj koji opisuje što 
mu je već poznato. Kada Goldsmith poče da piše prirodopis, 
reče poznati Johnson: »Vrlo je sumnjivo zna li razlučiti kravu 
od konja, ali nema sumnje da će napistati dobru 'knjigu.« 
Stendhalov talenat nije. od te vrsti: Njega ne apsorbuje knji- 
ževno djelo, on se, kao: ks a i Vinci, njema on“ je iznad ' 
svog djela. (| ““ 

Bijaše diletantom i ima sve mane i odlike diletanta i sa- 
mouka. On je univerzalan, jer.je, najzad, svaka univerzalnost 
— diletantizam. Samo specijalisti nijesu diletanti. Bijaše inoko- 
san i originalan, kao. i otac ruske kritike Bjelinski. No znanje 
mu bijaše više opsežno i šareno nego uređeno, solidno. Mont- 
blanc mu je» najvišom planinom Starog svijeta.« Stendhal 
nije dosta objektivan i ima strast da generalizuje svoje, inače 
izvrsne, psihološke opservacije. Rđavo proriče da će »1880. 
Chateaubriand biti truism« (zastario). »Taj čovjek (Chateau- 
briand) neće preživjeti svoga vijeka.« Smije se onima kojima 
je Homer veći od Tassa. Rđavo citira njemački, Schellinga 
zove Steding. Schiavone-Medulić mu je, dakako, Talijanac, a 
finale iz »Figarove ženidbe« zove »najljepšom crkvenom pjes- 
mom koju možete čuti«. Nijemci su »narod sentimentalan i 
bez odvažnosti«. Čini se da Stendhal držaše da je narodni ka- 
rakter nepromjenljiv, kao značaj pojedinca. Bismarcku bit će 
da se ne nadaše i da ne poznavaše dobro pruske historije. — 
»Uostalom, i pored njihovog zanosa, Nijemci su odviše glupi.« 
»Englezi su, mislim, narod najzatucaniji, najvarvarskiji.« » Tra- 
gedija je razvitak akcije, komedija karaktera.« Pada u sevdah 
kod Cimarosine: Come io vengo per sposarti, obožava Mo- 
zarta i Rafaela, a ne poznaje Rembrandta, nizozemske slikar- 
ske škole i Beethovena. Njemu se sviđa samo Italija Rossinijeva 
i Boccacciova. Razumije samo umjetnost koja govori senzual- 
nosti: gracioznost. Zbog toga spominje »slavnog« i »božan- 
skog« Viganda pored Canove, Montija i Mozarta, premda »sla- 
vni« i »božanski« bijaše — skladateljem baleta. Graciozni i žen- 
ski mu je Canova najveći vajar vijeka; slavni basreljef muškog 
Thorwaldsena »Ulazak Aleksandra u Babilon« odviše mu je tea- 
tralan, a poprsje Byronovo izgleda mu pokušaj đačeta prema 
djelu Chantreyevu. Raskošni i sladostrasni Metastasio, »pjesnik 
muzike«, improvizator i dvorski pjesnik Karla VI, »toga veli- 
kog glazbenika koji se nikada ne smijaše«, najmiliji mu je 
pjesnik i cijeni ga više od Tassa, Dantea, Ariosta. Anakreont i 
Horacije nijesu tako Stendhalu ljupki kao bečki Gelegen- 
heitsdichter koji još u 62. godini bijaše najljepši i najveseliji 
= čovjek stoljeća. Pošto u Francuskoj ne vidje ništa što bi od- 
govaralo. tim osebujnim nazorima, maniše joj nepravedno sva- 
kom prilikom. Francuzi su »narod najduhovitiji, najprijatniji 
i dotle najmanje muzikalni — na svijetu«. »Francuska nema 
četiri čovjeka da ih metne o bok Canovi, Montiju, Rossiniju 

i — Viganou.« »Ima možda više ljubavi u dvadesetak lazarona 

nego u vascijelom otmjenom općinstvu koje se nedjeljom 

skuplja na Konzervatoriju u Ulici Bergčre.« »Francuz ne ljubi 

ništa ozbiljno, okrom mode.« »Snažne volje nestaje sve više i 

više u Parizu.« »U Francuskoj su tako rijetke velike strasti, kao 

veliki ljudi.« Itd. ' 
Stendhal je otac moderne kritike. 


d »On bijaše kritičarom, ne za općinstvo nego za kriti « 
inte-Beuve u Causeries du ia komaj I još paša ono pik 
čitalaca nalazi da su mu knjige paradoksalne ili tavne« — veli Ta- 
ine u uvodu Povijesti engleske književnosti. — Ne razumješe 
njegove čudnovate divinacije, njegovih riječi dubokih, uzgredice 
bačenih, začudne pravilnosti njegovih opazaka i njegove logike; ne 
vidješe da pod vidom pričaoca i čovjeka od svijeta, tumačaše naj- 
zamršenije unutrašnje mehanizme ..., da prvi isticaše temeljne uz- 
roke, tj. narodnost, podneblje i temperamenat. Zbog svega toga 
scijenijahu ga suhim i ekscentričnim, a on osta samotnikom... 
Pa ipak, njegove su knjige, u kojima ćete naći još i danas naj- 
uspjelije pokušaje da) otvore pute koje namislih ja opisati. Niko 
me nije bolje učio da otvorim oči i gledam, da gledam najprije 
okolne ljude i život, zatijem stare vjerodostojne dukumente — da 
čitam između redaka, da jasno vidim pod drevnim izrazom, pod 
črčkarijama kakog teksta osjećanje, tijek misli, duševne prilike u 
kojima se pisaše.. .« 


I doista, u Stendhalu su rasijane sve temeljne misli Tai- 
neove docnije teorije. »Podneblje... rađa temperamente.« 
Stendhal poznaje i »dojam režima«, tj. politike i društva. 
»Ako su se Stari istakli u vajarstvu, to je stoga što vazda u 
tome imađahu dobru, a ne rđavu konstituciju. To jest, naša 
vjera Zabranjuje golotinju, bez koje vajarstvo nema šta da 
oponaša.« Ta je kao slučajna Stendhalova misao temeljeem 
Taineovoj »Filozofiji umjetnosti«. Taine je doduše sistematizo- 
van, ali i — pretjeran Stendhal-kritičar. : 


II 


Je pense qu uy a dans quelques milliers de 
nos contemporains plus de penetration d'es- 
prit, de finesse, de vraie philosophie ... que 
dans tous les sičcles passćs rćunis. 

Renan 


Stendhal bijaše i vrlo originalnim filozofom, i to, koliko 
znam, ne ističu njegovi kritičari. Pristajaše uz materijaliste 
XVIII vijeka, a Cabanis i Destutt de Tracy bijahu mu učitelji: 

»Elementi ideologije« koje Stendhal toliko čita i hvali, u 
mnogome su slični Hegelovu sistemu. I de Tracy konstruiše, 
doduše labavom dijalektikom, iz logike universum. Evo oko- 
snice toga, na sreću nedovršenog, sistema. Navodim prosto sa- 
držaj »Elemenata«: 


I Povijest mišljenja: 


1. rađanje naših ideja ili ideologija, 
2. izraz misli ili gramatika, 
3. kombinacija misli: logika (17). 


II Aplikacija spoznaje na izučavanje volje i njenih efe- 
kata: ' 


1. naša djela ili — ekonomija (!), 
2. osjećaj ili — moral (!!), 
3. ravnanje jednoga i drugoga ili država (2!). 


III Aplikacija spoznaje na upoznanje bića koja učimo mi: 


1. tjelesne osobine ili fizika, 
.. 2. osobine prostora ili geometrija, 
..38. matematika... 


Tracyju je »Ideologija« »dio zoologije« itd. 


Dok je taj nelogični, plitki i apsurdni sistem evanđeljem 
Stendhalovim, veli za Kanta — a sumnjam da ga čitaše —: 
»Kant nije vazda dobro razumio sam sebe i vrlo ga je teško 
razumjeti, No kada dopredete do kraja, nalazite se pri istinama 
vrlo prostijem, koje ne zaslužiše da se čitaju. Te su istine pomi- 
ješane kijametom protuslovlja, kojih čovjek Kantova velikog 
talenta ne bi nikad izrazio da mu jezik bijaše jasan.« Sten- 
dhal jamačno ne htjede da bude nasamaren od slavnog Kčnigs- 
beržanina, pa je — kao često'-— nasamaren od gosp. Beylea. 
Sudbina nepovjerljivaca! : 

Prem kukavan metafizičar, Stendhal je vrlo srodan piscu 
»Kritike. čistog uma«, u kojoj metafizika ubija sama sebe. On 
je potpuna. konzekvencija krajnjeg skepticizma, Pyrrhon filo- 
zofije XVIII vijeka... : “a aku brza s“ 

Stendhal poznaje samo dvije nauke: 

1. vještinu otkriti istinite motive ljudskih radova, 

2. logiku ili vještinu da se ne prevarite idući prama sreći, 

Kao filozof polazi od praktične; realistične psihologije, 
poput svog velikog filozofskog pretka Montaignea, koji reče: 
»Ja proučavam više sebe nego ikoji drugi predmet; to je moja 
metafizika, to je moja fizika.« Istina je Stendhalu nijansa. Za 
takovog mislioca ne postoje ni metafizičke istine, jer ima toli- 
ko 2X2=4 koliko ima mozgova koji računaju. Nauka 
ima samo onda vrijednost ako nas vodi k sreći. A vrhunac te 
sreće nije Stendhalu estetičko osjećanje nego — ljubav, a je- 
dino realno u životu nije špoznanje ili istina nego — vlast, jer 
što je veća vlast, to je veća i mogućnost nalaziti naslade. I mi- 
šljenje je naslada: »Misliti je najjeftinije uživahje«, ali ta je 
naslada inferiorna kao svi jeftini užici. Osjećanje, to je glavno: 
»Treba osjećati, a ne znati.« 

Pošto je vlast, sila, izvorom svake sreće, to je Stendhalu 
idealom čovječanstva čovjek silan, moćan. Što veća sila, to je 
znak veće energije, što veća odvažnost, to veće naslade. Ener- 
gija je, dakle, najdragocjenija ljudska osebina: 

Stendhalova je filozofija savršena skepsa sa tendencijama 
kyrenskog hedonizma. Ne vjeruje u istinu, a vjeruje u silu, 
vlast, uživanje — u sreću. Poznanje je realnije od sile i užitka, 
istina je od svega realnog najrealnije. Stendhal postnu kao svi 
koji, počinjući krajnjim sumnjanjem, završuju dogmatičkim 
tvrdnjama; koji misle da je definisati sreću možda lakše 
nego definisati istinu; koji, negirajući logiku, traže spasa u 
— nelogičnosti. ' 

Ako je vlast jedina sreća i realnost u životu, to bi, po 
Stendhalu, samo sila bila mjerilom ljudske sreće. Ako je vlast 
jedini cilj i mjerilo energije, to bi vlasnici trebali da su ljudi 
najjače volje. Najveća je energija u tiranina, uzurpatora, i 
Stendhal kao da ne viđaše snažne volje u sv. Franje Asiskoga, 
Orleanske Djevice, Leonide... a Ba aka 

Odista, on je jasniji, možda i konzekventniji od Kanta, 
ali je, Bog i duša, apsurdniji. *:0: 6 : 

= Moralno je što je većini korisno ili što se ne kosi sa 
savješću. Stendhal ne poznaje toga morala koji se ne da 
definisati, jer to napošljetku nije nužno. Njegov je idealni 
čovjek samoživac, ne poznaje bližnjega; savjesti. Moralno mu' 

osjećanje nije kao ogledalo u kojem ostaje grozni spornen 
grijeha, kao slika ubice u izbuljenu oku nevine žrtve. Stendh 
lov je moral čisto egoističan, a pošto je negacija altruizma, 
tj. dojakošnjeg morala i morala u običnom smislu riječi, to 
je Stendhal kao moralista prvi »imoralista«. 


Već je engleski liječnik Mandeville u »Basni o pčelama« 
ocrtao opačinu kao nešto društvu potrebno, tj. kao nešto rela- 
tivno dobro. Za Stendhala zlo i dobro — kao razlike — više 
ne postoje, on je jenseits von Gut und Bose. I kao kritičar 
što bijaše pretečom Taineu, tako je vascijeli imoralista, reali- 
stički psiholog, aristokrata i skeptik Nietzsche u njemu. Pod 
suhim i diplomatskim smiješkom i amo-tamo pobacanijem opa- 
skama Napoleonovog psihologa kriju se klice komentara bis- 
markizmu: »plavo zvijere« i »Zarathustra«. Kao i Taine, tako 
je i Nietzsche doduše sistematskiji, ali i — pretjeraniji Stend- 
hal. »Nil novi — —«. 

Stendhalu — kao i Nietzscheu — bijaše obećanom ze- 
mljom Italija renaissance, domovina krvi, snage, nemoralnosti 
i ljepote... Boccaccio čitaše lijepim curama svoje sočne i 
strasne priče na mirišljivu ladanju, a naokolo haraše kuga. 
Onda »žena ljubljaše naučnjaka, pa ako još zna grčki, voli 
ga više od slavnog junaka«. Cosimo Medici harči svoje zlato 
na umjetnosti i veli: »Volim je (Firencu) opustjeti nego iz- 
gubiti.« Nicola Niccoli, običan građanin, žrtvuje život i ime- 
tak za stare rukopise. Lippi je slavan slikar i još slavniji 
razvratnik. Lovro »veličajni«, »najgadniji čovjek svog vijeka«, 
je drug jednom Michel-Angelu i pobratim filozofu i pjesniku 
Angelu Polizianu. 

I najmoćniji vladar, papa Leo X Medici, otvara svoj 
dvor, ljepši i slobodniji od Augustova i Ljudevitova, bogatiji 
od Periklova, a dvorani su mu Rafael, Michel-Angelo. Mladi, 
lijepi i hrabri velikaški momci postaju kardinali. Leonardo 
resi, slikajući i svirajući, tiranski dvor u Milanu, filozofira, 
pronalazi fizičke zakone i umire u zagrljaju viteškog Franje 
I. Tasso poludi od ljubavi, a »bič tirjanah«, Voltaire renais- 
sance, pokvareni Aretinac umire od preteškog smijeha. Gora 
vrvi hajducima, mramorne se stepenice mramornih palača 
ruje i puše građanskom krvlju. Zastruji krvca u nabrekloj 
mišici iza dugog srednjovjekovnog sna, a srce da prsne od 
obijesti, snage i ljubavi. 

Stendhal ljubljaše Italiju, jer mišljaše da u njoj, pored 
ljepote, ima najviše odvažnosti, strasti, a najmanje morala, 
jer je njemu moral i prijetvornost isto. »Svijet se ne dijeli, 
kako misli glupan, u ljude kreposne i zločince, nego sasvijem 
prosto u nasamarene i u, varalice; evo ključa koji razjašnjuje 
XIX vijek.« 25. novembra 1817. piše: »Stadoh da pišem "Po- 
vijest energije u Italiji'« Šteta te je to djelo — ako je uopće 
napisano — propalo. = 

Napoleon mu je pošljednji i najveći condottiere. Jedini 
koji je u modernoj Francuskoj zavrijedio te ga spomenu uz 
beskarnog Korsikanca bijaše neki inteligentni radnik koji se 
tijem proslavi što ubi iz ljubomornosti svoju ljubavcu. A da 
bi pokazao plitkoj novoj Francuskoj snažnu strast stare, iz- 
vlači iz prašnog provincijalnog arhiva povijest parnice mar- 
šala Gillesa de Retza (ili Raysa), francuskog Franja Cencija 
i Don Juana. Taj velikaš voli magiju i tako je lud za muzi- 
kom.te vuku za njim orgulje. Nemilice trati grdan imetak. 
Dvor mu je kraljevski. Zbog groznih ga opačina zatvoriše u 
nanteski grad i objesiše (u drugoj polovini XV vijeka). Po 
bludnikovijem se zamcima našlo 126 trupala unesrećene dječice. 

Taj kult krivo shvaćene energije može nam razjasniti 
protuslovlja Stendhala političara. Prem mu je filozofija emi- 
nentno aristokratska, upravo filozofija samovolje i apsolutizma, 
Stendhal je — pristalica Revolucije. 


»Autor je romana koji ćete čitati... republikanac, zanesen 
Robespierneom i Couthonom. Ali, u isto vrijeme, on strasno žudi 
povratak starije loze i vladu Ljudevita XVIIL« »Danton, Sieyčs, 
Mirabeau... pravi utemeljitelji današnje Francuske...« Prem i 
sam liberalcem, držim liberale grdnim mućurlama.« 


Stendhal ne voli Revolucije jer je demokratska, nego jer 
je puna samostalne energije, krvi, strasti. »A _veličajnost pri- 
zora povećava što zanos Francuza ne vođaše vjera ni plem- 
stvo.« No kod baštinika silnijeh terorista, kod modernih debelih 
liberala, nema više one simpatične crte koja do pojave Napo- 
leona zanosi Stendhala za revolucijom. Kada se divi Benthamu 
ili P. L. Courieru, poštuje ih više zbog talenta i slobodoumlja. 
»U XIX vijeku zavodi u književnosti demokracija carstvo 
ljudi srednje ruke, pametnih, zatucanih i tupih, da govorim 
književnički...« A kada se pitomci Revolucije iščauriše u 
industrijalce, postadoše Stendhalu uprav odvratni, pa obori 
na njih pamflet D'un nouveau complot contre les industriels. 

Taj. je pamflet kao pamflet preuba, ali je karakterističan za 
Stendhalovo mišljenje. Industrijalizam mu je dosta srođan sa 
— podvalom, a industrijalci su ljudi bez poleta i odvažnosti. 
»Nema još godina dana te umre lord Byron, kušajući po- 
služiti, Grčkoj. Gdje je industrijalac koji bi za taj plemeniti 
cilj žrtvovao sav,.svoj imetak?.:. Neki je poštovani purgar 
naručio. tibetske koze.« Tako završava pamflet.. 

Stendhal je prvi koji. je istaknuo mnogu inferiornost 
moderne aristokracije novca prama plemstvu krvi i duha. 
Ako: je: industrijalizam | civilizatoran, valja da: obogati život 
novim i- usavrši stara uživanja — tako, čini mi se,“ umo- 
vaše Stendhal. On prvi zamijeti opashost industrijalizma za 
neke kulturne stečevine, osjetivši instinktivno opasnost koja 
prijeti od najezde utilitarizma ljepoti-i energiji evropskoj. 
U dimu tvornice guše se vile. Za najčišće industrijalce veli 
Stendhal: »Logika Engleza, iako začudna u: financijama i u 
svemu što se tiče vještine zgrnuti pare ..., dobija vrtoglavicu 
kada treba da se digne do malo apstraktnijih sujeta i koji, 
posredno, ne stvaraju mnovaca...« (Isto tako, ako ne gore, 
sudi Engleze i Nietzsche:) »Analiza ubija osjećaje«, veli Stuart 
Mill, engleski filozofi utilitarac par ercellence, koji jamačno 
ili ne poznavaše ili 'ne shvataše' Btendhala, čovjeka duboke 
analize i duboka osjećaja: ( 

Stendhal poznavaše prilično političke teorije, povijest i 
narodno gospodarstvo, poznavaše Mac-Cullocha, Malthusa, 
Ricarda i Milla oca, ali njegov politički sistem ostade ose- 
bujan: ne vjerovaše u program nego u silu, ne u doktrine 
nego u ljude. Evo drastičnog primjera njegove politike: 


: »Da sam ,na vladi, potlačio bih. knjige emigranata, . koje 
vele da je, Napoleon uzurpirao vlast... Tri su dijela (emigranata) 
mrtva, i ja bih ih zatočio u pirinejske d6partemente. . . Opasao bih 
ovijeh. četiri ili pet okruga dvjema ili trima "malim vojskama, 
koje bi šatorale najmanje godišnjih šest mjeseci zbog »Imioralnog 
efekta«. Svaki emigranat koji bi.se maknuo odavde: .bio bi nemi- 
losrdno puškaran. -— Dobra koja im vrati Napoleon. prodao, bih 
na .parčeta, ne veća od dva jutra. Emigranti bi dobili penzije 
od tisuću, dvije i tri tisuće franaka na BRET Mogli Bi izabrati 
boravak u' soga bn Krča a 

Stendhal, je “kao: poljtkak doda Prah vojnik. i 
diplomata kao i njegov. a-ha Da ia med o politici, 


ovako. bi pisali:. 6,00 ba 4; prdgtgoovžu 

.Kada vješaju u Engleskoj tata ili ubicu, aristokracija se 
dočepala žrtve za svoju sigurnost, jer ga ona prisili da bude zlo- 
činac... Ta istina, danas tako jasta bit će možda poslo- 
vicom' kada se bude čitalo moje ćeretanje.. 


Taj aristokratski slutnik kao da.ipak dić slutijaše e bi tih 
nekoliko riječi moglo biti lozinkom docnijih revolucija. Ali 
— revolucionarci ne čitaju Stendhala. . 


IV 


Vielleicht giebt es ein Buch der Wahrheit,. 


aus dem der Logiker verbannt ist. 
: : : ' Nietzsche 


I kao umjetnik pronađe nove vidike. »Jer prije svega 
hoću da budem istinit.« Stendhal je otac modernog romana 
i takvim ga priznaju 'Taine, Zola i Bourget. 

. Roman »Crveni i Crni« (»le Rouge et le Noir«) zove kro- 
nikom iz 1837. 

U gradiću Verrišresu (Franche-Comtć) ima u nekog se- 
ljaka i tesara, Sorela, najmlađi sin Julijan, darovito momče 
samouče, koje preporukom mjesnog paroha dolazi kao učitelj 
djece u kuću načelnika i plemića R&nala. Otac se Julijanov 
pogodi za 300 godišnjih franaka, opskrbu (kako vele Zagrep- 
čani) i odijelo. Osamnaesta mu. Slabačak, nepravilno ali sim- 
patično lice, orlujski nos, kestenjasta kosa, crno oko. Čita M&- 
morial de Ste Hećlčne«, obožava Napoleona i zna naizust cijelu 
latinsku Bibliju. Taj je genije vrlo slavohlepan. »Oko Julija- 
novo slijeđaše makinalno pticu grabilicu . ..; on zaviđčaše toj 
snazi, on zaviđaše toj samotnosti. 'Fako bijaše sudbina Napoleo- 
nova; hoće li biti jednog dana njegova?« Julijan je pun od- 
važnosti i licemjerstva, instinktivno slijedi maksimu da su 
nam dane riječi kako bismo sakrili misli. Zavoli majku svojih 
učenika i vara s njome ograničenog de R€&nala. U varošicu dola- 
zi kralj, Julijan se slučajno istakne i dolazi protekcijom u be- 
sanconsko sjemenište. Ne vjeruje ni u što, ali dobro se vlada'i 
uči, jer vidi da je u Francuskoj nastanulo vrijeme kada sveće- 
nik može imati najbolju karijeru. U Besanconu ga, tek što .do- 
đe, zavoli neka Amanda .Binet, kojoj naizust govoraše :»Novu 
Heloisu«. Prvo mu je u zavodu da prevari ravnatelja, krutog 


Pirarda, da ima samo 35 franaka. .Brzo je najbolji đak, prem - 


Gosele poznavaše tek nešto iz Bossueta, Fleuryja,: Arnaulta. 

Ravnatelj ga Pirard zavoli kao sina, a đacima i moćnome abbću 
Castančdeu omrzne. Za neke svečanosti u crkvi vidje svoju 
prvu draganu, gospođu de Renal, kako se onesvijestila... I 
aristokrata biskup ga vrlo zavoli. Preporukom ravnatelja Pi- 
rarda postane sekretarom bogatog i moćnog markija de la 
Mdlea. Prije nego će u Pariz, svraća u rodno mjesto i kroz 
prozor prodre drsko i iznenada u sobu gospođe de Renal. 
Merdevine, ljubomoran muž, drzak skok kroz prozor, prasak 
puške, i Julijan se spase na ženevski drum. U Parizu proučava 
visoko društvo, jaši i bije se na dvoboju sa otmjenim diploma- 
tom. Svijet misli da je nezakonit sin kakog magnata. U ogrom- 
noj markijevoj biblioteci čita Voltairea i racionaliste. Marki ga 
zavoli. Putuje u London. Dobije odlikovanje. Otac mu njego- 
vom preporukom postane ravnatelj sirotinjskog zavoda u Ver- 
ričresu. Julijan je već savršen dandy, diplomat i hipokrita. 
»Moj život nije nego niz pritvornosti, jer nemam hiljadu fra- 
naka rente da kupim kruha.« Divi se talijanskijem operama i 
baletu. Zavoli ga krasna markijeva kći Matilda i piše mu lju- 
bavno pismo. I on nju voli, ali ne srcem nego glavom. »Lju- 
bav glave ima bez sumnje više duha nego ljubav istinska; ali 
ne postoji nego u časovima zanosa; ona se odviše poznaje, sudi 
se bez prestanka...« Matilda mu odjedared rekne da ga ne 
ljubi. Julijan ode po nekom tajnom diplomatskom poslu i neki 
ga ruski knez uči kako da šahira pa da predobiva ženskadiju. 
Savjetuje mu bez prestanka: »Sjećajte se na velik princip na- 
šeg vijeka; budite protivno od onoga što se očekuje.« Vrativši 
se u Pariz, udvara nekoj markizi. Bijedna Matilda ne može da 
odoli tomu mladomu Machiavelliju i podaje se. I opet: noć, 
ljestve, visok prozor itd. Matilda prizna pismom ocu sve. 
Marki kud će, šta će, dade Julijanu neko imanje u Langue- 
docu, učini ga vitezom de la Vernaye i poručnikom. Stari 
časnici govore za Julijana: »Ima sve u tom mladiću okrom 
mladosti.« No prva Julijanova ljubavca, gospođa R€nal, dozna- 
je sve i piše markizu klevetničko pismo. Julijan to čuje, pohrli 
iz svog garnizona u Verričres, zatekne gospođu Renal u crkvi 
i rani ju drugim kuršumom. Dođe u aps, i njegova Matilda 
ga posjećuje u seljačkom odijelu. Suđenje u Besangonu. Ju- 
lijan drži iskren govor u kojem prodre sve što se skrivaše 
u duši za toliko hinjenih godina. Pogube ga, a Matilda ga 
sjajno, sa mnogo svećenika i svijeća, sahrani noću u nekoj 
pećini planine Jure. 

»U uzanom okviru te eau-forte leži cio jedan svijet« 
(Bourget). Sainte-Beuve spočituje Stendhalu taman naslov, 
prem je vrlo jasan: »crveni i crni« — republikanac i svećenik: 
dvostruk čovjek. 


U »Chartreuse de Parme« ocrtana je sjeverna Italija u 
početku ovog vijeka. 


Fabricije Valserra, marchesino del Dongo, mlađi je sin 
bogatog i konzervativnog markija i uhode, u kojega je divan 
dvorac Grianta na Komskom jezeru. Stariji je sin, Askanije, 
očeva slika i prilika: kukavica, slabić, podlac. Fabricije voli 
borbu, prirodu. Uči u jezuitskom kolegiju. Tetka, kontesa 
Pietranera, ljubavca Napoleonovog časnika Robertsa, vrlo ga 
\ voli i po njoj postane Napoleon idealom Fabricijeve mladosti, 
\te bježi krišom u Francusku (zatvor, tamničarka, bijeg...) 
i pada u bitku kod Waterlooa. Njegova divna tetka postaje 
ljubavcom svemožnog parmanskog ministra, grofa Moske, i 
na njegov se savjet uda za prebogatog vojvodu, starca Taxis- 
Sanseverinu, kojega ne poznavaše i s kojim se poslije udaje 
nikada ne vidje. Fabricije, prokriomčarivši se iz Francuske, 
petlja se sa policijom i ode u Napulj proučavati bogosloviju. 
Kada dođe u Parmu, zavoli ga njegova čudnovata tetka, no on 
ne mari mnogo. I on bi htio, ali ne može da ljubi. Milošću par- 
manskog kardinala, a vještinom prisukane tetke i njenog mi- 
nistarskog ljubavnika postaje Fabricije velikijem vikarom i 
kanonikom. Spanđa se sa glumicom Marijetom i na cesti ubija 
u borbi njenog ljubomornog dragana, glumca Gilettija. Odma- 
glivši u Bolognu, prvo mu je da ide u crkvu sv. Petronija, da 
se baci na koljena i da suznijem očima zablagodari »za očitu 
milost«. Smiono juri za slavnom pjevačicom Faustom u Parmu, 
i njen plemićki ljubavnik misli da mu je suparnikom — 
prijestolonasljednik. Fabricija najzad uhvate, i ministar 
pravde, Rassi, grdan nitkov, kojega njegov vladar običava 
častiti nogama, osudi ga na smrt ili galije. I Fabricije pade u 


. groznu parmansku citadelu. Tu ga zavoli Klelija Monti, kćerka 
. generala i zapovjednika tvrđave. Fabricije se vratolomno spa- 
sava i bježi u Locarno. Tetka vojvotkinja sprema bunu sa ge- 


nijalnim pjesnikom i urotnikom Ferrantom Palom, koji ju, 
razumije se, zavoli. Parmanski vladar pogine, i bukne buna. 
Ministar Mosca ju odvažno ugušuje, a Fabricije dospije i opet 
u tamnicu. Da ga otruju, ali tetka ga spase podavši se mla- 
dom vladaru koji ju smrtimice zavoli. Fabricije postane i 

opet kanonikom i u velikoj je milosti na dvoru. Njegova se 
Klelija Monti udaje za markija Crescenzija. Tetka mu iza voj- 
vodine smrti pođe za grofa Mosku u Perugiji. Fabricije je 
propovjednik kojemu u Italiji nema premca. Parmanci osta- 
vljaju operu, samo da ga čuju. Plaćaju sjedišta u crkvi. Kao 
neodoljivi propovjednik postaje ljubavnikom markize Klelije 
i ima sina Sandrina, kojega ukradu, a na njegovo mjesto 
metnu drugo dijete. Fabricije postaje parmanski nadbiskup. 
Sinčić mu umre, a majka od tuge pogine. Fabricije, da okaje 
grijehe, odlazi u manastir, po kojem se zove roman, i umre 
od tuge za godinu dana. 


ce BOJE tek okosnica okosnice romana za koji pisa Balzac: 
»,Chartreuse' je velika i lijepa knjiga. Velim vam bez laska- 
nja, bez zavisti, jer je ne bih mogao načiniti, a hvaliti se može 
iskreno ono što ne spada u naš zanat. Ja slikam freske, a vi 
ste izvajali talijanske kipove. Ovdje je sve osebujno i novo. 
Vi ste protumačili talijansku dušu.« 


»Zelehi lovac« i »Lamiel« nedovršeni su romani. Prvi tre- 
baše da ima ove dijelove: »Nancy«, »Pariz« i k »Madrid«. Samo 
su prva dva razrađena. 


Lucijan je sin novčara i milijunara. Istjeran je iz Poli- 
tehničke škole zbog republikanstva. Ipak postaje časnikom i 
služi u Nancyju. Savršen je gentleman, ima četiri livrejisane 
sluge i krasne engleske konje. Ljubaka sa lijepom i bogatom 

udovicom Chasteller. Oponaša Byrona, kao onaj Ljermontov- 
ljev junak. Pošto mu dosadi vojništvo, odlazi u civilnu službu. 
Brzo postaje pouzdanikom ministrovim. Političke , intrige, iz- 
bori itd. Otac odlučuje u parlamentu i — umre iznenada, 
a sinu ostavi bankrot. Lucijan postaje tajnikom poslanstva u 
Madridu. Čini se da je u tome romanu Stendhal htio opisati 
vojsku, činovništvo i diplomaciju, kao u »le Rouge et le Noir« 
što opisa svećenstvo. 


Za stranca kojega ne zanima toliko mehanizam francu- 


jer mu je milieu, mnogo jasniji, internacionalniji. I 


U Carvilleu, u Normandiji, uzme seoski crkvenjak, uča 
i pjevalac, iz rouenskog nahodišta neku curicu, Lamijelu, kao 
posvojče. Krasna i umna djevojčica postaje čitateljicom voj- 
votkinje de Miossens,.koja je brzo vrlo zavoli. Poučavaju je 
abbć Clement i smiješni ćopavac, doktor Sansfin: Oba se uči- 

telja u malu »zatelebaju«. Iz Pariza se vraća kući mladi: voj- 
voda Fedor, đak Politehničke škole. Buknula je revolucija, a 
mati i sin bježe u Englesku za kraljem. Lamijela čitaše ro- 
mane i čudnovata je znatiželjnost obuzme: šta je, šta je to... 
ljubav? Ona plaća nekom glupom seoskom klipanu pet franaka 
da je to nauči. No iz Engleske se vrati mladi vojvoda, zavoli je, 
a ona ga iznajprije meće na muke i pobjegne s njime u Rouen. 

U Havreu proučava Lamijela neku parisku glumicu da se 
nauči elegantnim kretnjama. No i mladi, lijepi i bogati vojvoda 
ne oo a udovolji njenoj ljubavnoj znatiželjnosti, te mu 
smota polovinu novca i pobjegne u Pariz. Stanuje u ponaj- 
otmjenijem svratištu i sprijatelji se sa gazdaricom. Uzima 
učitelja igranja i posjećuje pozorište da se nauči otmjenu 
vladanju. U istom .je hotelu grof d'Aubignć, koji je već blizu 
prosjačkog štapa ili kuršuma, i ona mu postane ljubavcom. No 
i tu se uvjeri da se prevarila. Hoće da zavede svog neka- 
dašnjeg učitelja, abbća Clementa. Roman se svršava sa dvobo- 
jem grofa d'Aubignća i markiza de Vernayea, Lamijelinog naj- 
novijeg ljubavnika. — Stendhal ostavi u rukopisu nacrt svr- 
šetka: Lamijela nađe nekog sirotana, ali čovjeka od noža i pa- 
meti, Valbeyrea, i tek sada osjeti što je to ljubav. No ljubavnik 
ode zbog zločina u buvaru, a. 6na se uda za svog vojvodu de 
Miossensa. Tada izađe na vidjelo da joj je ocem marki d" Orphi- 
erre. No njen se pravi dragan, Valbeyre, došuljao u Pariz, i 
ubijao. Lamijela pali sudbenu palaču da ga osveti, i njene: se 
kosti nađu na garištu. . 


Svoju je herojsku i umjetničku Maliju Renaissance ocrtao 
i u novelama »hronikama«, koje su ili prevedene iz prašnijeh 
arkiva ili slobodno po historiji izrađene (»L'abbesse de Ca- 
stro«, »Vittoria Accoramboni«, »Les Seria »La duchesse de 
Palliano«). m Sto : Fo 


Od ostalih novela (»Vanina Vanini«, »le Juif«, »F&dor le 
mari d'argent«, »le Philtre«, »le Coffre et le Revenant«) za- 


. nimljiva je samo »Armance«, 


Oktavije markiz de. Malivert, momče nježno i sumorno, za- 
voli svoju rođaku Armansu Zohilov, i pošto krivo shvati neko 


«njeno pismo koje mu pade. slučajno šaka, odlazi u Grčku i 


truje se:na brodu. Armansa: i Pitavijevg prajisa odleaa u 
samostan. | o / i: 

Stendhal je, kao pripovjedač, utemeljitelj psihološke škole. 
Uglavnome se dijele romansijeri u tri vrste. Prve zanima, 
uglavnome, samo događaj, radnja, a druge motivi radnje. Treći 
su najumjetničkiji. Oni su po srijedi i crtaju samo onaj do- 
gađaj koji su psihološki objasnili, a anališu duševne motive 
samo toliko koliko direktno utječu na akciju (Turgenjev, Mau- 
passant). Stendhala privlači duša kao bezdan. On se vrsta 
među najsjajnije psihologe. I među njima ima dvije glavne 
struje: poznavaoci normalne i abnormalne duše. Poe crta samo 
psihičku abnormalnost, Stendhal samo normalnost, zdravlje, a 
to stoga što najbolje poznaje dušu, iako malo čudnovatog ali 
normalnog Stendhala. Crta samo zdrave duševne pojave, jer 
kao poklonik logičnosti i racionalizma prošlog vijeka misli da 
je razum vazda glavni duševni pokretač i prema tomu se zadr- 
žava samo na onim fenomenima koji se daju logikom protu- 
mačiti. Nelogično, instinktivno, bolesno — one izvanlogične 
niti koje obavijaju dušu kao san što zaokviruje život, za 
Stendhala kao da ne postoje. Guyau pravo veli: »Njegova se 
vascijela psihologija bavi oko ideja, sasvijem svjesnijeh, nje- 
govih osoba, ali ne oko tavnijeh pokretala osjećanja.« 
Stendhal poznaje, doduše, samo duševnu mehaniku, ali 
njegova je analiza vazda istinita, a često savršena, suptilna. 
Ali i odviše suptilna. Često anališe proste, razumljive 
motive, a taka suvišna analiza dosađuje, umara. Anališe zbog 
analize i, gubeći sa vida radnju, postaje taman, doktrinaran i 
dosadan. Uostalom, svaka pretjerana analiza škodi pregled- 
nosti, jedinstvu, plastici karaktera i zamršuje prostotu radnje. 
Kao što ne možete razlučiti dvije lešine, pošto ih razudi vješt 
anatom do najsićanijih žilica, tako se gubi i duševni indivi- 
dualitet pod razornom analizom, jer su elementi psihički isti 
kao i fizički. Pretjerano psihologisanje uništuje karakteristiku, 
i to je glavna mana psihološkog romana uopće. Ljudska je 
duša kao beskrajna prašuma koja je isto tako hladovita i lijepa 
na rubu kao i u dubinama gdje čeka lutaoca noć i očajnost. 
»Lord Byron nikada ne poznavaše nego jednog čovjeka: 
samog sebe.« Stendhal vrlo dobro karakterizuje svog slavnog 
prijatelja, ali i — sebe. Bijaše odviše pun samog sebe, prouča- 
vajući se svako veče u dnevnicima, a da mu ostane vremena 
i volje za druge, koje preziraše kao mizantrop i pjevač himne 
samoživstva. Taj doktrinarac tiranije ne poznavaše druge lju- 
. bavi nego spolnu strast. Ne imađaše onog velebnog osjećanja 

koje spaja kralja sa prosjakom, filozofa sa žutijem i bijednijem 
kulisom, pjesnika sa vascijelim čovječanstvom koje bijaše, koje 
jeste i koje će biti. 


... Slijepac to je — život ljudski, 
Vođ mu dobri — ljubav mila. 
Kranjčević 


Te svete-iskre koja buknu na Golgoti, razlivši svoj tamjan- 
mironos po čemernijem dušama, tog velikog osjećanja koje 
spaja sve duše u jednu dušu, dušu humaniteta, ne poznavaše 
Stendhal. Stendhal ne poznavaše ljudi, jer — ih ne ljubljaše, 
»njemu nedostajaše dobroćudnost moćnijeh romansijera« (Zo- 
1a). Jedino je to osjećanje općenite simpatije zbog kojeg Balzac 
kao stvaralac tipova daleko natkriljuje Stendhala, poznavača 
samo jednog jedinog tipa: Stendhala. I romani spadaju, u neku 
ruku, među njegove dnevnike. 

Julijan Sorel je zbog toga tako sjajno ocrtan, jer se Stend- 
hal tako izvrsno poznavaše da znadijaše što bi radio i osjećao u 
sličnijem prilikama. Vjerovatno je da pisaše taj roman po ne- 
kom događaju kojemu bijaše također junakom neki bogoslo- 


vac, ali za roman mu posluži samo događaj, a ne karakter ' 


klerikov. 


I Julijan Sorel — kao i Stendhal — mrzi oca. I on nije čist 
Francuz, nego polovne južnjačke krvi (starinom Španjolac). I 
on voli od roda samo rođaka, racionalistu liječnika. I on pre- 
zire rodni kraj. I on je spreman da si u času neuspjeha pro- 
svira lubanju. I on umuje psihološki. I on je pristalica Stend- 
halove filozofije, prem je u ono vrijeme još ne mogaše pozna- 
vati. I on je čovjek sa dvije duše: »Čovjek ima u sebi dva bića, 
mišljaše on.« I on uživa da se ogrće misterioznijem plaštićem: 
»Za ostale nijesam ništa drugo nego jedno Možda.« U svome 
govoru pred sucima i on je preteča Nieizscheov i Stirnerov: 
»Nema prava« ...»Zakoni ne priznaju druge logike nego snagu 
lava« itd. I Julijan je hipokrita, jer je i prijetvornost daj- 
budi Stendhalu nešto idealno: sila, sila slaboga protiv jačega. 
Laž je dokaz slobodne volje. (Gradim taj aforizam u Stend- 
halovoj maniri.) I Julijan ljubi mozgom a ne srcem. Ali nije 
samo on, nego su i njegove ljubavce pune puncate stendhal- 
štine. Gospođa Renal i Matilda su žene »višeg reda«, kao sve 


319 





glavnije Stendhalove ličnosti. Gospođa je Re&nal a la Renais- 
sance: žena koja živi i umire samo za strast, za ljubav. Piše su- 
dijama & la Stendhal: »Društvo nema pravo ništiti život.« — 
Matilda de la Mole spada u drevnu Francusku i zavoli Juli- 
jana, jer je podsjeća na nekog pretka, ljubavnika kraljice na- 
varske. 

I lica. u ostalijem romanima su blizanci, braća ili rođaci 
Julijana Sorela, tj. Stendhala. »Vidite da naš, junak ne bijaše 
sasvijem slobodan od te bolesti prevelikog rezonovanja.« Njegov 
Lucijan, kao i mladi Stendhal, voli matematiku i kemiju. I on 
je republikanac kojemu dosađuju — republikanci. I on je 
cafard (šupalj ispod ušiju). I on proučava ljude: »kao što se 
proučava priroda«. I on poznaje stare slike i obožava muziku. 
Ion pada, kao i Stedhal, u najljepšoj dobi, na početku sjajne 
karijere, i putuje u inostranstvo kao siromašan diplomat, tu- 
žan i žalostan. »Ta tuga otvori njegovu dušu te osjećaše 
umjetnost... .« Lucijan nije ni Stendhal »isto, samo malo druk- 
čije«, on je Stendhal pod tuđim imenom.. ' ' 

.Lamijela je Stendhal u ženskom izdanju. I ona veli još 
djevojčicom za roditelje i dobrotvore svoje onako. pravo lapi- 
darno stendhalski: »Naši su roditelji — stoka.« I ona, selja- 
kuša, ima od prirode nešto plemićko. I njen život nije drugo 
nego život za ljubav, za proučavanje ljubavi. »Jedina strast 
Lamijele bijaše znatiželjnost.«... »Ona imađaše mnogo duha, 
jer imađaše — (kao i Stendhal) — veliku dušu.« 

Octave de Malivert je Stendhal u Civitaveechiji, Stend- 
hal melanholik. I on bijaše — kao i Lucijan — u Politeh- 
ničkoj školi, voli kemiju, fiziku i proučava pisce koji opisuju 
»kako se misli i kako se hoće«. I on je strašan u salonima sa 
zajedljivosti, i on »ne mogaše trpjeti duha tih lijepih komada 
Scribeovih«. Plače na groblju za nekom udovicom, ko i Stend- 
hal što plakaše u onoj samotnoj aleji. Ion živi samo za ljubav, 
pa se za nju i žrtvuje. |. io drskese ar 

. »Eh, gospodine; roman je ogledalo. koje se šeta nad ve- 
likom cestom.«.Da.:Samo što je u tome ogledalu gospodin 
Stendhal, noseći ga, gledao.— samo sebe.... . Bode 

. Od sporednijeh su lica samo ona zanimljiva koja spadaju u 

kategoriju Sorel-Leuwen-Stendhal-Fabricije del Dongo-Sanse- 
. verina-Mosca, prem se za neka veli da su ertana' po mođelima. 

Stendhal, ako modeliše, ne modeliše duše nego samo neke spo- 
ljašnosti. Kažu da htjede u prosukanom grofu Moski naslikati 
kneza Metternicha, kojega poznavaše u Parizu kao poklisara; 
no on to poriče. Držim da neću pogriješiti, ako u revolucionaru 
i pjesniku Ferrantu Pali naslućujem postendhaljenog doktora 
Razorija, mantovanskog buntovnika, koji bijaše »siromašan 
kao Job, veseo kao čižak i velik kao Voltaire«. 


Stendhalova je kompozicija nebrižljiva. U »Chartreusi« 
nema jedinstva radnje nilica. »Zaboravismo reći«... (»L?ab- 
besse de Castro«). »Zaboravili smo pričati na pravom mjestu 
da je vojvotkinja uzela kuću u Belgiratu«... (»Chartreuse de 
Parme«). »Uzet ćemo slobodu da preskočimo... dva mjeseca 
koji će slijediti. To će n&am biti to lakše, jer Lucijan, na kraju 
ta dva mjeseca, ne bijaše«... itd.' 

»Zaboravih slikati taj salon. Sir Walter Scott i njegovi bi 
podražavaoci ovdje počeli, ali ja se zgražam od materijalnih 
opisa. Dosađivanje praviti ih, priječi me praviti romane.« I odi- 
sta, opisi su mu obično vrlo slabi. Duša je bezbojna, a taj je 
rođeni psiholog mršav slikar i pejzažista. »Komsko jezero nije 
opkoljeno, poput ženevskoga, velikim parčadima zemlje, dobro 
obrađenim ..., stvarima koje spominju pare i špekulaciju. . .« 
»Mala dolina, u dubini koje teče Houblon,.taj potok koji ima 
duha biti lijep.« 


O realističnoj vjernosti njegova crtanja ne mogu; ne po- 
znavajući opisivanijeh ljudi i predmeta, da sudim, prem Stend- 
hal uvjerava: »Jer sve što pričam, vidjeh; a ako se mogah 
prevariti gledajući, odista vas ne obmanjujem pričajući.« 

Sainte-Beuve tvrdi da saloni u »Armancei« nijesu slikani 
istinski, s prostog razloga jer ih Beyle — ne poznavaše.. 


Pa ipak, Stendhal ima izvrsnih opisa. Njegov ga Waterloo 
(u »Chartreuse de Parme«) meće dično o bok piscima »Vojne i 
mira« i »Sloma«. Nejasan milieu ne škodi mnogo Stendhalovu 
romanu u kojem su odreda lica ogromne volje i duha, a na 
odluke ovakijeh fizički milieu manje djeluje. No osobni je opis 
obično fin, sjajan, pun originalnih opservacija i podsjeća na 
Turgenjeva, tj. Turgenjev podsjeća na Stendhala. 

Stendhal nije sposoban za humoristu, ali satira mu je puna 
žuči, a karikatura realistična i puna boje kao Gogoljeva. »Go- 
spođica se Cabanis htjede udati usupor svojih šest aršina. 
Pođe za nekog malog plesača 'sa brižljivo: pažehom vlasuljom, 

bajagi kipara, tvorca kipa Ljudevita XIII na konju nekakog 
mazgovskog soja.« »Debeli Ljudevit XVIII sa svojim, voluj- 
skim očima... .« ' 

»Autor je tako luckast, te ne tašula ni za kime.« I kao sti- 
lista Stendhal je samosam. »Pokušah pripovijedati... kao Mi- 
hael de Montaigne ili predsjednik de Brosses.« Kod njega 
»nema nikada velikijeh fraza; nikada slog ne pali hartije«. Za 
»Chartreuse de Parme« veli da je pisaše stilom Građanskog za- 
konika. Izraz mu nema druge svrhe, nego da što jasnije iz- 
razi misao. Pravo veli Bourget da pisaše kao algebrista. 
Slog mu liči Plinijevu: kod nas pisaše poput njega A. Star- 
čević. On »zabacuje poletnost kao blizanicu prijetvornosti, mo- 
derne opačine u XIX vijeku«. To je psihološki uzrok reskoj 
suhoći njegova i suhoj lapidarnosti Merimćeova sloga. »Gledajte 
naš lijepi sadašnji stil... Tek pun predmeta stil Beyleov, kiselo 
je njima grožđe«, hvali sam sebe u »Memoarima turiste«. I u- 
istinu, u njega često ima više »stvari«, ideja, nego riječi. Ni- 
kada ne izdrečuje oči ko varen zec, nikada se zvonka fraza ne 
boči mjesto misli. Takav je stil svojom matematičkom logikom 
i prostotom odista najprikladniji za jasnu psihološku analizu. 
No kada Stendhal u tome paragrafskom stilu govori o čemu 
toplome, zanosnome, kada zadršće od unutrašnjeg uzbuđenja 
cigara u indiferentnim i bajagi ironijskim ustima, koja hladno 
i kratko sijeku priprost pridjev kao »lijepo«, »divno«, »veli- 
čajno« itd. — izgleda Stendhal, gutajući svoj zanos od smi- 
ješna straha, mnogo smješniji od onijeh koji se ne stide svog 
rumenila, suza, uzdaha. Od straha da ga ne drže hincem i smi- 
ješnim, postaje — smiješan i hipokrita. Samo rijetko, u dnev- 
nicima i pismima, iznenađuje vas ispod codecivilskog stila 
Stendhalova ženska duša: kao da lupka srce ispod dasaka. na 
grudima mlade iskušenice. »Ave Maria (twilight) u Italiji, 
čase nježnosti, duševnog rajevanja i sjete: osjećanje povećano 
zvukom tih lijepih zvona... Časi radosti koji se ne hvatate 
srca drukčije nego kroz uspomene...« (Bologna, 17. aprila 
1817.) ; 

No vrlo je rijetko u Stendhala riječ više nego suh pojam. 
On je bezbojan. Riječ mu je oznakom, rijetko kada iluzijom 
stvari, fraza mu nikada nije muzikom. 


Stendhalova je poezija logika koja preludira na žicama 
ljudske duše o temi Stendhala, ali tiho, tiho, bez forte i cre- 
scenda, da se komšije ne probude. f 

V 


»Ne pisah nego za sto čitalaca.« 
Bijaše samotnikom.: 


: »Sum etiam solitarius quantum possum, quamvis hoc genus 
vitae ab Aristotele damnatum intelligam; inquit enim: homo so- 
litarius aut bestia aut Deus...« (Camdanus: De vita propria) 






x Bijaše usamljen, jer*govoraše koljenu koje ga ne razu- 
mijevaše, jer imadijaše sasvijem suprotne pojmove. Poluroman- 
tik Sainte-Beuve zove Stendhala »husarom romantike«, i to 
mu se najviše sviđa. Stendhal pomaže doduše mladijem pole- 
tarcima pamfletom »Racine i. Shakespeare«, u kojemu čupka 
klasični perčin, njegov je Malivert vrlo sličan Renću, ali od 
romantika bijaše još inačiji nego od klasika. Stendhal je 
Stendhal, ne spada ni u koju školu. Po svojoj je osebujnoj 
filozofiji, suhom stilu, aristokratskom osjećanju i diletantizmu 
pravi antipod novom sampasu, romantičkim piscima od za- 
nata, filantropima, ljubiteljima bujnog sloga, plebejcima, en- 
tuzijastama (tj. hipokritama). Stendhal pa Hugo ili Chateau- 
briand: potpun kontrast! : 


Bijaše usamljen, jer napadaše mane francuske, mjesto da 
im, poput inijeh, laska. » Tim Francuzima ne smijete kresati 
istinu kada pozleđuje njihovu taštinu.« Bijaše usamljen kao 
njegov dragi Prometej na Sv. Heleni, a čežnja mu se penjaše 
onamo kao mrko more za sjetnijem mjesecom. I kaplju u samo- 
tnoj primorskoj onoj varoši čemerne misli, kao suze sa hladnog 
i tihog gotskog svoda. Čemer lomi tu krepku dušu koja htjede 
silom da bude vesela i srećna. Htjede postati silan, moćan, a 
sudbina vucara samotnika po kafanama, po brbljavim salo- 
nima i po hotelima, baca ga u zabačenu kancelariju i lomi sa- 
moglavca na odvratnom pariskom pločniku. »Srećnih li junači- 
na koji umriješe 1804!« Življaše samo za ljubav, za strast, a u 
duši ne ostane nego talog uspomene, žuči, nemoćne čežnje za 
vrelim milanskijem očima koje gore kao mrtvačke svijeće pro- 
mašena života. I piše sestri taj filozof egoizma: »Gledaj sebi- 
čnjaka: za jedno uživanje sto muka.« No odviše je ponosan, 
odviše se boji smiješnosti a da glasno prinemogne; ali pod 
drskim calembourom slutite dosadu dotežala života, kao bol- 

no tijelo omatorjela bećara pod momačkim odijelom najnovi- 
jeg kroja. Možda mu bijaše posljedajijem uzdahom stih zv: 
Angela: 


La mia allegrezza & la malinconia... 


Taj samotni tucak i nerazumljeni diletant, koji posta uči- 
teljem velikih pjesnika, kritičara i filozofa, spaja roman i 
racionalizam prošlog vijeka sa modernim realizmom. Osjećaše 
da će biti naš i pogodi, ko da uvrača, gotovo godinu kada će 
doći en vogue. On je jedini veliki pisac .i psihološki slikar kra- 
tke ali krvave, sjajne i neizmjerno važne napoleonske epohe. 
On tu struju jasnije i samostalnije crta nego svi ostali fran- 
, cuski pisci reakciju ili revoluciju, a Brandes ga ipak ne spo- 
minje u svojim »Glavnijem strujama«. 

Stendhal je važan, jer opisa dušu napoleonštine, jer prona- 
đe kao mislilac nove vidike, jer je otac psihološkog i sa Balza- 
kom utemeljitelj modernog realističkog romana. Taj je prezi- 
ratelj forme našao novu pjesničku formu. On je moderan, jer 
je velik, jer je kozmopolita, jer je subjektivan, jer je prvi indi- 
vidualista i dekadenat, tj. imoralista. Svojim kultom volje, lič- 
nosti i ljepote postaju Stendhalova djela ponajmilijima ljudi- 
ma samotnicima, aristokratama, umjetnicima, koji u gajenju 
energije gledaju spas od sverazornog sumnjanja i hamletske 
mlitavosti, u individualizmu zaklon od tiranije mase i mlakijeh 
mediokriteta, a u kultu ljepote ono što i Stendhal tražaše: 
utjehu i okrepu. 

(Nađa, VII, br. 7—11, Sarajevo, 1. IV—1. VI 1901) 
Ogledi, 1905. 





MAURICE BARRES 







Od pariških događaja prošla-jeseni zanimaše me Barrčsov 
izlazak iz aktivne politike više od \zabrane prikazivanja Bri- 
euxove drame (tema: sifilis) ili od neparlamentarnih ćušaka 
u komori. I opet jedan dokaz za Renanovu antinomiju između 
misli i djela, ideje i njene realizacije. I opet jedan dokaz da 
pravi pisci trebaju biti političari tek iz daleka, daleko od 
dnevne strasti i meteža. Stranke i programi traže od naše 


nezavisnosti odviše žrtava. Pjesnička je opozicija najveća u 


obliku Danteove, Miltonove ili Heineove politike. Ostalo je 
kompromis, a ideal je apsolutista i ne trpi oportunističkih 
gipkih šija i sofističkih, praktičnih koncesija. Barrčsovim 
odlaskom iz Dćroulčdeovog kola ne izgubi politika mnogo, 
a književnost bi mogla dobiti vrlo mnogo, jer Barrčs kao i 
političar ne prestajaše biti od ponajvažnijih modernih pro- 
zaika. 

Djela su mu najbolji moralni barometar francuske inte- 
ligencije i u tome, kao kulturni slikar, Barrčs je sličan Tur- 
genjevu. On je čist »intelektualac«. Spisi su njegovi roman 
moderne inteligencije, moralan bulletin najtežih njenih kriza. 
Za taj posao bijaše do nedavna A. France odviše skeptičan, 
elegantan, hladan promatrač, Zola: premalo psiholog i od- 
više surov, Huysmans premalo sociolog, Bourget odviše snob. 
Evo, dakle, romana francuske inteligencije! 


Barres _, počinje kao individualista, skeptik, anarhista. 
Đak Renana i Tainea nalazi utočište: realnost tek u, sebi, u 
svojoj duši. Da budem kraći, neka on sam govori: #Tražite 
neprestance" mir_, i sreću .s uvjerenjem da ih nikada'ne čete 


naći To je cijelo : rješenje, koje predlažem.« — »Među ljude 


idem. s nepoiižzdanim sicem-i otužhim ustima.« — »Ako cije- 
nimo našu inteligenciju, ne laskamo mnogo našem karakteru.« 
— »Ljubeći sebe neizmjerno, grleći sebe, zagrlit ću stvari i 

oživjet ću ih po uzoru mojih snova.« — »Raj — to je da si 
oštrouman i grozničav.« — »Bez novca nema slobodnog čo- 
vjeka.« — U životu je suma zla nesumnjivo veća od sume 
svih sreća_šj 

Najbolji prijatelj i najdraža žena su mu »dva najbolja 
trapeza za moralnu gimnastiku«, Barrčs, razumije se, pre- 
zire buržoaziju, >neprijateljicu. velikih ljudi i -velike..slobode« 
i veli unatoč tome: »Imajte novaca i budite poštovani.<-Za- 
ključci prvog Barrčsa su, kako se vidi, istovetni s mišljenjem 
Nietzscheovog i njegovog učitelja Stendhala. Izolovan mi- 
zantrop, neprijatelj ljudi, »barbara« je nesocijalan (iako nije 
uvijek antisocijalan), a ako štogod traži od društva, od »bar- 
bara«, treba mu oklop od prezira i mnogo energije. Odatle 
u subjektivnih psihologa kult energije kao rezultat krajnjeg 
* individualizma i skepticizma. Kao Kantu što u praksi ostaje 
imperativna savjest, tako njima ostaje volja. Poznati ne mo- 
žemo ništa, ni duše. »Nimalo bolje ne poznajemo suštine naše 
ljubavnice, našeg prijatelja od tajne psa ili jabuke« — i u 
bankrotu analize hvata se Barrčs za slamku instinkta. »Nisu 
sistemi, kojih nemamo, već energija: energija složiti naše 
običaje s načinom našeg mišljenja.« — »Tančine, nježnosti, 
najdivnije finese — ništa ne vrijedi više od bujnosti i da smo 
sami u svojoj vrsti.« I tako Barresov glavni i jedini junak, 
samoživac, potomak Renća, Adolfa i Stendhalova postaje si- 
lom svoje sumnjičave mizantropije snob, svjetski čovjek, kao 
Barrčs što se kao diletant daje u najaktivniju politiku, grdeći 
vladu, dobijajući batine na političkim sastancima, . trošeći svoj 
novac i mozak za agitaciju bulanžizma i nacionalizma, ra- 
nivši na mejdanu sjajnog anarhijskog pamfletistu L. Tail- 
hadea. Zbog iskrenosti mišljenja pada evo u neiskrenu ulogu. 
Pretjerana analiza vidje i većih paradoksa. Sanjar Stendhal 
bijaše manje Kihot na ruskoj bježaniji. Čudi me tek to da 
Barrčsa tek jesenas, iza smrti njegove majke, umori ta poli- 
tička maskerada, ta »žestoka naslada živjeti. životom dvo- 
strukim«, ova »naslada tako duboka: složiti suprotnosti. . .« 


Početkom svoje književne karijere napisa elegantan 
pamflet protiv Renana, jer učitelj već onda .ne zadovoljavaše 
njegove želje za pozitivnim moralnim: ciljevima. Entužijasti 
kao Barres trebaju stalan ideal, nepokolebljivu: vjeru, a kod 
Renana je pozitivna samo poluistina. Razlike filozofskih, 
praktičnih, moralnih rezultata nisu nego razlike temperamenta 

među autorima raznih sistema i zato obračunava: Barrčs, u 
kojega opaziše glavu aktivnih rimskih prokonzula, s flegma- 
tičkim svojim učiteljem: »Skeptik kojega hvalim nije čovjek 
frivolan, dirkajući stvari, smješkajući se mjesto da se u njih 
zadubi, već onaj koji posmatra tačno običan život očevidno 
sastavljen iz elemenata odviše bijednih prema uzorima koje 
taj tobožnji skeptik goji plamenom vjernika« (Toute Li- 
cence sauf contre VAmour). Letjeti, letjeti arijelski poput Re- 
nana, možda je teže nego stupati »dobro utemeljenom zem- 
ljom« Goetheovom i tako bijaše renanizam najopasnija kriza 
Barresove ikarske mlados i Taj renanovac bijaše po svome 
temperamentu moralist, romantičan poštovalac J. J. Rousseaua 
i B. Constanta. Otud bolni dojam njegova sumnjanja, otud 






ironičan ton i onda kada je taj moralni skeptik ozbiljan. Naj-, 


nihilističniji njegov roman završuje primanjem ciničnog, in- 
stinktivnog pasjeg morala. (»Neprijatelj zakona«) Maltčre (tj. 
Barrčs prije desetak godina) odlazi na selo, daleko od »barbar- 
skog« društva, s dvije žene: jednom — ljubavcom duše, dru- 
gom — ljubavcom tijela (da se tako izrazim) i »njihova istan- 
čana osjećajnost uništuje svaku nemoralnost« ove sentimen- 
talne poligamije. 

Kod mnogo tipskih Francuza su često pretjerana sumnja 
i pretjerana vjera blizanice. »Ekstremi se dodiruju.« Anarhist, 
amoralist, egoist Barres je željan pokoja, ideala poput 
kršćanskog pustinjaka i psihološka razlika između Barrčsa 


u toj skeptičnoj periodi i kakvog katoličkog asketa nije ni- . 


kakva, premda Barrčs živi »pod barbarskim okom«, u sumnja- 
lačkom Parizu mjesto u pustari. Žudnja, zanosna melanholija 
je ista, premda mjesto katoličkog božanstva stajaše na škep- 
tikovom žrtveniku, hladnom i željnom žrtve, Barrčsovo lu- 
talačko Ja. Barres najvoli od životinja magarca — poput sre- 
dnjovjekovnih ljudi koji gledahu u napaćenoj, pokornoj živo- 
tinji živ primjer kršćanske poniznosti i simbol ustrpljive 
crkve. Barrčs je blizanac Kempisova kršćanina gledanjem 
u sebe i nasladama u toj bolnoj, labirintskoj, besciljnoj ana- 
lizi. Začudna li anarhiste, kojemu je najdraža knjiga »Du- 
ševna vježbanja« Ignacija Loyole! »ephijašala me ljepota ni- 
kada ne uzbuđuje.« : 


Barresa oduševljava samo apstraktna ljepota. »Samoća, 
opojnija od ljubavi!« Pariz je pustinja ovoj asketskoj .duši, jer 
joj ne daje drugih dojmova osim dvoboja, suda i ljubavi (da- 

kle — skandala). »Ovdje najzad« — govori u versailleskom 
parku — »primam smrt. Plaši me tek novembar, tako crn, 
bez ikake želje da se sviđa; koji će stvoriti đubre od lišća 
koje pod naših koracima šuštaše kao zgužvana svila.« I Bar- 
res poput velikih melanholika prošlog vijeka luta na samotne 
hadžiluke, piše o Hamletu, traži sjenu Ludviga Bavarca i taj 
ga ženomrzac sjeća na čista Racineova Hippolytea. Ludvigov 
melankolični individualistički trag tješi Barrčsa u hrpi Marx- 
Lassalleovih đaka i on traži samoga sebe, svoj sjen, u zam- 
cima Wagnerova prijatelja, nesretnog ljubitelja paunova i 
labudova, kraljevskih ptica. Da nađe elemente duše svoje, 
Barrčs roni u prošlost i putuje u Italiju, kolijevku romanskog 
duha. Lombardijski vrtovi, najljepši na svijetu... Boromejske 
grlice, tako tuste i tako pjane od mirisa na ostrvima lombar- 
dijskih jezera da ih mislite hvatati rukama... Djela Vinci- 
jeva... Parmanska jesen, Correggio i grob fantastičnog mi- 
stifikatora Paganinija... Ravenna sa šumom Pinettom, sa 
sjenama: Danteovom, lijepe Polente,. carice Teodore, Byro- 
novom, grofice Guiccioli i s Garibaldijevom kolibom... Pisa 
s uspomenom Shelleya i Byronove ljubavce, umrle tek 1879. 
(majka Byronove kćeri Allegre). Najdraže je Barresu u Ita- 
liji pizansko groblje, a Španija, »učiteljica energije« (kao 
Napoleon što je profesor energije) njemu je milija od Italije. 
Novela »Ljubitelj duša« dešava se — poput Mećrimćeovih 
u Španiji, u Toledu, gradu suhom, mrkom i veličajnom kao 
Pascalova misao. Ova novela i neke slike španskih ljepota 
mogu se ubrojiti u antologiju moderne proze. Gledajte samo 
Tajo i onog plivača kao rakove makaze! U Sevilli su u Caritad 
— bolnici milosrdnica »Dvije crvljive lešine« čuvenog Leala 
Valdesa. Željan nebeskog spasa plati i pokloni manastiru 
tu sliku slavni »don Juan od tisuću i tri žene«, don Juan 
Moličrea, Mozarta i Grabbea, pravim imenom don Miguel 
de Manara Vicentello de Leca. Duvne manastira u kojem je 
umiro ne dadu da se glinena maska sladostrasnika umnoži. 
(Pobožnost, slična licemjernoj sarevnjivosti!) 
»Španija, vrlo lijepa zemlja, aristokracija svijetal« — 
»Avilla, grad mistika, namirisan pepelom sv. Terezije i svije- 
ćama koje se troše u vječnom obožavanju u više od dvjesta 
samostana ,. .«: : Bh ee e" . 

Najbolja je od Barrčsovih knjiga.ona u kojoj je najviše 
umjetnik: »Bereničin vrt«. Kažu da taj čudnovati roman bi- 
jaše pokojnoj .kraljici Elizabeti tako mio kao Heineovi stihovi. 
Južnofrancuski gradić Aigues-Mortes, ta starofrancuska gra- 
dina je vrt, u koji naiđe Barrčs, našavši u njegovoj pay- 
sage-elegiji i u njegovoj lijepoj ruži, Berenici, dušu »vječne 
Francuske«. To je djevojče instinktivno kao narod, čisto kao 
ljiljan, djetinjasto i tragično, boginja i lutka. »Jardin de 
Bćrćnice« je simbolska knjiga i zato je izvrsna knjiga. Sva- 
ki tip je simbol, a Berenica je tip francuske duše, simbol 
francuskog instinkta. Ljubeći čistom ljubavlju ovo djevojče, 
Barrčs u njoj upozna ljepotu ove-drevne bašte — Francuske, 
nađe iza dugog lutanja po tuđim krajevima i teorijama moral- 
ni cilj; postaje patriota. Ova mi deličiozna knjiga s Verlaine- 
om i H. de Rčgnierom pokazuje što je francuska klasična tra- 
dicija, što je Racine, štedljiv riječima i ideolog, bez boje i pun 
linija kao helenski vajar. Nije čudo, te Lessing i »realisti« 
ne shvaćaju tu jednostavnu, gotovo apstraktnu, simbolsku 
francusku ljepotu, ljepotu Puvis de Chavannesa. Stranac te- 
ško, vrlo teško, razumije ideal ironijskog Francuza, razumije 
vrlo teško ljubav Barrčsovu, kada grli i cjeliva — poput onog 
mjesečastog djeteta Shakespeareova — gubicu dugouha Be- 
reničina prijatelja, kada kvasi suzama sivo lice Bereničina 
magareta. Oduševljenje idealiste-skeptika je smiješno ljudi- 
ma »ozbiljnim« i pozitivnim (i obratno). 

»Bereničin vrt« je simbolska priča, kako duša silom 
frivolna i skeptična nalazi ostrvo spasa u ljubavi. Barrčs ne 
nađe utočište u knjigama i na putovanjima u tuđini. Spasila 
ga je plemenita domovina svojom tradicijom, svojom umjet- 
nošću, svojom ljubavlju, svojim instinktivnim vrijednostima, 
koje dekadentnog individualistu tako čudnovato privukoše 
eterskoj Berenici, »maloj pomoći«. Barrčs ljubi Francusku, cje- 
livajući Berenici ruke, »njene lijepe ruke, grešne i elegantne«. 
Duše otaca, koje nekada smetahu renansko uživanje tome 
intelektualnom sibaritu, vraćaju mu francusku dušu, umorenu 
u tuđinskim teorijama, gušenu u kozmopolitizmu, koji Barres 
žigoše u posljednje tri knjige, u »Romanu narodne energije«, 
U historiji renesanse francuskog nacionalizma. 


\ 


»Iskorijenjeni« je oštra kritika francuskog duha iza 
pruske invazije. Šest su glavnih osoba reprezentanti tipova 
francuske inteligencije. Grob Napoleonov je. jedina svijetla 

tačka u ovom oportunističkom, kozmopolitskom pariškom 
mraku. »Poziv vojniku« je Barresova identifikacija s rodnom 
grudom Lotaringijom, historija generala Boulangera i apel 
energičnim nacionalnim elementima, koji čekaju novog Me- 
siju, novog Napoleona, kojemu je general, tako tragičan pret- 
hodnik. »Njihove slike«! je pamflet, ne roman; ćuška, ko- 
ju dade Barrčs, sit političke aktivnosti, francuskom parlamen- 
tarizmu. To je vijerna historija grozne panamske podvale. 
Glavna su lica internacionalne varalice baron Jacques Reinach, 
Korn, Herz. Karakteristično je da je taj pamflet posvećen anti- 
semitu Drumontu. Barresove su knjige. dakle historija moderne 
francuske misli i akcije. Još korak u tome pravcu i Barrčs bi 
mogao, u ime nacionalizma, postati glasnik reakcije. Posljednja 


djela, i ako su deblja od pređašnjih, nemaju njihove literarne | 


vrijednosti. Barrčs je tipičan, jer je prošao kroz sve moralne 
krize francuskog društva, jer je potpun. Pozitivna je vrijednost 
toga moraliste da je sve moralne sumnje utopio u misli patrio- 
tizma. Domovina postade skepticima religijom, samo što joj 
Barrčs žrtvuje svoj diletantski renanizam na grobu modernog 
Cezara, dok se Anatole France pomiješao među socijaliste. 


Barrčs psiholog, premda oboružan modernijom metodom, 
nije ravan svome učitelju Stendhalu. Podražava mu toliko da 
često stendhalskom frazom opetuje stendhalsku misao. Psiho- 
logija je Barrčsova puna sofizma, puna nelogičnih, tendenci- 
oznih zaključaka, osobito onda, kada iz duše pejzaža čita po 
svojoj miloj voljici. Nijemci i njemački krajevi vrlo bijedno 
prolaze kod ovoga šoviniste. »Usporedite s tom (toskanskom) 
čistoćom Švajcarsku, tako smiješnu s njenim planinskim rodo- 
montadama.« Pošto je u prirodi sve analogija i u isto vrijeme 
kontradikcija, Barresu nije teško dokazati, da je Lotaringija 
lijepa tamo gdje obitavaju Francuzi, a malo niže, preko Rajne, 
ružna i neotesana. Kod tih subjektivnih pejzaža, kod tih 
karikatura onoga što se ne da karikirati, često sam pomišljao 
na. Harz, na Wanderliede i na Schuberta s klopotom mli- 
nova u Schwarzwaldu punom kosova i mirisa od smole na 
kori crnogorice. Goethe, kojemu se Barrčs, poput katoličkog 
Bourgeta, nameće đakom, čudom bi se začudio da pročita da 
je glavna crta njemačkog karaktera apetit! Kada će prestati 
to psihološko generaliziranje, to definiranje naroda, kao da 


1 Leurs Figures, 1902. 

su krdo, geometrijska formula ili vreća kukuruza? Makart je 
Barresu najtipičniji južnonjemački slikar! Miinchen mu je 
smiješan, jer je u Njemačkoj, dok se divi Beču, jer je u — 
simpatičnoj Austriji. 

I Barrčs — poput Stendhala — opisuje samo sebe (obično 
pod imenom Sturel). To je razlog monotonosti njegovih glavnih 
lica. Za sv. Dionizija veli legenda da stiže u Pariz sa svojom 
glavom pod pazuhom. U svim knjigama vidite Barrčsa, sv. 
Dioniza francuskog nacionalizma, gdje bez prestanka cjeliva 
svoju glavu. Stendhal sebe opisuje, Barres sebe idealizira. 

Taj snob, romantik, metafizičar, anarhist, katolik, simbo- 
list, realist, nacionalist i pretorijanac više je literat nego 
pjesnik, jer pretjerana analiza uništuje oduševljenje. Ako je 
Pariz moderni Bizant; Barres je Bizantinac grozničavom že- 
ljom da disputira, smjesom od barbarstva i kulture, kršćanstva 
i poganstva, logikom koja se pretvara u simbol, pozlaćenom 
suhotom i pedanterijom stila. Nemajući originalne individual- 
nosti, on sam sebe logično instruira kao Bizantinac što puni 
prazne žile Grčića barbarskom krvi. Ono što Barrčs zove Ja, 
to je u njega nešto promjenljivo, spoljašnje, plod kulture. 
Njegova različita Ja su kao idoli u Rimu Heliogabala i Seneke. 
Ako je itko dekadenat, to je ta smjesa svih kultura, ti proji- 
cirani fantomi jedne osobe u ruhu kontradiktornih teorija. 
Ljubeći više golu dušu od nakalamljene, više golo tijelo od 
vate i od »kaučukvadla«, volim Knuta Hamsuna od tog kompli- 
ciranog doktrinara, koji sam sebe toliko glumi u raznim 
ulogama, te se bojim da će na sebe, poput glumaca, zaboraviti. 
Barrčsova iskrenost je iskrenost neiskrenosti. On nema naiv- 
nosti, prostote, fantazije genija, instinkta kao vates-pjesnik, 


nema suze koja rađa suzama. On, da tako reknem, ne živi, jer 


je diletant života, kao što je diletant politike. Njegova poezija 
prelazi u didaktiku, kao što se Platon pretvara u poeziju. 
Kada Barres piše dobro, piše izvrsno, a to mu se vrlo 
često događa. — »To je labud (Ledin labud u Italiji) velikih 
rijeka Sjevera, držeć pod uzdrhtalim krilima tajne koje prše 
nad jezerima vlažnih lugova. Zmija, ptica, riba — labud 
je složen kao priroda. On donosi latinskim plemenima german- 
sko sanjarenje, osjećanje univerzalnosti, fantastičnu čežnju. . .« 
I Barrčs bi mogao biti takav labud da mjesto šovinističkih te- 
orija razvije u svome romanu misli Fichtea ili Stirnera. Nje- 
gova je umjetnost francuski prosta, puna nuance, puna rafi- 

nirane jednostavnosti ili jednostavne rafiniranosti. »...Bio 
bih zadovoljan vrlo mršavom ok od drveta, vrlo prostom, 
šuškajući oko mog prozora. 

Kod Barrčsa nijesam dica stalan ni za što, nego da 
će biti još veći umjetnik, još dublji psiholog i moralist, naj- 
važniji u sadašnjoj generaciji literarnoj. Ima rijedak (dar: 
gledati na sadašnjost kao historiju, historiju kao savremenost. 
Barrčs nam može biti ono što bijahu njemu pobratim i ljuba: 
korisna moralna gimnastika. 


(Mlada Hrvatska, I, br. 4, Zagreb, 1. VII 1902) 





BAUDELAIRE 


»Beatus qui vigilat et custodit vestimenta sua, 
ne nudus ambulet et viđeant turpitudinem 
eius.« 


I 


“Biografije o Baudelaireu me uvjeriše da su nesaglasne, 
često protivrječne. Oprovrgavaju se u najglavnijim dijelovima 
života i značaja. Nemajući prijatelja, | pjesnik nemaše živo- 
topisca, jer su najbolji životopisi spomenici ljubavi i prija- 
teljstva. Poput mnogih osvjedočenih mizantropa nije se čuvao 
samo sentimentalne povjerljivosti kao od žive vatre, nego 
je kao Stendhal i Mćrimće bio hotomice neiskren i mistifika- 
tor. Priznao je znancu: »Da sam čist kao hartija, bistar kao 
voda, pobožan kao žena kod ispovijedanja, krotak kao žrtva, 
ne bi mi bilo krivo da me drže ćalovom, pijandurom, neznali- 
com i zlikovcem.« Pričaše da je popovsko kopile. Prevodeći 
Poea, govoraše: »Idem natjerati na posao moju mater« — da 
bi nju smatrali prevodiocem. »Ne samo da Baudelaire ne uzi- 
maše uvijek hašiša i opijuma, kako se hvalio, već izbjegavaše 


i žestoka pića. — Po primjeru pisaca dobe Louisa XIV pio je 


samo čisto vino« (Jules Levallois: »Uspomene pisca«). Pla- 
šeći se iskrenosti kao slabosti, učinio se mnogima cabotin, po- 
seur, čovjek za galeriju. Slikar Courbet govoraše: »Ne znam 
kako da svršim Baudelaireovu sliku. Svaki dan se mijenja« 
(Champfleury: »Uspomene mladosti«). Danas nosi taj pro- 
tej dugačku kosu, sutra ju brije. Danas nakićen kao Robespi- 
erre na svečanosti Najvišeg bića, tri dana zatim poturen i 
jadan kao pustinjak. Pedant Brunetičre ovako sudi (u »Revue . 
des Deux Mondes«) o njegovom karakteru: »To je tek Sotona 
hotel-garnija, Belzebub hotelskih ručkova. U njega nema ništa 
iskreno osim potrebe i želje zapanjivanja. I njegovi prijatelji 

dužni su priznati da nikad niko na svijetu nije lagao kao 
Charles Baudelaire. Bio je rođena varalica i od onih taštih 
paralaža kojih laž uvijek ima nešto vjerovatno.« Charavay 
priča (»A. de Vigny et Charles Baudelaire, candidats a PAca- 
demie«) da je pjesnik jednom pitao činovnika: »Jeste li okusili 
mozak malog djeteta? To je slično mozgovima i to je ukusno.« 
U punoj malograđana gostionici govoraše: »Pošto ubih mog 
* bijednog oca...« Banville veli da je Baudelaire volio samo 
jednu ženu, da je bio skladan kao poganski bog i da je živio 
u afrikanskoj planini sa Crnicom djevojkom sa kojom ne mo- 
gaše govoriti, a ona mu je gotovila crna, nepoznata jela. 
Ch. Asselineau (»Ch. Baudelaire, sa vie et son oeuvre«) 
vidi na pjesnikovu pogrebu među rijetkim prijateljima i 
Heinea, prem je Heine već nekoliko godina pokojnik. Cr€pet 
priča da je Baudelaire prije Mulatkinje Žane volio Židovku 
Saru, prozvanu zbog zrikavosti Škiljom (Louchette). Maksim 
du Camp priča da je pjesnik »šetao po Indiji na slonovima i 
pravio stihove«, da nije imao crnih očiju već crvenkaste, da 
nije bio lijep i da ga je jedared pohodio sa zelenom bojadisa- 
nom kosom. Levallois opet tvrdi da je na onom čuvenom putu 
vidio samo otok Bourbon. »Baudelaire je imao veliku za jed- 
nog pisca manu, o kojoj se niko nimalo ne sumnjaše. Bijaše 
neznalica. Što je znao, znao je dobro, ali malo je znao.« Drugi 
biografi tvrde protivno. Ta i Leopardijev prijatelj Ranieri pi- 
saše: »Mali grbavac, zavidljiv, sebičan, nezahvalan, tašt, nala- 
zeći sasvim prirodan život na račun imućnijeg prijatelja.« 
Odbace. li se od tih biografija kontradikcije, ostaje dosta 
suh i poučan kostur. Pjesnik je seljački potomak. Djedovi su 
ratari u Neuville-en-Pont, u kantonu Sainte-Mćnćhoulde 
(d&ćpartement de la Marne). Otac kao da mu. bijaše svrziman- 
tija, odgojitelj kod vojvode Choiseul-Praslina, bez sumnje 
čovjek vrlo obrazovan i uglađen. Onda nisu instruktori i do- 
maći učitelji bili parije kao danas. Imali su kola i svoju po- 
slugu; bili i ostajali su prijatelji kuće. Baudelaireov otac pri- 
jateljevaše .sa Choiseulom, Cabanisom, gospođom MHelvetius. 
Tvrdi se da je on dobavio Condorcetu: otrov što ga oslobodi 
od giljotine. Vojvoda Praslin izradi mu u vrijeme Carstva 
mjesto tajnika u Luxembourgu, docnijem Gornjem domu, gdje 
je uz slobodan stan: imao 12.000 franaka godišnje“ plaće. Prva 
mu je žena rođena Janih i s njom ima sina Klaudija. (Umro 
1850.) Druga žena, mati pjesnikova, je rođena Duffay. 

Charles Baudelaire je rođen 9. travnja 1821. u Parizu i 
kršten u crkvi sv. Sulpicija. Učeni otac često ga vodi u park 
Luxembourg, budeći kipovima u djetetu ukus za vajarstvo. Iza 
očeve smrti, u sedmoj dječakovoj godini, uda se udovica mati 
za generala Aupicka, diplomatu i poslanika u Londonu, Ma- 
dridu i Carigradu. Dječaku u glumištu najviše zapinjaše za 
oko hladna i skladna simetrija kristalnog svijećnjaka. U ko- 
legiju je loš đak. — U vrsti dnevnika, štampanog poslije smrti, 
ovako opisuje svoje đakovanje: »Osjećanje usamljenosti od 
malih nogu, unatoč porodici i naročito među drugovima; osje- 
ćanje sudbine do groba samotničke. Pored toga vrlo jak nagon 
za život i uživanje.« Djetetom žudi da postane papa ili glumac. 
U petnaestoj godini je u čuvenom pariskom liceju Louis le 
Grand i tu se, po svjedočanstvu sudruga Louisa Mćnarda, naj- 
više odlikovaše u latinskom. Vrlo voli Sainte-Beuvea, šalje mu 
kao momče zrelu, savršenu pjesmu i ulazi u književničke kru- 
gove, gdje je i kasnije više kao gost nego član. Vrlo voli Petra 
Borela, »likantropa«, nesrećnog boema, i na seinskom keju se 
sastaje sa velikim Balzacom. Približuje se listu »Gusaru«. 


, Zbog ovog vrlo raspojasanog života dade mu poočim 5000 
franaka poputnice, i on krene preko, Bordeauxa za Kal- 
kutu. To je najtamnija stranica njegove biografije. Jedni vele 
da je otputovao u sedamnaestoj godini, drugi — u dvadesetoj. 
Ne mogaše oprostiti majci ponovnu udaju, a prozaični i glatki 
diplomat Aupick nije mario čudnovatog pastorka: M. du Camp 
priča da je zabranio spominjati i ime Charlesovo. Jedared 
davaše službeni ručak, uvrijedi mladića, a taj mu odbrusi: 
»Vi želite poniziti me pred ljudima vaše bagre, koji tobože 
primaju vaša ačenja za dosjetke i misle da se iz uljudnosti 
moraju cerekati. Vi zaboravljate da nosim ime koje je vaša 
žena nepravedno napustila. To treba kazniti, gospodine, i ja 
ću imati čast udariti vas!« 


Poočim ga išćuška, a momče dobije grčeve. Dvije nedjelje 
je pod ključem i najzad ga neki časnik povede u primorje. 
Putovanje trajaše oko osam mjeseci, i o.njemu se zna tek. to 
da je još povećalo nastranost pjesnikovu. »Es wandelt niemand 
ungestraft. unter, Palmen, und die Gesinnungen &ndern sich 
gewiss in einem Lande, wo Elefanten und Tiger zu Hause 
sind« (Goethe). “> * , 

Kada se vratio sa puta, isplate mu "75.000 franaka očevine, 
Od njegovog živovanja u to doba je najpoznatije kada stano- 
vaše na drevnom, aristokratskom pariskom ostrvu Saint-Lou- 
isu, u dvorcu markija Pimodana (quai d'Anjou) sa Thćophileom 
Gautierom. Taj stari plemićki hotel bijaše tako krasan da su 
njegove dekoracije danas u Louvreu. Za stan (dvije sobe i ka- 
binet) plaćaše godišnje 350 franaka (vrlo jeftino). Uredio ga 
je po svom ukusu, napunio rijetkim pokućstvom i knjigama 
(oko 30 svezaka). Krevet bez nogu od mrke hrastovine, sličan 
lijesu, polumračnu sobu obasjavaju oči prekrasnog angorskog 
mačka Tiberija. Tu se skupljalo društvo, tražeći u hašišu iz- 
vanredne senzacije, a sluga bijaše nijem. 

Od Engleza pjesnik najviše voli »salamandarski genij 
Byronov«, od Francuza stare pjesnike, a od Latinaca pisce 
rimskog propadanja, od Apuleja i Lukana do srednjovjekov- 
nih barbarskih latinista. U to doba je savršen dandy, i ta 
elegantna strast ne ostavlja ga ni u bijedi. Nosi crno ruho 
s izvanrednim naborima i manšetama od muslina. 

Zavoli Mulatkinju Duval, kazališnu figuranticu, glupu i 
alkoholičnu. Pomagaše joj uvijek i u najvećoj nuždi. Ona 
umre brzo poslije njega, kao i on, u bolnici. Baudelaire opisa 
sebe u noveli pod imenom Samuel Cramer, a Champfleuryjev 
Gćrard .(»Pustolovine gospođice Marice«) opisan je, kažu, po 
pjesniku. 

Najradije i najčešće posjećivaše Sainte Beuvea i s njim 
je do smrti u srdačnim vezama. Odlazio bi i ka V. Hugou, ali 
brzo puče među njima jaz. Kada bi napisao pjesmu, pozvao 


bi drugove u kremeriju (Ulica St. Andre-des-Arts) ili u ka-' 
fanicu u Mazarinovoj ulici, častio bi punčem i svečano de- 


klamovao. 


Prem. u »Salonu« (1846) zove republikance »ljutim ne- 
prijateljima raskošnosti, lijepih vještina i književnosti«, umi- 
ješao se u pokret 1848: — 24. veljače uveče našao se u pobu- 
njenom ološu (u Ulici Buci) sa novom puškom i novom fišekli- 
jom, vičući: »Naprijed, da puškaramo generala Aupicka.« Dru- 
gi dan već izdaje sa dvojicom prijatelja list »Narodni špas«, ali 
tek dva broja izađoše. Članci nisu potpisani. 

Baudelaireov je bez sumnje članak »Božje kazne«, podra- 
žavanje Lamennaisu. Tu periodu svog života analizuje: »Koje 
naravi bijaše taj zanos? Strast osvete, prirođena naslada uni- 
štavanja i uspomene od čitanja.« Borio se u radničkoj bluzi 

u krvavim lipanjskim danima. Republikanci ga poslaše u po- 
krajinu kao uredniku chateauroux-skih novina. Prvi njegov 
članak počinje: »Pošto Marat, to nježno čeljade, i Robespierre, 
taj čistunac, tražahu — onaj trista tisuća mrtvih glava, ovaj 
— stalnost giljotine, oni su slijedili neopozovljivu logiku svog 
mišljenja.« No Baudelaire ne ostade dugo u provinciji. Po- 
našanjem odviše sablažnjavaše. Najviše smetaše svijetu glu- 
mica, njegova dragana. Vjerodostojni Asselineau veli da bun- 
tovnička vlada posla pjesnika 1848. kao urednika vladinog 
lista koji već u drugom broju prelazi u opoziciju. Još 1851. 
vidimo Baudelairea odgovornog. urednika demokratske »Na- 
rodne politike«. Tu je štampana pjesma »Duša vina«. 


1852. se i kod njega javlja reakcija kojoj je najvažniji 
evropski glasnik Schopenhauer. Sve .više naginje nauci grofa 
J. de Maistrea i katolicizmu. No njegova poezija nije put u 
Canossu kao posljednji Verlaine, Huysmans, Bourget i zoaaf 
berg, pitajući revoltirano: »Šta traže na nebu svi ti slijepci .. 

On ima samo katolički senzibilitet, artistični i moralni, rim 
ličke nerve. 


1855. štampano mu je dosta pjegana u iRemnis des Deux 
Mondes« s opaskom da uredništvo nije odgovorno: 1857. iz- 
daje »Fleurs du Mal«, svoje remek-djelo. Zbog nemoralnosti 
osuđen je u glasovitoj parnici na 300 franaka globe, izdavač na 
100 franaka i da se izbaci iz djela šest pjesama. Pošto je već u 


prve: dvije godine proćerdao pola baštine, pao pod skrbništvo 


i ušao u književnost sa dugom od 30.000 frahakn, naraslog do 
40.000, stanu ga mučiti vjerovnici i kubura. Često je znao 
prospavati po nekoliko noći na divanu kod prijatelja, a u 
najtežim časovima bi se spasavao u Honfleur, u kućicu svoje 
matere. 1861. kandiduje za Akademiju. Ređajući uobičajene 
posjete akademicima, primiše ga ljubezno Sacy i Lamartine, 
oporo Villemain i neki Viennet, govoreći mu: »Ima tek pet 
pjesničkih vrsta, gospodine: tragedija, komedija, epsko pje- 
sništvo, satira i krilata poezija (poćsie fugitive), koja obuzima 
basnu, a 'u ovoj se ja ističem.« Sainte-Beuve'je volio i branio 
»mlade«, naročito Baudelairea, ali nemaše mnogo utjecaja na 


. izbore. Baudelaire kandiduje i po drugi put. Odrekavši se 


fotelja Scribeovog, bezuspješno se natjecaše za Lacordaireov. 


1861. već toliko strada da pomišlja na samoubistvo. Da 
bi se izvukao iz financijalnih kriza, nosi se dramskim osno- 

vama. Htjede pisati drame: »Don Juanov konac«, »Markgrof 
prve husarske čete«, »Pijanica«. Cr&pet nađe osnovu za »Del- 
finu i Hipolita«. : 

1866. zahvaljuje mu pismeno R. Wagner za povoljan čla- 
nak. Hvali ga (u »Novim ponedjeljcima«) Sainte-Beuve. (U 
engleskom »Spectatoru« izađe 6. rujna 1868. vrlo povoljna 
ocjena.) i 

No taj dandy se već davno otrcao. »Ja sam gajio svoju 
histeriju sa nasladom i tjeskobom. Sada neprestano patim od 
vrtoglavice i danas, 23. siječnja 1862, osjetih prijeći preko 
tjemena vjetar sa krila ludosti.« U travnju 1864. ode u Bru- 
xelles da po primjeru Thackeraya, Dickensa, Longfellowa i 
Poea štogod zasluži kao javni predavač i da uđe u veze s iz- 
davačima. Za dvije godine ljuto zamrzi Belgiju i Belgijance. 
Drugovaše samo sa svojim inteligentnim izdavačem Poulet- 
Malassisom, đakom čuvene pariske Ecole des Chartes. 1865. 
skokne u Pariz. Jedini ugodni belgijski doživljaj je prijatelj- 
stvo sa Ropsom, možda ponajvažnijim crtačem iza Goye i 
Daumiera. Bijednik piše prijateljima: »Vratit ću se u Fran- 
cusku jedino slavan i ispunivši naročite obaveze.« Prevario 
se. Ne zaradi ništa, a obudovjela mati ga mršavo pomaže. Ne 
stiže više plaćati stan, opasno pobolijeva. »Francuska je — žali 
se — izgubila ukus za pravo pjesništvo. Voli tek gadove B€- 
rangera i Musseta.« Piše' svom skrbniku Ancelleu: »Osim 
Chateaubrianda, Balzaca, Stendhala, Mćrimćea, Vignyja, Flau- 
berta, Banvillea, Gautiera, Leconte de Lislea, sva mi je mo- 
derna žgadija odvratna; krepost — odvratna; »tekući stil« — 
odvratan; napredak — odvratan. Ne besjedite mi nikad o 
tome mlaćenju prazne slame.« 

1865. ne može više pušiti. 1866. muče ga vrtoglavica, sr- 
dobolja, drhtavica, nervozne krize. Vlasnik njegovog hotela 
plaća mu lijekove. U ožujku godine 1866. ode u goste k Ropso- 
vom tastu u Namur. Tu je tumačio Ropsu i Malassisu ljepote 
tamošnjih hramova. Jednog dana padne onesviješten na stuba- 
ma, a drugi dan opaze na njemu znakove poremećenog mozga. 
Sainte-Beuve ponio se vrlo plemenito u tim nevoljama. Pje- 
snik padaše u nesvjestice, paralizirana mu je već desna noga 
i ruka, mozak se razmekšao. Iz hotela ga prenesu u bolnicu 
milosrdnica. Gautier ga doduše brani u svom slavnom pred- 
govoru, ali sva je prilika da je neumjerenost i nevolja glavni 
uzrok tim mukama, sličnim Heineovim. Sporedni uzrok će 

. biti kobni zakon nasljeđivanja. Kaplja udari i pjesnikovog 


brata Klaudija, a u »Fusćes«, posmrtnoj ispovijesti, priznaje 
pjesnik: »Moji preci, idioti ili luđaci... svi žrtve strašnih 
strasti.« 

Kada ga je obašao skrbnik, mogaše pjesnik govoriti tek 
pokretima. Glavaricu bolnice je sablažnjavao, toliko je od 
bola kleo i hulio. Prenesu ga u hotel, a u srpnju u Pariz, u 
bolnicu (rue du D6me). Tu se trebao potpisati i nije znao 
svog imena! Brada i kosa mu podivljala, pa je sam sebe vrlo 
svečano pozdravio u ogledalu. — »Non, non, crć non, non!« — 
bijahu mu jedine razgovijetne riječi. Molbom Champfleuryja 
i znanaca primi mati od ministarstva pomoć od 500 franaka. 

Baudelaire preminu 31. kolovoza 1867. u 46. godini, u 
bolnici i lud kao marki de Sade. Osvanu mu »slava, sunce 


mrtvih« (Balzac). Nad grobom govoraše i Banville. Sainte- 


Beuve napisa pokojnikovoj majci toplo pismo. 

Baudelaire bijaše gentlemen, vijeran ljubavnik i vijeran 
sin. Najglavnija mu je značajka stidljiv ponos. Uredniku lista 
»Revue« pisaše da je navikao sebe smatrati »nepogrešivim«. 
Bijaše srednjeg rasta, smeđe kose i očiju. Obično brijaše bradu 
i brkove. Vrlo rano je osijedio. Bijela, dugačka kosa, obrijano 
lice, crno ruho i dugački modri šal oko vrata davaše mu spo- 
ljašnost propalog katoličkog svećenika. Samrtna maska vrlo 
liči Beethovenovoj: nos pljosnast i ravan, s razvijenim, orgij- 
skim nozdrvama, sardonska velika usta, duboke i velike oči. 
Svi hvale ljepotu njegove ruke. »Ruke patricijske, navikle 
baratati najlakšim oruđem, crtahu počešće u zraku evoka- 
torske krugove ili bi pratile ritamski tok fraze.« 

Bio je nesrećan, vrlo nesrećan. 


I 


»Ideal ist, was Natur war.« 
Holderlin 


Izvrstan prozaik, kritičar i prevodilac. On je francizovao, 
pofrancuzio E. Poea, evropeizirao ga je, prikazao magloviti, 
opijumski genij Tome Quinceya i opisao čarobne i enervanine 
posljedice hašiša. Poe ga nije osvojio tek srodnošću lapidar- 
nog i sugestivnog stila i sižea. Ima među njima srodnosti ka- 
raktera i genija koje uzalud tumačimo Taineovom metodom. 

Kao da su obojica rođeni pod zlokobnim znakom Saturna, i 
ovakvim kobnicima proricahu astrolozi da će dovijeka biti 
tužni, ćudljivi, ćutljivi i samotnici, da će do smrti putovati 
putove očajnosti i bolesti među strahom i dubokim, tihim 
strastima. Poea mu otkriše prijevodi gospođe Meunier (1848). 
Njemu bijaše to velik događaj, kao Stendhal i Dostojevski 
Nietzscheu. Po krčmama i kafanama hvataše angloameri- 
kanske jahače, kočijaše i mornare da mu protumače speci- 
jalne izraze. Prevodio je, sedamnaest godina (do 1865). Taj je 
prijevod po sudu svih stručnjaka od najboljih u francuskoj 
književnosti. »Josip de Maistre i Edgar Poe naučiše me misliti.« 

Da ostavi samo taj prijevod i originalnu svoju prozu, do- 
vijeka bi se spominjao u francuskoj knjizi, prvoj svijeta 
prozom. »Male pjesme u prozi« su remek-djela modernog 


»crtičarstva«. Napisao ih je pobuđen prekrasnim, na žalost | 


dosta nepoznatim crticama, gdje je Alojzije Bertrand nenat- 
kriljivo naslikao sličice iz srednjovjekovnog grada, pune po- 
ezije večernjih katedralskih prozora. U tim pjesmicama \do- 
diruje Baudelaire momente kojih ne može uhvatiti u harmo- 
niju ograničene metrike. Kao novela što nije kratak roman, 
kao što ima sižea koji se mogu izraziti samo u jednoj jedinoj, 
tačno određenoj pjesničkoj formi, tako ima nijansa, suptil- 
nosti, podesnih samo za slobodan i fluidan oblik crtice. U 
jednoj ovakvoj skici, koje Tolstoj nije htio razumjeti, iznosi 
u hladnoj ironiji bolnih redaka tragičnu antinomiju između 
realnog i imaginarnog života. U drugima gravira najfatalnije 
nijanse najnesrećnijeg velegrada. U lapidarnom; fabulističkom 
i simbolskom apersiju zna zgusnuti rezultat cijelog romana. 
Jacobsen, Turgenjev, Mallarmć, Villiers de VIsle Adam, Al- 
tenberg, naš Mažuranić, koriste se tim japanskim, andersen- 
skim, impresionističkim oblikom, najpodobnijim za hvatanje 
trenutačnog dojma, za delikatni izraz »onoga među prstima«. 
Već u tim crticama je Baudelaire literarni istovetnjak Ma- 
netov, predak modernog literarnog impresionizma, koji će 
kasnije sa braćom Goncourtima, Verlaineom, sutonskim' Car- 
ričreom i modernim crtačima i karikaturistama smatrati ni- 
jansu — tu mekanu paučinu, vežući nas trenutkom za vječ- 
nost — najglavnijim sadržajem moderne umjetnosti. Brzina 
i lapidarnost crtice odgovara aforističkom elektricitetu, a njene 
nijanse vijeku nerava. 

Prem se nije bavio profesionalnom kritikom, napisa naj- 
boljih koje uopće imamo. Essay o Gautieru, prijatelju i 
ugledniku, izvrstan je komentar Baudelaireovoj estetici, jer 
ovakvi duhovi sebe slikaju i traže u drugima. »Ko da opiše 
život sunca? To je priča — tek što je planet dao znak života 
— puna jednoličnosti, sjaja i veličajnosti.« Tom svečanom 
uvertirom počinje zahvalni članak. Baudelaire se divio Gau- 
tierovom ekskluzivnom, apsolutnom artizmu, uvjerenju, da 
nema ništa što se ne da izraziti. L'inexprimable m/existe 
pas. Klasični »Teo« (Teofil) njeguje tijelo, jer je kuća genija, 
a mrzak mu je — kao savremeniku Periklovom — »smijeh, 
jer izobličuje stvor božji«. Gautierovo oko je mirno, tvrdo i 
misteriozno kao divno mačje oko. No Baudelairea ne pri- 
vlači k mramornome pjesniku »Komedije smrti« toliko srod- 
nost temperamenta koliko intelekt, estetika. Zapanjuje ga 
svjesna tehnika i teorija Vart-pour-Vart, koju autor »Go- 


. spođe Maupin« tako mušketarski proglašuje u doba kada ču- 


veni jedan pisac tvrdi da — vi već pogađate — »staklar više 
vrijedi od tri klasična kipara«. I Baudelaire je parnasovac, 
govoreći da »osjećajnost srca nije apsolutno nužna i korisna 
pjesničkom poslu«, Glavno je »osjećajnost imaginacije«, ukus: 
»Ukus za ljepotu je njemu (Gautieru) fatum, jer je stvorio 
iz svoje dužnosti fiksnu ideju.« — »Ja tvrdim da je pjesnik 
umanjio svoju pjesničku snagu, imajući moralnu svrhu, i nije 
nemudro reći da će ovakvo djelo biti slabo.« Ovo isticanje 
suverenosti ljepote nada sve, ovo opetovano naglašavanje 
vrlo prostog i logičnog principa da je prvi i glavni cilj umjet- 


.ničkom djelu estetički, ne bijaše zaludnica u vrijeme kada 


zavlada prozaični »gospodin Progres i gospa Industrija..., ti 
tiranski neprijatelji misli«. 

U Balzacu, monarhistu i katoliku, Baudelaire ne hvali 
toliko moćnog realistu koliko svog srodnika, učenika Sweden- 
borgova, pjesnika energije i »zanosnog vizionara«. Sve nje- 
gove osobe su »do grla nabijene odvažnošću. To je on sam, 
Balzac«. Hugo opet »korača po pustinjama; naseljenim nje- 
govim mislima... On se izražava potrebnom nejasnoćom... 
Hugo je genij bez granica. Smiješak i suza u oku gorostasa 
— to je malone božanska osobina«. Od pjesama parnasovskog 
fatalističkog pesimiste Lecontea de Lislea najviše mu se sviđa 
»Božansko Ništa« i »Manchy«, feačka slika ekvatorskog dje- 
vojčeta. 


341 





»To je remek-djelo izvanredno, prava čarolija, gdje blista u 
svim zagonetnim raskošima tropska čarobnost i krasota, a sa njom 
se ne može mjeriti nikakva ljepota Sredozemnog mora, talijanska 
ili španjolska.« 

Dok neki tvrde da ne bješe muzikalan, Baudelaire među 
prvima razumije Wagnera i magistralno ga prikazuje u Pa- 
rizu. (U isti čas izlazi i Berliozov čuveni članak.) U toj stu- 
diji su već svi principi moderne impresijske, subjektivne kri- 
tike (Lemaitre, France) i čuveni stihovi, prvi credo simbo- 
. lizma i nove evropske estetike, 


La nature est un temple ou des vivants piliers 
Liissent parfois sortir de confuses paroles; 
L'homme yu passe & travers des forćts de symboles 
Qui Vobservent avec des regards familiers. 


Comme de longs ćchos qui de loin se confondent 
Dans une t6nćbreuse et profonde unite, 

Vaste comme la nuit et comme la clartć, 

Les parfums, les couleurs et les sons se re€pondent, 


(»Priroda je hram gdje živi stupovi šapuću zagonetne 
riječi. Čovjek ovud prolazi šumom od 'simbola i oni ga po- 
smatraju srodnim pogledima. Kao dugačke jeke, stapajući se 
u daleki sklad, maglovit i dubok, širok kao noć i kao svjetlost, 
tako su srodni mirisi, boje i zvuci.«) ; 

Simbol je predmet prikazujući misao analogijom meta- 
“fore, dakle metafora bez tertiuma comparationis, kondenzo- 
vana metafora s identisanim objektima. Simbolizam je vrlo 
star. Cijela poezija je simbolska: Rabelais, Aristofan, sv. Ivan, 
* Sv. pismo, drugi dio »Fausta«. Najsimbolskija je plastika, pa 
poezija mitološka i religiozna. Dante je najčišći i najpozna- 
tiji simbolist, najbolji slikar misli materijalnim znacima, i 
moderni prerafaelite potiču direktno od njega. Njegova tri 
svijeta su tri glavna raskršća na tamnim putima duše. Ako 
je predmet znak duše, kao duh što je jezgro materije, temelj 
simbolizma je panteistička misao, ideja apsolutnog identiteta 
i monizma. 

Moderni život kreće se u najgušćoj »simbolskoj guštari«. 
Vilim Ferrero (u »Psihološkim zakonima simbolizma«) tumači 

simbolske potrebe duha zakonom najvećeg uspjeha najma- 
njim naporom. Ima simbola mnemonijskih, intelektualnih, 
piktografskih (pismo, knjige, afiše). Odijelo npr. nije tek 

obrana od klimatskih nepogoda, već i simbol našeg položaja 
društvenog, često našeg značaja i duha, a nije samo Carlyle 
pisao o filozofiji odijela. (Milijunar i bijednik su jednaki 
dakle samo u Adamovom kostimu, a kupališta su simboli 
socijalizma i komunizma.) Ima simbola reduktivnih, i takvi 
su u posljednjoj analizi i najrealističniji opisi. Pitagora misli 
da je broj, tj. simbol kvantitativnih odnošaja, suština svi- 
jeta. Nauke su zbornici grafičkih simbola. Umjetnosti, na- 
vike, misli su simboli kao haljine, kuće, zastave, obredi. 
Jedan od najdražih i najmilijih ljudskih simbola je, pored 
stupa i kruga, znak krsta. Križ bijaše i prije kršćanstva znak 
dubok i zagonetan, označujući ponajčešće sunce. Stephenson 
je, kažu, uskliknuo, gledajući svoju lokomotivu: »I reći da sve 
to vuče sunce!« ' 


Pjesnički simbolizam je opravdan zbog nesumnjive fi- 
ziološke srodnosti naših osjećajnih elemenata i zbog monistič- 
ke opravdanosti metaforskih analogija. Kao u svijetu sve što 
je slično, kao savršen duh što bi iz jednog jedincatog atoma 
mogao vidjeti sve kombinacije i sva čudesa svijeta, tako su 
i naše senzacije od istih elemenata ili, da se izrazim baude- 
laireski, boje odista zvuče, zvuci mirišu, mirisi sjaju. Razlika 
između starog i modernog simbolizma je ta što drevni simbo- 
lizam bijaše kolektivan, konvencionalan i plastičan, dok je 
moderni individualan i muzikalan, prevodeći u ljudski izraz 
»govor cvijeća i nijemih stvari«. Dok se stari simbolist mogaše 
zadovoljiti svima poznatom simbolikom klasičnom ili kršćan- 
skom, moderni je stvaralac novih simbola. Najbolji je dokaz 
za mučnost takvog stvaranja moderna relativna jalovost sim- 
bolističkih nastojanja. I veliki duh jednog Mallarmća se ja- 
lovo istrošio u tim naporima. Simbolizam ne bijaše tako ste- 
rilan radi nekih paradoksalnih simbolističkih teorija, nego jer 
ne bijaše uvijek posao pravih pjesnika. Baudelaireova snaga 
vidi se baš u tome što je njegov simbolizam razumljiv, luta- 
jući rijetko stranputicom. ' 

Nijedan dakle umjetnik ne izaziva kao simbolist Wagner 
tjeskobu vremena i prostora, neizmjernost fizičku i moralnu. 
»Katkada se kod te zanosne i despotske muzike čini da se na 
dnu morama rastrzanih magluština nalaze bezdanski sni opi- 
juma.« Wagner osvaja pjesnika klasičnim, tradicijskim siže- 
om i modernim stilom, jednakom snagom orgijskih i mističnih 
«elemenata. 

Kao Baudelaire, čezne Tannhi&user za bolom. I Wagner je 
. apsolutan umjetnik, pjesnički reformator, i Baudelaire citira 
njegove riječi: »Ko nije dobio već u svojoj kolijevci duh ne- 
zadovoljstva sa Svim što postoji, neće nikada uspjeti da nađe 


novo.« Kao Gautiera, poštovaše pjesnik Wagnera; svjesnog. 


kritičkog umjetnika. »Svi veliki pjesnici postaju PRE pri- 
rodno kritični.« 


Taj vincijevski, goetheovski, apolinski i istodobno mistični, | 


tragični, orgijski temperamenat nalazi Baudelaire i u najbo- 
ljem savremenom slikaru, Delacroixu. On ga oduševljava 
»bojom nebeskom, sličnom popodnevu Veronesea«. Delacroix 
slika, kao Poe i Wagner san, nerve, dušu. »On izražava atmo- 
sferu ljudske duše.« Boja mu je sugestivna. I on je svjestan, 
kritičan umjetnik. Pisaše o Poussinu, Prud'honu, Charletu: I on 
je i primitivan i dandy. »Sa nasladom se podavaše najmateri- 
jalnijim. taštinama dandyzma i pričaše mi u šali, ne bez izvje- 

sne taštine, da je pomoću svog drugara Bonningtona svim 
silama nastojao uvesti u otmjenu omladinu ukus engleskih 
krojeva u obući i u odjeći.« I Delacroix prezire ženu. »Smatraše 
je predmetom umjetničkim, ugodnim i podobnim uzbuditi duh, 
ali nepokornim i dosadljivim, ako joj ostavite prag srca, pro- 
ždirući lakomo vrijeme i sile.« I Delacroix se u starosti pe 
bližio katolicizmu. 

Baudelaireove studije o dikatstvu: su pr is njima 
se mogu usporediti .tek slični radovi Stendhala, Ruskina, Fro- 
mentina i W. Patera. ' 

U »Slikaru modernog života« (Const. Guys) iznosi svoje 
shvatanje modernosti i realizma. Taj članak nije toliko por- 
trait prijatelja, o kojemu pisaše i Thackeray — Thackeray je 
sam ilustrovao svoje romane — koliko lijepa prilika govoriti 
o mođernim ljepotama. Guys crtaše iz sjećanja, napamet, bez 
modela, kao Daumier. »Naš zanimljivi umjetnik izražava u 
isti mah pokret i držanje, svečano ili smiješno, ljudi i njihovu 
sjajnu eksploziju u prostoru.« Pošto je estetička modernost 
svako realizovanje nove ljepote, modernista je posmatrač, »vla- 
dar uživajući svagdje u svom incognitu«. »Misao koju čovjek 
stvara o ljepoti opaža se na cijeloj njegovoj pojavi, aljkavi 
odijelo ili naglasuje pokret i zna se najzad uvući neopazice u 
lične crte.« Ruho je, prema tome, značajka nosioca i promjen- 
ljiva fizionomija vijeka. Mislim da mi 'ne bi ovako mislili i 
ovako ljubili kako ljubimo i mislimo da smo drukčije odjeveni. 

Odijelo zaista pravi čovjeka. Krojač je krojio i stihove Sala- 
muna i Dantea... Baudelaire nalazi u modernim 'krojevima 
čar »prirode više moralne i duhovne«. Moderne toalete su 
odista sasvim kršćanske i neklasične: utilitarske i protestantske 
u muškim (engleskim), galantne, duhovite i katoličke u žen- 
skim (pariskim) krojevima. 

Pošto je dandy simbol mode, nije čudo te mu Baudelaire, 
kao i Aurevilly, posvećuje sjajne, paradoksalne retke. 


\ 


»Dandy ne radi ništa, prezire svako djelovanje. Može li se za- 
misliti dandy, govoreći puku a da ga ne grdi?« Dandy »čezne. za 
neosjetljivošću. Dandy je naslada začuđavati i ponosita svijest ni- 
kada ne bivati začuđen«. »Dandyzam graniči sa spiritualizmom 
i sa stoicizmom.., Dandy nikada ne može biti običan čovjek... 
Dandyzam se obično javio u prijelaznim epohama, kada demokra- 
tija još nije svemožna... Dandyzam je posljednji sjaj heroizma 
u propadanju. Sunce na “smiraju, zvijezda što gasne, on je divan: 
bez topline i pun melanholije. « š 


Po svom dandyzmu je: Baudelaire najtragičniji: dandy 
svjetske knjige, dostojan potomak Petronija Arbitera i drug 
Chateaubrianda, markija Custinea, Pavla de Molčnesa, Byro- 
na i Charlesa Lamba. Wilde i Montesquiou de F€zensac su 
savremeni baštinici njegovog literarnog dandyzma. 


Iz sličnih uvjerenja hvali bjelilo (le maquillage) u blista- 
voj eleganciji kozerije. Scijeni, kao Novalis, da kultura ima 
antiprirodnu tendenciju. Prirodni čovjek je gol i »otud visoka 
Spiritualnost ruha«. »Modu treba dakle smatrati znakom ide- 
ala što plovi u ljudskom mozgu iznad svega onoga zemaljskog, 
odvratnog i prostačkog mulja što ga nagomilava život prirodni, 
ili čak kao trajan i neprestan pokušaj da se preobrazi priroda.« 
Bojadisanje obraza, usana i.očiju je dakle estetično i spirituali- 
stično. »Približava ljudsko lice kipu. Kada crvenilo pali jabu- 
čice, povećava sjaj zjenice i daje lijepom ženskom obrazu 
tajanstveni zanos svećenice. Uostalom, opažalo se da umjetnost 
ne poljepšava grdobe i da služi samo ljepoti.« U tom tonu 
govori i o lutkama, igračkama. Tu je ona jezovita pričica ka- 
ko siroče pruža kroz ogradu bogataškog djeteta svoju pro- 
letarsku igračku: kavez, a unutra — grdan, crn parcov! 

Pisaše o Manetu, ocu slikarskog impresionizma, o ilu- 
stratoru'Legrosu,'o mladom Whistleru, o Alfredu Rethelu, o 
Daumieru, o Corotu, o. Landseerovim životinjama »očiju punih 
misli«, Arabesku smatraše najspiritualističnijom vrstom crta- 

nja. Nije mario Delarochea, »te kaljave i gorke slike, nama- 
zane mastilom i viksom«. Njegov je sud gotovo bez iznimaka 
sud potomstva. Među prvima proreče da će Wagner uspjeti. 
Jedino sa komunistom Courbetom, ocem slikarskog natura- 
lizma, bijaše odviše strog. 

Nadmoćnost njegovog ukusa najbolje se vidi iz paralele 
sa Heineom. Heineov sud o slikama je često tako plitak da ne 
zadovoljava ni laika. Prem se Nijemci hvale da je pored 
Hillebranda najdublje zaronio u francusku kulturu, njegovo 
prosuđivanje francuske književnosti je često pristrasno i ba- 
nalno. Saintsimonistu Enfantina npr. zove »jednim od naj- 
važnijih duhova suvremenosti«, a kasnije ga kudi. Musset mu 
je najveći francuski pjesnik, ali tek — iza Bćrangera. Njemu 
se »tekući stil« G. Sandove više sviđa od proze V. Hugoa. Go- 
voreći o tome kiklopu, uvijek je u kontradikciji, a o prijatelju 
Balzacu, koji mu posveti i novelu, nema ni riječi u pariskim 
impresijama. Jedino izrazom je Heine ravan Baudelaireu. 
Heineov stil je življi, prirodniji, duhovitiji, ali nemarniji i bez 
Baudelaireove tertulijanske plemenitosti i mjere. Kako Baude- 
laire pati od velike bolesti vijeka, od nesklada između pogan- 
skog i kršćanskog, duhovnog i prirodnog, moralnog i amoral- 
nog, egotičnog i altruističnog principa, njegov je stil kod te 
teme, toliko drage kontrastnom Hebrejcu, gotovo istovetan sa 
njegovom najboljom prozom: 


»Prebijela drevna Venera, Afrodita, kći bijele pjene, nije ne- 
kažnjeno pregazila stravične magle srednjeg vijeka. Ona ne na- 
stava više Olimpa i žalova! mirisnih mora. Ona se doduše zaklo- 
nila u dubinu divne peštere, ali obasjana plamenima koji nisu 
sjaj dobrostivog Feba. Zašavši pod zemlju, Venera se približila 
paklu i bez sumnje odlazi prilikom proklete neke svečanosti re- 
dovito na poklon Arcidemonu, knezu mesa i gospodaru grijeha.« 


II 


»Od svih otrova najljući je duša.« 
Novalis 


Heroj je onaj ko je koncentrovan, veli Emerson. Baude- 
laire je sam sebe koncentrovao, izažeo u svoje djelo, i tu je 
njegova glavna snaga, tu je njegova istinitost i unutrašnji 
realizam. Ali ako je ta sabrana koncentrovanost glavna di- 
namična pogodba za vrijednost književnog utjecaja, druga, 

ne manje važna je pjesnička univerzalnost. Gledati sebe i u 
sebi otkriti cijelo čovječanstvo! Koncentrovan pisac je iskren, 
štedljiv stilist, originalan i subjektivan. Tek univerzalnošću 
postaje izraz sveopće ljudske duše i kolektivan ljudski sim- 
bol. Baudelaire je koncentrovan i univerzalan i zbog toga 
je jedna jedina njegova knjiga najveći lirski francuski do- 
gađaj, prem pjesnik nije najveći lirski francuski talenat. 


Baudelaire je originalan onim što obično škodi pjesničkoj 
originalnosti: svojom svjesnom estetikom. Sa parnasovcima 
ga veže suverenost forme, ali on ne dijeli u praksi njihovog 
mišljenja o hladnoj neosjetljivosti pravog artista. Njegova 
pjesma je refleksivna, objektivna i slikovita kao i njihova, 
a pored toga naskroz subjektivna i muzikalna, dakle doživ- 
ljenija, iskrenija, subjektivnija. Njegovo djelo je kao Wagne- 
rova drama — slika i muzika. »Najpotpunije pjesničko djelo 
je ono koje bi bilo u posljednjem svom savršenstvu potpuna 
muzika.« U »Poganskoj školi« ovako se razračunava s parna- 
sovskim ekscesima: 


»Prekomjerna strast za formu nagoni u silne i nepoznate 
nerede. Kada smo zaneseni svirepom strašću za lijepim, za smi- 
ješnim, za ubavim, za slikovitim, obamiru pojmovi o istini i o 
pravdi... Prekomjerna strast za umjetnošću jednaka je harčenju 
duhovitosti... Ja znam priličan broj vjerodostojnih ljudi, umo- 
renih, rastuženih, očajnih i slomljenih poput mene tom opasnom 
igrom. Književnost treba osvježiti svoje sile u boljem uzduhu. Nije 
daleko vrijeme kada će se razumjeti da je svaka književnost koja 
soi doo stupati sa: naukom i filozofijom, ubilačka i samou- 

ačka.« 


To je samoubilačko kajanje Baudelaireove poetike: Uosta- 
lom, hvaleći istinu i pravdu, nije prijatelj tendencijskoj, 
popularnoj poeziji i literarnom industrijalizmu. Društvo mu 
nije dalo vjere u pravi napredak, a taj može biti samo usa- 
vršavanje individua. »Pravog progresa, napretka moralnog 
ne može biti no u pojedincu i pojedincem.« Taj ničeovac prije 
Nietzschea je više mizantrop umno no srcem. Ne vjerovaše, 
kao Tolstoj, da su najčitanija djela najbolja. Kao svi aristo- 
kratski duhovi bijaše uvjeren da ima dvije književnosti, kao 
što ima uglavnome dvije čitalačke publike. Revoluciju je 
štovao kao prijatelj utopije i ne zbog njenih programa, a prem 
je sve više i više cijenio katolicizam, preziraše tiraniju i bez- 
energijski, sterilni moral romantičnih Werthera i Renća. 

»Treba da svako od nas osjeti jedared u životu pritisak ne- 
snosne tiranije. Naučit će je mrziti.« Mišljaše da »neizmjerna 
strast naša za biografije dolazi iz dubokog osjećanja jednako- 
sti«. Kao pravom artistu bijaše politika antipatična. »Ja nemam 
(političkog) osvjedočenja, jer nemam ambicije.« U stihovima 
P. Duponta hvali »neizmjernu ljubav za republiku« kao izraz 
pjesnikove iskrenosti, dakle kao kritičar, ne kao političar, jer 
mu se najviše sviđaše pametna aristokratska vlada. Radnik 
kao društveni tip nimalo ga ne zanima, prem duboko osjeća 
sirotinjske patnje. Njegovi su sudovi.o Francuskoj sve prije 
nego šovinistički. Toliko je tolerantan da hvali unatoč poli- 
tičkoj tendenciji Barbiera, primjećujući da »osobe odviše 
zaljubljene u korist i u moral zanemaruju gramatiku baš kao 
osobe u strasti«. Ta snošljivost je to ljepša što pjesnik nikako 
ne bijaše pod skeptičnom krabuljom čovjek kompromisa, 
živući na vlas onako kako je mislio i pisao, a pisaše i mišljaše 
vrlo autoritativno. »Priznajem da u umjetnosti ne mrzim 
prećeranosti; umjerenost mi se nikada nije činila znakom 
jake umjetničke naravi.« »Odista, mržnja je skupocjena te- 
kućina, otrov dragocjeniji od Borgijinog, jer je od naše krvi, 


našeg zdravlja, našeg sna i od dvije trećine naše ljubavi. Treba . 


da smo škrti.« Prema tome je »grditi fukaru isto što i profu- 
kariti se«. ' 

»Osim snage nema istine; ona je najviša pravda« — veli 
u »Savjetima mladim književnicima«. Taj zloglasni autor ne 
savjetuje uživati hašiš, alkohol ili opijum. »Zdrava i uredna 
hrana je jedino što treba plodnim piscima.« Jedno od naj- 
boljih sredstava originalnosti je iskrenost, a rad je jedini lijek 
od bolesti, tuge i nevolje. »Rad je manje dosadan od zabave.« 

Baudelaire se vajka u drugoj svojoj autobiografiji (»Moje 
golo srće«): »Ja nisam još poznavao radosti oživotvorene 
osnove.« Smišljao je novele .i romane: »Pouke čudovišta«, 
»Nevidljivi markgrof«, »Idiotova ljuba«, »Žrtvenik volje«, 
»Djevičanska ljubav«, »Kobna slika«, »Modrooka Crnica«. 
Zbog neurednog života ima toliko mrtvorođenčadi u njegovoj 
prozi, te je vrlo teško uhvatiti dajdalsku nit njegove filozofije. 

Od potpunih pesimista vijeka, od Leopardija, Schopen- 
hauera i de Lislea, razlikuje se tamnim, deističkim spiritua- 
lizmom. Njegovo je vjerovanje, kao Poeovo u »Heureki«, 
pjesničko: i mistično, često u kontradikciji sa sotonskom i 
skeptičnom suštinom te poezije. Uglavnome, on je pjesnik Zla. 

Ion smatra nesreću glavnom i neoporecivom stvarnošću, dok 
je svaki deizam optimističan. I: on duboko osjeća tri apostol- 
ske tuge: tugu vijeka, tugu svijeta i tugu božanstva, ali u 
»Litanijama Sotoni« nije Nečastivi simbol Zla, nije kršćan- 
ski Sotona, nego je — kao kasnije i Carduccijev — princip 
znanja, patnje i energije, brat očajnika, čuvar životnog drveta 
i svjetlo naučenjaka. Taj Sotona nije negativan, nije dijabo- 
ličan, nije pravi đavo. Taj Faustov brat, u kršćanski pakao 
preneseni Prometej je simbol titanskih, zagonetnih, dubokih 
i neispunjenih životnih žudnja, a Baudelaire vjeruje da će se 
i taj mučenik osloboditi, vjeruje da će se probuditi sve što 
je u'nama tamno, zlo, satirsko i božansko, ali višom silom još 
okovano i gušeno, da će sve to biti sretno i pobjedničko u car- 
stvu novih Parakleta. Baudelaire je dakle pesimist kao Aishi- 
lova tragedija i nema konzekventne bezutješnosti Lukrecija 
i Leopardija. On je gnostik, manihejac sa jakim katoličkim 
senzibilitetom, i u njegovom misticizmu ima shelleyskog | pan- 
teizma, kabalistike, i mudrosti Scotusa Erigene i Dionisija 
Areopagite, kojima je zlo pogodba za dobro. Drevni Proclus se 
u magli te pesimističke duše sastaje sa mističnim Poljakom 


“Wronskim, a racionalistički individualizam se miješa sa sa- 


dizmom i spiritualističkom erotikom u dubokoj polutami 
Swedenborgovih iluminatskih sanjarija i u inkvizitorskoj ja- 
snoći logike grofa J. de Maistrea. 

Nije čudo što taj mučenik forme postaje dleudijena este- 
tike idealist, jer je oblik nešto nepromjenljivo i apstraktno, 
međa između dva svijeta, između subjekta i objekta, duše 
i materije. »Što je umjetnost po modernom shvatanju? Stva- 
ranje sugestivne magije u kojoj je istodobno i subjekat i 
objekat, svijet izvan umjetnika i umjetnik« (»IVArt philoso- 
phique«. Posmrtne hartije). 


Lecteur paisible et bucolique, 
Sobre et naif homme de bien, 
. Jette ce livre saturnien, 
 Orgiaque et melancolique, 


Bauđetire je i ask relativno dosta nepoznat i nepri- 
znan. Tek godine 1902. podigoše mu na, grobu (groblje Mont- 
parnasse) spomenik dosta skroman i neukusan. Naročito kod 
kritičara od zanata ima malo.prijatelja. Ed. Schćrer parodira 

njegove stihove. »Ne poznam pisca dosadnijeg za čitanje od 
Baudelairea.« Pjesnik je kritičaru još gori prozaik no stiho- 
tvorac. Pretjeruje u cirkumlokuciji i perifrazi. Sch€rer se ruga, 
njegovim slikarskim studijama. ša 


»Jasno je da Baudelaire sa diletantskim sposobnostima, s 
izvjesnim darom  ,chica' i ,ragouta' ne bijaše umjetnik ni pje- 
snik. Oskudtjeva duhovitošću kao i dušom, maštom kao i ukusom. 
Nikakva genijalnost. Nema ništa iskreno, prosto, ljudsko. Sebe 
smatra vrlo snažnim, jer bijaše vrlo pokvaren, ali u jezgru čist 
filistar. U prvi mah se na nj ljutimo, jer kao da se s nama šegači, 
a kasnije opažamo da je prije svega sam svoja budala. Baudelaire 
nije samo znak dekadencije književne nego sveopćeg propadanja 
obrazovanosti. Nije nesumljivo važno što se našao čovjek da 
napiše četiri sveske kao što su njegove, nego da ovakvo čeljade 
ima i svojih poštovalaca, tj. đaka — da smo ga mi uzeli ozbiljno, 
da sam evo i ja zabavljen posvetiti mu članak« (1869). 


I Brunetičre ga je iskasapio. »Bijedni taj đavo nemaše 
ništa ili gotovo ništa pjesničkog osim želje da to postane.« 
Lemaitre (u »Savremenicima«) nije pamfletist kao njegovi 
akademski drugovi, ali članak mu je začudo dosta nepotpun. 
Sudeći pjesnika po prozi, sa mukom prelazi preko pjesama 


u prozi i preko studija. Pa i iz nabacanih, naoko nesuvislih- 


ispovijesti i pisama navodi najparadoksalnije bilješke. Sa sti- 
hevima je mnogo tačniji. »Bodlerizam« definira kao mješavinu 
od idealizma i realizma, najdubljeg senzualizma i kršćanskog 
asketstva. Priznaje da je tuce tih pjesama vrlo uspjelo. 

Jedna je od najneprolaznijih zasluga P. Bourgeta da je (u 
»Esejima o savremenoj psihologiji«) izmirio institutsku, aka- 
demijsku kritiku sa pjesnikom. No i ta prekrasna, simpatična 
studija je nepotpuna, jer je pjesnik najviše posmatran sa 
moralne i socijalne strane, kao reprezentant velike moderne 
krize idealizma. 

Baudelaire je tu dekadent, individualist, revoltirani kato- 
lik, jedan od najvažnijih nosilaca modernih moralnih patnja. 
— Mlada i artistična Francuska brzo je upoznala svog učitelja 
i mučenika. Leconte de Lisle (»Revue europćenne«, 1861) brat- 
ski pozdravlja tog »užasnog pjesnika, toga najboljega čovjeka, 
koji je dolazio k nama kao kineski ratnik, sa tigrovima i skrlet- 
nim zmajevima naslikanim na trbuhu«. Suptilni Sainte-Beuve 
pokaza se i u ovom slučaju ne samo najbolji kritičar i pozna- 
valac mladih talenata, nego i očinski zaštitnik. Autor bolnih 
analističkih stihova i romana »Naslade« najbolje ga je razumio 

kada mu Baudelaire pisaše, još kao đače, u stihovima: »Ja 
usavrših okrutnu vještinu koju mi darova demon pri porodu: 
raskrvariti svoje zlo i grepsti svoju ranu.« Sainte-Beuve mu 
piše: »Moj sinko, vi mora da ste se vrlo napatili.« »Vi ste 
osvojili pakao i napravili ste se đavolom. Vi ste htjeli oteti 
tajne noćnim strašilima.« Divna »Tuga mjesečine« sjeća kriti- 
čara na liriku elizabetskog vremena. 

Viktor Hugo piše pjesniku iz progonstva (Hautevillehouse, 
29. travnja 1860): ' 


s »Vi nosite u sebi, dragi mislioče, sve strune umjetnosti! Vi 
i opet dokazujete zakon da je u umjetniku kritičar uvijek jednak 
pjesniku. Vi tumačite kao što slikate: granditer.« 


Za pjesme mu je pisao da je kroz njih u poeziju ušao 
»nov drhtaj« (un frisson nouveau), 


.  »Njegovo djelo« — veli Banville — »nagrđeno je krvavim 
ljagama kao i život, ali njihov grozni grimiz bačen je na tkanje 


. bogato i nježno, a hiroviti njegovi vezovi, vrcajući u tisuć divnih 


varnica, podsjećaju na sjajno veličanstvo nebeskih luča.« 


Gautier prikaza novog i moćnog pjesnika u sjajnom pred- 
govoru Baudelaireovim pjesmama. Ed. Thierry uspoređuje te 
pjesme sa vulkanskom odom koju napisa Mirabeau u Vincen- 
nesu i sa Danteovom poezijom. Barbey d'Aurevilly kaže: 


»Taj bakarni stil, znojeći se krvlju, potiče od Dantea — 
Magnus Parens!... Baudelaire je mizantrop grešnog života i često 
nam se pri čitanju čini da bi Timon Atenjanin bio mogao ovako 
pisati o ljudskoj prirodi i psovati ju da je imao Aishilov veleum. 
Poslije ,Cvijeća Zla' ima samo dva izlaza za pjesnika: zrno u 
čelo ili postati kršćanin.« . 


Baudelaire se rodio, zlopatio i umro zbog jedne pjesničke 
sveske, i ovo je to značajnije i herojskije što je svoju bol 
svjesno gajio i sistematski njegovao. Wordsworth, Southey i 
W. Scott ne postaju tako sistematski i hotimično lude i idioti; 
Lenau, Holderlin, Tasso, Nerval, Gogolj ne poludješe svirepom 
logikom svoje umjetnosti. Heine i Leopardi ne ljube, ne kulti- 
višu toliko svoju bol, dok je Baudelaire — kao kasnije dosta 
često Nietzsche — svoj vlastiti vječni dželat, svoja vlastita 
inkvizicija i svoja vlastita žrtva. Primaknuh se evo suštini 
»bodlerizma«. To je: imati najbolniju, najosjetljiviju dušu 

i unatoč tome tražiti najžešću bol kao najslađu senzaciju. 
»Ja ljubim moju bol, ja ljubim moje muke« — veli već Bau- 
delaireov romantični predak, plemeniti Don Kihot. Za Michel- 
Angela kažu da je odista razapeo živa čovjeka, ne bi li dobio 
što življi dojam muka Nazarenčevih. To još nije bodlerizam, 
i bio bi da Florentinac raspinjaše na križ sam sebe. Zbog 
toga smatram ovoga do ludila i do smrti dosljednoga pjesnika 
najzanimljivijom pojavom moderne artistične psihologije i 
estetičkog heroizma. Kršćanski martir ljubi bol, ali kao klju- 
čeve vječnih naslada. Dijabolični srednjovjekovni velikaš 
Gilles de Retz (Rays) nalazi sreću u rafinovanom,: seksualnom 
mučenju nevinosti. Baudelaire je kršćanin bez nade, dijaboli- 
čar bez vjere u moć đavola. Sam je sebi mučitelj i pakao, 
cijedeći iz najljuće, najsubjektivnije, najmodernije boli naj- 
slađu, najklasičniju, najepikurskiju kaplju naslade. Dublja, 
potpunija lirska sinteza ne da se zamisliti. 

Taj magijski, opojni, pobožni i orgijski eliksir je zgusnut 
u lapidarnoj i zagonetnoj knjizi, nazvanoj »Cvijeće Zla«, jer 
je to brevijar najmodernijih bolova, prem ima u toj knjizi 
kletve krunica pobožnih kao tamjan, utješljivih kao topaz, 
uzbudljivih kao hijacint, milosrdnih kao kalcedon i utažljivih 
kao rubin. U običnom izdanju nema onih nekoliko pjesama 
koje izluči cenzura, pa su u zasebnoj zbirci »Epaves«. Tu je 
i pjesma »A celle qui est trop gaie«, kojoj se toliko divio 
Sainte-Beuve, žaleći što nije latinska ili u Grčkoj antologiji. 
Kažu da i knez Urusov ima neizdanih Baudelaireovih stihova. 

»Cvijeće Zla« je poredano po naročitoj osnovi u pet dije- 
lova. »Treba li dakle da to priznam vama, a vi to niste bolje 
od drugih pogodili, da sam u tu okrutnu knjigu sasuo cijelo 
moje srce, moju nježnost, moju vjeru (travestiranu), svu moju 
mržnju? Istina je da bih mogao pisati protivno i kleti se svim 


bogovima da je to knjiga čiste (parnasovske) umjetnosti, ' 


majmunska, pelivanska, i ja bih lagao kao brica« — piše pje- 
snik Ancelleu. Njegova suha i diskretna autobiografijska proza 
ima tu i tamo dragocjenih komentara za “zaslon ijevnije te 
poezije. 

Baudelaireovo shvatanje žene je vrlo slično. srednjovje- 
kovnome (femina.cloaca multorum diabolorum) i osjećanju 
modernih mizogina, sve do Nietzschea i Strindberga. Grofu 
Josipu de Maistreu je žena »zvijer bez srca«, a Leopardiju 

»Životinja bez srca«. Baudelaireovo poimanje ljubavi kao 
najkomplikovanije torture duše i mesa vrlo nalikuje Schopen- 
hauerovom. 


»Ja tvrdim: jedina i najveća ljubavna naslada je u svijesti 
da činimo zlo.« »Dosadno je kod ljubavi to što je zločin gdje se 
ne može biti bez ortaka.« »Žene to više ljubimo što su nam više 
tuđe.« »Žena je nešto protivno od dandyja. Ona dakle mora da 
je strašilo. Žena je prirodna, dakle odurna. sud je uvijek vulgarna, 
dakle kontrast dandyju.« 


Pjesnik nije trpio da se žene miješaju u razgovor i čudio 
se kako ih puštaju u hramove. Na povratku s Istoka reče — 
pošto vojvoda L. nazva ženu najdivnijim stvorom: »Gospodine 
vojvodo, ja ne dijelim vašeg mišljenja. Žena je životinja koju 
treba zatvarati, batinati i dobro hraniti.« Ljubiti prema tome 
ženu umnu je sasvim neprirodno, i tako su razumljive pjesni- 
kove simpatije — kao i Flaubertove — za najniži erotizam. 
Njegovo preziranje kaćiperaka — naročito George Sandove — 
dostojno je najneotesanijeg Schopenhauera. 


»Žena Sand je Prudhomme! razvrata. Ona je uvijek bila 
moralista... Ona ima čuveni tekući stil, drag filistrima. Ona je 
glupa, ona je troma, ona je jezičava. U moralnim mislima ima istu 
dubinu suda i nježnost osjećaja kao vratarica i uzdržavana dje- 
vojčura . . Ne mogu misliti na to glupo čeljade bez grča od 
užasa. Da je sastanem, ne bih se mogao svladati da joj ne balcim 
u glavu blagoslovnik.«? »Tek što izađosmo iz stanja potrebe i 
nužde, vidimo da priroda savjetuje samo zločin« (»Eloge du Ma- 
quillage«). »Zločin, kojega je ukus ljudsko zvijere usisalo u ma- 
terinoj utrobi, jer je trebalo u svim narodima i svim vjekovima 
i kod svih naroda, bogova i proroka da propovijedaju moral 
ijo sed čovječanstvu, jer bi čovjek samac bio nepodoban da 
ga nađe.« 


I ovo je preteča modernom Zarathustri, »Hoću reći da 
moderna umjetnost ima u jezgru demonističku tendenciju.« 


»Cvijeće Zla« je dakle tužno, asfodelsko, krvavo i bolno 
cvijeće, niknuvši na rvalištu instinkta i gole duše sa kulturom 
i moralom. Ta knjiga je anahoretska, tragična tužbalica dio- 
niskog, orgijskog individualiste za tamnim idealom. Ach, wir 
werden hienieden in die Hohe geworfen gleich Fallsiichtigen 
(Jean Paul). 


H Ime Lemonnierovog klasičnog »bilđungsfilistra«. 
?* Kamen sa posvećenom vodom na ulazu kat. crkava, 

Baudelaire blagosilja bol, »najčistiju tekućinu što čeliči 
junaka za svete naslade«, uspoređuje pjesnika sa divskom 
pticom, nespretnom na zemlji, a veličajnom i snažnom u vi- 
sinama okeanskih oluja. Jedine luči na pučini života su veliki 
umjetnici sa njihovom čežnjom za idealom, in deum abscon- 
ditum. Nema lirika koji tačnije i sugestivnije opisa glavnu 
bolest civilizirane duše: čamu, dosadu. Spleen je nužno zlo 
svake više kulture. Svi veliki bolnici XIX vijeka, Byron, 
Keats, Ljermontov, Heine, Musset, Lenau, Leconte de Lisle 
boluju od te bolesti superiorne inteligencije. »Moja glavna 
mana je dosadljivost, potpuna otužnost, vječno sumnjanje« — 
priznaje Chateaubriand. Goethe ulazi u književnost sa sple- 
enskim  Wertherom. Nichts ist ein grosserer Beweis der 
allgemeinen Verfeinerung als die allgemein wachsende Lan- 
geweile (Jean Paul). 


»Dosađivati se mogu samo ljudi duhoviti« — veli Leopardi. 
»Dosada je, u neku ruku, najuzvišenije ljudsko osjećanje. Ne 
vjerujem da se iz proučavanja toga osjećaja rađaju posljedice 
koje su mnogi mudraci mislili pronaći. A opet, ne moći biti zado- 
voljan nikakvim zemaljskim dobrom i, da tako reknem, cijelom 
zemljom, promatrati neproračunljivu. širinu prostora, broj i neiz- 
mjernu masu svjetova i naći da je sve bijedno i sićušno za snagu 
naše duše; zamisliti neizmjeran broj vaseljena, beskrajnost svijeta, 
i osjetiti da je duša naša i čežnja naša još ogromnija od tog svi- 
jeta, i vazda kriviti stvarnost sa (nesavršenosti i ništavila, patiti 
od nemoći i od praznine i zbog toga od dosade: evo za! mene naj- 
višeg znaka plemenitosti i veličine što se nahodi u ljudskom životu. 
Zbog toga je čama malo poznata ljudima osrednjim i vrlo malo 
ili nimalo ostalim životinjama« (»Operette morali«). 


Baudelaire opisuje dakle cijelu skalu groznog, sivog i 
polumračnog spleena i mučen čamom čezne za Nirvanom or- 
gije i vina. Kao Pascal nosi u sebi svoj ponor i nekoliko puta 
je osjetio »vjetar straha na nakostriješenoj dlaci«. On je 
uplašen od samog sebe. Heautontimorumenos, bijedno ogledalo 
vlastite ironije. On je nož i rana, vampir svog srca, »jedan 
od onih velikih prokletnika, osuđenih na vječni smijeh, a ne 
mogu se smijati.« o Z 

Et vidi mulierem 'sedentem super bestiam  coccineam, 
plenam nominibus blasphemiae. Baudelaire nije običan lju- 
bavni pjesnik. On je ili spiritualist, vitez, ili orgijski libertinac, 
i u tome kontrastu je čist romantik. Žena mu je sada sra- 
motna, neodoljiva, bestijalna sfinga, sad opet nedostiživ uzor 

kao Danteova simbolska draga u »Novom životu« ili Poeova 
Ligeija. Normalna ljubav mu je nepoznata, Poznat je njegov 
nebaj za mladu, nevinu djevojku. Voli ženu iskusnu, u jese- 
njem naponu medejskih nagona, naročito ženu egzotičnu kao 
njegova Mulatkinja, ona Malabarka ili gospođa Sabatier kojoj 
su namijenjeni serafski, excelsiorski stihovi. 

Baudelaireova modernost najviše izbija iz njegove vele- 
gradske poezije. Voli Pariz i »njegov ukus vječnosti, uočljiv 
svagdje, pa i u zlu«. »Slatko je kroz sumrak gledati rađanje 
zvijezda u azuru, lampu na prozoru, rijeke od ugljena, razli- 


. jevajući se obzorjem, i mjesec, sipajući svoju blijedu čaroliju.« 


Ne mari sela, prirode. Pejzaž koji voli nije evropski, i tu je 
njegova srodnost sa Leconte de Lisleom, Lotijem, Mirbeauom 
itd. Baudelaire je izvrstan slikar velegradskih abnormalnosti 
i tu je preteča modernih naturalista. 


.»Pariske Slike« su tačne, realne i pretvaraju se često 
u simbol kao neke Zoline. U ovim modernim pariskim im- 
presijama je demokrat. Dok u ostalim pjesmama, govoreći 
o sebi, »besjedi više pjesnički no čovječanski« . kako bi 
rekao Latinac, u ovim skicama ne može taj mučilac svoje duše 
sakriti duboke simpatije za nesrećnike. Jedina normalna nje- 
gova žena, ni đavo ni anđeo, je obično ulično djevojče u dr- 
venim nanulama sa nakitom .od nekoliko groša, mršava pro- 
sjakinja, »bijela cura kose crljene«. Još toplije je opjevao 
staru služavku »sa srcem velikim«, noseći joj na grob cvijeć 
»kada huji tužni listopad«. ča 


' I velegradske Baudelaireove simpatije su j - 
nih, kontrastne i ekstremne. Ne traži es a aŽabi nojeća 
skog, primitivnog velegrada, nego još više otrovno cvijeće 
najistančanijeg, najspleenskijeg, najblaziranijeg luksusa. Ar- 
tistični namještaj mu je draži od prirodnih ljepota. Tako je 
hipercivilizovan da mu je naša, evropska priroda nepodno- 
šljiva, pa se naslađuje tek ljudskim proizvodima. Evo, ka- 
kav je idealni njegov pejzaž. Tužan i crn kao Sudnji dan. Kao 
grad sv. Ivana Apostola što nema noći, tako ta Udina nema 
dana. Sama voda, kamen i kovina! To čudo je jedna jedina 
neizmjerna palača sa stubištima, sa nepreglednošću mramornih 
pročelja, .doksata, arkada, vodopada; šedrvana i jezera što 
nijemo vjekuju u smeđem sjaju noćnog zlata, Vode, ružičaste 
i zelene, .ograđene mrtvim mramorjem — »nepravilnoj« ve- 
getaciji ni traga —- tonu u beskrajnost sjajnih, dubokih zr- 

cala. Ćutljivi Gangesi sipaju sa nijemog neba neviđeno blago 
iz noćne urne. Pod tunelima od dijamanata spava Okean. Sve 
je crno, sjajno i kristalno. Nigdje planeta, nigdje svjetla da 
obasja tu okamenjenu tugu, sjajući tajanstvom unutrašnjeg 
. mrtvačkog svjetla. A nad tragikorm tih Babela što se nijemo 

i pravilno kreću, »visi mir vječnosti« (»Pariski san«). »Jer 
ja tražim Prazno, Crno i Golo.« I Baudelaireov pejzaž evo 
ima idealnu, tragičnu i spiritualističnu tendenciju. 

Poznaje i priznaje tek suverenstvo boli. On je predesti- 
nirani pjesnik smrti. Kao na Bocklinovim, svira Smrt i na 
njegovim guslama. Pjeva smrt dana, smrt umjetnika i smrt 
svih slabosti. Kao primitivni slikari, kao Griinewald, Cra- 
nach i Španjolci, kao Valdćs Leal što po narudžbi slavnog 
don Juana slika »Dvije crvljive lešine«, tako Baudelaire ne 
preza od najsmjelijeg naturalizma da prikaže veličinu smrti 
i ništavilo života. U tom je stilu spjevana toliko klevetana 
»Mrciha« (»Une charogne«). Pošto je taj pjesnik ležao od po- 
roda kao na mrtvačkom odru, sjetio se u društvu drage 
na lešinu što ih iznenadi na šetnji. Vidi crve, sluša iz trulog 
trbuha kako Smrt, neumorni mlatac, argatuje na svom gumnu 


i vajka se ljubi kako će i ona biti takva, legavši poslije po-. 


sljednjeg sakramenta pod ledinu. Ne poznajem pjesme gdje 
je žalac smrti usred ljubavnog zanosa osjećan življe i tra- 
gičnije. Ko želi tu umjetnost usporediti sa Leopardijevom, 
neka paraleliše njihove svečane varijacije na tu staru, vječnu 
temu: ljubav i smrt. 

Baudelaire nije čist realist ni čist simbolist. On je estet. 
I parnasovci su već ekscesivni umjetnici, ali tek u njemu se 
estetstvo razvilo do ekstrema. Dok za njih postoji priroda kao 
siže, njega zanima samo čovjek i umjetnost. I Gautier i He- 
redia opjevaše umjetnike i umjetnine, ali Baudelairea zanima 
. samo objekat estetičan, »moralizovana priroda« — kako bi 
rekao Novalis. Odatle.u tim pjesmama toliko estetičkih afo- 
rizama i studija, gdje se slave sve manifestacije umjetnosti 
i ljepote, od muzike do bakroreza. 

»Mirisi su' možda ideje« — veli Balzac. »Cvijet je zemalj- 
ski, miris je nebeski« (Hugo). Baudelaire je prvi opjevao onaj 
gotovo spiritualistični karakter mirisa: ne miris našeg, obič- 
nog cvijeća, nego miris umjetni, miris parfuma. Od svih lirika 
ima najosjetljiviji, najpjesničkiji nos. Prvi je podigao zane- 
mareni taj organ u red oka, uha i jezika. 

M Originalnost njegovog estetičkog pesimizma je u esteti- 
čkom individualizmu. Leopardi je patriot. Heine i Byron slave 
Napoleona i naginju liberalizmu. Baudelaire pjeva samo sebe 
i svoje boli, a kao demokrat nije odvjetnik kolektivnih nego 
izolovanih ljudi i bolova. Tek u »Luli mira«, imitaciji Long- 
fellowljeve pjesme, slavi vječni mir u duhu modernog anti- 
militarizma. 

Vrlo mu je nalik E. Poe i Nikola Lenau. Sva trojica du- 
boko osjećaju smrt. Mistični idealiste, neuropati i protivnici 
lažnog napretka. Imaju jaku religioznu potrebu. 

. Lenau nije tolik artist, prem je često simbolist. Baude- 
laire je plastičniji i lapidarniji, Lenau je proštiji i prirodniji. 
Lenauovo »Crno jezero« je crno, nijemo, sjajno i mrtvo kao 
Baudelaireov idealizovani pejzaž. Obojica vole hipohondar- 
sku utjehu duhana i vina. Nisu pjesnici sunca, već mjese- 
čine. Često vole društvo primitivno kao Machiavelli, kocka- 
jući sa seljacima. Baudelaireov simbol boli je Sotona, Le- 
nauov — vječni lutalac Ahasver. Obojica vole umjetnike, noć 
samoubistvo, cigane, čamu i jesen. San im je java, a realnost 
boluje od njihovih bolova. Muzikalni. Baudelaireova »Har- 
monija večeri« je pravo čudo od magije ritma i rime i tek 
harmonija, muzika riječi daje ovoj pjesmi vječnu, melanho- 
lijsku ljepotu. Ali kako da se opiše »Tuga mjesečine«, divna 
kao ona opalska kaplja što ju razbludna mjesečina u tajnoj 
tuzi spušta na zemaljski krug, a pobožni pjesnik, neprijatelj 
sna, sakriva tu božansku suzu u njedra, »daleko od očiju 
sunca«! . 

3 Baudelaire, prijatelj simbolske definicije, traži što naj- 
više karakteriše Banvillea i nalazi lijepu, zvučnu riječ lira, 
vrlo običnu u njegovim stihovima. Dugo se pitah što bi 
moglo biti karakterističnim znakom Charlesa Baudelairea. 
I nađoh mu kao evanđelistu simbolsku životinju. Njegov 
simbol je mačak, gizdav, crn mačak. Nije dobroćudan kao 
Du Bellayev ili kao mačak Murr tajnika i komponiste Kreis- 
lera, a nije manje užasan od Poeove crne mačke sa groznom, 
krvavom ogrlicom. Baudelaireov spiritus familiaris je ele- 
gantan dandy, ali njegove draguljne oči su oko ponoći pune 
demonskog, zlog i natprirodnog sjaja. Pored mudre i tihe ptice 
Minervine, pored sove je mačka jedina životinja koja za- 
nima toga saturnskog pjesnika. Samo mačku voli među živo- 
tinjama i ljudima, jer i u njoj jamačno voli sebe kao u Wag- 

eu i Delacroixu. Mačak je zimomoran kao ljubavnik 
rješena »Ljubitelj naslade i nauke« traži tjeskobnu S. 
pomrčine kao pjesnik. Zagonetna životinja je prognano, palo 
božanstvo, proklet duh — ko zna! Baudelaire priča da se u 
njegovom mozgu šepiri i prede natprirodno mače, i »Cvijeće 
Zla« je bez “sumnje transformirano tugovanje jednog tra- 
gičnog misterijskog mačka. 


V 


se ga RR a. “2 ma 
Š t nije san, ali treba i možda će to posta 
mr ma : Novalis 


Još uvijek je običaj govoriti i o velikim pjesnicima kao 
o »većim« ili »manjima«. Leopardi sa tridesetak pjesama može 
nam biti draži od retorskog Hugoa. Balzac zna dosađivati 
pored mršavog Merimćea ili Poea. Gray je slavan kao Ar- 
vers ili Biirger radi jedne jedine pjesme. Ne uviđam po čemu 
bi Baudelaire bio »manji« od drugih velikana, Hugo ga do- 
duše nadmašuje plodnošću, Leconte de Lisle grandioznošću 


vizije, ali nema pjesnika lapidarnijeg, tragičnijeg, umjetnič- | 


ijeg i savremenijeg. »On je imao u najvećoj mjeri što ne- 
ata dari vei od njega: osjećanje, skrb st tjeskobu miste- 
rija oko nas« (Lemaitre). On svih francuskih lirika on je &5i- 
subjektivniji, iako nije kao Musset in pulicis morsu Deum in 
vocavit. On je prvi u novije vrijeme uveo u francusku knjigu 
anglosaksonsku koncepciju i time je u neku ruku preteča 
'Taineov. Među mučenicima čiste ljepote je najtragičniji iza 
mitskog Marsije. Indirektno je velik pjesnik energije, a 
mišljaše da je i genij produkat energije. Pjesma mu je život: 
živi samo za pjesmu. Pored te estetičke tragedije prolazimo 
kao Heleni kraj enklisija, mjesta gdje udari grom. Jedini 
Flaubert prođe kroz sličnu estetičku torturu 1 zato je pjesnika 


sa Sainte-Beuveom među prvima razumio: 


: »Vi ste našli način pomladiti romantično pjesništvo. Vi ne 


A : s A t 
ikujete nikome (a to je prva od svih kreposti). Originalnos 
ormare od (originalnosti) koncepcije, Vaš izraz je sav pm 
misli, da pukne. Volim vašu gorčinu sa njenim tančinama Sira 
šamijanske šare na rijetkoj damaštanskoj oštrici, Vi razumij 
dosadnost života, vi! Vi se možete time dičiti bez taštine.« 

Većina modernih umjetnika su bodlerovci više ili manje, 
hotice ili nehotice, jer je bodlerizam jedno latentno stanje. 
moderne duše. Bodlerovci su oni apsolutni umjetnici kojima 
je bol najdraže sredstvo senzacije. Puvis de Chavannes ima 
bodlersku melanholiju i-škrti simbolski stil, Gustave Moreau 
njegovu orijentalnu nostalgijsku viziju, Whistler sugestiju i 
nervozni modernizam, Rodin tragično osjećanje u momentu 
najzanosnijeg života. Umjetnička elita Evrope brzo je vidjela 
u tome zagonetnom čovjeku velik estetički događaj. U djelu 
»Grob Ch. Baudelairea« slave tog mučenika poetike francuski 
i mnogi strani umjetnici. Nijemac St. George i Danac Sophus 
'Clausen izvrsno ga prevode. Rodenbach ga slavi: 


... Wu, VEpiscopal 
Qui frappa comme & coups de crosse le silence! 


Zola je bodlerovac ekscesima simbolskog i pesimističnog 
naturalizma. Richepin, Verlaine, Barbey d'Aurevilly, Mal- 
larm€, Maeterlinck, Villiers de IV'Isle Adam, Lafargue, Gućrin, 
individualist Barr&si svi književni pravci i svi moderniste 
imaju u tom majstoru polaznu tačku. 


»I što više čitaše des Esseintes Baudelairea, to više upozna- 
vaše neopisivi čar u toga pisca, koji je u doba kada je stih znao 
slikati tek spoljašnost bića i predmeta znao izraziti ono što je ne- 
opisivo, hvala sočnom i mišičavom jeziku — koji imađaše više od 
svakog drugoga tu čudesnu silu da hvata čudnovatim zdravljem iz- 
raza bolesna stanja najefemernija, najdrhtavija, iznurenih duhova 
i tužnih duša« (J. K. Huysmans: »A rebours«). 


Sa Wagnerom, D. G. Rossettijem, Ruskinom, Taineom i 
Nietzscheom je Baudelaire od najjačih komponentnih sila mo- 
derne estetičke struje. 

Bijaše mučenik kulture i njen najbolniji ljubitelj. Sv. 
Augustin veli da je u svakome čovjeku zmija, Adam i Eva. 
Baudelaire je rječit primjer kako je civilizacija ojačala ova 
dva antiadamska elementa. Taj negativni, hiperkulturni, dija- 
bolički je najzanimljiviji momenat bodlerizma i najveća nje- 
gova mana. Ta poetika htjela bi biti što manje naravna i 
prirodna, a pošto je prirodno sve, pa i bolest, smrt i abnor- 
malnost, Baudelaire, kao romantika uopće, nije zdrav, i što 
je još huđe: hotimice je bolestan. Pošto je bol i subjektivna 

revolta jedini njegov siže, klavijatura mu nema mnogo to- 
nova. Kao .na Poeovoj, nema na toj liri mnogo žica, ali taj 
mrzilac »gluposti sa bičjim čelom« svira orfejski. | 

U francuskoj književnosti mu je mjesto sa strane, usam- 
ljeno. Njegovo galsko libertinstvo nalazi se već kod Rabe- 
laisa, Crćbillona, Diderota i Laclosa. Stari Mathurin Regnier 
najsličniji mu je temperamentom i tragičnom sudbinom. Osim 
Lenaua i Poea najviše me podsjeća na »ovaj mali svijet, kon- 
centrovan na šiljku od igle«, komponist Schumann i demonski 
crtač »Hirova« i »Poslovica«, duboki i grozni Goya, španjolski 
Juvenal. j 

Baudelaire preziraše modernu utilitarnu civilizaciju radi 
njenog antiartizma, antiindividualizma i smiješnog optimizma. 
Kulturan čovjek je nesrećan, to nesrećniji što je kulturniji! 
To je bilan Baudelaireove misli. Što je čovjek civilizovaniji, 
više želi i više treba, toliko je dakle nesrećniji. Javno mnije- 
nje je bez logike i karaktera, Nisam srećniji od srednjovjeko- 
vnog vladara, jer jedem nepoznatom mu viljuškom i jer se vo- 
zim na željeznici. 


»Gdje svi malo znaju, zna se vrlo malo.« »Jer, među nama, 
dragi prijatelju, vas li sve ostale smatram srećnicima, ali za moj 
dio, sa dopuštenjem vijeka i vašim, ja sam vrlo nesrećan i znam 
da to jesam, i sve novine Starog i Novog svijeta ne uvjeriše me 
o protivnom.« 


Ovo Leopardijevo je mišljenje većine pjesnika XIX vijeka. 

»Ja tvrdim da je svijet zavjera hulja protiv čestitih, nitkova 
protiv plemenitih. Svijet je kao žena plijen onih koji ga zavedu, 
iscijede i gaze nogama... Samo sreća pravi sreću u svijetu, ne 
zasluga.« 


I dok ovako umuje Leopardi, Byron, Schopenhauer, piše 


socijalist Fourier da će čovjek, usrećen njegovom naukom, do- 


segnuti sedam stopa visine i doživljavati 144 godine, »od ko- 
jih 120 plodnih u ljubavi«! Comte, otac pozitivizma, zabranjuje 
baviti se astronomijom, jer je »nekorisna«. Courbet, preteča 
naturalizma, zabranjuje slikati anđele, jer ih niko nije vidio. 
Uzaman se Voltaire narugao Leibnizovom najboljem od svih 
svjetova. Uzalud umovaše Diderot: 

»Živjeti na krilu od boli i suza, igračka neizvjesnosti, zablu- 


de, nužde, bolesti, zlih strasti — na svakom koraku, od časa kad 
učimo tepati pa do časa odlaska, naš glas muca; živjeti među nit- 

kovima i vanalicama od svake ruke; stupati među jednim što vam 
pipa bilo i drugim što vas plaši; ne znati odakle dolazimo, kamo 
idemo: evo što se zove najljepšim darom naših roditelja i prirode 
— životom« (»Pismo Sofiji Volland«). 


Uzalud pisaše u Engleskoj Mandeville, i Swift dokazivaše 
da je većina ljudi ili hulja ili luda. Utilitarac Hartley, nasljed- 
nik optimističnog Shaftesburyja, Popea i Bolingbrokea veli 
da su »svi stvorovi sada i uvijek neizmjerno srećni«. Adam 
Smith računa jednog nesrećnika na dvadeset srećnika: sreća ' 
po 80 posto. Hamburški senator Brockes, utilitarac i optimist, 
piše: »Ne sjaji li sa te životinje u isto vrijeme sa mudrošću i 
svemožnošću Providnosti i ljubav za nas?« Ta rajska ptica je 
guska. Priestley, Condorcetov učenik, najozbiljnije vjeruje u 


. raj na zemlji kao Heine, ali ne kao Heine kada naricaše: 


Und Fratzenbilder nur und sieche Schatten 
Seh' ich auf dieser Welt, und ich weiss nicht, 
Ist sie ein Tollhaus oder Krankenhaus. 


»Gorak i mračan je život, drugo ništa, a svijet je blato.« 
Protiv ovakvih argumenata, pojačanih refleksijama jednog 
Schellinga (»Nachtwachen«), Carlylea (naročito u antiutili- 
tarskoj »Filozofiji svinje«), Renana, Hartmanna i Nietzschea 
ne čine nam se uspjeli razni usrećiteljski recepti. Nije bogzna 
kakav napredak, ako su služile kosti Marina Faliera odista za 
fabrikaciju šećera. Zato mislim da je »Cvijeće Zla« jedno ođ 
najvećih djela prošlog vijeka, kao reakcija protiv antiestetič- 
kog barbarstva, pozitivističkog optimizma, kao reakcija protiv 
utilitarskog, nivelističkog i antiindividualnog demokratizma. 

Baudelaire je tu izmagijao čudo nepoznato najnapredni- 
jim teorijama: da najljuću bol, najveću negaciju pretvara u 
harmoniju, u poeziju. Pjesnici najbolje rješavaju iskonsku bor- 
bu između pesimizma i optimizma, jer sve, pa i trulež, grijeh, 
bolest i smrt nosi neprekidnu klicu višeg i vječnog životnog 
principa. Da taj ideal ne postoji, ljepota ne bi bila posvudna 
kao trag božanstva, i mi ne bi kroz grijeh i roptanje toga mr- 
kog i purpurnog Cvijeća osjećali vječne harmonije svijeta 
Platonovog i Danteovog. »Divan je odista cilj poezije. Vesela 
ili tužna, uvijek nosi karakter utopije« (Baudelaire). Što bi bio 
čovjek bez tih velikih sanjara? Dan bez noći i život bez sna. 
Sanjajmo dakle! 

(Jadran, IL, br. 1—9, Trst, 2. I—27. II 1904) 

1903. Vidici i putovi, 1907. 

DVJESTAGODIŠNJICA 
JEANA - JACQUESA ROUSSEAUA 


Mjeseca lipnja bit će dvjesta godina što se rodio jedan od 
najčudnovatijih i najsudbonosnijih ljudi, Rousseau. I danas 
još se kolju prvi umovi oko njegove uspomene. I danas još je 
Žan-Žak velik upitnik, jer i danas još on živi, jer su velika 
pitanja pravde, odgoja, državnog uređenja, ljudskog odnošaja 
prema Bogu, prema ljudima i prema prirodi još uvijek »goru- 
ća«. On je otac osjećajne, romantične literature. On je upućivao 
hipercivilizovanog čovjeka na prirodu i na duh prvobitnog 
evanđelja, kao posljednji veliki nasljednik njegov Tolstoj. Kao 
sv. Augustin izašao je u golotinji siromašne duše svoje pred 
nasmješljivi, cinički svijet i vascijelom čovječanstvu se ispo- 
vjedio kao popu sa nekršćanskim usklikom iza tog kršćanskog 
čina: — Ima li boljeg, plemenitijeg i nesrećnijeg čovjeka od 
mene? — Proti razumu je pobunio osjećaj, proti svim kultur- 


nim vrijednostima, koje obaraše, podignuo je kao jedinu dru- ' 


štvenu vrijednost moral, pa ga zato Nietzsche, antimoralista, 
zove otrovnim paukom duše, tarantelom. Pravi otac Revolucije 
je taj uskrisitelj idealne ljubavi u stilu Abelara i Eloize, taj 
preteča Renća i Werthera, moralnog i nemoralnog. Pravi jako- 
binci, ne oni koji kao nebojša Danton, đaci amoralnog ateizma 
jednog Holbacha i Diderota (»posljednji kralj obješen na cri- 
jevima posljednjeg popa«), već oni što se bune u ime morala, 
osjećanja, Najvišeg bića, što imaju kao i Robespierre pozu sve- 
ćenika i jezuite umjesto dantonskog pokreta poganskog heroj- 
skog cinizma: — svi ovi pravi jakobinci, užasne hijene s idil- 
skim sklonostima, purgari sa neronskim megalomanijama, kr- 
vopije sa sentimentalnom i kreposnom frazeologijom na dželat- 
skim ustima — svi ti teroriste od Marata i trulog Saint-Justa, 
od limunadskog pjesnika Sćchellesa pa do perverznog Sadea, 
marquisa i jakobinca — svi ti budući Napoleonovi sluge i 

nehotični agenti vjerske i političke reakcije su gorljivi đaci 
Žan-Žaka, kojega u nečuvenom sankilotskom slavlju dovlače 
u Panteon. Ne bijaše čovjeka dubljeg i površnijeg, zdravijeg 
i trulijeg, kukavnijeg i ponosnijeg. Goethe, Beethoven, Kant, 
Schiller, Ruskin, G. Sandova, ruski romanopisci, moderni fi- 
lantropizam i utopizam — svi kaosi moderne duše i života 
vuku lozu od tog pisca što plače nad tuđom nevoljom i izla- 
žući porod ostaje vuk svojoj nesrećnoj, izgubljenoj dječici. 
Najrazmaženiji i najviše gonjeni sin svog vremena. Pedagog 
i anarhist, luda i filozof, ližisahan i revolucionar, parasit i 
Cato, muška priležnica i prijatelj Humeov, komponista i tat: 
u toj duši su sve kukavnosti, sve tragičnosti i sve veličine psihe 
modernog demokrata. Stendhalov Sorel i Dostojevskijev Ra- 
skoljnikov, Turgenjevljev Bazarov, fantasti Jean-Paulovi, Rat- 
cliff Heineov i junaci Byronovi, Bourgetov »Đak« i neke osobe 
u romanima George Eliotove: sve su to duhovna djeca ovoga 
pisca, od svih najlažnijega i najiskrenijega. On ne bijaše nad- 
čovjek. Ne bijaše ni životinja, kako mu se rugaše Voltaire. 
Ne bijaše ni potčovjek. On bijaše čovjek, pravi čovjek, bole- 
stan, sve više abnormalan i nesrećan čovjek, pravi proizvod 
abnormalnih i nezadovoljnih novijih vjekova. Humanissimus, 
pravi sin male purgarije, naš brat u Čovjeku. 


Rođen je u Ženevi 28. lipnja 1712.1 Njegov šukundjed 
primljen je u 16. vijeku u ženevsko stanovništvo kao vinski 
trgovac, izjuren u vjerskim tatovima iz Francuske. Pradjed, 
djed i otac su urari. Otac Izak, čovjek lijen i pustolovan, uzi- 
ma Suzanu Bernard, i Franjo, najstariji sin, fakin, u 17. godini 
iščezava bez traga i glasa. Iza poroda prvorođenca ide Izak 
bez ljepušne žene kao urar u Carigrad i tamo ostaje pet i pol 
godina. Na povratku rodi mu se dogodine sin, naš Žan-Žak, 
a mati umre za nedjelju dana od groznice. Do desete godine 
čita dječak autore, historijska djela, a najviše Plutarha. Otac 
rani bivšeg poljačkog kapetana Gautiera, bježi iz Ženeve, a 
Žan-Žak i brat Franjo padaju na vrat stricu Bernardu, koji 
Žan-Žaka namjesti kod pastora Lamberciera, pastora u okolici 
(Bossey pod gorom Salčveom), gdje dijete ostaje dvije godine, 
primajući sa nekom perverznom ugodnošću šibe od pastorove 
sestre... Od 1724. do 1728. je život Rousseauov potpuno taman. 
Žan-Žak pokušava sreću kao općinski ženevski pisar, pa pre- 


1 Em. Faguet: Vie de Rousseau, 1912. 

lazi zbog nesposobnosti kao šegrt ka bakrorescu Du-Communu, 
čitajući krišom nekorisne i opasne knjige. Žan-Žak je u 16. 
godini moralno siroče, bez vjerskog i moralnog osjećanja. 
Kako je, bazdaličući okolicom, ostajao nedjeljom noću napolju 
i dva puta bio bijen, treći put še ne usuđuje k svome gazdi i 
umjesto k ocu tumara u okolicu i tu ga, u Savoji, primi u 
Coufignonu župnik pl. Ponteverre, koji ga u namjeri konver- 
tiranja pošalje sa preporukama gđi pl. Warens (čitaj: Varan) 
koja se bavila preobraćivanjem duša na katoličanstvo. Ona 
pošalje Rousseaua u Turin i on pođe veselo pješke u društvu 
nekakvog idi-mi-dođi-mi i neke sočne djevice, ušavši 1728. u 
»hospic katehumena«, nekakvo sjemenište koje mu se brzo 
zgadilo. Tu među inim gadom nađe četu Slovinaca, Slavonaca 
(Esclavons), koji se pričinjahu Arapi, živući po Španiji i Italiji 
od unosnosti što češćeg prelaženja na katoličku jedino spaso- 
nosnu vjeru. On prijeđe sa protestantizma na katolicizam u 
velikoj svečanosti, primivši nešto preko 20 K u milodarima. U 
to vrijeme se upozna sa čestitim svećenikom, opatom Gaimeom, 
koji mu je nesumnjivo bio modelom za divnog Vikara Savoj- 
skog. Izašavši iz sjemeništa, brzo Žan-Žak potroši onih dva- 
desetak franaka i naiđe na ljepušnu gđu Basile, kojoj muž 
bijaše na putovanju. Rousseau se u nju po običaju zagleda i 
bilo bi svašta da ljubomorni trgovački pomoćnik ne upozori 
supruga, kad se vratio, te Žan-Žak tom prilikom ućari nešto 
novca, rublja i šešir. Spavajući (noć po pet filira) kod neke 
žene, uđe njenom preporukom kao sluga k nekoj gđi pl. Vercel- 
lis, koja naskoro premine. U toj službi je ukrao ružičasti rubac 
i nešto novaca, bacajući krivicu na nevinu sluškinju i pre- 
šavši u službu grofa Gouvona. Tu se zagleda u grofovu unuku, 


stvar se opazi i on mora prijeći u službu opatu Gouvonu, koji | 


ga poučava, pomaže, i koji bi ga bio izveo na ravan put da se 
nije upoznao sa nekim ženevskim bitangom Bacleom, s kojim 
se dotle bitandžio dok ga ne izbaciše iz kuće. Sa novim prija- 
teljem otpješači i osvane kod gđe pl. Warens koja ga (ljeti 
1729) lijepo primi. 

Ta gđa Warens, rođena Franjica Lujza de la Tour, udata 
u 14. godini, raspuštenica i vjere protestantske, bijaše iza odla- 
ska iz Švajcarske u tajnoj službi Viktora Amedeja, savojskog 
kralja. 1729. bijaše u tridesetoj, vrlo zgodna po sudu savremeni- 
ka: od onih žena koje zove kardinal Fleury valćtudinaires, tj. 

ljubavnice svojih sluga. (Valet = sluga; valetudinaire = bo- 
ležljiv.) Lijepa dama namjesti Žan-Žaka sa biskupovom šti- 
pendijom u sjemenište u Annecyju. 


U sjemeništu nađe Rousseau svećenika GAtiera, plemenitog 
kao Gaime, ali mladić se vrati na krilo gđi Warens. Ona ga 
dadne na nauke dobrom, no padavičavom i alkoholičnom mu- 
zičaru, kapelniku Nicolozu i Žan-Žak do travnja 1730. silno 
napreduje. To je najsrećnije doba u Rousseauovom životu. Ne 
mora raditi, okružen je ženama, sanjari i pjeva po koji motet 
sa sluškinjom svoje gospodarice, inače ljubavnice Klaudija 
Aneta, špana (prvog sluge). Naskoro se kapelnik Nicoloz po- 
svađa, pa sa Rousseauom pobjegne do Lyona. Tu učitelja na 
ulici uhvati padavica, a đak ga ostavi i krene u Annecy natrag 
k svojoj mamici, koje međutim nije tamo našao, jer je sa nekim 
lyonskim građaninom po čudnom poslu otputovala u Pariz, a 
umjesto nje primi bjegunca vrlo ugodna gđica Merceret, koja ga 
hrani sa njenim drugaricama, šveljama, sobaricama i trgovač- 
kim pomoćnicama, naročito sa gđicom Giraud. Tu se upozna 
Rousseau sa gospođicama pl. Graffenried i pl. Galley, u koju 
se zaljubio, zabavljajući se i sa nekim pustolovom Ventureom. 
Gđa Warens se ne vraća iz Pariza, a Rousseau i gđica Merceret 
pođu pješke na gospođičin trošak u Freiburg. No Rousseau je 
od onih poludjevica što ne mogu živjeti bez ugodnog milovanja, 
a ne mogu nikako prekoračiti onog malog intimnog mostića 
do kojega već dođoše pa da postanu pravi ljubavnici... Dođu 
u Ženevu. U Nyonu Žan-Žak posjećuje oca i ovaj, oženjen 
ponovo, prima ga vrlo kiselo. U Freiburgu gđica Merceret 
ostavi ljubavnika, koji joj je putem bio sve osim očekivanog 
realnog ljubavnika. Rousseau dođe u Lausanne gol kao puška 
i improvizuje se profesorom muzike, dade užasan koncerat pod 
imenom Vaussore de Villeneuve, nađe dva đaka, preseli se 
u Neuchatel, piše jamačno odovud ocu čuveno pismo, dopisuje 
sa gđicom Graffenried u svojoj strašnoj nevolji i nađe ne- 
kakvog »jerusolimskog arhimandrita«, s kojim doluta u Bern, 
a tu francuski poslanik, marquis de Bonac, demaskuje kalu- 
đera i njegovog pratioca, ali. zavoli Rousseaua, lažnog Pariža- 
nina, i dade mu sto franaka sa preporukama za Pariz, kamo 
Žan-Žak stiže za petnaest dana. Pariz, onda gadnije mjesto 
od Turina, ne sviđa mu se i on krene pješke sa novom Bonako- 
vom pomoću put Savoje. U Lyonu, posjećujući prijateljicu 
svoje »mamice«, i bez stana, najzad primi pismo s oproštenjem 

gđe Warens koja bijaše u Chambćryju, i tu mu nađe 1732. 
mjesto kod katastra, gdje on »prvi put služi pošteno svoj 
kruh«. ; 

U katastru dobiva volju za aritmetiku i crtanje. Sluga i 
ljubavnik »mamičin« Anet, što se onomad zbog nje zamalo te 
nije otrovao, te ga je jedva spasla, upućuje ga u botaniku, a 
gđa Warens ga podučava u muzici, 1733, povodom francusko- 
njemačkog rata, stane se Rousseau baviti politikom i postane 
dobar Francuz, ostavši to usuprot progonima sve do smrti. 
Dioba žene sa drugim ga nimalo ne ženira, pa mu to dijeljenje 
ljubavi sa trećim ostade stalnom, doživotnom bolešću. Iza dvo- 
godišnje službe napušta gđu Warens, bježi u Besancon, u Že- 
nevi se sastaje s. ocem, u Clusesu se liječi mlijekom i pada 
opet »mamici« na vrat, dajući u Chambe€ryju muzikalne lekcije 
i zaljubljujući se u svoje učenice. 1734, zavede ga »mamica«, 
uzme mu učitelje za plesanje i za mačevanje, ali on napusti 
obojicu. »Rousseau nije nikad jasno zamišljao žene srećne 
sa jednim samo ljubavnikom, ni čovjeka srećna bez diobe svoje 
drage sa drugim« — veli Faguet, sa Rousseauom mnogo prijaz- 
niji:no odviše strogi Lemaitre. Anet, jamačno s ljubomora i 
tuge, umre 1734. ostavivši u kući vječni nered, jer bijaše 
radiša i ustalac. Rousseau se svađa s »mamicom«, ostavlja je 
s vremena na vrijeme, nalazi prijatelja, doživljuje smrt ujaka 
Bernarda, putuje zbog toga u Ženevu, 1737. se rani, baveći se 
fizikom, malo te ne oslijepi i napravi oporuku. Naskoro i opet 
oboli. Gđe Warens nije nikad ljubio, tj. nikad izbliza, ljubeći 
je samo izdaleka. Bolujući, noću ide k njenoj postelji, opla- 
kujući do zore s njom svoju blizu smrt. »Mamica« iznajmljuje 
u okolici Chambćryja kuću, u Charmettes, ali ne kućicu, danas. 
pod tim imenom slavnu, pored koje se i danas pokazuje Rous- 
seauova čuvena trešnja bez zabranjenog voća kojim, čini se, 
rode samo rajske jabuke. Pošavši prije toga (1737) u Mont- 
pellier na fakultet zbog liječenja, sastane Ivan-Jakov na putu 
u društvu gđu pl. Larnage, s kojom prvi i posljednji put u 
svom životu osjeti pravo ljubavno zadovoljstvo. On »duguje 
gđi Larnage, te nije umro bez poznavanja naslade«. Na ra- 
stanku mu ona ponudi dio svoje kese, ali on odbije, ne pozna- 
vajući običaja onog galantnog vremena... »Mamica« mu 
javlja u dosadni Montpellier da je našla Anetu zamjenika, no- 


vog ljubavnika. Žan-Žak se požuri i nađe kod kuće novog 


pijetla, Samuela Wintzenrieda, vrlo marljivog momka. »Djeca« 

»mamičina« naskoro poživu u bratskoj ljubavi, a gđa Warens 
1738. iznajmi drugu kuću, koja je danas slavna kao les Char- 
mettes (Teferiči). Wintzenried se već zove pl. Courtilles. 
Žan-Žak studira bez metode ali s korišću filozofe, mate- 
matičare, geografiju, astronomiju (noću sa dalekozorom) i la- 
tinski, osjećajući sve više kako ga mamica i brat polagano 
guraju iz kuće. Nađu mu mjesto odgojitelja u Lyonu kod pl. 
Mablyja, brata čuvenog filozofa Condillaca i opata Mablyja. 
Rousseau ode koncem travnja 1740, ostavivši gđu Warens, 
rođenu 1699, koja »ne bijaše stara, ali mladovaše već odavna«. 


Kod Mablyja odgaja Žan-Žak dva sina, zagleda se u nji- 
hovu mater i krade bijelo vino, pa mu moraju oduzeti po- 
drumski ključ. »Mamica« ga ne zaboravlja, iako već vrlo 
osiromašena, pa mu šalje knjige, košulje i srebren lanac, a on 
se opet vraća k njoj, no našavši je u neprilikama, krene kao 
muzičar u 29. godini u Pariz. Putem u Lyonu potraži porodicu 
Mably i zavoli gđicu Serre, jamačno onu istu kojoj šalje 
jedinu svoju ljubavnu poslanicu (Pismo Sofiji, 1757). 1741. u 
jesen stiže u Pariz sa nekoliko dukata, sa malom komedijom 
»Narcis« i svojim muzikalnim reformama. Kao svuda, uvijek 
na početku ima sreće. Nalazi dvije muzikalne lekcije, malo taj- 
ničko mjesto, a fizičar Reaumur mu preporukom opata Mablyja 
izradi čast da pred Akademijom pročita svoju raspravu o muzi- 
ci. Posjećuje Marivauxa, prvog dramatičara, koji popravi »Nar- 
cisa«, pa Fontenellea i Diderota, šetajući, igrajući izvrsno šah i 
preporučujući se uplivnim ženama. Gđa pl. Beuzenval i njena 
kći, gđa de Broglie, lijepo ga primaju, a bogatašica gđa Dupin, 
kći milijunara Sam. Bernarda, učini ga učiteljem svog sina 
na kratko vrijeme, mada je i njoj — — izjavio ljubav. Njen 
posinak pl. Francueil ga zavoli. Jedared ga zovne u kazalište: 
i uzme dvije ulaznice. U vrevi ga Žan-Žak ostavi i — proda 
svoj billet... Još u pedesetoj će padati u takve male nedeli- 
katnosti i krađice, koje ispričava mada im nema isprike. Pri- 
jatelji, naročito gđa Broglie, nađu mu mjesto tajnika kod 
francuskog poslanika u Mlecima Montaiguja i on krene ona- 
mo u svibnju 1743. e 

* Ne mogući se slagati sa poklisarom, potpunim glupanom, 
vrati se krajem 1744. u Pariz s operom »Galantne muze«, igra- 
nom kod vojvode Richelieua i 1747. u Operi sa polovičnim 
uspjehom. Živi mirno i siromašno, ne zaboravlja gđe Warens. 
iu svom hotelu (rue des Cordiers) spanđa se sa kobnom slu- 

žavkom Terezom Le Vasseur, koja je već sa drugim sagriješila 
i koja će ostati do smrti glavni uzrok svim njegovim nesre- 
ćama. Ta ženska bijaše glupa, ljubomorna, klevetnica, pod- 
.muklica, svadljivka, samoživa, lažljiva i oruđe svoje nečasne, 
grabljive porodice. Mrzeći i vječno ogovarajući sva Rousseau- 
ova poznanstva, bila je najviše kriva što se sa cijelim svijetom 
posvađao. Znala je tek nekako pisati, a čitati nikako, pa ipak 
otvaraše sva njegova pisma. Njen brat je krao Žan-Žakove 
stvari. Bijaše dobra kuharica, a on je bio sladokusac. On bijaše 
sumnjičav od naravi, a ona je vječnim svojim sumnjama 
i ogovaranjima podilazila toj sve većoj slabosti njegovoj, po- 
stavši mu potrebom kao alkohol pijanici. 

1745. stupi u prijateljski dodir sa Voltaireom i doživi očevu 
smrt sa baštinom od 1500 forinata, odvojivši od toga pomoć 
sasvim osiromašenoj gđi Warens. Primi kod Francueila mjesto 
blagajnika sa 900 franaka (danas 3000 fran.) godišnje plaće, 
odlazi na ladanje u Chenonceaux i tu se ugoji pišući slabu 
neku komediju i stihove. Vrativši se u Pariz, njegova Tereza 
rodi, a on pošalje dijete u azil nahočadi i učinit će to isto 
s ostalom djecom (četvero). ' 

Diderot mu daje da piše za enciklopediju originalne 
članke o muzici, kojima se ruga slavni komponist Rameau. 
1749. nađe u »Merkuru« pitanje dijonske akademije: »Doprinosi 
li razvitak nauka i umjetnosti kvarenju ili čišćenju običaja?« 
Rousseau napiše »Raspravu o znanosti i o umjetnosti«. Akade- 
mija ga nagradi i on zapadne u dvogodišnje vrlo uspješne 
polemike sa svima, pa i sa lotarinškim vojvodom i kraljem 
poljačkim Stanislavom, pa je 1752. već na glasu. U toj raspra- 
vici razvija temat, osnovno načelo cijele svoje kasnije filozo- 
fije: da je naime nauka i umjetnost štetna, jer škodi javnom 
i privatnom moralu. Napiše i operu (»Seoskog proroka«), koja 
potpuno uspije u Operi i na dvoru u Fontainebleauu. Rousseau 
trebaše izaći pred kralja, koji mu htjede dati mirovinu, ali se 
izvukao zbog straha i — ponosa. Za enciklopediju piše svoj 
članak o političkoj ekonomiji, u kojemu je već cijela njegova 
»Rasprava o nejednakosti«, a 1754, odgovarajući novom pitanju 
dijonske akademije, napiše »Raspravu o početku i o temeljima 
nejednakosti kod ljudi«, koja nije nagrađena akademijskom 
nagradom, ali nađe silnog uspjeha među čitaocima. Dopisuje 
sa gđom Warens, pomažući joj, pa sa d'Alembertom, kojemu 

piše: »Glazbena umjetnost nije u posrednom slikanju pred- 
meta, već u tome da postavi dušu u Gispoziciju kakva je u 
njihovoj nazočnosti.« 

Posjetivši iz Lyona gđu Warens, nađe je Žan-Žak u gro- 
znoj bijedi. Wintzenried, alias baron Courtilles je ostavi, i 
oženi se. Kod nje u Chambćryju svrši »Posvetu republici ženev- 
skoj« i »Raspravu o zametku nejednakosti kod ljudi«. Ode u 
Ženevu i tamo ga tako krasno dočekaju te postaje ženevski 
građanin, prešavši sa katoličanstva opet na kalvinstvo. Tu ga 
potraži gđa pl. Warens; on je novčano i opet pomogne, i ona 
će 1767. u šezdesettrećoj godini umrijeti u velikoj oskudici i 
samoći. 

U jesen 1754. vrati se Rousseau u Pariz, piše lijepu priču 
(»Fantastična kraljica«) i polemizuje s Rameauom. 

1757. Palissot, pisac komedije »Filozof«, napiše satiričku 
komediju (»Originales«) za lotarinškog vojvodu, u kojoj je is- 
mijan i Rousseau. Palissota bi izbacila akademija u Nancyju, 
kojoj bijaše članom,.da se Žan-Žak za nj ne zauze. 


1756. i 1757. posvadi se Rousseau sa svojim prijateljicama 
i zaštitnicama, gđama d'Houdetot i dEpinay, pa sa prijateljem 
Diderotom. Ovaj napisa u predgovoru k »Nezakonitom sinu«: 
»Samo zao čovjek živi samotno.« Rousseau se osjetio time osob- 
no pogođen, ali se najzad izmiri s enciklopedistom. Sa gđom 
d'Houdetot, ljubavnicom nekog pjesnika Lamberta, prije Vol- 
taireovog ljubavnog takmaca, osramotio se Žan-Žak kao na- 
metljivi zaljubljenik, a u aferi sa gđom WEpinay, ljubavnicom 
enciklopedista Grimma, ukaljao se u »tračevima« oko potajnog 
rađanja te gospođe u Ženevi. Posljedica bijaše tih svađa da 
mora ostaviti seosko zaklonište Hermitage, gdje življaše kao 
gost gđe WEpinay, i da se malo po malo posvađao sa svim 
svojim prijateljima, naročito sa Diderotom. U četrdesetoj nje- 
govoj godini već cijeli svijet govori o njegovoj abnormalnosti. 
U »Pismu d'Alembertu o kazalištima« udario je na Diderota, 
s kojim se nikad više ne htjede izmiriti i koji mu se osvećuje 
kao saradnik »Uspomena gđe d'Epinay«, Grimmove korespon- 
dencije, i navaljujući nemilosrdno iza Žan-Žakove smrti na 
pokojnika u »Eseju o vladama Klaudija i Nerona«. 

1755. počinju pravi odnosi između Voltairea i Rousseaua. 
Žan-Žak mu šalje svoju »Raspravu o nejednakosti«, a Voltaire 
mu odgovara vrlo ljubezno. Protiv Voltaireova pesimizma 
ističe u pismima Rousseau svoj optimizam, tvrdeći da sve 


24 Hrv. knjiž. kritika IV ' 369 





nesreće dolaze čovjeku od njega samoga i čudi se tome što 
je Voltaire, bogataš i plemić, pesimista, a on, opskurni i bi- 
jedni pučanin, optimista. Voltaire ga poziva u goste, ali Rous- 
seau iza odlaska iz Hermitagea iznamljuje vrlo ugodnu kuću 
sa vidikom na dolinu u Montlouisu, blizu Montmorencyja. Tu 
svršava »Novu Eloizu« i piše »Poslanicu d'Alembertu« u kojoj, 
i on sam dramski autor, prikazuje kazališne umjetnosti kao 
najnemoralnije i društvu najštetnije. Pismo imađaše nečuvenog 
uspjeha u publici, izazvavši preko četiri stotine antikritika 
i neprijateljstvo Voltaireovo. »Što? Zar vi ozbiljno odgovarate 
tome budali Rousseauu, tome kopilanu pseta Diogenova?« — 
piše iz blizine ženevske, iz svoje rezidencije Ferneya Voltaire 
d'Alembertu. Rousseau okrivljuje Voltairea da svojim kaza- 
lišnim radom kvari njegove Ženevce i da odbija od njega 
njegov rodni grad. Ferneyski patrijarka tuži se d'Alembertu 
i piše: »... Autor ,Nove Eloize' je zao deran...« Ženevci spre- 
čavaju Voltaireu davanje kazališnih prikazivanja na njegovoj 
pozornici, a on drži to posljedicom Rousseauovih spletaka, jer 
je sumnjičav, jer je monoman, baš kao i Ivan-Jakov. 

U Motlouisu upozna se Rousseau s filozofskim knezom Con- 
tijem, posljednjim tog imena, pobjediocem kod Conija i Monsa, 
pa sa gđom markizom Verdelin, sa pl. Malesherbesom, sa mar- 
šalom Luxembourgom i njegovom suprugom. Vilimu Lamoi- 
gnonu de Malesherbesu, »najplemenitijoj duši vijeka«, piše 
Žan-Žak divna četiri pisma u kojima sam sebe slika u prvim 
časovima prvih melankolija prije prvih svojih ludila... Ma- 
dame Luxembourg, rođena vojvotkinja Boufflers, dvorska lje- 
potica, na glasu s oštrine duha, ponudi mu paviljon usred parka 
oko svog dvorca Montmorencyja, i Rousseau, ako i pun zlih 
iskustava u sličnim stvarima, primi ponudu 1759. 

1761. zavoli ga zbog njegovih knjiga gđa de la Tour, pa 
stanu dopisivati. S njome se sastaje 1765. ; 

Iza »Nove Eloize« izađe u Holandiji (1762) »Društveni ugo- 
vor« i »Emil«, naskoro zaplijenjen zbog »Vjeroispovijesti savoj- 
skog vikara«. Parlamenat je baš gonio.jezuite i tim strogim 
mjerama proti Žan-Žakovom deizmu htjede se pokazati doduše 
antijezuitom, ali dobrim katolikom. Supruzi Luxembourg, 
uplašeni, upozore filozofa na opasnost početkom. lipnja i on 
pobjegne na bernsko zemljište, putujući polagano poštanskim 
kolima i sastavši baš na polasku žbirove, što ga morahu 
uhapsiti i što ga umjesto toga vrlo uljudno pozdravljahu... 

Rousseau je pogriješio što nije »Emila«, poput savremenih filo- 
zofa, izdao anonimno i što nije u slučaju opasnosti negirao 
svoje autorstvo kao tako često oprezni Voltaire. 

Žan-Žak stigne u Yverdon u Švajcarskoj kao gost prija- 
telja Roguina. U Evropi se nije znalo gdje je. Cenzurirala ga 
je Sorbona, žigosao Krištof de Beaumont, nadbiskup pariski, 
udario jedan papin breve, odsudila republika holandijska i 
ženevska. Pariskom arcibiskupu odgovori besmrtnim »Pismima 
S planine«. Voltaire ga poziva k sebi, ali on mu ne vjeruje, jer 
je ferneyski patrijarha jamačno u Ženevi proti njemu splet- 
kario. U srpnju bi Rousseau protjeran sa bernskog zemljišta i 
primi zaklonište na švajcarskom teritoriju kralja pruskog, u 
selu Motiersu kod Neuchđ&tela, kao gost gđe Boy de Latour. 
Tu se sprijatelji sa Škotom — lordom Keithom (»Mylordom 
maršalom«), pukovnikom Puryjem, Amerikancem Dupeyrou- 
om, ženevskim trgovcem d'Ivernoisom i pričešćuje se sa dopu- 
štenjem pastorovim. Odriče se svojih ženevskih građanskih 
prava, mada se ženevski puk, usuprot kalvinskoj aristokraciji, 
pod vodstvom Delucovim toplo zauzimaše za prognanika, pa 
se zbog njega u Ženevi zametnuo boj između demokracije i 
oligarhije. Glavni prokurator Tronchin napada, možda Voltai- 
reovom pomoću, Žan-Žaka u »Pismima sa sela«, a Žan-Žak se 
brani u »Pismima sa planine«, koja budu spaljena u Parizu 
(sa Voltaireovim »Filozofskim rječnikom«), pa u Haagu, u Že- 
nevi.. U tim poslanicama je parodisan Voltaire i ovaj počinje 
Rousseaua, najviše potajno, užasno napadati. »Rousseau nali- 
kuje filozofu kao majmun što nalikuje čovjeku.« Pod težinom 
tih anonimnih napadaja poriče Žan-Žak da je ikada bacao 
svoju djecu pred bolnička vrata. Protivnici njegovi, enciklo- 
pediste oko Diderota, čuju da on sprema strašne svoje »Ispo- 
vijesti« i oni proti njemu spremaju »Uspomene Gospođe Epi- 
nay«. : de A a mL 
Pastor u Motiersu Montmoulin, potican iz Ženeve, buni 
sa propovjednice narod proti filozofu i proklinje ga usuprot 
strogim pismima pruskog kralja. Puk, pobunjen, noću između 
6. i 7. rujna 1765. navali kamenjem na Žan-Žakov stan. Rous- 
seau se ukloni na bernsko zemljište, na otok Sv. Petar na 
Brienneskom jezeru. Nakon dva mjeseca bi protjeran i ode u 
Strassbourg, na teritorij francuski. 

Sa svih strana mu nuđaju gostoprimstvo. On se koleba 
između Pruske Fridrika Vel. i Engleske: jedinih utočišta slo- 
bodnih duhova u ono doba. Gđa de Boufflers ga upućuje na 
njegovog štovatelja, čuvenog historičara i skeptičnog filozofa, 
učitelja Kantova, na Davida Humea, a Hume, pozivajući ga u 
svoju domovinu, piše mu iz Edinburgha među inim: »... Uzet 
ću slobodu da Vam odmah reknem i bez ikakvog komplimen- 
tiranja da od svih književnika u Evropi iza smrti G. de Mon- 
tesquieua Vas najviše štujem istodobno zbog snage Vašeg ge- 
nija i zbog veličine Vašeg duha...« 

Rousseau pođe iz Strassbourga decembra 1765, zadrži se 
kod kneza Contija u Parizu, a početkom 1766. krene se za En- 
glesku sa Humeom i nekim pl. Luzeom. Hume ga smjesti naj- 
prije u nekom selu blizu Londona, a Žan-Žak zatim odabere bo- 
ravištem dvorac Wotton, imanje Humeova prijatelja Davenpor- 
ta, na divnom mjestu u Walesu, toj engleskoj Švajcarskoj. No 
naskoro sve to dodija filozofu. Nervoza, epigrami humoristi- 
čnih engleskih listova, samoća, zavisnost, šaljivo Walpoleovo 
pismo, svađe njegove Tereze s engleskom služinčadi nenazo- 
čnog gazde, izgubljena pisma (jamačno Terezinim spletkar- 
skim marifetlucima), manija proganjanja, te Ivan-Jakov drži 
da ga Hume želi ubiti, koreći ga u sumanutom pismu i u po- 
slanicama francuskim znancima, pa se Hume morao ozbiljno 
braniti... Istodobno ga Voltaire u »Pitanjima o čudesima« 
strašno napada, prikazujući ga podmuklo čak kao pederasta, 
nudeći mu u beskrajnom cinizmu ponova svoje gostoprimstvo. 
1766. raširi Voltaire svoje čuveno »Pismo doktoru Pansofu« 
(Sveznalici) udarajući bjesomučno na Rousseaua i umiješavši 
se u razmiricu između njega i Humea, te ga zbog toga čak 
prijatelj Fridrik Veliki moraše ukoriti, Žan-Žak već gubi glavu 
od stralia pred Humeom, pred »triumviratom« (Hume, Volta- 
ire, d'Alembert), pred Englezima, pred protestantskim popo- 
vima! Ne radi više i odsele će — osim nacrta o »Poljačkoj vla- 
di« — pisati samo o sebi samome. Od 1767. sposoban je misliti 
samo o sebi. Nakon bezobraznog pisma svom engleskom kuće- 
domaćinu pobježe sa Terezom, bez novaca, ne pogađajući pravi 
put, bojeći se svega: — zatvora, pa i Tereze, dočepa se pješke 
teškom mukom najzad Dovera i prijeđe u Calais koncem svib- 
nja. Hume ga je francuskim prijateljima najtoplije prepo- 
ručio... 

Za nj se zauzme čudak, »prijatelj ljudi«, Mirabeauov otac, 
i pristane da se Žan-Žak smjesti u Trye-le-Ch4teau (kod Gi- 
sorsa), na imanju princa Contija. I opet — Terezine svađe 
sa poslugom nenazočnog domaćina, nezadovoljstvo, pa Žan- 
Žakov strah pred imaginarnim neprijateljima. Rousseau je 
sada i umno potpuno normalan, ali samo u stvarima koje ga 
se nikako osobno ne tiču. Savjeti njegovim sugrađanima su iz- 
vrsni u to doba. Voltaire ga i sada kalja splačinama svog ne- 
milosrdnog pera. 

Lipnja 1768. ostavi Rousseau svoje zaklonište, luta oko 
Lyona, Grenoblea, Chambćryja i preseli se u Bourgoin (Dofi- 
neja), zovne k sebi Terezu i oženi se njome bez ceremonija: 
svečanom izjavom pred dvojicom prijatelja. Snuje da zauvijek 
ode u Tursku ili na kakav arhipelaški otok. Jedared čak misli 
na povratak u Englesku, dobivši već putnicu, 

Koncem siječnja 1769. ostavi močvarni Bourgoin i ode u 
obližnje mjesto Monquin, napisavši čuveno pismo prijatelju, 
de Saint-Germainu, važan autobiografski dokumenat. 

1770. je Rousseau u Lyonu, a zatim nenadano u Parizu, 
mada tu nije morao živjeti kao prepisivač nota, imajući 1800 
franaka godišnje rente. U grad ga je jamačno dovukla žena 
Tereza, koja ne mogaše živjeti na mirnom selu. U Parizu ga ne 
uznemirivahu više vlasti. Živio je relativno mirno, poklonivši 
veledušno dva lujdora za spomenik živome Voltaireu. Čitao je 
svoje »Ispovijesti« grofu i grofici Egmont, knezu Pignatelliju, 
markizi de Mesme i markiju de Juigne, da ne bi bez tih svje- 
doka dušmani tih uspomena uništili. Živi kao smireni građa- 
nin, praveći tu i tamo nova poznanstva, kao sa Bern. de Saint- 
Pierreom i gđom de Genlis. Muči ga uspomena njegovih tobo- 
žnjih zločina i strah pred imaginarnim progoniteljima. Svoje 
posljednje spise naumi metnuti na okrilje oltara Naše Gospe 
u Parizu, da ih neprijatelji ne upropaste. Poče fizički kopniti, 
propadati iza sedamgodišnjeg pariskog boravka i primi poziv 
gosp. de Girardina da stanuje u paviljonu pored dvorca u Er- 
menonvilleu, u montmorencyjskoj dolini, kamo se preseli u 
svibnju 1778. dok Voltaire umiraše u Parizu. — 2. srpnja 
krene ranom zorom na botanizovanje po običaju, vrati se kući 
u 7 s. izjutra, popije bijelu kafu, u 8 sati mu pozli, te pade sa 
stolice kukajući, pade na pod ponovo, ranivši se na čelu, i 


.premine oko 11 s. prije podne od apopleksije, Sahranjen je po 


njegovoj želji na »Jablanskom Ostrvu« u parku zamka Erme- 

nonvillea, a Konvenat prenese usred Revolucije njegove i Vol- 
taireove kosti u Panteon. Tvrdilo se 1814. da su ti ostaci bili 
krišom dignuti i porazbacani, 1821. pretvorio se ponovno Pan- 
teon u katoličku crkvu i govorilo se da su kosti tih velikana 
tom zgodom prenesene na groblje P&re-Lachaise, no ministar 
Corbičre je to demantovao. Vlada Treće republike naredi otva- 
ranje lijesova u podrumu Panteona i utvrdi da su kosti na 
svom mjestu. Rousseau je kao Voltaire velik duh i malen zna- 
čaj. Rođen bez većeg moralnog nagona, lišen odgoja, bijaše 
isprva gotovo lišen višeg etičnog osjećanja. Posljednja nje- 
gova djela, naročito »Šetnje samotnog prolaznika«, imaju sva 
psihopatološka obilježja. Ne mogući sam ostvariti život norma- 
lan, zdrav i krepostan, propovijedaše ga drugima besprimjer- 
nim zanosom i uspjehom. Tako življaše »jedan od najnesrećni- 
jih smrtnika što su uzdišući tražili« — kako završuje svoju 
savjesnu biografiju objektivni Faguet. 

Kao Montaigne pisaše Rousseau o sebi, pa i u pedagoškim 
i političkim spisima. No dok su Montaigneovi »Ogledi« slika su- 
periornog zdravlja i klasičnog temperamenta pravog sina Re- 
nesanse, djela Žan-Žakova su slika nesređene, nesrećne“naravi 
što čezne za redom i srećom, pa čitajući ih, pomišljate na 
srodnu dušu, na sv. Augustina, tata u mladosti, što nikad ne 


mogaše shvatiti ljepote helenske vječne kulture, i što reče: 


»Tamna, zagonetna dubljina je čovjek«. : ' 


Rousseau voli mnogo započinjati i malo svršavati. Prezire 
tobože politesu i uljudnost, jer je sam, priznaje, plebejskog 
ponašanja. Menuet ne može naučiti plesati. Da je ikad osjetio 
naslade prave, pune ljubavi, izdahnuo bi, veli, od sreće. Zvuk 
zvona čudno ga se doima. Nema uspjeha kod žena, jer ih voli 
odviše. Nemoćan je prema najmanjoj ugodnoj napasti. Slobo- 
dan, jak je samo u samoći, a u društvu je uvijek tuđa igračka. 
Pravi Švajcarac i Ženevac, sin divnih planina, obožava goru, 
vodu, a ravnice mu se ne sviđaju. »Na ladanju se uči ljubav i 
služba čovječanstvu; u gradu se uči tek prezirati ljude.« Kao 
pravi pučanin i plebejac on je više čovjek instinkta no razuma 
i njegova su djela reakcija sela proti gradu, »prirode« proti 
civilizaciji. Mišljenje tom silom-filozofu bijaše uvijek neugo- 
dno i mučno. Nema pamćenja i po pet puta prepisuje rukopise. 
Ne može podnijeti stege, discipline. Ističe antinomiju, vječni 
nesklad između svog srca i razuma. Svoje rođenje smatra pr- 
vom svojom nesrećom. — »Želim li slikati proljeće, treba da je 

zima; želim li opisati lijep predio, treba da sam među zidovi- 
ma.« Kao pravi romantik i nezadovoljnik, kao kasnije Flau- 
bert, on živi samo u prošlosti ili u budućnosti — u vremenu 
koje nije sadašnojst, i srećan je samo u onom prostoru, na 
onim samo mjestima gdje ga nema. Poznavajući samo imagi- 


narne nevolje, veli: »Realna zla imaju vrlo malo vlasti nada . 


mnom.« Te imaginarne patnje su uzrok ili posljedica beskraj- 
nog subjektivizma, sebičnjaštva i plebejskog ponosa, slabo 
maskiranog sentimentalnim i filantropskim frazama. Taj prvi 
prorok jednakosti je u stvari mizantrop i sasvim nesocijalno, 
antisocijalno biće. »Odviše volim sebe, a da zamrzim bilo koga« 
—- veli, ne osjećajući da je mržnja kao i ljubav društven na- 
gon, da onaj koji nikoga ne mrzi, nema nikakve sposobnosti 
da voli. »Drukčiji sam od svih koje vidjeh« — opaža sasvim 
pravilno, tražeći i nalazeći kao svi samoživci samo ono što ga 
od »drugih« dijeli, a ne ono što ga s njima spaja. Vječno u 
ženskom društvu, vječni »ženski Petko«, postao je i sam žena, 
upravo baba, sa ženskom plačljivošću, brbljavošću, indiskret- 


nošću, taštinom, mješavinom histerijskih i religijskih eleme- 


nata, ljubavlju za kuhinju i za idilski, »nevini« bračni mali 
život, pa kako je XVIII vijek najženskiji među vjekovima; taj 
najženskiji pisac je ženskom svojom dušom najtipskiji pred- 
stavnik te čudne feministične dobe. Rođenjem i razumom kal- 
vinovac, puritanac, republikanac i nezavišnjak, životom vječni 
parasit, značajem nestalan, a osjećajnošću žena, postade muka 
sam sebi, čudo sam sebi; pa je pun sebe, ne vidi drugog osim 
sebe, padajući iz ekstrema samooptužbe u ekstrem samooboža- 
vanja i samohvalisanja. Tvrdi iza otkrića svojih niskosti da je 
učinio manje zla no ikoji drugi čovjek na svijetu. Nitko, hvali 
se, nema toliko naravnog ukusa kao on, a.za svoja istraživanja 
veli. da su najčišća i najiskrenija od: svih što ih smrtnik ika- 
da učini... Tako će se kasnije i njemu toliko slični Nietzsche 
— sličan — ne rezultatima već predmetom i načinom svog 
filozofovanja — hvaliti da je dao čovječanstvu najdublju 
knjigu. Kao što je u Byronovoj mizantropiji i romantičnom 


egoizmu najvjerniji drug njegov pas, tako će jedini pratilac: 


posljednjih Rousseauovih usrećiteljskih i monomanskih sanja- 
rija biti njegovo pseto imenom Turčin. Žan-Žak ima neograni- 
čeni egoizam skorojevića, »arivista«, novih ljudi, vojničkih, 
agitatotskih i industrijskih Napoleona, pa humanitarni, sad 
licemjerni sad iskreni filantropizam sa zvučnim moralnim 1o- 

zinkama, svih modernih demokracija. On je bolest od koje i 
danas i te kako pati moderna duša: nesređenost, abnormalnost, 
čeznući za redom, mirom, normalnošću. Goethe se te bolesti 
riješio jakim disciplinama, Pa ipak, tko ne želi bolovati kao 
Strindberg i Žan-Žak? 


Njegov roman »Nova Eloiza« se danas već mučno čita, ma- 
da je izazvao cijelu romantičnu sentimentalnu književnost, sa 
kultom osjećaja, ljubavi i slobode. Te fraze o nevinosti, idili; 
to wertherstvo prije Werthera u sentimentalnoj, propovjedni- 
čkoj epistolarnoj formi djeluje danas kao sveta vodica pretvo- 
rena u čorbu. Rousseau je htio crtati samo »lijepe duše« i ocr- 
tao je dosadne duše, čudeći se na koncu tog romana, u kojemu 
dvije veličajne žene ljube veličajno veličajnog jednog veličaj- 
nika, kako može biti pokvarenih pisaca što mogu slikati zločine 
i zločince: 

»Čovjek je rođen slobodan i svuda je u okovima« — poči- 
nje »Društveni ugovor«. Što veća država, to je manja sloboda 
(ovo govori sin sitne republičice). Najzgodnije za tiraniju su 
zemlje što rjeđe naseljene. Moderni narodi nemaju robova, jer 
sami robuju. Kršćanstvo je štetno pravom i dobrom državnom 
uređenju, jer »pravi kršćani su stvoreni za robove«. »Vladalac« 
Machiavellijev je »knjiga za republikance«. Kao u »Ugovoru« 
što Rousseau veli proročki za Korsiku da »će taj mali otok 
jednog dana zadiviti Evropu«, tako u početku »Rasprave o 
nejednakosti« predviđa napoleonsku reakciju iza krvavih or- 
gija jakobinaca, svojih đaka... »Volim opasnu slobodu no 
šmireno ropstvo« — kliče sa poljačkim magnatom Leszczyri- 
skim, kraljevim ocem i palatinom poznanjskim. 

Politički sistem Rousseauov, toliko crn pred očima Taineu 
i drugim prijateljima engleskih metoda, sasvim je pogrešan. 
Deduktivan umjesto induktivan, sa sasvim krivim premisama 
— poput one glavne da su svi ljudi jednaki. Ideal Rousseau- 
ove države je državica u kojoj se svi građani kao u ondašnjoj 
Ženevi poznaju, u kojoj su svi jednaki, živući u gessnerskim 
idilama spartanskog preziranja luksusa, tj. više kulture, viših 
znanosti i umjetnosti, živući primitivno u jednakosti, bratstvu 
i slobodi. Ideal Rousseauove države je idealizovan rodni njegov 
grad. Taj državni ideal, dosta sličan republici Platonovoj, 
nema nikakve praktične vrijednosti kao utopija, ali je stvorio 
najagilnije Čimbenike Revolucije, nove Brutuse i Likurge, 
čitaoce Plutarha, Tacita, energične one idilske pjesnike senti- 

mentalnih dana i vrba žalostinka (onda u velikoj modi), sve- 
ćenike Najvišeg Bića, teatralne govordžije i dobitnike kod 
Jemmapesa. Revolucija je praktični rezuliat Žan-Žakove poli- 
tičke kritike, pa opravdavao se taj događaj ili ne, nema sum- 
nje da je najveća historijska zgoda iza kršćanstva. Druga »De- 


klaracija ljudskih prava«: ne ona od 1789, već ona radikalnija, | 
jakobinska od 1793, redigovana je sasvim u duhu strogih na-: 


čela Rousseauovih. Kroz tirtejski, nepobjedljivi polet .crvene 
Marseljeze, pokliča oslobođenog i slobode žednog sankilotskog 
heroizma, čuje se udaranje srca idilskog prijatelja gđe de 
Warens. 

Rousseau je prije svega reformator moralni i traži spasa 
od moralne reforme, od odgoja, od etičnog poboljšanja, razli- 
kujući se u tome od drugih reformatora koji se nadaju po- 
pravku bilo od same nauke (Renan u mladosti), bilo od umjet- 
nosti, bilo od pozitivnih dogmatskih vjerovanja, bilo od poli- 
tičkih ili ekonomskih evolucija i revolucija, bilo od obaranja 
svih moralnih vrijednosti (Stirner, Nietzsche). Žan-Žak sasvim. 
pravilno misli da ne može biti pravog popravka, ako se ne 
popravi čovjek, da ne može biti preporoda bez velikog prepo- 
roda moralnog, ali je jednostran kao svi ostali reformatori, 
jer, ističući važnost moralne evolucije, negira vrijednost osta- 
lim glavnim faktorima sveopćeg ljudskog napretka, važnim 
kao samo etično pitanje. Nesreća je što svi ti veliki umovi 
imaju svoj »Steckenpferd« pa kao cigani samo svoje konje 
hvale, dok bi pravi preporod bio onda kada bi ekonomska, 
evolucija držala korak sa napretkom moralnim, a napredak: 
naučni i moralni sa razvitkom vjerskim, političkim i umjet- 
ničkim. 

U »Emilu«, najpotpunijem i najboljem svom djelu, ne iz- 
nosi Rousseau samo načela. svoje tzv. naturalističke pedagogi-. 
je, već i principe svog deizma i svog društvenog kriticizma. 
Kao njegova republika što je idealisana Ženeva, tako je 
Emil idealisan mladi Rousseau: mladi, idealni Žan-Žak, kojega 
odgaja njegov prijatelj Rousseau, prijatelj ladanja i sit grada, 
obožavalac kreposti i preziratelj teškog znanja, poklonik mo-. 
rala, kojega je prilično lišen, i propovjednik normalnog života, 
za koji je sam nesposoban, te čezne za njime. 

Emil je bogat, jak, lijep i zdrav. Fćnelonov Telemak bi- 
jaše kraljević, a Emil je plemić, koljenović. Njegov odgojitelj 
je očev prijatelj i nije plaćan, ne braneći Emilu činiti zlo, već 

ga tek u tom zaprečujući. Nikakve verbalne lekcije, nikakve 
kazne: samo iskustvo. Treba biti dobar, a ne mudar. Emilu 
ne treba geografija, historija, jezici: do 17. godine ne zna što 
je knjiga. Postepena i »zorna obuka« bez katekizma: njega 
sluha, glasa i njuha, Emil, krepostan atlet, vegetarijanac u 
širokim haljinama, bez šešira, »dao bi sve akademije za naj- 
neznatnijega kolačara«, bavi se ručnim radom kao stolar, zna 
sve poljodjelske poslove i njeguje lov. Žan-Žak ga vodi i u 
kazalište, ali — — samo zbog proučavanja ukusa... Ni govora 
o katekizmu, jer deran. od 15 godina ne može vjerovati u 
Boga. Emil prije ženidbe putuje dvije godine Evropom, a uzet 
će Sofiju, ženskog Emila, koja je, veli Rousseau, postojala. 
Žan-Žak nije za žensku emancipaciju u modernom smislu. 
Ženama je, veli, najpriličniji ručni rad. On je proti ravno- 
pravnosti spolova. »Svaka djevojka mora imati vjeru svoje 
majke, a svaka žena religiju svog muža.« Učene žene prezire 
Rousseau kao Moličre. ' 

»Emil« je, kako se vidi, pisan za odgoj neobičnog aristo- 
kratskog mladića. Hercen bijaše odgojen po tim receptima. 
Taj odgoj prije svega razvija inicijativu, energiju, pa fizičke 
sposobnosti. Engleska pedagogija, naročito Spencer, simpatiše 
s tim individualističnim pedagoškim metodama, što uči đaka 
da gleda svojim očima, da bude svoj učitelj i da prije svega 
postane čitav, potpun i nepokvaren čovjek. 

Kao u politici, tako je i u religiji, u »Vjeroispovijesti sa- 
vojskog vikara« (u »Emilu«) Rousseau idealizovana ženevska 
duša. Njegov deizam nije racionalan kao Voltaireov. Zanosan 
i pun dubokog osjećanja, taj deizam je sublimovani deizam 
ženevskog kalvinizma, protestantska evanđeoska, puritanska 
religioznost bez ikakve dogmatične i konfesijske kvake, u 
svakom slučaju vjera za elitu, za intelektualnu aristokraciju, 
jer Žan-Žak izričito veli: »Ne valja smućivati' smirenih duša 
niti buniti vjere prostijeh poteškoćama kojih oni ne mogu 
rješavati, koje ih uznemiruju i u vjerovanju ne utvrđuju.« 
Rousseau je kao Milton i Carlyle nonkonformist, propovije- 
dajući kao Tolstoj nauku čistog i od komentara raznih sekata 
slobodnog evanđelja, smatrajući osjećanje više no razum pu- 
tem do Božanstva. j ua Po 

Kao Tolstoj, prijatelj instinktivne mudrosti seljačke, misli 
Rousseau da je znanje neukog veće od znanja naobraženog 
čovječanstva. Sve što traži nagon, dobro je, i jela koja idu u 

tek ne mogu škoditi. Najdostojniji posao ljudski je poljodjel- 
stvo. Čovjeku najkorisniji i najprirodniji je ručni rad (Tolstoj, 
Ruskin). Rousseau se divi Rimljanima, poljodjelcima, near- 
tistima i republikancima. »Vječno rezonovanje je bolest malih 
duhova« (kao i velikih — trebaše reći). Riječ domovina i gra- 
đanin treba brisati iz savremenog rječnika (internacionalnost). 


“ Koji ne može ispuniti dužnosti očinskih, nema prava postati 


ocem (kao da nužda, kao da priroda pita za dužnosti). Gradovi 
su gubilišta ljudskog roda. Seljaci su mudriji od građana, jer 
im je... rječnik manji. Želiš li se ženiti, ne uzimaj žene 
odviše lijepe. (Antinomija, kao u »Kreutzerovoj sonati«, iz- 
među braka i ljubavi.) Zli napreduju, dobri su gaženi. 

Kao u deduktivnoj svojoj politici što polazi, deduktivan 
kao Spinoza, od netačnog aksioma (da su svi ljudi jednaki), 
tako u moralci svojoj ima Ivan-Jakov sasvim kriva ishodišta. 
»Emil« počinje ovom burgijom: »Sve je dobro izlazeći iz 
ruku tvorca i sve se izrodilo u rukama čovjeka.« Čovjek, Ari- 
stotelova politička životinja, »od svih životinja može najmanje 
Živjeti u krdu« — tj. Rousseau, sudeći čovječanstvo po sebi, 
drži čovjeka bićem antisocijalnim, nedruštvenim. Prvi nagoni 
su uvijek dobri, tj. nema prirođenog, atavističkog zla u ljud- 
skoj naravi. Priroda je samo red i harmonija; ljudsko društvo 
je tek nesklad i nered. (Kao da čovjek može u neredu biti 
neprirodan.) Čovjeka kvare potrebe. Pravi srećnik je samotnik. 
(Sasvim asketska, antisocijalna misao.) Francuska bi bila naj- 
srećnija da se Pariz uništi. (Jakobinska teroristička misao.) 
(I Ruskin sa prerafaelitama ne voli velegrada.) Čovjek odista 
slobodan želi samo ono što može, a čini što hoće (anarhijski 
sofizam). Čovjek prirode radi što hoće i dostaje sam sebi: čo- 
vjek je slobodan u svojim djelima (indeterminizam). 

Kako se vidi, sa jedne strane smatra Rousseau čovjeka 
bićem nesocijalnim sa nesocijalnim etičnim ciljem, a sa druge 
strane smatra društvo, društveni život, izvorom svih antipri- 
rodnih, dakle loših nagona u čovjeku. Čovjek je međutim soci- 
jalno biće, baš u Parizu Ivana-Jakova najsocijalnije. Socijalni 
život je njegova »prirodnost«. Kultura su sva ona sredstva 
kojima čovjek svoje potrebe podmiruje, i negirati ta sredstva 
nauke, umjetnosti, prometa i industrije, znači čovjeka bacati 
natrag, u red životinja. Čovjek nije prirodno već umjetno, na 
svoju i ne na prirodinu pomoć, na svoju umjetnost upućeno bi- 

će. Bog se brine za ljiljana u polju i za pticu u zraku. Bog daje 
cvijetu boje i ptici krila, dok čovjek ni danas još ne leti, 
upućen na sama sebe, upućen na čovjeka, tj. na humanitet, na 
društvenost. Dok je svaka životinja »prirodna«, jer se priroda 
za nju potpuno brine, čovjek je prirodan samo kada je kultu- 
ran, jer samo kulturom može postići sve prirodne svoje potre- 
be. Prema tome mi nismo »prirodni« još ni dan-danas, jer smo 
bez kulture vis a vis prirodi golorukiji od vrapca ili od morske 
alge. Ni primitivni čovjek Žan-Žakov ne može bitisati bez 
kulture. I on živi od vatre, odijela, kuće, nekih poslova, a 
Rousseauova republika malograđana je ipak društvo, dakle 
negacija samotničke sreće. Kulturan čovjek, bogat današnji 
Francuz, naoružan svim sredstvima kulture, može živjeti mno- 
go prirodnije, mnogo bliže svojoj prirodi, može mnogo lakše 
zadovoljiti svoje higijenske, intelektualne, socijalne i moralne 
potrebe od kakvog divljaka što se tetovira, obožava krokodile, 
nosi beočuge kao prstene u nosu, zovući se »prirodnim čovje- 
kao« i »sinom pustinje«, jer manje pozna prirodu od Darwina 
i pustinju od Fromentina. Drugim riječima, Žan-Žakovo »pri- 
rodno stanje« je neprirodnost kod čovjeka, jer mu je kultura 
»prirođena«, jer je njegova priroda kulturna. Čovjek je kul- 
turna životinja, a životinja je nekulturan čovjek. Nije samo 
loš značaj Žan-Žakov izazvao mržnje enciklopedista, nasljed- 
nika misli Renesanse. Voltaire i Diderot su njušili u tome 
moralistu dušmanina, zakletog dušmanina one visoke kulture 
koja je omogućila njegove antikulturne i antisocijalne navale. 
Antikulturni moraliste kao Ivan-Jakov su krivi što izazivaju 


reakciju, apsurdnu kao i oni kad dokazuje nepotrebnost mo- , 


rala kao oni što dokazuju štetnost nauka, umjetnosti, industrije 
i društvenog života. Da Rousseau poznavaše primitivnog, »pri- 
rodnog« svog čovjeka, znao bi da je zločin kod »prirodnih« 
ljudi latentno, a kod kulturnih ljudi iznimno stanje, pa bi kao 
i mi zaključio da je zločinac »prirodan« čovjek. Rousseau je 
kriv što se i danas još pravi u društvu razlika, upravo suprot- 
nost između prirodnosti i neprirodnosti, između ljudskog dru- 
štva i prirode, kao da humanitet nije posljednja nama poznata 
riječ prirodnog razvitka. Žan-Žak mudruje krivim činjenicama 
kao kad tvrdi da su Perzijanci starinom Tatari, Evropljani 
degenerirani Skiti itd. Taj idealista je u stvari cinik. Propo- 
vijeda pored slobodne volje imitaciju životinjskog života, kao 
da čovjek može imitovati životinju. I asket, jedući skakavce i 

živući bez potreba malone kao zvjere, baš tim odricanjem 
ističe svoje ljudsko dostojanstvo, jer se odriče svega osim 
svoje duše, a to može samo čovjek, kulturan čovjek sa krajnim 
kultom volje. Držeći e je čovjek od rođenja dobar, Ivan-Jakov 
mišljaše da ga je kultura pokvarila, dok kultura, djelo dobrih, 
daje oružja dobrima i zlima, idući za dobrim. 


Rousseau je među prvim reformatorima svih vremena. 
Nema Sokratove divne tolerancije, ali nema ni Savonarolinog 
zelotizma. Vjerovaše u čovjeka, u dobrog, od rođenja dobrog 
čovjeka. Dok je Mandeville smatrao sedam smrtnih grijeha 
glavnom kulturnom polugom, Ivan-Jakov je sasvim pravilno 
mislio da kultura treba u prvom redu uništavati nemoralnost, 
to jest baš one živinske instinkte koje je on na žalost više na- 
lazio u kulturnom no u »prirodnom« čovjeku. On se prvi 
dignuo proti lažnom racionalizmu, proti dogmatičnom nega- 
tivnom skepticizmu ondašnjih materijalista. On je renesansa 
toplog ljudskog srca proti suhoparnoj tiraniji ledenog mozga. 
Ljubitelj divnih pejzaža, on je prirodne ljepote toliko volio 
da je osjetio e je priroda moralnija od same kulture u. veleb- 
nosti svog indiferentizma. »Samo pravednika ne vara nada« 
— rekao je u divnim nadama za humanitet. Želio je da čovjek 
bude istinskiji i jednostavniji. Velebni zakon moralni držaše 
važnijim od interesa razuma, i sama priroda, današnjoj nauci 
amoralna, podržavaše ga u toj vjeri svojim harmonijskim doj- 
movima. Za njim će Kant, učenik njegov, baciti u ropotarnicu 
metafizičke spekulacije, ali će proglasiti zakonom nad zako- 
nima imperativ moralne nužde, kao u kozmičkoj harmoniji 
zapaljen u onoj svakidašnjoj objavi Boga što se kao glas 
savjesti javlja u zvijezdama posutom nebu i u svakoj ljudskoj 


. svijesti. Nema sumnje da se mnoge suvišnosti zovu kulturom. 


Amerikanac Henry David Thoreau drži suvišnim duhan, meso, 
vino i kafu, pa veli da se »suvišnim blagom mogu kupiti samo 
suvišnosti«, kao da baš suvišnost nije dokaz za egzistenciju 
potrebnosti. 


I kod nas je Rousseau bunio i vodio duhove. Mirko Tkalac 
ga silno čita i postaje vrstom hrvatskoga Emila. Ante Star- 
čević je njegov đak. Otac srpskog radikalizma Svet. Marković 
traži kao Rousseau moralni uz socijalni preporod. Relković 
slavi kao Rousseau seljački život, ali je racionalista, dok je 
Dositije, pisac memoara, vječni nemirnjak i putnik, moralist 

i reformator prije svega drugoga, pravi Rousseau plemena 


našega: istina, manje genijalan, ali zato zdraviji i bliži zdra- 
vom razumu. Savijajući se pod nepravdama, očajavajući pod 
vlašću korupcije i »kulture«, čeznući za pravim odgojem svoje 
omladine i za mrvicama sa stola liberalnih »Deklaracija ljud- 
skih prava«, Hrvatska, siromašna savremena Hrvatska, gleda 
na Zapad, na ženevski kanton i na Panteon Republike, na koli- 
jevku i na grob Žan-Žakov, vjerujući u slobodu, u dostojan- 
stvo, u pravo Čovjeka i Naroda! ' 


(Vijenac, III, br, 6, lipanj 1912) 








REVOLUCIJSKI ROMAN 


Sudeći ga po posljednjim djelima (»Otok pljenora!«, »Na 
bijelom kamenu«), mišljah da se Anatole France ispucao. Me- 
đutim posljednji njegov roman (»Bogovi su žedni«) je djelo 
izvanredno, među najboljim majstorovim, i već odavna nisam 
imao tako intenzivnog zadovoljstva kao kod te knjige sa svim 
vrlinama duha slavnog akademika. 


. France je, kako je poznato, počeo kao parnasovac, u »Sa- 
vremenom Parnasu«, napisavši za muzu tog kruga (Ninu de 
Callias) sonet »Ljubomornost mladog boga«. Kao desnica par- 
naskog izdavača Lemerrea bijaše njegov lektor za stihove, pa 
i saradnik kod rječnika za kuhinju. Prvo mu je djelo studija 
o romantiku grofu Vignyju, a prvi stihovi »Zlatne pjesme« 
(Počmes dorćs). Okušao se i u drami (»Sluga gospođe vojvotki- 
nje«). Kasnije se zamjerio starcu vladaru Parnasa Leconte de 
Lisleu prigodom novinarskog interviewa i akademik ga je 
pozvao na dvoboj, do kojega nije došlo iza Franceove dostojne 
isprike. Među klasičnim parnasovcima je jedini France pravi 
poganin, ne samo svojom humanističnom kulturom, što podsje- 
ća na Goethea, Shelleya, Quinceya, Merimćea, Bouilleta, Le- 
conte de Lislea, Herediju, Carduccija i Leopardija, pisca grčke 
himne Poseidonu, već pravim klasičnim duhom, hedonističkim, 
epikurskim; punim atičke gracije i soli. Taj knjižarski, anti- 
kvarski sin, odrastao na slavnom bajiru Malaquaiu, pored Aka- 
demije i sučelice Louvreu, toliko je čitao da je sa Sokratom 
došao do zaključka da ništa ne zna, smatrajući kao pravi po- 
tomak drevnih sibarita filozofiju i literaturu tek najvišim, naj- 


*“ finijim oblikom duševne naslade. Zato on uživa pišući, i to 


uživanje prelazi na čitaoca, djelujući kao špilja Trofonijeva 
što izazivaše radost. Taj najklasičniji plod pariške kulture je 

neodoljiv kao biserno nebo Lutecije, što se njegovom dobri- 
čini akademičaru Bonnardu »smješka, prijeti, miluje, rastužuje 
i raduje kao ljudski pogled«. 

France je jedini pravi Renanov nasljednik, taj apsolutno 
slobodni i oslobođeni duh, zovući se u pseudonimu kao njegova 
domovina — France — i noseći u svom milosrdnom osmjehu 
oslobodilačku skepsu Montaignea, Descartesa, Baylea, Voltairea 
i Stendhala, a u svom kristalnom stilu atičku i francusku ja- 
snoću, atensku, klasičnu i galsku jednostavnost Platona, Hora- 
cija, Pascala, pomiješanu s naivnošću La Fontainea, a sve to 
preliveno vedrim humorom Cyrana de Bergeraca i duhovitošću 
Diderota. Nešto renesansno, florentinsko ima taj ljubitelj Fi- 
rence, podsjećajući na Botticellija, Vasarijevu »sofističnu oso- 
bu«. Vječno njegovo mudrovanje zbog mudrovanja i proti mu- 
drovanju podsjeća na mudre sofiste u Platonovim dijalozima, 
na toskanske Polizianove drugove, na Moličrea, đaka epikur- 
skog filozofa Gassendija, pa na libertinsku oslobodilačku filo- 
zofiju Fontenellea, enciklopedista, pa nahoda d'Alemberta i 
nahoda Chamforta (vulgo Silvestra — Roka Nikole), žirondinca, 
pa tajnika jakobinskog kluba i samoubioca. Od svih francuskih 
savremenih pisaca je France najfrancuskiji jezikom, duhom, 
duhovitošću, lakoćom, klasičnom tradicijom, poganskom život- 
nom radošću, praktičnom filozofijom, pa najširom tolerancijom 
i slobodoumnim liberalizmom. Prvi evropski savremeni liberal. 
Među savremenim pesimistima jedini se taj fatalistični, skep- 
tični poganin smije: kao Parmenid i Demokrit. Dok je savre- 
mena Akademija u velikoj većini konzervativna i antirevolu- 
slobodoumnik kao fourierista Leconte de Lisle i mistični po- 
ganski parnasovac L. Mćnard, revolucionar i prognanik, koje- 
mu je kršćanstvo prirodni nastavak helenskog politeizma, a 
»grijeh prirodna posljedica moralne slobode«, U aferi Dreyfus 
zauzeo se za Zolu, prije protivnika, sada predstavnika onog 
demokratskog principa, da je država tu zbog pojedinca, a ne 
pojedinac zbog države. Revoluciju je kao tradiciju shvatio 
posljedicom evolucije, a savremenu Republiku evolucijom 
Revolucije. To mu ne smeta da štuje religijski duh i piše divnu 
povijest Djevice Orleanske. I kršćanstvo je uostalom skeptično 
kao i France, samo što on otud što ne možemo ništa upoznati, 
ne zaključuje da se moramo slijepo pokoravati autoritetu. 

Tome skeptiku je kao kršćaninu ljudska dobrota iznad 
ljudske istine, kao i ljepota, ali kako ni dobrote ne može smat- 
rati djelom nadnaravnog porijekla, on prima samo kršćanski 
moral, ali bez vjere i dogme, to prije, što je taj moral u jezgru 
isti kao etika Mark-Aurelova i Epiktetova — isti kao sve 
Prave etike. Zato i jesu mnoge njegove osobe — sasvim kao 
u životu — kršćanski pogani ili poganski kršćani kao njegov 
pop Jeronim Coignard što je sredina između Epikura i sv. 
Franje Asiskoga. I France je takva sinteza, pa kako nije pri- 
stalica ni jedne, on je pristalica svih filozofija kao pravi eklek- 
tik i diletant, kao pravi renanovac, kao pravi sin Pariza, u 
kojemu se kao u starom Rimu slivaju sva vjerovanja, svi siste- 


mi, a pariski ukus u svom Anatolu Franceu odabire što je 


najbolje, stvarajući nove kulturne kombinacije kao nove ko- 
risne kemijske spojeve. 


Takav duh je prije svega kritičan, i France je s Lemai- 
treom početnik impresionističke kritike, skeptične metode u 
šetanju osobnog ukusa kroz tuđa djela i duše. Ta kritika zao- 
staje za Bourgetovom, (dok filozofija Franceova nije ni malo 


- originalna, dajući mu tek povoda za nedostiživu graciju njego- 


vog artističnog pelivanstva s protivnim idejama, s kojima on 
pravi gimnastiku kao njegov »Pelivan Naše Gospe«. Mlađi ne 
mare za ta dijalektična kritična žongliranja, kontradiktorna 
kao u slučaju Zole. Simbolist Kahn grdi Francea, a R. de 
Gourmont veli: »France, taj zauvijek omalovaženi kritičar«, 


Najnoviji Franceov roman je to zanimljiviji što se događa 
u punom jeku terora Revolucije, što je u neku ruku sud o 
Revoluciji velikog naprednog pisca, kojije već i prije bio na 
glasu poput Sardoua kao osobit poznavalac tog događaja. Ta 
knjiga nije dakle samo kao roman aktuelna. Republika se 
smatra posljedicom Revolucije, pa i danas Revoluciju brane 


svi republikanci s Micheletom i Quinetom, a napadaju je tradi- . 


cionisti i konzervativci sa Bonaldom a naročito sa Taineom, 
koji smatra Dantona, što ostavi 85.000 franaka, plaćenikom, 
Marata ludom, dokazavši da je Saint-Just bio tat, Babeuf osu- 
đen .na 20 godina kao krivotvorilac i da je terorizam bio re- 
volta glupana proti inteligenciji. (Coffinthal, predsjednik suda 
veli Lavoisieru: »Republici ne treba naučnjaka.«) S Lavoi- 
sierom pogiba divni pjesnik A. Chćnier, U stravičnim grozo- 
tama terora je okešćašćena mrtva krasna i čestita gospođa de 
Lambalie. Taine, prijatelj engleskih polaganih metoda kao 

ustavnjak Montesquieu, tvrdeći da: je »predrasuda razlog koji 
sebe ne pozna«, čitalac Burkeovih napadaja na Revoluciju, 
drži Revoluciju glavnim uzrokom sadašnjih“ francuskih ne- 
volja i zaboravlja na infamnu korupciju starog režima, bašti- 
njenu djelimično revolucionarnom društvu, zaboravlja na te- 
rorizam Luja XIV i XV i na činjenicu da je Revolucija tek 
Provala strasti i doktrina spremanih već u 17. vijeku. Tako je 
nastava i sudstvo već pod starim režimomi bilo slobodno, a već 
1622. izdaje gospođa de Gournay »Jednakost muškaraca i 
žena«. ' fa" : 


. A. France je svojim skepticizmom blizak enciklopedistima 
kao i Stendhal, obožavalac Renesanse, koji reče: »Jedino je, 
što ispričava boga to da ne postoji.« On dakle slika Revo- 
luciju u onom času kada je ona na neki način već reakcija, 
kada je ne vode više materijaliste i pogani, skeptici i ateiste 
kao titan Mirabeau i gigant Danton, već kad su joj vođe đaci 
Rousseauovi, što mrze ateiste kao Julijan Apostat i drže Revo- 
luciju vrstom novog vjerskog i moralnog pokreta. Dok goro- 
stasni tribun Danton govori da je »javno mnijenje bludnica, 
potomistvo glupost« i umire sa junačkim: cinizmiom na ustima 
skeptičnog poganina, koji je diktatorskim spartanskim odlu- 

kama spasao Francusku, vjerujući samo u '»smjelost, smje- 
lost i opet smjelost«, jakobinće vodi gestovima jezuite lice- 
mjer Robespierre, bivši stipendist opata Saint-Waasta, bivši 
člari nadripjesničkog kružoka Rosati u Arrasu, malograđanin, 
sasvim protivno od. epikurskog lika Dantona slabašni filistar 
i apstinent.ženske ljubavi, rođeni pop i celibataš, blagoglago- 
ljivi,besjednik i. kreposnik od zanata, odbijajući velik novčani 
dar: Miss. Stephenove, čistunac, koketan,,sentimentalan kao 
Rousseau, kao hijena plašljiv i krvožedan, dok je Danton bez 
straha i bogova koje stvori.strah, bez licemjerja i sentimen- 
talnosti, reprezentirajući apsolutnu .revoltu duha i revoltirani 
narod;«+: 0 aa : : : : 


“ ““Robespierre reprezentira malu kreposniu buržoaziju: sa 
Rousseauovim reakcijama osjećajnosti i sentimentalne religi- 
oznosti proti ateističkim poganskim doktrinama Helvetiusa, 
Diderota i Alemberta. Danton je sloboda nagona, Robespierre 
je sloboda »kreposti«. Do Robespierreove:diktature je apsolutna 
sloboda revolucijske štampe. kao nikad dosele i odsele u povi- 
jesti, a jakobirici su poput-puritanaca apsolutiste, dušmani slo- 
bode u ime slobođe, reakcionafi, jer su kao radikalni fanatici 

zakleti neprijatelji tolerancije i liberalizma sasvim .kao fana- 
tični dominikanski inkvizitori što. kao jakobinci Condorceta 
odsudiše na smrt pobožnu Ivanu d'Arc... I do 
U pređašnjem nekom svom djelu reče France da je kre- 
post hvalevrijedna samo onda kad.ne prekoračuje zakona .na- 
ravi. To je osnovna misao i ovog novog romana. 
“Junak, Evarist Gamelin, slikar klasičnog ukusa i jakobi- 
nac kao kasniji Napoleonov: klasični slikar David, prije obo- 
žavalac Vergniaudov i Brissotov, a sad Robespierreov i Ma- 
ratov, sin sirote udovice, jedva hrani svoju mater u onoj. 
užasnoj skupoći hljebom i vječnim kestenima, dok ne postane 
sudac u užasnom terorističkom tribunalu »Općeg spasa« prepo- 
rukom lijepe pustolovke; koju je iza denuncijacije prekrasnog 
njenog ljubavnika, časnika Henryja, nemilosrdno osudio na 
smrt. Kao Rousseau on je. sentimentalan, plače svakom prili- 
kom kod. idilskih pojava, kune se samo Žan-Žakom i Brutu- 
som, pa misli kao Robespierre da svi nejakobinci nisu mo- 
ralni, da svi »nemoralni« moraju kao neprijatelji slobode pod 
giljotinu i da.će nakon krvave istrage svih nejakobinskih, 
dakle nemoralnih elemenata, zavladati domovinom vječna 
idila slobode, jednakosti. i bratstva. On ljubi čovječanstvo i 
daje bez majčinog znanja krišom svoju dnevnu koricu siroti 
s djetetom. Žeteoci i cvijeće tjeraju. mu kao Rousseauu suze 
na oči. Plače kada mu na sudu, čestitaju, jer je oslobodio 
nekog inače sumnjivog .dobavljača. Na ulici. grli nepoznato 
aristokratsko: dijete.i veli mu da zbog njega sudi i kolje, a 
istodobno kazuje da će možda giljotinirati njegovu mater. Ne- 
djeljno. sudi po pedesetak ljudi na smrt sa svojom .sekcijom, 
među njima neuke. starice .i starce. ,. ug i vidna 
Njegova sestra, ljubavnica emigranta, vraća se u Pariz i 
kada joj dragana uhvate, javlja se prerušena u muško majci u 
nadi da će moćni brat dragoga spasti. Gamelin dođe kući, a 
kada mu mati stane o tome natucati, pokaže on na vrata gdje 
mu je sestra sakrivena: »Moja majko, da znam da je Julka 
u toj. sobi, odmah bih je išao prijaviti policajnom komitetu 
sekcije ...« I odsudi na smrt njenog ljubavnika, a on mu na 
ulici pljuje u lice. Njegova dragana Elodija Blaise, koju du- 
boko ljubi, odvraća ga od srtanja u gotovu propast i pogibiju 
ša »francuskim: Orfejem«:Robespierreom 8. termidora, no: on 
je ipak ostavlja, uzaman pokušava samoubijstvo i kada. ga vu- 
ku pod giljotinu sa nekog prozora pade preda nj kao kaplja 

krvi crveni karamfil njegove drage Elodije. Međutim taj 4 

binski Brutus nije tako savršeno doo rtkatun a a. 
njemu čini. Sumnja se na nekog aristokrata (Maubela) da bi- 
jaše kod Elodije njegov ljubavni predšasnik i bez ikakve kri- 
vice i dokaza osuđuje ga na smrt. Ta kreposna nakaza za dru- 
ge, zna dakle postati zločinačka nakaza, kada se što dublje 
njega tiče ... Taj slikar bez pravog dara sudi na život i smrt 
ne pitajući se ima li na to pravo kao pravnički laik. Njegov 
konac je komičan pored sve tragike i sasvim je u stilu tra- 
gičnog Franceovog ironiziranja povijesti. Pored Robespierrea 
želi se ubiti svojom škljocom po trideset filira (šest soua), ali 
rani tek prste i pada u nesvijest... ' 


On je uglavnome fanatičan mediokritet, ali vrlo čestit 
dok su među tim jakobincima i kreposnicima hulje kao lijepi 
Henry, prvi ljubavnik Elodijin, muška bludnica, što denun- 
cira drugu svoju zbog toga na smrt osuđenu dragu, jer mu ne 
htjede davati više novaca, pa nitkov Renaudin, jakobinski 
sudac, kojemu dolazi zbog milosti svom ljubavniku Gameli- 
nova sestra Julija, a on je obeščasti i — baci napolje 
Među tim lažnim svecima jakobinskim igrahu Brutuse i Rous- 
seaue moralne nakaze kao grozni bludnik markgrof de Sade 
otac Augustin — bivši kapucin — Chabot, kasniji Napoleonov 
Špijun, i bivši pop Fouchć, pa truli »Otac Adam« — bivši mark- 
grof Huruge..: Idealni veliki jakobinac, velika pojava kao Car- 
noti general Hoche je u romanu Srečko Trubert, što usred nag- 
le sušice, umirući, radi, govori i misli samo za opću stvar, za 
prve revolucionarne pobjede, umirući blaženo s revolusiansr 
nim refrainom ca ira na usnama Epaminonde; Grakha i Ari- 
stida (.. I Gamelin bijaše tek jedared slab, i to u ljubomori. 
Pijao je to uzan um, ali velik, klasičan značaj, umirući kao 

eroj usred sveopćeg proklinjanja bez obzira na svoj glas 
nakon smrti, bez obzira na. samohranu majku i divnu i bogatu 
svoju draganu, smješkajući se ponosno u misli »da bi bez 
strogosti, u kojima je bio dionikom, austrijski konji griskali 
koru toga drveća...« Dok umiraše Evarist Gamelin Pariz se 
tresao od radosti zbog pobjede kod Fleurusa! Ta jakobinska 
pravda bijaše brza, nije štedjela nikoga, pa platiše glavom i 
pravednici, ali nema danas sumnje da je taj teror spasao 
Francusku dok se pobuniše Lyon, Marseille, Bordeaux, Van- 
deja, dok se Toulon predao Englezima, i dok su konlirani ne- 
Prijatelji prijetili Parizu otevši Mainz i Valenciennes. U Pa- 

rizu vladaše teror, a teror, strah se branio i obranio još većim 
terorom. Iza Rima i Sparte ne vidje svijet veće energije. Na- 
poleon je kao jakobinac bio u toj školi heroizma. 

U ovom romanu spominje se husar Pommier koji je, vo- 
deći konje na vođu, napadnut, pa od šest austrijskih napa- 
dača ubija dvojicu, a trojicu zarobljuje! Marat i Robespijerre. 
su znali da je krv najbolje sjeme slobode, za koju daše svoju 
kfv, kao Danton što je dade bez kajanja i straha. 

France je odviše vedar i skladan pa da kao Elćmir Bour- 
ges (»Pod sjekirom«) uzmogne dati sliku svega onoga haotič- 
noga, histeričnoga, epileptičnoga, grandioznoga, tragičnoga, što 
čini Revoluciju najvećom revolucijom svijeta. Za taj posao su 
apokaliptični dusi kao Michelet, V. Hugo i naročito Carlyle. 
France Marata i Robespierrea tek mimogred opisuje kao sas- 
vim nijeme, dekorativne figure. Smrt Marije Antoanete tek 
je spomenuta, a stravične pojave, kao ustanci, giljotiniranje u 
gomili itd., nigdje se ne opisuju. Opisan je tek mimogred za- 
tvor. U tom romanu vremena, u kojem je strast umiranja bila 
silna kao strast ubijanja, jedini je vidniji jakobinac Evarist, a 
sve ostale osobe nisu revolucionarne, pa je Brotteaux, prije 
Brotteaux des Ilettes, novčar, slikar, prijatelj enciklopedista, 
skeptik, propali bogataš, stari boem sa vječnim Lukrecijem u 
vječno surom redengotu, ateista umom i pravi kršćanin dobrim 
srcem, pravi stožer romana, isti opetovani tip kao u pređaš- 
njim romanima »Bergeret«, »Silvestar Bonnard«, »Jeronim Co- 
ignard«, vječni rezoner i zastupnik Franceovog milosrdnog i 
tolerantnog epikurskog skepticizma. Laž i neznanje — veli on 
— je naša sreća. Hedonista i u nesreći. Kocka je najbolji sudac. 
Strah pravi više junaka no hrabrost. 

U bitkama odlučuje slučaj. »Ono što je nakon života je 
kao ono što je pred njim.« Taj Brotteaux umuje kao Renan, 
koji ovdje nije iđealist i evolucionist, koji je skeptičniji od 
Renana i dobar kao Renan, pa pogiba na giljotini sa starcem 
kaluđerom i šesnaestgodišnjom nevinom djevojčurom, jer ih 

htjede spasti. : 

Nabrajati divna mjesta toga divnog romana značilo bi pre- 
pisati cijelu knjigu. Usred krvi, glada i straha osjećate bo- 
žanski cvijetak milosrđa i ljubavi, vidite pored fatalne apo- 
teoze gluposti, zločina i fanatizma sramnu propast bistrine, 

dobrote i snošljivosti. Franče ima“ Revoluciju u malom. prstu 
kao savremeni Pariž. Na jednom mjestu npr. veli da prije 
Revolucije nikad ne'bi nitko dotaknuo stolice sa damom. 
Kratko, sa nekoliko poteza je u svježini tog klasičnog i do 
Montaigneove naivnosti prostog stila slikana tragična du- 
ševna borba, zamršen značaj, cijela. moralna i materijalna 
perspektiva krvave i grozničave. revolucijske pozornice. — 
Gledajte, kakvi su ljudi koji drugoga žele silom usrećiti — 
kao da je zadnja ironijska misao te knjige jednog uvjerenog 
naprednjaka, koji je iz svog bolnog i ugodnog skepticizma itu 
izažeo suzu milosrđa i samilosti. Skeptični genij Anatolea Fran- 
cea je genij simpatije. Nd i ' 
. (Obzor, 21. VII 11912) 








PODACI O ŽIVOTU A. G. MATOŠA 


* Antun Gustav Matoš rodio se u petak 13. lipnja 1873. u Tovar- 
niku (Srijem). Pošto mu je otac postao učitelj u gornjogradskoj 
zagrebačkoj pučkoj školi (1875), čitava obitelj seli u Zagreb. Dje- 
tinjstvo u gornjogradskim ulicama. Pučku školu i šest razreda gi- 
mnazije svršava u Zagrebu, 'a poslije toga odlazi u Beč na studij 
veterine. U Beču studira i glazbu (čelo). Studij veterine ne završava. 
Iz vojske, koju treba da služi kao običan redov, dezertira i €. 
1894. napušta Austro-Ugarsku i bježi u Kraljevinu Srbiju. Legalno 
će se A. G. Matoš vratiti u Hrvatsku i u Zagreb tek nakon četr- 
naest godina. Od 1894—1897. u Beogradu kao novinar i čelist 
u kazališnom orkestru. Prvi veći radovi. Koncem 1897. napušta 
Beograd, te preko Beča i Miinchena stiže u veljači 1898. u Ženevu. 
Od kolovoza 1899. do druge polovine 1904. živi u Parizu. Preko 
Beča i Pešte vraća se u kolozovu te iste godine u Beograd. Drugi 
njegov boravak u Beogradu, koji je prekidan povremenim ilegalnim 
posjetima Zagrebu, traje otprilike kao i prvi, nešto manje od četiri 
godine. G. 1908. A: G. Matoš je amnestiran i može da se vrati le- 
galno u Hrvatsku. Iste godine povratak u Zagreb. Premda je u to 


vrijeme već poznat i priznat kao plodan publicist i književnik, on 


je već naredne godine (1909) prisiljen da moli tadanje vlasti da 
mu dopuste polagati ispit za učitelja općih pučkih škola, a kasnije 


i ispit iz hrvatskog, njemačkog i francuskog jezika za vršenje uči- 


teljske službe u višim pučkim školama. G. 1910. polaže te ispite, no 
i dalje ostaje slobodni novinar i književnik. Surađuje gotovo u svim 
tadanjim časopisima i novinama, Objavljuje i sprema knjige. Putu- 
je dvaput u Italiju: 1911. u Firencu, a u jesen 1913. u Rim, u vara- 
voj nadi da će mu promjena klime donijeti ozdravljenje. Poslije 
tri uzastopne operacije na grlu, umire 17. III 1914. u Zagrebu. 


M. M. 

NAPOMENA 


Ova knjiga obuhvaća samo izbor iz Matoševih književnih 
kritika, studija i prikaza. Zbog ograničenog obujma knjige urednik 
je ovog izdanja morao izostaviti ne samo sve kazališne i likovne 


Matoševe kritike i studije nego i mnoge, za Matoša vrlo karakteri- 
stične, književno-kritičke sastovke. Stojeći pred dilemom, da li da 


učini izbor iz Matoševih kritičkih tekstova po temama, bez obzira ' 


na cjelovitost objavljenih članaka u kojima te teme Matoš obrađuje, 
da tako objavljenim fragmentima iz Matoševih tekstova pokuša 
dati njegov cjelovit kritičarski lik ili da uvažava antologijski prin- 
cip, cjelovitosti kritičarskih članaka — urednik se odlučio u ovom 
izdanju na posljednje, i to zato što su po tom Principu redigirana 
ostala već objavljena izdanja serije »Hrvatska književna kritika«. 

Prvotna namjena urednika da poprati ovo izdanje obilnim ko- 
mentarom, zbog ograničenosti prostora također je morala otpasti: 
komentirati pojedine Matoševe sudove o problemima, knjigama i 
Discima, koje će čitalac naki u ovoj knjizi, ne može se drukčije, 
nego citirati čitave odlomke iz izostavljenih Matoševih kritičarskih 
tekstova, u kojima on ponovno iz drugih vidova o njima progo- 
vara. A takav komentar proširio bi ovo izdanje za nekoliko araka. 

U želji da i u takvom oskudnom izboru pruži čitaocu ipak što 
potpuniji lik kritičara Matoša, priređivač ovog izdanja podijelio 
je ovu knjigu u tri dijela, te dok prvi trebti da nas upozna s Mato- 
šem kao književnim teoretičarom, u drugom i trećem nalaze se naj- 
važniji njegovi književni prikazi iz južnoslovenske i strane 
književnosti. Redoslijed pojedinih radova unutar dijelova iz- 
vršen je Po istom Drincipu, po kojem je izvršeno predratno 
(neđovršeno) objavljivanje Matoševih sveukupnih djela u izdanju 
»Blnoze«. Po spomenutom izdanju, uz sitne ispravke, priređen je 
i ovaj tekst. ' 


M. M. 
(1952) ' 

NAPOMENA UZ DRUGO IZDANJE 


»Kritike A. G. Matoša« (1952) izdaju se ponovo, o: ki 
godina, u istom izboru . (Izostavljena je ske i : .. 
G. Matoša« od dra Josipa mea 2 ps i urađen osh ta rd 
stovi su preuzeti iz Matoševih » aa S odi da doma 
nici: Antun Barac, Ivo Hergešić, Julije Benešić). Bt : ai 

i je i eli j tataka, priređivač ove J 
zino«' izdanje ima velik broj nedos ka, g mi daa 
io j d branih djela«, direktora 
zamolio je urednika Matoševih »Sa d wi aka 

již I kademije znanosti i umj 
tuta za književnost Jugoslavenske a t mija. 
i ića, da se pod njegovim 
sti u Zagrebu Dragutina Tadijanovii # pd ča > oba. 
stvom u Institutu za književnost priredi i Aodajeefinjn m 
izdanja. Osim Dragutina Tadijanovi a, na LS bis 
djelovali £ 66t suradnici Instituta: dr Josip Čelar, viši pei 
radnik, dr Olga Šojat, viši naučni suradnik, i Nedjeljko Mihanović, 
asistent. : : : 

U ovom je izdanju zadržana razđdioba prilogu iz orga m. 

tičina izdanja (O o jana adi njen ima mii dopro ko 2 dia 
stranim piscima i iigama), Ž bj H 
Pao rs Kad doni njihova prvog objavljivanja. mig s 
kolacionirani ili prema jej rab u a bd . . Oddi 
toš sam ili prema njegovim »Sabranim dj e koa pre 
idici i putovi, Naši ljudi i krajevi; Priredio Drag 
Pole mi akademija znanosti i umjetnosti, Zagreb, 1955). : 

U prilogu »Srpska lirska antologija« (»Vijenac«, boo eg“ 
pano je dvadesetak redaka na .. Peka a hda e 

s ri : . d« u» že 
srušio slog!); takav je tekst preuzet iz »Vijenc mogo dea > 

j di . Matoša« (1952; str. 239 1242). Eu A 
nje, a ođatle u »Kritike_A. G. ; a inae id 
iređivač Matoševih »Eseja i feljtona o srps s ć (»E 
Mitar, Beograd, 1952), to je mjesto popravio, pa je. ta izmjena 
unesena i u ovo izdanje. i ; ; : 

Urednik Matoševih »Sabranih djela« nedavno je spa s 
mjerak »Ogleda« (1905), u kojemu je sami Matoš pop se kia 
štamparskih i drugih pogrešaka. Isto uh o esa ija men 

Henri Beyle)«; stoga za ovo naše i i 1 
dođe iz Rabi sveska »Sabranih djela«, nego je priređen prema 
spomenutom primjerku »Ogleda«. : . 

Ne dirajući u neke značajke Matoševa načina piano, u ovom 

i ju primijenjena današnja pravopisna pravila. Ž 
ši ga etni ove knjige zahvaljujem se suradnicima ogni a 
za književnost, a naročito drugu Dragutinu Tadijanoviću, na tr 
koji su uložili u ovo drugo izdanje. o 

Podaci o životu A. G. Matoša (M. M. 
Napomena (M. M.) 

Napomena uz Sd izdanje ( M. M. ) 

93 
104 
113 
125 
129 
140 
165 
179 

221 

227 

251 

260 

271 
282 


289 
325 
333 
362 | 
383 


391 

HRVATSKA KNJIŽEVNA KRITIKA 
MATICA.HRYVSISKA 
UREDNIK JAKŠA RAVLIC 


1. svezak: Od Vraza do Markovića: (izišlo) 


2. s Razdoblje realizma (izišlo) 

3. a Kritički radovi Milana Marjano- 
vića (izišlo) 

4. » Kritike Antuna Gustava Matoša 





(izišlo) 
, 5. 3 Nehajev i suvremenici (u pri- 

premi) 

6. a Kritički radovi Miroslava Krleže 
(izišlo) 

7. a = Kritički radovi Antuna Barca (u 
pripremi) 

8. ss Kritički radovi Tina Ujevića (u 
pripremi) 

9. 2 Kritika između dva rata (u pri- 
premi) 

10., ,», * Suvremena kritika (izišlo) 


MATICA HRVATSKA 
Zagreb, Matičina 2 
tekući račun: 400-18-1-1097 

Izdavač Nakladni zavod Matice hrvatske 


Zagreb, Matičina 2 
* 


Za izdavača Josip Tomić 
Nacrt za korice Ljubo Babić 
Korektor Sofija Pavičić 


Štamparski zavod »Ognjen Prica«, Zagreb 




















MEAN eo HRVATSKA 


